
1 
Titulinis puslapis 
Balandis, 1547 


Vėlyvą popietę baigęs darbus Skaulholto bažnyčioje, Marteinas 
Einarsonas kartais patraukdavo tvarto link, kuriame Odas Gohts- 
kaulksonas kadaise į islandų kalbą vertė Bibliją, ir darbuodavosi 
jame iki vėlaus vakaro. Tvarte buvo patogu ir šilta. Vietiniai žmo- 
nės klausinėdavo, ar tik jis neverčiąs Senojo Testamento, tęsdamas 
Odo pradėtą darbą, bet Marteinas nekreipdavo dėmesio. Kembri- 
dže, Anglijoje, jis buvo išėjęs tapybos mokslus. Marteinas žinojo, 
kad Odas, kuris tuo metu gyveno Danijoje, jau buvo išvertęs di- 
džiąją Senojo Testamento dalį. O jis pats tapė titulinį puslapį, kuris 
galėtų papuošti Bibliją, kai ji visa bus išleista islandų kalba. 

Piešiniai bus išdėstyti vainiku apie pavadinimą. Iš daugybės 
paveikslėlių būtų galima išskaityti herojišką reformacijos Pie- 
tuose istoriją. Pirmajame paveikslėlyje jis pavaizduotų, kaip ka- 
ralius Kristianas III išlaisvina Daniją, Norvegiją ir Farerų salas' 
nuo Romos. Virš karaliaus kabotų nukryžiuotasis Kristus. Kita- 
me paveikslėlyje būtų pavaizduoti vyrai, kurie Skaulholte pasi- 
ryžo sekti naująjį mokymą, atkeliavusį iš Europos — priešais 
Skaulholto bažnyčią stovėjo Liuteris, pasirengęs prikalti prie jos 


* Nedidelis salynas Atlanto vandenyne, pusiaukelėje tarp Norvegijos, Islandijos 
ir Didžiosios Britanijos. Cia ir toliau paaiškinimai vertėjo. 


durų savo tezes, o šalia stovėjo jo pasekėjai islandai. Šalia Mar- 
teinas nutapytų savo bičiulį Odą, sėdintį tvarte ir verčiantį Nau- 
jąjį Testamentą. O paskui visus įvykius vieną po kito. Trečiajame 
paveikslėlyje — kaip Dievas nusprendė apakinti Ogmundą, se- 
nąjį Skaulholto vyskupą, kai tas sukilo, naujajam tikėjimui pa- 
siekus Islandiją. Ketvirtajame piešinėlyje — kaip karaliaus 
vietininkas Didrikas van Mindenas plėšė Vidėjaus' vienuolyną. 
Penktajame būtų pavaizduota, kaip jis Skaulholte nužudomas 
su kitais devyniais vyrais. Šeštajame paveikslėlyje — naujojo 
Skaulholto vyskupo Gicuro Einarsono įšventinimas Švenčiau- 
sios Mergelės katedroje Kopenhagoje. Septintajame — kaip tais 
pačiais metais į Islandiją atvyksta kareiviai. Su plieniniais šal- 
mais ir ginkluoti alebardomis jie supo pietų dvasininkus, įstaty- 
mo tvarka priimant Altinge naująjį tikėjimą. Vėjai su Žmonių 
veidais pūtė bures, trokšdami nunešti Ogmundą tolyn nuo Is- 
landijos aštuntajame paveikslėlyje. Devintasis piešinys: karalius 
Kristianas kelia kardą, ketindamas per jūrą kirsti paskutiniajam 
katalikų vyskupui visoje Skandinavijoje — Jounui Arasonui šiau- 
rėje. Dešimtasis piešinys: giltinė su smėlio laikrodžiu vienoje 
rankoje ir kaukole kitoje stovi priešais Jouną Arasoną; virš gilti- 
nės švietė Kristus — tiesus, nenugalimas ir prisikėlęs. Už jo 
buvo išaugęs miestas — ir dangiškas, ir žemiškas. 

Iš pradžių Marteinas manė lengvai pabaigsiąs titulinį pusla- 
pį, tačiau darbas pasirodė sunkesnis, nei jis tikėjosi. Jis jau būvo 
sunaudojęs ne mažiau vyskupo Gicuro popieriaus, nei kadaise 
Ogmundas Paulsonas buvo paskyręs Odui, kai tas vertė Bibliją, 
tačiau Marteinas vis dar nebuvo patenkintas eskizais. 

Pavasaris bėgo. 

Kartkartėmis, dirbdamas savo darbus Skaulholto bažnyčio- 
ję — dekoruodamas pasparus, atnaujindamas senus paveikslus, 
Marteinas imdavo galvoti, koks tas Jounas Arasonas kietabūdis. 


* Nedidelė salelė Pietvakarių Islandijoje. 

Jam teko susipažinti su vyskupu Jounu ir jo sūnumis, kai prieš 
daugel metų jis visą vasarą praleido Houluose, dekoruodamas 
Didžiąją trobą. Vyskupas buvo tikrų tikriausiai iškovojęs iš ka- 
raliaus, kad tikėjimas nebūtų pakeistas Šiaurės Islandijoje dar 
keletą metų. Visi kiti Skandinavijos katalikų vyskupai buvo įmesti 
į kalėjimus ir iš jų buvo atimtos pareigos. Tačiau vyskupas Jou- 
nas taip pat privertė ir niekada nenusileidžiantį Gicurą sutikti, 
kad senasis Kadladarneso bažnyčios kryžius — tas šventasis 
simbolis, kuriam didelė dalis tautos iki šiolei meldėsi savo tam- 
sybėje — būtų paliktas stovėti dar metų metus. 

Pietų ir šiaurės vyskupai buvo susitarę nemėtyti į kits kito 
daržą akmenų, kad šalyje išliktų taika. 


2 
Svečias is Selvogo 
Balandis, 1547 


Lygumoje į pietus nuo Skaulholto bažnyčios Baltoji upė daro 
posūkį. Upės pakrantėje žiojėjo kelios durpduobės, ligi pusės 
sklidinos vandens. Vieną popietę Marteinas nusileido nuo kal- 
vos, ant kurios stovėjo bažnyčia, ir, pasiekęs lygumą, žvilgtelėjo 
į vieną duobę. Dugne tarp akmenų kažkas šmėkščiojo — Mar- 
teinui tai priminė žmonių galvas. Pastaruoju metu buvo sausa, ir 
vandens lygis nebuvo pakilęs tiek, kiek pakildavo paprastai. 
Netoliese stūksojo žole apaugusi kalva. Iš tiesų tai buvo pilka- 
pis — žemėmis užpilta kita durpduobė. Apiplėšęs Vidėjaus vie- 
nuolyną, vietininkas Didrikas van Mindenas jojo plėšti Skaulholto, 
tačiau buvo nužudytas kartu su savo devyniais sėbrais. Lavonai 
buvo sumesti į giliausią duobę, o paskui savo ponus buvo su- 
stumti ir arkliai. Šnarpšdami iš siaubo, arkliai daužėsi apačioje, 
ieškodami kelio iš duobės. Jie buvo mirtinai užmėtyti akmeni- 
mis ir užkasti su visais balnais ir kamanomis. 


Vienas iš Didriko pakalikų bandė prasiskverbti į bažnyčią, 
bet buvo sučiuptas prie durų. Jis rėkė: „Aš islandas!" Tačiau jie 
atrėžė: „Kadangi sekei paskui juos būdamas gyvas, tau nebus 
per gerai sekti paskui juos ir mirusiam". Ir jie smeigė jam taip, 
kad net žymė liko ant bažnyčios durų. 

Valandėlę Marteinas stovėjo susimąstęs prie durpduobės. Di- 
driko žygiu pasinaudojo tie, kurie kišo pagalius į naujojo tikėji- 
mo ratus — jie kalbėjo, kad toliau plėšimai dažnės. Tačiau buvo 
aišku, jog žmonės vis dar laukė, kada karalius surinktus iš mo- 
kesčių pinigus ir prekybos džiovinta žuvimi pelną skirs islandų 
švietimui bei paims visą tautą į Europos šeimą. Islandijoje taip 
pat reikėjo pastatyti patvarius plytų namus — mokslo įstaigas, 
valstybinius pastatus. 

Marteinas apsisuko. Jis buvo tvirtai sudėtas, kiek pakumpęs, 
suaugusiais antakiais ir juodaplaukis, apžėlusiomis plaštakomis, 
įlenkta nosimi. 

Skaulholto bažnyčia buvo aukšta, tačiau pažiūrėti lyg ne- 
baigta, nors buvo statoma jau antrą dešimtmetį. Pūstelėjus vė- 
jui, ji braškėdama užtraukdavo savo įstabią dainą. Kiti gyvenvietės 
namai stovėjo dauboje žemiau bažnyčios. Vyskupo troba — iš 
rąstų suręstas namas su velėna dengtu stogu — stovėjo kiek į 
vakarus, beveik pasislėpusi už kalvos. Ant kalvos išbėgęs šuo 
ėmė skalyti, tarsi Marteinas būtų koks prašalaitis. 

Marteinui pasigirdo arklio šnarpštimas, ir jis nutildė šunį. 
Jaunas vyrukas zovada varė arklį į daržinę — arklys atrodė visai 
nusigalavęs. Svečias nušoko nuo arklio ir pasileido bėgte į Skaul- 
holto bažnyčią. Bažnyčios durys buvo praviros. Marteinas nu- 
žvelgė lygumą — nesimatė, kad jį kas būtų vijęsis. 

Prie daržinės prisirinko smalsuolių. 

Marteinas nuėjo prie durų, nieko nepasakęs susirinkusiems. 
Jis suko galvą, kodėl atvykėlis ieškojo bažnyčios prieglobsčio. 
Tarpduryje Marteinas apsisuko ir ženklu uždraudė miniai sekti 
paskui. Jaunuolis stovėjo priešais altorių. Virš jo dunksojo alto- 

riaus paveikslas, kurį vyskupas Ogmundas Paulsonas buvo nu- 
pirkęs bažnyčiai. Marteinas priėjo prie atvykėlio ir paklausė iš 
kur tas esąs. 

— Aš iš Strando Selvoge! Turiu pasimatyti su vyskupu! 

Marteinas nenustebo, kad vaikinukas atlėkė į bažnyčią, jei 
bėgo nuo Erlendo Torvardarsono. Gicuras Einarsonas ir Erlen- 
das iš Strando jau senokai ginčijosi dėl žemių, ir tie ginčai vis 
aštrėjo. Marteinas liepė atvykėliui sekti paskui save į vyskupo 
trobą. Kartais jis dėkodavo Dievui, kad neprisiėmė vyskupo pa- 
reigų — jis neturėjo Gicurui ir vyskupui Jounui Arasonui bū- 
dingo besąlygiškumo ir tvirtybės, kurie šiam darbui buvo būtini. 

Jiedu žengė per bažnyčią. Kiekviename tarpatramyje tarp stat- 
ramsčių buvo padarytos arkos — išlenktos sijos. Virš jų buvo 
medžio panelis, kuriame buvo įsodinti langai su švininiais rė- 
mais. Dar aukščiau buvo stogo skliautas su gegnėmis ir suleis- 
tomis stoglentėmis. Šalia Marteino dekoruojamo statramsčio 
stovėjo kopėčios. 

Marteinas vengė imtis altoriaus paveikslo, nors jau buvo lai- 
kas paryškinti šventosios šeimos spalvas ir iš naujo paauksuoti 
šventųjų plaukus. Bet turbūt būtų teisingiausia leisti šitoms ka- 
talikiškoms statuloms supūti. Jiems priartėjus prie vakarinės sie- 
nos durų, Marteinui pasidingojo, kad virš jų trūko didžiulio 
paveikslo, vaizduojančio Paskutinįjį teismą, — kaip to, kuris 
kabo Houluose, — bet tokio sudėtingo paveikslo jis nesiryžo 
tapyti savo rankomis. Marteinui geriausiai sekdavosi nudažyti 
kitų medyje išdrožtus paveikslus. 

Jiedu praėjo po varpais bažnyčios prieangyje ir pasuko per 
kiemą. 

Iš vakarų pusės nebuvo matyti jokių vijikų. 

Žmonės buvo išsiskirstę po savo darbus. 

Jiedu priėjo vyskupo trobą. Marteinas paėmė už metalinio 
žiedo ir pabeldė į duris. Vyskupas Gicuras laikė prie savęs tvir- 
tų, gerai ginkluotų vyrų būrį. Laikai buvo pavojingi, ir vyskupas 

bijojosi katalikų pasalos. Vienas šitų drimelių, kuriuos Gicurui 
tiesiog stebuklingai sekėsi valdyti, atvėrė duris. Kai jis išvydo, 
kas tokie atėjo, be žodžių pasitraukė iš kelio, abejingai nužvelg- 
damas atvykėlį iš Selvogo. 

Į trobą vedė keli laipteliai. Angos lubose įleido pakankamai 
šviesos. Gicuras, stovėdamas gale stalo, vartė popierius. Jis bu- 
vo aukšto ūgio, iš veido panašus į patį Liuterį. Vyskupas tikrino 
gyvenvietės sąskaitas — tai buvo jo mėgstamiausias užsiėmi- 
mas. Jis parodė jaunuoliui vietą prie stalo. Marteinas buvo be- 
išeinąs, bet Gicuras sugriaudėjo: 

— Ne, Marteinai, nepalik manęs vieno su nepažįstamu! Sės- 
kis! Tad kokiu klausimu?... — Jis klausiamai pažvelgė į Martei- 
ną, nes jaunuolis sėdėjo panarinęs galvą. 

Marteinas dirstelėjo į vyruką, ir tas iškart atgavo žadą: 

— Mano vardas Eirikas Kolbeinsonas, o mano sesers — Gud- 
rūna Kolbeinsdouhtir'. Jai septyniolika. Mes nuomojame mažą 
sklypelį Strande. Mano tėvas žiemą nuskendo — jie nepasiekė 
žemės. Mano motina mirė užpernai nuo epidemijos. Jis nelei- 
džia mums išsikelti; mano seseriai tik septyniolika, 0 jis... — 
Eirikas Kolbeinsonas nutilo, lyg vengdamas ištarti Erlendo Tor- 
vardarsono vardą. 

— Dar vienas tėvo ir sūnaus iš Houlų darbas — ypač lagma- 
no“ Ario — nešantis šalies gyventojams pražūtį. Atimti žmo- 
nėms teisę išsikelti iš savo apylinkės, — tarė Gicuras, 
prisidengus tuo, kad esą tai užkirs kelią beturčių elgetavimui! 
O iš tiesų viskas daroma tam, kad darbo jėga nesitrauktų iš 
kaimo prie jūros, kai ateina geri metai. Kada, jų manymu, tokiu 
būdu prie šalies pakrančių išaugs gyvenvietės? 

— Erlendas Torvardarsonas neleidžia mums išsikelti, — ty- 
liai tarė Eirikas. 


" Islandijoje vietoje pavardžių dauguma Žmonių vartoja tėvavardžius, kuriems 
prie tėvo vardo pridedama priesaga -son — „sūnus“ arba -dottir — „duktė“. 
“* Lagmanas — teisininkas. 

Gicuro veide pasirodė ta pati pagiežinga mina kaip visada, 
kai išgirsdavo Erlendo vardą. Prieš septynerius metus jų ben- 
dradarbiavimas prasidėjo gana neblogai, tačiau vėliau lagmanas 
pareikalavo keleto Skaulholtui priklausiusių žemių, o neseniai 
ir teisių į Torlaukshiobno pakrantėje jūros išmestus rąstus. Atei- 
nančią savaitę jiedu ketino susitikti deryboms dėl tų rąstų. Ligi 
šiol Gicuras tvirtai laikėsi savo. Marteinas jam toli gražu nepa- 
vydėjo tų derybų. 

Gicuras klausėsi, kaip atsigavęs Eirikas Kolbeinsonas pasa- 
kojo, kas buvo nutikę Selvoge. Valdytojas ilgai laikė namuose 
meilužę, tačiau pastaruoju metu ji jau buvo jam įgrisusi, ir jis 
ėmė žvalgytis į vaikino seserį. 

— Su Erlendu sunku susikalbėti, kai jis savo prote, bet kai 
išgeria, tai pasidaro tikras beprotis. Tada jis užmuš bet ką, kuris 
pašišiauš prieš jį! 

Gicuras nekantriai krestelėjo galvą. Buvo kalbama, kad Er- 
lendas susijęs su ne viena žmogžudyste. Marteinui buvo juo 
labiau nejauku klausytis svečio pasakojimų apie žudynes ir vel- 
nio darbus. Jis matė, kad vyskupą sukrėtė jaunuolio nelaimės. 

— Aš suvaldysiu tą prakeiktąjį, — tarė Gicuras. — Esu pratęs 
turėti su juo reikalų. Aš pasirūpinsiu, kad jums būtų leista išvykti, 
ir suteiksiu jums padoresnes gyvenimo sąlygas. Jam turėtų būti 
naudinga gauti vyresnį nuomininką į tą sklypą. Po trijų dienų 
mes susitiksime su Erlendu tartis dėl rąstų, ir tikrai nėra ko bijoti, 
kad, suuodęs galimybę pasipelnyti, jis nebus punktualus. 

— Aš negaliu taip ilgai palikti sesers vienos! 

— Vieną dieną! Dvi dienas! Tris! Koks skirtumas? Ar apskri- 
tai nebuvo neišmintinga palikti ją? — paklausė Marteinas. 

— Lagmanas išvyko į Habnarfiordą susitikti su vokiečiais. 
Anksčiausiai jis parvyks namo šįvakar arba rytoj. Esu beveik 
tikras, kad manęs niekas nesivijo. Mane šiurpas apėmė, kai pa- 
žiūrėjau atgal į namus. 

Gicuras pasisuko į Marteiną: 

— Hamburgiečiai! Tai man naujiena — juk Erlendas vaidija- 
si su jais dėl žūklės! Šito bestijos visuomet reikėjo saugotis. 

Marteinas pajuto, kad vyskupo akys įremtos į jį. 

— Marteinai. 

— Taip. 

— Ar aš buvau tavęs prašęs padaryti man paslaugą ir atlaiky- 
ti mišias Kadladarnese? Tenykštis pastorius atostogauja ir išvykęs 
į užsienį. Tau tikriausiai reikėtų užsukti ir į Selvogą bei aplan- 
kyti mergaitę. 

Nepakeisdamas veido išraiškos, Marteinas pakėlė galvą, ta- 
čiau jo akys bylojo: „Ar tikrai aš turiu važiuoti pas Erlendą?" 

— Prašau tavęs nuvežti jam laišką, — tarė Gicuras. — Dabar 
kitokie laikai — mes turime padėti žmonėms! Bjadni! — garsiu 
balsu šūktelėjo vyskupas. Jis nekantriai pabeldė į stalą, kai nie- 
kas neatsiliepė į šūksnį. — Bjadni! 

Vyskupo žaliūkas užlipo laiptais ir įkišo galvą į kambarį. 

— Nuvesk šį jaunuolį į valgomąjį. Jis veikiausiai išalkęs. 

Marteinas širdingu žvilgsniu nužvelgė Gicurą. Padoresnio žmo- 
gaus jam nebuvo tekę matyti. Be to, Gicuras laikėsi susitarimo 
dėl kryžiaus Kadladarnese, nors Jounas Arasonas, sulaužęs pa- 
žadus, bandė pasiglemžti žemes Bjadnanese prie Hodnafiordo. 

Vyskupas prisitraukė artyn popierių ir panardino plunksną į 
rašalą. 

Marteinui pasidingojo, kad galbūt reikia eiti, ir jis pakilo. 

— Bus geriausia, jei tęsiu savo darbus. 

Gicuras buvo pasinėręs į laišką ir nieko neatsakė. Kai Mar- 
teinas žengė pro duris, Gicuras pakėlė galvą ir tarė: 

— Džiaugiuosi, kad atlaikysi mišias už mane Kadladarnese. 
Man baisiai nejauku įžengti į tą bažnyčią. Ten vis dar karo virš 
altoriaus tas senas bedieviškas kryžius. Kad aš turėčiau jėgų 
nukabinti jį. Bet žmonės reikalauja, kad tas pagoniškas simbolis 
kabėtų bažnyčioje. Be to, prižadėjau Jounui Arasonui, kad pa- 
liksiu kryžių ant sienos. Atimame iš Dievo šventybę, — atsiduso 


14 


Gicuras, — ir skiriame ją paveikslams bei statuloms. — Staiga 
vyskupas tarsi prisiminė, dėl ko Marteinas buvo Skaulholte. Jis 
vėl pasinėrė į rašymą. 

Išėjęs į kiemą, Marteinas pajuto troškulį, bet eiti per miestelį 
iki pasukų statinės buvo toli. Jis nuėjo prie šulinio, kuris buvo 
iškastas prie klėties po vietininko Didriko ir jo gaujos nužudy- 
mo, įmetė kibirėlį į vandenį ir išsitraukė sklidiną ligi pusės. 

Vyskupas Ogmundas įsakė iškasti šitą šulinį, kai senasis už- 
siteršė Didriko ir jo sėbrų krauju. Prieš gerdamas Marteinas pa- 
žvelgė į pilkapį. Saulė leidosi už kalno ir jos šviesa atsispindėjo 
upės vingyje. 


J 
Kadladarnesas 
Balandis, 1547 


Nubudęs Marteinas prisiminė, kad reikės susitikti su Erlendu 
Torvardarsonu. Miestelio žmonės jau buvo pakirdę, kadangi mi- 
šios buvo ankstyvos. Kunigų valgomajame jis pavalgė pusry- 
čius. Arklininkas atėjęs pranešė, kad arkliai paruošti kelionei. 
Marteinas nuėjo pas Gicurą, ir tas įteikė jam laišką lagmanui. 
Gicuras buvo kuo puikiausiai nusiteikęs. 

— Erlendui nebėra prasmės kivirčytis su manimi dėl žemių, — 
tarė jis. — Aš turiu laišką, kuris įrodo Skaulholto nuosavybės 
teisę. — Vyskupas džiūgavo. — Žiūrėjau pro pirštus, kai Jounas 
Arasonas užpernai jojo į Bjadnanesą, tačiau jei jis dar kartą tai 
padarys, neduodamas ramybės mano broliui, tada tegul laukia 
nemalonumų. Šitai aš jam pranešiau raštiškai. 

Kai Marteinas išėjo iš vyskupijos, jau buvo pradėję švisti ir 
dangus buvo nusidažęs tamsiai mėlyna spalva. Skaulholto baž- 
nyčios varpai gaudė, kviesdami žmones į rytmetines pamaldas. 


„0-0 we 

bei keliauninkus. Jie persikėlė per Baltąją upę keltu prie Idos. 
Išlipę iš upės, arkliai nusipurtė vandenį. 

Jie nujojo per Skeidą — ačiū Dievui, vėjo nebuvo“. Rytinis 
dangaus pakraštys po truputį tapo auksinis. Marteinas pažvelgė 
į Eiriką Kolbeinsoną. Tas atrodė išsigandęs. Juos sekė keturi 
visiškai apsiginklavę vyskupo vyrai. Tokį ankstyvą rytmetį jie 
buvo nekalbūs ir surūgę. 

— Nebijok, jis vis dar Grindavike, tas senis, — tarė Martei- 
nas, kreipdamasis į jaunuolį. — Aš pažįstu tas vietoves — kai 
buvau tavo metų, verčiausi ten prekyba. Ten daug pagundų. 
Tačiau tu nesibaimink. 

— Aš vis viena mirtinai bijau. 

— Tai melskis Kadladarneso kryžiui, — tarė Marteinas. Jis 
kalbėjo negalvodamas. Prekiaudamas Grindavike ir neturė- 
damas jokios kitos paspirties, jis pats šaukdavosi to kryžiaus 
pagalbos. To ydingo įpročio jam ilgai nepavyko atsikratyti. 
Jis pastebėjo, kad vienas vyskupo vyrų pažvelgė į jį, ir jei tą 
rytą nebūtų pašalę, Marteinas būtų nuraudęs iki ausų. — Aš 
pajuokavau, — pridėjo jis, negalėdamas atsistebėti, kaip vys- 
kupas iki šiol nenukėlė kryžiaus ir neliepė jo sulaužyti. Kol 
tai nebus atlikta, aiškų, kad žmonės ir toliau laikysis senų 
papročių. 

— Aš netikiu tokiais dalykais — ištarė Eirikas, — bet man 
atrodo, kad mano sesuo vis dar tebetiki. Beje, šiąnakt sapnavau 
ją, — tęsė jis. — Ji atėjo prie mano lovos ir ištraukusi parodė 
savo kepenis. 

Dabar prabilo vienas vyskupo apsauginių tardamas: 

— "Tu paprasčiausiai persirijai. 

— Tikiuosi, kad tai tiesa. 

— Ką vakar valgei? 

— Raugintą kepeninę dešrą. 


* Tose vietose dažnos dulkių audros. 

— Ir paskui sapnuojasi kepenys! O kas gi daugiau? Jeigu 
būtum valgęs kraujinę dešrą, tai ji būtų ištraukus savo širdį. 

Kitas vyskupo žaliūkas patvirtino šitokį paaiškinimą. 

Atrodė, kad Eirikas aprimo nuo tokių pastabų, ir jie toliau 
jojo tylėdami. Marteinas pasitikėjo vaikinais. Dabar svarbiausia 
buvo neparodyti baimės, kai jų akivaizdoje jis kalbės su lagma- 
nu. Reikės melsti Dievą drąsos ir stiprybės. Marteinui pasirodė, 
kad dar reikėtų grįžti prie anksčiau pasakytų žodžių apie Kadla- 
darneso kryžių, ir jis tarė: 

— Pasninkavimai ir nuodėmių atleidimas, vedybų išsižadėji- 
mas ir šventųjų šaukimasis, neminint jau tos gėdos, kad žmonės 
galį užsipelnyti tiek sau, tiek kitiems gerbūvį pas Dievą vienuo- 
lynuose ir už jų. Kad visa tai — ne vien Kristaus malonė. Visus 
šituos senovinius papročius ir antikristo melus pasiųsim atgal 
pas velnią — ten, iš kur jie ir atėjo. 

Vyskupo apsauginiai neatsakė nieko, ir stojo slogi tyla. 

Buvo beveik visai prašvitę ir daug kur virš trobesių jau kilo 
dūmai. Jie stabtelėjo, o vienas vyrukų koja prakirto ledą upely- 
je, kad arkliai galėtų atsigerti. Jodami tolyn, jie sutiko pagyve- 
nusį vyrą ir moterį, kurie prašė išmaldos. 

Marteinas įkišo ranką į savo kelionkrepšį ir padavė jiems du 
rūkytus mormonus'“, kuriuos buvo pasiėmęs paviržiui. Tačiau 
nieko baisaus — jis dar turėjo džiovintos žuvies, sviesto ir duo- 
nos. Vargetos pakėlė rankas į dangų ir meldė visus šventuosius 
palaiminti juos. 

„Pietūs, be abejonių, bus katalikiški", — pamanė Marteinas. 
Tai buvo aišku — liuteronybė spėjo prasiskverbti tik į nedauge- 
lio jaunų dvasininkų religines apeigas ir paveikė tuos, kurie 
sekė jais, vildamiesi priedų — tarnybos postų ir žemių. Tuo 
tarpu paprasti žmonės tebetikėjo ta pačia krikščionybe, kuri eg- 
zistavo šalyje per praėjusius penkis šimtmečius. Kai jie jojo pro 


* Šiaurės kraštų jūrų paukštis. 

sėdintį ant akmens raupsuotą jaunuolį, kuris ištiesė jiems delną 
ir atgręžė į juos savo išėstą veidą, Marteinas prajojo pro šalį 
tylėdamas. Du paukščiai apsuko didelį ratą virš arklių ir žmo- 
nių. Apšarmojusi žolė tviskėjo saulėje. 

— Iš kur atsirado tas perdėtas tikėjimas senuoju Kristaus 
atvaizdu? — paklausė vienas vyskupo sargybinis. 

— Kryžius stovi jau nuo senų senovės. Niekas nežino; kiek 
jam iš tikrųjų metų, — atsakė Marteinas. — Gali būti, kad jis 
toks pat senas kaip ir krikščionybė šalyje. Greičiausiai koks 
sutapimas, kad žmonių maldos ir viltys, susietos su kryžiumi, 
išsipildė. Taip šitas garbinimas ir atsirado. 

Kai jie atvyko į Kadladarnesą, nuo bažnyčios stogo jau atsi- 
spindėjo popietės saulė. Bažnyčia, kuri stovėjo ant upės kranto, 
toli gražu nebuvo didelė. Sienojai jau buvo patamsėję nuo am- 
žiaus. Nemažas žmonių būrys laukė, sėdėdami prie žole apau- 
gusios tvoros, kuri pusračiu gaubė Dievo namus. Prie kranto 
artinosi keltas, kuriame stovėjo keletas bažnyčios svečių ir mal- 
dininkų. Marteinas nužvelgė Kambio keterą ir Ingoulvo kalną. 
Kalnų kontūrai buvo aiškiai matyti iš tolo. Vyskupo vyrukai 
nušoko nuo arklių, ir tie nuspūdino prie kranto atsigerti. Vienas 
arklys pakrantėje nusilengvino, nuo jo mėšlo pakilo garų debe- 
sėlis. Jaunuolis iš Selvogo nedrąsiai nužvelgė upę. Marteinas ir 
vėl pagalvojo apie lagmaną. Jeigu nebūtų reikėję susitikti su 
tuo velnio neštu ir pamestu lagmanu. Arklys pakėlė galvą nuo 
vandens, nuo jo smakro nulašėjo vanduo. Vienas iš vyskupo 
vyrų kalbėjosi su dailia mergina, kuri, stovėdama prie tvoros, 
maivėsi prieš jį. Marteinas perbėgo akimis bažnyčios vėjalenčių 
drožinius. Dažai jau buvo apsilupinėję. Jam norėjosi čiupti tep- 
tuką ir pataisyti apgedusias vietas. 

Marteinas žengė į bažnyčios vidų, norėdamas pabūti ten va- 
landėlę vienas ligi žmonės, atvykę keltu, ims grūstis į vidų. Žmo- 
nės kalbėjo tiesą. Kryžių gaubė kažkokia paslaptinga jėga. 
Marteinas nejučiomis persižegnojo. Altoriaus paveikslas buvo 

nuostabiai gražus, papuoštas drožtinėmis figūromis — greičiau- 
siai kokio flamandų meistro darbo. Tuo tarpu nukryžiuotasis bu- 
vo visiška paveikslo priešingybė — turbūt išdrožta kokio islandų 
drožinėtojo iš jūros išplauto rąsto. Seniau per bažnyčios stogą ant 
Kristaus statulos lašėjo vanduo, ir vieną speiguotą žiemą ji per- 
skilo išilgai. Širdies vietoje medyje buvo pajuodavusi širdies for- 
mos šaka. Greičiausiai tas keistas sutapimas ir darė tą Jėzaus 
skulptūrą tokią apžavinčią ir įspūdingą. Staiga lauke pasigirdo 
šauksmas ir verksmas. Kadladarnese tokios piligrimų giesmės ne- 
buvo naujiena. Marteinui į galvą smigtelėjo sakinys iš Biblijos: 
„Nestatyk po dangumi atvaizdų tų dievų, kurie gyvena danguje“. 
Jis niauriai pažvelgė į kryžių. Kodėl Gicuras neliepia jo pašalinti? 

Marteinas išėjo į lauką. Keltas jau buvo pasiekęs upės vidurį. 
Mišių laukė jau nemažas būrys. Prie klojimo klūpojo dvi mote- 
rys. Tai jos anksčiau šaukė ir dejavo, ypač senoji. 

Marteinas pakėlė ranką ir spragtelėjo pirštais apsauginiams. 

— Arnotą! — šūktelėjo jis. Vyskupo vyrukas pasilenkė prie 
kelionkrepšio, kurį buvo padėjęs ant žolės. 

— Tai kunigas! — sušuko vyras iš būrio moterims ir parodė 
į Marteiną. — Tai kunigas! Skųskitės jam! 

Vyresnioji pakilo nuo žemės, griebė Marteino ranką ir pabu- 
čiavo greičiau, nei tas spėjo ją atitraukti atgal. 

— Turiu gauti išrišimą, — tarė moteris. — Gavau valdytojo 
Ario Jounsono šiaurėje leidimą persikelti su dukterimi į kitą 
apskritį. Užvakar nuėjom ligi Lagbergo Hedlisheido dykroje, o 
vakar perėjom dykrą. 

Marteinas šiek tiek įklimpo. Pietuose žmonės iki šiol tebebu- 
vo tokie užkietėję katalikai, kad Gicuras nedrįso įvesti naujojo 
tikėjimo kitaip nei palaipsniui. Pastoriams buvo leidžiama pa- 
tiems apsispręsti, ar klausyti išpažinčių. Nuodėmių atleidimo 
sakramentas dar nebuvo visiškai panaikintas. 

Duktė stovėjo tolėliau ir lūkuriavo. Motina pilnu baimės vei- 
du žvelgė į Marteiną. Jis nuėjo su ja į bažnyčią. Žmonės laukė 

kieme. Moteris buvo pabėgusi iš šiaurės su nėščia dukterimi. 
Vaiką jos pasmaugė vos gimusį. Nekeista, kad ji trokšte troško 
išsipažinti. Marteinas suteikė jai išrišimą. Staiga jis pajuto norą 
suteikti sakramentą jiems visiems. 

Jis atvėrė bažnyčios duris. Žmonės susigrūdo į vidų; kai ku- 
rie verkė, išvydę Kristaus statulą. Moteris buvo atsiklaupusi prie 
altoriaus. Marteinas atlaikė mišias; tai buvo paprastos, nesudė- 
tingos apeigos, be jokio katalikiško blizgesio, o paskui jis palai- 
mino susirinkusius ir išdalijo komuniją. Ūkininkas iš gretimo 
ūkio buvo atvykęs į mišias su visa šeima. Po mišių jis pakvietė 
pas save pietų. Jis netvėrė kailyje patirti naujienas iš Skaulhol- 
to, o kai Marteinas nieko jam nepasakė, ūkininkas pareiškė iš 
patikimų lūpų girdėjęs, kad vyskupo Gicuro brolis tebevaldo 
Houlų nuosavybę Bjadnanese prie Hodnafiordo, nors karalius 
prieš dvejus metus buvo priteisęs tas žemes Jounui Arasonui. 
Visa tauta nekantraudama laukė, kas bus toliau. 

— Aišku, tebevaldo, — tarė Marteinas. 

— Jeigu taip, tai vyskupai tikrai susikirs, — tarė ūkininkas. — 
Kaip kadaise, kai senasis Ogmundas ir vyskupas Jounas ketino 
susikauti Altinge. Gicuras netylės, jei Jounas Arasonas vėl kiš 
rankas prie Bjadnaneso. 

Marteinas patraukė pečiais. Triukšmai dėl tų žemių prie Hod- 
nafiordo jam visuomet atrodė baisi nuobodybė. 

— Buvo laikas joti į Selvogą, — Marteinas paaiškino ūkinin- 
kui, kur jie turėjo nukakti. — Greičiausiai man reikės pasiprašy- 
ti Čia nakvynės grįžtant namo, — tarė jis. Marteinas visai neketino 
užsibūti Strande. 

— Tai aš išjočiau tučtuojau, — tarė ūkininkas, — jei norite 
spėti grįžti prieš sutemstant. Jiedu pešasi dėl didžiųjų ūkių — 
lagmanas su vyskupu, — pridėjo jis. — Pietuose vargšas vyskupas 
turi tąsytis su Erlendu Torvardarsonu, o rytuose jo laukia Jounas 
Arasonas, dvigubai baisesnis. Ką gi — kaip matyti, garbingosios 
Skaulholto vyskupo pareigos nė vienam neatneš per daug laimės... 

Vyskupo apsauginiai ir vaikinukas buvo jau pavalgę ir išėję į 
kiemą prie arklių. Marteinas padėkojo ir išėjo iš trobos. Ūkio 
trobesiai stovėjo kiek aukštėliau, ir jo bendrakeleivių palikta 
šliūžė šlapioje žolėje aiškiai matėsi ligi pat bažnyčios. Jie jau 
buvo pakrovę arklius ir lūkuriavo. Marteinas gailėjosi, kad ne- 
liepė jiems paimti palapinių, kad, prispyrus reikalui, galėtų mie- 
goti jose. Jis delnu pridengė akis ir pažvelgė į upę — nuo 
vakarinio kranto artinosi keltas. 

Marteinas atsisveikindamas paspaudė ūkininko šeimynykš- 
čiams rankas ir ėmė leistis prieplaukos link. Šuo lydėjo jį ligi 
ūkininkas piktai nepašaukė jo atgal. Visi žmonės, kurie buvo 
susirinkę į mišias, seniai išsiskirstė, tik jaunoji mergina vis tebe- 
kalbėjo su vyskupo apsauginiu. Kai keltas priartėjo, Marteinas 
ir jo bendražygiai pamatė, kad be keltininkų kelte buvo tik vie- 
nas keleivis — aukštas vyras su arkliu. Keltas priplaukė prie 
kranto. Upe slydo rąstgalis, lyg taikydamasis į keltą. Marteinas 
laukė nerimaudamas, tačiau keltininkas ir jo padėjėjas kartu kil- 
stelėjo irklus; keletas tvirtų grybšnių, ir keltas šiaip ne taip išsisu- 
ko. Tuo metu dičkis sėdėjo ir nejudėdamas žvelgė į krantą. 

— Bb-bet įj-jis vis dar turėjo būti Grindavike, — išlemeno 
vaikinukas. 

— Kas „jis“? — paklausė Marteinas, puikiai žinodamas, apie 
ką kalbama. Pamatė, kai keltas prisiartino. 

Erlendas Torvardarsonas iššoko iš valties, pažerdamas kalnus 
purslų. Dvylikairklė valtis atsirėmė į molėtą krantą. Lagmanas 
už apynasrio išvedė arklį iš kelto. Jis buvo apsiavęs odiniais 
auliniais batais, užsimovęs odines kelnes ir vilkėjo grubaus au- 
deklo marškinius, lyg būtų lėkte išlėkęs iš namų. Ant galvos jis 
mūvėjo dabitišką skrybėlę su užkišta už kaspino geltona plunks- 
na. Marteinas atsikrenkštė. Laikas arba pasirodyti, arba pralai- 
mėti. Erlendas pažvelgė į jį ir nusišypsojo, tačiau šypsena visai 
netiko jo storanosei ir papūtžandei fizionomijai. Jis nusitraukė 
nuo galvos skrybėlę ir Žemai nusilenkė. Net ir šypsantis Erlendo 

akys atrodė kaip padvėsusios menkės žabalės. „Ką šitas kvailio- 
jimas turėtų reikšti?" — spėliojo Marteinas. Jis pajuto, kad jau- 
nuolis lyg į užuovėją pasitraukė už jo nugaros. 

— Taigi, gerą dieną visiems, — tarė Erlendas Torvardarsonas 
ir išplėtė veizolus. — Man nesivaidena — ar tik čia ne Eirikas 
Kolbeinsonas, Selvogo nuomininkas? Nesitikėjau čia tavęs sutikti! 

Lagmanas tikrai atrodė nustebęs, bet kartu ir labai patenkin- 
tas. Jis pažvelgė į Marteiną, kuris paniuro, turėdamas vėl prisista- 
tyti šio Žmogaus akivaizdoje. Erlendas nė kartelio neparodė jį 
pažįstąs, nors jiedu buvo pažįstami jau bene porą dešimtmečių. 

Marteinas priėjo arčiau ir ištiesė jam ranką: 

— Marteinas Einarsonas, pastorius iš Stadarstado... 

— Snaifelsnese! — garsiai užbaigė lagmanas. — Tau nebūti- 
na prisistatinėti! Daug kartų esame susitikę. Kadaise, kai Grin- 
davike verteisi prekyba, buvome artimi bendradarbiai. Nesu matęs 
kalboje atsargesnio Žmogaus! Kaip laikosi pati ir vaikai? 

Lagmanas griebė savo didele ir grubia ranka Marteino ranką 
ir širdingai ją pakratė, kartu paplodamas jaunuoliui per petį. Mar- 
teinas pajuto nuo jo dvelkiantį silpną alkoholio tvaiką, tačiau šis 
draugiškas susitikimas sustiprino Marteino pasitikėjimą savimi. 
Be to, jis džiūgavo, kad pavyks išvengti kelionės į Strandą. 

— Taip jau pasitaikė, Erlendai, kad turiu tau laišką, — tarė 
Marteinas. — Atnešk man tą laišką: jis kelionkrepšyje! — be 
jokios priežasties šiurkščiu balsu jis riktelėjo vienam iš vyskupo 
vyrukų. Tas nenoriai nuėjo. Paskui jis padavė Marteinui pailgą 
laišką su vyskupo antspaudu. 

Lagmanas sulaužė antspaudą, išskleidė laišką ir ėmė skaityti: 

— „Leisti broliui ir jo seseriai išvykti iš Selvogo". Aš manau! — 
riktelėjo jis. — Savaime suprantama! Kitaip pasielgti būtų be- 
dieviška neteisybė! — Jis pažvelgė į vaikinuką. — Tavo sesuo 
jau laisva! Rytą pasirūpinau. 

Marteinas pastebėjo, kad akimirksnį vaikino veidu perbėgo 
baimės išraiška. 

— Tai ką, Eirikėli, — šiltu balsu prabilo Erlendas. — Teks 
tau susirinkti savo skarmalus ir vykti su manimi į Strandą pasi- 
1mti tavo sesers. O kur susigalvojote apsigyventi, vaikučiai? — 
Jis išskėtė rankas, lyg nežinotų kaip pasielgti, bet atsakymo 
nelaukė. — Dar reikės suvesti ūkio sąskaitas! Ką aš sugalvojau? 
Vyskupas Gicuras, tas tikslusis sąskaitų suvedinėtojas, turėtų 
mane suprasti, — lagmanas pakėlė pirštą ir jo akys prisimerkė. — 
Tėve Marteinai, ar galiu tarti tau keletą žodžių prie keturių 
akių? — pusbalsiu šnipštelėjo jis. — Gal galim prisėsti valandė- 
lę bažnyčioje dviese? 

Marteinas sutikdamas linktelėjo galvą. Kai jie susėdo, Erlen- 
das šiek tiek bailiu balsu pramekeno: 

— Labai noriu išsipažinti, nes žinia, kad niekam nelemta pasi- 
rinkti, kur nakvos, ir nežinia, kur tavo nedraugas sėdi ant suolo“. 

Jis draugiškai plekštelėjo ranka Marteinui per šlaunį, ir Mar- 
teinas pastebėjo, kad lagmanas prie juosmens buvo pasirišęs 
durklą. 

— Nesakau, kad esu labai religingas, — garsiai pridėjo Er- 
lendas, — bet kartais verčiau jausti po kojomis brastą. 

— Bet mielas drauge, tu turi savo nuodėmklausį Strande, — 
šaltokai tarė Marteinas. 

— Jis nenori suteikti man išrišimo, tas senis, — tarė Erlendas 
gailiu balsu, lyg didelis vaikas. 

— Na ką gi, tada dėstyk savo nuodėmes. 

— Namuose turiu moterį, — tarė Erlendas ir caktelėjo liežu- 
viu. — Ir dažnokai išgeriu, bet kam nepatinka įkaušti gerų draugų 
būryje ar pasimylėti su gražia moterimi? 


" Citata iš senovinės islandų poemos „Aukštojo eilės“: 
Visas duris, prieš žengdams į vidų, 

tu apžiūrėk, 

tu apžvalgyk, 

nes nežinai, kur tavo nedraugas 

sėdi ant suolo. 


(Iš sen. islandų k. vertė A. Vijūnas) 

Lagmanas išsišiepęs mirktelėjo Marteinui ir vėl šleptelėjo jam 
per šlaunį, šį kartą kiek smarkėliau. 

— Ar atėjai teisinti prieš Mane savo nuodėmingo gyvenimo, 
ar prašyti nuodėmių atleidimo? — paklausė Marteinas. 

— Tu visuomet viską priimi rimtai, vertelga! — šūktelėjo 
Erlendas. Jis pažvelgė į statulą ir jo veidas sustingo. — Nesu- 
prantu, ko tam Kristui reikėjo žemėje. Buvo daug lengviau, kai 
niekas žmogui nereguliavo gyvenimo, — jis staiga susimąstė ir 
apsidairė aplinkui. — Nieko tokio, — džiugiai pridėjo, lyg stai- 
ga jam būtų pasirodę neverta daugiau kalbėti apie savo gyveni- 
mą. — Palauksiu su šitom smulkmenom ligi grįšiu namo ir atliksiu 
išpažintį savo pastoriui. Arba kreipsiuosi į patį vyskupą! Be to, 
manęs nekantraudamas grįžti namo laukia jaunuolis! — Erlen- 
das pasirėmė į Marteino šlaunį ir atsistojo. 

Jiems išėjus į lauką, pro bažnyčią prajojo keli vyrai, neužei- 
dami į vidų ir nepareikšdami Kadladarneso Kristui savo pagar- 
bos. Erlendas sudėjo delnus prie lūpų ir riktelėjo jiems pavymui 
garsiu ir šaižiu balsu: 

— Bedieviai! — Po to kumštelėjo Marteinui lyg juokauda- 
mas ir mirktelėjo akimi. 

Vaikinukas atsisveikindamas paspaudė Marteinui ranką. Er- 
lendas vėl įtempė arklį į keltą. 

— Nė nemaniau palikti savo mielojo arklio anoje pusėje tiems 
Žmogpalaikiams, kurie vagia viską, kas lengviau už akmenį. Tiek 
priviso vagių, žmogžudžių, plėšikų ir kitų nevidonų šioje šalyje. 

— Taigi taigi, Erlendėli, tikrą tiesą kalbi, — mestelėjo vienas 
iš keltininkų. 

Jie nusiyrė nuo kranto. Nors vaikinukas pagal amžių buvo 
aukštas, šalia lagmano jis Marteinui staiga pasirodė mažas ir 
bejėgis. ) 

4 
Didžioji išpažintis 
Balandis, 1547 


Po trijų dienų vyskupas Gicuras ir lagmanas Erlendas derėjo- 
si Didžiojoje Eirarbahkio troboje dėl žemių ir rąstų. Gicuras sė- 
dėjo už stalo prie galinės trobos sienos, nuo kur puikiai galėjo 
matyti duris ir laukė Erlendo. 

Belaukdamas jo, vyskupas peržvelgė sąskaitas. Nuo jūros pa- 
krantės buvo girdėti dūžtančių bangų gaudesys. Durys buvo 
praviros — pro jas matėsi išmetęs inkarą prekybinis laivas. Ne- 
toli nuo trobos stovėjo sandėlis. Abu pastatai buvo suręsti iš 
smaluotų eglinių rąstų, o jų stogai apaugę žole. Sandėlyje buvo 
laikomos atvežtinės gėrybės ir produktai, kuriuos Skaulholtas 
eksportuodavo į Norvegiją. Bergene" vyskupija turėjo gabalą 
miško ir laikė nuosavus sandėlius. 

Gicuras atsivertė sąsiuvinį: šešiasdešimt alavinių puodelių, 
keturi tuzinai skardinių lėkščių, stiklinės, puodeliai, alaus viri- 
mo rykai, žirklės, siūlai, batai, kepurės ir skrybėlės, ąsočiai, ku- 
bilai, antpirščiai, adatos. 

Eksportui ėjo įvairios prekės: gyvi sakalai, audeklai, gagų“' 
pūkai, avikailiai, aviena, jautiena, žuvies taukai ir sviestas. 

Vyskupui pasigirdo bildesys ir jis sukluso. Vyskupo apsaugi- 
nis, sėdintis šalia priekinių durų, pritraukė koją ant laiptų — 
auliniu batu apauta koja dabar matėsi pro durų plyšį. 

Lagmanas ne sykį bandė jėga priversti Gicurą paklusti. Jam 
buvo beveik pavykę pasiekti to su vyskupu Ogmundu Paulso- 
nu. Tačiau Erlendas nesuprato, kad tas, kuriam patinka ginčy- 
tis, nuo koniliktų ne pasiduoda, o tik stiprėja. 

Staiga vyskupas išgirdo kanopų dundėjimą lauke, ir prie san- 
dėlio pasirodė putotas nuo prakaito arklys. Atvyko Erlendas su 


* Miestas Vakarų Norvegijoje. 
** Jūros paukščiai, kurių pūkai naudojami pagalvėms, pūkinėms antklodėms. 

savo palydovais. Vyskupo apsauginis pakilo nuo laiptų. Lagma- 
nas nusėdo nuo savo arklio. Apsauginis nusilenkė ir tarė: 

— Vyskupas Gicuras laukia jūsų. 

Mediniai laiptai subildėjo. Lagmanas nusitraukė savo dabi- 
tiškąją skrybėlę, šelmiškai nusišiepė kaip trolis“ ir su atkišta 
ranka didžiuliais žingsniais peržingsniavo kambarį. „Visa tai ap- 
simetinėjimas, gudrusis šėtone, — pamanė Gicuras. — Apsime- 
tinėjimas, ir niekas kita.“ 

Jiedu pasisveikino, ir Gicuras parodė jam kėdę už stalo. Ant 
stalo stovėjo krištolinis ąsotis su tyru vandeniu ir dvi stiklinės. 

Gicuras užsienietišku papročiu suplojo delnais. Į kambarį įė- 
jo apsauginis ir pripylė taures vandens. Lagmanas čiupo stikli- 
nę, ir jiedu susidaužė. Jei tas lėbautojas ir užsirūstino, gavęs 
gėrimo be laipsnių, iš veido šito nebuvo matyti. 

Erlendas pirmasis pradėjo kalbą: 

— Prieš mums pradedant kalbėti apie žemes ir tuos rąstga- 
lius, — jo veidas persikreipė, ištempiant žodį „rąstgalius“, — 
man norisi pakalbėti su jumis apie kitus dalykus, kurie man 
rodosi daug svarbesni ir stambesni. 

— Ir kas tai galėtų būti? — atsargiai paklausė Gicuras. 

Lagmanas atsilošė ir pažiūrėjo per petį, ar šalia nieko nėra, 
kas galėtų nugirsti judviejų pokalbį. Kadangi nieko nebuvo, jis 
prisitraukė savo riebų kūną artyn ir sukrovė abi letenas ant sta- 
lo, nutaisęs tokią veido išraišką, lyg būtų pasiruošęs kalbėtis 
apie visos šalies valdymą. Beje, taip ir buvo. 

— Keli hamburgiečiai, — tarė jis, — rinktiniai vyrai, prieš 
keletą dienų pasikvietė mane į puotą. Tu, kuris daug ką pažįsti 
Vokietijoje, be abejo, pažįsti šių vyrų šeimas. Šią akimirką nega- 
liu prisiminti jų vardų, — jis caktelėjo liežuviu. — Bala nematė. 
Tačiau, kaip ten bebūtų, šie vyrai nenori sutikti, kad karaliaus 
vietininkas juos engtų ir peštų jiems plunksnas. Ir dabar jie 


* Skandinavų tautosakoje milžinas žmogėdra. 

atvyko pas mane su savo pasiūlymais. Ir būtent čia mes, tie 
vokiečių šaunuoliai ir aš, galėtume būti tau didi paspirtis, — 
visas švytėdamas išdrožė lagmanas. 

— Nekantrauju išgirsti daugiau, — Gicuro balsas ir mimika 
išdavė ironiją. 

— Parduoti jiems visą laimikį, visą džiovintą žuvį iš vyskupi- 
jos žemių. Jie pasiryžę sumokėti — ir gerai sumokėti. 

— O kaip reikės tą reikalą sutvarkyti? — šaltai paklausė Gicu- 
ras. — Karaliaus vietininkas Besastade kontroliuoja visą žvejybą. 

Erlendas prisimerkęs apsidairė, prisilenkė dar arčiau ir šyp- 
sodamasis sušnibždėjo: 

— Jam gali įvykti nelaimingas atsitikimas. Aulftanese daug 
pavojingų durpduobių ir įgriuvų. Tas Ohtis Stygsonas, — tarė 
lagmanas ir aršiai krestelėjo savo didelę galvą, — yra nevidonas 
ir kaimietis, ir visad prisigėręs, kad pakeltų įvaizdį. Kas paste- 
bės ar pradės imti į galvą, jei tas senis įkris į srutų duobę? — 
Lagmanas caktelėjo liežuviu. 

— Karalius turi pirmumo teisę, kai kalba eina apie žuvies 
laimikį, — atsakė Gicuras, nekreipdamas dėmesio į užuominas 
apie pasikėsinimą. 

— Nebūtina pasakoti man apie įstatymus, bičiuli, — tvirtai 
atsakė lagmanas ir atstatė delną. — Labai neblogai juos išma- 
nau ir viena, ką puikiai Žinau, yra štai kas — Danijos karalius 
nesilaiko senųjų Islandijos įstatymų, kuriuos gavome su Jono 
teisynu" ir Senąja sutartimi"', nebent jie būtų jam pačiam nau- 
dingi. Jis tikisi pasiglemžti visą žvejybą tiek Pietvakariuose, tiek 
ir kitur. Sprendžiant iš visko, Kristianas III yra ne kas kitas, o 
paprasčiausias nuskuręs plėšikas. Argi jis nedavė Jounui Araso- 
nui Bjadnaneso žemių prie Hodnafiordo visiems laikams4 Ne 
kitaip buvo. Argi judu, vyskupai, nesikivirčijate? — lagmanas 


* Jono teisynas (isl. Jonsbok) — įstatymų rinkinys, priimtas Islandijoje 1281 m. 
** Senoji sutartis (Gamli sįttmįlinn) buvo 1262 m. pasirašyta tarp įtakingų islandų 
klanų ir Norvegijos karaliaus. 

lyg smerkiančiai pažvelgė į Gicurą ir sušuko tokiu balsu, tarsi 
būtų netyčia prisiminęs: — Tu gi su visais kivirčijiesi! 

— Tau pasisekė, Erlendai, — tarė Gicuras, — kad šiame po- 
kalbyje dalyvaujame tik mudu. 

— Atrodo, kad nėra prasmės bandyti susitarti su tavimi dėl 
šių reikalų, — metė Erlendas Torvardarsonas. 

— Rodos, turėjome tartis dėl žemių, — tarė vyskupas. 

— Taip ir padarysim! — sušuko lagmanas ir trenkė į stalą. — 
Tas pokalbis bus trumpas ir malonus — sutinku su viskuo, ką 
pasakysi! 

Gicuras pažvelgė į jį, beveik netikėdamas savo ausimis. Metų 
metus jie įnirtingai grūmėsi dėl Fosneso, Touristado ir Aurbairo 
Olvuse. Jis laukė dar vienų sunkių ir bevaisių derybų — bet ne 
šito. Dabar jis laikė rankose orderį, pavirtinantį Skaulholto nuo- 
savybės teisę. 

— Tai kas gi nutiko, brangusis Erlendai? 

— Pasenau, — ėmė skiesti lagmanas, pakreipdamas lūpą. — 
Pavargau nuo nesibaigiančių kivirčų. — Po to jis staiga pakėlė 
galvą ir džiaugsmingai sušuko: — Beliko susitarti dėl rąstų! 

Iš tiesų čia net nebuvo apie ką tartis — rąstų Monopolis 
Torlaukshiobne priklausė vyskupijai. 

Gicuras valandėlę susimąstęs pažiūrėjo į Erlendą, o paskui 
išdėstė savo nuomonę. 

— Tai paprasčiausi pervertinti puvėkai, — tarė lagmanas. 

— Ne labiau pervertinti nei tada, kai kadaise plėšeisi dėl tų 
rąstų su vyskupu Ogmundu. 

— Tas senas lapinas — jam visuomet pavykdavo mane apsta- 
tyti. Visi iš manęs pasipelnydavo, — atsiduso Erlendas. 

Gicuras pajuto, kaip nuo šito pasalūniško Erlendo įžeidimo 
jam į skruostus išsilieja kraujas. Kai prieš šešetą metų danai 
sučiupo Ogmundą Paulsoną ir įkalino laive, Gicuras, griebda- 
masis paskutinės vilties, brūkštelėjo danų laivyno vadui laišką, 
kuriame buvo įrašyti šie žodžiai: „Neleiskite senajam lapinui 

pasprukti". Jis patyrė, kad Ogmundo sesuo ketino išpirkti Og- 
mundą iš nelaisvės. Šie žodžiai, kurių niekas neturėjo sužinoti, 
pasklido, ir Gicuras buvo apkaltintas išdavyste. Tačiau jis netu- 
rėjo pasirinkimo. Kaip vyskupas senis Ogmundas buvo niekina- 
mas, nors jis jau seniai buvo nustojęs eiti vyskupo pareigas. 
Reikėjo gelbėti žmones nuo katalikų bažnyčios, kuri buvo pasi- 
glemžusi didžiąją dalį šalies žemių. Svajonė apie naują ir laisvą 
Islandiją buvo vienintelis dalykas, kuris jam rūpėjo. Didingas 
uostamiestis Eirarbahkyje — toks kaip Hamburgas. Mūriniai na- 
mai, kuriuose gyventų išprusę islandai. Bažnyčia tarnautų kara- 
liui, visa valdžia — valstybei! Vieną dieną Islandijoje būtų įsteigtas 
universitetas ir iškiltų aukštastogės bažnyčios! Islandijoje pa- 
mažu išnyktų mažasis vikingų kolonisto vienkiemis, tas belan- 
gis žolių kupstas su išviete ir podėliu iš vieno galo ir kalve su 
gyvulių tvartais iš kito. Išaugtų miestai! 

Lagmanas įsispitrijęs žiūrėjo į vyskupą. Gicuras spėliojo, ar 
ant jo skruostų nematyti raudonio. 

— Aš prašau nelabai daug, — tarė Erlendas. — Visų keturių 
uolekčių" ilgumo ir trumpesnių rąstų. Tai vargu ar būtų galima 
pavadinti nekukliu pasiūlymu. 

— Gerai, — sutiko Gicuras. — Aš nesu neteisingas žmogus. 
Tebūnie visi keturių uolekčių ir trumpesni rąstai. 

Erlendo veidas nušvito. 


— Norėčiau, kad tai būtų patvirtinta raštiškai, — tarė jis. 
— Savaime suprantama! Šitai ir sutartis dėl žemių. Viskas 
bus užrašyta. — Gicuras prisitraukė popierių, paėmė plunksną 


ir panardino ją į rašalą. Jis vis tik negalėjo atsikratyti minties, 
kad kažkokiu būdu buvo niekšingai apgautas. 

— Na, — tarė vyskupas, kai jam baigus abu dokumentus ir 
papuošus juos savo antspaudu, Erlendas pasirašė apačioje, — ar 
galiu pasiūlyti tau alaus? 


* Senovinis ilgio matas, atitinkantis atstumą nuo alkūnės iki pirštų galų. 

Erlendas ir vėl nustebino jį, atsakydamas: 

— Ne, širdingai dėkoju! Bet norėčiau prieiti išpažinties. 

— Išpažinties?! 

— Taip, būtų neblogai gauti atleidimą iš vyskupo. Tas su- 
kriošėlis, kuris valgo duoną Strande, jau pavargo klausytis ma- 
no veblenimo. 

Vyskupas nejudėdamas žvelgė į mažas lagmano akutes. 

— Atverk langelį ir uždaryk duris, kad galėčiau išklausyti 
tavo išpažinties. 

Erlendas atsistojo ir padarė kaip lieptas. 

— Viskas gerai! — šūktelėjo Gicuras apsauginiui, kuris įkišo 
pro duris galvą. 

Stoge buvo anga. Erlendui uždarius duris, patalpoje stojo prie- 
tema, ir jis tapo dar panašesnis į trolį. Lagmanui prisilenkus 
arčiau stalo, ant kaktos ir skruostų užslinko ilgi šešėliai. „Kurių 
galų šitas nevidonas nori eiti išpažinties? — spėliojo Gicuras. — 
Bene pragaro bijosit" 

— Ar seniai paskutinį kartą ėjai išpažinties? — paklausė jis. 

— Na, bus trys keturi mėnesiai. 

— Aš griežtas nuodėmklausys. 


— Aš nebijau, — tarė Erlendas ir vylingai nusišiepė. 
— Klausau... 
— Hmm... — atsikrenkštė lagmanas, — čia dėl tos mergpa- 


laikės, kuri paskandino man avis. 

— Ar mergaitė paskandino tau avis? — pasitikslino Gicuras. 

— Permiegojau su ja, ir jai tai kažkuo nepatiko, vargšelei. Tai ji 
atidarė senosios akmenų sienos vartus ir išleido avis. Potvynis nu- 
nešė apie trisdešimt avių, ir visos rinktinės — ne kokios dvėsenos. 

— Tu su ja permiegojai, ir ji buvo nepatenkinta? — perklau- 
sė Gicuras. — Tai nori pasakyti, kad išprievartavai ją? 

— Na, taip ir bus, — sumurmėjo Erlendas. 

— Baisi nuodėmė! 

Lagmanas nieko neatsakė į šią pastabą. 

— Ji paskandino avis, — pasipiktino jis. — Šitai buvo pasi- 
baisėtina neteisybė! Tik vienas vargšas avinas išsigelbėjo, užsi- 
kapstęs ant šchero“". 

— Ir ką tu padarei? 

— Nužudžiau ją, — tarė lagmanas. 

Gicuras atšalo. 

— Ir kuo ji buvo vardu, ta mergaitė? 

— Gudrūna Kolbeinsdouhtir. 

— Bet jai tebuvo septyniolika metų! Aš buvau parašęs tau 
dėl jos laišką. Kaip tik ketinau pasikalbėti su tavimi apie tuos 
brolį ir seserį prieš mums išsiskiriant. Jos brolis prieš keletą 
dienų buvo pavestas tavo globai... 

— Aš ir jį nudūriau. Jis mirė, — sausai užbaigė lagmanas. 

— Matyti, kad ant tavo sąžinės guli daug žmogžudysčių. — 
Gicurui staiga pasirodė, kad patalpa visai susitraukė, ir jis jau 
buvo bešaukiąs pagalbos. 

— Atmokėjau už visas, išskyrus šias dvi. Ir atėjau Čia ne tam, 
kad mane bartum — atėjau nuodėmių atleidimo. 

— O kodėl užmušei vaikiną? 

— Užmušiau dėl to, kad jis norėjo užkalbėti Strandą Selvoge. 
Sakė, kad žemę užpustys smėlis. Jis tai padarė, kai sužinojo 
apie sesers mirtį. — Erlendas niauriai pažvelgė į Gicurą. — Jei- 
gu tai ne mirtinas nusikaltimas, tai jau nežinau, už kokius dar- 
bus Žmogų reikėtų nužudyti. 

— Ir tu nori, kad aš tau už tai suteikčiau Dievo atleidimą? 

— Aš liepiau pakasti juos abu bažnyčios kapinėse Selvoge. 
Jiedu ilsisi pašventintoje žemėje. O kas daugiau laukė tų varg- 
šelių? Elgetavimas? Vienos kančios! Jiems buvo daug geriau 


keliauti tiesiai pas išganytoją, — Erlendas patylėjo akimirką ir 
pridėjo: — Aš santykiavau su mergina bažnyčioje. 
— Ką?! 


* Iš vandens išsikišusi neaukšta uola jūroje. 

— Pačioje Strando bažnyčioje. 

— Bažnyčioje, — pakartojo vyskupas. 

— Buvau girtas. Nežinojau, ką darau, — vapėjo lagmanas. — 
Ji pati ten atsivilko. — Erlendas ilgu nagu pasikrapštė skruostą. 

— Aš negaliu Dievo vardu suteikti atleidimo lyg pagal užsa- 
kymą, — pasakė Gicuras. — Negausi jokio išrišimo! Eik pas ką 
nors kitą, ne pas mane, kad gautum jį. Čia niekas, išskyrus tavo 
Dangiškąjį Tėvą, negali tau atleisti. Aš... aš atskirsiu tave nuo 
bažnyčios! — vyskupas trenkė į stalą. 

— Tam tu neturi teisės, — nė kiek nesujudėdamas atkirto 
lagmanas. — Šitai buvo panaikinta tuo jūsų naujuoju tikėjimu. 
Nuvažiuosiu į Kadladarnesą, kai senasis pastorius grįš iš užsie- 
nio. Man nereikės išsinerti iš kailio, kad gaučiau tą atleidimą. 
Tu neatimsi jo iš manęs kaip tų žemių. Pažiūrėk, kiek žmonių 
ateina pasimelsti prie senojo kryžiaus, — lagmanas suspaudė 
kumščius. — Naujasis tikėjimas! — metė jis paniekinamai. — Jis 
niekada nejsitvirtins Islandijoje. Ne anksčiau, negu Selvogą už- 
pustys smėlis. Danų karalius iščiulps jūsų syvus greičiau, nei at- 
eis pasaulio pabaiga. Ar jis nebuvo tau pažadėjęs Vidėjaus 
vienuolyno žemių, — gerą šimtinę, — o paskui nesilaikė pažadų? 

— Man viskas su tavimi aišku, — tarė Gicuras, atsukdamas 
smilių į Erlendą. Jis jau buvo visiškai atgavęs savitvardą. 

— Niekas tau neaišku, mano mielasis, — atsakė Erlendas. — 
O pats koks? — pasipiktinęs pridėjo. — Tu, kuris išdavei da- 
nams taurųjį Ogmundą — mano giminaitį — aklą ir paliegusį. 
Juk jis buvo tavo geradarys! O dabar dedi mane į šuns dienas 
už tai, kad uždėjau savo ranką ant kažkokios mergšės. Turėtum 
pats atsiskaityti už savo nuodėmes. Net ir danams buvo bjaurus 
tavo niekingumas ir išdavikiškumas! — lagmanas atsistojo ir 
išdidžiai nužingsniavo durų link. 

Gicuras stovėdamas tarpduryje žiūrėjo, kaip Erlendas nujoja 
tolyn su dviem savo palydovais. Nujojęs kiek nuo trobos, lag- 
manas apsisuko balne ir pamojavo skrybėle. 

— Jis atrodo patenkintas, — tarė vyskupo apsauginis. 

— Jis turi maža kuo džiaugtis — Dievas tai žino, — niūriai 
atsakė Gicuras. Po derybų jis ketino pasivaišinti su lagmanu 
kepta kiaulės sprandine, tačiau dabar jam darėsi bloga, pagal- 
vojus apie valgį. Vyskupas atidavė vaišes apsauginiams. 

Gicuras nužingsniavo klėties link, norėdamas atskleisti vys- 
kupijos ūkvedžiui derybų rezultatus. „Kaip toks nevidonas su- 
gebėjo taip ilgai išsilaikyti Pietų ir Rytų Islandijos lagmano poste? 
Tam reikėjo kažkokių ypatingų sugebėjimų. Šitas galvažudys 
turėjo puikiai Mokėti praplaukti tarp bangos ir uolos*. Bet su 
manimi šitas pragaro išpera elgėsi ne taip. Ar ką? O gal jis buvo 
patyręs, kad Skaulholtas turi popierius, įrodančius vyskupijos 
teises, ir sužaidė manimi, kad įsigytų dalį rąstų? Apsimetė, kad 
pasiduoda, nukreipė kalbą į Ogmundą. Viskas iš anksto suma- 
nyta taip, kad aš susipainiočiau ir prarasčiau budrumą, kalbai 
užėjus apie medieną." 

Klėties duryse jį sutiko ūkvedys. 

Gicuras paklausė: 

— Vidutiniškai kokio ilgio būna jūros išplauti rąstai Torlauks- 
hiobne? 

— Dauguma keturių uolekčių arba trumpesni. Dėl kažkokios 
priežasties labai retas įvykis, kad jūra išmestų ilgesnį rąstą. Rąs- 
tai, išmetami šiaurėje ir vakaruose, visi ilgesni, — ūkvedys nu- 
stebęs žvelgė į vyskupą. Sklido kalbos, kad vyskupas geriau už 
visus išmanė buhalteriją, ir dabar tiesa iškilo į paviršių. 

Po savaitės Gicuras nujojo į Kadladarnesą su trylika vyrų ir 
nukėlė senąjį kryžių. Jis buvo taip pritvirtintas prie sienos, kad 
jam nuimti prireikė dviejų vyrų. Tada jis braškėdamas atitrūko. 

Ūkininkas iš gretimais stovėjusio ūkio stovėjo tolėliau ir ne- 
vilties kupinu žvilgsniu sekė įvykį. 

— Kas bus su kryžiumi? 


* Islandiškas posakis, reiškiantis „laviruoti“. 

— Ketinau pasiimti jį į Skaulholtą, bet gali pasaugoti jį pas 
save, jeigu nori. Nukėlus kryžių nuo sienos, matosi, kad jį bus 
sunkiau pergabenti, negu maniau iš pradžių. 

— Aš pastatysiu jį kalvėje, — tarė ūkininkas ir paėmė kryžių 


į glėbį. — Kristus kadaise irgi buvo kalvis, — paaiškino jis. 
— Kažin ar vyskupas ne geriau žino, — sausai atsakė vienas 
apsauginis. 


Praėjusią naktį buvo pasnigę, ir sušalęs sniegas iš rytinės 
pusės buvo nugulęs visus kupstus ir šlaitus. Jie išėjo į atvirą 
lauką. Ūkininkas laikė suspaudęs glėbyje kryžių. Dangus staiga 
sutemo. Artinosi vėtra. 

— Man atrodo, kad jums reikėtų nakvoti čia, — tarė ūkinin- 
kas ir nužvelgė tamsiai juodus debesis. 

Gicuras pažiūrėjo į vyrą ir kryžių jo glėbyje. Suskilusioje Jė- 
zaus krūtinėje matėsi širdis iš šakos. 

— Ne, — atsakė jis, — turiu joti namo. Rytoj ryte vyskupas 
turi laikyti mišias. 

Jiems išjojus jau lynojo. Keliauninkai grįžo namo vėlai naktį, 
sušalę ir nuplakti vėjo. 


J 
Rūmai Kopenhagoje 
Gegužė, 1547 


Trys Jo didenybės Kristiano III karo laivai, „Gabrielius“, „Do- 
vydas" ir „Angelas“, stovėjo pririšti prieplaukoje. Nusileidęs ak- 
meniniais laiptais, Kristianas Skriveris žvilgtelėjo į kanalą. Virš 
jo kyšojo „Gabrieliaus“ bugšpitas*. Karališkoji valtis artinosi nuo 
rūmų kalvos. Kristianas vyko į susitikimą su Jo didenybe ir Lau- 
rentijumi Mule iš miesto valdybos, kuris ateinančią vasarą turė- 


* Išsikišusi sija laivo priekyje, prie kurios rišama burė. 

jo būti paskirtas karaliaus vietininku Islandijoje. Kopenhagos 
miesto valdyba dešimčiai metų išsinuomavo Islandiją. 

Anksčiau Kristianas buvo kariškis. Jis buvo staigių judesių, 
lieknas, aukštaūgis ir budrių akių. Kristiano galva jau buvo be- 
veik nuplikusi, tačiau ūsai buvo vešlūs ir nukarę žemyn. Jis 
įžengė į valtį ir atsisėdo ant suolo pirmagalyje. Irkluotojai iš- 
plaukė į kanalą. Keli smarkūs grybšniai, ir jie jau buvo vietoje. 
Kristianas iššoko ant žemės ir per kalvą nužingsniavo vartų link. 
Sargyba gerai jį pažinojo ir draugiškai jam saliutavo. Kristianas 
įžengė į rūmų kiemą. Rūmai buvo senovinis apvalus pastatas 
stačiu stogu. Jau buvo po vidurdienio, ir saulė švietė tiesiai į Jo 
didenybės būsto duris. 

Prie durų jokios sargybos nebuvo. Kristianas III mėgo susi- 
tikti su savo pavaldiniais ir laisvai bendraudavo su žmonėmis. 
Jis žiūrėjo į save kaip Žmonijos tarną, bet visų pirma — kaip 
Kristaus ir Tėvo, atsiuntusio Išganytoją, tarną. Būdamas jaunas 
studentas, jis matė Martyną Liuterį, stovintį prieš teismą Vorm- 
se — vienišą ir visų apkaltintą. Nepajudinama Liuterio tvirtybė 
suteikė Kristianui III įkvėpimo. 

Kristianas Skriveris užkopė į antrą aukštą. Iki blizgesio išla- 
kuotos medinės grindys girgždėjo. Išilgai sienų stovėjo kėdžių 
eilės, o virš jų kabėjo įvairių didikų portretai. Iš dešinės pusės 
nuo karaliaus durų ant panelio buvo matyti žymė — matyt, 
kadaise ten kabojo didžiulis paveikslas. Kristianas spėjo, kad tai 
galėjo būti Kristiano II, karaliaus dėdės, portretas. Jis ketino 
užimti sostą, bet, atėjus į šalį liuteronybei, pralaimėjo ilgą ir 
aršią kovą. 

Priešais karaliaus duris stovėjo tarnas. 

— Aš atvykau Islandijos reikalu, — pasakė Kristianas Skriveris. 

"Tarnas balta pirštine paėmė už paauksuotos durų rankenos, 
pažvelgė į vidų, pasikeitė keliais žodžiais su karaliumi ir paskui 
tyliai tarė svečiui: 

— Jo didenybė nori, kad jūs šiek tiek palauktumėte. 

Kristianas linktelėjo galva. Koridoriuje buvo karšta. Jis atida- 
rė langą ir pažvelgė per kanalą į miestą. Iš čia matėsi trijų karo 
laivų paskuigaliai. Uostas buvo grūste prigrūstas sandėlių ir res- 
toranų. Kažkur buvo statomas namas — virš kanalo sklido plak- 
tukų smūgių aidas. Šv. Mergelės katedros bokštas kyšojo virš 
šutroje paskendusio miesto. 

Staiga jis išgirdo, kaip durys už jo nugaros atsivėrė. Tarpdu- 
ryje stovėjo karalius ir žiūrėjo į Kristianą. Kristianas III buvo 
raudonplaukis, su rūpestingai prižiūrima smailia barzdele ir mė- 
lynomis žybsinčiomis akimis. Jis buvo apsirengęs paprastai: vil- 
kėjo baltą švarką, žalias kelnes ir odinius batus. Karalius ištiesė 
savo mažą ranką ir tarė: 

— Būk sveikas, mielas bičiuli. 

Tuo pačiu metu jis sugriebė Kristiano Skriverio alkūnę, kad 
tas nesiklauptų. Priešais karaliaus rašomąjį stalą sėdėjo nedid- 
galvis vyras paraudusiais nuo įtampos skruostais. Tai buvo Lau- 
rentijus Mutė. Karalius parodė Kristianui sėstis greta jo. 

Jo didenybė vėl nuėio prie rašomojo stalo ir atsisėdo. Už jo 
nugaros ant sienos kabojo Frederiko I, karaliaus tėvo, portretas. 

— Mes turime tučtuojau imtis darbų, įrašytų į darbotvarkę, 
mano ponai, — tarė karalius. Jis pasisuko į Kristianą Skriverį. — 
Spėju, kad nėra būtina pristatyti jums Laurentijaus Mulės. Jis 
yra mieste žinomas žmogus, nusprendęs praplėsti veiklą tiek 
savo, tiek savo šeimos, o kartu ir savo šalies bei tautos labui, 
išsinuomodamas mūsų šalį Isiandiją. — Karalius akimirką stab- 
telėjo ir nužvelgė abu vyrus. — Aš pasikviečiau tave tam, bran- 
gusis Kristianai Skriveri, kad būtum jo įgaliotinis Islandijoje, ir, 
savaime suprantama, tikiuosi, kad taip pat neišleisi iš akių ša- 
lies finansų — apie tai net nėra reikalo kalbėti atskirai. 

Karalius pasisuko į Mulę: 

— Aš nežinau, Laurentijau, — tarė jis, — ar jūs suprantate, 
kokį šaunuolį gaunate į pagalbą. 

Jis pažvelgė į Kristianą ir jo akys užsidegė šiluma. Kristianas 

susigėdo. Karalius vėl atsigręžė į Mulę ir jo žvilgsnis paaštrėjo. 
Mulė buvo iš tų didikų, kurie priešinosi naujajam tikėjimui ir 
mūšio dėl Kopenhagos metu kovėsi Kristiano II pusėje. 

— Kristianas Skriveris yra vienas iš tų mano vyrų, kurie il- 
giausiai atliko karinę tarnybą Norvegijoje ir labiausiai priešino- 
si, kai arkivyskupas Ulavas Engelbrektsonas* Nidarose pasmerkė 
mano siųstąją derybinę delegaciją mirčiai. 

Danijos vyriausybinėse įstaigose šių kariškių ištikimybe jau 
senokai buvo imta abejoti, kaip ir paprastai, kai pralaimimi mū- 
šiai. Dauguma jų buvo gėdingai išvaryti iš karinės tarnybos. Ta- 
čiau Kristianas III užsistojo keletą narsių vyrų, kurie „neprivalėjo 
sumokėti už savo kolegų bailumą ir talento stygių“, kaip buvo 
išsireikšta oficialiame pareiškime. Karalius dar atskirai paminėjo, 
kad šaunusis pilietis Kristianas Skriveris esąs „mūsų globoje". 
Tad Kristianas buvo glaudžiai susijęs sus Danijos karaliumi. 

Susinervinęs Mulė ėmė nenustygti kėdėje. Jis žvilgtelėjo į 
Kristianą Skriverį ir prunkšdamas ištarė: 

— Visada malonu susitikti Jo didenybę! 

Karaliaus veido išraiška staiga tapo tokia, lyg jam taip pat 
būtų buvę sunku susilaikyti nenusišypsojus. Jis tarė Kristianui 
Skriveriui: 

— Aš skiriu tau nelengvą užduotį — tau reikės pristabdyti 
hamburgiečius. 

Kristianas linktelėjo galva. 

— Hamburgiečiai dešimtmečiais prekiavo Islandijoje. Mes ne- 
šnairavome į tą prekybą, nes ji buvo naudinga islandams, kol 
vokiečiai negriovė pusiausvyros ir laikėsi moralės normų. Bet jau 
prieš daugel metų mes priėmėme sprendimą, kad hamburgie- 
čiams nebūtų leidžiama verstis žūkle Islandijoje ir likti ten Žžiemo- 


* Olav Engelkrektsson (1480— 1538) — Nidaroso (dab. Trondhcimas) arki- 
vyskupas, ginklu priešinęsis liuteronybės įvedimui Norvegijoje. Pralaimėjęs 
mūšį prieš Kristiano III kariauną Steinviksholmo saloje, Csenfiorde, netoli 
Trondheimo, jis turėio bėgti į užsienį, kur ir mirė. 

ti. Jiems buvo leista prekiauti tik vasarą, pirkti žuvį iš islandų ir 
pardavinėti atvežtines prekes teisingomis kainomis. Paskui, kaip 
žinia, prasidėjo ilga kova už teisingą tikėjimą mūsų šalyje, tačiau 
hamburgiečiai padėjo mūsų nedraugams, — karalius pašnairavo į 
Mulę, kuriam nuo įtampos ėmė virpėti viena koja. — Ir kol karas 
tęsėsi, — toliau kalbėjo karalius, — mes neturėjom pakankamai 
žmonių pasirūpinti mūsų tolimąja šalimi. Hamburgiečiai pasinau- 
dojo mus užgriuvusiomis problemomis — surinko laivyną ir pri- 
vertė islandus gaudyti sau žuvį per žiemą. Ohtis Stygsonas, 
paliekantis pareigas vietininkas, mano įsakymu tą laivyną arešta- 
vo. — Kristianas III staiga išsitiesė ir kelis kartus pirštų galais 
ritmingai pabeldė į stalą. — Aš esu Hamburgo valstybės, pakeitu- 
sios tikėjimą, karalius ir gynėjas, ir hamburgiečiams privalu pa- 
klusti man visame kame! Jiems, savaime suprantama, bus į naudą 
išpažinti teisingąjį Liuterio mokymą ir atsisakyti Romos bažny- 
čios erezijos. Šiuo metu Vokietijoje neramu, kareiviams pramisti 
reikia žuvies, o parako gamybai — sieros. Ir viena, ir kita mes 
gauname iš Islandijos. Visos prekybos, visos žūklės pelnas turės 
atitekti vietininkui, kad jis galėtų atlikti savo pareigas valstybei. 
Mat reikia susimokėti skolas, kurių prisidarėme, kai Danija ir jos 


kolonijos buvo gelbėjamos nuo popiežiaus. — Karalius patylėjo, 
lyg būtų giliai sujaudintas. — Liuteris buvo pranašas, mano po- 
nai, — galų gale tarė jis. — Greičiausiai pirmasis, kurį Dievas 


pasirinko atsiųsti žmonijai po Kristaus nukryžiavimo. 

Kristianas Skriveris linktelėjo galva. Laurentijus Mulė pasi- 
muistė kėdėje. Atrodė, kad kažkas nedavė jam ramybės. Kara- 
lius klausiamu žvilgsniu dirstelėjo į jį. 

Mulė atsikrenkštė ir tarė: 

— Jūsų didenybe, islandų sieros kasyklos yra šiaurinėje ša- 
lies dalyje. Bijau, kad man nebus lengva išreikalauti mokesčių 
iš ten tebesėdinčio katalikų vyskupo. 

Karalius giliai atsikvėpė ir niūriu balsu tarė: 

— Aš parodžiau šiam vyskupui daug kantrybės. Jis senas žmo- 


38 


gus, kadaise dorai rėmęs mano tėvą. Todėl aš pažadėjau vienam 
jo sūnų, atvykusiam pas mane, kad jo tėvas galės eiti savo parei- 
gas kol leis sveikata ir kol bus gyvas, — karalius pažiūrėjo į abu 
vyrus taip, lyg norėtų paaiškinti jiems tai, kas abiem buvo neži- 
noma. — Valdyti reikalinga sąžiningumo ir kantrybės — už viską 
labiau kantrybės. Islandų vyskupai seniai kivirčijasi dėl žemių. 
Anuomet, atsižvelgęs į visus duomenis, priteisiau į naudą Jounui 
Arasonui, nors jis ir katalikas. Noriu paprašyti tave, Kristianai, 
perduoti keliems kilmingiems Islandijoms žmonėms laiškus. O 
tu, Laurentijau, ten nesmarkauk. Mano skirtas vietininkas, Didri- 
kas van Mindenas, prieš keletą metų apiplėšė Vidėjaus vienuoly- 
ną. Islandai užmušė jį. Būčiau griežtai juos nubaudęs, jei Hamburgo 
miesto valdyba nebūtų atsiuntusi malonės prašymo. 

Karalius griežtai pažvelgė į savo svečius. 

— Yra tokių islandų, kurie manosi neturį paklusti Danijos 
įstatymams, kadangi Islandija pasirašiusi sutartį su Norvegija, — 
karalius nusišypsojo. — Mūsų šalis Islandija jau seniai priklau- 
so Norvegijos karūnai, o mes esame Norvegijos karalius. 


Laurentijus Mulė ir Kristianas Skriveris grįžo kanalu drauge. 
Karalius taip ir neatsakė, kaip Laurentijui reikės išgauti pinigus 
iš Šiaurės Islandijos. Kristianas jautė, kad Mulei norėjosi vėl 
iškelti šitą klausimą. Galų gale jis prabilo, tačiau apie ką kita: 

— Tai dabar mes, pakeitę tikėjimą, patys pardavinėsim sierą 
ir džiovintą žuvį Vokietijos kaizeriui, idant jis galėtų žudyti gra- 
fus ir toliau puoselėti vokiečių žemėse katalikybę. Visa tai tie- 
siog nesąmonių nesąmonė! 

— Telaimina Dievas Kristianą III, — atsakė Kristianas Skri- 
veris. 

Nieko neatsakęs, Mulė nusispjovė į kanalą. 


Po dviejų dienų, sekmadienį, turėjo būti įvykdyta mirties baus- 
mė jaunam pastoriui, sudėjusiam nešvankų eilėraštį apie Zelan- 

dijos" vyskupą. Kiek pasvarstęs, Kristianas Skriveris apsispren- 
dė pasiimti su savimi Baldviną ir leisti jam pabūti egzekucijos 
liudytoju. Gal tai buvo ir nemaža našta tokiam jaunam berniu- 
kui, juolab praėjus tik kelioms savaitėms po motinos netekties, 
tačiau iš kitos pusės patirtis turėjo būti jam naudingas paviržis 
gyvenimo kelyje. 

Baldvinui ėjo vienuolikti. Norvegę berniuko motiną Kristia- 
nas buvo atsivežęs iš Nidaroso. Ji buvo neseniai mirusi, ir Kris- 
tianas didžiai jos liūdėjo. 

Artinantis vidurdieniui, tėvas ir sūnus užėjo į smuklę. Nebu- 
vo protinga žiūrėti egzekuciją su tuščiu pilvu. Kristianas dar 
nebuvo pasakęs sūnui, kur jie ėjo. 

Berniukas pasiprašė kiaulienos kepsnio su kopūstais. Jis bu- 
vo išbalęs ir nekalbus. Nuo to laiko, kai mirė motina, jis buvo 
gana sunkaus būdo. Pats Kristianas valgė nedaug. Jis džiaugėsi 
matydamas sūnų valgant, taip pat kiekvienu jo ištartu žodžiu. 
Jis bijojo paleisti berniuką iš akių. Baldvinas buvo šviesiaplau- 
kis kaip ir motina, ir jos veido bruožus buvo galima išskirti jo 
veide. Jis buvo mąslus ir doras berniukas. 

Kristianas Skriveris dirbo vienoje Kopenhagos valdybos įstai- 
gų. Jis sutiko priimti pareigas Islandijoje, kadangi manė, kad 
tiek jam, tiek sūnui išeis į naudą pakeisti aplinką. Islandijoje 
jam taip pat būtų lengviau prižiūrėti Baldviną, be to, jis galėtų 
leisti jį mokytis į netoliese esančią kleboniją. Ten turėjo būti 
mažiau pagundų negu didmiestyje. Jiedu turėjo apsigyventi vie- 
toje, kuri vadinosi Besastadas ir stovėjo prie jūros pietinėje sa- 
los dalyje. Karalius parodė jam tą sodybą žemėlapyje. Kristianas 
III mėgo žemėlapius ir diskutuoti teologinėmis temomis. 

Baldvinas ilgai sėdėjo susikaupęs ties maistu. Pagaliau jis 
atidėjo į šalį šakutę ir jo akys susitiko su tėvo. Jos buvo kupinos 
meilės. Tėvas iš laimės nukaito. 


* Danijos sala, kurioje yra ir Danijos sostinė Kopenhaga. 


40) 


— Na, Baldvinai, — tarė jis, — tikiuosi, kad tu pasisotinai. 
Noriu kai ką tau parodyti, tačiau nenorėjau, kad būtum tuščiu 
pilvu. 

Tėvas apmokėjo sąskaitą, paėmė berniuką už rankos ir išėjo 
į gatvę. Egzekucija turėjo būti įvykdyta prie Rytinių vartų, ir 
kuo arčiau vartų, tuo gatvėmis plūdo vis daugiau žmonių. 

— Ar mes einame žiūrėti egzekucijos? 


— Taip, — nustebęs atsakė tėvas. Jam nė nebuvo atėję į 
galvą, kad miesto gandai galėjo pasiekti Baldvino ausis. 

— Man nuosprendis atrodo neteisingas, — atsargiai ištarė 
berniukas. 


— Kas gi čia? — Kristianas pasijautė, lyg kas būtų jam tren- 
kęs. Jo veidas užkaito ir jis apsidairė aplinkui, ar niekas neišgir- 
do berniuko žodžių. — Tą Žmogų pripažino kaltu, — tyliai tarė 
jis, — už gėdingą ir nekrikščionišką elgesį. Jis pasityčiojo iš 
viršesnio už save. 

— Bet jis juk pastorius, — nepatenkintas sumurmėjo berniu- 
kas. 

— Pastorius ar ne pastorius, jis pripažino savo kaltę, — laikė- 
si savo tėvas. — Nuosprendis teisingas. Jį patvirtino karalius. 
Daugiau nebešnekėkim niekų! 

Jiems artinantis, spūstis vis augo. Prie ešafoto buvo įtaisyti 
paaukštinti suolai žiūrovams. Ten sėdėjo pažemintasis vyskupas 
ir įvairi aukštuomenė. Minia buvo nusiteikusi šventiškai. Vis 
daugiau ir daugiau miestelėnų plūdo pro vartus. Bus nelengva 
pro šią grūstį pravežti vežimą su pasmerktuoju mirčiai. Tėvas su 
sūnumi vargiai galėjo pajudėti minioje. Giedrame danguje švie- 
tė saulė, šnerves užėmė žmonių kūnų tvaikas. Kristianas mėgi- 
no prasiskverbti arčiau. Šalia jo prisispaudusi stovėjo aukšta 
juodaplaukė moteris kumpa nosimi. Greta su Baldvinu stovėjo 
storapilvis vyras. 

— Tėti, aš nieko nematau, — tarė berniukas. — Ir čia taip 
karšta, tokia spūstis. 

— Aš pakelsiu tave, kai kas nors prasidės. 

Staiga Minia suūžė. Kristianas pakėlė sūnų. Ant ešafoto užli- 
po budelis. Jis vilkėjo juodas kelnes, baltus marškinius ir juodą 
gobtuvą. Rankose jis laikė didelį žvilgantį kirvį. Pasmerktąjį ve- 
žimu atvežė į bausmės vykdymo vietą. Minia ėmė spaustis ar- 
čiau, ir grūstis dar padidėjo. Nusikaltėlis buvo jaunas, lieknas, 
ilgais šviesiais plaukais. Du šalmuoti kareiviai nuvedė jį, sulin- 
kusį ir kūkčiojantį, prie kaladės. 

Valdininkas žengė į priekį. Jis raiškiai ir garsiai perskaitė 
nuosprendį, tačiau jo balsas nepasiekė tėvo ir sūnaus ausų, ka- 
dangi minia be perstojo bruzdėjo. 

Berniukas laikė apsikabinęs tėvo kaklą, ir jiems pasirodė, 
kad praėjo visa amžinybė, iki kirvis nusileido. Budelio padėjė- 
jas paėmė galvą už plaukų ir ratu apnešė aplink ešafotą. Iš 
perkirsto kaklo lašėjo kraujas. Minia atsakė plojimais, o kele- 
tas žmonių keturiskart sušuko „valio!"“. Raudonplaukis jaunuolis 
užsikorė ant vieno savo bičiulio sprando ir dirigavo linksmy- 
bėms. 

Galūnės buvo atskirtos nuo kūno ir taip pat parodytos susi- 
rinkusiems. Liemuo buvo paguldytas ant rato, ir strypais jam 
buvo sulaužyti kaulai. Galva buvo pamauta ant ilgos plonos 
karties ir paskui kartis buvo iškelta aukštyn. Minia jautėsi lyg 
po meilės glamonių, tačiau atrodė, kad kai kurie vis dėl to dar 
nebuvo pasiekę orgazmo. Moteris su kumpa nosimi, kuri tebe- 
stovėjo prisispaudusi prie Kristiano, pakvietė jį nueiti kartu su 
ja ir jos drauge į smuklę. 

— Aš vedęs, — įtūžęs atkirto Kristianas Skriveris, — ir su 
manimi stovi mano sūnus! 

Minia pradėjo retėti. 

Kai gatvėmis vėl buvo galima laisvai praeiti, tėvas paleido 
sūnaus ranką. 

— Įsimink, — tarė jis, — kad nuosprendis buvo teisingas. 
Žmogus visada turi būti ištikimas savo vyresnybei. 

— Taip, tėti, aš to nepamiršiu, — plonu balseliu atsakė Bal- 
dvinas. 


Kelionė į Islandiją užsivilkino. Jie išvyko tik birželio pradžio- 
je. Buvęs vietininkas Ohtis Stygsonas keliavo kartu. Jis buvo 
kieto būdo vyras ir davinėjo įsakymus laivo komandai į kairę ir 
į dešinę. Jis mylėjo vaikus ir labai rūpinosi Baldvinu, daug pasa- 
kojo jam apie Islandiją. 

— Kaip gali būti, kad vienas islandų vyskupas iki šiol nepa- 
klūsta Jo didenybei? — paklausė Baldvinas. — Danų ir norvegų 
katalikų vyskupai juk buvo nugalėti dar prieš man gimstant. 

— Greičiausiai dėl to, kad tas vyskupas ne koks skystablauz- 
dis, — atsakė Ohtis. 

Galų gale akiratyje pasirodė papilkėjęs lavos krantas. Jiems 
plaukiant išilgai pietinės Islandijos pakrantės, debesys buvo nu- 
kloję kalnų papėdes. Jie išsilaipino Strioime ir nujojo į Besasta- 
dą. Dar nespėjus užjoti ant pirmos keteros, prieš juos pasirodė 
didinga Habnarfiordo vokiečių bažnyčia ir kiti vokiški pastatai. 
Hamburgiečiai samdė žmones apdirbti žuvį, nepaisydami kara- 
liaus įsakymų ir draudimų. Mulės antakiai susiraukė ir jis Žvilg- 
telėjo į Ohtį. 

— Kai tik Altingas" prasidės, išjosime, — tarė Ohtis. 

Jie atvyko į Besastadą. Tenykščiai trobesiai buvo kuo skur- 
džiausi ir nė iš tolo neprilygo mūriniams Kopenhagos namams 
su langais. Besastado namai labiau panėšėjo į žole apaugusias 
kalvas. 

— Tėti, ar mums reikės čia gyventi? — paklausė Baldvinas, 
kai jam į šnerves trenkė drėgmės tvaikas. 

— Mes esame kariai ir neverkšlenam dėl užduočių, kurias Jo 
didenybė užkrauna ant mūsų pečių, — atsakė tėvas, kuris, tar- 
naudamas Norvegijoje, gyveno ir prastesniuose būstuose. 


* Visuotinis islandų susirinkimas, vykdavęs Tingo slėnyje Pietvakarių Islandijoje. 


43 


6 
Tingo slėnis 
Liepa, 1547 


Šią vasarą Kristianas Skriveris pirmą kartą jojo į Altingą. Bal- 
dviną jis paliko namuose. Kartu su Kristianu jojo vietininkas 
Ohtis Stygsonas ir Laurentijus Mulė. 

Kaip ir Laurentijus, Ohtis kovojo prieš Kristianą III, tačiau kara- 
liui laimėjus perėjo į jo pusę. „Kad Jo didenybė atleido tokiam ir 
dar priėmė į tarnybą, liudija tai, koks jis išskirtinis žmogus ir doras 
Dievo tarnas krikščionis“, — pamanė sau Kristianas Skriveris. 

Nors su karaliaus armija Kristianas buvo apkeliavęs daugel 
kraštų ir su samdinių batalionu buvo kovęsis Šveicarijoje, kur 
matė aukštesnius kalnus negu Islandijoje, jam dar nebuvo tekę 
matyti tokios dykos vietos. Kai saulę užtemdė debesys, viskas 
aplinkui papilkėjo, dingo visa gyvybė — paukščiai nutilo ir tarp 
lavos sąvartų, ir tarp kupstų. 

Jie jojo senais ir giliai išmintais takais be jokio vedlio, kadan- 
gi daugel metų ėjęs vietininko pareigas Ohtis gerai pažinojo 
pietinę šalies dalį. 

Joti trumpiausiu keliu per Mosfedlio dykrą jie negalėjo, ka- 
dangi vasarą ten būdavo ganomi jaučiai. Kai kurie jų puldavo 
žmones ir buvo labai pavojingi. Tad keliauninkams teko pada- 
ryti lanką ir joti per Hedlisheido dykrą bei Grabningą. 

Kristianas Skriveris dairėsi aplinkui. Jis atkreipė dėmesį į avis 
ir kiaules, pasidomėjo, ar čionykščiai žmonės turėjo vištų, ar 
laikė Žąsis. Visa tai turėjo padėti artimiau susipažinti su vietiniu 
žemės ūkiu ir apytiksliai apskaičiuoti mokesčius, priklausančius 
karaliui. Čia buvo galima sukrauti turtus, ir jeigu Kristianas bū- 
tų leidęs sau suabejoti savo pono sprendimu, greičiausiai jis 
būtų pamanęs, kad, sudarydamas su Laurentijumi Mule sutartį, 
karalius apsiskaičiavo. Tačiau jis neįsileido tokių minčių. Bet iš 
kitos pusės, jis ėmė vis labiau nemėgti Mulės. Tas į kiekvieną 

pakrantės žuvelę žiūrėjo kaip į savo nuosavybę ir norėjo pasiųs- 
ti prieš hamburgiečius kariuomenę už jų grobuonišką Sudurne- 
sų" ir kitų šalies dalių eksploataciją. Jis visą laiką bambėjo ir 
reikalavo iš Kristiano ir Ohčio, jog jie pasirūpintų tuo, kad nie- 
kas — išskyrus danus — negautų teisės verstis prekyba. Tačiau 
Ohtis nebeturėjo jokių įsipareigojimų. Jo darbas tebuvo supa- 
žindinti juos su šalimi ir perduoti Laurentijui vietininko postą. 

Iš visų šalies kampų į Altingą Tingo slėnyje plūdo minios 
žmonių. 

Keletas padienių Besastado darbininkų atvyko į tingą prieš 
kelias dienas, idant paruoštų vietą kilmingiems svečiams — vie- 
tininko įgaliotiniui bei buvusiam ir būsimajam vietininkams. 

Kristianas Skriveris tikėjosi, kad abu vyskupai, ponas Gicu- 
ras Einarsonas ir ponas Jounas Arasonas, atvyks į tingą susitikti 
su juo. 

— Jie neatvyks, — tarė Ohtis Stygsonas. 

— O kodėl gi ne? — paklausė Kristianas. 

— Vienas serga ir yra silpnos sveikatos, o kitas... kitas per 
daug išdidus. 

— Per daug išdidus? — įsižeidė Kristianas ir daugiau nieko 
nebeklausė apie Gicuro negalią. — Per daug išdidus! Šiauriečių 
vyskupas? Aš maniau, kad karalius padarė jam malonę, leisda- 
mas likti pareigose iki gyvos galvos! 

— Aš nesu tikras, kad ir vyskupas šitaip pat galvoja. 

— Bet vietiniai žmonės turi šitaip galvoti. Tauta turi šlovinti 
savo valdovą, savo viešpatį! 

— Man atrodo, kad islandai tiek pat tiki į Dievą, kiek ir kitos 
tautos, — tarė Ohtis. — Nei daugiau, nei mažiau. 

— Aš neturėjau galvoje nei Dievo, nei jo sūnaus — pasipik- 
tinęs atrėžė Kristianas. — Aš kalbėjau apie mūsų poną karalių. 

Ohtis blausiai šyptelėjo kaip suaugęs, besiklausantis vaiko 


* Pietvakarinė Islandijos dalis, gausi pusiasalių. 

kalbos. Laurentijus pašnairavo į Ohtį ir sukrizeno iš Kristiano 
paistalų. 

Debesys staiga užtemdė saulę ir paukščiai nutilo. Tingvadla- 
vahtno ežeras pajuodavo ir pasišiaušė, smėlis ežero saloje pa- 
tamsėjo. Dūmai iš tingo lauko virtuvės kilo į dangų tiesūs kaip 
siūlai. Netrukus debesys praslinko ir dūmų vėl nebesimatė, ta- 
Čiau net ir nušvitus saulei ant pietinės salos dalies ir uolų tebe- 

Kristianas Skriveris supyko dėl savo bendražygių pastabų ir 
jojo tylėdamas. 

— Kažin ar susirasiu tinge meilužę? — trindamas rankas tarė 
Ohtis. 

Arklių takas, ėjęs žemaūgiu mišku, susijungė su kitu taku. 
Juo keliavo kita vilkstinė arklių, ir jie išgirdo Žmonių balsus, 
arklių šnopavimą ir puodų skambėjimą. Danų ir islandų keliai 
susikirto kryžkelėje. Islandai tučtuojau suvokė, kad joja užsie- 
niečiai, ir džiaugsmingai sustojo šnektelėti. Į tingą keliavo pre- 
kybininkas su krovininiais arkliais, apkrautais prekėmis, kurias 
buvo neseniai atsigabenęs laivu iš Eirarbahkio. Kartu su juo 
keliavo samdinys, didžiaburnis vyras, net tokiame karštyje gal- 
vą apsimuturiavęs skepeta. Juos lydėjo dvi jaunos merginos. 
Pamačiusios užsieniečius, jos ėmė karštai kuždėtis tarpusavyje, 
vis prapliupdamos juoktis. Samdinys atsisuko į jas ir kažką šiurkš- 
čiai pasakė. Ohtis Stygsonas, kurį kadaise per merginos ašaras 
ir maldavimus atleido nuo mirties bausmės, mokėjo suktis apie 
moteris. Jis nukėlė merginoms ir jų tėvui skrybėlę. Ohtis gerai 
kalbėjo islandiškai ir mandagiai plepėjo su sutiktaisiais. Įvyko 
taip, kaip jis ir tikėjosi — prekeivis pakvietė jį užeiti papietauti, 
kai jie atvyks į Tingo slėnį. 

Karavanas slinko toliau, ir pakeliui jie sutikdavo vis daugiau 
žmonių. Visa minia leidosi Almanagjavo tarpekliu" — vieni raiti, 


“ Kelias į Tingo slėnį eina per minėtąjį tarpeklį. 

kiti pėsčiomis. Čia Kristianas Skriveris šiek tiek atsiliko. Lau- 
rentijus Mulė vogčiomis sekė paskui Ohtį Stygsoną, kuris jau 
buvo užvedęs kalbą su merginomis. 

Kristianas Skriveris leidosi nešamas žmonių srauto ir nujojo 
žemyn į slėnį. Jo draugai ištirpo minioje. Kristianui atrodė, kad 
jis pakliuvo į karnavalą pačiame įkarštyje — čia buvo klounai ir 
net akrobatai, žmonės pardavinėjo pyragus ir kitokį maistą. Daug 
kas pardavinėjo užsienines prekes ir netrūko moterų, kurios at- 
rodė lengvai pasiekiamos. Visur būriais lakstė vaikai, žaisdami 
banginį ir laivus“, riterių kautynes ar bliaudami ieškojo savo 
motinų. Virš slėnio tvyrojo arklių, žmonių ir maisto kvapas. Po 
uola buvo įrengta stovykla. Keletas palapinių išsiskyrė iš kitų — 
jos priklausė kilmingesniems žmonėms ir užsieniečiams. Paprastų 
ūkininkų būstai susidėjo iš supiltų žemių sienų, iš viršaus už- 
dengtų drobe. Kristianui Skriveriui patiko, kad karaliaus palapi- 
nė, iš abiejų įėjimo pusių papuošta karaliaus inicialais, buvo 
prašmatniausia visoje stovykloje. Keli vaikai vijosi Kristiano arklį, 
norėdami pagriebti balnakilpę. Jiems iš paskos lodami bėgo šu- 
nys. Kristianas nušoko nuo arklio ir pažvelgė pro plyšį į vidų. 
Vienas iš islandų, kuriuos jie buvo pasiuntę pirma savęs, sėdėjo 
ant jo skrynios ir liūdnai žvelgė sau į delnus. Viduje viskas buvo 
sustatyta apgalvotai — stalas, kėdės ir trys gultai. Islandas krūp- 
telėjo, pamatęs, kas atėjo, ir prišokęs paėmė arklį už kamanų. 
Kristianas ženklais parodė norįs, kad kelionkrepšiai būtų įnešti 
į palapinę. Vyras įnešė juos į vidų. 

Nors vėjas lauke buvo nesmarkus, lengvi gūsiai vis tiek plaz- 
deno palapinės šonus. Kristianas atsidarė savo skrynią, ištraukė 
žemėlapį ir paklojo jį ant stalo. Ohtis Stygsonas buvo pažymė- 
jęs, kaip Jounas Arasonas su savo sūnumis buvo pasiglemžę 
beveik pusę Islandijos. Jis vis dar nebuvo išėmęs savo rekviziti- 
nių laiškų, kadangi kol kas jų ir nereikėjo. Tačiau, negalėdamas 


* Islandiškas vaikų žaidimas, kuriame vienas dedasi banginiu, o kiti — laivais. 

nustygti vietoje, jis vis tiek įlindo į dėžę ir išsitraukė vieną laiš- 
ką, norėdamas vėl pamatyti mieląją savo pono rašyseną. Jis pa- 
ėmė laiško antspaudą į delną ir su meile pažvelgė į jį. 

Palapinės įėjimą užtemdė šešėlis ir į vidų įsmuko Ohtis, o jam 
įkandin ir Laurentijus Mulė. Kartu su jais įėjo didžianosis vyras 
perkreiptu veidu, beveik visa galva aukštesnis už kitus ir plačia- 
petis. Jis pakreipė skrybėlę ir išsižiojęs įsistebeilijo į Kristianą 
Skriverį. Kristianui dingtelėjo, kad šitas vyras galbūt klounas. 

— Tai Erlendas Torvardarsonas, Pietų ir Rytų Islandijos lag- 
manas, — pristatė jį Ohtis. — Lagmanas nori jums papasakoti, 
kokioje klaikioje padėtyje atsidūrė šios Dievo pamirštos šalies 
teisėtvarka. 

Erlendas nusivožė skrybėlę ir nusilenkė. Tuo pačiu pasirodė, 
kad jo plaukai gerokai išretėję, nors jis ir bandė šukomis tai pa- 
slėpti. Kristianas Skriveris atsistojo ir paspaudė jam ranką. Lau- 
rentijus prisėdo ant skrynios iš Besastado, o Ohtis, atsistojęs 
šalimais ir rankomis įsirėmęs į šonus, mįslingai šypsodamasis žvelgė 
į lagmaną, kurį pažinojo nuo senų senovės. Ohtis tesiekė Erlen- 
dui iki pečių. Lagmanas gerai kalbėjo daniškai ir garsiai prabilo: 

— Jūsų fogtiškoji' didenybė nėra girdėjusi tariant teisinges- 
nių žodžių! Neužtenka to, kad visuomenės padugnės nebau- 
džiamos paleistuvauja ir žudosi tarpusavyje. Nebeįmanoma 
įvykdyti teisingumo, nes tokie niekšai pabėga į kitas šalies da- 
lis, ieškodami prieglobsčio pas tuos, kurie iki šiol laikosi senų ir 
nekrikščioniškų papročių. 

— Apie ką jis kalba? — paklausė Kristianas ir pasisuko į 
Ohtį. Jam nebuvo visiškai aišku, ar tas pustrolis kalbėjo rimtai. 

— Lagmanui nelengva užtikrinti tvarką šalyje ir atsiskaityti 
su mokesčiais, nes negali vykdyti teisingumo dėl vyskupo Jou- 
no Arasono tironijos šiaurėje, — atsakė Ohtis. 

— O kokias bylas jis turi galvoje? 


* Fogtas — vietininko įgaliotinis. 

— Moteris nužudė savo sutuoktinį, padedama savo meilužio, 
o kai jie buvo išaiškinti, jai pavyko pasprukti į dykras. Erlendas 
visiškai neabejoja, kad ji ketina traukti į Houlų bažnyčią. 


— Padugnės skuodžia į Dievo namus, — apsiniaukęs tarė 
Kristianas. — Tai buvo vienas šlykščiausių senosios bažnyčios 
papročių. 


Lagmanas pritariamai pakratė galvą. 

— Ta moteris buvo uždaryta Erlendo ūkyje. Kadangi aš pats 
tuo Metu nebuvau Besastade, nebuvo kam jos priimti, ir lagma- 
nui teko patalpinti ją savo namuose. Jai ne tik pavyko ištrūkti, 
bet kartu ji į dykras išsinešė ir karaliaus mokesčius. Ar ne, Er- 
lendai? — balsiai paklausė Ohtis, lyg Erlendas staiga būtų pra- 
radęs klausos dovaną. 

— Visiškai teisingai! — sušuko lagmanas, lyg pakeltas dan- 
guosna. 

— Ir dabar šitie pinigai greičiausiai šiauriečių bažnyčios ran- 
kose, — užbaigė Ohtis. 

Lagmanas dar kartą energingai pakratė galvą ir nutaisė tokią 
avinėlio miną, kad aplinkiniams buvo net šlykštu į jį žiūrėti. 

— Kaip ten bebūtų, lagmanas privalo sumokėti mokesčius, — 
tvirtai nukirto Kristianas Skriveris. 

Erlendas žengė viena koja į priekį, pakėlė ranką, lyg būtų 
Altinge, ir garsiu balsu prabilo: 

— Jeigu kas atvyksta į vietą, kur jis turi iki tam tikro laiko 
sumokėti nustatytą pinigų sumą kitam asmeniui, ir sutarti pini- 
gai nepristatomi: tokiu atveju jis turi liudininkų akivaizdoje pri- 
pažinti, kad jis priėmė pinigus ir yra atvykęs laiku, dėl kurio abi 
pusės buvo susitarusios, ir pranešti, kokia tai buvo pinigų suma. 
Tada antrą kartą liudininkų akivaizdoje jis turi pripažinti, kad 
antrojo Žmogaus jis nemato, ir paminėti jį vardu ir taip pat pa- 
minėti vardą to, kuris padengtų jam tą skolą, — Erlendas susto- 
jo atsikvėpti, pasikrapštė akį ir gudriai vypsodamas nužvelgė 
susirinkusius, lyg juos erzindamas. Paskui tęsė toliau: — Tada 

reikia trečią kartą pašaukti liudininkus ir jiems liudijant jis turi 
sakyti šitaip: „Aš skelbiu N. skolingu tą sumą ir skelbiu ieškinį 
ir patvirtinu trijų markių palūkanų baudą, šešių erių“ sutarties 
sulaužymo baudą ir šešių erių baudą už pinigų sumokėjimo lai- 
ku įstatymo pažeidimą". 

Baigęs savo litaniją, lagmanas nekalčiausiu veidu pažvelgė į 
karaliaus įgaliotinį. 

Kristianas Skriveris klausiamai pažvelgė į Ohtį. 

— Čia iš vienos jų senovinių įstatymų knygų, — tarė Ohtis, o 
paskui, atsisukęs į Erlendą, pridūrė: — Baik čia tauzyti, Erlen- 
dai, ir papasakok reikalo esmę žmonių kalba. 

Lagmanas staiga taip sunerimo, kad visą reikalą išguldė Oh- 
čiui islandų kalba, visą laiką energingai mostaguodamas ranko- 
mis. Kartais jis abiem rankomis susigriebdavo už galvos ir 
įsistebeilydavo į Laurentijų Mulę, lyg iš ten jis būtų galėjęs 
tikėtis pagalbos savo nelaimėje. 

Ohtis išklausė Erlendo kalbos, paskui atsisuko į fogtą ir tarė: 

— Jis sako, kad nori sumokėti natūra — pietų pakrantės 
ūkininkai turi džiovintos žuvies. 

— Tada jis sumokės natūra, — pasakė Kristianas Skriveris ir 
pažvelgė į lagmaną. 

Lagmanas, dviprasmiškai šypsodamasis, žemai nusilenkė, dar 
kiek palūkuriavo, dairydamasis vaišių, ir susiruošė eiti. 

— Minutėlę, — sustabdė jį Kristianas. 

Lagmanas apsisuko prie palapinės išėjimo. 

— Ateityje geriau prižiūrėk karaliaus pinigus, — šaltai ištarė 
Kristianas Skriveris. 

Lagmanas vėl plačiai nusišypsojo ir nusivožė skrybėlę. Pala- 
pinės užuolaida nusileido. 

— Čia vagis, melagis ir plėšikas, — tarė Laurentijus Mulė. — 
Šitai matyti kiekvienam Žmogui. 


* Markės, eriai — senoviniai piniginiai vienetai. 

— Dar pridėk „žmogžudys“, — tarė Ohtis. 

— Kodėl mes tokį žmogų laikome tarnyboje? — paklausė 
Kristianas Skriveris. 

— Nieko geresnio nerasi, — atsakė Ohtis. — Žmonės jo bijo. 
Kiti ne ką mažesni vagys ir nenaudėliai. 

— Ta moteris nenusivilko jokių pinigų per visą šalį, — tarė 
Kristianas, žiūrėdamas į žemėlapį. — Tiesiog juokinga. 

Kiti tylėjo. 

— Jis viską sumokės džiovinta žuvimi ligi atsikratys manęs, — 
negailestingai tarė Kristianas. Po to jis atsisuko į Ohtį ir paklau- 
sė: — Ar tinge nėra nieko iš šiaurinės vyskupijos? 

— Yra, — atsakė Ohtis. — Kunigas Bjodnas Jounsonas, vys- 
kupo sūnus. 

— O kur Skaulholto vyskupas? 

— Jis serga. Žmonės kalba, kad Dievas jį nubaudė. Vyskupas 
įsakė nukabinti seną kryžių, kurį visi laikė didžia šventenybe. 

— Pasiųskime tarnus pas kunigą Bjodną. Labai norėčiau su- 
sitikti nors vieną iš tų šiauriečių, — tarė Kristianas. 


Vakare Kristianas Skriveris išėjo pasivaikščioti. Nakties čia 
nebuvo lygiai taip pat kaip ir Aulitanese, nors dangus, tiesa, 
kiek ir pritemo. Tinge buvo apstu girtaujančių. Vis dar tebesitę- 
sė ir prekyba, nors žmonių jau buvo gerokai apmažėję. Jis pa- 
traukė Stehkjos tarpeklio link. Netoliese karojo pakartas jaunas 
vyras, ant kurio apnuogintų rankų matėsi žiauriai išdegintos 
žymės. Prie kartuvių, kurios buvo įtvirtintos tarpeklio sienoje, 
glaudėsi dvi moterys. Jos ištikimai laukė, kada kūnas bus nu- 
keltas nuo kartuvių ir atiduotas joms. Viena buvo jau visai suse- 
nusi — galbūt pakartojo motina, o kita buvo daug jaunesnė — 
greičiausiai sesuo arba mylimoji. 

Kristianas Skriveris valandėlę pasivaikščiojo po slėnį. Mote- 
ris ištiesė jam šleikštulį keliantį islandišką maistą — virtą rūkytą 
mėsą tiesiai iš puodo, ir siūlė pirkti. Kristianas šlykštėdamasis 

atsisakė ir grįžo į palapinę miegoti. Padieniai iš Besastado ėjo 
sargybą prie karaliaus palapinės ir tildė per daug įsismaginu- 
sius kaimynus. Ohtis Stygsonas ir Laurentijus Mulė svečiavosi 
pas prekeivį, kurį buvo susitikę prie upelio. Mulė parslinko į 
palapinę vėlai naktį. Jam įėjus, Kristianas kiek sujudėjo per mie- 
gus. 

Pabudo jis anksti. Tačiau labai nustebo, patyręs, kad Mulė jį 
aplenkė. Netrukus turėjo atvykti kunigas Bjodnas. Vėliau Kristia- 
nas ketino vykti į lagrehtą' ir pristatyti savo rekvizitinius laiškus. 

Jis apsirengęs sėdėjo ant skrynios ir sunkiai movėsi aulinį 
batą, kai į palapinę be perspėjimo įėjo aukštas vyras. Atvykėlis 
taip atšiauriai pažvelgė į Kristianą, kad tas pradžioje pamanė, 
jog į jį ketinama pasikėsinti. Vyras buvo ilgais, kiek praretėju- 
siais plaukais ir perkreiptomis lyg nuo ilgalaikės pagiežos ar 
didžios puikybės lūpomis. Kristianui pasirodė, kad ta veido iš- 
raiška nieko gera nežada. Jis spėjo, kad tai buvo kunigas Bjod- 
nas, vyskupo sūnus. 

Vyras ištiesė ranką ir nusišypsojo — jo veidas iš karto visiš- 
kai persimainė. 

— Siunčiu šilčiausius linkėjimus nuo mano tėvo, vyskupo Jou- 
no Arasono, — vokiškai tarė jis ir neprašytas atsisėdo už stalo. 

— Su dėkingumu priimu jūsų tėvo linkėjimus, — ta pačia 
kalba atsakė Kristianas ir prisitraukė savo kėdę artyn. 

— Keisti gandai sklinda šiaurėje ir kitose šalies srityse, — 
tarė Bjodnas, tvirtu žvilgsniu žiūrėdamas į karaliaus įgaliotinį. 

Kristianas nejudėdamas laukė, kas bus toliau. 

Kunigas Bjodnas pasikasė skruostą. Kai suprato, kad Krislia- 
nas laukė paaiškinimo, jis pridūrė: 

— Jo didenybė Danijos ir Norvegijos karalius išnuomavo Ko- 
penhagos miestelėnams Islandiją. 

— O kodėl jus tai stebina? 


“ Lagrehia — įstatymų leidybos ir teisėtvarkos komisija Altinge. 

— Mes esame islandų Altinge, — tarė Bjodnas. — Tai šventa 
vieta. Mes, islandai, esame pratę spręsti savo reikalus patys. 

Kristiano veidas paraudo nuo neaiškios baimės, sumišusios 
su pykčiu. 

Pastebėjęs tai, Bjodnas nusišypsojo ir pasakė: 

— Gali būti, kad jums atrodome pasipūtę valstiečiai, norintys 
valdyti savo žemę. Taip yra daug kas pamanęs. 

Kristianas vis dar nesuvokė, kurlink svečias suka. 

Kunigas tęsė toliau: 

— Mes netikime tais gandais. Norime išvysti dokumentus, 
įrodančius, kad tai ne plepalai. 

Kristianas atsistojo, ištraukė iš skrynios savo odinį krepšį ir 
dėdamas ant stalo laišką su kabančiu karaliaus antspaudu tarė: 

— Štai mano rekvizitinis laiškas. 

Bjodnas paėmė jį ir greitai perbėgo akimis. 

Pabaigęs skaityti laišką, jis paėmė iš įgaliotinio rankos ir kitą 
dokumentą — tai buvo karaliaus įsakymo apie šalies išnuoma- 
vimą kopija. Joje nebuvo paminėta, kad kitiems nei danams 
būtų uždrausta prekiauti su islandais. 

Bjodnui tebeskaitant laišką, Kristianas pradėjo kalbėti: 

— Islandams tikslingiausia prekiauti su danų pirkliais. Jie 
pasiūlys gerą kainą už audeklus, žuvį ir sierą. Kokia nauda iš 
prekybos su vokiečiais? O ypač su hamburgiačiais. Supirkdami 
žuvį ir vaidindami, kad daro gera, iš tikrųjų hamburgiečiai pasi- 
glemžia paskutinį našlės skatiką. 

Kristianas manė, kad kunigą pavers savo sąjungininku, dary- 
damas aliuzijas į krikščionybę, tačiau šie jo Žodžiai praskriejo 
Bjodnui pro ausis. 

— Houlų žmonėms visuomet buvo naudinga prekiauti su ham- 
burgiečiais, — nepakeldamas galvos atsiliepė Bjodnas. 

— Ar jūs suprantate, kad hamburgiečiai jau seniausiai pri- 
ėmė naująjį tikėjimą? 

— Mes negalime reguliuoti pasaulio tėkmės, — atsakė Bjod- 

nas ir pakėlė galvą. — Šiandien ji pasuka į vieną pusę, o rytoj 
gal pasuks į kitą. Tačiau viena yra aišku: islandai visuomet tvar- 
kydavo savo reikalus patys, nors ginčus spręsti buvo patikėta 
Norvegijos karaliui. — Bjodnas stabtelėjo ir paskui pridūrė: — 
Ir ne daugiau. 

Kristianas peržvelgė į dokumentą ir paklausė: 

— Jūsų brolis, Ure Jonsenas, neatvyko į tingą? 

— Vardas šiek tiek išsikraipė, — tarė kunigas. — Jo vardas 
Aris, ir jis yra Jouno sūnus. 

— Mano rankose laiško, 1541 metais parašyto Kalmanstun- 
goje, kopija, kurioje jūsų brolis sakosi esąs per kvailas tarnauti 
karaliui. 

— Ką mano brolis parašė, tą parašė, — atsakė Bjodnas ir jo 
veidą iškreipė nepasitenkinimas. 

— O jūs — ar jūs esate karaliaus tarnas? 

— Mano brolis pasakė, kad jam stinga proto, kai karalius, 
nepaisydamas Altingo, atsiuntė užsieninę kariuomenę suimti vys- 
kupo Ogmundo. Brolis visuomet buvo mano pranokėjas. 

— Ar jūs nesuprantate, kad Norvegijos vyriausybė paleista! — 
Kristianas Skriveris ir vėl paraudo, tik šįkart jau labiau iš pyk- 
čio. — Argi jūs nesuprantate, kad dabar viską valdo karalius ir 
kad aukščiau jo tėra Dievas, kuris pats suteikė jam šitą valdžią?! 

— Aš perduosiu tai savo tėvui, — tai taręs Bjodnas atsistojo 
ir išėjo iš palapinės. 

Kristianas atsargiai susirinko visus popierius. Jo pirštai virpė- 
jo iš įsiūčio. Ką šitie žmonės sau manot Ar jie niekaip negali 
suvokti, kur jų vieta? Negi jie nemato, kad jų ponas, Jo didenybė 
Danijos karalius, yra šiaurės išvaduotojas? 

Kristianui Skriveriui staiga tapo aišku, kad įpiršti žmonėms 
šią paprastą tiesą ir bus jo Islandijos misija. Jis nusipurtė, pagal- 
vojęs apie likimus daugelio tų, kurie nešė laisvės žodį. 


Popietę jis nuėjo į lagrehtą pristatyti savo rekvizitinių laiškų ir 

pasikalbėti su aukščiausiais valdininkais. Skaisčiame danguje kait- 
riai plieskė saulė. Per slėnį atbildėjo Erlendas Torvardarsonas. Jis 
buvo apsivilkęs drobinėmis kelnėmis ir odine liemene, jo apnuo- 
gintos rankos buvo išblyškusios. Erlendas supažindino Kristianą 
su Torleivu Paulsonu, Šiaurės ir Vakarų lagmanu. Tas neturėjo 
jokio sprendžiamojo balso, tik bumbėjo kažką sau po nosimi, 
viena akimi žiūrėdamas į Kristianą Skriverį, o kita, pusiau pri- 
merkta, kartkartėmis atsargiai žvairavo į savo Pietų ir Rytų kolegą. 

Sėdėdamas ant akmens šalimais nuo lagrehtos, į juos žvelgė 
vyras. Jis buvo aukšto ūgio, tankiais šviesiais plaukais. Erlendas 
griebė Kristianą Skriverį už rankos ir mirktelėjęs tarė: 

— Leiskime jiems įsigilinti į karaliaus žodžius, o man tuo 
tarpu leiskite supažindinti jus su ištikimu karaliaus draugu ir 
tikrojo tikėjimo puoselėtoju. Tas žmogus, vardu Dadis Gudmund- 
sonas, yra hevdingas* iš Slėnių srities. Tai jis, mano brangutis, 
sėdi ten ant akmens ir žiūri į mus. 

Jiedu nuėjo prie vyro, ir Erlendas pristatė Kristianą Skriverį. 
Dadžiui pakilus nuo akmens, paaiškėjo, kad jis buvo ne ką ma- 
žesnis už Erlendą. Jiems visiems pasikalbėjus, karaliaus įgalioti- 
nis lengviau atsikvėpė — pasirodo, Islandijoje buvo galima rasti 
ir gerų Žmonių, galvojančių taip, kaip jis pats. 

Lagrehtoje Ohtis Stygsonas perdavė Laurentijui Mulei vieti- 
ninko pareigas, prieš tai griežtai pabrėžęs atvykusiems į tingą 
hamburgiečiams, kad jiems nebus leidžiama nei laikyti laivų, 
nei žvejoti, nei žiemoti Islandijoje. Tiesa, jiems būsią leista žie- 
mos metu laikyti pas islandus savo prekes, tačiau jų nebūsią 
galima pardavinėti aukštesnėmis nei vasarą kainomis kaip buvo 
numatyta senuosiuose įstatymuose. 


Išėjęs iš palapinės, Bjodnas virte virė pykčiu. Tačiau netoli 
tenuėjęs, jis ėmė kikenti. Tėvas buvo jam griežtai prisakęs elgtis 


* Tam tikros srities valdytojas. 

apdairiai, tačiau dabar jam pavyko sukelti visą šitą dabitų val- 
džią prieš save. Jį pralinksmino tėvo patarimas. Jei kas nors 
šokdavo į akis dėl menkiausios priežasties, tai buvo Jounas Ara- 
sonas. Tačiau dabar nebeliko abejonių — kiekvienas šalies kups- 
tas turėjo nešti pelną užsieniečiams. Kunigo veidas apsiniaukė. 

Be savo tėvo reikalų Bjodnas Jounsonas Altinge turėjo ir sa- 
vųjų. Jis ketino nusipirkti Fagrabrehką Hrūtafiorde, savo gimti- 
nėje. Tai buvo vienintelis sklypas visame fiorde, kuris nepriklausė 
nei jam, nei Houlų vyskupijai. Be šios žemės Bjodnui jo valdos 
atrodė kaip raišas veislinis žirgas. 

Jis ilgai kūrė planus, kaip išvilioti tą Žemę iš Dadžio Gud- 
mundsono. O jei neišeis geruoju, tai jėga priversti. 

Tinge Bjodnas su buvo nupirkęs žemių iš lagmano Erlendc 
Torvardarsono — už sklypą Slėniuose jis atidavė du sklypus 
Pietuose. Greičiausiai tai nebuvo pelningas sandėris, bet buvo 
protinga sustiprinti savo valdas aplinkui save patį. 

Perdavęs Dadžiui savo pasiūlymą, Bjodnas surinko savo vy- 
rus ir išjojo namo. Visur žmonės taip pat ruošėsi išvykti. Būriai 
jojo palei ežerą pietų link, kiti į rytus — į Skaulholtą. Ugniaku- 
rai, kaulai ir visokios atliekos gulėjo išsibarstę po visą slėnį. 

Ligi Midfiordo buvo trys dienos kelio. Bjodnas degė nekan- 
trumu pamatyti, kaip vėjas šukuoja jo plačiųjų valdų pievas. 

Jiems pasiekus Midfiordą, jūra šiaušė bangų keteras įlankoje 
kiek tik užmatė akys. Vėjų nugairinta medinė bažnyčia grūmėsi 
su štormu. Atrodė neįtikėtina, kaip tvirtai ji laikėsi. 

Tinge Bjodnas nupirko auksinių žaisliukų savo vaikams ir 
dovanų savo žmonai Steinunai. Pamatę jį iš tolo, ant trobos sto- 
go belaukiantys vaikai subruzdo — vieni nulėkė namo, kiti bėg- 
te pasileido pas tėvą. 

Bjodnas nušoko nuo balno ir čiupo į glėbį žmoną. Aplinkui 
juos spygaudami susibūrė vaikai. 

— Ar paprašei žemės iš Dadžio? — nekantraudama paklausė 
Steinuna. 

Taip. 


O kaip jis sutiko tavo pasiūlymą? 

— Panašu, kad jis parduos. 

— Ar vyskupas Gicuras buvo tinge? 

— Viešpatie, grįžtu iš susirinkimo, o žmona nori kalbėtis apie 
žemių pirkimą ir valdžios reikalus. 

— Kai tik Gicuras paliks mus, viskas paskęs ugnies liepsnose. 

— Nesijaudink. Mano tėvas, tas trolis, parems savo lazda iš 
šiaurės, ir šalis išsilaikys. Aš nupirkau tau dovanų, Steinuna. 

Jis nusisuko į arklį, atrišo kelionkrepšį ir ištraukė iš jo odinį 
maišelį. Iš paskos rinkosi ūkio darbininkai ant arklių. Žmonės 
išėjo lauk iš trobų pažiūrėti, kas atvyko. Ant žole apaugusio 
stogo sėdintis pusantrų metų vaikas ištiesė tėvui rankas. Aplin- 
kui jį žŽydėte žydėjo gandražolės. 

Bjodnas paėmė maišelį, priklaupė ant žolės ir ėmė traukti iš 
jos dovanas. Vaikai susigrūdo aplinkui, stengdamiesi pažiūrėti į 
vidų. Jis pirma ištraukė dovanas tai, kuri buvo arčiausia jo šir- 
dies — savo žmonai. Jis atvežė jai šukas, skarą, auksinę segę ir 
sidabrinę apyrankę. Ji užsimovė ant rankos apyrankę — ši vaiz- 
davo liūtą, uodega apsivijo riešą ir baigėsi liūto nasruose. 

Bjodnas skubiai išdalijo dovanas vaikams, nekantraudamas 
apkabinti žmoną. 

— Viešpatie brangus, Bjodnai, kaip gražu! — Steinuna ap- 
žiūrinėjo apyrankę, o vėjas šiaušė jos raudonus plaukus. 

— Mano meilė tau, Steinuna, įkvėptų ir sniegui gyvybę. 

— Ar tai tu man sukūrei? — netverdama džiaugsmu sušuko 
Steinuna. 

— Tai senos eilės, — tarė jis. — Tu juk Žinai, kad aš ne 
poetas. Bet jeigu Dievas būtų suteikęs man šią dovaną, būtent 
tai būčiau norėjęs pasakyti. 

4 
Helja 
Liepa, 1547 


Jis buvo bebalnojąs arklį, kai staiga pajuto, kad jie už nuga- 
ros — jų buvo šešetas. Jis iš karto suprato, kas jo laukė — jį 
apiplėš ir sumuš. 

Lyg nieko nebūtų nutikę, jis pabaigė tempti balnasaitį, nors 
jau nevisai savomis rankomis, paskui lėtai pažvelgė į šalis. Nie- 
kur nebuvo žmogaus, kuris būtų galėjęs atskubėti jam į pagalbą. 
Jis pažvelgė žemyn — prie šlaunies kabojo durklas, o virš jo — 
odinė kilpa. Jis lėtai nuleido ranką ir atlaisvino kilpą. Paskui 
truktelėjo už krepšio, patikrindamas, ar jis tvirtai pririštas prie 
balno. Krepšyje buvo maišiniai mokesčiai" taleriais ir sidabriniais. 

Tai buvo vokiečių pirkliai, o su jais vienas islandas — stačio- 
kas, kurį jam teko matyti prieš keletą dienų — vokiškai mokan- 
tis šunsnukis, kurį vokiečiai atsivežė iš pietų. Vaikinas gudriai 
vypsojo, visi jie buvo įkaušę, o vokiečiai — dar ir įpykę. 

— Lagmanai Ari Jounsonai! Mes norime su tavimi pasišne- 
kėti! — sušuko jaunuolis, mosikuodamas rankomis, lyg prašytų 
žodžio nuo Įstatymų uolos“*'. Greičiausiai vokiečiai buvo paža- 
dėję jam dalį grobio. 

— Buvęs lagmanas, — ramiai pataisė Aris, pasukęs galvą per 
petį. Dabar buvo gyvybiškai svarbu neparodyti baimės. — Da- 
bartinis Eijafiordo viršaitis. 

— Būtent todėl ir norime su tavimi pasišnekėti, — nekeisda- 
mas tono sušuko jaunuolis. — Visi žino, kodėl lagmano parei- 
gos buvo atimtos iš tavęs! 

— Aš pats atsisakiau, — Aris atsisuko. 

— Nesvarbu! Visi žino, kad jūs su tėvu nemokate karaliui 
mokesčių. Patys jį pasiimate! — jaunuolis dar labiau pakėlė 


* 5 procentų prekių vertės mokestis, kurį islandų pirkliai mokėdavo karaliui. 
** Pakiluma Tingo slėnyje, nuo kurios būdavo pagarsinami įstatymai. 

balsą. — Mano šeimininkui ir jo vyrams tai jau nusibodo! Jeigu 
sugrąžinsi pinigus, galėsi eiti savo keliu. 

— Ja, ja, safo kialiu, verdammter Islander', — tarė vienas iš 
vokiečių ir linktelėjo galva savo sėbrams. Du iš jų būrio atrodė 
sunkiai įveikiami. Kiti trys neatrodė labai grėsmingi. 

— Per vėlu, — tarė Aris. — Neturiu ką atiduoti, viską išleidau. 

Islandas kažką pasakė vokiečiams, ir tie ėmė šaukti nustebu- 
siais ir dar piktesniais balsais. 

— Er hat das ganze Geld verschwendet!'' 

Aris nenustebo, kad nuo šios naujienos jie dar labiau įniršo. 
Hamburgo pirkliams buvo nebeįmanoma verstis žvejyba Islan- 
dijoje. Tačiau jiems vis dar buvo galima prekiauti su islandais, ir 
mokesčiai turėjo būti mokami auksu ir sidabru. 

— Ar gali paėjėti su manimi į šalį, drauguži? Vienas, — lėtai 
tarė Aris, pamodamas pietiečiui prieiti. 

Vaikinui pasirodė, kad tas sutinka derėtis, ir priėjo arčiau. 

Aris liepė jam prieiti visai šalia savęs. Tas padarė, kaip liep- 
tas. Aris parodė smiliumi į savo dešinįjį skruostą. Ten matėsi 
bjaurus randas, seniai sugijęs, bet išsišovęs iš skruosto. 

— Matai šitą Žaizdą? 

Pietietis linktelėjo. 

— Gavau ją kovoje, — sušnypštė Aris. Jis patraukė nuo vei- 
do pirštą. — O durklą matai? — Vyruko akys nuslydo Ario 
šonu. — Aš moku juo naudotis. — Aris atsikrenkštė. Jam išdžiū- 
vo burna. — Galite visi šeši pulti mane, bet viena aš tau galiu 
garantuoti, — tęsė jis dar tylesniu balsu. — Nekovosiu nė su 
vienu, išskyrus tave! Prieš krisdamas pasistengsiu kiek galėda- 
mas smarkiau tave sužaloti, o geriausiu atveju — nužudyti. Su- 
luošinti visam gyvenimui. Ir toli tu nenubėgsi. Jiems bus smagu 
pasijuokti iš tavo bailumo. — Savo džiaugsmui Aris išvydo vai- 
kinuko akyse išgąstį. Tada jis pridūrė: — Dabar gali grįžti pas 


* Prakciktas islande! (vok.) 
* Jis išleido visus pinigus! (vok.) 

juos ir pasakyti, kad, tavo manymu, aš neturiu nei aukso, nei 
sidabro, ir tada išeisi iš čia sveikas. Arba gali patikrinti, ar aš 
pasieksiu tave, ar ne, bet aš tau pažadu, kad pasieksiu! 

Vaikinukui buvo devyniolika. Jis nužvelgė buvusį lagmaną. 
Aris Jounsonas buvo beveik penkiasdešimtmetis, tačiau tebebu- 
vo vikrus ir stiprus, atšiauraus veido, ir randas ant skruosto toli 
gražu nesuteikė jo išraiškai švelnumo. Jis buvo apsivilkęs juodą 
odinį apsiaustą ir ant galvos mūvėjo plačiabrylę skrybėlę. Aris 
buvo apsiavęs odinius aulinius batus. Pietietis atsitraukė atgal 
ir, uždėjęs rankas dviem savo sėbrams ant pečių, nusivedė juos 
atgal. 

Aris žvelgė, kaip jie nutolsta. Vienas iš vokiečių kartkartėmis 
atsisukdavo atgal, kažką vis murmėdamas. Aris pajuto, kaip jį 
apleidžia jėgos. Jis išsitraukė iš kelionkrepšio alavinę gertuvę ir 
gurkšielėjo. 

Tada užsiropštė ant savo pilkio nugaros. Tą pat akimirką jis 
pastebėio šalia arklių aptvaro stovintį vyrą, žiūrintį į jį. Tai buvo 
valkata, kuris bastėsi po Eijafiordą, nešdamas paskalas. 

— Ką tu jiems pasakei? — paklausė jis, netverdamas kailyje 
iš nekantrumo. 

Aris nieko jam neatsakė. 

— Tu pagrasinai jiems vyskupu, savo tėvu, — išsiviepęs išbė- 
rė valkata. — Aš maniau, kad jūs, Houlų giminė, iki šiol buvote 
vokiečių globėjai, ir jie šoko pagal jūsų dūdelę. Bet dabar pasi- 
tvirtina senoji išmintis: nepastovi gyvenimo tėkmė“. 

Aris spustelėjo šlaunimis žirgo šonus, ir tas žengė iš vietos. 
„Gal būtų buvę vienodai veiksminga pagrasinti jiems tėvu", — 
vyptelėjęs pamanė jis. 

Vokiečiai atplaukdavo laivais į Kolkos žiotis tiek pavasarį, tiek 
vasarą, tiek ir rudenį. Jie varė stambią prekybą su Houlų žmonė- 
mis ir laikė vyskupą savo didžiausiu sąjungininku Islandijoje, nors 


* Islandų patarlė. 

patys jau seniai buvo priėmę Liuterio ereziją. Tačiau dabar buvo 
aišku, kad jiems Jouno Arasono globa atrodė nebenaudinga. 

Jodamas nuo Gausų, Aris pamatė vokiečių laivus. Jie stovėjo 
išmetę inkarus fiorde. Buvo kalbama, kad užtenka vieno džio- 
vintos žuvies krovinio, norint nupirkti tokį laivą. Tad nebuvo 
keista, kad karalius Kristianas III geidė vienas valdyti visą žūklę. 

Viduryje fiordo ištryško banginio fontanas. Atrodė, kad jam 
stigo jėgų išplaukti į atvirą jūrą ir jis jau trečią dieną plaukiojo 
fiordu pirmyn ir atgal. Ūkininkai bijojo rizikuoti išplukdyti bangi- 
nį ir laukė, kol jis pats išplauks į seklumą. Artėjo vakaras. Ariui 
norėjosi įteikti Haldourai ir dukterims dovanas. Jam iš priekio, 
apsimesdamas sužeistu ir vilkdamas sparną, prabėgo sėjikas'. 

Pakeliui namo Aris ketino pernakvoti Grunde pas savo seserį 
Touruną. Plačiajame pasaulyje buvo sunku rasti dvi mažiau pa- 
našias viena į kitą moteris. Haldoura buvo vidutinio ūgio, ilgais 
kaip žvilgantis javų laukas plaukais, keistai tamsaus tembro bal- 
so ir mėlynų akių. Tuo tarpu Touruna buvo visų moterų aukš- 
čiausia, arkliadantė ir plokščiakrūtė, raudonus plaukus susirišusi 
į Mazgą. Aris nusistebėjo, kaip vyrus traukė prie jo sesers. Ji 
jauna tapo našle, jos vyrui, lagmanui Hrabnui Brandsonui, žu- 
vus dvikovoje. Hrabnas buvo pasigėręs ir pakurstė vieną iš savo 
vyrų kautis su juo. Iš pažiūros Touruna buvo panaši į vyskupą 
Jouną Arasoną su moters drabužiais. Aris niekaip negalėjo su- 
prasti, kas norėtų dalintis guoliu su šia moterimi. 

Staiga jis susigėdo savo paties minčių ir tarė sau: 

— Ji tikriausiai pasiustų, sužinojusi, ką aš galvoju! 

Jis pernakvojo trobelėje ir į Grundą atvyko kitos dienos pa- 
vakary. Fiorde jau buvo pradėję temti, o ant aukštų žolynų ant 
bažnyčios stogo buvo susikaupusi rasa. Prieš dieną bažnyčios ir 
trobesių sienos buvo išteptos sakais ir dabar prie jų buvo prilipę 
tūkstančiai musių. Jis užmetė kamanas ant akmens, prie kurio 


* Dažnas Islandijos paukštis. 

būdavo rišami arkliai, ir, sudavęs keletą sunkių smūgių į duris, 
įėjo į priemenę. Touruna išlindo iš sandėliuko: 

— Po šimts perkūnų, kaip tu daužai į duris, kad tave galas! 
Man visuomet atrodo, kad velnias bus atėjęs manęs pasiimti, 
kai tu čia užeini. 

Jis pabučiavo jai į skruostą. Ji nebuvo tokio aukšto ūgio kaip jo 
prisiminimuose. Touruna buvo iš tų moterų, kurios atrodė aukštes- 
nės iš tolo. Aris nusišypsojo. Iš tiesų, tai buvo anaiptol ne prasima- 
nymas, kad ji panėšėjo į judviejų tėvą su moters drabužiais. 

— Ko tu vaipaisi? 

— Nieko, šiaip sau. 

— Turi kokių nors naujienų? 

— Man atrodo, kad aš turėčiau tavęs klausti, — atsakė ji. — 
Atvykėlį iš Gausų. 

— Fiorde banginis. 

— Aš liepiau dviem vyrams stebėti jį, — tarė ji. 

— Man atrodo, kad turi kažkokių naujienų, — pasakė Aris. 

— Šiandien buvo atvykęs Oulavas Toumasonas, mūsų sūnė- 
nas, ir atnešė laišką, — tarė Touruna. — Dieną ir naktį jis jojo 
per Helją. Man atrodo, kad tai bus šaukimas. Toks pat laiškas 
laukia tavęs ir Miodrufedlyje. Jis taip skubėjo surasti tave, kad 
net nepasiliko pasistiprinti. 

— Tai kur mūsų tėvas nori Žygiuoti su kariaisė 

— Dar kartą į Bjadnanesą — nuvaryti nuo žemės ten įsikūru- 
sių šeimynykščių. Prieš tai mūsų samdiniai buvo iš ten išvaryti. 

— O ar nebūtų teisingiau vesti derybas? 

Ji sužaibavo akimis: 

— Derybas?! Kokias derybas? Bjadnanesą priteisė mums! 
Maniau, kad jūs seniausiai susitarėte su Skaulholto vyskupu! Ir 
dar girdėjau, kad padovanojai jam arklį, — priekaištingai pridū- 
rė ji. — Puikiausią veislinį žirgą, kurį jis priėmė kaip jūsų sutar- 
ties sutvirtinimą, bet vis tiek pasodino savo brolį Bjadnanese. Ar 
įmanomas didesnis akiplėšiškumas? 

— Nuo derybų praėjo ištisi septyneri metai, — lėtai ištarė jis. — 
Ir tuomet tarėmės ne tik dėl Bjadnaneso. Tąkart taip pat sutarė- 
me, kad senasis kryžius Kadladarnese liks stovėti savo vietoje. 

— Ir jis buvo nukeltas, ar ne taip? 

Aris pritariamai linktelėjo. 

— Šeimynykščiai turi būti nuvaryti, — pilnu neapykantos 
balsu tarė ji. 

— Josi į Houlus? 

— Ne, — atsakė ji. — Neturiu laiko kratytis ant arklio per 
aukštikalnes, kai laikas ruošti atsargas. Ar manai, kad turiu pa- 
likti vienuolyną banginiuiė 

Kitą rytą Aris pakirdo anksti. Vidurdienį jis jau buvo namuo- 
se. Ten jo laukė Oulavas Toumasonas, aštuoniolikmetis vaiki- 
nas. Aris paėmė laišką. Ant jo kabojo vyskupo antspaudas. Ario 
dukterys Helga ir Toura veržėsi prie tėvo. 

— Jūs išvarysite tėvą iš proto, — subarė jas Haldoura Tor- 
leivsdouhtir. — Leiskite jam skaityti laišką! 

— Aš neskubu, — atsakė Aris. Jis ištraukė dovanas iš Ham- 
burgo: dvi iš medžio išdrožtas lėles, odinius batus ir skarą. Savo 
žmonai jis padovanojo šilkinį šydą, o Oulavui Toumasonui — 
žiedą, kurį ketino pasilaikyti sau. 

— Ir mane prisimineiė — nustebęs ir laimingas paklausė Ou- 


lavas. 

— Kaip šiomis dienomis einasi mano tėvui? 

— Lyg staiga jam būtų padvigubėję jėgos, — atsakė vaikinu- 
kas, apžiūrinėdamas žiedą. — Jis rytais keliasi anksčiau už vi- 


sus. Kai ryte išjojau iš Houlų, jis mojo man nuo klėties. 

Aris sulaužė antspaudą ir greitai akimis perbėgo laiško pra- 
džią. Jo smalsumą sužadino naujienos apie pasikeitimus šalies 
valdyme. Aris tyliai perskaitė: 

„Ohtis Stygsonas grįžo iš Danijos, pasitelkęs į pagalbą naują 
karaliaus įgaliotinį, ir jie nori ne šventas relikvijas ir puošmenas 
išnešti iš bažnyčių, jie nenori ir vienuolynų užiminėti — jie nori 

pačios žemės, kiekvienos išsigandusios kielės ir kupsto, po ku- 
riuo ji susisukusi savo lizdą. Mums nebegalima laikytis nei Lto- 
kios krikščionybės, kokia ji buvo šalyje nuo senų senovės, nei 
senųjų Norvegijos įstatymų, nes kartu su Ohčiu atvyko žmogus, 
kuris dešimčiai metų išsinuomavo šalį su visomis jos gėrybėmis 
ir kuris pasivadinęs karaliaus vietininku. Bjadnanese, nepaisant 
visų įstatymų, ligi šiol sėdi Gicuro brolis Jounas. Todėl iš visos 
širdies prašau tave atvykti pas mus po dviejų savaičių su tiek 
vyrų, kiek gali surinkti, ir josime į Bjadnanesą reikalauti savo ir 
neturtėlių teisių. 

Parašyta Houluose, Hjaltadalio slėnyje, 18 julii anno 1547. 
Sutvirtinta mano kabančiu antspaudu". 

Aris sulankstė laišką ir padėjo į skrynią. 

— Ar man laukti atsakymo? — paklausė Oulavas. 

— Ne, josiu per Helją ir atsakysiu tėvui pats. 

Oulavas apsidžiaugė, kad galės keliauti namo su savo dėde. 
Jis nieko kito nemylėjo taip kaip Ario. 

— Ko nori tavo tėvas? — kai jie atsigulė į lovą, paklausė 
Haldoura. 

— Jis nori vėl joti į Bjadnanesą. 

— Kodėl Gicuras nepaklūsta sutarčiai? 

— Jis karaliaus draugas. Ir žino, kad mums nelengva verstis 
čia, šiaurėje, su senuoju tikėjimu. 

— Gicuras pakvies kariuomenę iš užsienio. 

— Mano tėvas paliko mums visiems palikimą — visiems, 
išskyrus Sigurdą. Jis nori, kad būtų galima pareikšti pretenzijas 
į nuosavybę, jei reikalai staiga pablogėtų. 

— Bet kodėl mes neišvažiavome į kokią kitą šalį, kurioje 
būtume galėję gyventi teisingajame tikėjime — juk Sigurdas 
gavo karaliaus leidimą. Kaip tavo tėvas buvo prisakęs! 

— Mano tėvas nenorėjo išvažiuoti iš šalies, užgriuvus vargams. 

— Tai ką, tavo manymu, reikia darytiė — kiek patylėjusi 
paklausė ji. 

— Noriu pažiūrėti, ar visagalis Dievas atsiųs mums pagalbą, — 
šaltai atsakė jis. 

Ji žinojo, kad jis buvo netikintis, bet jai nepatiko ironija, ir ji 
nutilo. 

— Aš apsidžiaugčiau, jeigu tu vyktum su manimi į Houlus, — 


tarė jis. — Artėja šv. Torlauko diena'. 
— Aš noriu padovanoti tavo motinai suknią, kurią pasiuvau 
jai žiemą, — tarė Haldoura. — Tiesa, norėjau jai padovanoti ją 


per Kalėdas, bet Torlauko diena — ne prastesnė proga. 

Haldoura Torleivsdouhtir buvo kilusi iš Miodruvedlio slėnio 
Eijafiorde. Būdama jauna Ario motina Helga buvo ten parsisam- 
džiusi. Ji pastojo nuo tenykščio kunigo ir buvo išvaryta lauk. 
Nuo to laiko Helgos santykiai su buvusiais šeimininkais atšalo, 
ir tam tikrą antipatiją ji jautė netgi Haldourai. 

— Tai išvykstam rytoj anksti ryte, — tarė Aris. — Pažadink 
mane, jei neramiai miegosiu. 

Ji užmigo pirma jo, o jis niekaip negalėjo sumerkti akių. Kas 
jiems visiems nutiks? Kažkur kitoje vandenyno pusėje karalius 
galbūt taip pat nemiega, mąstydamas apie jo tėvą. Karalius nie- 
ko nedarydavo skubotai. Šis šalies išnuomavimas danų pirkliui 
buvo kažkokia gudrybė. Pirkliui teks pakelti hamburgiečių ne- 
pasitenkinimą, o kai viskas atslūgs, karalius greičiausiai ketino 
pats vienas pasiglemžti prekybą. 

Kai Aris Jounsonas buvo mažas ir gyveno Houluose, jis dažnai 
mintyse jodavo per Helją. Tada jis įsivaizduodavo esąs dievų pa- 
siuntinys, keliaujantis į Helį išlaisvinti šviesiojo dievo Baldro““. 

Dabar Ariui prisisapnavo, kad jis atjojo į Helį pas pačią He- 


lę“"*. Ji gyveno tvirtai suręstoje, drožiniais išpuoštoje troboje, o 


į jos vidų plūdo kraujas — nuo to kraujo siena buvo išpuvusi. 


* Šv. Torlaukas — Islandijos patronas. Šv. Torlauko dienos — gruodžio 23 d. ir 
birželio 20 d. — yra svarbios religinės šventės Islandijoje. 

“ Aliuzija į senovinį islandų mitą, kuriame pasakojama, kaip dievai bandė 
susigrąžinti iš Helio — mirusiųjų karalystės — klastingai nužudytą dievą Baldrą. 
“* Mirusiųjų karalystės valdovė. 

Helė buvo ne moteris, o aukštas ir pakumpęs vyras, viena ranka 
prieš veidą laikantis skarmalą. Jis atpažino tėvo krumplius ir 
pabudo prieš jam atitraukiant skarmalą. Nebuvo prasmės lygin- 
ti medžio drožinių Miodrufedlyje ir toje krauju aplaistytoje sie- 
noje, kuri buvo jam prisisapnavusi. Drėgmė buvo persismelkusi 
pro trobos sieną, o jis vis delsdamas taip ir neapkasė jos iš 
lauko, kad sustabdytų vandenį. 


Kai jie jojo pro Odeirio kyšulį, pamatė, kad banginis buvo 
išmestas į seklumą. Tourunos darbininkai pjaustė jo mėsą, ir 
kvapas, sklindantis nuo skerdienos, siutino šunis. Oras buvo 
ramus ir saulėtas. Kai jie pasiekė Hioiganesą, priešais Lioivauso 
aukštumą išvydo du vokiečių laivus, lėtai išplaukiančius į jūrą. 

Oulavas Toumasonas nužvelgė fiordą, akimis ieškodamas ant 
gumbuoto pakilumėlės šlaito stovinčio Lioivauso ūkio. Paskui 
jis atsisuko į dėdę: 

— Mano bendravardis Hjaltasonas, Lioivauso kunigas, man 
išvykstant buvo Houluose. Jis išjojo į tingą su vienuolika vyrų. 
Mane visuomet stebino, kodėl įtėvis pasirinko Oulavą Hijaltaso- 
ną savo palydovu, vykdamas į Norvegiją būti įšventintas. 

— Apie tai buvo mažai kam pranešta ir viskas nuspręsta sku- 
bomis, — atsakė Aris. 

— Oulavas dažnai man apie tai pasakodavo. Jis sakė, kad 
vyskupas Ogmundas kriokė kaip berserkas' ir pavarė arklį tie- 
siai į bangas, kai, atjojęs prie Kolkos žiočių, pamatė, kad tavo 
tėvas ir Oulavas paspruko laivu. 

— Ogmundas norėjo būti visos šalies vyskupas, tad nebuvo 
keista, jei jis įsiuto, vargšelis, — tarė Aris. — O Dadis Gud- 
mundsonas buvo tinge? 

— Girdėjau, kad taip. Tas pašlemėkas, išdavęs tikrąjį tikėjimą! 


* Skandinavų mitologijoje — tai nuožmus karys, kaudavęsis be šarvų, kadangi 
jo kūnas mūšio metu būdavo nesužeidžiamas. Berserkai kaudavosi kaip paklaikę, 


ir pasakojama, kad prieš mūšį jie valgydavę musmirių. 

— Jis gana tvirto būdo, — tarė Aris. — Neužmiršk šito. 

Jiems atvykus į Svarvadardalio slėnį, jau buvo pradėję temti. 
Siauru slėniu plaukė žemi debesys — buvo aišku, kad Helja 
skendi migloje. Jie pasiprašė nakvynės. Ūkininkas norėjo suži- 
noti, ar tikra tiesa, kad Danijos karalius išnuomavęs šalį. 

Aris patvirtino gandus. 

— Tegul jis iškepa pragare! — nusispjovė ūkininkas. 

Kitą rytą debesys tebešliaužė kalnų viršūnėmis. Slėnis tebe- 
buvo pilkas. Jie nujojo stačia morena Heljos link. Ario pilkšis 
nerimo, lyg norėdamas išplėšti kamanas iš rankų ir pasileisti 
risčia per kalnus. Prijojus šlaito vidurį, juos pasitiko šalta migla. 
Keliauninkai užjojo į Heljardalio aukštumą. 

Tolumoje jie išvydo rūke išryškėjančias tamsias figūras — tai 
buvo raiteliai. Būriui priartėjus, Aris pamatė, kad ten jojo Oula- 
vas Hjaltasonas su palydovais iš Lioivauso. 

— Dievas su jumis! — šūktelėjo Oulavas Hijaltasonas, pama- 
tęs, kas aijoja. 

— Ir su jumis! — atsiliepė Aris. — Koks oras Kolbeinsdalio 
slėnyje? 

— Kai ryte išjojom, buvo giedra, bet saugokitės jaučių! — jis 
nusivožė skrybėlę prieš Haldourą: — Būk sveika, garbingoji po- 
nia! Sveikos ir jūs, puikuolės dukrelės! 

— Užvakar jaučiai buvo kuo ramiausi, — pasakė Oulavas 
Toumasonas. 

— Kuo ramiausi, bendravardi! Jų snukiai atrodė kaip žmog- 
žudžių! 

Oulavo Hjaltasono žandai buvo paraudę nuo šalčio. Jis buvo 
apsivyniojęs galvą skara, tad matėsi tik skruostai. Jis prijojo prie 
Ario, pasilenkė ir pabučiavo jį į skruostą. 

— Kokių Žinių turi nuo mano tėvo? — paklausė Aris. 

— Jokių, kurių tu pats nežinotum. Jis nori, kad mes abu jotu- 
me su juo į nežinomą vietą! — Oulavas kryptelėjo lūpomis, leis- 
damas Ariui suprasti, kad apie tai mažai kam buvo valia Žinoti. 

Ariui nepatiko šitas apsimetinėjimas. 

— Ar vyksi su juo? 

— Su visais vyrais, kiek tik pajėgsiu surinkti! 

— Tu nuo senų laikų esi jam ištikimas, — tarė Aris ir spuste- 
lėjo žirgą. 

— Tebūnie dykra tau maloninga! — šūktelėjo jam pavymui 
Oulavas Hjaltasonas. 

— Ar tu nepasitiki senu tėvo bičiuliu? — paklausė Haldoura. 

— Mano tėvui buvo duota visa, kas puošia žmogų, tačiau jis 
turi ir vieną trūkumą, — atsakė Aris. — Vertindamas žmones, jis 
lygina juos su savimi. Geram žmogui tai didelė yda. 

Po pietų jie ėmė leistis į Heljardalio slėnį. Pakeliui jie sutiko 
būrį keliauninkų, kurie ketino kirsti aukštumą. Dauguma jų bu- 
vo paaugliai — jie prašė išmaldos. Sužinoję, kam dėkodami jie 
turi melstis, keliauninkai ėmė šlovinti Islandijos lagmaną ir jo 
palaimintąjį tėvą, vyskupą Jouną Arasoną. 

— Žmonės niekad nepamirš, kad tu esi Šiaurės ir Vakarų 
Islandijos lagmanas, — tarė Oulavas Toumasonas. 

Jie kirto Kolbeinsdalio slėnį. Didelis bulius iš jaučių kaime- 
nės, besiganančios prie Skydisos upės, ėmė baubti ant keliau- 
ninkų, įsižeidęs ir įniršęs, lyg jie būtų išdavę jį. 

Jie persikėlė per Kolkos upę. Nusileidus nuo Haulsagrouvo, 
Aris pajuto, kaip širdis ėmė plakti tankiau. Jau buvo matyti namai. 


6 
Namuose 
Liepa, 1547 


Houlų katedra buvo iškilusi virš visų kitų gyvenvietės pastatų. 
Gyvenvietė — namai, lyg žole apaugę kupstai, durimis žvelgian- 
tys į slėnį — buvo nusidriekusi pietiniu šlaitu. Spaustuvė stovėjo 
šiek tiek žemiau katedros. Virtuvės trobesiai užstojo Didžiąją tro- 

bą ir virtuvės reikmenų sandėlį, tačiau iš už jų kyšojo trobelės, 
kurioje buvo vaikų miegamieji ir vyskupo valgomojo stogai. Ioi- 
duno troba ir drabužių sandėlis slėpėsi už katedros, o vyskupo 
studija ir kunigų trobesiai buvo šiek tiek išsikišę iš už pietinio 
Houlų katedros kampo. Virš trobelės, kurioje būdavo kepami keps- 
niai, aukštai ant šlaito stovėjo mažoji pašiūrė. Houlabirdos kalnas 
ir Gvendo dauba, išraižyta tarpeklių, saugojo gyvenvietės užnu- 
garį. Houlų nebuvo įmanoma užpulti kitaip, kaip tik iš priekio. 

Aris, Oulavas ir Haldoura su vaikais persikėlė upe per brastą. 

Sklido gandai, kad Houlų katedra, kurią žmonės dažniausiai 
vadino Pietro bažnyčia paprasčiausiai dėl to, kad prieš pusę 
amžiaus įsakęs ją pastatyti vyskupas buvo vardu Pietras, buvo 
didžiausias rąstų namas visoje Europoje. Bažnyčios sienos buvo 
nugairintos vėjų ir papilkėję. Ji buvo dengta vario stogu, jau 
pažaliavusiu nuo amžiaus. 

Katedrą juosė raudono smiltainio siena, vidutinio ūgio vyrui 
siekianti ligi juosmens. Šeštajame Houlabirdos tarpeklyje buvo 
smiltainio karjeras — vasarą ten akmenys būdavo skaldomi, o 
paskui žiemą ledu ridenami žemyn. Sieną buvo pastatęs Ioidu- 
nas Raudonasis, kadaise čia buvęs vyskupu. Jis įsakė suręsti 
Ioiduno trobą ir ketino pastatyti dar didesnę bažnyčią. Tačiau 
statybos apsiribojo akmenų siena. 

Suskambo varpai, šaukdami į vakarines pamaldas. Varpinė 
buvo bažnyčios priekyje. Didžiausias varpas, vadinamas Numi- 
rėlių varpu, savo stipriu garsu pripildė Hjaltadalio slėnį, keliau- 
ninkams kaip tik jojant per upę. Prie jo prisijungė kiti varpai. 
Upės pakrantėje ganėsi kelios karvės. Jos jautėsi lyg namie ir, 
varpams ėmus gausti, net nepakėlė savo galvų. 

— Užvakar, prieš išjodamas, buvau rytinėse pamaldose, — 
tarė Oulavas. — Gal aš geriau pasirūpinsiu arkliais. 

— Čia dabar kas? Ką — ar tingi eiti į mišias, vaikine? — 
nustebo Aris. — Ilgai netapsi vyskupu! 

Oulavui nepatiko Ario ironija. 

— Aš noriu studijuoti įstatymus, — tarė jis. — Nesu pakan- 
kamai tikintis. 

— Žmonės sako, kad tikėjimas ateina su amžiumi ir vargais, — 
atsakė Aris. 

— Aš su mMergaitėmis eisiu ieškoti senelės, — tarė Haldoura. 

— O man reikia susirasti tėvą, — pasakė Aris. 

Jis nuėjo prie šaltinio, kuris buvo laikomas šventu, kadangi jį 
pašventinęs pats vyskupas Gudmundas Gerasis'. Nors Aris bu- 
vo netikintis, jis priklaupė ir nusiprausė veidą. Taip buvo įpra- 
tęs nuo vaikystės. 

Prie bažnyčios buvo tuščia, varpai buvo nutilę. Žemė priešais 
pagrindinį įėjimą buvo išklota bazalto plokštėmis. Aris staiga 
prisiminė, kaip jo brolis Bjodnas, dar mažas berniukas, trenkė 
molinį puodelį į šias plokštes tarsi pranašas Jeremija, šaukda- 
mas gyvenvietės kalviui ir aviganiui, kad Viešpats šitaip sumal- 
siąs tuodu nusidėjėlius į miltus. 

Jis įžengė į katedros prieangį — net ir jis buvo didžiulis. Melsva 
šviesa, besismelkianti pro langą, slydo varpų apačiomis. Viduje 
tebesigirdėjo varpų aidas — jis neišsisklaidydavo ilgų ilgiausiai. 

Aris paėmė už geležinio katedros durų žiedo. Durys buvo 
dvivėrės, viršuje suapvalėjančios. Toje durų pusėje, kurią Aris 
pravėrė, buvo išraižytas šv. Jurgis. Raitelis sėdėjo ant arklio ir 
laikė iškeltą ietį. Kitoje durų pusėje buvo pavaizduotas drako- 
nas, pražiotais nasrais grasinantis rūsčiajam raiteliui. Drakonas 
buvo su storais nagais ir iškėlęs spygliais nusėtą uodegą. Droži- 
nys buvo toks meistriškas, kad kai durys būdavo užveriamos, 
ietis perverdavo drakono nasrus. Grindų plytelės buvo raudo- 
nos — atvežtos iš karjero. Vyriai buvo žalvariniai — kiekvieną 
savaitę jie būdavo kruopščiai nušveičiami. 

Aris pamatė, kad jo tėvas aukojo prie altoriaus mišias. Jis 
nusprendė netrikdyti šventų apeigų ir tyliai uždarė duris. Pas- 


* Gudmundas Arasonas Gerasis — Islandijos vyskupas (1203 — 1237), apkeliavęs 
ir pašventinęs didžiąją dalį šalies. 

kui jis atidarė liuką, pakabino žiedą į kilpą ant sienos ir nusilei- 
do į tamsų ir niūrų tunelį — jame tvyrojo žemės kvapas. Aris ėjo 
tuneliu ligi priėjo laiptus, vedančius į kunigų trobą. Ten jis atsi- 
sėdo ir ėmė laukti tėvo. 

Prieš kunigų trobą stovėjo vaikų miegamieji. Du vaikai pa- 
kaitomis išlįsdavo pro tarpdurį, pažiūrėdavo ir nusijuokdavo. 
Aris įtarė, kad tėvas bus po mišių per zakristiją nuėjęs tiesiai į 
Ioiduno trobą. Jis prisėlino prie vaikų kambario durų, norėda- 
mas juos išgąsdinti. Jis staigiai atidarė duris, tačiau viduje nieko 
nebebuvo — žaidimas vaikams buvo nusibodęs. Aris išgirdo, 
kaip jų balsai tolsta tuneliu, vedančiu į Ioiduno trobą. 

Jis žengė į tunelį. Tunelio sienos buvo sukrautos iš bazalto 
luitų, grindys buvo iš tvirtai suplūktos žemės. Ioiduno trobos du- 
rys buvo praviros — iš vyskupo studijos viršuje girdėjosi Žmonių 
balsai. Aris koptais užlipo ant aukšto. Ten į lentynas buvo su- 
krautos vyskupijos knygos ir stovėjo vyskupo lova. Ant tėvo rašo- 
mojo stalo stovėjo šventoji relikvija — sidabru aptrauktas kaulas 
iš šventojo Jouno Ogmundsono rankos. Vyskupas kažko ieškojo 
skrynioje, o vaikai, pagarbiai tylėdami, stovėjo atokiau. Aris užli- 
po ant aukšto kaip tik tuomet, kai Jounas Arasonas padėjo ant 
stalo alavinį puodelį ir atsisėdo. Jis atidarė puodelio dangtį, išžve- 
jojo iš jo porą saldainių ir įdėjo po vieną į abu vaikų delnus. 

Vaikai pergalingai pasižiūrėjo vienas į kitą, o paskui ėmė 
lyginti saldainius — kurio didesnis. 

— Dabar eikite į lauką pažaisti, — tarė Jounas Arasonas. — Ir 
uždarykite duris paskui save, nes senasis vyskupas nepakenčia 
skersvėjo. Į senatvę jis pradėjo dažniau sloguoti. — Vyskupas 
didelėmis plaštakomis suėmė sau už pečių lyg šildydamasis ir 
apsimesdamas garsiai atsikosėjo. Jo šiurkštus balsas sugergždė. 

— Bet vis viena nori dar kartą joti į Bjadnanesą, — priminė 
jam sūnus, kai vaikai nulipo koptais. — Tai bus ilgas ir šaltas 
žygis. — Aris atsisėdo. 

— Bus dar šalčiau, jeigu nieko nedarysim, — nukirto Jounas. — 

Teitas Torleivsonas Glioimbaire Skagafiorde užmušė mūsų žmo- 
gų. Tu Žinai, kad tos žemės buvo priteistos mums! 

— Nuo to laiko daug vandens nutekėjo į jūrą, tėve. Tuomet 
aš buvo tokio amžiaus kaip Oulavas Toumasonas. Užimti Bjad- 
nanesą reiškia paskelbti karą Skaulholtui. 

— Karalius patvirtino, kad Bjadnanesas teisėtai priklauso Hou- 
lų vyskupijai, o Gicuras sulaužė Kadladarneso sutartį! 

— Paskelbti karą Skaulholtui reiškia paskelbti karą pačiam 
karaliui. 

— Karalius išnuomavo šalį ir islandų valdytoju paskyrė ne- 
kilmingą Žmogų — pirklį! Jis taip pat išnuomavo šiaurės vie- 
nuolynus, nors aš laikausi pažadų ir moku mokesčius taip 
vadinamai „Islandijos pagalbai". Tai pasityčiojimas! Ir jau būsiu 
labai pasenęs, jei nepamenu, kas Kalmanstungoje parašė Altin- 
gui laišką. — Jounas Arasonas ironiškai pažvelgė į savo sūnų. 

— Aš tai padariau. 

— Ir kas tame laiške buvo parašyta? 

— Aš atsisakiau lagmano pareigų, kadangi karalius nebesi- 
laikė teisėtųjų Islandijos įstatymų. 

— Tu atsisakei lagmano pareigų dėl to, kad jis pasiuntė į 
tingą armiją, idant varu priverstų Mus priimti naująjį tikėji- 
mą, — garsiai tarė Jounas Arasonas. — Jei iš mūsų atimama 
teisė spręsti mūsų pačių reikalus Altinge pagal Senąją sutartį ir 
Jono teisyną, mes nebesame tauta, priklausanti Norvegijos tary- 
bai, ką tu, įstatymus išmanantis žmogus, turėtum žinoti geriau 
už kitus! Jei iš mūsų atimamas tikėjimas, mes nustojame būti 
žmonėmis! 

— Norvegijos tarybos nebėra, — nepasidavė Aris. 

Vyskupas patylėjo, jo veide matėsi užsispyrimas. Jis atsisėdo, 
kelis kartus krumpliais ritmingai pabeldė į stalą. Jo veidas apniuko. 

— Žinau, kad Norvegijos tarybos nebėra, nors pasenau ir 
išprotėjau, — ramiai tarė vyskupas. — Karalius negerbia senų 
papročių, kurie egzistuoja šalyje nuo tų laikų, kai Skandinavija 

apsikrikštijo, ir visa tai daro tik tam, kad apiplėštų tiek mūsų, 
tiek ir visų šiaurės šalių bažnyčias. O dabar jis dar išdrįso ir šalį 
išnuomoti! — Vyskupas pažvelgė į sūnų. — Ar Islandija turi 
atitekti danams už nieką? Jei karalius negerbia senųjų Norvegi- 
jos ir Islandijos sutarčių, jis neturi jokios teisės elgtis su Islandi- 
ja kaip tinkamas. Tai niekšas! — prislėgtu balsu tarė vyskupas. 

— Tai kam pasiuntei tokiam žmogui pasiuntiniusė — dėda- 
masis nustebusiu, paklausė Aris. 

— O ką aš pasiunčiau? Tavo svainį Ysleivą — tą nelaimingą 
ištižėlį. Ir tavo brolį Sigurdą! Gal Jėzus ir būtų pasiekęs tikslą. Ir 
nenuvertink šventojo tėvo, Romos popiežiaus. Arba Vokietijos 
imperatoriaus, Karolio V. Tai didis karys ir tikėjimo užtarytojas, — 
jausmingai tarė vyskupas, bet jo nuotaika tučtuojau pakito ir 
antakiai vėl apsiniaukė: — Niekaip negaliu suprasti, kodėl im- 
peratorius nepalaužia karaliaus — nežygiuoja su kariauna į Da- 
niją, nesuima ir nepakaria to išdaviko. — Jounas Arasonas 
atkakliai žiūrėjo į savo sūnų, kuris žvelgė į jį, dvelkdamas ramy- 
be ir išmintimi. — Kas vienintelis ir paskutinis teisėtai išrinktas 
vyskupas visoje Skandinavijoje? Atsakyk man! 

Aris nieko neatsakė, nes abu tą puikiai žinojo. 

— Argi niekas Skaulholte nemato, kad viskas sunaikinta dėl to, 
kad Gicuras visą turtą išsiunčia iš šalies? Teisingiausia būtų joti į 
Skaulholtą, surišti visus šeimynykščius, apvalyti suterštą šventąją 
Skaulholto bažnyčią ir paskirti tavo brolį Bjodną vyskupu. 

— Tuomet turėtume pasiruošti ginkluotam įsiveržimui į šalį. 
Suimant Ogmundą, Altinge stovėjo kariuomenė. Jie atsives kitą 
kariuomenę, ir šį kartą jau stipresnę! 

— Frederikas, karaliaus tėvas, buvo mano draugas! — šūkte- 
lėjo vyskupas. — Jis rėmė mane, o aš — jį! 

— Tada buvo kiti laikai. 

— Mes paruošime vyrus ir duosime armijai atkirtį! 

Aris kiek patylėjo, paskui pažvelgė į tėvą ir tarė: 

— Tada būtų pralieta daugiau kraujo negu gali įsivaizduoti. 

Ūkiai bus sudeginti, vyrai išžudyti, moterys išprievartautos, vai- 
kai pagrobti. Viskas, ką galima pavogti, bus išvogta. 

— Viskas ir taip bus išvogta, — atsakė vyskupas, pliaukšelė- 
damas liežuviu. 

Aris nutilo, jo veidas suakmenėjo: 

— Ar nebūtų protingiau išvykti su giminaičiais ir visu turtu iš 
šalies ir paprašyti prieglobsčio pas Karolį V, apie ką jau buvo 
kalbėta? 

— Pasiduoti be mūšio ir palikti šalį plėšikams? Gal tu pabū- 
gai, bičiuli? — šypsodamasis paklausė Jounas. 

— Taip nėra, pone, — atsakė sūnus, žiūrėdamas tiesiai tėvui į 
akis. Jouno Arasono ranka tirtėjo — tai buvo sena negalia, kurios 
niekas negalėjo išgydyti. Vyskupo veido oda buvo grubi — ma- 
tyt, jaunystėje jis buvo berte išbertas spuogais. Nosis kiek pamė- 
lusi ir patinusi, didelės akys žvelgė į Arį, o jų vyzdžiai vis tamsėjo 
ir aštrėjo. Plaukai apie smilkinius atsitraukė dar toliau nuo jud- 
viejų paskutinio susitikimo per Velykas. Vyskupas buvo pražilęs. 
Aris gerai pažinojo šią atšiaurią veido išraišką — tėvo veidas jam 
panėšėjo į baltosios pelėdos. — Kada tu nori joti į Bjadnanesą? 

— Tučtuojau! Laukti nebegalima nė kiek. Hodnaifiordas tie- 
kia žuvį, paukščius ir ruonieną ištisus metus. Vienuolynai, ne- 
turtėlių prieglobstis, vos suduria galą su galu. Kad išmaitintume 
juos, mums kaip niekada reikia paukščių ir ruonienos. Ir džio- 
vintos žuvies parduoti hamburgiečiams. 

— Mūsų priešininkai galingi. Mes jokiu būdu negalime nu- 
teikti Dadžio Gudmundsono prieš mus. 

— Dadį Gudmundsoną atvilksiu į Houlus, ir jis klūpos prieš 
katedrą ant kelių už savo pasibjaurėtinas nuodėmes. 

— Dadis priklauso Skaulholto vyskupijai, ir turi karaliaus 
išduotą protekciją. 

— Jis priklauso man. Aš esu vienintelis teisėtas Islandijos 
vyskupas! 

Aris vėl nutilo, tėvas tebežiūrėjo įsmeigęs į jį žvilgsnį. 

Staiga vyskupas pakreipė kalbą: 

— Kaip einasi Haldourai ir dukrelėms? — švelniai paklausė jis. 

— Puikiai. Būtent apie jų gerovę dabar daugiausia ir galvoju. 

— Žinau, — linktelėjo tėvas, suspausdamas sūnaus kelį. 

— Heljos aukštumoje sutikau Oulavą Hijaltasoną. 

— Jis kaip tik buvo iš čia išjojęs. 

— Niekaip nesuprantu, kaip tu gali pasitikėti tuo žmogumi. 

— Jis vyko su manimi į mano įšventinimą. Tokiose kelionėse 
tarp Žmonių randasi artimas ryšys. 

— Man jis niekuomet nepatiko. 

— O kas naujo girdėti pas tavo seserį, Touruną?ė — Jounas 
Arasonas vėl nukreipė kalbą. 

Aris papasakojo apie banginį, išmestą prie Odeirio kyšulio. 

— Koks velnias. Tuomet du jo trečdaliai priklauso vienuoly- 
nui — Tourunai tai toli gražu nepatiks. Per šv. Torlauko mišias 
šią vasarą Houluose jos nemačiau. 

— Greičiausiai ne, — šypsodamasis tarė Aris. Touruna tvirtu- 
mu ne ką nusileido tėvui, kuris buvo uždraudęs naudotis gėry- 
bėmis* tiems, kurie šiaurėje nuomavo vienuolynus. 

Abu patylėjo. 

— Tu su manimi ar prieš mane? — galų gale paklausė Jou- 


nas. — Kas ne su manimi, tas prieš mane, kalbėjo Kristus. 
— Laikai dabar per daug sudėtingi, kad į šį klausimą būtų 
galima atsakyti greitai, — atsakė Aris. 


— Jėzaus priesakai galioja visuomet, — Jounas padėjo ranką 
ant stalo, bet tučtuojau skubiai atitraukė. — Neužropos ant ma- 
nęs voras! Niekada neapsiprasiu su šitais prakeiktais gyviais! 
Mane purtė nuo jų nuo tų laikų, kai dar buvau vaikas. 

— Gerai, kad tu nors ko bijai, — tarė sūnus. 

Voras nuskubėjo stalo paviršiumi. Aris žvilgsniu nusekė jį, 
ligi voras išnyko už žvakidės. Tada jis pažvelgė į tėvą ir tarė: 


* Į jų sąrašą įėjo jūros išplauti rąstai, banginiai ir kt. 

— Ar nori, kad aš patarčiau tau? 

— Argi man visuomet nepatarinėji?ė Ką pasakysi šįkart? 

— Kaip ir visuomet — niekur nepulk paskubomis. Čia ir 
atvykau tam, kad šitai tau pasakyčiau. O dabar noriu pamatyti 
motiną. Argi ne įprasta, kad kai į Houlus atvyksta išalkę ir pa- 
vargę žmonės, jiems pasiūloma pasistiprinti? Pailsėtiė 

— Atleisk, brangusis, — sumurmėjo jo tėvas. — Turėjau pats 
susiprasti. Ir pats esu tikras, kad motina laukia tavęs nekantrau- 
dama su vaišėmis. 

Jiedu nulipo iš pastogės. Nusileidus žemyn, Jounas stabtelė- 
jo priešais savo sūnų ir tvirtai suėmė jį už peties. Vyskupas buvo 
šiek tiek aukštesnis už Arį. Jis minutę patylėjo, pakumpęs nuo 
savo ūgio. Vyskupo veido išraiška buvo tokia kaip visuomet, kai 
jis norėdavo padeklamuoti žmonėms — paprastai savo artimiau- 
siems — naujai sukurtas eiles. 

— Aš noriu padeklamuoti tau trumpą eilėraštį, — beveik dro- 
viai tarė jis. — Aš pavadinau jį „Apie mūsų amžiaus nešlovę". 

Jounas žiūrėjo į grindis — kaip visada deklamuodamas nau- 
jai sukurtas eiles, kadangi niekada nežinodavo, kaip žmonės 
sutiks jo kūrybą. Kai jis pradėjo deklamuoti, visas jo drovumas 
išgaravo ir balsas tapo griausmingu': 


Grimzta galia pasaulio, 
draugą sau kur surasi? 
Minios, melu suviliotos, 
vertybės vardą prapuldė. 
Ištikimybė ištirpo, 
tikėjums jėgų pristigęs. 
Išvargęs saugoju garbę, 
dorybė dykron išvyta. 


* Tradicinėje islandų poezijoje cilėraščio pagrindą sudarė aliteracija — garsų 
pasikartojimas žodžių pradžioje, plg. dorybė dykron išvyta. Taip pat buvo plačiai 
vartojamas vidinis rimas — garsų grupių sąskambiai: išvargęs saugoju garbę. 
Galūninis rimas, būdingas lietuvių poezijai, senojoje islandų poezijoje nebuvo dažnas. 

Aris rimtai pažvelgė į tėvą. 

— Eilės nuostabiai padeklamuotos, — galiausiai tarė jis. — 
Bet aš vis viena niekur neskubėsiu. 

Jis pastebėjo, kad ant tėvo kaktos iššoko gysla — visuomet, 
kai Jounas supykdavo. Ariui pasirodė, kad geriausia bus nieko 
nesakyti apie vokiečius, užpuolusius jį Gausuose. Jis lengvai 
patapšnojo tėvui per nugarą, norėdamas nuraminti jį, ir tarė: 

— Eime pas motiną. Mano dukterys ir Haldoura taip pat 
atvyko į Houlus. Žinau, kad tu nekantrauji jas pamatyti. 

— Pataikei, kad tave griausmas! — iškėlė rankas Jounas. 

Jiedu išėjo į lauką ir nužingsniavo takeliu palei drabužių san- 
dėlį ir vaikų kambarius. Virtuvės durys buvo praviros, iš ten 
driekėsi dūmų šleifas. Jiems pasukus už kampo, dangų staiga 
užtraukė debesys. Vyskupas ir sūnus nusileido prie Didžiosios 
trobos — didžiulio rąstų namo su žole apaugusiu stogu. Po ryto- 
jaus mišių į ją turėjo būti sukviesti svečiai, ir Helga Sigurdar- 
douhtir vadovavo trobą puošiantiems darbininkams. Ji visa 
išraudo iš laimės, išvydusi vyriausiąjį savo sūnų. 


Kai 1525-ųjų metų pavasarį Jounas Arasonas, sugrįžęs iš Ni- 
daroso, kur buvo įšventintas į vyskupus, pritrūko žodžių nusa- 
kyti kūdikėlio Jėzaus, kurį pamatė madonos paveiksle Nidaroso 
katedroje, grožiui, jis galų gale ištarė: 

— Kristus buvo toks dailus, kad prilygo Sigurdui! 


Kunigas Sigurdas buvo atvykęs į Houlus su savo Žmona Se- 
selja ir vaikais. 

Slėniu plaukė žemi debesys, upė buvo papilkėjusi. Tėvas ir 
sūnus išėjo pasivaikščioti. Juos apspito uodai, bet ypač įkyriai 
jie lindo prie tėvo. 

— Na ir puola tave uodai, — tarė Sigurdas. 

— Jie jaučia, kad aš silpnesnis, — atsakė tėvas, perbraukda- 
mas ranka per veidą. 

— Tai jie prastai pažįsta Žmones. 

— Tu, aišku, žinai, kas nutiko? 

— Gicuras įsakė nuimti Kadladarneso Kristų. 

— Aš maniau, kad Aris buvo aiškiai jam pasakęs prieš keletą 
metų, kad ta skulptūra man buvo arti širdies. 

— Kai buvome susitikę Hamburge, Gicuras pasižadėjo nepa- 
liesti plauko ant jos galvos. 

Vyskupas pažvelgė į sūnų, nudžiugęs šiais žodžiais, lyg jie 
būtų patvirtinę, kad Sigurdas tebetikėjo šventųjų pavidalais. Čia 
pat jis atsiduso ir tarė: 

— Tai seniausia šventoji skulptūra visoje šalyje. Man atro- 
do, kad, nesilaikydamas savo žodžio, Gicuras rodo man nepa- 
garbą. 

Jiedu stovėjo ant upės kranto, ir jos gurgėjimas aidėjo jų 
ausyse. Sigurdas nieko neatsakė. Jiedu pasuko nuo upės spaus- 
tuvės link. Priėję spaustuvę, vyskupas ir sūnus įėjo į vidų — 
daugiausia tam, kad pabėgtų nuo uodų. Vyskupas pasodino Si- 
gurdą ant kėdės, o pats atsistojo tarpduryje, užkirsdamas kelią 
saulės šviesai. Sigurdas pertraukė tylą. 

— Bet karalius laikėsi savo žodžio! 

— Jis tik laukia, kada aš ištiesiu kojas, — sumurmėjo Jounas 
Arasonas. 

— Bet man atrodė, kad pavyko išsikovoti naudingą sutartį! 

Vyskupas prunkštelėjo. 

Sigurdas atsisuko į tėvą — jį įskaudino vyskupo reakcija. 

— Joks kitas katalikų vyskupas nebuvo paliktas visoje Dani- 
jos karalystėje! Visi buvo nušalinti — tiek Norvegijoje, tiek Da- 
nijoje, tiek Farerų salose, tiek ir Pietų Islandijoje! 

— Man rodosi, kad Oulavas Hjaltasonas tau mielesnis nei 
kas kitas, — tarė Jounas Arasonas. — Karalius pasiima ranką, — 
jis pridėjo. — Jam buvo atkištas mažasis pirštas — Houlų baž- 
nyčia sukrovė nemaža pinigų tai vadinamajai „šalies pagalbai". 
Bet dabar viskas! 

— Danijos karalystė karo metu įsiskolino. Metams bėgant 
bažnyčia sukaupė daug žemių, — atsargiai tarė Sigurdas. 

— Žmonės prasikalto ir turėjo susimokėti bažnyčiai mokes- 
čius, — atsakė Jounas. — Daug kam teko atiduoti bažnyčiai 
savo žemes. Tavo sutartyje buvo numatyta, kad senasis tikėji- 
mas gyvuos žemėje, kol aš būsiu gyvas. Kas po manęs taps 
vyskupu Houluose? 

— Na, tatai žino vienas Dievas. 

— Tam greičiausiai teks priimti naująjį tikėjimą. Galbūt tai 
būsi tu? — vyskupas atkakliai žiūrėjo į savo sūnų. 

— Man skaudu, kad tu šito klausi, — atsakė Sigurdas. — Juk 
žinai, kad po tavo mirties čia ateis naujasis tikėjimas. Kas bebū- 
tų naujasis vyskupas, bažnyčia turi paklusti karaliaus valdžiai. 

— Aš laukiau, — tarė Jounas Arasonas, — tikėdamasis paramos. 

— Kieno paramos? 

— "Tu pats pasakei, kad vienas Dievas težino, kas taps nau- 
juoju vyskupu Houluose. 


Kitą dieną bažnyčia buvo beveik pilna. Sigurdas kartu su 
tėvu aukojo mišias. Jis buvo paliepęs bažnyčios duris palikti 
praviras, kadangi oras buvo kuo puikiausias. Dalindamas komu- 
niją, po iš medžio išdrožinėtu reljefu, vaizduojančiu Paskutinįjį 
teismą, Sigurdas išvydo trejetą vyrų. 

Jis prisėdo ant kėdės šalia altoriaus ir užsimerkęs ėmė mels- 
tis, tačiau negalėjo susikaupti net maldoje. Kas buvo šie nepa- 
žįstamieji? Atsimerkęs jis pamatė, kad vyrų buvo jau ketvertas. 
Vienas jų buvo Aris. Sigurdą apėmė pyktis. Aris dėjosi netikin- 
čiu, netgi didžiavosi tuo ir niekuomet neateidavo į bažnyčią. 
Sigurdo akys nuslydo Paskutiniojo teismo paveikslo link. Jis 
dengė visą galinę bažnyčios sieną ir buvo aukštesnis už žmogų. 
Paveiksle buvo pavaizduota dangaus karalystė, pragaras ir prisi- 
kėlimas. Vaikystėje Sigurdas dažnai pabusdavo iš siaubo, su- 
sapnavęs šį paveikslą. Jam rodydavosi, kad jį taikydavosi užpulti 

gyvatės su iš nasrų kyšančiomis žmonių galūnėmis. Ir gerašir- 
džiams šventiesiems su nimbais stigo jėgų, kad jį išgelbėtų. Kad 
įkvėptų sau narsos, vieną kartą jis nuėjo į bažnyčią ir žiūrėjo į šį 
paveikslą ligi baimė dingo. 

Sigurdas atsikvošėjo nuo šių minčių, kai tėvas kumštelėjo 
jam į šoną. Jis atsistojo ir nuėjo su tėvu į presbiteriją. Tenai ant 
aukšto pjedestalo gulėjo Jouno Ogmundsono urna, ir vyskupas 
su sūnumi praeidami prisilietė jos apsisaugojimui. Jie nuėjo prie 
įėjimo į zakristiją, kur kabėjo trys Helgos Sigurdardouhtir išsiu- 
vinėti arnotai. 

— Tarpduryje stovėjo užsieniečiai su Ariu, — tarė Sigurdas 
tėvui, kai jie įėjo į zakristiją. 

— Vokiečiai, — atsakė tėvas, laukdamas, kol zakristijonas 
padės jam nusivilkti arnotą. — Jie apžiūrinėjo karjerus prie My- 
vahtno ežero. 

Atvožta skrynia laukė, kol į ją bus sudėtos visos puošmenos, 
kuriomis vyskupas ir jo sūnus buvo pasidabinę. Į vidų įėjęs ūk- 
vedys tarė: 

— Vyskupe Jounai, su jumis nori susitikti užsieniečiai. 

Jounas su Sigurdu išėjo į lauką. Debesys buvo nuslinkę nuo dan- 
gaus ir matėsi, kaip virš Houlabirdos viršūnių virpėjo įkaitęs oras. 

— Perduok jiems, kad jie mus suras loiduno troboje, — įsakė 
vyskupas, — ir pasakyk taip pat ir Ariui ateiti. 

Jie užlipo ant aukšto ir prisėdo. Sigurdas tirtėjo iš pasitenki- 
nimo. Nuo to laiko, kai jis buvo pasiųstas į Kopenhagą susitikti 
su karaliumi, ant jo pečių nebuvo užkrautas nė vienas konfiden- 
cialus reikalas. O dabar jam teks dalyvauti susirinkime su Ariu 
ir su užsieniečiais. Jo tėvas buvo toks nenuspėjamas — beveik 
kaip Dievas. Metų metus jokio dėmesio, iki vieną gražią dieną 
jis buvo paaukštintas. 

— Tėve, — tarė jis. — Aš noriu su tavimi pasikalbėti. 

Vyskupas klausiamu žvilgsniu pažvelgė į sūnų. 

— Tu man ligi šiol neparodei tokios pagarbos, kaip mano 

broliams Ariui ir Bjodnui bei seserims Tourunai ir Helgai, nesu- 
teikdamas man paveldėjimo teisių. 

— Ar ne man pačiam spręsti, kuriems vaikams aš suteikiu šią 
teisę? — atrėžė vyskupas. 

Sigurdas netikėjo savo ausimis. Staiga apačioje pasigirdo pra- 
veriamos durys. Sigurdas išgirdo žmonių balsus — skambėjo 
vokiečių kalba. Aris nusikvatojo. Pro angą kyštelėjo galva. Į 
viršų lindo lenktanosis riebus vyras nudribusiais skruostais. Si- 
gurdas jį iškart atpažino — tai buvo pirklys Kortas van Minde- 
nas, to Didriko, kuris buvo nužudytas Skaulholte, brolis. Jounas 
Arasonas pakilo ir paspaudė jam ranką. Jiedu buvo šiek tiek 
pažįstami su Didriku. Sigurdas taip pat pasisveikino. Tėvo atsa- 
kymas jam vis dar atrodė nerealus. Korto van Mindeno ranka 
buvo mėsinga ir šilta. Į viršų užlipo ir antras vyras. Jis buvo 
aukštas, plačiapetis ir dailaus veido. 

— Ernstas Volfas, — pasisveikindamas prisistatė jis. 

— Vokiečių laivo vairininkas, — tarė Aris. — Pirmą kartą 
atplaukė į Islandiją. 

Sigurdas lintelėjo galvą, nors visai nesiklausė Ario žodžių. Jo 
ausyse tebeskambėjo tėvo žodžiai. 

Jounas Arasonas, sutikęs nepažįstamus žmones, iš pradžių kar- 
tais imdavo kuklintis. Jis kažką sumurmėjo sau po nosimi, paskui 
pasiūlė svečiams atsisėsti. Jis pats atsisėdo už rašomojo stalo: 

— Taigi, mano ponai, — tarė jis, — kuo galėčiau jums padėti? 

Sigurdas įsistebeilijo į tėvo veidą. 

Kortas van Mindenas kalbėjo visų svečių vardu: 

— Danijos karalius išnuomavo šalį. 

Jounas Arasonas nekantriai linktelėjo: 

— Šitai mes puikiausiai žinome. 

— Vokiečių pirkliams bus nebegalima prekiauti Islandijoje, o 
mes vis tik esame Jo didenybės Danijos karaliaus, Šlezvygo ir 
Holšteino hercogo, pavaldiniai. 

— Čia nieko nauja, — susiraukęs atsakė vyskupas. 


— Europai reikia ir džiovintos žuvies, ir sieros. 

— Tikiuosi, kad abiejų sugebėsime parūpinti lygiai taip pat, 
kaip ir ligi šiol. 

— O tai kaip bus su karaliaus įsakymais ir draudimais? — 
paklausė Kortas van Mindenas. — Dabartinė padėtis daug blo- 
gesnė nei tada, kai dalijomės prekybą su anglais. 

— Žmonės kartais turi suklastotus dokumentus, — atsakė 
vyskupas. — Gali būti, kad dokumentus tų prekybininkų, kurie 
siūlys labai nepalankias sąlygas, kas tie pirkliai bebūtų, aš pas- 
kelbsiu negaliojančiais. 

Galų gale šiaip ne taip suėmęs save į rankas, Sigurdas prita- 
riamai linktelėjo galvą. 

— Jo didenybei Karoliui V šiuo metu puikiai sekasi kovoti už 
katalikybės išsaugojimą Vokietijos žemėse, — tarė van Minde- 
nas ir jo akyse sužėrėjo džiaugsmo ugnelės. — Jo armija iškovo- 
jo svarbią pergalę prieš Smalkaldo sąjungą Saksonijoje prie 
Mulbergo. 

Sigurdas žinojo, kad jis džiūgavo ne dėl religinių priežasčių. 
Kartu su imperatoriaus pergalėmis pagyvėjo prekyba. Pats Kor- 
tas, kaip ir dauguma hamburgiečių, seniai buvo perėjęs prie 
liuteronų tikėjimo. 


— Ir Liuteris mirė, — garsiai įsiterpė Sigurdas. 

Van Mindenas apsiniaukė. 

— Ačiū Dievui, — kreivai nusišiepdamas tarė Aris. 

— Tad imperatorius stumiasi į priekį. Tai puikios žinios! — 
šūktelėjo Jounas, lyg staiga pabudęs iš miego. — Čia tai bent 
naujienos! 


— Mes norime sustiprinti prekybą su islandais šiaurinėje Is- 
landijoje ir pasirūpinti tuo, kad danų vietininkas ničnieko ne- 
gautų, — tarė van Mindenas. 

Sigurdas pastebėjo, kaip Aris staiga sukluso. Jis metė žvilgs- 
nį į tėvą, paskui į Sigurdą. 

Vyskupas tarė: 

— Sigurdai, mielasis, gal gali pabūti apačioje, kol mes pasi- 
kalbėsime su vyrais? 
Sigurdas atsistojo ir nusileido koptais. 


Kaip tėvas galėjo šitaip jį pažeminti? Ir tik dėl to vieno Ario 
žvilgsnio? Jam reikėjo susirasti motiną. Kodėl staiga iš jo buvo 
atimtas pasitikėjimas? Juk jis iškovojo iš karaliaus, kad tikėji- 
mas nebūtų pakeistas Šiaurės Islandijoje. Juk jo pastangomis 
buvo pasiekta, kad tėvui būtų leista likti savo pareigose ligi 
mirties! Sigurdas vos tramdė ašaras. 

Savo motiną jis pamatė moterų būryje. Ilgi jos plaukai buvo 
Žili kaip druska. Jų motiną buvo lengva išskirti tarp žmonių. 
Helga pražilo pirma laiko, praradusi savo antrąjį sūnų Magnusą 
epidemijos metu. Tačiau ji vis viena pranoko kitas Šiaurės Islan- 
dijos moteris. Sigurdas priėjo prie motinos ir paprašė ją paėjėti 
keletą žingsnių drauge su juo nuošalyje nuo kitų. Kai jis pasipa- 
sakojo motinai savo nuoskaudą, ji pabandė nuraminti jį: 

— Jie greičiausiai nesikalbėjo apie jokius svarbius dalykus, 
brangusis Sigurdai. Juk žinai, koks tas tavo brolis. Jam visada 
rodosi, kad tau nuobodu klausytis senių kalbų apie džiovintą 
žuvį ir prekybą. 

— Ne, — tarė jis baltas kaip popierius. — Jie manė, kad 
manimi neverta pasitikėti. — Jis neberado savyje jėgų papasa- 
koti motinai dar ir to, kas nutiko tarp jo ir tėvo. 


Helga Sigurdardouhtir buvo plačiai išgarsėjusi rankdarbių meis- 
trė. Jos meistriškumą liudijo Houlų katedros altoriaus užtiesalas. 
Gandai apie jį sklido po visą Islandiją, ir daugel žmonių sukarda- 
vo ilgą kelią, kad jį pamatytų. Nors būtų laikomos šventinės mi- 
šios ir prie altoriaus stovėtų dvylika kunigų, apsivilkusių violetiniais, 
žaliais ir baltais arnotais, užsieniniais, siuvinėtais auksu, atėjusio- 
jo akį prirakindavo altoriaus užtiesalas su trimis vyskupais: Gud- 
mundu Arasonu, Jounu Ogmundsonu ir šv. Torlauku. 

Šeimoje buvo susiklosčiusi tradicija, kad per vasaros šv. Tor- 
lauko atlaidus marčios rodydavo Helgai savo labiausiai nusise- 
kusius žiemos rankdarbius. 

Jau buvo ėmę temti, kai į vidų pagaliau įėjo Bjodnas ir Stei- 
nuna su vaikais. Bjodnas tučtuojau pastebėjo, kad Sigurdas bu- 
vo pasikeitęs, ir pašaipiai paklausė jo: 

— Kas gi neramina tave, broliė 

Nieko neatsakęs, Sigurdas nuėjo šalin. 

— Jūsų tėvas nenorėjo, kad Sigurdas sėdėtų pasitarime su 
Ariu ir keliais čionai atvykusiais vokiečiais, — atsakė jo motina. 

Bjodnas šelmiškai nusišypsojo: 

— Puikiai suprantu tėvą, ypač jei buvo kaibama apie rimtus 
dalykus. 

Vokiečiai buvo pakviesti į vaišes Didžiojoje troboje. Prieš sve- 
čiams pasigeriant, marčios ištraukė savo rankdarbius: Steinuna 
atsivežė audeklą sienoms apmušti, kuriame buvo pavaizduotos 
Grehčio ir Glamo imtynės", Seselja parodė auksiniais siūlais iš- 
siuvinėtą stulą“, o Haldoura — gražųjį kostiumą, skirtą anytai. 

Vokiečiai didžiai gyrė visų moterų darbus, negalėdami iš- 
rinkti gražiausio, o šeima tylėjo, laukdama, ką išsirinks Helga: 

— Aš renkuosi Steinunos audeklą su Grehčiu. 

Visi nesąmoningai atsisuko į Jouną Arasoną, kuris tarė: 

— Man rodos, tau labiau pritiktų apsivilkti Haldouros kostiumą. 

— Mane nėščią išvarė iš Miodruvedlio, — atrėžė Helga. — 
Aš apsivilkau visus papuošalus, kuriuos norėjau iš tos vietos 
išsinešti. 

Ligi pat vaišių pabaigos Haldoura sėdėjo išbalusi. Pamačiusi, 
kaip Bjodno žmona puikuojasi prieš vokiečių laivo vairininką, ji 
tik šaltai nusišypsojo. 


* Grehtis ir Glamas — senovinės islandų sagos apie Grebtį personažai. 
"* Katalikų dvasininkų ilga plati juosta, užsidedaina ant kaklo. 

9 
Haldoura Torleivsdouhtir 
Liepa, 1539 


Ji norėjo turėti namus — namus Miodrufedlyje. Būdama 
maža mergaitė, ji dažnai žvelgdavo per fiordą į ūkį su aukštais 
trobesiais, tačiau jai niekada nebuvo atėjusi į galvą mintis, kad 
vieną dieną ji pati ten gyvens. Ir įvyko tai, ko ji labiausiai 
troško — Aris Jounsonas, šauniausias Šiaurės Islandijos vyras 
ir Houlų vyskupo sūnus, tapo jos. Jos nuosavybe tapo ir pusė 
Miodrufedlio. Tai buvo jo tėvo dovana. Vyskupas Jounas norė- 
jo, kad jos tėvas paliktų Haldourai žemę, kurioje ji gimė ir 
išaugo — Miodruvedlį Eijafiorde, tačiau Haldouros tėvas buvo 
nesukalbamas. 

Jis grįžo iš derybų namo drebėdamas: 

— Jis nori pasiglemžti iš manęs Miodruvedli, tas prakeiktas 
šykšsubinis! — šaukė jis, net virpėdamas iš įtūžio. — Jam tai 
neišdegs! 

Haldoura net žadą prarado iš siaubo. Jeigu jiems, jos tėvui ir 
Jounui Arasonui, nepavyko susitarti, apie vedybas negalėjo būti 
nė kalbos. 

Ji sėdėjo vienui viena, paskendusi sielvarte, iki pas ją apsi- 
lankė Aris ir pranešė: 

— Jie susitarė! 

— Tai mano tėvas pasidavė? — paklausė ji. 

— Ne, vyskupas Jounas Arasonas nusileido. 

— Bet jis niekada nenusileidžia, — ištarė ji. 

— Aš pasistengiau, kad jis nusileistų, — atsakė jis. — Tada, 
kai tu suradai mano žiedą, aš tapau tavo. Šito nepakeis niekas. 

Jiedu, Aris ir jo brolis Bjodnas, buvo nuvykę pasilinksminti į 
Gausus Eijafiorde. Ten buvo ir Haldoura su draugėmis; į fiordą 
buvo atplaukęs užsieniečių laivas su prekėmis, kurias joms ma- 
gėjo apžiūrėti. Jos žvilgsnis vogčiomis nuslysdavo į brolius. Staiga 

ji pamatė, kad Aris lyg kažko ieško po žolę. Abu broliai kažko 
dairėsi. Bjodnas atsitiesė ir šūktelėjo: 

— Eikite šen ir padėkite mums ieškoti! 

— Ko jūs ieškote? — paklausė viena merginų. Visos pribėgo 
artyn, išskyrus Haldourą — ji nenorėjo išduoti savo susijaudinimo. 

— Žiedo! — atsakė Bjodnas, toliau vaikščiodamas po pievą 
pasilenkęs. — Aris pametė savo žiedą. — Paskui jis pažvelgė į 
merginas ir lyg erzindamas tarė: — Kuri jį suras, gaus Arį už vyrą! 

Merginos klykdamos puolė ieškoti žiedo po pievą, o Haldou- 
ra pamatė, kad auksinis žiedas su raudonu akmeniu tviskėda- 
mas guli prie pat jos kojų. Ji sustingo. Netrukus, dairydamasi 
žiedo, prie jos prisiartino draugė. Ji pastebėjo, kad Haldoura 
visa išbalusi žiūri sau po kojomis. Tada ji taip pat išvydo žiedą: 

— Kodėl neimi? 

Haldoura papurtė galvą. 

— Na! — sušuko ta ir pasilenkė, taikydamasi pastverti žiedą: — 
Tada aš paimsiu jį! 

Tą pat akimirką Haldoura šoko kaip liepsna, primynė žiedą 
kulnu ir pasilenkusi pati jį paėmė. Eidama pas Arį, ji manė, kad 
nualps. Ištiesusi žiedą, ji negalėjo nė žodžio jam ištarti. 

— Na, štai, — juokdamasis tarė Bjodnas. — Štai pagaliau ir 
radome ją — tavo merginą. Tiek vargo! 

Aris palengva apsigręžė, tarsi būtų nuskambėjusi pranašystė, 
tačiau jis taip pat nedrįso pakelti akių į savo nuotaką. 

Jis pažvelgė į ją. Aris buvo aukštesnis už daugumą vyrų, kaip 
ir visi jo šeimoje, pagarsėjusioje aukštaūgiais. Jis buvo vešliais 
tamsiais rudais plaukais, panašus į prancūzų jūreivį, kurių mer- 
ginos prisibijojo. Ariui veikiausiai buvo keturiasdešimt, taigi jis 
buvo dvidešimčia metų vyresnis už ją. Jis paėmė žiedą, jų ran- 
kos susitiko ir susilietė. Jis ilgai jos nepaleido. „Bėk, bėk! — 
sušnabždėjo jai vidinis balsas. — Bėk tučtuojau, nes kitaip nie- 
kada iš jo neištrūksi!" 

Ji matė savo drauges, stovinčias aplinkui, lyg per miglą. Ne 

kas kitas, o pati piktoji dvasia buvo užvaldžiusi jos liežuvį, kai ji 
išgirdo pati save tariant: 

— Taip, aš būsiu tavo žmona. 

Ji dailiai nusilenkė, bet per merginų kvatojimą nenugirdo, ką 
jis atsakė. 

Tačiau jis nesijuokė, tik rimtų rimčiausiai paklausė: 

— Kas tavo tėvas? Ar galiu atvykti aplankyti tavęs po savaitės? 

Ir tada, nuraudusi iš gėdos, ji nieko nebesugebėjo atsakyti. Ji 
paleido jo ranką ir leidosi bėgti — ji bėgo ir bėgo, skriste skri- 
do, norėdama nulėkti kuo toliau nuo jų visų ir pasislėpti — 
skradžiai žemę prasmegti! 

Haldoura nebedrįso grįžti į Gausus ir visą dieną prakiūtojo 
prie upės, laukdama savo brolio — to tinginių pančio, niekad 
nepareinančio namo. O kai jis parsivilkdavo, nuo jo trenkdavo 
alkoholiu. Haldoura nusiskynė ramunę ir ėmė plėšti nuo jos 
žiedlapius: myli — nemyli. Kai žiedelis atsakė neigiamai, ji, grie- 
busi kitą, bandė spėti iš naujo. 

Kodėl ji buvo tokia kvaiša ir neišdrįso pasakyti jam, iš kur ji 
kilusi? Kaip ji vėliau apsidžiaugė, sužinojusi, kad jos kilmė iš- 
aiškėjo po to, kai ji leidosi į kojas. 

Vadinasi, jis žinojo, kur ją surasti. 

Aris neatvyko į Miodruvedlį po savaitės, kaip buvo žadėjęs. 
Jis įsivėlė į grumtynes su peiliais, kažkokias kruvinas muštynes, 
buvo sužalotas ir greičiausiai sunkios būklės gulėjo lovoje. 

— Jis neatvažiuos, — pasakė jos motina. 

— O kodėl ne, leiskite paklausti? — piktai paklausė Haldou- 
ra ir pajuto, kaip širdis ėmė sparčiau plakti. 

— Jo motina kadaise buvo parsisamdžiusi į šitą ūkį. Vietinis 
kunigas užtaisė jai vaiką, o paskui jos išsižadėjo. Neužilgo po to 
vyskupas Jounas susipažino su ja ir priėmė tą vaiką kaip savo. Ta 
moteris niekuomet neleis, kad jos sūnus vestų merginą iš šio ūkio. 

Ji kankinosi nežinioje, kol pagaliau patyrė, kad jo būklė pa- 
gerėjo. 

Po mėnesio jis atvyko, lydimas tėvo. Jie atjojo per Helją į 
piršlius su dešimčia vyrų. Jounui įžengus į trobą, ūkvedė apsu- 
ko aplinkui save ratą ir sušuko žodžius, kuriuos Žmonės ilgai 
prisiminė ne tik Eijafiorde, bet ir visoje Šiaurės Islandijoje: 

— Žiū, pats velnias su vyskupu atsibeldė! 

Apsimainę mandagumo frazėmis, tėvai susėdo pasišnekėti Ma- 
žojoje troboje, o jiedu ir pora moterų išėjo lauk, kaip reikalavo 
papročiai. Tai tuomet jis parodė jai savo skruostą ir pasisakė 
nebesąs tas žmogus, koks buvo, jiems susitikus pirmąsyk. 

Vedybų dieną Haldouros motina ir dvi seserys sukte sukosi 
aplinkui nuotaką. Jos pačios skruostai buvo ugnimi nuraudę, ir 
kokios tik suknios jai nepasiūlytų, nė viena jai neatrodė tinka- 
ma šiai dienai. 

— Na, viskas, — staiga tarė jos Motina. — Valanda atėjo. 
Visa Houlų katedra laukia taves, vaike! 

Jos buvo vyskupo troboje — erdvioje patalpoje su alkovais", 
O pro praviras duris matėsi, kaip lauke tarp trobesių nekantriai 
mindžikuoja Torleivas. 

— Daugiau niekas nebelauks, — pasakė motina. — Dabar 
jau eisim. 

Ji išėjo į lauką ir tėvas paėmė ją už rankos. Jis ėjo taip spar- 
čiai, kad Haldourai reikėjo bėgti iš paskos. Jiems priartėjus prie 
katedros, minia prasiskyrė, leisdama jiems praeiti. Tėvas užvedė 
dukterį raudonais laiptais prie katedros durų. Katedros priean- 
gyje, po varpais, susispietę stovėjo žmonės, kurie negavo vietos 
atsisėsti. Kai tik Haldoura su tėvu įžengė į vidų, varpininkas, 
pamatęs juos nuo viršaus, įtempė Numirėlių varpo virvę. Kated- 
ra sugaudė nuo varpų dūžių. 


* Niša sienoje, kurioje būdavo įtaisyta lova. 

10 
Sioidafedlis 
Rugpjūtis, 1547 


Iš Snouksdalio slėnio Sioidafedlio nebuvo matyti. Išėjęs ant 
pakilumėlės virš ūkio pasižiūrėti, koks oras, Dadis Gudmundso- 
nas iš tiesų žvelgdavo į Sioidafedlį. Jis troško įsigyti tą ūkį. 
Tačiau nebuvo panašu, kad tas ūkis kada nors bus jo — Sioida- 
fedlį valdė Ormas Sturlusonas. Jis buvo Ario Jounsono, vyskupo 
sūnaus, svainis, todėl turėjo pirmumo teisę nusipirkti šį ūkį. 
Ormas Sturlusonas buvo žmogus, neturintis savo nuomonės, ne- 
buvo jis nei gudrus, nei piktavalis. Jis vaikėsi žmonių pagarbos 
ir dažnai elgdavosi skubotai. 

Dadis Snouksdalio slėnyje statėsi naują trobą. Jis pats darba- 
vosi prie statybų su savo meistrais. Medieną jis buvo nusipirkęs 
iš anglų pirklių Rive ir parvilko ją namo arkliais. 

Vienas darbininkų pastebėjo kažką ateinant. Į ūkį buvo atvy- 
kęs lagmanas Torleivas Paulsonas ir dar vienas vyras — jie ke- 
tino pasiūlyti Dadžiui perimti Šiaurės ir Vakarų Islandijos lagmano 
pareigas. Apie tai jie pranešė Dadžiui Mažojoje troboje. 

— O ar daugiau niekas negali? — paklausė Dadis, kuris per 
daug netroško turėti reikalų su vyskupu Jounu Arasonu. 

— Tavo kaimynas, Ormas Sturlusonas iš Sioidafedlio, — Tor- 
leivas atsargiai prisimerkė ir paklausė Dadžio: — O gal tu nori, 
kad tavo kaimynas taptų vienu galingiausių žmonių šalyje? 

— Aš per mažai žinau, kad galėčiau tapti lagmanu, — tarė Dadis. 

Torleivas liepė jam baigti tokias kalbas. 

— O ar Ormas nori šių pareigų? 

— Didesnės šlovės jis neįsivaizduoja. Ar vertėjo klausti? Aiš- 
ku, kad jis nori būti lagmanu, šitas pastiumdėlis. Visi jie tokie, 
kurie tik turi reikalų su Houlų vyskupija. 

— Kada turėčiau duoti atsakymą? 

— Būtų geriausia, jeigu iki skerstuvių. 

— Nežinau, ką ir atsakyti, — tarė Dadis. — Turiu ir kitokių 
reikalų. 

Abu svečiai susižvalgė. Visiems buvo gerai žinoma, kad vi- 
suose penkiuose ūkiuose Dadis laikė moterų. 

Tą pat akimirką į vidų įėjo vyriausia jų, Ingvelda Audna- 
douhtir, ir atnešė svečiams valgių. 

Jie sutarė, kad Dadis duosiąs savo atsakymą ne vėliau šv. Kry- 
žiaus dienos". Dadis liepė išlydėti svečius, o pats liko troboje. 

Ingvelda neprašyta įėjo į vidų. Vien jos artumas galėjo įsiu- 
tinti jį. Jiedu buvo antros eilės giminės ir dėl giminystės vysku- 
pas Ogmundas neleido jiems susituokti. Tačiau kai pietuose 
pasikeitė tikėjimas, Dadis daugiau nebenorėjo tuoktis. Reforma- 
tai žiūrėjo pro pirštus į tai, kiek jis laikė moterų. Jis pasistengė 
nusipelnyti Gicuro draugystę. Šalia to, Dadis valdė Kvamo ūkį 
Slėniuose — žemes, kurias Skaulholtas gavo mainais už Bjadna- 
nesą. Ogmundas Paulsonas dovanojo jam tą ūkį atsilygindamas 
už ilgą tarnybą vyskupijoje. Gicuras tos sutarties nelietė. 

Sioidafedlio trobesiai ir bažnyčia masino Dadžio akį. „Jei įsi- 
gyčiau Sioidafedlį, daugiau šiame gyvenime man nieko nebe- 
reikėtų“, — pamanė jis. 

Kitą dieną jis išjojo pas Ormą Sturlusoną. Ormo ūkio trobe- 
siai buvo aukšti, bažnyčios priekinė siena buvo iš medžio, su 
išdrožinėtomis vėjalentėmis. Viršum derva padengtų trobos du- 
rų taip pat buvo prikaltos išdrožinėtos vėjalentės, kurių galus 
puošė slibinų galvos. Slibinai buvo iškišę dvišakus liežuvius. 
Kai vėjas pūsdavo iš vakarų, lietaus vanduo dviguba srovele 
tekėdavo iš rytinio slibino galvos. O papūtus rytų vėjui — iš 
vakarinio. 

Dadis pasibeldė į duris. Ormas buvo išėjęs į bažnyčią. Jiedu 
susitiko bažnyčios tarpduryje. 

— Noriu su tavimi pasikalbėti, — jiems pasisveikinus, tarė 


" Šv. Kryžiaus dienos Islandijoje buvo dvi, rudens šv. Kryžiaus diena būdavo 
švenčiama rugsėjo 14 d. 

Dadis. Ormas buvo beeinąs į vidų. — Ne, pakalbėkime lauke, — 
pasakė Dadis. — Toks geras oras. Prisėskime čia prie sienos. 

Aplinkui bažnyčią buvo sukrauta velėnos siena. Saulė buvo pa- 
kilusi aukštai danguje ir jos atspindžiai raibuliavo slėnio upelyje. 

— Užvakar pas mane buvo atvykę svečiai, — pradėjo Dadis. 

— Aš maniau, kad vakar. 

Dadis sielos gilumoje nusišypsojo. Ormo balsas aiškiai drebėjo. 

— Jie nori mane padaryti Šiaurės ir Vakarų lagmanu. 

— Tai didis paaukštinimas tau, — ištarė Ormas ir nuraudo. 

Dadis vikriai pasislinko, kad sėdėtų tiesiai priešais Ormą. Or- 
mas Sturlusonas buvo neaukšto ūgio. Jis turėjo tokį bruožą, kad 
kiekvieną žinią priimdavo kaip džiaugsmingą. Kuo sunkesnės 
sąlygos būdavo jam iškeliamos, tuo jis atrodydavo laimingesnis. 
Jei net ir jo sielai grėsdavo mirtinas pavojus, jis, visas švytėda- 
mas, imdavo raityti ūsus. Ir dabar, sėdėdamas priešais Dadį, jis 
kruopščiai suko juos pirštais. 

— Aš nesu tikras, kad priimsiu šias pareigas. 

— O kodėl gi ne? — Ormas prisimerkė. Dadis buvo taip 
atsisėdęs, kad saulė spigintų Ormui tiesiai į akis. 

— Per mažai išmanau. 

Iš Ormo minos buvo galima spręsti, kad jis buvo panašios 
nuomonės. 

— Girdėjau, kad taip pat ir tave galėtų išrinkti. 

Ormas linktelėjo: 

— Jeigu tu atsisakysi, iš tiesų. 

— Aš nesakiau, kad atsisakysiu. Tai geros pareigos. Tačiau aiš- 
ku, kad lagmanu netaps nė vienas žmogus, kuris nepatinka man. 

Dabar Ormas pritilo. Dadis daugel sykių buvo pristojęs prie 
jo, kad tas parduotų Sioidafedlį. Tai nebuvo naudinga. Tokiu 
atveju būtų tekę turėti reikalų su Houlų vyskupija. 

Dadis nusiskynė žolės stiebą ir pasisuko į ūkio trobesius. Ant 
trobos stogo pasipūtęs stovėjo raibas gaidys. 

— Tau keletą kartų norėjosi išsikraustyti iš čia, ar ne? 

— Aš turiu žemių ir kitur. 

— Parduok man Sioidafedlį, ir aš paremsiu tave, tau siekiant 
lagmano posto. 

— Kaip jau anksčiau sakiau, pagal Jono teisyną pirmumo 
teisę nupirkti Sioidafedlį turi Aris Jounsonas, kadangi mes svai- 
niai, — atsakė Ormas, didžiuodamasis tuo, kad gali parodyti 
savo išmanymą. 

— Dabar jau niekas Islandijoje nebeklausia: „Kieno ta žemė?", 
nebent lauktų atsakymo: „Vyskupo Jouno, kunigo Bjodno Joun- 
sono arba Ario Jounsono, ir niekieno kito", — tarė Dadis. — Kas 
žino ar viskas nepasikeis, kai tyrasis ir teisingasis tikėjimas ateis 
šiapus dykrų. Jeigu tu nenori sandėrio su manimi inūsų abiejų 
gerovei, — tarė Dadis ir pakilo eiti, — tai daugiau nebeprašysiu. 

Jis nužingsniavo prie arklio ir atrišo kamanas. 

— Aš turiu užraugęs alaus, Dadi, — tarė Ormas. — Susidauž- 
kime bokalais. 


Kas gali būti maloniau už jauną meilužę pirmosiomis dieno- 
mis ar savaitėmis, kol į svečius ateina kasdienybė? Žvelgdama 
savo tyromis žydromis akimis į pasaulį, Efemija Pietursdouhtir 
negalėjo įsivaizduoti, kad be jos po saule ir žvaigždėmis galėjo 
egzistuoti dar kokia kita moteris. Ji nepastebėjo, kad Dadis jau 
buvo pradėjęs dairytis aplinkui, ieškodamas naujos meilužės — 
nors jau turėjo keturias. Tačiau Žmonės ūkyje pastebėjo, o In- 
gvelda, kuri gyveno su juo ilgiausiai iš visų, pastebėjo iš karto. 

— Arji nori tekėti už tavęs? Ar ji įkalbinėja tave išsiskirti su 
Gudrūna? Ar dėl šito tu ketini ja atsikratyti? 

Jis nustebusiomis akimis pažvelgė į ją ir nieko neatsakė. 


— Taigi, vadinasi, ji bando pastoti, vargšelė, — tarė Ingvel- 
da. — Kiek dabar turi meilužių visuose ūkiuose — penkias? 

— Aš negalėjau pasišiaušti prieš šventąją bažnyčią ir vesti 
tavęs, Ingvelda, — jis nužvelgė ją. Ingvelda jau buvo pasenusi, 


o senatvė kėlė jam baimę ir pasibjaurėjimą. 

— Aš nuleidau tylomis, kai tu prisiėmei jaunesnių moterų. 
Nesielgiau blogai su Efemija, nors man juokų darbas apkartinti 
jums abiem gyvenimą. 

— Ingvelda! — tarė jis. — Tu Žinai, kas aš toks. Gerai eigiau- 
si su tavimi visus tuos metus. Bet dabar gana! 

— Pagimdžiau tau keturis vaikus. Žinau, kad nusipirkai Sioida- 
fedlį. Duok jį man. Negaliu daugiau apsikęsti čia, tarnaudama tau. 

Jis norėjo pasilaikyti Sioidafedlį sau pačiam. Meilužės Kva- 
me ir Knararhiobne buvo toli. Dadis tylėjo. 

— Na gerai, — pamačiusi jo veido išraišką tarė ji. — Dau- 
giau apie tai nesikalbėsim. Bet štai ką aš tau pasakysiu: tu nie- 
kada manimi neatsikratysi. 

Dadis nustebęs pakėlė antakius: 

— Nejaugi? 

— O kaip tu manai, ką Jounas Arasonas pasakys, sužinojęs 
apie žemės pirkimą? Jis atjos į Slėnius su visa kariauna! 

— Nė kiek nebijau Jouno Arasono. 


— Gal ir taip, — tarė ji. — Bet kiti žmonės jo bijo. 

Ji atidarė duris ir vėl paleido jas, nė nepažiūrėjusi per petį. 

— Atsiųsk man Efemiją! — riktelėjo jis. — Man reikia jos. 
Tučtuojau! 


Sudaręs sandėrį su Ormu dėl Sioidafedlio, Dadis nusipirko iš 
jo vėrinį. Vėrinys buvo iš sidabro, papuoštas trimis raudonais 
akmenimis. Jis padovanojo vėrinį savo meilužei. Nepaleisdama 
jo iš rankų, mergina ėmė nusirenginėti. Pastarosiomis savaitė- 
mis Efemija vengdavo gultis su juo į guolį. Dadis pastebėjo, kad 
jos paakiuose buvo atsiradę horizontalių raukšlelių — matyt, ji 
neretai verkdavo. Valdžios jausmas paglostė jam širdį. 

— Nurimk, mergaite, — tarė jis. — Tai ne išsiskyrimo dovana. 

Ji leidosi apkabinama. Merginai tebuvo dvidešimt treji me- 
tai. Jis buvo dukart ir dar vieneriais metais vyresnis. 

— Aš tenoriu būti šalia tavęs, — sušnibždėjo ji ir prisitraukė 
arčiau jo. 

Jiems gulint viename guolyje, jis buvo bejėgis, pasiruošęs 
atiduoti jai visas savo žemes ir visus savo turtus. 

Apsivertęs ant nugaros, jis nusistebėjo, kad vien būdamas 
šalia nuogos moters jis tampa visiškai priklausomas. Spindulys, 
įsmukęs pro angą, pasislinko aukštyn siena. Netrukus pradės 
temti. Tokiu dienos metu jis buvo papratęs pakilti ant aukštu- 
mėlės ir žiūrėti į Sioidafedlį. Tačiau dabar, kai žemė buvo jo, 
jam visai to nebesinorėjo. 


11 
Kvamas 
Rugsėjis, 1547 


Dadis iš namų išjojo raitas. Jo teisėtoji žmona Gudrūna Ei- 
narsdouhtir, Marteino sesuo, buvo atjojusi iš Rivo į Snouksdalį, 
nors iš anksto apie savo atvykimą nepranešė. Ko jai reikėjo 
Snouksdalyje? Raštiškai sutvirtinus santuokos sandėrį, Dadis leido 
Marteinui ir jo broliui Pietrui suprasti, kad jis ketino gyventi 
laisvai ir nepriklausomai net ir jiems susigiminiavus. 

Kartu su Dadžiu išjojo jo samdinys Jounas, pravarde Smirda- 
snukis. Jis buvo grubaus veido ir turėjo nesveikus dantis. 

Prieš juos dunksojo Sioidafedlio trobesiai ir medinė bažnyčia. 

— (Gražu pažiūrėti į Sioidafedlį. — Jounas Smirdasnukis stai- 
ga susiėmė už burnos ir jo veidas persikreipė. Iš jo kalbos buvo 
matyti, kad jam skauda dantis. 

— Sioidafedlis — viena geriausių žemių Islandijoje, — atsa- 
kė jo šeimininkas. 

— Dadi, ar negali išnuomoti man Sioidafedlioė — paklausė 
Jounas. Jis ilgai tarnavo Dadžiui, ir tas buvo pažadėjęs jam že- 
mės sklypą. Jounui nekaip sekėsi susirasti sau tinkamą pačią. 
Moteris stūmė nuo Jouno smarvė iš jo burnos. 

— Aš apgyvendinau ten saviškius, — atsakė Dadis. Jam pa- 

sirodė, kad samdinys šaiposi iš jo. Dadis ne savo noru leido į 
Sioidafedlį įsikelti Ingveldai. Ujama Gudrūnos Einarsdouhtir, Efe- 
mija atrodė paliegusi ir išbalusi. Dadžiui susiruošus išvykti, jos 
veidą iškreipė kančia. Ją neramino mintis, kad Kvame jis galėjo 
mylėtis su Sigrida. 

Dadis įsižeidė dėl tokio drąsaus samdinio prašymo: 

— Aš noriu joti vienas! 

— Kitiems tu paskyrei žemės, nors jie tau tarnavo daug trum- 
piau negu aš, — neatlyžo Jounas Smirdasnukis. 

— Gausi tą žemę, kurią buvau tau pažadėjęs. Be to, tau trūksta 
žmonos po apačia — kas, be jos, dirbs tą žemę? — Dadis klas- 
tingai nusišypsojo. — Nevaikščiok toks surūgęs, žmogeli! Duo- 
siu tau tos žemės ir vieną dieną pripiršiu tau žmoną. Ar nors 
kada esu tave apgavęs? 

Jounas papurtė galvą. 

— Tai ir dabar taip nebus! 

— Aš nenoriu, kad tu jotum vienas, — tarė Smirdasnukis. — 
Tavęs gali tykoti žmogžudžiai. 

— Tai kvieskis visų šventųjų, kad nebūčiau nužudytas iki su- 
rasiu tau žmoną ir duosiu žemės, — Dadis vyptelėjo. — Čionai 
atsivelka šimtai elgetų, ir žinia — kiekvienoje bandoje pasitaiko 
visokių avinų". Tačiau esu visiškai pajėgus vienas susitvarkyti su 
tais niekšais. O jei jie bandys mane pasivyti, Marko Bėris išneš 
mane. — Jis pasuko savo arklį nuo samdinio. — O dabar pasku- 
bėk namo padėti kitiems dirbti. Visi pamanys, kad išprotėjau, 
išsivedęs stipriausią Žmogų per patį skerstuvių įkarštį. 

Dadžiui palengvėjo, kai, galų gale užjojus už kalvos, Sioida- 
fedlio nebesimatė. Jam patiko joti vienam per savo valdas. Jam 
darėsi bloga nuo Sioidafedlio reginio, nors žemė jau buvo jo. 
„Jeigu pradėsiu dalinti savo žemes kiekvienam mužikui, tai ga- 
lų gale pats būsiu priverstas išeiti elgetauti", — svarstė jis. 


" Islandų patarlė. 

Kadaise jis su kitais vyskupo patarnautojais ir darbininkais 
per Erlendo Torvardarsono vestuves su gražiausia Stadarfedlio 
mergina gavo stovėti lauke. Į vestuves buvo sukviesti garbingi 
svečiai iš visos šalies, ir puota tęsėsi tris dienas ir tris naktis. 
Darbininkų ir vyskupo tarnų į trobą neleido — jiems teko sėdėti 
lauke arba palapinėse. Tada jis prisiekė, kad vieną dieną jis 
sėdės tokios trobos šeimininko vietoje. 

Buvo apmaudu atiduoti Ingveldai Sioidafedlį po visų vargų, 
kuriuos jam kainavo tos žemės įsigijimas. Kiek jis bemąstė, ne- 
sugebėjo išgalvoti jokio patogaus būdo atsikratyti Ingvelda. Jis 
nerimastingai laukė atslenkančių įvykių. 

Vasarą jam pasitaikė nuvykti į Brokėjaus salą Breidafiorde. 
Ten jis taip pat turėjo žemės ir vienoje daugiavaikėje šeimoje 
išvydo merginą. Jis liepė savo ūkvedžiui, kuris keliavo kartu su 
juo, pasiūlyti merginos tėvams atiduoti ją į Kvamą, kur ji galėtų 
išmokti rankdarbių. Tėvai paprašė leisti pagalvoti, tačiau kitą ry- 
tą pasiūlymą priėmė. Sigridai, meilužei, kurią jis laikė Kvame, 
turėjo būti aišku, ko Dadis geidė iš šios šviesiaplaukės karalaitės. 
Jį apėmė baimė, tačiau ją greitai pakeitė įniršis. Jei Sioidafedlis 
būtų likęs laisvas, jis būtų galėjęs įkelti ten merginą iš Brokėjaus. 

— Bus keista, — su kartėliu balse ištarė jis, — jei aš negausiu 
galo nuo moters rankos. 

Įniršį pakeitė rūpestis. Sklido gandai, kad Skaulholto vysku- 
pas Gicuras Einarsonas gulėjo mirties patale. Vasarą Dadis nu- 
girdo Altinge kalbant, esą Gicuras susirgo dėl to, kad nukėlė 
Kadladarneso kryžių. Kvailiai! Jis susirgo dėl to, kad į tą žygį 
iškeliavo prastai apsirengęs ir persišaldė. 

— Štai ir viskas! — balsiai tarė Dadis. 

Jis geriau užsismaukė skrybėlę su žalia plunksna, kad vėjas 
nenuneštų jos nuo galvos. Jau buvo ėmę rudenėti — šukuodami 
žoles atšlaitėse, vėjai siautėjo po dykras. Bet štai jie vėl imdavo 
dūkti pajūryje, šiaušdami tamsiai pilkas Kvamo fiordo bangų 
keteras. Danguje nejudėdami kabojo sunkūs debesys. Augme- 

nija buvo pradėjusi vysti. Dadžiui niekada anksčiau ši sritis ne- 
atrodė tokia plati. Už jo liko Snouksdalis su Efemija ir Gudrūna. 
Dar toliau stovėjo Sioidafedlis su pikta ir surūgusia Ingvelda. 
Vakaruose tvyrojo Breidafiordas, pilnas auksinės žuvies, o šali- 
mais — Kvamas ir mergina iš Brokėjaus. 

Ir Sigrida. Jis buvo aiškiai pasakęs, kad toji Brokėjaus mergina 
(jos vardo jis neprisiminė) atvyko į Kvamą pagelbėti per skerstu- 
ves. Liemenės kišenėje Dadis užčiuopė gražųjį sidabro vėrinį — 
dovaną merginai. Kai jis paprašė Efemijos paskolinti jam vėrinį, 
jos veidą aptemdė liūdesio šešėlis. Jis pažvelgė į savo rankas, 
kurioms dabar laikė žirgo kamanas, ir įsivaizdavo jas, lytinčias 
merginos iš Brokėjaus odą. Jis pajuto, kaip jo delnai švelniai ske- 
čia jos šlaunis. Greičiausiai ji niekuomet nėra buvusi su vyru! Gal 
reikės panaudoti jėgą, norint pasiekti savo Jeigu nedarysi, kaip 
aš noriu, nuvarysiu tavo tėvus ir visą šeimyną nuo žemės! 

Ne, jam rodėsi, kad čia reikės švelnumo, nors jėga dažnai 
puikiai pasitarnaudavo. 

„Gerai, kad Gicuras neverčia manęs dažnai eiti išpažinties", — 
dingtelėjo jam. 

Po pietų pradėjo lyti, ir jo odinis lietpaltis bei drobinės kel- 
nės ėmė skleisti savo kvapus. Ypač dvokė kelnės, pasiūtos iš 
gaižios avių vilnos siūlų. Jis keikė tą prakeiktą smarvę — štai jis 
vyko pasirodyti jaunai merginai, savo būsimajai meilužei, tačiau 
ne kvepėdamas kaip didikas, o dvokdamas kaip aviganis. 

Kažin ar nors viena moteris pasiduos tokiam. 

Vėjas ėmė pūsti iš vakarų, gindamas priešais save lietų, kuris 
merkė ir žmogų, ir puikųjį žirgą, Marko Bėrį. Jis buvo taip pra- 
mintas dėl to, kad Dadis buvo gavęs jį iš vieno savo rėmėjų, 
lagrehtos nario Marko Gudmundsono. 

Audra iš visų pusių talžė Kvamo trobesius, kai permirkęs 
žemvaldys galų gale įjojo į ūkį. Dadis triskart sudavė sunkiu 
kumščiu į smaluotas duris. 

Kvame viskas staiga apsivertė aukštyn kojomis — šeimininkas 

atvyko! Pati meilužė, Sigrida, triūsė prie skerdienos ir betrūko tik 
to, kad ji kruvinomis rankomis kibtų jam į plaukus. Ji pabučiavo 
jį tiesiai į lūpas, ir visas jo kūnas staiga atgijo. Mažai betrūko, kad 
jis būtų ištraukęs ir atidavęs jai sidabro vėrinį. Tačiau Dadis, su- 
griebęs ją tvirtomis rankomis ir laikydamas toliau nuo savęs, pas- 
kubomis apsidairė aplinkui — kur mergaitė iš Brokėjaus? 

Kvamo troba buvo didžiulė — didesnė nei Snouksdalyje. Švies- 
tuvuose degė žuvies taukai. Kvame gyveno šešiolika Žmonių. 
Išgirdę ir pamatę, kas atvyko, visi sugužėjo į pagrindinę trobą. 
Paskui visi iš eilės padavė jam ranką — kai kurie nuleidę gal- 
vas. Tačiau gėlelės iš Brokėjaus niekur nebuvo matyti. 

— Padenkite sienas audiniais! — riktelėjo Sigrida dviem vy- 
rams, kurie tučtuojau šoko prie skrynios. — Padenkite sienas 
audiniais! 

— Nereikia čia stengtis dėl manęs, — tarė Dadis. 

— Na, ne, — balsiai tarė ji. — Kai tik tu atvyksti, čionai 
visuomet šventė. 

Jis nieko neatsakė. Žmonės buvo išsiskirstę po darbus. Ber- 
niukas buvo pasiųstas nuvesti Marko Bėrio į arklidę, tačiau Da- 
dis nekreipė dėmesio nei į Žmones, nei į Sigridą. Galvodamas 
apie visai ką kita, jis surūgęs žvalgėsi po trobą. 

— Kur skrynia su Dadžio drabužiais? — lakstydama po tro- 
bą, šūkavo Sigrida. — Kur skrynia su Dadžio drabužiais? 

„Ji puikiausiai žino, kur ta skrynia, — pamanėjis. — Koji čia 
taip duodasi" Staiga jis suprato, kad vilties pasilikti vienumoje 
su Mergina jam nebeliko, net jei mergina ir būtų čia. 

Apniktas sunkių minčių, jis nusekė paskui Sigridą į trobą 
persivilkti sausų drabužių. 

Sigrida rausėsi po skrynią, tačiau iš jos nervingų judesių jis 
suprato, kad kažkas netaip. 

— Aš tikėjausi pamatyti čia merginą, — tarė jis atsisėsdamas. 

— Ką? — apsimetusi, kad nenugirdo, atsakė Sigrida. 

— Aš tikėjausi, kad čionai bus atvykusi nauja darbininkė iš 

Brokėjaus padėti mums darbymetyje, — garsiau pasakė jis. Da- 
dis laukė, ką ji atsakys. Jam nevisai pavyko ištrinti iš savo balso 
nepasitikėjimo gaidelę. 

— Taip, čionai buvo atvykusi mergina, — greitai sumalė ji. — 
Bet aš išsiunčiau ją atgal namo. Mums nereikia jokios pagalbos. 

Dadis negalėjo patikėti savo ausimis. Jis buvo beužsidegąs, 
bet, kaip ir visada, veikiai sugebėjo susitvardyti. Per ilgus gyve- 
nimo metus Dadis patyrė, kad tatai būdavo veiksmingiausia. Jei 
jis parodytų, kad supyko, nebeliktų jokio malonumo mylintis su 
Sigrida. O dabar be jos daugiau nieko nebebuvo. 

— Girdėjai naujienasė — paskubomis paklausė Sigrida. 

— Naujienas? — jis stengėsi nepakelti akių, nes ji būtų tuč- 
tuojau išskaičiusi iš jo žvilgsnio, kad jis supykęs. 

— Taip, naujienas, — prieš pranešdama dar vienas panašias 
naujienas, ji giliai atsiduso. 

— Kalbėk, — suniurnėjo Dadis. 

— Vyskupas Jounas vėl ketina joti į Bjadnanesą. Ar bent jau 
taip žmonės kalba. 

Dadis pakėlė galvą, ir ji nudžiugo pamačiusi, kad jo veidas 
nuo šių naujienų paraudo. 

Sigrida pajuto, kad dabar saugu prieiti prie jo, ir prisiartinusi 
įsirangė jam į glėbį. Tačiau Dadžiui nebesinorėjo nei jos, nei 
kurios kitos. Tatai buvo naujiena — matyt, taip jį paveikė žinia. 

Jei kas nors pasaulyje gali būti maloniau už moters kvapą, tai 
tik žolės kvapas nuosavoje žemėje. Jis liepė jai pakartoti viską 
dar kartą. Kur ji šitai išgirdo? Tuos gandus atnešė malėjas, kuris 
keliaudavo per kaimus ir maldavo ūkininkams grūdus. Ir jis bu- 
vo atvykęs iš šiaurės! Tiesiai iš Houlų. 

Vakare Sigrida iškėlė Dadžiui puotą. Į stalą buvo patiekta 
karšta kraujinė dešra, alkoholizuotas alus. Bet Dadis buvo lyg 
nesavas. Jis negalėjo galvoti apie nieką kita nei kas bus toliau, 
jei šie gandai tikri. Kas bus toliau? Susigiminiavęs su Marteinu 
Einarsonu, jis keletą metų valdė visą Snaifelsneso pusiasalį, ne- 

skaičiuojant jau Slėnių. Tačiau dabar, jei vyskupas Jounas Ara- 
sonas nusprendė pats įgyvendinti karaliaus sprendimą, nekreip- 
damas dėmesio į tai, kad Bjadnanese sėdi Gicuro brolis, po to 
galėjo sekti tik ginkluotas susirėmimas. Jam staiga pasidarė šal- 
ta. Jei Gicuras numirtų, Jounas be mažiausios abejonės tučtuo- 
jau pareikštų teises į Skaulholtą, kartu paskelbdamas Kvamą vėl 
tapus Houlų vyskupijos nuosavybe. 

Sigrida gyveno Kvame su savo motina. Senė priėjo prie Da- 
džio ir tarė: 

— Vyskupas Jounas skubėdamas prisišauks sau galą. Pamatysi. 

Dadis dėkingas pažvelgė į ją. Jei šitai buvo suprantama nuse- 
nusiai senei, turėjo tuo labiau būti aišku visiems žmonėms. Be 
to, kas žino — galbūt vyskupas su savo sūnumis turės dėl ko 
sukti galvą ir be Kvamo? 

Sigrida uždėjo savo delną ant jo rankos. Žmonės jau buvo 
sumigę — buvo laikas gultis ir jiems. Jis tik ryte prisiminė, 
kokią piktą išdaigą Sigrida buvo jam iškirtusi — pasiųsti mergi- 
ną atgal į Brokėjų! Mažai kas bebuvo blogiau už kvailą moterų 
pavydą. Ji pirmą ir paskutinį kartą perėmė iš jo valdžią — Dadis 
pajuto, kad jis gerokai nuo jos atšalo. 

— Ar ilgiau nepabūsiė — paklausė Sigrida. Jos balse buvo 
aiškiai girdėti nuogąstavimas. 

— Ne, — atsakė jis. — Man reikia į Knararhiobną. 

— Ar tu supykai ant manęs“ Aš tik nenorėjau čia jos matyti, 
nes taip stipriai tave myliu. 

— Ne, nesupykau ant tavęs, Sigrida. Buvai per daug man gera. 

— Aš nenoriu, kad tu jotum vienas šiais kraštais, — tarė ji. — 
Tai pavojinga. 

Prisiminęs Jouną Smirdasnukį, Dadis pažvelgė į ją ir blausiai 
nusišypsojo. 

Atsisveikinęs jis išvyko Knararhiobno link. Vėjas vis tebešė- 
lo, vaikydamas po fiordą pilkas bangas. Dadis patikrino džiovin- 
tos žuvies atsargas saugykloje ir į pavakarę kartu su savo žirgu 

valtimi persikėlė į Brokėjų. Vėjas tebebuvo apystipris, nors de- 
besys jau buvo prasisklaidę. Arkliui buvo neramu valtyje, ir Da- 
dis, laikydamas jį už apynasrio, švelniai kuždėjo jam į ausį. 

Brokėjuje žmonės išvertė akis, pamatę Dadį, nes duktė jau 
buvo gavusi pylos už tai, kad buvo parsiųsta namo. Dabar ji jau 
buvo parsisamdžiusi į Reikholtą Borgarfiorde. 

Dadis pernakvojo pas ūkininką, o kitą rytą valtimi persikėlė į 
Breidaboulstadą. Iš ten jis išjojo į Stadarstadą. 

Pakeliui jis sutiko porą valkatų, kurie iš pradžių ėmė šnairuo- 
ti į jį, bet pažinę, kas toks joja, pagarbiai nusivožė kepures. 

Jis atvyko į Stadarstadą vėlai vakare. Tolumoje bolavo ledy- 
no kepurė. Marteinas buvo namie. Dadis buvo pakviestas į vidų. 
Kiekviena namų kertė buvo išdažyta ir išdabinta. 

Marteinas atsistojo, pasveikindamas svečią. Dadis nužvelgė 
jį nuo galvos ligi kojų. Marteinas buvo pakumpęs ir nerangus, 
tačiau kai kuo jis pralenkė visus kitus — buvo baisiausiai užsi- 
spyręs ir visų nepalenkiamiausias. Tai galėjo praversti. 

Marteinas iš karto paklausė apie savo seserį. 

Dadis atsakė, kad sesuo jautėsi kuo puikiausiai. 

— Visuose kaimuose trimituojama, kad vyskupas Jounas be- 
siruošiąs dar kartą vykti į Bjadnanesą. 

— Niekada nepatikėsiu, kad jis leisis šitaip apgaunamas Bjod- 
no, — atsakė Marteinas. — Šitas karštakošiškumas užtrauktų 
jam ir karaliaus, ir Gicuro pyktį. 

— Bet jis vis viena jos, — tarė Dadis. 

Marteinas sunėrė rankas ir susimąstęs atsiduso. 

— Kaip jo sveikata? — paklausė Dadis. 

— Labai prasta. Ką tik parvykau iš Skaulholto. 

— Kol Gicuras gyvas, laimė mano pusėje. Jei jis mirs, galas ir 
mano gerovei. 

— Jei Gicuras mirs, — tyliai ištarė Marteinas, — galas dau- 
gelio gerovei. Ką mes tuomet darysime? 

— Reikia kovoti už save, — šaltai pažiūrėjęs į jį, tarė Dadis. 

Marteinas ketino atsakyti jam, kad esą jis daugsyk dėkojęs 
Viešpačiui už tai, kad tas neužkrovė ant jo pečių vyskupo parei- 
gų naštos, tačiau jo žmona Ingibjorga aplenkė jį: 

— Nekalbėk užuominomis mūsų namuose, Dadi. 

Dadis tylėdamas nužvelgė ją. Ingibjorga nekentė viso pasau- 
lio, mat Houlų vyskupija atėmė iš jos tėvo palikimą. Marteinas 
susipažino su ja, vasarą Houluose dažydamas Didžiąją trobą. 

— Gali laikyti savo namuose moteris kaip kekšes ir tarnaites, 
bet čia balso nekelsi! Pats prisišaukei nelaimę, išviliojęs iš Or- 
mo Sioidafedlį. Nepradėk ir mūsų tempti į savo šokį! 

Dadis pažvelgė į Marteiną. Tačiau Marteinas tylėjo, kaip ir 
buvo papratęs, — jis tik atsikrenkštė kaip avinas. 

Dadis nužvelgė Ingibjorgą ir, įkišęs ranką į kišenę, pirštais 
pataršė vėrinį. Ji buvo patraukli moteris, ir nebuvo keista, kad 
Marteinas nenorėjo pyktis su ja. Tačiau jos trūkumas buvo tas, 
kad savo ūmiu būdu ji labiausiai panėšėjo į Halgerdą Ilgakel- 
nę". Jis nieko jai neatsakė. Jau ir taip, kur bepasisuksi, buvo 
vieni rūpesčiai. Jei Gicuras išgyvens ir apgins nuo Jouno Bjad- 
nanesą, vyskupas vis viena puls Kvamą. O jei Gicuras mirs, 
Jounas Arasonas užpuls dar ir Sioidafedlį. Tuo pačiu jis pasi- 
glemš ir daugiau — žmonių sielas ir nepriklausomybę. 


12 
Helgos Sigurdardouhtir džiaugsmas 
Rugsėjis, 1547 


Bjodnas laukė namuose, Melstade, žinios iš Dadžio Gudmund- 
sono, kada tas sutiks parduoti žemę. Tačiau kai, vasarai įpusė- 


* Senovinės islandų sagos apie Njalį veikėja, Gunaro iš Hlydarendo žmona, 
garsėjusi įžūliu, ūmiu ir valdingu būdu. Badmečiu ji įsakė pavogti maisto iš 
kaimyno, o kai už tai Gunaras skėlė jai antausį, ji vėliau atkeršijo: kai Gunarui 
nutrūko senoji lanko templė, ji atsisakė nusikirpti savo ilguosius plaukus, kad 
jis galėtų nusipinti iš jų naują templę ir apsiginti nuo būrio priešų. Halgerdos 
užsispyrimas kainavo jos vyrui gyvybę. 

jus, neatėjo nei žinia, nei laiškas, jis pasiuntė į Snouksdalį žygū- 
ną. 

Išėjęs pasivaikščioti po Melstado pievas ir atšlaites, Bjodnas 
žvilgtelėjo į jūrą, ir jam pasirodė, kad jo žemė buvo jo paties 
dalis — tiesiogine prasme, nes kokia plačios jo valdos bebūtų, 
jis buvo glaudžiai susijęs su žeme. 

Po to jis norėjo iškelti puotą — išpuošti trobos sienas įvairia- 
spalviais audiniais ir patiekti į stalą alaus, mat kas gali būti geriau 
nei įkaušti gerų draugų būryje, sėdėti ir klausytis melų ir pagyrų, 
puikiai žinant, jog tai viso labo melai ir pagyros. Paskui išsvirdu- 
liuoti į lauką, paleisti srovę pilnaties šviesoje ir tarti mėnuliui: 

— Štai aš Čia stoviu girtas, brangusis mėnuliuk, tačiau tik 
dabar, būdamas pasigėręs, aš esu sveiko proto, grynas ir tikras. 

Atėjus žinioms, Bjodnas nusprendė atšvęsti. Jis buvo tikras, 
kad žinios bus puikios. 

Bjodnas klaidžiojo po savo valdas, laukdamas sugrįžtant Ži- 
nianešio, išjojusio vakaruosna. Tačiau, sulaukus žinių, jam nebe 
pokylis buvo galvoje. Slėnis blykstelėjo jo akyse. Bjodnas nu- 
sprendė tučtuojau joti pas tėvą į Houlus. Jie buvo pažeminti. 


Bjodnas išjojo su šešiais vyrais — šeimos saugumo sumeti- 
mais. Jie visi vyko kartu — taip pat ir Steinuna su vaikais — ir 
atvyko prie Hieradsvahtno ežerų ankstyvą rytą. Rytmečio tyloje 
jautri ausis galėjo girdėti, kaip Draungėjaus saloje klega paukš- 
čių kolonijos. 

Keltininkas, kuriuo neretai būdavo gąsdinami vaikai, gyveno 
vienas prie upės medinėje trobelėje. Vienas iš Bjodno vyrų nušoko 
nuo arklio ir sudavė keletą sunkių smūgių į duris. Jam prireikė 
pasibelsti tris kartus, kol senis galų gale atsikėlė ir išėjo į lauką. 

— Kiek Žmonių grupėje? — paklausė keltininkas, nužvelg- 
damas keliauninkus. Jis buvo tikras milžinas. 

— Visas būrys, — atsakė Bjodnas. 

Vos pasirodžius keltininkui, vienas Bjodno vaikas, mažasis 

Magnusas, pradėjo verkti. Mama iš vakaro buvo prigąsdinusi jį, 
kad atiduos jį keltininkui suėsti, jei tas tučtuojau nesiliaus išdy- 
kavęs ir nesiguls miegoti. 


— Neatiduok manęs suvalgyti tam baisiam seniui! — šaukė 
vargšas Magnusas. 
— Nustok, vaike! — griežtai pasakė Steinuna ir papurtė jį. 


Keltininkas nesibijojo nieko pasaulyje, net vyskupo Jouno — 
ką jau bekalbėti apie jo sūnus. Jei jį kas nustebindavo, jis mėg- 
davo sakyti: „Čia ir pats Grehtis būtų nustebęs“". 

Įžengęs į dešimtirklę valtį, keltininkas nužvelgė keliauninkų 
būrį, ir jo žvilgsnis sustojo ties Steinuna. 

— Gal damą perkelti pirmą? Kam jai plaukti susispaudus su 
šitais kumeliais? 

— Aš pratusi būti tarp vyrų, — trumpai atsakė Steinuna. 

Bjodną supykdė keltininko žvilgsnis. 

— Tu pirma perkelsi mane ir mano šeimą, — paliepė jis. 

Jie sulipo į valtį, o arkliai plaukė iš abiejų valties pusių. 

— Na ir laiko jus, Houlų šeimynėlę, jis po padu, tas Dadis iš 
Snouksdalio, — laivui ir arkliams atsiplėšus nuo kranto, džiū- 
gaudamas tarė keltininkas. 

Bjodnas piktai dėbtelėjo į jį. 

— Vietoje to, kad parduotų tau žemę, jis pasodino tavo pa- 
nosėje vieną savo kekšių. 

Bjodno veidą išmušė raudonis. Jis nebuvo prasitaręs Žmonai, 
kokiu būdu Houlų vyskupija buvo pažeminta. Vietoje to, kad 
parduotų Bjodnui Fagrabrehką, Dadis ištekino vieną savo mei- 
lužių už savo samdinio ir atidavė žemę jiems. Koks pasipūtęs 
kaimietis! Net ir trenkdamas bei spjaudamas Bjodnui į veidą jis 
nebūtų pasielgęs įžūliau. 

Steinuna dirstelėjo į vyrą. Ji manė, kad jie vyksta į Houlus 
paviešėti. 

* Grehtis Asmundarsonas — senovės islandų stipruolis, pagrindinis senovinės 
islandų sagos apie Grehtį veikėjas, gyvenęs Draungėjaus saloje. 

Bjodnas sėdėjo įsmeigęs žvilgsnį į keltininką. Jį taip supykdė 
keltininko tauškėjimas, kad jis nė žodžio negalėjo ištarti. Vai- 
kai, sėdėdami prie valties kraštų, stebėjo, kaip plaukia arkliai. 
Šuo bandė vytis valtį iš visų jėgų, tačiau veikiai atsiliko. 

— Dadis, nesilaikydamas įstatymų, nupirko iš Ormo Sturlu- 
sono Sioidaiedlį ir pasodino ten savo raganą — tą, kuri ilgiau- 
siai paskui jį sekiojo, — tęsė keltininkas, džiugiai žiūrėdamas į 
Bjodną. — Nė velnio čia nesupaisysi. Ir patį Grehtį būtų nuste- 
binusios Dadžio iš Snouksdalio istorijos su moterimis. 

Sioidafedlis parduotas?! Bjodnui nuo šio sukrėtimo nusviro 
galva. Jeigu tai tiesa, Dadis ir dar kartą bus juos pažeminęs. Šį 
kartą dar skaudžiau. Norėdamas išlaikyti orumą, Bjodnas dau- 
giau nieko neklausinėjo. Pamatęs, kad Steinuna nori kažką pa- 
sakyti, jis suraukė antakius, duodamas jai ženklą tylėti. 

Galų gale valtis įbedė nosį į smėlį kitapus upės. Keltininkas 
nuplaukė perkelti vyrų. Bjodnas pajuto, kad buvo šiurkštokai 
pasielgęs su Steinuna. 

Arkliai nusipurtė ir ėmė vartytis po žolę. Galų gale iš upės 
išlipo ir šuo. Jis taip pat nusipurtė, į visas puses taškydamas 
vandenį. Steinuna mylėjo gėlės ir Bjodnas priskynė jai puokštę. 
Kai jis ištiesė jai gėles, Steinunos veidas nušvito. 

— Kas slegia tave? — delnu perbraukdama pienes ir viržius, 
paklausė Steinuna. 

— Galbūt tai rimtesnė kelionė, nei maniau iš pradžių, — tarė 
jis ir patylėjo. — Dadis nusipirko Sioidafedlį. 

— Gal tas senis meluoja? Kas gali patvirtinti šias žinias? 

Jis pažvelgė į upę, per kurią kėlėsi vyrai. Jie atrodė kaip 
kariai, ieškantys, kur išsilaipinti. Bjodnas paklausė jų, ar jie bu- 
vo girdėję apie žemės pirkimą. Buvo panašu, kad visi buvo gir- 
dėję, tačiau nė vienas nedrįso pranešti. 

Bjodnas ketino pernakvoti Hofstade, tačiau dabar jis norėjo 
joti ligi pasieks Houlus, net jei jie ir susivėlins. 

Jojant per Hryshaulso perėją, nuo jūros atslinko rūkas. Jis 

paslėpė Draungėjaus salą bei pakrantę ir nugulė visą Hjaltada- 
lio slėnį, palikdamas kyšoti tik kalnų viršūnes. Leisdamasis kal- 
nų šlaitais, jis virto tumulais. Keliauninkai regėjo ne toliau ištiestos 
rankos, tačiau jiems nebuvo sunku rasti taką, kadangi jis buvo 
taip gerai išmintas, kad pasiklysti buvo neįmanoma. Jodami pro 
Djauhknasteino akmenį, jie iš karto atpažino šį kelio ženklą, 
nors gretimai Žiojintys tarpekliai ir buvo paskendę migloje. Jie 
persikėlė per Hjaltadalio upės brastą, ir staiga priešais juos iš 
rūko išniro Houlų katedra. 

Namuose visi jau buvo kietai įmigę. Susitikimą su vyskupu 
teks atidėti rytojui. Svirno prižiūrėtoja pažadino darbininkus, 
kad jie pasirūpintų arkliais. Helga Sigurdardouhtir, kuri visuo- 
met pajusdavo, kai kuris jos vaikų atvykdavo į Houlus, atsikėlė, 
norėdama pasveikinti savo sūnų ir savo mylimiausiąją marčią. 


Dalis vaikų buvo suguldyti vaikų miegamajame, o kita dalis — 
moterų miegamajame, kartu su motina. Bjodnas pabučiavo vai- 
kus ir žmoną, palinkėdamas labos nakties. Helga norėjo paža- 
dinti virėją, kad visi galėtų pasistiprinti, tačiau sūnus atsisakė 
jos pagalbos. Helga stengėsi būti šalia Bjodno, lyg norėdama 
apsaugoti jį. Toks buvo jos būdas — jis buvo jos jauniausias 
sūnus. Jis taip pat išgyveno tą Žiemą, kai du vaikai susirgo per 
epidemiją ir antrasis sūnus, Magnusas, mirė. Bjodną visuomet 
erzindavo toks motinos elgesys, o dabar jis supykęs riktelėjo: 

— Dėl Dievo meilės, motin — mes suaugę žmonės! Pavalgy- 
sim rytoj. Belakstydama pažadinsi visą kaimą! 

Jos veido išraiška tapo lyg įžeistos merginos, kuri, atnešusi 
parodyti dailų rankdarbį, buvo išbarta už netikusį siuvinėjimą. 

Bjodnui suspaudė širdį — kaip ir visuomet, kai jis pajusdavo 
įskaudinęs moterį. Jis priėjo prie motinos, paėmė ją už skruosto, 
pabučiavo kaktą ir tarė: 

— Visuomet viena moteris gražiausia. 

Tada ji susijuokė — jos balsas sududeno lyg vyro. 

— Aš permiegosiu Ioiduno troboje. 

— Eik atsargiai, kad nepažadintum tėvo, — tarė ji. 

Jis nuėjo per rūką palei bažnyčią. Žengdamas palei sieną, jis 
pirštais lytėjo sienojus. Čia jis pažinojo kiekvieną kampą. 

Bjodnas atidarė liuką, tamsoje nusirengė ir įsmuko į lovą, kuri 
visuomet jo laukė. Galvūgalyje buvo skylė. Ji buvo čia jau tada, 
kai jis buvo vaikas. Jis pats padarė ją, vieną nemigo naktį pirštais 
krapštydamas sieną. Rytą jis susitiks su tėvu ir jiedu išspręs visas 
problemas. Apčiuopęs mažuoju pirštu skylę, jis nusiramino. 

Ryte Bjodnas pabudo, tėvui prabilus eilėmis: 


Jam kunigas Bjodnas 
į pagalbą atėjo 

ir Aris narsuolis — 
tokių jam reikėjo. 


— Būtent, kadangi dabar reikia ir pasakyti jiems pamokslą, ir 
paaiškinti įstatymus, — atsiliepė Bjodnas. 

— Iš tavo kalbos man rodos, kad atnešei kažkokių naujienų, — 
tarė Jounas Arasonas. Jis sėdėjo ant medinės kėdės ir buvo 
uždegęs spingsulę, kuri stovėjo ant skrynios. Vyskupas paspau- 
dė sūnaus ranką. 

— Dadis iš Snouksdalio vienai savo meilužei atidavė Fagra- 
brehką. 

— Šitai buvau girdėjęs, — atsakė tėvas. 

— Čia dar ne viskas. Kažkokiais būdais jis sugebėjo prikal- 
bėti Ormą Sturlusoną parduoti jam Sioidatedlį. 

— Šito aš nebuvau girdėjęs, — kiek patylėjęs ištarė Jounas. — 
Ir šios Žinios yra gerokai rimtesnės. 

Bjodnas pamatė, kaip spingsulės apšviestas tėvo veidas per- 


simainė. 
— Nežinau, kuris pažeminimas skaudesnis, — tarė Bjodnas. 
— Tau pačiam svarbesnis Hrūtafiordas, — atsakė tėvas. — 


Tačiau mums ir visai Šaliai svarbesnis Sioidafedlis. Tam ūkiui 

priklauso teisė žvejoti visame Breidafiorde. Garbės godulys už- 
temdė Orimui Sturlusonui, tam skubikiui, sveiką protą. 

— Dadis Gudmundsonas dar gaus suprasti, jog nusipirktąją 
žemę lydi tam tikros prievolės, — tarė Bjodnas. 

— Ši žinia tikriausiai jau apkeliavo visą šalį, o mes sužinome 
ją paskutiniai, — tarė vyskupas. 

— Žmonės mūsų prisibijo. 

— Girdėjau, kad Gicuras pasiligojo. Tad dabar turime užsi- 
tikrinti savo teises į Bjadnanesą, sėdi ten vyskupo brolis ar ne- 
sėdi. O kai velnias pasiims Gicurą Einarsoną, aš pareikšiu teises 
į Skaulholtą. Tuomet Kvamas savaime atiteks Houlų vyskupijai. 

— O kaip tu vadovausi abiems vyskupijoms? 

— Menka bėda! Kažkada tą patį norėjo padaryti Ogmundas, 
o aš ne menkesnis už jį, — Jounas Arasonas atsistojo. — Bet aš 
darysiu ne taip! 

Bjodnas nutilo. Jam atrodė, kad jis supranta, kurlink tėvo 
sukama, ir jo širdis sudrebėjo iš susijaudinimo. 

— Kai ateis laikas, tu būsi Skaulholto vyskupas, — ištarė 
tėvas. — Bet pirma josime į Bjadnanesą. 


Jounas Arasonas buvo papratęs palydėti svečius per kiemą ligi 
katedros durų, o paskui stovėdamas žiūrėdavo, kaip jie keliasi 
per upės brastą. Ten jis visuomet stovėdavo ir sutikdamas sve- 
čius. Tačiau tą rytą, kai Bjodnas, Steinuna ir vaikai, lydimi apsau- 
gos, jojo iš Houlų, Jouną jau buvo aplenkusi Helga Sigurdardouhtir. 

— Štai joja mano džiaugsmas iš kiemo, — tarė ji, įsmeigusi 
akis į Bjodną, kai prie jos prisiartino vyskupas. 

— Ne toliau jis nuo širdies ir man, — atsakė tėvas. 

— Tai pasirūpink, kad jam nieko nenutiktų, — tarė ji, griež- 
tai pažiūrėdama jam į akis. 

Vyskupas pažvelgė pro šalį. Ji taip retai šiurkščiai kalbėdavo 
su juo, kad dabar vyskupui staiga pristigo žodžių. 

13 
Žygis į Bjadnanesą 
Spalio pradžia, 1547 


Touruna iš Grundo atjojo kartu su Ariu į Eirarlandą įkvėpti 
vyrams narsos: 

— Dar niekuomet Islandijoje į vieną vietą nebuvo susirinkę 
šitiek bailių ir skystablauzdžių. Norėčiau turėti du kardus — 
vieną rankoje, kad galėčiau kirsti priešus, o kitą tarp kojų, kad 
galėčiau deramai apvaisinti jūsų žmonas! 

— Vyskupe Jounai! Ar negirdi, kaip kalba tavo duktė? — 
paklausė kažkuris narsesnis vyras. 

— Ji visuomet buvo tėvo dukrelė, — atsakė vyskupas. 

Touruna stovėjo viena vidury kiemo, ir vėjas taršė jos plau- 
kus. Prisidengusi akis delnu, ji žvilgsniu sekė būrį. Kai jie buvo 
beišnykstą iš akių, Touruna, iškėlusi rankas, ėmė mojuoti. 

— Gali pamanyti, kad kieme stovi ragana ir užsiima kerėji- 
mu, — kreivai nusišypsojęs tarė Aris. 

— Gal būtų visai ne pro šalį, — atsakė Jounas Arasonas, ir 
Oulavas Toumasonas nusistebėjo, kaip jo įtėvis, dievobaimin- 
gas Žmogus, galėjo klausytis tokių kalbų. 

Jounas Arasonas išjojo į Bjadnanesą su trisdešimčia vyrų. Bjod- 
nas atvyko iš Melstado ir kartu su Houlų vyrais kirto Helją. Ilgai 
raginti nereikėjo ir Ario, kai tas sužinojo, kad Ormas pardavė 
Sioidafedlį. Kunigas Oulavas Hjaltasonas atvyko iš Lioivauso 
pasitikti houliečių. Kartu jojo keletas vyrų, kadaise buvusių sam- 
diniais Bjadnanese. 

Oulavas Toumasonas visą kelią ligi Myvahtno ežero buvo 
paskendęs sunkiose mintyse, tačiau ten, šalia Grenjadarsta- 
do, prie jų prisijungė Sigurdas su savo vyrais. Rausvos spalvos 
kalnas ir purvo krateriai šalia sieros kasyklų pripildė Oulavo 
krūtinę baimės. Apsupti garų, žmonės kasė sierą ir krovė ją ant 
nešulinių arklių. Houlų vyrai nusėdo nuo arklių, ir vyskupas 


109 


perėjo su prievaizdu per kasyklas. Į Hūsaviką netrukus turėjo 
atplaukti laivas, kuris turėjo išvežti į Vokietiją apie septynias- 
dešimt tonų sieros. Trečdalis pajamų priklausė Laurentijui 
Mulei. 

— Pažiūrėsim, kaip jis išgaus iš manęs pinigus, — atsakė 
Aris, Oulavui užsiminus apie vietininko dalį. 

Jie pernakvojo prie Myvahtno. Beržų lapai jau buvo ėmę džiūti, 
viržynai nusidažę rudens spalvomis, ore tvyrojo šaltukas. Oula- 
vas nakvojo vienoje palapinėje su Ariu. 

— Vyskupas Gicuras nesitikėjo, kad, nukeldamas kryžių, jis 
duos mums dingstį joti į Bjadnanesą. 

— Greičiausiai ne, — vangiai atsakė Aris. — Tačiau džiovin- 
ta žuvis iš Hodnafiordo — puikiausias priedas prie žemės ūkio 
gėrybių. Štai kame reikalas, bičiuli. 

— O ką įtėvis norėjo pasakyti, tardamas, kad mums gali pri- 
reikti kerėtojų pagalbos? Ar mano įtėvis gali pralaimėti? 

— Jis gali pralaimėti, kaip ir visi mirtingi žmonės, — atsakė 
Aris. — Negalvok apie tai, drauguži. Geriau galvok apie alų ir 
merginas — štai ką aš dariau, būdamas tavo metų. „Ar jis gali 
pralaimėti"! Tu dar visiškai vaikas, — sumurmėjo Aris. Neužil- 
go iš jo pusės pasigirdo parpimas. Jis miegojo. 

Oulavas negalėjo užmigti. Jis išgirdo Ario Pilkį uostinėjant 
palapinės krašta ir iš jo atminties iškilo vaikystės prisiminimai. 
Buvo Haldouros ir Ario vestuvių diena. 


Oulavas Toumasonas, beveik devynerių metų — kaip jis vi- 
suomet su džiaugsmu atsakydavo, jei kas paklausdavo jo am- 
žiaus — laukė visą dieną, degte degdamas iš nekantravimo. 
Aris buvo pažadėjęs jam vieną vestuvinių dovanų, ir Oulavui 
dar niekuomet nebuvo pasitaikę, kad jo mylimiausias gentainis 
neištesėtų savo žodžio. 

— Ar aš šiandien gausiu dovanų? — paklausė berniukas. 

Aris paėmė abi jo rankas į savąsias ir tarė: 

— Ne, bičiuli, kadangi mano vestuvės, tai aš ir gausiu dova- 
nas. 

Nuo šių žodžių berniukas nuliūdo. 

— Bet kas žino? — tarė Aris. — Kai ateis laikas, apžiūrėsi- 
me dovanas, ar netyčia nebus įsimaišiusi dovana šauniam ber- 
niukui — ką gali žinoti? 

Apeigos bažnyčioje, kurioje buvo taip karšta ir tvanku ir ku- 
rios buvo tokios ilgos, jog Oulavui pasirodė, kad jos niekada 
nesibaigs, jam visiškai nerūpėjo. Kokia grožybė atiteks jam? 
Apie kitką jis nė negalvojo. 

Vos tik pasibaigus jungtuvėms, jis išskubėjo iš bažnyčios, 
prasispraudė pro susigrūdusius žmones ir pasileido tekinas Di- 
džiosios trobos link, į kurią pats pirmas ir įsmuko. Visi stalai 
troboje buvo padengti staltiesėmis, sienos nukabintos audimais, 
darbininkės laukė, kada reikės įnešti valgius. Aludaris buvo nu- 
krovęs stalą virtomis avių galvomis“. 

— Priraugiau stipriausio alaus sveteliams, mažasis Ouli 
tarė jis berniukui. 

Ariui su Haldoura ir svečiams sudaužus bokalais, visi sėdosi 
gerti, o paskui buvo įnešti valgiai: avienos kepsniai didžiuliuose 
dubenyse, storos hamburgietiškos dešros, jūros paukščių mėsa 
ir kiaušiniai iš Draungėjaus bei kvietinių miltų pyragai su uogų 
įdaru. Oulavas susirangė senelei ant kelių ir šiek tiek paknaibė 
iš jos lėkštės, nes visai neturėjo apetito — jis nekantraudamas 
laukė, kokia dovana bus skirta jam. 

Dovanos buvo suneštos į miegamąjį, ir Oulavas neiškentęs 
nuslinko tenai. Tačiau būtų buvę negražu liesti tas grožybes — 
dovanas kitą dieną turėjo pasiimti nuotaka. Ten stovėjo alaviniai 
puodai, aukšti bronziniai ąsočiai ir ornamentais išpuoštos taurės. 


** 


Šalia jų gulėjo vyriški ir moteriški balnai, audinių rietimai, ant- 
pirščiai ir žirklės. Ten taip pat buvo paguldyti vainikai, nupinti iš 


* Islandų delikatesas. 
"“* Oulis — islandiškas vardo „Oulavas“ trumpinys. 

gėlių, puošnūs drabužiai, žiedai ir apyrankės. Šalia gulėjo padė- 
tas durklas plikais ašmenimis, ištrauktas iš makštų, idant matytų- 
si, koks tai puikus ginklas. Oulavas pamatė žvilgančiuose durklo 
ašmenyse savo vaties atspindį — gal šitą jis gaus dovanų? 

Jis jau buvc gavęs netikėtą dovaną — du svečiai iš Hambur- 
go padovanoj iam grėsmingą alavinį kareivį, užsimojusį kardu 
taip smarkiai, kad kardo smaigalys buvo jam už nugaros. Karei- 
vis kirto galvą samdiniui, kurie buvo vadinami „Landskneckte“. 

Žmonės kalbėjosi ir gėrė, jų balsai susiliejo į vientisą gaude- 
sį, kuris pripildė trobą iki pat palubės. Viduje buvo taip karšta, 
kad Oulavas ėmė snūduriuoti, bet jam buvo baugu didžiojo au- 
deklo ant sienos, kuriame buvo pavaizduota, kaip senė, Torbjor- 
no Kablio įmotė, užburia medį“. 

— Ar nebuvo galima surasti ką nors švelnesnio tokiai pro- 
gai? — išgirdo jis, kaip Haldouros motina kuštelėjo savo stalo 
kaimynui. 

Linksmybės jau buvo kiek apslūgę, o svečiai — gerokai įkaušę. 

Tuomet pakilusi nuotaka tarė: 

— Prieš pasibaigiant mūsų vestuvėms, noriu įteikti savo vy- 
rui dovaną, kuri laukia už durų. — Aris atsistojo nudžiugęs ir 
kartu apstulbęs. — Noriu, kad visi tučtuojau išeitumėte į lauką! — 
sušuko Haldoura. 

Lauke stovėjo Miodruvedlio arklininkas. Jis laikė už kamanų 
didžiausią eržilą, kokį tik Dievas kada buvo sukūręs šiam pasau- 
liui. Jo pilkas kailis žvilgėte žvilgėjo. 

— Dovana tau, mano brangusis, — tarė Haldoura. 

— Ji-ji-jis k-k-ketverių m-m-metų, — suglumęs pralemeno 
arklininkas Ariui. 

Žirgas buvo apvestas ratu tarp susirinkusiųjų, ir visi aikčiojo iš 
susižavėjimo. O tie, kurie buvo išėję į lauką nešini bokalais, susi- 
daužė į vienas kito, šios vasaros nakties ir visų aplinkinių sveikatą. 


* Motyvas iš islandų sagos apic Grehtį Asmundarsoną. 

Kažkas užkėlė Oulavą Toumasoną ant žirgo nugaros, ir jis, 
veikiau gyvas nei miręs, išstenėjo Ariui: 

— Ar šitas man? 

Aris nusikvatojo. Oulavas paraudo nuo tokio pažeminimo — 
visi aplinkui garsiai nusijuokė. 


— Ne, — tarė nuotaka. — Tačiau tau bus skirta garbė pava- 
dinti jį. 
— Jo vardas bus Ario Pilkis! — išpoškino vaikas. 


Visi džiaugsmingai paplojo. 

Oulavas buvo nukeltas nuo žirgo nugaros, o Ario Pilkį nuve- 
dė į šalį. Oulavas vėl nuspūdino į Didžiąją trobą. Jis apsidairė, 
bet Ario nebuvo matyti. Jo giminaitis pamiršo jį — pirmą kartą 
jį išdavė. Neprisiminė nieko, išskyrus savo nuotaką. 

Puota, dainos ir šokiai tęsėsi ligi vėlyvos nakties. Oulavas 
užmigo motinai ant kelių. Slėnyje jau buvo sutemę. 

Veikiai sutemo ir prie Myvahtno. Oulavas miegojo. 


Jie perjojo Vesturdalio dykrą, ketindami kirsti Vahtnajokulio 
ledyną žvejų keliu. Oulavas neatsitraukdamas sekė įkandin sa- 
vo įtėvio. Arkliai iš lėto žingsniavo per moreną, ir vaikinukas 
stebėjo Jouną Arasoną iš nugaros. Kertant Miodrudalio plynauk- 
štę, vyskupo galva kartkartėmis nusvirdavo, o dabar jis sėdėjo 
jau visai sulinkęs savo balne. Galiausiai vyskupas nuslydo nuo 
arklio nugaros ir su triukšmu išsitiesė ant žemės. 

Po minutėlės jis kiek suglumęs atsisėdo. Vyskupo skruostai 
ir nosis buvo pamėlę nuo šalčio. 

— Po šimts pragaro velnių! — sušuko jis. — Po šimts karš- 
čiausio pragaro velnių! — Paskui sumišęs nužvelgė visus ir pri- 
dėjo: — Gerai, kad ponia Helga nevyko su mumis — būtų man 
kliuvę už keiksmus. 

Oulavas nušoko nuo arklio padėti jam atsistoti. Visi kiti tylė- 
dami sekė akimis. 

— Ar nesusižeidei? — paklausė Oulavas. 


Jounas Arasonas nenorėjo, kad jam kas padėtų atsikelti nuo 
žemės. Kai Oulavas puolė kelti jį, vyskupas piktokai atstūmė jį 
šalin. „Kurių galų mes ten veržiamės? — piktai pamanė Oula- 
vas. — Visas pasaulis nusistatęs prieš mus!" 

Jie užjojo ant ledyno. Iš visų pusių į juos padvelkė šaltis. Rai- 
teliai perjojo Vesturdalio ledyną, kirto Velnių šlaitą, paskui pasu- 
ko pietų kryptimi į Hofedlio slėnį, kur įsirengė stovyklą. Išaušus 
rytui, jie perjojo slėnį ir sustojo pailsėti už Medalfedlio kalno. 

Vyskupas pasistojo balne ir prabilo: 

— Čia, už kalno, puiki tuščia vieta pasitarti, prieš jojant į 
gyvenvietes. — Vyskupas metė aštrų žvilgsnį į bendrakeleivius: — 
Ar Houlų vyrai bailiai, ar mes gerai pasilinksminsime su tais 
niekšais? 

Jų būryje jojo apkūnus vyras, vardu Brandas. Jis kalbėdavo 
plonu balsu, ir jam buvo leidžiama pareikšti vyskupui savo nuo- 
monę dažniau nei kitiems. Brandą buvo pasiėmę į žygį juokais. 
Dabar Brandas balsu prabilo: 

— Vyskupe Jounai! Argi šitai ne veidmainystė? Mes iš visų 
jėgų koneveikiame danų karalių, o kai jis priteisia mums žemes, 
tuojau lekiame per visą šalį, viešindami jo sprendimus ir įstatymus! 

— Gerai pastebėjai, Brandai! Gerai pastebėjai, mano bičiuli. — 
Akimirką Jounas Arasonas atrodė sutrikęs. — Tačiau mes čia ne 
karalių garbiname, o kaip klastingos gyvatės šliaužiame jo šešė- 
lyje. — Vyskupas pakėlė balsą, kreipdamasis į tuos, kurie ka- 
daise darbavosi Bjadnanese. — Todėl aš noriu, kad mes jotume 
pas ūkininką Indridį Ketilsoną iš Audnaneso, kuris kadaise, su- 
rinkęs ginkluotą būrį, nuvijo jus nuo žemės. Mes įvarysime ši- 
tam bedieviui baimės už tai, kad paveržė iš mūsų džiovintą žuvį! 
Išvysim juos iš namų ir prisiplėšim grobio! 

Brandas, kuris dėl savo mėsingų žandų visada atrodė lyg 
pasiruošęs pravirkti, pažvelgęs į vyskupą tarė: 

— Vargšai žmonės! 

— Dievas baudžia tą, kuris išklydo iš teisingo kelio, — tarė 

vyskupas. — Toks tėviškas elgesys būtinas ir žmonių gyvenime. 
Jei seksi klaidingu keliu, tai būk pasiruošęs bausmei! 

Jie nujojo žaliomis pievomis. Kelios avys, paliovusios rupšnoti 
žolę, žvelgė į raitelius. Oulavas, pilnas jaunatviško įkarščio, jojo 
būrio priekyje. 

Prijojęs prie trobos durų, jis kelis kartus stipriai kumščiu pa- 
daužė į duris, paskui apsuko arklį ir atsitraukė. Lauke nesimatė 
nė gyvos dvasios. Visi laukė, kas bus toliau. Būrys buvo nusitei- 
kęs karingai. 

Pro duris išlindo aukštaūgis vyras, tardamas: 

— Vyskupas Jounas su savo vyrais. Taigi, pats laikas šauktis 
Viešpaties pagalbos! 

— Vykite juos iš čia! — sušuko vyskupas. 

— Šventoji Marija, padėk nelaimėliams, — suvaitojo Brandas. 

— Užsičiaupk tu, Brandai! — metė jam Bjodnas. 

Jie išspyrė duris, namiškiams nespėjus užsklęsti jų skląsčiu, 
ir suvirto į vidų, kur vieni žmonės jau dirbo namų ruošos dar- 
bus, o kiti dar miegojo. Trims jaunoms merginoms dar buvo 
leista pamiegoti. Jos nuogos pašoko iš patalų, išbalusios ir susi- 
vėlusiais plaukais, ir puolė šauktis šventųjų pagalbos. 

— Tai Houlų ūkiuose laikote šliundras! — suurzgė kunigas 
Ketilis Halsonas, godžiu žvilgsniu rydamas merginas, lyg geis- 
damas su kuria permiegoti. — Tai joms brangiai atsieis! — įtiki- 
namu balsu riktelėjo jis. — Tai joms labai brangiai atsieis! 

— Čia jokios šliundros, velniai jūs prakeiktieji! — sušuko 
ūkininkas. — Tai mano dukterys! 

— Jos šliundros jau vien dėl to, kad jos tavo dukterys! — 
nusikvatojo Aris iš senio. Sigurdui tapo šleikštu. — Nestovėk 
čia kaip avinas! — tarė Aris broliui. 

— Tokie Žygiai mane liūdina. Aš jojau per prievartą, — atsa- 
kė Sigurdas. 

Oulavas Toumasonas ir Torkelis Einarsonas, iš storų virvių pasi- 
darę botagus, grėsmingai mosavo jais į visas puses. Žmonės klyk- 

dami lėkė iš trobos, išskyrus vieną senę, kuri po truputį slinko į 
lauką, pasiremdama suolu. Ariui pagailo senės ir jis išvedė ją lauk. 

— Ak, kaip būtų malonu užremti visas duris ir sudeginti jus 
visus! — sušvebeldžiavo senė. 

— Menkas malonumas, motin, — atsakė jai Aris. — Net jei ir 
būčiau permirkęs nuo lietaus, nenorėčiau šildytis prie tokios 
karštos ugnies! 

— Gali būti, kad neturėsi pasirinkimo, kai velnias pakurs po 
tavimi ugnį už šitą ir kitas nedorybesi — atsakė senė. 

— Užsičiaupk ir parodyk, kur alus. 

— Alus ten, kur jam ir vieta. Ir man atrodo, kad jūs čia ir 
atsivilkote, užuodę jį, galvažudžiai! 

Senė persiropštė per slenkstį. Aris dar kiek palaikė ją, tačiau 
kai įsitikino, kad ji nebeparvirs, sugrįžo į svirną, kur stovėjo 
statinė. Paėmęs kaušą, jis pasisėmė alaus. Troboje girdėjosi 
virstančių daiktų triukšmas — vyrai rausėsi po rakandus, ieško- 
dami vertenybių. Velniškai stiprus alus nuslinko kūnu kaip 
išganymas. Pasilenkęs Aris pro durų tarpą išvydo tėvą. Vysku- 
pas bandė atrišti odinį kapšą. Neįstengdamas atrišti mazgo, Jou- 
nas Arasonas griebė peilį, perpjovė jį ir išbėrė pinigus sau ant 
delno. Aris nusišiepė ir dar pasisėmė alaus. 

Kai įdienojus Aris išėjo į lauką, jis jau buvo gerokai pralinksmė- 
jęs. Vyrai buvo sukrovę savo grobį į krūvas. Oulavas Hjaltaso- 
nas su dešimčia vyrų buvo išjojęs į gretimą ūkį. Saulę užslinko 
debesys. Netoli sodžiaus tekėjo upelis. Kitame jo krante stovėjo 
šeimynykščiai, grūmodami kumščiais. Ūkininkas siuntė prakeiks- 
mus. Aris nusijuokė iš jų. Jis pajuto, kad yra girtesnis nei manėsi, 
ir panoro įrodyti visiems ir pačiam sau, kad yra kitaip. Iš už trobe- 
sių staiga išlėkė greitakojis žirgas. Ūkininkas pašaukė jį. Arkliui 
bėgant pro šalį, Aris, nutaikęs momentą, šoko jam ant nugaros. 
Tas pasipurtė ir metėsi šeimininko link. Aris suriaumojo: 

— Išžudysim visus, kurie grasina senovinėms šalies teisėms! 

Tą pačią akimirką jis tėškėsi į upelį. Aris paniro jame visas ir 

nurijo keletą gurkšnių vandens. Jis išsiropštė ant kranto, steng- 
damasis išlaikyti orumą, tačiau šeimynykščiai kitame krante plyšo 
juokais. Nuo Ario drabužių kliokte kliokė vanduo, ir jis atrodė 
dar juokingesnis. Jam dingtelėjo: „Štai aš girtas guliu upelyje, o 
mano vyrai rausiasi po varškės statines". Jam einant atgal į ūkį, 
sulig kiekvienu žingsniu iš jo batų kleksėdamas sunkėsi vanduo. 

Aris nusirengė ir ištiesė savo drabužius saulėje išdžiūti, o pas- 
kui prisėdo prie ugnies sušilti. Jis susisupo į lovos užtiesalą; alus 
jau buvo beveik išgaravęs iš kūno, ir protas vėl tapo pakankamai 
šviesus. Vyrai tebesiknaisiojo po trobą, tačiau Aris nekreipė į juos 
dėmesio. Brandas, pasidėjęs ant kelių didžiulį mėsos gabalą, val- 
gė. Jis pasisiūlė nupešti Ariui virtą paukštį, tačiau tas atsisakė. 

Jis apsidairė tėvo, tačiau Jouno Arasono nebuvo matyti. Jis 
pasišaukė Bjodną ir paprašė jį prisėsti šalia. 

— Kur mūsų tėvas? 

— Nuėjo į bažnyčią. 

— Išsitiesdamas upelyje, kaip niekuomet aiškiai supratau, 
kokia prasta mūsų padėtis. 

— Tai ką — išblėso neišblėstanti narsa? 

— Kaip manai, kas iš mūsų liks, jei į šiaurę bus atsiųsta 
kariuomenė? 

— Suvarysime tą kariuomenę į jūrą! 

Aris pažvelgė į brolį. 

— Ne, Bjodnai. Mes žūsime. 

Bjodnas nesuprasdamas dirstelėjo į jį. 

— (Galbūt mes galėtume surinkti penkiolika šimtinių vyrų. 
Jei atplauks trys laivai, tarkime, ten bus trys šimtai kareivių. Ir 
tai jie turės persvarą. 

— Ar ne per prastai vertini islandus? 

— Valstiečiai su dalgiais kovos prieš puikiai apmokytus ka- 
reivius! 

— Žodžiais manęs neįbauginsi, — atsakė Bjodnas. — Du 
prieš vieną, ir man atrodo, kad apsidirbsime. 

Bjodnas kažką bumbėdamas nuėjo šalin. Aris dar pasėdėjo prie 
ugnies, ligi visiškai sušilo ir išdžiūvo. Priėjęs Oulavas Toumasonas 
atsisėdo šalia, norėdamas užmegzti pokalbį. Nesulaukęs atsaky- 
mo, vaikinas pasitraukė. Apsirengęs Aris nuėjo ieškoti tėvo. 

Jau buvo po vidurdienio. Jam buvo pranešta, kad vyskupas 
vis dar bažnyčioje. Aris nuėjo tenai. Jounas Arasonas klūpojo 
prieš altorių. Aris prisėdo ant suolo palaukti. Išgirdęs bruzdesį, 
vyskupas atsisuko. 

— Man atrodo, kad perdaug kalbi apie jėgų persvarą, — tarė 
jis, pabaigęs maldą. 

Aris nieko neatsakė. 

Vyskupas pakilo. Priėjęs prie sūnaus, jis prisėdo vienu suolu 
toliau. 

— Kaip manai, kas bus su mumis, jei karalius atsiųs samdi- 
nius? — paklausė Aris. — Jeigu įsiverš į šalį? Mums teks arba 
nusileisti karaliaus valdžiai, arba žūti. 

Jounas Arasonas paraudo kaip kraujas. Sūnus nesuprato — 
iš gėdos ar iš pykčio, nors savo tėvą pažinojo geriau už visus 
kitus. Vyskupas ilgai netarė nė žodžio. 

— Man rodos, kad tu iš dviejų sunkių galimybių jau pasirin- 
kai blogesnę, — galų gale tarė jis. 

— Per stipriai pasakyta, — lėtai ištarė Aris. 

— Malonu girdėti, — tarė Jounas Arasonas, suspausdamas sū- 
naus ranką. — Tuomet privalome iš visos širdies pasikliauti Dievu. 

— Pasikliauti Dievu! 

— Taip. Dievu, ir niekuo kitu! 

— Man ligi šiol labiausiai pravertė pasikliauti Egiliu Skala- 
Grymsonu'" ir savu protu. 

— Šią akimirką reikia daugiau nei narsių žodžių, — tarė vys- 
kupas. — Mat kovojame ne dėl kažkokių žemės sklypų, o dėl 
visos šalies. 


" Egilis Skala-Grymsonas — pagrindinis senovės islandų sagos apie Egilį Skaia- 
Grymsoną veikėjas, išgarsėjęs kaip didis karys ir poetas. 

Jiems susiruošus išsivaryti visas avis, arklius ir jaučius, atlėkė 
ūkininko aviganis. Jis buvo ką tik grįžęs iš kalnų, ir neturėjo nė 
menkiausio supratimo, kad ūkis buvo užgrobtas. Aviganis su- 
stojo lyg įbestas, o paskui puolė lieti ant šiauriečių prakeiks- 
mus: 

— Bailiai jūs prakeiktieji! — rėkė jis. — Jūs mušate bejėgius, 
tačiau kai karalius atsiųs kariuomenę ginti vargšų teisybės, vis- 
kas apsivers aukštyn kojom! 

Jie nutraukė aviganį nuo arklio, nurengė jį, pririšo skersai 
arklio nugaros ir išplakė. Kažkas pasiūlė suvaryti jam į užpakalį 
seną surūdijusią alebardą, kurią atrado klojime, tačiau įsikišo 
Aris, piktai sušėrė žirgui, ir tas nulėkė, nešinas pusnuogiu vyru. 
Ant jo sėdmenų matėsi raudonos drūžės. 


14 
Jounas Oulavsonas 
Kovas, 1548 


Baldvinas žingsniavo per aukštas apledėjusias žoles, kurios 
stovėjo tiesios kaip šakaliukai, nejudinamos vėjo. Jūros pavir- 
šiuje raibuliavo saulės atspindžiai. 

Iš priešakio taku artėjo aukštaūgis berniukas. Jam prisiarti- 
nus, Baldvinas pastebėjo, kad jo žvilgsnis nieko gera nežada. 
Jam dingtelėjo į galvą vienas tėvo patarimų: „Niekada nerodyk 
baimės — tada išvengsi daugelio kovų". Baldvinas sukaupė drąsą. 

— Ko čia valkiojiesi? — jiems priartėjus prie vienas kito, 
paklausė vaikėzas. 

— Einu pas pastorių Einarą, — tiesiai atsakė Baldvinas, žiū- 
rėdamas jam į akis. 

— Meluoji! — pamanė vaikėzas ir tarė: — Tu esi prakeiktas 
šnipas, pasiųstas Vokietijos kaizerio Karolio V. — Jis vyptelėjo. — 
Kaizeris ketina prijungti Hamburgą prie savo valstybės. Tačiau 

žmonės niekada nenusisuks nuo tyro palaimintojo Liuterio tikė- 
jimo. — Berniūkštis persižegnojo. 

Baldvinas nė nemanė taip pat persižegnoti, lyg bandydamas 
įsiteikti jam. Jis tylėjo laukdamas, kas bus toliau. Jiedu tebežiū- 
rėjo vienas kitam į akis. 

— O gal tave atsiuntė Danijos karalius? — Vaikėzas nužvel- 
gė jį nuo galvos ligi kojų. — Štai ką aš tau pasakysiu: Jounas 
Arasonas niekuomet nepasiduos ir neatiduos tavo ponui šiau- 
rės, kad jis galėtų nupešti juos plikai. Tatai įrodo jo Žygis į 
Hodnafiordą rudenį. Darbininkai iš Houlų vėl keliauja dirbti į 
Bjadnanesą, — toliau energingai varė berniokas. — Ar neužten- 
ka jau to, kad Kristianas III viską išplėšė ir išdraskė vienuolynus? 
Ar jums nieko neužtenka? Ir nerasi čia nė vieno hamburgiečių 
laivo! Žmonės nuo Aulftaneso iki pat Bausų neturi nei kuo ap- 
sirengti, nei pavalgyti, negaudami plaukti į jūrą gaudyti vokie- 
čiams žuvies — ir visa tai tavo kaltė! — Berniūkštis koja nubrėžė 
žemėje liniją ir suriko: — Velnio šnipas! Jei tu valkiojiesi čionai, 
pagal įstatymus tave dera užmušti! 

— Tai kurią pusę tu palaikai? — paklausė Baldvinas. — Re- 
formatus ar katalikus? 

— Palaikau tuos, kurie man patinka! — atšovė vaikėzas. 

Baldvinas svarstė, ar verta bandyti pabėgti, tačiau jo prieši- 
ninkas buvo ilgakojis ir galėjo būti smarkus bėgikas. „Mano 
tėvas niekuomet nebėga iš Mūšio", — pamanė pats sau. Ant 
žemės jis pastebėjo akmenį, kuris kaip tik tilpo į saują. Šiuo 
akmeniu jis galėtų trenkti berniokui į galvą. 

— Aš palaikau karalių Kristianą, o širdimi seku Liuterį, — 
peržengdamas ribą tarė Baldvinas. 

Nuo šių žodžių nepažįstamasis visiškai suminkštėjo. 

— Aš taip pat liuteronas ir esu ištikimas karaliui, — tarė jis. — 
Gaila, kad hamburgiečiai vis pešasi dėl Žuvies su savo globėju, 
Danijos karaliumi. Jie turėtų remti vienas kitą. 

— Visi nori prekiauti su Karoliu V, nors jis ir kovoja už klai- 

dingą tikėjimą, — išminčiaus tonu tarė Baldvinas, bandydamas 
suturėti virpulį. 

Berniokas linktelėjo galvą ir prisistatė. Jis buvo vardu Jounas 
Oulavsonas. Baldvinas pasisakė savo vardą. Jiedu paspaudė vie- 
nas kitam ranką. 

Baldvinas tęsė savo žygį, o Jounas nusekė iš paskos. 

— Ko tau reikia iš Einaro? 

— Aš mokausi teisingos krikščionybės. 

— Girdžiu, kad tu ne islandas. 

— Aš — danas, — iš savigarbos Baldvinas nutylėjo, kas jo tėvas. 

— Mano tėvas pernai žvejojo hamburgiečiams, — tarė Jou- 
nas. — Tačiau dabar nieko nebeliko. Jis pasirinko verčiau pa- 
bėgti negu žvejoti Einarui už nieką. Mačiau, kaip jis vietininko 
liepimu buvo nuplaktas. Vietininkas yra godus paršas! 


— Aš mačiau, kaip žmogui kirto galvą, — atsakė Baldvinas. 
— Meluoji! — sušuko Jounas. Jo balsas išdavė, kad patikėjo. 
— Aš nieko nemeluoju, — atsakė Baldvinas. — Besastado 


įgaliotinio sūnus nemeluoja. Galėčiau paliepti nuplakti tave už 
žodžius, kuriuos pasakei apie vietininką. Galėčiau padaryti taip, 
kad tave ištremtų už tai, ką pasakei apie karalių, — Baldvinas 
pasijuto ir išdidus, ir laimingas, pasisakydamas savo kilmę. 

— Taitu — Besastado įgaliotinio sūnus? — paklausė Jounas. 
Iš pagarbos jo balsas pritilo. 

Jiedu priėjo pietinį pusiasalio kampą. Baldvinas buvo paste- 
bėjęs, kad iš ten stovėjusios trobos niekuomet neišeidavo joks 
žmogus. Jis žinojo, kad ten gyvena brolis ir sesuo. Einaras buvo 
pasakęs jam, kad motina prieš metus buvo mirusi per epidemiją, 
o tėvas buvo arba pabėgęs į šiaurę, arba į užsieniečių laivą. 

— Sakei, kad matei, kaip žmogui nukirto galvą? 

— Taip. 

— O už ką jis buvo nužudytas? 

— Bausmė buvo teisinga. Jis sukūrė nepadorias eiles apie 
Zelandijos vyskupą Pėterį Paladijų. 

Jounas Oulavsonas rimtai palingavo galvą: 

— Tai jis tikrai nusipelnė būti užmuštas. 

Atsklendęs nuo jūros balnotasis kiras apžvalgė bičiulius ir 
apsisukęs vėl grįžo prie vandenų. 

Takas vedė į nuomininkų trobelę. Jounas Oulavsonas atvėrė 
duris. Iš tamsos išniro moters figūra. 

— Su kuo čia valkiojiesi? — paklausė moteris. 

— Tai Besastado įgaliotinio sūnus, — solidžiai tarė Jounas. 

— O, — tarstelėjo moteris ir pagarbiai nusilenkė. — Tai pa- 
kvieskime jį į vidų. 

Jie įėjo į trobą. Stogo anga buvo atidengta, ir dienos šviesa 
krito ant stalo bei senos drožiniais papuoštos skrynios. 

— Gal nori atsigerti? — paklausė moteris. 

Jos vardas buvo Gunhilda, ir ji sakėsi pažįstanti Baldviną iš 
matymo. Jounas buvo beeinąs į virtuvę. 

— Ne, — sustabdė jį Gunhilda. — Iš tokių mes negalime jo 
vaišinti. — Ir atvožė skrynią. 

Iš ten ji išėmė skardinius indus, suvyniotus į skudurus, ir 
padėjo prieš berniuką puodelį su lėkšte. Keli liūtai vijosi vienas 
kitą ratu aplinkui puodelį. Lėkštė buvo subraižyta ir su įlinkusiu 
dugnu. Tokių rykų buvo apstu daniškuose namuose, tačiau bu- 
vo matyti, kad čionai, Gardų nuomininkų pirkioje, jam ant stalo 
buvo padėtos šeimos brangenybės. Tai patvirtino ir iškilmingas 
Jouno Oulavsono veidas. 

Baldvinui buvo patiektas pieno mišinys ir kraujinė dešra — 
maistas, kurį jis vargiai galėjo nuryti". 

Brolis su seserim tylėdami žiūrėjo, kaip jis valgo. Baldvinas iš 
mandagumo pabaigė visa, kas jam buvo patiekta. 

— Aš susivėlinau, — tarė jis. — Jau seniai turėjau būti pamo- 
koje pas Einarą. 


* Pieno mišinys būdavo daromas iš pieno ir vandens. Kraujinė dešra ir kiti 
mėsos produktai paprastai būdavo laikomi išrūgose, kad nepagestų. 

Pastoriaus troba buvo gerokai didesnė už nuomininkų pirke- 
lę. Bažnyčia stovėjo jūros pakrantėje, apjuosta akmenų ir žemės 
tvora. Po pat kraigu kabojo varinis kryžius. Einaras Oulavsonas 
išgarsėjo visoje šalyje, susimušęs su Didriku van Mindenu; kai 
tas gyveno Besastade, abu pareiškė teises į žvejybą prie pusia- 
salio bei gagų pūkus ir savo ginčą išsprendė kumščiais. 

Einaro žmona apie daugumą dalykų buvo priešingos nei jos 
vyras nuomonės. Jiedu turėjo sumitusį sūnų, vardu Egilis. 

— Kaip ilgai žmonės pešėsi dėl žuvies Islandijoje? — nusi- 
stebėjo Einaras iš Baldvino klausimo. — Nuo pat šalies apgy- 
vendinimo, mielas berniuk, o gal ir dar ilgiau! 

Jo žmona atsiduso. 

— Praslinko ne daugiau kaip dvi dešimtys metų nuo to laiko, 
kai hamburgiečiai išstūmė anglus iš Habnarfiordo. Jie savo lai- 
vų pirmgaliuose užkūrė laužus ir užleido gyvenvietę aitriais dū- 
mais, 0 paskui šturmavo pakrantę. 

— Kažkodėl aš neprisimenu tokio mūšio, — pertarė žmona. 

— Gera istorija atsiranda ne iš smulkmeniško įvykių atpasa- 
kojimo, — nors, žinia, nevalia iškraipyti teisybės, — bet iš dva- 
sios, kurią jai įkvepia pasakotojas. 

— Ar negalėjo kas nudėti vietininko Didriko tame susirėmi- 
me? — paklausė moteris. 

— Ne taip paprasta, — atsakė Einaras. — Jis gyveno Ham- 
burge ir vietininku tapo tik prabėgus daugeliui metų. Didrikas 
van Mindenas buvo šauniausias iš šauniausių, jis pirmas puolė į 
mūšį Grindavike, kur anglai lėbavo ir dulkino moteris, pardavę 
sielas velniui, — tęsė Einaras, lyg pamiršęs savo praeities riete- 
nas su fogtu. — Jis narsiai stojo į kovą greta manęs, Erlendo 
Torvardarsono ir kitų tvirtų vyrų! Tuomet mes užmušėme tryli- 
ka, o lagmanas, eidamas priešakyje, nutvėrė dar du bebandan- 
čius pasprukti ir abu nužudė. Kitus jis apdegino ugnimi. 

— Man atrodo, kad tau nederėtų tiek pūstis dėl to, kad tąsei- 
si su velniais. Argi tu ne kunigasė — prikišo žmona. 

— Ramiai, moterie! Aš mokau berniuką, kad nuėjęs galėtų 
viską perduoti tėvui, — jis atsisuko į Baldviną. — Savaime su- 
pranta, visos šitos negerovės kilo dėl žuvies. O jums, danams, 
dar atsirūgs tai, kad areštavote vokiečių laivus Pietuose. Ham- 
burgiečiai nenusileis ligi nebus palaužti jėga. Karalius keikiasi 
dėl tokių savo pavaldinių. — Einaras patapšnojo berniukui per 
petį ir pridūrė: — Perduok tėvui nuo manęs, kad būtų atsargus. 

Pamoka vyko medžio lentelėmis apkaltame kambaryje. Baldvi- 
nas troško išgirsti daugiau apie praeities kovas, tačiau Einaras, 
nusileidęs žmonos priekaištams, ėmė pasakoti jam apie gailes- 
tingąjį samarietį. 

Baldvinui išėjus iš Einaro, jau buvo pradėję temti. Lauke lū- 
kuriavęs Jounas Oulavsonas pasisiūlė palydėti jį. 

— Nereikia, — atsakė Baldvinas. 

— Aš paėjėsiu su tavimi, — tarė Jounas. — Čia, pusiasalyje, 
pilna plėšikų, ir vienam keliauti pavojinga. Ir prižadėk man ne- 
pasakoti tėvui to, ką aš buvau pasakęs apie vietininką, — pridū- 
rė jis. — Kitaip dar iki rudens būsime išvaryti elgetauti! 

— Pažadu, — atsakė Baldvinas. 

Kai pasimatė Besastadas, Baldvinas tarė Jounui: 

— Tau daugiau nebereikia manęs lydėti. 


— Dievas mato, kad jeigu areštuočiau šitą berniūkštį, turė- 
čiau dar daug kam uždėti pančius, — atsakė tėvas, kai Baldvi- 
nas jam papasakojo apie Jouną Oulavsoną ir jo neatsargią 
kalbą. — Dievas taip pat žino, kad šioje šalyje turiu ir daugiau 
sagų susegti — iš Skaulholto atėjo liūdniausios žinios, kokios 
tik galėjo mane pasiekti. Vyskupas Gicuras, ištikimiausias Die- 
vo tarnas, mirė. 

15 
Mūsų salis, Islandija 
Balandis, 1548 


Laiškas, atneštas karaliui Kristianui III, gulėdamas ant jo ra- 
šomojo stalo maudėsi saulės spinduliuose. Beskaitant savo var- 
dą, Kristianui III rašysena pasirodė lyg pažįstama, tačiau jis vis 
tiek niekaip negalėjo prisiminti, kas galėjo būti parašęs šį laiš- 
ką. Tačiau viena jis žinojo: tas, kuris parašė šį laišką, vienąsyk 
jau buvo pranešęs jam blogą naujieną. 

Kristianas III piktai dirstelėjo į tarną, lyg laiškas būtų tarno 
kaltė — mažai kas labiau pykdė karalių už blogas naujienas 
ankstyvą rytą, išskyrus nebent nuolatinius priminimus apie valsty- 
bės įsiskolinimus kare. 

— Laiškas iš Islandijos, — nuolankiai tarė tarnas. 

— Iš Islandijos! — karalius, vėl pažvelgęs į laišką, staiga atpa- 
žino Kristiano Skriverio rašyseną ir pajuto, kaip veidas ėmė tinti. 
Visoje valstybėje valdžia buvo suimta į tvirtas rankas. Laiškas iš 
Islandijos buvo dar blogiau nei priminimai apie karo skolas. 

— Laiškas nuo jūsų uolaus tarno, garbingojo ir mylimojo 
piliečio Kristiano Skriverio. 

Nepakeldamas akių karalius linktelėjo galvą, ir tarnas susi- 
prato turįs išeiti. 

Žiūrėdamas į rašyseną, karalius prisiminė, kad ta pati ranka 
prieš trylika metų buvo laišku pranešusi jam apie komisijos, 
kurią jis buvo pasiuntęs į Nidarosą derėtis su vyskupu Ulavu 
Engelbrektsonu, išžudymą. 

„Kiekvieną rytą pabusti karui, — pamanė karalius. — Toks 
valdžios vyrų likimas — toks karalių likimas." Kristianas III at- 
plėšė laišką ir išskleidė jį ant stalo. 

„Besastadas, Islandija, balandžio 23 d., 15148 metai po Kris- 
taus." 

Karalius greitai peržvelgė laišką: 


„Širdingai viliuosi, kad šis laiškas suras Jūsų didenybę geros 
būklės. Taip pat tikiuosi, kad Jūsų didenybės nenuliūdins šios 
gedulingos naujienos, kurias aprašiau prieš nepilną mėnesį". 

Karalius, pakėlęs galvą nuo laiško, lėtai apsidairė aplinkui, ta- 
čiau kambaryje nebuvo nieko, kas būtų galėjęs atremti jo žvilgsnį. 

— Naujienos! — balsiai ištarė jis. — Gedulingos naujienos! 
Apie kokias naujienas jis čia šneka? 

Kristianas III vėl pažvelgė į laišką: 

„Naujienos tos, kad mūsų mielas Skaulkholto superintendantas 
Gicuras Einarsonas mirė. Po to, kai parašiau Jūsų didenybei pir- 
mą kartą, sužinojau, kad vyskupas pasitiko mirtį pakilęs iš pata- 
lo ir, žvelgdamas mirčiai į akis, elgėsi didvyriškai". 

— To laiško aš negavau! — karalius pajuto, kad jo smilkiniai 
išprakaitavo. — Dabar Jounas Arasonas sieks dvasinės valdžios 
visoje Islandijoje! — garsiai šūktelėjo jis, ritmingai belsdamas 
krumpliais į stalą. — Argi pasaulyje nebegalioja dėsniai?! Jauni 
žmonės, paklusę teisingam Dievo mokymui, miršta, o seni suk- 
čiai gyvena per amžius! 

Ištarus šiuos žodžius, priešais karalių staiga iškilo tėvas ir Jou- 
nas Arasonas — vyskupas buvo atvykęs pas Kristiano III tėvą į 
Kruneborgo pilį, kai Kristianas II siekė sosto. Tuomet viskas pri- 
klausė nuo to, ar Norvegijos vyskupai sutiks paremti jį, ir šitas 
islandas, naujai išrinktasis Houlų vyskupas, rėmė jį iš visų jėgų. 

— Velniai griebtų, man tuomet patiko šitas vyskupas Jou- 
nas, — suvapėjo karalius. — Jis atrodė kaip Žmogus, kuriam 
skirta valdyti tautas. 

Kristianas sėdėjo pasitarime su tėvu ir Jounu Arasonu. Vysku- 
pas pažadėjo jo tėvui visapusišką paramą, kol Islandijoje bus iš- 
laikyti teisėti Norvegijos įstatymai ir teisingasis Romos tikėjimas. 

„Teisėti Norvegijos įstatymai ir teisingasis Romos tikėjimas". 
"Tuo metu Kristianas pats jau seniai buvo slapta tapęs aistringu 
Liuterio pasekėju. Jis baigė skaityti laišką. 

Atidaręs langą, karalius pažvelgė į uostą. Ten pririštas stovė- 

jo smaluotas laivas. Dokininkai iškrovė jį, veždami prekes į san- 
dėlį. Kristianas III minutėlę stebėjo juos, o paskui atsigręžė į 
savo rašomąjį stalą — jam staiga pasirodė, lyg tenai kalbėda- 
miesi sėdėtų jo tėvas ir Jounas Arasonas. 

— Jis būtų puikus sąjungininkas, jei nustotų į viską žiūrėti 
velnio akimis, — sumurmėjo karalius. — Ak, gerasis Viešpatie 
Dieve! — atsiduso jis, rankomis sugniauždamas veidą. — Kodėl 
žmonių gyvenimas taip sutvarkytas, kad visuomet turime brai- 
dyti po kraują — net ir tuomet, kai elgiamės teisingai? 

Jis staiga pajuto, kaip jį apleidžia jėgos, o kūną apima silp- 
numas ir baimė. Karalius didžiai apsidžiaugė, kai kažkas pabel- 
dė į duris, ir po akimirkos į kabinetą savo didžiąją galvą įkišo jo 
kancleris, Johanas Frysas. Kancleris buvo užsidėjęs aukštą pe- 
ruką ir užsiauginęs smailią barzdelę. Jis pažvelgė į karalių, sto- 
vintį prie lango, ir kaip mat perprato, kas dedasi jo mintyse. 
Frysas įėjo į kabinetą ir uždarė duris. Jis greitai dirstelėjo į stalą, 
ant kurio gulėjo laiškas. 

— Blogos naujienos? — paklausė jis. Kancleris buvo pratęs 
eiti tiesiai prie reikalo, kad, iškilus problemai, tučtuojau galėtų 
suteikti karaliui reikalingą paramą. 

— Gicuras Einarsonas, jaunasis Skaulholto vyskupas, mirė, — 
atsakė Kristianas III ir prisėdo, susigriebęs už staiga apsunku- 
sios širdies. 

Nė nekrūptelėdamas Johanas Frysas atsisėdo prie stalo prie- 
šais karalių ir tarė: 

— Dabar Jounas Arasonas sieks Pietų Islandijos vyskupo sosto. 

— Aš jau pavargau nuo karų, — staiga balsiai tarė karalius. 

Johanas Frysas atsakė: 

— Visos mūsų tautos likimas priklauso nuo to, ar jūs nepa- 
vargsite! 

— Reikia velniškos stiprybės, norint būti karaliumi. Prabusti 
kiekvieną dieną tam, kad žudytum žmones — tai nelemtas darbas. 

— Velnias neturi tokių galių, — atsakė kancleris. — Vienas 

Dievas tegali sučiupti bedievius ir atimti gyvybę iš tų, kuric 
kėsinasi į jo valdžią. Liuteris yra pasakęs: „Karalius yra Dievo 
ranka žemėje". Kuomet nustosime tuo tikėti, valstybė sugrius! 

Kristianas III pažvelgė sau į delnus ir pajuto, kad jėgos po 
truputį sugrįžta. Tuomet jis klastingai šyptelėjęs tarė: 

— Tai išeina, kad aš lyg pusiau popiežius? 

— Kas nutiko, mano drauge? — paklausė Johanas Frysas. 

— Mano meilė tėvui akina mane, neleisdama griebtis tų prie- 
monių, kurių turėčiau imtis suvaldyti tą neklusnųjį vyskupą Jouną. 

— O jo sūnus, kuris prieš aštuonetą metų buvo pas mus 
atvykęs, — jis niekuo negali paveikti Jouno Arasono? 

— Nuo to laiko prabėgo šešeri metai, — pataisė karalius, ku- 
rio atmintis datoms buvo geležinė. — Man niekada tokia mintis 
nebuvo atėjusi į galvą, — pridūrė jis. — Man pakako vieną kartą 
pažvelgti į tą vyrą griežčiau — koks buvo jo vardas? — karalius 
stabtelėjo, bandydamas prisiminti jo vardą, ir tęsė toliau: — Jog 
suprasčiau, kad nė vienas mudviejų negali juo pasitikėti. 

— Nė vienas judviejų? 

— Nei aš, nei jo tėvas. Aš jam pažadėjau — Sigurdas jo 
vardas! — staiga prisiminė karalius, — kad vyskupui Jounui 
bus leista likti vyskupu ligi jis bus gyvas. Tačiau niekuomet 
nepamaniau, kad jis bus beveik nemirtingas! 

— Šitai jau gana seniai tęsiasi, — tarė kancleris. — Pakvies- 
kime jį čionai derybų, — kancleris pažvelgė į karalių. Kristianas 
III pažino žvilgsnį — kancleris laukė sprendimo. 

— Jei jis neatvyks, paskelbsiu jį už įstatymo ribų. 

Kancleris nepajudinamu žvilgsniu žvelgė į karalių. 

— O jei to bus negana, pasiųsiu į Islandiją kariuomenę ir 
nušalinsiu jį jėga. 

Šįkart kanclerio veidas persimainė ir jis patenkintas tarė ka- 
raliui: 

— Regiu, kad tu tebesi Dievo ranka žemėje, ir visa mūsų 
valstybė saugi. Ar laiške buvo dar kokių naujienų? 

— Laurentijus Mulė nori, kad uždrausčiau vokiečiams žie- 
moti Islandijoje. Sunku išleisti galingesnį įstatymą už senuosius 
islandų įstatymus. Mulė be perstojo kivirčijasi su vokiečių pirk- 
liais, kurie nenori perleisti jam prekybos su islandais, — blau- 
siai šyptelėjęs tarė karalius. 

— Savaime suprantama. Paimsime prekybą į savo rankas tuo- 
met, kai audra aprims. 

Karalius linktelėjo galvą ir kelis kartus pirštų galais pabeldė 
į stalą. 

— Jounas Arasonas jėga užėmė Bjadnanesą, išniekindamas 
mano gerumą ir teisingumą. Jis manosi esąs pajėgus stoti į kovą 
su Gicuru Einarsonu. Netikiu, kad Jounas Arasonas būtų toks 
užsispyręs ir toks kvailas, kad imtų siekti valdžios Skaulholte, 
netgi jei reikėtų stoti į kovą su manimi, — galų gale pasakė jis. — 
Mano šaliai tai kainuotų gausybę pinigų, kurių aš, iškankintas 
karo skolų, neturiu. Tačiau vyskupui Jounui tai kainuotų dar 
daugiau! — karčiu ir pilnu neapykantos balsu riktelėjo Kristia- 
nas III. — Tai kainuotų jam gyvybę! 


16 
Skaulholto vyskupo rinkimai 
Liepa, 1546 


Raitelis su plačiabryle skrybėle pasuko tiesiai vyskupijos link. 
Staiga jis pasuko arklį į šoną. 

— Aris ant savo pilkojo, — sumurmėjo Pietras Einarsonas. — 
Nematot, kaip tas kuinas kelia priekines kojas? Tas prakeiktas 
kvailys! — Pietras nutaikė šautuvą. — Esu tikras, kad pataiky- 
Čiau iš čia. Ar bent jau pakutenčiau tam stipenai strėnas. 

Skaulholto vyrai, stovėdami šiapus akmenų sienos, kuri buvo 
pastatyta iš šiaurinės bažnyčios pusės, stebėjo gausų Jouno Ara- 
sono būrį, bekuriantį Fodnastadale stovyklą. Greičiausiai jie keti- 

no sukliudyti skaulholtiečiams vakare pamelžti karves. Ant ak- 
menų sienos buvo sunešti šautuvai. Apgultis tęsėsi jau ketvirtą 
dieną. 

Pietras, Marteino brolis, buvo baigęs karo mokslus užsieniuose 
ir kovęsis samdinių kariuomenėje. Jis buvo niekuomet nenu- 
stygstantis vietoje, liesas ir įdegęs — islandiški orai dar nebuvo 
nutrynę ilgalaikių metų, praleistų Europoje, pėdsakų. Jis nebu- 
vo itin aukštas, tačiau toks tvirtas ir išdžiūvęs, kad ant jo rankų 
buvo galima suskaičiuoti visas kraujagysles ir sausgysles. Jo 
plaukai buvo sniego baltumo ir susivėlę, smakras mažutis. Ka- 
potai kalbėdamas per vieną burnos kraštą, jis tarė: 

— Kokio velnio jiems čia reikia? Ar jiems mažiau negu visos 
šalies neužtenka? Ką jis, šitas išgama, nori pasakyti, atsivilkda- 
mas į Skaulholtą? Nejaugi Aris, tas velnio vaikas, nepakanka- 
mai privagia, būdamas Eijafiordo viršaičiu? 

Po Gicuro mirties vyskupas Jounas laiške buvo atvirai pasi- 
siūlęs kitą pavasarį sustiprinti Skaulholto bažnyčią „pagal visus 
papročius, kurių Norvegijoje ir Islandijoje laikytasi daugiau nei 
penkis šimtus metų". 

— Tai kodėl nepasiunti jam svarelioė — paklausė Dadis. Jis 
įsikandęs čiulpė smilgą. 

— Nenoriu, kad šalies ir tautos istorijoje mane prisimintų 
kaip tą, kuris šovė lagmanui Ariui į nugarą, — atšovė Pietras. — 
Ketinu užimti garbingesnę vietą amžinybėje. 

— Tegul velnias susirenka tuos, kurie dar negimė, — atsakė 
Dadis, žvelgdamas į būrį iš Houlų. — Gyvenime svarbiausia — 
ši akimirka. 

— Ir prievartauti moteris ligi jos praranda amą bei pridirbti su 
jomis kuo daugiau vaikų velniui, — kažkas įkišo savo trigrašį, 
tačiau Dadis, Pietras ir Jounas Bjadnasonas nekreipė į jį dėmesio. 

Marteinas buvo taip pat atvykęs į Skaulholtą dalyvauti vysku- 
po rinkimuose. Jis buvo tikras, kad šis klausimas bus išspręstas 
greitai ir sėkmingai — Jounas Bjadnasonas buvo pats pasisiūlęs 

užimti vyskupo vietą, nors padėtis neatrodė labai jam palanki. 
Ligi tol šalies vyskupai buvo tikri aristokratai. O Jounas Bjadna- 
sonas... Jis buvo per žemo ūgio, plaukai per daug susivėlę, o kai 
jis įpykdavo, jo veidas tapdavo raudonas — atrodydavo, kad iš jo 
šnervių ir ausų tuoj pat pasipils ugnies liežuviai ir dūmų kamuo- 
liai. Tai darė jį juokingu. Bet vis tik... Daugiau nebuvo iš ko 
pasirinkti. Be to, galbūt naujosios pareigos suteiktų jam orumo? 

Tas kvaiša, kuris anksčiau pliauškė apie velnio vaikus, atro- 
do, dar nesijautė prisidaręs pakankamai gėdos — dabar jis iššo- 
ko per tvorą (sunkiai, mat buvo gerokai nutukęs) ir, atsukęs 
kumščius Houlų vyrų stovyklos link, paleido gerklę: 

— Kodėl taip elgiesi, Jounai Arasonai? Argi nežinai, kad 
Kristianas III, Danijos karalius, yra geras žmogus ir nori padova- 
noti šaliai laisvę ir teisingą tikėjimą?! Tai kodėl tu taip elgiesi, 
Jounai Arasonai?! 

Storulis nušokavo kiek giliau į slėnį, paskui grįžo atgal, norė- 
damas pasižiūrėti, kaip visiems patiko jo šūkalojimai. Pamatęs, 
kad Dadis pralinksmėjo, jis visai padūko: 

— Kodėl tu taip elgiesi, Jounai Arasonai? Ką tu darai, Jounai 
Arasonai? Argi tau ne gėda, Jounai Arasonai? 

Jounas Bjadnasonas žiūrėjo į jį piktai suraukęs akis. Grei- 
čiausiai jis nuogąstavo dėl artėjančių rinkimų. Tuo tarpu Dadis 
buvo nusiteikęs kuo puikiausiai ir šypsodamasis sekė sceną. 

— Baik elgtis kaip prakeiktas banditas! — riktelėjo Pietras 
Einarsonas storpilviui. 

Pietras buvo paėmęs valdžią į savo rankas — jis liepė sukrau- 
ti akmenų sieną šalia bažnyčios ir aprūpino ją šautuvais. Jis 
pasitempęs vaikštinėjo šen ir ten, davinėdamas įsakymus, nors 
kartkartėmis jam kildavo noras pasitarti su Dadžiu. 

— Nesikarščiuok taip, — atsakydavo jam Dadis. — Kokio 
velnio tu čia taip karščiuojiesiė 

Bažnyčioje laukė trys dešimtys kunigų, atvykusių iš įvairių Pie- 
tų Islandijos vietovių. Dalis jų buvo gana neramūs. Dauguma buvo 

katalikai, ir žinia, kad vyskupas Jounas Arasonas stovėjo su savo 
vyrais pievoje, užėmė jiems žadą. Tačiau kiekvienam buvo aišku, 
kad vyskupas pasirodys rinkimuose — tai buvo galima suprasti 
iš jo laiško, parašyto pavasarį. Tačiau laiškas buvo surašytas 
gana neapgalvotai. Perskaitęs jį Jounas Bjadnasonas suprato, 
kad Houlų vyskupas atjos su savo vyrais į pietus dar prieš Altin- 
gą, tad jis sukvietė į Skaulholto gynybą apylinkės ūkininkus, o 
taip pat ir Dadį, Marteiną bei Pietrą iš Slėnių ir iš Snaifelsneso. 

Ūkininkai rinkosi nenoromis. Tačiau kai jiems buvo pasakyta, 
kad vadovaus Dadis, jie kiek atlyžo. Seniau jis buvo vyskupo Og- 
mundo Paulsono apsauginis, ir vietiniai žmonės pietuose jį mėgo. 

Jounas Bjadnasonas buvo pastatęs Biskupstunge sargybą, ta- 
čiau jis buvo tiek įsitikinęs Jouno Arasono ir jo sūnų atvykimu, 
kad netgi manė, jog ta sargyba nereikalinga. Be to, tą dieną ir 
valandą, kurią Jounas Bjadnasonas buvo prisakęs budėti, sargy- 
ba nestovėjo poste. 

— Bet kaip jis atrodys su vyskupo arnotu? — svarstė Martei- 
nas. — Jis bus jam per didelis, vilksis grindimis. Jis gi parklups! 

Marteinas sėdėjo ant Skaulholto bažnyčios laiptų ir be jokio 
tikslo drožė pagalį. Geltonos skiedrelės krito jam po kojomis. 
Jis kartkartėmis pagalvodavo apie merginą, kurią sutiko Reik- 
holte, apsistojęs nakvynei pakeliui į Skaulholtą. Kaip įsimylėjęs 
jaunuolis, jis nesugebėjo ištarti jai nė žodžio. Staiga Marteinas 
išgirdo girgždant žvyrą ir pakėlė galvą. Priešais jį stovėjo jo 
brolis Pietras. Nors buvo žemo ūgio, Pietras visuomet atrodė 
oriai ir nenusileisdavo aukštesniems. 

— Galėtum būti puikus vyskupas, — ištarė Marteinas. 

— Štai sėdi tas, kuris labiausiai tinka šiam postui, ir drožia 
pagalį. 

Marteinui šis pasiūlymas pasirodė toks juokingas, kad jis nė 
nepažiūrėjo į viršų, ar brolis nejuokauja. 

— Aš visiškai nejuokauju, — tarė Pietras. 

Marteinas akimirką nustojo drožęs baslį ir pažvelgė į brolį: 

— Kiek kartų sakiau jums, kad nemanau, jog esu tinkamas 
šioms pareigoms. O Gyslis Jounsonas? 

Pietras prisėdo šalia: 

— Dadis nė iš tolo nesutinka, kad Gyslis taptų vyskupu. 

— Kodėl gi ne? 

— Gyslis toks pasipūtęs. Dadžiui nepatinka jo išdidumas. Du 
gaidžiai negali giedoti ant vienos laktos. 

— Man nesvarbu, ką kalba Dadis! 

— Tačiau man svarbu, — tvirtu baltu nukirto Pietras. — Be 
jo Mes vargiai sugebėtume išlaikyti Snaifelsnesą. Jis gina mus 
nuo užpuolikų iš pietų ir vakarų. Ar norėtum turėti reikalų su 
Erlendu arba vyskupu Jounu be Dadžio paramos? 

— Jei tapčiau vyskupų, — atsakė Marteinas, — vis viena 
tektų su abiem susidurti. Jūs juokaujate! — piktai tarė jis. — 
Pietų kunigai niekuomet nesutiks, kad aš tapčiau vyskupu. O 
kaip bus su Jounu Bjadnasonu, kuris gyvena čia nuo vaikystės? 
Tik pelnysiu jo priešiškumą ir neapykantą — pamatysi. 

— Kai Jounas nuvažiuos pas karalių, tai Kristianas III, kuris 
ir pats nėra itin aukštas, tik nužveląs stalo kraštą ir nepamatys 
jokio Žmogaus, sėdinčio priešais. 

Marteinas padėjo broliui ant kelio ranką, kad tas nutiltų: 

— Šuo štai kur pakastas — Jounui jūs nepajėgtumėte įsaki- 
nėti! Jis ir užsispyręs, ir atkaklus! 

— Atkaklesnio už tave nepažįstu! Tu būtum dar labiau užsi- 
spyręs negu Tomas Beketas“, ir čia kalba eina apie interesus. 
Senieji laikai praėjo. Bažnyčia turės atiduoti karūnai savo tur- 
tus. Tie bus patenkinti, kurie valdys žemes ir džiovintą žuvį, o 
nevykėliai ir toliau sėdės, verkšlendami dėl savo nevykėlišku- 
mo — kaip visuomet. Pasirink! 

— Kas nenori gero ūkio? Kilnojamo ir nekilnojamo turto? 
Gerų žirgų! Bet Skaulholtas yra vienintelė žemė, kurios visiškai 


* St. Thomas Becket (1118—1170) — anglų arkivyskupas, aršiai priešinęsis 
karaliaus Henriko II siekiui kontroliuoti bažnyčią. 

nenoriu, — atsakė Marteinas. — Aš geriausiai išmanau, kaip 
dekoruoti bažnyčias, — pridūrė jis. 

— Ar tau negėda tos teplionės virš vakarinių bažnyčios du- 
rų? — paklausė Pietras. 


Į Jouno Arasono stovyklą prigužėjo pietiečių kunigų, kurie 
nusprendė paklusti vyskupo valiai ir įsakymams. 


— Broliai! — pradėjo Jounas Arasonas. Jis buvo paliepęs 
sustatyti palapines ratu, ir pasitarimas vyko šio aptvaro vidury- 
je. — Velnias kaip ir anksčiau dieną naktį tyko mūsų sielų. Jis 


niekuomet nepailsta. Bet mes būkime stiprūs tikėjime! Ir mes 
privalome būti bebaimiai, nes tokie mes malonūs Dievui. Aš 
atvykau į šį kunigų suvažiavimą kaip teisėtas šventosios Skaul- 
holto bažnyčios valdytojas ir noriu paskelbti naujo Romos tikė- 
jimo vyskupo rinkimus bei išvalyti Skaulholto bažnyčią nuo 
klaikiojo suteršimo, jei tik bus įmanoma... — vyskupas staiga 
stabtelėjo, lyg nežinodamas, kaip tęsti toliau. Jis pasikasė smak- 
rą ir minutėlę pamąstė. — Čionai atvyko mūsų brangus drau- 
gas, Tihkvabairo abatas Sigvardas, ir sakau aš jums, broliai 
tikėjime, kad aš noriu, jog šis nuolankus viešpaties ir bažnyčios 
tarnas šiandien būtų išrinktas Skaulholto vyskupu. 

Visi tylomis sužiuro į abatą. Jis buvo stambus vyras žilais 
plaukais, per daug tingus, kad skustų barzdą, kaip numatyta 
reguloje. Jis nenusiskuto netgi prieš vykdamas į kunigų suva- 
žiavimą — jo žandai buvo apžėlę žilais plaukais. 


Jie jojo Kjolio keliu iš Houlų į Biskupstungą. Kjolyje Bjodnas 
paklausė tėvo: 

— Kas bus išrinktas, tėve? 

— Sigvardas, Tihkvabairo abatas. Aš išsiųsiu jį į užsienį. 

— Abatą Sigvardą? Šitą kvėšą! Kuriam galuiė Karalius nie- 
kada nesutiks įšventinti jo. Tik liuteronas gali būti įšventintas, 
ir tik tas, kurio norės pats karalius. ' 


134 


— Ar tu nori vykti pas karalių ir niekada nebesugrįžti? — 
paklausė Jounas Arasonas. — Sigvardas perduos karaliui mūsų 
valią, kad mes niekada nepasiduosime priespaudai. Kristianas 
III įsakė: atsiųskite man tinkamą žmogų. Mes atsakome: siun- 
čiame jums, pone karaliau, tą kvailį, kuris jums pritinka. 


Buvo balsuojama keliant rankas. Išrinkus Sigvardą, vyskupas 
prispaudė po rinkimų dokumentu su kitų kunigų antspaudais 
savąjį antspaudą. 

Po to vyskupas atsisėdo pasitarti dviese su Ariu. Po judviejų 
pokalbio Aris pėsčiomis patraukė į Skaulholtą. Vyresnieji jau 
buvo nuėję į trobą, tačiau tie, kuriems buvo patikėti šautuvai, 
smalsiai sekė besiartinantį Arį. 

Aris pajuto, kaip širdis ėmė plakti smarkiau. Ligi sienos dar 
buvo likęs geras gabalas kelio, ir Aris žinojo, kad jis įveiks savo 
senąjį priešą — baimę — anksčiau nei pasieks sieną. Jis sparčiu 
žingsniu priėjo sieną, pasirėmė ranka ir peršoko ją vienu šuoliu — 
vyrai pasitraukė jam iš kelio. 

— Kur vyksta posėdis? — paklausė jis. 

— Kunigų troboje, — buvo atsakyta. — Dar nenuspręsta, kas 
taps vyskupu. 

— Aš noriu, kad vienas iš jūsų nubėgęs praneštų, kas atvykęs. 

Tas, kuris ryte šūkalojo ant vyskupo Jouno Arasono, pa- 
knopstomis nulėkė į kunigų trobą. 

Pirmasis į lauką išėjo Dadis, kiti susispietė jam už nugaros. 

— Vyručiui netrūksta drąsos! — tarė Dadis. 

Nieko jam neatsakydamas, Aris tarė: 

— Atnešiau žinią nuo savo tėvo, vyskupo Jouno. 

— Visos žinios nuo tavo tėvo blogos ir neteisingos, — atsakė 
Dadis. 

— Mano tėvas perduoda štai ką, — Aris pakėlė balsą, nes 
prie durų jau buvo susirinkę visi kunigai. — Elkitės teisingai ir 
pakluskite seniesiems Norvegijos įstatymams ir Romos tradici- 

jai. Išrinkite tą žmogų, kurį į Skaulholto vyskupus pasiūlė teisė- 
tas valdytojas — Tihkvabairo abatą Sigvardą. 

Po šių žodžių minioje pasigirdo juokas. Kažkas šūktelėjo: 

— Kas šiandien valgyti? — o paskui, mėgdžiodamas ploną 
Sigvardo balsą, pridūrė: — A? Ar aviena? 

Aris vos sulaikė beišsprūstančią šypseną. 

— Tačiau, kita vertus, Ari, — paklausė Jounas Bjadnasonas, — 
o jeigu mes nepaklusime? 

— Tuomet visi būsite paskelbti už įstatymo ribų! 

— Niekada nerinksiu žmogaus, kuris laiko vyskupo lazdą ir 
nešioja mitrą! — šūktelėjo Gyslis Jounsonas iš Selaurdalio. Jis 
buvo aukštaūgis ir ilgakaklis ir ūgiu išsiskyrė iš minios. 

— Ar tiesa, kad tavo tėvas bastėsi po šias apylinkes šiomis 
dienomis? — sušuko vienas kunigas, atsivertęs į Liuterio tikėji- 
mą. — Jis neturi tam jokios teisės! 

— Vaikai buvo krikštijami ir jiems buvo suteikiamas sutvirti- 
nimo sakramentas, — atsakė Aris. — Sakau jums dar kartą — 
rizikuojate atsidurti už įstatymo ribų. 

Dadis ir dar keli vyrai vyptelėjo, tačiau minioje Aris pastebė- 
jo keletą persigandusių veidų. 

— Jau per vėlu rinkti apsirijėlį Sigvardą, — tarė Pietras Ei- 
narsonas. — Jau nuspręsta, kas taps Skaulholto vyskupu. 

— Nejaugiė — nustebęs paklausė Aris. — Tai bent naujiena. 
Tai kuris jūsų užims tą aukštąjį postą? 

— Marteinas Einarsonas, — ištarė Pietras. 

Visi kaip vienas nutilo, ir Aris, peržvelgęs kunigų veidus, 
suprato, kad daugumai šie žodžiai trenkė kaip perkūnas iš gied- 
ro dangaus, o dalis netgi buvo nepatenkinti — tarp šių pirmasis 
buvo Jounas Bjadnasonas, kuris nuraudo kaip ugnis, nespėjęs 
net mirktelėti. 

— Marteinai! — Aris kreipėsi į Marteiną, kuris stovėjo papil- 
kėjusiu veidu. — Mes pažįstami jau kelias dešimtis metų. Abu 
žinome, kad esi menkas kunigas — ką jau bekalbėti apie vysku- 

pą, ir man atrodo, kad tokios pačios nuomonės laikosi ir Jounas 
Bjadnasonas! 

Marteinas norėjo atsakyti, tačiau susilaikė. 

— Mes visi vienbalsiai pritariame Marteino išrinkimui, — 
susitvardęs atsakė Jounas Bjadnasonas. 

— Būtų geriausia, jeigu paliktumėte bažnyčią, kad mano tė- 
vas galėtų ją išvalyti nuo jos klaikiojo suteršimo, — tarė Aris. — 
O aš grįžtu atgal pas saviškius pranešti jiems naujienų. 

— O kodėl tu manaisi galėsiąs sugrįžti iš čia? — paklausė 
Dadis Gudmundsonas. 

— Nors jums nekaip sekasi rinkti vyskupus, — atsakė Aris, — 
vis tik visi esate džentelmenai! — Jis nužvelgė pastojusius jam 
kelią, ir vyrai atsitraukė. 


Aris peršoko per tvorą lygiai taip pat mikliai, kaip ir pirmąjį 
kartą. Skaulholto gynėjai žiūrėjo jam įkandin. 

— Kodėl tu nesuėmei to velnio? — tarė Jounas Bjadnasonas 
Dadžiui. 

— Ir ką man reikėtų daryti su juo? — pertarė Dadis. — Lauk- 
ti, kol ateis jo pasiimti? Neturiu nei pajėgų, nei pinigų saugoti 
tokį Žmogų nuo visos šiaurės. 

— Bet dabar turėsi nuo tų pačių saugoti visus pietus, — atsakė 
Jounas Bjadnasonas. Nueidamas į trobą, jis per petį piktai Žvilgte- 
lėjo į vyrus, kad visi matytų, kaip jį supykdė įvykių pabaiga. 

— Tu netari anei žodžio, — tarė Pietras Einarsonas broliui. 

— Esu per prievartą įtrauktas į šį Žaidimą, — atsakė Marteinas. 


— Marteinas Einarsonas — vyskupas! — pakartojo Jounas 
Arasonas, kai sūnus pranešė jam naujienas. Vyskupas pažvelgė į 
Bjodną. — O kodėl ne Dadis Gudmundsonas? — ironiškai pa- 
klausė jis. — Tas bent jau turi pakankamai jėgų tokiam darbui. 

Tačiau staiga vyskupo veidas persimainė — jį vėl iškreipė 
seniai pažįstama didybės mina: 

— Tai švento posto paniekinimas, — galų gale ištarė jis. — 
Kai tik išauš, josime į Skaulholtą. 

— Jų daugiau nei manėme ir jie geriau apsiginklavę, — tarė 
Aris. 

— Pietiečiai neseks paskui tuos, kurie nori iš jų atimti bažny- 
čios gailestingumą ir šventųjų paguodą, — atkirto vyskupas. 

— Su jais Dadis, — tęsė Aris. — Pietiečiai jį myli. 

Rytą palapinės buvo suvyniotos ir būrys patraukė į Skaulholtą. 

Prie gynybinės sienos kilo sambrūzdis. Buvo aiškiai matyti, 
kad Skaulholto gynėjai manė, jog Houlų būrys jos į Altingą 
Tingo slėnyje. 

— Kuo plačiau išsisklaidykite! — sušuko vyskupas. 

Vyrai galvotrūkčiais lakstė tarp vyskupo trobos ir bažnyčios. 
Lijo ir matomumas buvo prastas. Avys, ieškodamos priedangos 
nuo lietaus, subėgo po stogine ir permirkusios iš tolo stebėjo 
įvykius žmonių pasaulyje. 

Staiga pasigirdo šūvių salvė — nuo sienos šen bei ten į viršų 
pakilo dūmų debesėliai. Šoviniams neužteko galios sužaloti žmo- 
nes, ir jie bejėgiai krito į žolę. Tas, kuris nuskriejo toliausiai, 
nukrito į žemę priešais vyskupo arklį. 

— Jie nori užmušti vyskupą Jouną Arasoną! — riktelėjo kažkas. 

Daug kas norėjo pulti sieną bet kokia kaina, tačiau vyskupas 
iškėlė ranką; ranka šiek tiek suvirpėjo, ir žmonėms pasirodė, kad 
jie mišiose — ši ranka tiek daug sykių buvo suvirpėjusi, prieš 
išdalindama Kristaus kūną. Vyskupas, apniktas dvejonių, tarė: 

— Jie nepasitrauks be mūšio. 

— Puolam juos! — sušuko Bjodnas. 

— Kad pridarytume dar daugiau našlaičių! — atsakė jam 
tėvas. — Ne, tai sunkesnė našta nei šiuo metu galiu pakelti ant 
pečių. Jojam į tingą — ten aš sukviesiu dvylikos teismą" ir iškel- 
siu jiems ieškinį, šitiems valkatoms. 


* Senovės islandų teisme kaltinamąjį pripažindavo kaltu arba išteisindavo dvylika 
prisiekusiųjų. 

Pakeliui į Altingą jie sutiko kelis Dadžio darbininkus, vyk- 
stančius į Skaulholtą pas savo poną. Jų nešuliniai arkliai buvo 
apkrauti audimais ir maistu. Vyskupas Jounas, kuris visą kelią 
nuo tos akimirkos, kai jie paliko Skaulholtą, rūsčiai tylėjo, įsakė 
atimti arklius ir daiktus, 0 vyrus nuplakti. 


Marteinas su Dadžiu išjojo į vakarus, apsaugai pasiėmę kele- 
tą vyrų. Marteinas buvo įpykęs ir jo nuotaika negerėjo, nors 
Dadis ir stengėsi visaip jį pralinksminti. Galų gale abu jojo tylė- 
dami. Prijojus Reikholtą Borgarfiorde, Dadį lyg kas būtų nuo 
grandinės paleidęs — to priežastis buvo mergina, kuria Martei- 
nas slapčia žavėjosi, kai prieš kelias dienas vykdamas į kunigų 
susirinkimą buvo sustojęs čia pernakvoti. 

Dadis kaip mat privertė ją juoktis. 

— Kaip pagyvenęs vyras sugeba šitaip greitai prajuokinti 
jauną merginą? — svarstė Marteinas. — Kokiais pokštais? 

Visais tais itin retais atvejais, kai jam pačiam pasitaikydavo 
proga pabendrauti su moterimis, jo kalba tapdavo perdėm rim- 
ta, ir jis tučtuojau pristigdavo žodžių. 

Kai jie kitą rytą susiruošė išvykti, Dadis jau buvo sutaręs su 
ūkininku, kad mergina atvyktų dirbti į Snouksdalį. Jau ir taip 
buvę sutarta praėjusį rudenį, kad ji atvyktų dirbti į Kvamą, bet 
tuomet iš to, esą, nieko neišėjo — paaiškino Dadis vietiniams. 
Jo palydovai vogčiomis susižvalgė, tačiau nė vienas neišdrįso 
nusišaipyti. 

Mergina dailiai sėdėjo balne, prie kurio buvo pririšta skrynia 
su visu jos turtu šioje žemėje. Ji buvo apsivilkusi storos drobės 
marškiniais, o galvą buvo apsimuturiavusi šaliku, kuris jos veidą 
darė apvalesnį ir išryškino spuogą virš lūpos. Marteinas užjautė 
merginą, žinodamas, kas jos laukia. Tačiau po akimirksnio jį 
apėmė pyktis dėl jam daromo pažeminimo — jis buvo ir Stadar- 
stado pastorius, ir Dadžio giminė, o tas nė nebandė slėpti savo 
paleistuvystės. Prisiminęs, kad jį išrinko Skaulholto vyskupu, 

Marteinas dar labiau įniršo. Galų gale jų keliai išsiskyrė, ir Mar- 
teinas nujojo vienas papasakoti žmonai, kas per tą laiką įvyko. 

Jis pažvelgė į nujojantį Dadį ir jo palydovus su mergina. Ji 
neatsigręžė. 


17 
Niuborgas Fiune 
Rugsėjis, 1548 


Koridoriuje buvo tvanku. Sienos buvo išbaltintos kalkėmis, o 
storos sijos lubose buvo juodos. Marteinas laukė jau bene visą 
valandą. Jį pradėjo imti miegas, tačiau staiga į langą ėmė dau- 
žytis riebi musė. Jis pakilo atverti lango, norėdamas įleisti gry- 
no oro ir išleisti musę. Sargybinis nustebęs pažvelgė į jį ir suraukė 
antakius. Marteinas nekreipė į jį įdėmesio, o musė nuzvimbė 
link medžių ir žalių pievų, lyg būtų skubėjusi į pasimatymą 
kitame pasaulio gale. Marteinas atsisėdo. Išdidus žvilgsnis vis 
dar nebuvo išnykęs nuo sargybinio veido. 

— Kuo jis laiko svečius? Gyvuliais? 

Marteinas staiga prisiminė, pas ką buvo atvykęs. Jis buvo 
Fiune*. Marteinas apsigavo, manydamas, kad karalių pamatys 
Kopenhagoje. 

Tą pačią akimirką pro karaliaus kabineto duris išlindo ne- 
aukštas draugiškas vyras, pakumpęs ir su ilga smailėjančia lyg 
elfo“* barzda, ir ženklu parodė jam įeiti. 

Marteinas įžengė į didelį kambarį su mažais langeliais. Ma- 
žasis žmogeliukas su smailiąja barzdele kažką murmėdamas pri- 
vedė jį prie neaukšto vyriškio, sėdinčio už puošnaus stalo. Jam 
iš dešinės sėdėjo kitas vyras — aukštas ir tamsiabruvis. Ne- 


* Fiunas (Fyn (dan.)) — viena Danijos salyno salų. 
“ Elfai — antgamtinės chtoniškos skandinavų folkloro būtybės, panašios į 
žmones, tačiau gyvenusios uolose ir giliuose kalnų urvuose. 

aukštasis vyriškis atsistojo. Jo akys skaisčiai žėrėjo. Tai buvo 
Kristianas III. 

— Sveikas atvykęs, brangusis drauge iš Islandijos, — šiltai tarė 
jis, ir jie pasisveikino. Žmogeliukas su barzdele apėjo stalą ir atsi- 
sėdo karaliui iš kairės. — Norėčiau supažindinti, — karalius atsisu- 
ko į smailiabarzdį elfą: — Pėteris Paladijus, Zelandijos vyskupas — 
mūsų ypatingasis patarėjas Dievo krikščionybės klausimais. 

Pėteris Paladijus nusilenkė islandui. 

Karalius pasisuko į tamsųjį vyrą. Tas buvo su pleišto pavidalo 
barzda ir užriestais ūsais. Ir jis, ir karalius buvo skersai kaktos 
nukirptais plaukais. 

— Johanas Frysas, mano kancleris ir patarėjas valstybiniais 
klausimais. 

Rankos mostu karalius parodė Marteinui sėstis į krėslą prie- 
šais stalą. Marteinas atsisėdo. 

— Kokių naujienų atnešėte iš mūsų šalies Islandijos? Kas 
girdėti apie vyskupą Jouną Arasoną? — beveik reikalaujančiu 
tonu paklausė karalius, praleisdamas visas mandagumo frazes. 

— Prieš daugel metų aš visą vasarą dekoravau trobą Houluo- 
se Hjaltadalyje, — nerangiai tarė Marteinas. Jam atrodė, kad, 
prieš imant pasakoti karaliui apie Jouno savivaliavimą, reikėtų 
pradėti nuo kokio nors įvado. 

Trys vyriškiai laukė. 

— Aš esu tapytojas. 

Karalius draugiškai krestelėjo galvą. 

— Tapant man nebuvo leista priimti jokių sprendimų, nors šį 
reikalą išmanau puikiai. 

Karalius pažvelgė į Marteiną taip, lyg jam staiga būtų ding- 
telėję, kad šis vyras atėjo čia per nesusipratimą. Jis kantriai 
laukė, įpratęs, kad žmonės jo akivaizdoje jausdavosi nejaukiai. 

— Ką jūs norite tuo pasakyti? — paklausė Johanas Frysas, 
kuris neturėjo savo pono kantrybės. 

— Tas, kuris neleidžia amatininkui ramiai dirbti savo darbo, — 

atsakė Marteinas, — vargu ar klausys kieno patarimų, valdyda- 
mas vyskupiją — ką jau bekalbėti apie visos tautos, visos šalies 
valdymą. 

Pėteris Paladijus staiga ėmė nerimastingai mušti koja taktą į 
blizgančias medžio grindis. 

— Kitaip sakant, jūs teigiate, kad vyskupas Jounas Arasonas 
nesiduoda nurodinėjamasė 

— Jis būtų vasarą jėga užėmęs Skaulholtą ir paėmęs mane į 
nelaisvę, jei mūsų palaimintasis Dadis iš Snouksdalio ir mano 
brolis Pietras, išmanantis karybą, nebūtų Jūsų didenybės vardan 
apgynę miestelio, šalies ir teisingojo tikėjimo, — atsakė Martei- 
nas. — Šalia to, šitas vyskupas savavališkai krikštija ir suteikia 
sutvirtinimo sakramentą pagal senąjį tikėjimą. 

— Ir atsiunčia mums savo paties kandidatą į vyskupus — šitą 
pusprotį! — pridėjo Paladijus. — Tą tinginio pantį aš pasiun- 
čiau mokytis! 

Karalius pasisuko į savo patarėją, Johaną Frysą, ir kažką su- 
šnibždėjo jam į ausį — svečias nespėjo suprasti nė žodžio. Net 
ir karaliui šnibždant į jo ausį, patarėjas neatitraukė nuo Martei- 
no žvilgsnio. Jis lėtai linksėjo galva, pritardamas karaliaus žo- 
džiams. „Dabar viskas priklauso nuo šitų ponų, — pamanė 
Marteinas. Jam atėjo į galvą ištrauka iš bažnyčios mokymo, ku- 
ris islandams buvo primestas per jėgą: — Net jei ir Dievo ange- 
las nusileistų iš aukštybių ir skelbtų kitą tikėjimą nei tą, kuris 
čionai išdėstytas, tenebus jo balsas girdimas.“ 

Marteinui tie žodžiai pasirodė pavojingi, ir jis išstūmė juos iš 
galvos. 

— Tai šitas neklusnusis vyskupas nori valdyti Islandiją? — 
paklausė Johanas Frysas. 

— Taip man kalba protas, — atsakė Marteinas. 

— Priimkite įšventinimą ir mūsų mielojo Dadžio paramą, — 
tarė karalius. — Netikiu, kad Jounas lengvai su jumis susidoros. 

Tuo pačiu Kristianas III patapšnojo per krūvelę laiškų, gulin- 

čių ant stalo. Johanas paėmė vieną jų — tai buvo Jouno Araso- 
no laiškas karaliui su kabančiu vyskupo antspaudu, kurį jis bu- 
vo pasiuntęs kartu su savo sūnumi Sigurdu, Oulavu Hijaltasonu 
ir Ysleivu, Tourunos vyru. Johanas Frysas padavė laišką Martei- 
nui, ir tas, perbėgęs jį akimis, balsu perskaitė: 

— „Sutinku jūsų didenybės valia vykdyti tai, kas šaliai labiau- 
siai reikalinga. Tai, ką Houlų vyskupijos vargšai gali ir sugeba 
padaryti Dievo ir jūsų garbei, taip pat ir tai, ką šie vyrai jums 
pažadės mano vardu, bei ką Jūsų didenybė nuspręs, tą aš vykdysiu 
kaip įmanydamas — visa, ką sugebėsiu, ką galėsiu ir pajėgsiu". 

— Ką sugebėsiu, galėsiu ir pajėgsiu, — pakartojo Kristianas 
III, žiūrėdamas į svečią. — Jūs gerai pažįstate Jouną Arasoną. 
Ką tiksliai jis nori šituo pasakyti? 

— Kad jis negalvoja daryti nieko kita, išskyrus tai, kas jam 
pačiam patinka, — atsakė Marteinas. — Jounas Arasonas nori, 
kad Šiaurės Islandijoje būtų išlaikytas katalikų tikėjimas. Jis 
taip pat nori sugrąžinti jį į Pietus. Jis nori užvaldyti visą Islandi- 
ją. Ir jis taip pat nori pasodinti savo sūnų Bjodną į Skaulholto 
vyskupo kėdę. 

Karalius žiūrėjo į jį beveik su vaikišku nuoširdumu. Kancleris 
su vyskupu nenustygo savo kėdėse. 

— Pagaliau nors vienas Žmogus sako man teisybę, ką? — 


karalius mirktelėjo savo kancleriui ir vyskupui. — O kaip jis 
ketina tai padaryti“ 
— Aš nežinau jo planų, — vangiai atsakė Marteinas. — Ta- 


čiau esu visiškai tikras, kad jis ims juos vykdyti, kai tik pasitai- 
kys proga! 

— Vyskupas Arasonas verčia mus siųsti į Islandiją kariuome- 
nę, — tarė kancleris. 

Staiga karaliui plūstelėjo į veidą kraujas, ir jis įsmeigė žvilgs- 
nį į Marteiną: 

— Arjis nesupranta, kad Norvegijos valstybės seniausiai ne- 
bėra? Kad ji dingo! Jos nebeliko! Argi jis nesuvokia, kad mes 

suvienijome šias susiskaldžiusias tautas, galų gale įvesdami tai- 
ką? Argi jis tiki ta nesąmone, kad jam vienam išdegs būti ne- 
klusniuė Nejaugi jis nemato, kad mes išlaisviname žmones nuo 
Romos bažnyčios betvarkės, jungo ir atsilikimo? Argi jam neaiš- 
ku, kad aš esu Danijos, Norvegijos, Islandijos ir Farerų kara- 
liusė Ir kad Romos bažnyčios mano valstybėje nebėra? 

Zelandijos vyskupas vangiai pakratė galvą. Kancleris Frysas 
atrodė kaip savo paties statula. 

— Ar jis nori, kad į Islandiją būtų pasiųsta kariuomenė? At- 
vyktų samdiniai. Dalis jų užmokesčio yra karo grobis. Kas tik 
jiems po ranka pakliūva. Galiu paklausti: argi islandai nemyli 
savo dukterų ir žmonų? Ar jie nori pamatyti, kaip jos bus prie- 
vartaujamos? 

— Abejoju, — atsikrenkštęs tarė Marteinas, — kad tokie bū- 
tų vyskupo Jouno tikslai. 

Kai tyla tapo beveik nebepakenčiama, karalius nutraukė ją ir 
paklausė: 

— Tai ką daryti? Pasiųsti armiją į Islandiją kainuotų daugybę 
pinigų. Ir tai beprasmiška. Ar gali kažkoks užsispyręs senis ši- 
taip su manimi elgtis? 

— Vyskupas Arasonas privalo skaitytis su kitų nuomone, — 
tarė Zelandijos vyskupas. — Aš parašysiu jam laišką! Ir tas laiš- 
kas bus įsimintinas. Laikas ateis jūsų didenybei į pagalbą. 

Frysas dėbtelėjo į Paladijų. 

— Mūsų įgaliotinis vakarų fiorduose, Egertas Hanesonas, buvo 
neseniai pas mus atvykęs ir užsistojo hamburgiečius. Ar juo 
galima pasitikėti? — paklausė Kristianas III. 

— Jis puikus žmogus, — atsakė Marteinas. — Ir pradėjo remti 
protestantizmą dar tuomet, kai mes Skaulholte buvome jauni. 

— Ar turite kokių žinių iš mūsų brangiojo vietininko Lauren- 
tijaus Mulės? 

— Vasarą jis uždraudė vietiniams prekiauti su bet kuo, išsky- 
rus save patį. Pavasarį, kai atplaukė Hanzos pirkliai, jis nujojo į 

Habnarfiordą ir pagarsino jiems senuosius įstatymus bei draudi- 
mą žvejoti bei žiemoti. Jis taip pat uždraudė islandams saugoti 
vokiečių prekes per žiemą. Pirkliai pradėjo triukšmauti. 

Karalius blausiai šyptelėjo ir pasisuko į kanclerį. 

Marteinas pajuto, kad jį išmušė prakaitas. Jis net neįtarė, kad 
šis susitikimas bus toks jėgų išbandymas. 

Staiga Kristianas III davė suprasti, kad pokalbis baigtas. 

— Zelandijos vyskupas pasirūpins jūsų nakvyne ir pasiųs jus 
mokytis. — Karalius pažvelgė į savo vyskupą, ir tas linktelėjo 
galvą. 

— Pone, su manimi keliauja mano sūnus ir dar vienas žmo- 
gus, — atsargiai tarė Marteinas. — Jie abu kunigai. Aš noriu 
skirti juos savo pagalbininkais ateityje. 

— Aš pasiųsiu juos mokytis, — tarė Paladijus, prisitraukda- 
mas nuo stalo Šventąjį raštą. — Jo didenybė nori, — pasakė jis, — 
kad jūs prisiektumėte jam ištikimybę. 

Marteinas atsiklaupė prieš karalių, padėjo ant knygos ranką 
ir ėmė kartoti paskui Paladijų: 

— Aš, Marteinas Einarsonas, Stadarstado Islandijoje pasto- 
rius ir teisėtai išrinktas Skaulholto vyskupas, prisiekiu savo sen- 
jorui Kristianui III, Norvegijos, Danijos, Islandijos ir Farerų 
karaliui iš Dievo malonės, kad būsiu Jo didenybei ištikimas ir 
klusnus pavaldinys ir vykdysiu tas pareigas, kurias jis paskyrė 
man dabar ir kurias paskirs ateityje. 


18 
Išpažintis 
Rugsėjis, 1548 


1528 metais Houluose dekoruodamas Didžiąją trobą, Martei- 
nas prasitarė Helgai Sigurdardouhtir apie audeklą, kurį jauny- 
stėje buvo matęs Anglijoje. Audeklas buvo šimto sieksnių ilgumo 

ir vaizdavo Hastingso mūšį, įvykusį 1066 metais'. Helga kartais 
svajodavo, jog kada nors ji taip pat galės išsiuvinėti panašų 
audeklą, kuriame būtų pavaizduota, kaip Danijos karalius įveda 
naująjį tikėjimą į Islandiją. 

Ji ėjo palei bažnyčios trobesius. Į vakarus nuo dirbtuvių stūk- 
sojo atliekų krūvos. Viršum jų suko ratus krankliai. Tai pranaša- 
vo šaltą žiemą. Jau buvo pradėję temti, ir upių krantai buvo 
pajuodavę. Į Houlus buvo atvykęs Aris. Iš Danijos atėjo laiškas. 
Karalius kvietė Jouną Arasoną atvykti dėl „veiksmų prieš Dievo 
žodį bei mūsų tikėjimą Skaulholto vyskupijoje". 

Ario nuomone, pagal Senąją sutartį karalius neturėjo jokios 
teisės reikalauti, kad Jounas Arasonas atvyktų į Daniją. 

Helgai užkaito veidai, kai vyskupas perskaitė jai laišką. Jos 
raudonį sukėlė šie laiško žodžiai: „...jam nereikia mūsų bijoti ar 
saugotis, jis galės išvykti atgal į namus..." 

Koks išdidumas! Vyskupas Jounas Arasonas nebijojo nieko. 

Supratęs, kas dedasi jos širdyje, vyskupas priėjo ir pabučiavo 
Helgą. 

Tėvas su sūnumi aptarinėjo planus visą vakarą. Helga praėjo 
kiemu tarp virtuvės ir vyskupo trobos ir įėjo pas juos. Aris, pa- 
kėlęs galvą nuo popieriaus, tarė: 

— Tas, kuriam mes rašome šį laišką, prašydami paramos, ne 
koks pastumdėlis. 

— Kas jisė 

— Romos popiežius. 

— Ar nebūtų teisingiau, jei mes visi išvyktume į užsienį ir 
paprašytume Karolio V paramos, kaip kartą jau buvo kalbėta? — 
paklausė Helga. 

Jounas Arasonas susitvardė, tačiau ant jo kaktos iššoko krau- 
jagyslė. Aris paslapčia šyptelėjo. 


“ Hastingso mūšyje susidūrė Anglijos karaliaus Haroldo II ir Normandijos 
hercogo Vilhelmo kariuomenės. Laimėjęs mūšį, Vilhelmas pasiskelbė Anglijos 
karaliumi. 

— Kaip ten bebūtų, ar nebūtų išmintingiau pasitarti su vieti- 
niais įtakingais žmonėmis? — paklausė Helga. 


— Ir aš tą patį siūliau, — tarė Aris. 
— Aš nesitariu su tais, kurie išniekino šventąją bažnyčią, — 
atšovė Jounas Arasonas. — Dadis būtent taip ir pasielgė, vasarą 


neleisdamas man atlikti Skaulholte savo pareigų. 

— Jei nebeliko nė vieno kelio, kaip su juo susitarti geruoju, — 
tarė Helga, — teks jį priversti. 

— Aš ketinu iškviesti Dadį į Houlus išpažinties ir atgailos, — 
pasakė vyskupas. — Oulavas Toumasonas su savo bendravar- 
džiu Saimingsonu išvyks į Slėnius išaušus rytui. 


Oulavas sugrįžo po savaitės. Jie nebesuspėjo perduoti ham- 
burgiečių laivui laiško, parašyto popiežiui, tačiau Kvame rado 
Dadį. Įsiutęs ir svaidydamas prakeiksmus, Dadis suplėšė vysku- 
po kvietimą, o netyčia kartu ir laišką šventajam tėvui. 

Tada į Slėnius išjojo Jounas Arasonas su sūnumis. Jie atvyko 
į Dadžio ūkį, tačiau tas buvo pasprukęs. Vyskupas sukvietė dvy- 
likos kunigų teismą, kuris išnagrinėjo Dadžio bylą. 

Būriui grįžus be suimtojo, Helga tarė: 

— Būtų protingiausia vykti į Slėnius dar kartą prieš ateinant 
žiemai. Pabudęs iš žiemos miego, jis bus aršesnis už Glamą' 
dykroje. — Ji įsivaizdavo, kaip ji karalių ir Dadį pavaizduos 
audekle — Dadis bus spalvingas gaidys, kurį už pasaitėlio lai- 
kys dvaro juokdarys su auksine karūna. 

Atėjus laikui imtis darbo, jai padėtų Toura, Oulavo Toumaso- 
no sesuo, ir kitos moterys — išsiuvinėti šitokį audeklą buvo 
didžiulis triūsas. 


* Aliuzija į sagą apie Grehtį Asmundarsoną. Pasakojama, kad Glamas buvo 
švedas, parsisamdęs aviganiu į vieną šiaurės ūkį, kuriame dažnai vaidendavosi. 
Glamas vengęs kitų Žmonių bei nesilaikęs krikščioniškų papročių. Kūčių dieną, 
kurią buvo priimta pasninkauti, jis pareikalavo maisto, tačiau tą pačią naktį 
kalnuose buvo nužudytas vaiduoklių. Po to Glamas prisikėlęs ir ėmęs siaubti 
ūkį, kol galop jį nužudė Grehtis. 

Helgą nukratė šiurpas, prisiminus, kad audekle, apie kurį jai 
pasakojo Marteinas, buvo pavaizduota, kaip Anglijos karalius 
pralaimi iš užsienio įsiveržusiai kariuomenei. 


Po trijų savaičių Houlų vyrai nuvyko į Slėnius. Sėdėdami ant 
savo žirgų, jie tylėdami žiūrėjo, kaip liepsnos liežuviai ryja 
Snouksdalio šakų kūlius. Žvelgiant į liepsnas, Bjodnui ir visam 
būriui kiek atlėgo. Beržinių šakų kūliai buvo Dadžio kuro atsar- 
gos, kurias jis buvo sukrovęs iš pietinės trobesių pusės. Iš nak- 
ties padvelkė rudens šaltis. 

Staiga sielvarto šūksniai nustelbė šakų spragsėjimą: 

— Būk tu prakeiktas, vyskupe Jounai, už šią mums daromą 
neteisybę! — tai šaukė Gudrūna Einarsdouhtir, Marteino sesuo. — 
Tu degsi pragare, karštesniame už šį laužą! 

Jounas Arasonas susimąstęs žvelgė į liepsnas. Jis nieko neat- 
sakė, jo veide nesujudėjo nė vienas raumuo. Bjodnas šūktelėjo: 

— Tu neturi galios valdyti pragaro ugnies. Tačiau vyskupas 
turi galią paskelbti tave ir Dadį už įstatymo ribų! 

Vyskupas apsuko arklį ir nujojo į tamsą. 

— Ką? — sumurmėjo Bjodnas. — Negi tėvas išsigando, kaž- 
kokiai bobšei ėmus šūkalotiė 

— Ar gali išsigąsti tas, kuris stovi vienui vienas šiauriniame 
Žemės pakraštyje kaip Dievo karys? — šyptelėjo Aris. — Eime! — 
tarė jis. — Sekime paskui tėvą. 

Visas būrys, bene du šimtai vyrų, nusekė jiems iš paskos. 
Bjodnas atsisuko per petį, būriui pasukant už aukštumėlės. Ūkio 
trobesiai buvo ryškiai apšviesti. Jie nujojo į Sioidafedlį. Prieš 
kelias dienas jie buvo išviję iš ten šeimynykščius. Sioidafedlyje 
būrys ketino apsistoti nakvynei. 

Bjodnas apsigaubė apklotu ir jau buvo beužmiegąs, kai kaž- 
kas suėmė jį už kulno. Jis pažino prisilietimą. Tėvas pažadino jį 
taip pat švelniai kaip ir tuomet Houluose, kai jis buvo dar vai- 
kas. Bjodnas atsisėdo ir prisislinko arčiau. 

Vyskupas Jounas rankose laikė spingsulę. Jo veidas buvo 
persimainęs. 

— Ko tu nori, tėve mano? 

Jounas Arasonas taip ilgai neatitraukdamas žvilgsnio žvelgė į 
Bjodną, kad tą net šiurpas nukratė. 

— Išpažinties, — atsakė vyskupas. — Argi nematai nusidėjė- 
lio veido? 

— Nesu vertas, pone, būti tavo nuodėmklausys, — atsakė 
Bjodnas. 

— Tu, lygiai kaip Petras, esi ta uola, ant kurios Kristus pasta- 
tė savo bažnyčią. 

— Bet kaip aš klausysiu tavo išpažinties... čia! Žmonės ne- 
miega, ir visi girdės, ką mes kalbame. 

— Eime į bažnyčią — labai nustebsiu, jei tokiu metu ten kas 
nors bus. 

Jiedu nuėjo į bažnyčią. Jounas Arasonas padėjo spingsulę 
ant suolo. Bjodnas juto, kaip širdis ėmė plakti tankiau — jam 
atrodė neįprasta būti čionai su tėvu ir klausytis jo nuodėmių. 
Šitai paprastai būdavo vyresnių kunigų darbas. 

Jis peržegnojo tėvą ir laukė. 

— Esu pilnas neapykantos ir keršto, — tarė Jounas Arasonas. 

Bjodnas krūptelėjo ir, uždėjęs tėvui ant nugaros savo delną, 
sušnibždėjo: 

— Pone, aš šito negaliu klausyti. 

— Tačiau tu privalai manęs klausyti — tam aš tave pasikvie- 
čiau, kad palengvinčiau savo širdį ir kad per tavo tarpininkavi- 
mą gaučiau Viešpaties atleidimą. 

Bjodnas tylėdamas laukė. 

— Kam aš kaip šuo vaikausi Dadį, šitą pasipūtėlį, kai žinau, 
Jog savo galėčiau pasiekti ir derybų keliu, jei elgčiausi švelniau. 
Taip pasakė tavo brolis lagmanas! 

Bjodnas sunkiai galėjo patikėti tėvo žodžiais: 

— Kam?! — sušuko jis. — Savaime suprantama — kad pri- 

verstum jį paklusti šventajai bažnyčiai! Gicurui mirus, Dadis 
privalo paklusti tau. 

— Jis privalo paklusti man, — tyliai atsakė vyskupas. — 
Tačiau ar tu žinai, ko mes čionai atėjome? 

Bjodnas tylėjo, kaip priklausė nuodėmklausiui. 

— Iš manęs juokėsi vargšas. 

Bjodnas vos nesusijuokė. Jis pažvelgė į tėvą, tačiau buvo per 
tamsu, kad būtų galėjęs įžiūrėti Jouno Arasono veidą. 

— Vasarą kiekviename veide galėjau išskaityti, kad valstie- 
čiai nori nusijuokti man į akis, tik nedrįsta, — vyskupas garsiai 
atsikrenkštė tamsoje. — Tu pažįsti šeimynykščius Vydirnese ir 
tą Žioplį, vyriausiąjį valstiečio sūnų — Bjadnį? 

Bjodnas linktelėjo. 

— Jo tėvas atsivedė jį į bažnyčią, ir kai berniūkštį privedė 
prie manęs, kad galėčiau jį palaiminti, jis prapliupo juokais, ir 
man pasirodė, kad visų veidai kalbėte kalba: tu nepriversi Da- 
džio Gudmundsono paklusti, vyskupe Jounai, — kiekvienam 
kvaišai tai aišku! 

— Tu ne toks tuščiagarbis, tėve mano, kad tave paveiktų 
vieno kvailio juokas. 

— Išdidumas yra ietis mano kūne. 

— Tuomet aš tau sakau Viešpaties lūpomis tą patį, ką šven- 
toji dvasia kalbėjo palaimintajam Pauliui: „Nebijok, tau pakaks 
mano Malonės". 

Bjodnas vieną akimirksnį ant savo nugaros pajuto šiltą tėvo 
delną. Jis laukė išpažinties tęsinio. 

— Ir aš priekaištauju Viešpačiui, — tarė vyskupas. — Kaip 
vaikas, kuris mintyse priekaištauja griežtam tėvui. Nejaugi tai 
yra Dievo valia, kad į šalį ateitų naujas tikėjimas? 

Netardamas nė žodžio, Bjodnas žvelgė į tamsą. Paskui jis 
paėmė nuo suolo spingsulę ir pakėlė ją, norėdamas pamatyti 
tėvo veidą. Jounas Arasonas atrodė kaip vaikas, kuris įkrito į 
balą ir parėjęs namo laukia, kada bus išbartas. 

— Ne, — lėtai ištarė Bjodnas. — Tai nėra Jo valia. Jis būtinai 
dovanos tau pergalę. Argi tu man visuomet nesakei, kad pasau- 
lyje viską nugali kantrybė? Judu su Ariu parašėte popiežiui. 
Pažiūrėsim, ką jis atsakys. 

— Ar aš elgiuosi neteisingai? — bailiai paklausė Jounas Ara- 
sonas. 

Bjodnas turėjo susiimti iš visų jėgų, kad nesusijuoktų. Jis vėl 
padėjo spingsulę ant suolo. 

— Aš kaip patrakęs puolu ant žmonių, — tarė Jounas. — 
Niekas negali manęs sulaikyti. 

— Niekas apie tave nepasakys, — atsakė sūnus, — kad slepi 
savo mintis. 

— Tuo ir baigiu savo nuodėmių išpažinų, — džiaugsmingu 
balsu tarė Jounas. — Aš per senas, kad mane kankintų kūniškos 
mintys. Išdidumas, nepasitikėjimas ir Viešpaties keliai neduoda 
man ramybės. 

— Žinok, — tarė Bjodnas, — kad Dievas yra su tavimi kiek- 
vieną akimirksnį ir žino visus tavo kelius — taip pat ir tuos, 
kurių dar nesi praėjęs. 

Ištaręs šiuos Žodžius, sūnus peržegnojo tėvą ir suteikė jam 
nuodėmių atleidimą. 


Jie pakirdo anksti, ir kai kurie norėjo vėl joti į Snouksdalį, 
tačiau vyskupas tarė: 

— Aš manau, kad lapinas nušliaužė pas lapę Kvame. Jojam į 
Kvamą! Bet pirma turime pasistiprinti. 

Troboje kilo šurmulys. Vyrai ėmė kimšti kiek tik lenda, o kai 
visi buvo pasisotinę, kažkuris šūktelėjo: 

— Ką daryti su tuo maistu, kuris liko, vyskupe Jounai? 

Bjodnas pastebėjo, kad tėvą apėmė prieštaringos mintys: Da- 
džiui būtų naudinga, jei žiemos atsargų būtų sunaikinta kiek 
galima mažiau. Tačiau po akimirkos jo veide vėl sužibo senoji 
sukta liepsnelė, ir Jounas Arasonas riktelėjo: 

— Sutrypkit raugintą mėsą ir primyžkit į varškę! Dadžiui 
nevalia nieko nei žemėje, nei danguje. 


Būrys nujojo fiordo pakrantėje pramintu taku Kvamo link. 
Vėjas žaidė su žalsvai melsvu jūros paviršiumi. 

Vyskupas jojo priekyje, paskendęs mintyse. Jie atvyko į Kva- 
mą popiet ir apsupo ūkį, tačiau Dadžio ten nebuvo. 

Pasistiebęs balne, Aris ėmė iš atminties deklamuoti bažnyti- 
nio teismo nuosprendį: pirma, kad jis, Dadis, pasiduotų vyskupo 
įgaliotiniui apskrityje, kuri priklauso vyskupui, ir kurioje jis gali 
elgtis pagal teises, išduotas jam popiežiaus bei pagal bažnyčios 
įstatymus. Antra, kad jis pažeidė Dievo įstatymus, pats suteiki- 
nėdamas skyrybų teisę sutuoktiniams bei atlikdamas kitus dar- 
bus, į kuriuos pasauliečiai neturi teisės! 

Paskui Aris sudėjo rankas prie lūpų ir garsiai riktelėjo; dalis 
šeimynykščių buvo išėję į lauką pasiklausyti kalbos, tarp jų ir 
mergina iš Brokėjaus — aiškiai matėsi jos jau padidėjęs pilvas. 

— Ir už tai, kad aukščiau minėtasis Dadis, — šaukė Aris, — 
suplėšė užantspauduotą vyskupo laišką, įteiktą jam Oulavo Sai- 
mingsono Kvamo apskrities Kvamo ūkio bažnyčios kieme... 

Aris tęsė toliau: už Dadžio kraujomaišą su Ingvelda Adnar- 
douhtir, kuri yra iš jo netikros sesers šeimos; ketvirta, už tai, kad 
jis vadovavo ginkluotam būriui, kuris sukliudė vyskupui ir jo 
palydovams atlikti Skaulholto bažnyčios kieme Dievo nustaty- 
tas apeigas, dėl ko Skaulholto bažnyčia šiuo metu yra išniekinta 
ir suteršta — už tai pačių karalių yra numatytos teisinės patai- 
sos, kad kas sukliudo vyskupui atlikti jo teisėtą darbą, turi atsa- 
kyti karaliui už valstybinę išdavystę... 


— Romos bažnyčios laikai praėjo! — riktelėjo kažkas minio- 
je. — Karalius su Dadžio pagalba privers jus atsiklaupti prieš 
įstatymus! 


Keli vyrai šastelėjo paskui tą rėksnį, idant Aris galėtų pa- 
baigti garsinti nuosprendį: 

— ... krikštyti ir išleidinėti įstatymus savo nuožiūra. Kas su- 
kliudo vyskupui atlikti teisėtą darbą, tas užsitraukia popiežiaus 
anatemą. Todėl mes skelbiame, kad aukščiau minėtas Dadis Gud- 
mundsonas už minėtus nusikaltimus privalo prieiti išpažinties ir 
gauti atleidimą iš popiežiaus laiku ir vietoje, kuriuos numatys 
vyskupas Jounas. Taip pat skelbiame, kad minėtasis Dadis pra- 
rado visus savo pinigus karaliaus ir bažnyčios naudai ir kad 
karalius ir bažnyčia įgalinti konfiskuoti visą Dadžio turtą — kil- 
nojamą ir nekilnojamą, įgytą teisėtai ar neteisėtai, kokį tik aukš- 
čiau minėtasis Dadis šiuo metu valdo, ir šalia to priskaičiuojamos 
skolos ir pabaudos, kurias minėtasis Dadis skolingas karaliui ir 
bažnyčiai bei kitiems doriems žmonėms, nebent ponas karalius 
ir vyskupas sutiks būti maloningi. 

Po to Aris sugriebė rankomis balną ir, nužvelgęs aukštuosius 
Kvamo ūkio trobesius bei bažnyčią, šūktelėjo dar garsiau nei 
pirma: 

— O Kvamo apskrities Kvamo ūkis ir tos žemės, kurias, vys- 
kupo sprendimu, Dadis buvo pasisavinęs, Skaulholto vyskupijos 
kunigų teisme surašytame ir užantspauduotame laiške skelbia- 
ma, kad minėtasis Kvamas teisėtai priklauso vyskupui Jounui! 

Ariui pabaigus, visi šaukdami puolė į vidų ieškoti maisto, 
kadangi jau buvo pradėję temti. 

Išieškoję po visą ūkį brangenybių ir neradę, Bjodnas su tėvu ir 
Ariu nuėjo į bažnyčią. Šventosios Kvamo bažnyčios relikvijos taip 
pat buvo suslėptos. Tai Arį taip supykdė, kad jis stvėrė didžiulę 
dėžę ir trenkė ją į grindis. Aptrūnijusiam medžiui atsitrenkus į 
grindų akmenis, dėžė sulūžo ir iš jos iškrito suvargusi senovinė 
statula. Į vidų įėjęs vietinis vyras paėmė statulą į glėbį ir pasakė 
jiems, esą tai buvęs Jonas krikštytojas, tačiau Dadis norėjęs su- 
daužyti statulą. Vyras pažvelgė į Jouną Arasoną ir tarė: 

— Saugokitės antpuolių, pone. 

— Aš nenoriu bobiškos mirties, — tarė vyskupas. 

19 
Vien iš pykčio 
Spalis, 1548 


Dadis Gudmundsonas nebedrįso sumerkti akių nei valandė- 
lei, o namuose, nors tai kainavo krūvą pinigų, teko laikyti ginkluo- 
tų vyrų būrį. Jis buvo ką tik išsiuntęs būrį vyrų iš Snouksdalio, 
kai šnipai jam pranešė, kad Jounas Arasonas tą patį rudenį vėl 
atjoja su savo gauja. 

Dadis skubiai pasibalnojo Marko Bėrį ir išlėkė lauk. Pavaka- 
ry jis jau buvo nusigavęs ligi fiordo žiočių. Kelyje jis išvydo 
liepsnas ir persigandęs pamanė, kad liepsnoja Snouksdalio tro- 
besiai. Tačiau veikiai suprato, kad degė tik malkų atsargos. Tarp 
jų Dadis buvo paslėpęs savo sidabrą. Tačiau jis nesitikėjo, kad 
joks Žmogus — netgi vyskupas Arasonas — negalėtų ryžtis to- 
kiai niekšybei kaip sunaikinti malkų atsargas žiemai. 

Ryte jis pamatė Jouną Arasoną jojantį su savo būriu palei 
fiordą. 

Dadžiui pasirodė nesaugu grįžti namo prieš sutemstant — 
Jounas galėjo palikti Snouksdalyje ar Sioidafedlyje šnipus. Jam 
teko praleisti ir antrąją naktį lauke ir greičiausiai persišaldyti — 
kaip gi kitaip? „Viskas susiveda į viena“, — pamanė jis. Giedra- 
me danguje skaisčiai švietė mėnulis, o šiaurės pašvaistė kaip 
gyvatė rangėsi iš rytų vakaruosna. Dadis paguldė arklį ant že- 
mės, o pats atsigulė šalia, kad būtų šilčiau. Šiaip ne taip jam 
pavyko sudėti bluostą. Dadis vos tramdė ašaras — jis neprisimi- 
nė, kad nuo pat vaikystės jam kada būtų buvę taip riesta. 

Jis nebuvo didžiai tikintis — labiausiai pasitikėjo savo paties 
jėgomis ir Grehčiu Asmundarsonu, tačiau šią akimirką jis jautė- 
si toks prislėgtas, kad ištarė: 

— Galbūt aš elgiuosi neteisingai, Viešpatie? Jei naujasis ti- 
kėjimas klaidingas, o senasis — teisingas, duok man ženklą 
šiąnakt, ir aš seksiu tuo, kuris tau malonesnis. 

Jis prisiminė vyskupą Jouną Arasoną, jo įsiūtį ir neteisingu- 
mą, paskui prieš jį iškilo Gicuras — vedlys, kadaise švelniais ir 
gailestingais žodžiais atleidęs jam visas nuodėmes. 

— Iš vaisių pažinsite juos, — pratarė Dadis. Taip seniai jo 
lūpos buvo tarusios Dievo žodį, kad šią akimirką jam jo paties 
balsas pasirodė lyg nesavas. 

Dadis buvo pasiėmęs su savimi pakankamai maisto, ir kai 
įdienojo, jo nuotaika kiek pasitaisė. Saulei artėjant prie laidos, 
jis pasuko namo. Ligi namų likus dar geram gabalui kelio, Da- 
dis sustojo apsidairyti. Jei Jouno Arasono vyrai tebesivalkiotų 
kur po ūkį ir bandytų jį pasivyti, Dadis žinojo, kad Marko Bėris 
padės jam išnešti sveiką kailį. 

Jis pamatė, kaip berniūkštis užšoko ant arklio pievoje ir zova- 
da pasileido Dadžio link. Dadis neprisiminė, kuo jis vardu, tačiau 
buvo pratęs vadinti jį Tauškaliumi, kadangi tas nenulaikydavo 
liežuvio už dantų. Berniūkštis šįkart turėjo daug ką papasakoti. 

— Ar vyskupo vyrai čia? — paklausė Dadis. 

— Ne, ryte jie paliko Kvamą. Iš ten neseniai atjojo žygūnas. 
Jis sakė, kad tu paskelbtas neatlygintinu", ir kad tu nebeturi 
teisės į savo turtus, ir kad dabar tu priklausai nuo karaliaus ir 
vyskupo malonės, ir kad tau reikia tučtuojau lėkti į Houlus, 
klūpoti ant keliui kaip šuniui prieš Houlų katedrą ir eiti išpažin- 
ties pas Jouną Arasoną — tai ne mano žodžiai, pone Dadi, aš tik 
kartoju, kas buvo pasakyta... Ir jie apsupo Vedisę iš Brokėjaus ir 
stumdė ją, sakydami, jog tik tai, kad ji nėščia, išgelbėjo ją nuo 
to, kad jie visi neišdulkino jos per skylę užpakalyje, ir, mano 
pone, aš prisiekiu šventąja bažnyčia, kad tai toli gražu ne mano 
žodžiai! — berniūkštis vos galėjo atgauti kvapą. 

— Jojam namo, Tauškalėli. 

— O iš ko mes žiemą virsime valgį? 

— Vien iš pykčio, — atsakė Dadis. 


* T. y. žmogumi už įstatymo ribų. Nužudžius žmogų, kurio negina įstatymai, 
už jį nereikėdavo sumokėti viros — mokesčio nužudytojo giminėms. 

Grįžęs namo, jis sutiko Gudrūną Einarsdouhtir, visą sutinusią 
nuo ašarų. Maistas buvo sugadintas, ir vyskupo vyrai arkliais 
išsivežė sviestą, katilus, geležį ir audeklus. Dadžiui nereikėjo 
joti į kitus savo ūkius patikrinti, ar ten vaizdas ne toks pat. 

— Ką daryti? — dejavo Gudrūna. — Ką daryti? 

Šeimynykščiai stovėjo aplinkui juos ratu. 

— Kreipsimės pagalbos į tuos valdininkus, kurie paskirti ka- 
raliaus, — tarė Dadis. — Jie privalo ginti mus. Jie turi saugoti 
įstatymus vietoje to, kad drybsotų Besastade. Laikai buvo geres- 
ni, kai karaliaus fogtas buvo Didrikas van Mindenas — jo ne- 
reikėjo dukart raginti į mūšį. Berniūkšti! — šūktelėjo jis 
Tauškaliui. — Rytoj iš pat ryto josi į Besastadą ir nuneši laišką. 

Vakare užsidegęs dvi žvakes, Dadis aprašė Kristianui Skrive- 
riui grėsmę, iškilusią jo namams ir baisią neteisybę, kad dvyli- 
kos kunigų teismo jis buvo paskelbtas išdaviku ir dėl to prarado 
visas savo žemes ir visą kilnojamą turtą. 

Vos prašvitus jis išsiuntė berniūkštį, įdavęs jam laišką, o pats 
išjojo aplankyti Sioidafedlio ir Kvamo. 

Sioidafedlyje viskas buvo suniokota, o Efemija taip pat per- 
sigandusi, kaip ir Gudrūna. Ingvelda neprarado sveikos nuo- 
vokos. Ji pažvelgė į Dadį ir tarė: 

— Kas užgulė tau širdį? 

— Kad karaliui visa tai atrodo lyg žaidimas ir kad jis patvir- 
tina kunigų teismo nuosprendį, pagal kurį mano žemės ir turtai 
pereina karūnai ir bažnyčiai. 

— Jouno Arasono teismai ir žygiai neturi jokio balso pas Jo 
didenybę, — atsakė ji. — Tie laikai jau praėjo. Ir vargu ar įmano- 
ma, kad jo aukštenybė taip niekšiškai pasielgtų su savo atsidavu- 
siu rėmėju. Tačiau elkis apdairiai — pasikviesk Ormą Sturlusoną 
ir liepk jam priteisti, kad turi legalius baudų, apmokėtų už mūsų 
giminystę, kvitus, išduotus vyskupų Ogmundo ir Gicuro. 

Vakarop Dadis avyko į Kvamą. Pasitraukęs į nuošalį su Vedi- 
se, jis paklausė jos: 

— Ar jie tave suteršė? 
— Ne, — atsakė ji, tačiau norėjo sužinoti: ar jis prarasiąs 
žemes ir turtus? 


Po daugiau nei savaitės berniūkštis parnešė Kristiano Skrive- 
rio atsakymą, išdėstytą laiške: 

„Spalio 10 d., 1546. Besastadas. 

Siunčiu Jums, mielas ir brangus drauge Dadi, Dievo palaimi- 
nimą ir nuoširdžiausius linkėjimus". 

Jis greitu žvilgsniu perbėgo per etiketo reikalaujamą manda- 
gų įvadą ir sustojo ties atsakymu: 

„Dabar dėl to dvylikos kunigų teismo, kuris, kaip Jūs rašėte, 
vyskupo Arasono įsakymu konfiskavo jūsų turtus, pusę paskirda- 
mas karaliui ir pusę — bažnyčiai. Brangusis Dadi, ateitis paro- 
dys, ar tas kunigų teismas bus pripažintas teisėtu, ar ne, taip pat 
kokią galią jis turi ir, kaip Jūs rašote, ar aš turiu atvykti ir pas- 
kirti trijų asmenų tingą bei pasiimti su savimi kiek galima dau- 
giau lagrehtos narių bei teismo keliu išnagrinėti vyskupo Arasono 
ir jo palydovų, atėmusių iš Jūsų pinigus, bylą. Brangusis Dadi, 
Jūs juk turite ir įstatymus, ir lagmaną, paskirtą Jo didenybės, 
kurio pareiga yra rūpintis įstatymų paisymu bei teisingumo vyk- 
dymu, ir dėl to, man atrodo, jog man nepritinka ir nederėtų tokiu 
metų laiku kelti žmonėms papildomų rūpesčių, vykstant pas Jus, 
idant atlikčiau lagmano pareigas". 

Savo laiške Dadis prašė Kristianą Skriverį atsiųsti protekcinį 
raštą ir dabar rūsčiai perskaitė atsakymą: 

„Negaliu suteikti Jums stipresnės protekcijos už jo karališko- 
sios didenybės anksčiau suteiktąją, nes žinau puikiai: kas nesu- 
tinka paklusti karaliaus įsakymui, nepaklus ir manajam". 

Dadis pasiuntė Žžygūną pakviesti Ormo Sturlusono. Atvykęs į 
Kvamą, Ormas sušaukė šešių prisiekusiųjų teismą ir, peržiūrėjęs 
visus Dadžio turimus dokumentus, priteisė, kad Dadis yra kara- 
liaus globoje, yra teisėtas savo žemių valdytojas ir griežtai vi- 

siems uždraudė „minėtajam Dadžiui, jo darbininkams ir turtams 
kenkti, juos žaloti ar pasisavinti, ar kitaip savavališkai su jais pasi- 
elgti, taip pat ir persekioti ligi pat kito Altingo, ir tie, kurie šiems 
įsakymams nusižengs, pagal įstatymus turės prisiimti kaltę". 

Dadis labiausiai bijojo, kad Houluose jo neprakeiktų, nes ka- 
daise atvykę kunigai ir tas vaikėzas Oulavas Toumasonas buvo 
jį įspėję. Dadis netikėjo, kad bažnyčia turėtų galių pasmerkti 
žmogų pragarui. Jis baiminosi tik prakeikimo pasekmių žmonių 
pasaulyje, nes tuomet visiems žmonėms būtų uždrausta su juo 
bendrauti. Kas, jei darbininkai ir kiti šeimynykščiai nustos jo 
klausę, iš baimės patys būti atskirti nuo bažnyčios, nebedrįs 
dirbti jam? Kas, jei jo bendražygiai nebedrįs remti jo? 

Vieną ankstyvą sausio rytmetį jam besiplaunant rankas atvy- 
ko svečias, nešinas žiniomis. Besimazgodamas Dadis pastebėjo, 
kad oda ant rankų atrodė lyg senio. 

Kūnas sparčiai senėjo. 


Dadis buvo pasikvietęs keletą vyrų sustiprinti ūkio apsaugai. 
Tačiau jis juto, kad jų tarpusavio santykiai — O taip pat ir san- 
tykiai su kitais šeimynykščiais — buvo visiškai pasikeitę. Tad 
vieną dieną, sušaukęs visus namiškius pas save, jis pasakė: 

— Jūs visi žinote, kas nutiko. Vyskupas Jounas Arasonas 
paskelbė man prakeikimą. Labai gali būti, kad jis pats savo dar- 
bais jau užsitarnavęs pragarą ir lygiai taip pat anksčiau ar vėliau 
ten paklius. Ir nors daug kam Jouno ir jo sūnų galybė atrodo 
kelianti šiurpą, jis neturi nei dvasinės, nei pasaulietinės valdžios 
čionai, Slėnių apskrityje! Mes priklausome Skaulholto vyskupi- 
jai, o pats Dievas puikiai žino, kad joks vyskupas neturi teisės 
prakeikti ne savo vyskupijos žmogaus. Taip buvo nuo to laiko, 
kai ši šalis tapo krikščioniška. 

Dadis būgštavo, kad jo argumentai apie Dievo valią ir senuo- 
sius papročius gali pasirodyti silpnoki, tačiau didžiam savo pa- 
lengvėjimui pastebėjo, kad šeimynykščiai nusiramino. 

20 
Jounas Arasonas prakeikia Dadį 
Sausis, 1549 


Vyskupas Jounas Arasonas, Bjodnas ir kiti kunigai, kuriuos 
vyskupas buvo sukvietęs, sėdėjo valgomajame prie pusryčių stalo. 
Dauguma kunigų buvo tie patys, kuriuos Jounas Arasonas rude- 
nį buvo paskyręs į Dadžio teismo komisiją. 

Praėjusią dieną, nors buvo giedra, nelauktai pradėjo snigti ir 
debesys visiškai užtemdė saulę. Vienas paskui kitą kunigai išnir- 
davo iš pūgos ant arklių, o atvykus paskutiniajam, vėjo gūsiai 
veikiai užnešė visus pėdsakus, ir Houlus užklojo naktis. 

Kitą rytą Kūrėjas dovanojo pasauliui pačią giedriausią dieną. 
Nedvelkė nė mažiausias vėjelis, upė buvo sukaustyta ledo, o 
slėnis pasipuošęs naujomis, sniego sukurtomis kalvelėmis, aukštu- 
mėlėmis bei daubomis. 

Saulės nutviekstas pasaulis atrodė lyg sukurtas iš naujo. 

Kunigai prie stalo dalijosi naujienomis, kalbėjosi apie gyvulius. 

— Kai kurie žmonės mano, kad pragaras yra vieta, kurioje 
prakeiktieji vaitoja liepsnose, — tarė Jounas Arasonas. — Jie 
mano, kad pragaro vartai yra Hekloje" ir kad jos krateryje lyg 
kamštis sėdi išdavikas Judas. Tačiau tie, kuriems Viešpats sutei- 
kė proto, žino, jog pragaras — tai yra visą amžinybę būti atskir- 
tam nuo Dievo dvasios. Kūrėjas atsuko prakeiktiesiems nugarą 
ir daugiau niekuomet į juos nebeatsigręš. Jiems nieko nebeliko, 
išskyrus savo pačių pyktį ir pagiežą, neužgęstančius, besitęsian- 
čius visą amžinybę, ilgiau nei gyvuos pasaulis, ilgiau nei švies 
žvaigždės, ir bažnyčios maldos žemėje jų nepasieks. 

Kunigai akimirksnį nustojo valgę ir sukluso, tačiau vyskupui 
baigus vėl ėmė srėbti savo košę. 

Staiga vyskupas Jounas ištarė: 


* Aktyvus ugnikalnis Pietvakarių Islandijoje, Skaulholto apylinkėse. 

— Taigi, brangieji. 

Lauke skaisčiai švietė saulė, Houlabirdos kalnas stūksojo iš- 
kilęs virš sniego pusnių. 

Dvylika vyrų vora įėjo į zakristiją ir užsivilko sutanas bei 
arnotus. Bažnyčioje nebuvo įžiebta jokia šviesa. Šiandien ji liko 
tamsi ir šalta. Nebuvo laikomos ir vakarinės pamaldos. 

Kunigai ėjo prie altoriaus: buvo laikomos mišios, aukojamas 
Kristaus kūnas ir kraujas, kunigai ir vyskupas priėmė auką. 

Po to buvo ištarta anatema: Dadžiui Gudmundsonui daugiau 
nebegalima vaikščioti žeme, valgyti maisto, kvėpuoti oru ir ben- 
drauti su kitais žmonėmis. 

Jo sielai galimas tik pragaras. 

Jis neateis į Paskutinį teismą kaip kiti. Jis jau nuteistas. 

Kunigai išsidalijo žvakes, ir Bjodnas, priėjęs prie Marijos sta- 
tulos, prisidegė žvakę, paskui nunešė liepsną vyskupui ir ki- 
tiems kunigams. Žvakes jie iškėlė vienas priešais kitą, paskui 
priešais Paskutiniojo teismo paveikslą viršum vakarinių kated- 
ros durų. Galiausiai jie iškėlė žvakes prieš Kristaus paveikslą po 
skliautu virš altoriaus. 

Ir kai Jounas Arasonas ištarė: „Tegul jo kūnas prasmenga į 
pragarą!", visi trenkė žvakes į žemę. 

Liepsnoms užgesus, niekas nebeskyrė Dadžio iš Snouksdalio 
nuo ašarų ir dantų griežimo, išskyrus spėriai senstantį kūną. 


21 
Epidemija 
Vasaris, 1549 


Tą žiemą su šlapdriba, šiurpuliais per kūną nubėgančiu lietu- 
mi ir vokiečių laivu atėjo epidemija. Ji nuslinko per visą šalį, 
neaplenkdama nė vienų durų. 

Panašiai buvo ir su atviru karaliaus laišku, kuris atkeliavo tuo 

pačiu laivu. Laiškas buvo skirtas plačiajai visuomenei ir valdi- 
ninkams, jame karalius kreipėsi į žmones — esą jis buvo iškvie- 
tęs vyskupą Jouną Arasoną atvykti į Daniją ir, nors vyskupui 
buvo užtikrintas visiškas saugumas, Jounas Arasonas nepaklu- 
so, pamindamas mūsų ir bažnyčios įsakymus. Tuo pačiu jis en- 
gia ir prievartauja mūsų pavaldinius, ir su tuo mes jokiu būdu 
nesitaikstysime. Todėl minėtasis vyskupas Jounas Arasonas skel- 
biamas už įstatymo ribų. 

Vieną rytą Haldoura Torleivsdouhtir pajuto silpnumą; tuo- 
met ji, palinkusi virš šalto kubilo, dirbo darbą, kurio neperleis- 
davo jokiai kitai moteriai — skalbė Ario baltinius. 

Ji pažvelgė pro klėtelės duris ir pajuto šleikštulį. Ant akmens 
tupėjo kranklys žvilgančiomis plunksnomis, ir Haldourai pasiro- 
dė, kad nuo sniego trenkia sieros tvaikas. Po pusiaudienio ji at- 
gulė į lovą. Jai taip pat nedavė ramybės karaliaus laiškas, kurį 
Aris buvo jai iš vakaro perskaitęs: 

„Jis pamynė mūsų įsakymus! Minėtasis vyskupas Arasonas 
skelbiamas už įstatymo ribų! Išvarytas! Atskirtas nuo mūsų pa- 
valdinių — ir bažnyčios, ir pasauliečių. Ir kad nuo šios dienos 
jokiu būdu neremtumėte vyskupo Arasono, jei nenorite užsitraukti 
mūsų karališkojo pykčio ir keršto!" 

— Kas tau darosi? — paklausė Aris. Priėjęs jis atsisėdo ant 
lovos krašto, ir Haldoura nusiramino. 

— Viskas gerai, — atsakė ji. 

Aris suėmė jos ranką ir pajuto, kad ji šalta. Jis palietė Hal- 
douros kaktą — kakta buvo karšta lyg verdantis katilas. 

— Ar sapnavai šiąnakt? — Ji tikėjo jo sapnų pranašystėmis ir 
dabar klausė vildamasi rasti nusiraminimą. 

— Vien tik gera. 

Haldoura įdėmiai pažvelgė į jį, norėdama įžiūrėti jo akyse 
melą, tačiau Ario žvilgsnis, nukreiptas į ją, neišdavė ničnieko. 

Fiorde ėmus temti, Haldoura pasijuto blogiau ir paprašė atvež- 
ti tėvą. Aris pasiuntė žmones pas Torleivą ir savo seserį Touruną. 

Po to jis pasišaukė abi savo dukteris, Tourą ir Helgą, suėmė 
jų rankutes savosioms ir tarė joms švelniai, tačiau tiesiai: 

— Dievas ketina paversti jūsų motiną viena iš savo šventųjų. 

Touruna atvyko vėlyvą popietę. Tuomet abi dukterys buvo 
išėjusios su aukle. Touruna norėjo sužinoti, ką Aris sapnavęs. 

— Sapnavau, — atsakė jis, — kad Ario Pilkis stovi klėtyje, o 
mano Žmona sėdi ant jo raita. Tada aš pažvelgiau fiordo link ir 
pamačiau, kad pati Helja prasivėrusi, o angoje stovi giltinė su 
pilku apsiaustu ir rodo žirgui pirštu ateiti. Po to kalnas užsivėrė 
Haldourai iš nugaros. 

Torleivas atvyko su dviem vyrais. Jis ilgai išbuvo pas dukterį. 

— Velniop tegul eina tavo pranašystės! — suriko Torleivas, 
sutikęs Arį. — Tu liepei dukterims pasiruošti motinos mirčiai, ir 
"Toura nesusilaikiusi pasakė jai. 

Aris nuėjo pas Haldourą. Jai buvo kiek palengvėję, ir ji laukė 
jo su šypsena veide. Aris prisėdo prie jos, ir Haldoura, paėmusi 
jo rankas, tarė: 

— Aš žinau, kad šiąnakt mirsiu. 

— Norėjau paruošti tavo dukteris motinos mirčiai, — tarė Aris. 

— Žinau, kad norėjai vien gera, — atsakė ji. 

Praėjus valandėlei, Haldoura tarė: 

— Tačiau vienu dalyku tikrai galėsi pasipuošti, stojęs prieš 
Viešpatį — savo Žmonos meile. 


— Nė karto nebuvau neištikimas tau mintyse, — tarė jis. 
— Nesakyk taip, nes tai netiesa, — atsakė ji. 
— Bet tai tiesa, — tarė jis. 


Haldoura mirė naktį. Ryte Touruna išvyko į Grundą, pasiėmu- 
si su savimi Helgą, o Torleivas išjojo su Toura į Miodruvedlį. 

Aris pats apiplovė ir apvilko kūną, paguldė jį ant neštuvų ir 
lydimas darbininko išvyko į Houlus. Jis žinojo, kad Haldouros 
tėvams ir giminei norėtųsi, kad Haldoura būtų palaidota Mio- 
druvedlyje, tačiau jis buvo numatęs savo žmonai poilsio vietą 
Houluose, kur ketino atsigulti ir pats. 

Trečią dieną vykdami keliu į Houlus netoli Sienos jie prijojo 
ledyną. Vėliau darbininkas išsitarė, kad lagmanas, nusėdęs nuo 
žirgo, kurį laiką klaidžiojo po akmenyną, ranka lytėdamas ledą, 
lyg ieškodamas angos, vedančios į ledyno gilumą. Tačiau po 
kurio laiko šis pamišimas atslūgęs — Aris ir vėl užsėdęs ant 
savo pilkio, ir neatrodė, jog jis būtų iš sielvarto praradęs nuovo- 
ką. 

Jiedu atvyko į Houlus vakare. Po dviejų dienų Haldoura bu- 
vo palaidota su visomis apeigomis, tačiau laidotuvėse dalyvavo 
nedaug žmonių. Velionę išlydėjo dvylika kunigų, o apeigas at- 
liko vyskupas Jounas. 

Kitą dieną Aris išjojo į Eijafiordą. Visą šitą laiką jis nepasi- 
skundė nė vienam žmogui. 

Vyskupas žvelgė savo sūnui ir darbininkui pavymui. Aris ne- 
atsisuko į žmonos kapą, tačiau, prijojęs Gudmundo versmę, nu- 
šoko nuo žirgo, sudrėkino veidą ir, prieš pratęsdamas kelionę, 
atsisukęs džiaugsmingai pamojavo tėvui. 

Žvelgdamas jam įkandin, vyskupas ištarė eiles: 


Regiu, kaip išjoja iš kiemo tas, 
vargai kurio nepalaužia, 

laimę jisai ant žirgo suras, 

ranka sėkmės kamanas spaudžia. 


22 
Velykos 
Balandis, 1549 


Žiema praslinko ramiai — išorinio pasaulio įvykiai atrodė toli 
toli. Sigurdas beveik buvo pradėjęs tikėti, kad gyvenimas pra- 
slinko pro Islandiją ir Grenjadarstadą, neužkliudydamas jų. 

Po Houlų, Grenjadarstado ūkis buvo laikomas geriausiu viso- 
je šiaurėje. Jame buvo gera užuovėja ir niekuomet daug nepri- 

pustydavo — vienas malonumas šviesaus proto Žmogui išeiti 
pasivaikščioti su šunimi. 

Gruodį papūtė šilti vėjai, ir apie Kalėdas žemė buvo pradėju- 
si atgyti, tačiau sausio pradžioje paspaudė šaltis, ir visa augme- 
nija sušalo į ledą. Sigurdas pritūpė ant žemės, norėdamas iš 
arčiau apžiūrėti šį stebuklą, o šuo sukinėjosi aplinkui, negalėda- 
mas apsispręsti, ar ir jam čia tikrai verta pašniukštinėti. 

Sigurdas išgirdo kažką atjojant. 

Raitelis atnešė laišką su vyskupo antspaudu. Sigurdas rikte- 
lėjo ant šuns ir čia pat lauke perskaitė laišką. 

Pasaulis prisislinko artyn. 


Kiekvieną dieną Sigurdas meldėsi, kad geras oras išsilaikytų 
ligi Velykų, idant jie galėtų sveiki nusigauti iki Houlų. Tačiau 
likus dviem dienoms iki kelionės pradėjo snigti. Gal jiems ver- 
čiau likti namuose? Ši mintis kėlė Sigurdui liūdesį. 

„Jie abu jos, — pamanė Sigurdas. — Ir ji jos. Mano sesuo 
"Touruna jos į Houlus per bet kokį orą.“ 

Šį rytą jo žmona Seselja įėjo į jo kambarį jau trečią kartą; 

— Gal per Velykas verčiau likti namie? Man nepatinka oras. 

— Jie abu jos, koks oras bebūtų. 

— O vaikai? — paklausė ji. — Tai ilga kelionė! 

— Mes pernakvosime Lioivause pas Oulavą. 

— Bet iki Svarvadardalio mažiausiai dviejų dienų kelionė. Jei 
oras dar pablogės, mes galime sušalti Heljoje. 


— Tėvas pašaukė mane į Houlus, — sunkiai ištarė jis. — 
Turiu vykti. 
— Tavo tėvui visai nerūpi tavo nuomonė, — išeidama meste- 


lėjo ji. 
— Tačiau tai aš iškovojau, kad Jounui Arasonui būtų leista 
likti vyskupo kėdėje, — sumurmėjo jis. 


Sigurdui rodėsi taip lengva būti suaugusiu, kai tėvas 1542 metų 

vasarą išsiuntė jį kartu su Oulavu Hijaltasonu ir Ysleivu, Tourunos 
vyru, į derybas. Ir natūralu! Tada Sigurdui nebereikėjo jaustis 
kaip paaugliui sutvirtinimo sakramento metu ir kaskart puldinėti 
patarimų pas pusdievį — Jouną Arasoną. Tačiau kuo labiau artė- 
jo Islandija ir šiaurė, tuo labiau jam slėgė krūtinę slogutis. Nega- 
lėdamas naktimis užmigti, Sigurdas klausėsi, kaip burės plazda 
vėjyje ir kaip braška laivo šonai. Dešimtąją dieną iš jūros išniro 
atšiaurios uolos su baltais viršugalviais. Jie buvo parvykę į na- 
mus. Pilka, vėjų daužoma jūra, bangos, dūžtančios į stačias fiordo 
sienas. Draungėjaus sala atrodė lyg paukštis, kuris kiekvieną aki- 
mirką galėjo sparnais atsiplėšti nuo akmeninės uolos ir pakilti 
skrydžiui, apačioje palikdamas prarają sugarmėti visai jūrai. Po to 
jie praplaukė pro Kristinos šcherą, nutūptą jūros paukščių, kurie 
klegėdami pasakojo vieni kitiems apie besiartinantį laivą. Kai 
kurie jų tupėjo ant kiaušinių, kiti sulinkę šlepsėjo po uolą, lyg 
ieškodami pamestų giminės brangenybių. 

Laivas prisilytėjo fiordo dugno. Priešais juos plytėjo Hijalta- 
dalio slėnis ir Houlai. 

Ir vyskupas Jounas Arasonas. 

Sigurdas turėjo pranešti jam derybų išdavas: „Galėsi sėdėti vys- 
kupo kėdėje kiek tinkamas, tačiau tau mirus jokios katalikybės 
šalyje nebeliks. Taip sutariau su karaliumi. Ir bus protingiausia, jei 
savo padėjėju paskirsi reformatą. O galimybę išvykti į užsienį, kur 
galėtumėte gyventi „teisingame tikėjime“, karalius suteiktų". 

Žengdamas į žemę, Sigurdas pasijuto kaip vos subrendęs jau- 
nuolis. 

Trijulės laukė pailsėję žirgai ir žinia: vyskupas Jounas Araso- 
nas nekantraudamas laukė sūnaus. 

Jie prajojo Vidviko kaimą. Išvydus Houlus, džiaugsmas nu- 


galėjo visą baimę — pasaulyje nebuvo nieko didingesnio už 
Houlų vyskupiją. „Netgi Kopenhaga — taip! — netgi pats Ham- 
burgas su savo akmens bokštais tepasisaugo", — svarstė Sigur- 


das Jounsonas. 

Šen bei ten kūpsojo šieno kaugės, laukuose triūsė žmonės. 
Netrukus jie kirto Hjaltadalio upę. Sigurdo arklys palenkė galvą 
atsigerti — lašuose, varvančiuose nuo smakro, atsispindėjo auk- 
siniai saulės spinduliai. Ligi namų buvo nebetoli. Sigurdas išvy- 
do tėvą, stovintį vienplaukį ir vienišą katedros šešėlyje. Ysleivas 
ir Oulavas Hjaltasonas lyg nesąmoningai sulėtino žingsnį, atsi- 
traukdami už Sigurdo. 

Dabar reikėjo ne tik perduoti tėvui karaliaus sąlygas, bet taip 
pat parodyti savo naująjį veidą — apsakyti, kaip jo paties mąs- 
tysena pasikeitė kelionėje. 

Išmušus valandai, jį apleido jėgos. 


Likus savaitei iki Velykų, Sigurdas su šeima ir palyda išsiruo- 
šė į kelionę. Jie sustojo Lioivause. Ūkelį buvo sunku atskirti nuo 
pusnimis užkloto lauko. Tik vaikai, ant užpakalių čiuožinėjan- 
tys nuo stogų, liudijo, kad čia gyvenama žmonių. 

Kunigas Oulavas Hjaltasonas išėjo pasitikti savo kolegos ir 
savo brangiausiojo draugo sūnaus. Jiedu apsikabino. Oulavas bu- 
vo papilnėjęs. Jis buvo apsivilkęs ilgais drobiniais marškiniais ir 
ausine kepure. Jo žandai tapo mėsingi, o jis pats panašus į tingų 
abatą iš užsienietiško paveikslo. Tačiau, nežiūrint metų, jėgų jam 
nestigo. Priėjęs prie Seseljos, jis lengvai iškėlė ją iš balno. 

— Eikš su manimi, Sigi", — tarė Oulavas. — Reikia nuvalyti 
sniegą nuo bažnyčios durų. Šventas Dievo žodis negali likti už- 
pustytas viduje. 

Oulavas atnešė iš priemenės šiūpėles, ir jiedu nuklampojo 
prie sniegu užversto kalno, po kuriuo turėjo būti bažnyčia. Tik 
kryžius kyšojo iš po sniego, ženklindamas duris. 

— Turiu žinių iš vietininko įgaliotinio, — tarė Oulavas. 

— Ką jis sako? 

— Jeigu tavo tėvas nesiliaus savivaliavęs, karalius ne tik 


* Sigis — islandiškas vardo „Sigurdas“ trumpinys. 

paskelbs jį už įstatymo ribų, bet dar ir kareivius čionai atsiųs, — 
tarė Oulavas, versdamas per galvą didžiausią pūsnį sniego. — 
Tegul Dievas būna su mumis, vyruti. Tuomet tegul Dievas būna 
su mumis visais. 

Sigurdas buvo perdaug sukrėstas, kad rastų žodžių papasa- 
koti apie tai, kas neramino jį. 

— Žmonės daugiau nebegali laukti, kas bus. Dabar reikia 
pasirinkti — patinka ar nepatinka. 

Sigurdas valė sniegą tylėdamas. Jis nebijojo išgirsti to, ką 
pasirinko Oulavas Hjaltasonas. Jis žinojo, ką Oulavas pasirinko. 
Visų labiausiai jis bijojo, kad vieną kartą jam pačiam teks pasi- 
rinkti — visiems laikams — ir stoti į kovą su tėvu. 

Visa laimė, Oulavas daugiau nieko nebeklausė, nes tą pačią 
akimirką Lioivauso klebono kastuvas atsitrenkė į bažnyčios du- 
ris. Jis energingai nužėrė likusį sniegą į šalį ir atverdamas duris 
tarė: | 

— Aš tau pasakysiu: jau seniai tapau pasekėju tyrojo ir nesu- 
terštojo žodžio, kurio moko Liuteris. Esu juo nuo to laiko, kai 
abu vykome pas karalių. Pėteris Paladijus, Zelandijos vyskupas, 
atvėrė mano akims tiesą. 


Sigurdas nusivylė, sužinojęs, kad Oulavas Hjaltasonas nebu- 
vo pakviestas į Houlus. Jam būtų pravertusi Oulavo palyda ir 
parama. 

Prašvitus jie toliau tęsė savo kelionę. Naktį buvo pasnigę ir 
tako palei fiordą visiškai nebesimatė. Oulavas davė jiems paly- 
dovą ir roges, į kurias susėdo Seselja su vaikais. Ji žvalgėsi 
aplinkui, ištempusi kaklą kaip kuolinga'. Sigurdas pajuto ky- 
lantį pyktį. Tai buvo dar viena našta, kurią jam užkrovė tėvas. 

Jie pernakvojo Eirarlande. Saulė ir vėl buvo prie laidos, kai 
kitą dieną galų gale pasimatė Grundas. 


* Laukuose gyvenantis paukštis ilgoku kaklu ir snapu. 

— Ak, kaip bjauriai šalta! — garsiai suaimanavo Seselja. — 
Kažin ar pas ją nebus ko nors karšto? 

Touruna, stovėdama tarpduryje, pasveikino svečius: 

— Kad jus griausmas — trauk jį devynios! — kaip džiau- 
giuosi visus jus matydama! — šūktelėjo ji. Tourunos vyras, Ys- 
leivas, buvo neseniai miręs, tačiau ją netektis buvo paveikusi ne 
daugiau negu pūga — kalną. 

Ji suėmė rankomis Sigurdo, savo brolio, galvą ir, perliejusi 
šiltu žvilgsniu, pabučiavo tiesiai į lūpas. Taip pat ji pabučiavo 
savo brolienę ir vaikus. Touruna pakėlė jauniausiąją mergaitę ant 
rankų ir lengvai gnybtelėjo jai į skruostą. Paskui įdūrė savo ere- 
lišką nosį jai į kaklą ir taip smarkiai pūstelėjo, kad oro, slystančio 
palei kūną, garsas nuaidėjo per visą kiemą. Pro trobos duris išėjo 
Aris su dukterimis. Garbanotieji plaukai buvo žilstelėję. 

Į vakarą atvėso ir šešėliai kalnų atšlaitėse pasislinko žemyn. 
Būrys paukštelių, susispietę ant kryžiaus ir bažnyčios šelmens, 
nuo aukštumos stebėjo Žmones. 

„Ar beįmanoma ką nors išgelbėti? — pamanė Sigurdas. — 
Turiu pasikalbėti su Ariu, Touruna, su tėvu. Turiu jiems parody- 
ti, kad jei nesusitaikysime su pokyčiais, visi pražūsime. — Jis 
pažvelgė į Touruną. — Kalbėtis su ja? Ne, ji perdaug panaši į 
Jouną Arasoną. O Aris? Jis visuomet buvo puspagonis, 0 prara- 
dęs Haldourą, greičiausiai bus ir visai supagonėjęs." Sigurdas 
dėjo daugiausia vilčių į tai, kad bent jį bus galima apšviesti. 

Jis nė nepagalvojo, ar vertėtų pakalbėti su Bjodnu. 

Visi suėjo į trobą. 


Buvo Didžioji savaitė. Visiems buvo patiekta žuvienė su karš- 
ta duona. Seselja buvo pavargusi ir veikiai nuėjo gulti. Ji su 
trimis vaikais miegojo uždengtinėje lovoje“. Sigurdas išėjo į kie- 
mą. Patekėjęs mėnulis švietė virš upės. Visa kita buvo pranykę 


* Nenaudojama lova būdavo uždengiama specialiu dangčiu. 

tamsoje. Netoliese nejudėdamas stovėjo arklys ir žvelgė į jį. Tai 
buvo Ario Pilkis. Sigurdas ištiesė ranką, tačiau žirgas atsitraukė. 
Sigurdas išgirdo tariant sau už nugaros: 

— Jis ne visų. 

Sigurdas akimirksniu nusiplėšė kaukę ir išliejo visa, kas slė- 
gė jo širdį: 

— Argi tu negali apšviesti vyskupui Jounui Arasonui proto? 

Aris tylėjo. 

— Aš buvau pas Danijos karalių ir žinau, su kuo turime rei- 
kalą. Jei norime gyventi, turime nusilenkti. Ir mūsų tėvas turi tai 
suprasti. 

— Šioje šalyje valdininkai privalo paklusti įstatymams, — 
atsakė Aris. 

— Ne tik įstatymai pasikeitė. Pasikeitė tikėjimas, — sušnypštė 
Sigurdas. — Viskas pasikeitė, išskyrus jus ir jūsų senąjį kramtalą. 

— Nepradėkime painioti tikėjimo ir įstatymų, — neįsižeidęs 
tarė Aris. — Tai du pasauliai. 

— Naujasis tikėjimas grynesnis. Senasis jau visai nuseno. 
Niekas nepila naujo vyno į senus maišus. Pats Kristus taip kal- 
bėjo. Senieji laikai pasibaigė, ir mūsų tėvas privalo tai suvokti. 

Nė sykį anksčiau Sigurdas nebuvo išdrįsęs taip aiškiai pa- 
reikšti savo nuomonės, ir jį nustebino jo paties narsa. 

— Tai tu seki Liuteriu?ė — paklausė brolis. 

Sigurdas atsakė teigiamai, tačiau tyliu balsu. Jam pavyko iš- 
laikyti savo pozicijas. 

Aris tyliai nusijuokė. 

— Kas tave džiugina? 

— Išraiška, kuri pasirodys tėvo veide, kai praneši jam naujieną. 

Sigurdas pajuto, kad jo jėgos senka. 

— Jis ne kvailys! Jis šitą žino ir seniai žinojo, — piktai tarė jis. 

Staiga Sigurdas pasijuto išsekęs. Per daug nusilpęs, kad ga- 
lėtų pasikalbėti taip pat ir su Touruna, kaip buvo ketinęs. 

Jis atsigulė ant gulto ir užmigo. Apie vidurnaktį Sigurdas 
prabudo, prispirtas reikalo. Staiga jis išgirdo šnarėjimą, 0 už 
kamaros durų pamatė šviesą. Pažvelgęs pro durų tarpą, jis išvy- 
do Arį ir Touruną — jie rijo mėsą per patį pasninką. Pamatęs 
Sigurdą, Aris nusikvatojo, tačiau Touruna buvo pernelyg įnikusi 
į savo gabalą ir nekreipė į jį dėmesio. Aris stovėjo prie statinės, 
o jo barzda buvo apibėgusi taukais — jis atrodė lyg šėtonas prie 
burtų katilo su iš viena savo raganų. 


Svarvadardalio slėnyje subjurus orui, jiems teko pralaukti vi- 
są parą, tačiau, Didįjį penktadienį kirtę Helją, jie atvyko tiesiai 
į iškilmes be didesnių nuotykių. 

Pamačius Houlus, Sigurdui pasidarė lengviau. Iš tolumos at- 
rodė, jog vyskupija sergėjo už jos stūksantį kalną. 

Jis dirstelėjo bažnyčios link, bene tėvas stovėsiąs ten, kaip 
buvo papratęs. Ten jo nebuvo, tačiau vietoje jo stovėjo motina, 
mojuodama jiems. 

— Ką? — tarė Aris. — Nejaugi vyskupas liepė mūsų motinai 
vienai sergėti bažnyčią, kai gresia danų antpuolis? 

— Baik, — sudraudė jį Seselja. — Tu gąsdini vaikus. 

Jie prisiartino prie brastos, ir Aris įjojo į upę. Po jo sekė 
Sigurdas, o už jo — Seselja. Gale keliavo Touruna su vaikais. 
Helga priėjo jų pasitikti. 

Kai vaikai nusikorė nuo arklių, Helga išbučiavo savo vaikaičius. 

— Kur vyskupas? — paklausė Sigurdas. Bučiuodamas moti- 
ną, jis stengėsi nežiūrėti jai į akis. Jis žinojo, kad ji tučtuojau 
suprastų iš jo akių, kas ir dėl ko neduoda jam ramybės. 

Helga Aradouhtir tučtuojau pribėgo prie savo senelės ir už- 
vertusi galvą pažvelgė į ją. 

— Kaip tu išaugai, mergaite! — plačiai nusišypsojusi tarė 
Helga Sigurdardouhtir, pritūpdama ir ištiesdama savo bedravar- 
dei abi rankas. 

— O Bjodnas jau atvažiavęs? — paklausė Sigurdas. Jam no- 

rėjosi pasikalbėti su tėvu ligi Bjodnui atvykstant. Bjodnas jau 
buvo atvažiavęs. 
— Kur vyskupas? — paklausė Touruna. 


— Jam rodosi, kad pasaulyje beliko vienui vienas, — atsakė 
motina. 

— Ar jį apleido jėgos? — tarė Touruna. — Kas čia dabar? 

— Bijau, kad nūnai jis ėmė abejoti, ar Dangiškasis Tėvas jam 
ištikimas. 

— Tuomet reikia padrąsinančių žodžių, — atsakė Touruna. 


Touruna bėgte nubėgo palei bažnyčią Ioiduno trobos link. Ji 
spėriai užkopė laiptais ant aukšto. Ten tvyrojo tamsa ir senatvės 
kvapas. 

— Ar tave palaužė silpnumas, vyskupe Jounai Arasonai? — 
paklausė ji. 

Jis nieko neatsakė iš tamsos. 

— Čia tvyro pralaimėjimo tvaikas, — tuomet tarė ji. 

— Žinia. Aš nusenau, o dabar teko susigrumti su stipresne 
jėga, — tamsoje pasigirdo atsakymas. 

— Girdėjau, kad tu nebetiki Dievo parama, — tęsė Touruna. 

— Man atrodo, jog aš stoviu ant uolos krašto, — tuomet ištarė 
jis. — Ir Viešpats nepaliko man niekieno kito draugijos, išskyrus 
nelabojo. Dėl to po ilgo gyvenimo ir doros tarnystės man skaudu. 

— Tuomet belieka šokti ir tikėti, kad Dievas pasiųs angelus 


sulaikyti. 
— Ne šviesos angelai kalba tavo lūpomis, dukterie, — atsakė jis. 
— "Tu sakaisi turįs pranašystės dovaną, — tarė Touruna. — 


Tačiau tokių yra ir daugiau. Velykų rytą Kristus prisikels ir visų 
galingiausias irkluotojas užguls irklus drauge su tavimi. O jei ne, 
tai aš senųjų burtų galia užkerėsiu mūsų priešus! Kadaise burtais 
prisišaukdavau vyrus. Galiu pasiųsti jiems ir kitokių dovanų! 
Sulig šiais žodžiais vyskupas pakilo guolyje ir nusikvatojo. 


171 


Jie suėjo į bažnyčią. Kristaus atvaizdas buvo uždengtas tam- 
siu audeklu, o tabernakulis, kuriame būdavo laikomas švenčiau- 
sias sakramentas, buvo atviras, idant visiems būtų aišku, jog 
Kristus nužengęs į pragarą. 

Bažnyčia prisipildė gedinčių žmonių iš viso slėnio. Vyskupo 
šeimos vietos buvo priekyje. Sigurdui mažai kas pasaulyje atro- 
dė liūdniau už Didįjį Penktadienį. Nuo to liūdesio jam tapo 
nuobodu. Jis visuomet laukdavo šeštadienio, o dar labiau — 
paties Velykų ryto, tačiau jis žinojo, kad tėvas tučtuojau kitą 
rytą norės sušaukti susirinkimą, ir tuomet jam reikės užsistoti 
šalies ir tikėjimo teises. 

Žmonėms išėjus iš bažnyčios, slėnyje jau buvo sutemę, o šį 
vakarą pagal paprotį šviesa buvo taupoma. Sigurdas džiaugėsi, 
galėdamas atitrūkti nuo piktojo pasaulio ir miegoti. 

Kai jis pabudo, buvo jau vidurdienis. Sigurdas pažvelgė pro 
plyšį — tėvas buvo nusileidęs nuo pastogės. Jis apsivilko ir išėjo 
į kiemą. Oras buvo drėgnas, slėniu slinko žemi debesys, o baž- 
nyčia atrodė mirkte permirkusi. 

Steinuna su Bjodnu buvo Didžiojoje troboje. Ten maloniai 
spragsėjo ugnis. Sigurdas pajuto, kad nuo širdgėlos jį krėste 
krečia šaltis. Vaikai šokinėjo per kėdes, tačiau Steinuna nesitei- 
kė jų sudrausti. 

Jounas Arasonas pasišaukė vaikus pas save. Jis mėgo būti vai- 
kų būryje ir, kaip visuomet, ėmė porinti jiems istoriją iš savo 
vaikystės — kaip jis bridęs sniegais nuo Grytos ligi Munkatveros. 

— Aš veržiausi pirmyn per pūgą, nors buvau taip sušalęs, 
kad beveik nebejaučiau rankų, laikančių maišelį su knygomis, 
tačiau aš nepasidaviau, kadangi norėjau siekti mokslų. — Vys- 
kupas stabtelėjo ir jo veidas apniuko, lyg stendamasis išreikšti 
tuos sunkumus, kuriuos jam teko patirti vaikystėje. — Jūs būtu- 
mėte kitokie, jei jums būtų reikėję tai išgyventi! 

Vaikai ėmė verstis kūliais. Aris kalbėjosi su tėvu, mąsliai glos- 
tydamas barzdą. Sigurdas apsidairė Seseljos, tačiau niekur jos 

nematė. Jis pažvelgė į Bjodną, kuris akylai sergėjo savo žmoną, 
lyg bijodamas, kad ji neatitektų kitam vyrui. Vaikų klyksmas 
buvo kurtinantis. Seselja įėjo į vidų. Bjodnas nešiojo į stalą tai, 
ką tėvas buvo paliepęs. 

„Visa Skandinavija seniausiai priėmė naująjį tikėjimą, — pama- 
nė Sigurdas. — Tik mes čia stovim, lyg pasaulis neegzistuotų." 

Ir staiga jis atsistojęs prabilo tokiu garsiu balsu, kad net pats 
nustebo, išgirdęs save: 

— Mes privalome pakalbėti apie tai, kas tiesiogiai susiję su 
visų Mūsų gyvenimu! 

Visa jo giminė, visi draugai staiga nutilo ir nustebę sužiuro į 
jį. Tačiau Sigurdas matė vien tik savo tėvą. Jo narsa vis tik dar 
nebuvo išgaravusi. Jis žengė prie tėvo ir, pirmąsyk gyvenime 
atkišęs jam kumštį, sušuko: 

— Tu privalai paklusti, vyskupe Jounai! 

— Sigurdai, brangusis, ar tu išprotėjai? — stojus tylai, švel- 
niai paklausė motina. 

— Paklusti? — galų gale pakartojo vyskupas. 

— "Tu privalai atsisakyti vyskupo pareigų! Kitaip mes visi 
pražūsime! Tu privalai paklusti! — Sigurdas atsuko pirštą į mo- 
tiną ir riktelėjo: — O tu... labiausiai užsispyrusi iš visų Moterų... 
tu privalai apsivilkti drabužius, kuriuos tau pasiuvo Haldoura 
Torleivsdouhtir... Ji buvo vienintelė šioje šeimoje, kurį ką nors 
išmanė apie rankdarbius! 

Sigurdas tikėjosi, jog tėvas persimainys, paraus kaip kraujas, 
tačiau Houlų vyskupas tik ramiai pažvelgė į sūnų ir tarė: 

— Visais vyskupijos ir šalies klausimais aš kreipiuosi į Romą 
ir Norvegijos vyriausybę. 

— Jokios Norvegijos vyriausybės nebėra! — Sigurdas visai 
padūko. — Ji buvo panaikinta prieš penkiolika metų! Mums 
reikėjo išvykti į užsienį vietoje to, kad dabar pražūtume, jei 
negalime žengti koja į koja su naujais laikais. Šventieji! — šau- 
kė jis. — Kas turi galią taip išaukštinti mirtingą kūną? Tau 

nevalia kurti jokių atvaizdų ant žemės, sako Viešpats. Kur taip 
parašyta? Taip parašyta Biblijoje! O jei Dievas norėtų, kad šaly- 
je būtų išlaikytas katalikų tikėjimas, jis įsikištų, ar ne? Tačiau 
ne! — Sigurdas nusikvatojo. — Jis to nedaro! 

Bjodnas priėjęs sugriebė jį už peties ir tarė: 

— Galbūt jis įsikiš, išgirdęs tavo bailias kalbas. 

Sigurdas atsigręžė į brolį ir ramiu balsu tarė: 

— Ar ne tas bailys, kuris metų metus nenori atverti akių 
teisybei? Jūs visuomet kaltinote mane bailumu. Tačiau galbūt iš 
tiesų aš esu iš mūsų drąsiausias! 

Aris palydėjo šią Sigurdo frazę plojimu. 

Sigurdas pajuto, kad tėvas žiūri į jį, ir susigėdo, jo akyse 
išvydęs meilę. 

Visi sužiuro į Jouną Arasoną, lyg laukdami, kad jis atlaisvin- 
tų šitą mazgą — perkirstų jį kardu pusiau. Jie tylėjo. 

— Čionai ką tik atjojo vokiečiai nuo Kolkos žiočių, — galų 
gale tarė vyskupas. — Tourunos pranašystė išsipildė. Man atėjo 
atsakymas iš Šventojo tėvo, Romos popiežiaus. — Vyskupas Ara- 
sonas parodė jiems laišką. 

— Atplėšk jį! 

— Su derama pagarba, — atsakė vyskupas. Jis pažvelgė į 
Arį. — Man reikia pasitarti su tavimi ir tais vokiečiais dėl džio- 
vintos žuvies kainos. 

— Ne — man pakanka Ario paramos, — nukirto vyskupas, 
pamatęs, kad Bjodnas buvo pasiryžęs eiti kartu. 


Velykų rytą Jounas Arasonas paliepė išdalinti vargšams, šimtais 
susirinkusiems prie vyskupijos, žuvį, odas, audinius ir gyvulius. 
vėjo susigrūdę bažnyčios prieangyje po varpais ir šventoriuje. 
Houlų katedra atrodė kaip dangaus karalystė. Buvo giedamos 
giesmės, deginami smilkalai, o galiausiai buvo atplėštas laiškas, 
ir vienas kunigų nuo altoriaus jį perskaitė. 

Vyskupas nuleidęs galvą ir pusiau užmerktomis akimis klau- 
sėsi skaitymo: 

— „Paulius III siunčia tau, savo mielam broliui, širdingiausius 
linkėjimus. Mes gavome jūsų laišką, datuotą praėjusių metų au- 
gusti 27-ąją dieną, ir matyti, kad iš dalies jis parašytas iš dievo- 
baimingumo, iš dalies — iš pagarbos ir klusnumo mūsų sostui, ir 
dėl to mes iš visos širdies pavedame jus Viešpaties Dievo malonei. 
Taip pat mes jums kartu su jums patikėta banda patariame ir ska- 
tiname jus laikytis tvirtai ir priimti žmonijos pagarbą žemiškajame 
gyvenime ir amžiną gyvenimą dangaus karalystėje iš paties Dievo. 

O dėl šv. Petro pinigų, tai maloningai išdalinkite juos neturtė- 
liams, kuriems, jūsų manymu, reikalinga parama. Ir tikėkite, kad 
mes niekada neišduosime jūsų tame, ką galime nuveikti su Dievo 
pagalba". 

Pabaigus skaityti laišką, Jounas Arasonas valandėlę stovėjo 
nuleidęs galvą, ir Helgai pasirodė, kad jo veide radosi ta gerai 
pažįstama užsispyrėlio mina, kuri nežinia ką galėjo žadėti. 

Nejaugi laiškas tuo ir baigėsi? Argi jis nepasiūlė jokios išei- 
ties? Nejaugi nebuvo pasiųsta jokia žemiška parama? Ji buvo 
skaudžiai nusivylusi. 
aiškintų, kas buvo surašyta laiške. 

Galų gale Jounas Arasonas tarė: 

— Mano brangieji. Šventasis tėvas nori, kad mes laikytumės 
tvirtai. Jis rašo, kad niekuomet mūsų neišduos tame, ką gali 
nuveikti su Dievo pagalba. 

Jis palengva nužvelgė savo bandą ir tarė: 

— Mes ir stovėsime tvirtai — kaip norvegų arkivyskupas 
Ulavas Engelbrektsonas, ir pakviesime visas įsibrovėlių armijas į 
kruviną mūšį. 


Bjodnas su šeima pasuko iš Didžiojo tako namų Melstade link. 
Oras buvo atšilęs ir saulė tirpdė nuo akmenų sniegą. Nuo arklių 

sklido kūno kvapas, aplinkui pabudusios zyzė musės. Bjodnas iš- 
vyko iš Houlų anksčiau nei buvo ketinęs. Jam niekaip nepavyko 
prisikasti prie Ario, tėvo ir vokiečių paslapties, nors, pasitarimui 
pasibaigus, jis gaudyte gaudė kiekvieną žodį, nusprūstantį nuo jų 
lūpų. Bet kad paklaustų tiesiai, Bjodnas buvo perdaug išdidus. 

— Nejaugi Jounas Arasonas nebenori, kad aš matyčiau, kaip 
jis pardavinėja džiovintą žuvį? — nustebęs ir įsižeidęs jis mur- 
mėjo po nosimi. 

Be to, tėvas dar pažemino jį, nerasdamas nei laiko, nei noro 
atvažiuoti į viešnagę Melstade. Jis gynėsi esąs pasenęs, o Bjod- 
nas tikėjosi, kad atvyks daugybė svečių, mat Jounas Arasonas 
ketino pagerbti jų namus savo atsilankymu. 

Jiedu su Ariu buvo taip pasinėrę į savo pokalbį, kad, Bjodnui 
išvykstant namo, net nerado laiko atsisveikinti. Pyktis kunkulia- 
vo jo krūtinėje. 

Pasiekę Melstado trobesius, jie nulipo nuo arklių. Bjodnas 
bijojo pasipasakoti Žmonai apie savo pralaimėjimą — jis norėjo 
kurį laiką visai nieko nesakyti, tačiau jos būdas buvo toli gražu 
ne toks. Tyliu balsu, lyg žinodama, kaip jis jaučiasi, ji tarė: 

— Jis niekuomet nevertino manęs taip pat, kaip kitų savo 
marčių. Jis norėjo, kad tavo motina apsivilktų Haldouros kostiu- 
mą, 0 Mano audimas būtų pakabintas ant sienos. 

— Mano motina myli tave, Steinuna, — ir tave, ir vaikus. Jau 
daug kartų sakiau tau. Ir tu pati tai Žinai! 

— Visai ji manęs nemyli! Pažiūrėk, kiek ji per anas Kalėdas 
pripylė Seseljai sidabro. Jos akyse aš ne kas kita, 0... 

— Melžėja, su kuria vienąsyk visi miegojo! — juokdamasis 
užbaigė jis. 

— Tai nebuvo mano žodžiai, — piktokai atkirto ji. 

Bjodnas apkabino žmoną — jos akyse žvilgėjo pykčio ašaros. 

— Aš parsiųsiu jai atgal visas dovanas, kurias tik esu kada iš 
jos gavusi, — tarė ji. 

— Tuomet tau teks jai parsiųsti mane, — atsakė jis. 


176 


23 
Marteino sugrįžimas 
Pavasaris, 1549 


Marteinas ir dieną, ir naktį laukė tos akimirkos, kada horizon- 
te pasirodys Skaulholto bažnyčios bokštas. Tačiau kai jis galų 
gale išniro, Marteinui pasirodė, kad šalis buvo lyg išblukusi. 

Jiedu su Tourdu grįžo iš užsienio į Islandiją, o tuo metu visa 
jų Manta buvo laikoma Skaulholto sandėliuose Eirarbahkyje. 
Vienas vyskupo apsauginių, paskirtas saugoti Skaulholtui pri- 
klausančių turtų Eirarbahkyje, palydėjo juos iki Skeido. Tour- 
das, pilnas jaunatviško pakilumo, nepaliovė plepėjęs, kol tėvui 
pasirodė gana: 

— Net ir pats karalius dalyvavo mano tėvo įšventinime! Vi- 
sur tvieskė šviesa, spindintys drabužiai, ir tuomet aš pirmą kartą 
supratau, kodėl tauta privalo žengti į naujuosius laikus! Šalia 
Švenčiausios Mergelės katedros Kopenhagoje Skaulholto baž- 
nyčia atrodo kaip džiovintos žuvies sandėlis. Mes privalome pa- 
statyti Islandijoje namus, kuriuose žmonės galės gyventi, o šitas 
vergų lūšnas iš akmenų ir žemių nuversime! Per pokylį karalius 
priėjo prie mano tėvo, tvirtai suėmė jo ranką, uždėjo ant jos 
savąją ir tarė: „Min kare Martein. Du skal sige du til mig!" 

Tourdas pažvelgė į apsauginį ir tarė: 

— Ar gali ką nors panašaus įsivaizduoti? 

Stengdamasis suvaldyti juoką, apsauginis neatsakė nieko. 

Marteinui baisiai knietėjo pasakyti savo sūnui užsičiaupti, nors 
jam ir patiko klausytis pasakojimų apie visą tą pagarbą, ištikusią 
jį taip netikėtai, kaip perkūnas, trenkęs iš giedro dangaus. 

Vyskupo apsauginis papasakojo jam svarbesnius Islandijoje 
nutikusius įvykius. Vokiečių pirkliai pardavinėję savo prekes 
Bausende ir supirkinėję ten žuvį. Jie taip pat neleidę danų lai- 


* Mano mielas Marteinai, sakyk man „tu“ (dan.). 

vui prisišvartuoti prie prieplaukos. Tas laivas priklausė kara- 
liaus vietininkui. Vokiečiai taip pat uždraudė islandams pre- 
kiauti su juo. 

— Žmonės kalbėjo, kad tas valkata Mulė, pamatęs, kad nebe- 
gali nei pirkti, nei parduoti, visai pakvaišo — jis lakstė pirmyn 
atgal po jūros pakrantę, klykdamas nesavu balsu. Žmonės kvato- 
jo susiėmę už pilvų. Vargšas senis, — tarė apsauginis, caktelėda- 
mas liežuviu. — Už didžiausius pinigus jis išsinuomoja šalį, o 
paskui visuose Pietuose nieko neįstengia padaryti. Vokiečiai pa- 
sisavino Bausendą ir Habnarfiordą. Rudenį Mulė pasikvietė iš 
Strando lagmaną Erlendą ir su jo pagalba areštavo visas vokiečių 
prekes, kurias jie buvo palikę, kad žiemą nebūtų galima jų par- 
duoti. Hamburgiečiai jau buvo išplaukę, tačiau su prekėmis jie 
paliko savo bernus, kadangi Mulė buvo uždraudęs islandams sau- 
goti vokiečių prekes žiemos metu. Erlendui tereikėjo garsiau rik- 
telėti, ir tuoj visi bernai persigandę išsibėgiojo. O Mulė dabar 
užsienyje skundžiasi karaliui. Bus labai įdomu pamatyti, kaip čia 
viskas tęsis. Vargšas karalius — jam reikia terliotis su šituo... 

Skaulholto bažnyčia atrodė labiau suvargusi, negu Marteinas 
prisiminė. Sienojai buvo papilkėję. „Reikės pakalbėti su Egertu 
Hanesonu, — pamanė Marteinas. — Ir pasiteirauti, kaip būtų 
geriausia pasielgti su tais hamburgiečiais. Šalis tikriausiai nebe- 
ilgai bus šitaip nuomojama. Taip tęstis nebegali.“ 

Jie keltu persikėlė per Baltąją upę. Trys arkliai plaukte sekė 
paskui. Visi gyvenvietės žmonės, palikę savo darbus, susirinko 
pasveikinti vyskupo. Minios priekyje ėjo Jounas Bjadnasonas. 

Marteinas, atsistojęs prie vyskupijos sienos, pasakė trumpą 
kalbą. Jis sakėsi esąs laimingas, grįžęs tęsti pareigų. Tačiau dar 
labiau jis džiaugėsi, vėl matydamas vietinius žmones. Marteinas 
perdavė susirinkusiems Zelandijos vyskupo ir karaliaus linkėji- 
mus ir pažadą suteikti jiems visapusišką paramą ir globą. Baigęs 
kalbą, jis įėjo į vyskupo trobą, lydimas Jouno Bjadnasono ir 
savo sūnaus Tourdo. 

Jounas Bjadnasonas, išskaitęs iš Marteino veido išraiškos, kas 
tą neramina, atsakė: 

— Jokių žinių iš šiaurės. Nuo pat tavo išvykimo Jounas Ara- 
sonas laikėsi gana ramiai. 

— Galbūt Dievas apreiškė jam jo didįjį klydimą ir jo neteisin- 


gumą, — tarė Tourdas. 
— Tau neblogai sekėsi mokytis lotynų kalbos žiemą, — tarė 
tėvas. — Dabar tau reikės pasimokyti žmonių gyvenimo, — jis 


pasisuko į Jouną. — Kaip su nuoma? Kaip praėjo žiemos žvejy- 
binis sezonas? 

— Sandėliai lūžta nuo sviesto ir audeklų! O džiovyklose džiūva 
Žuvis. 

— O kaip su krikščionybe parapijoje, kol manęs nebuvo? — 
nudžiugintas naujienų, paklausė Marteinas. 

— Vyskupo Jouno teismo sprendimai nuo praėjusios vasaros 
vis dar galioja ir turi būti panaikinti, — atsakė Jounas Bjadnaso- 
nas. 

— Dėl to ir grįžau kuo skubiausiai, — tarė Marteinas, — kad 
laiku suspėčiau į tingą ir imčiausi šių reikalų. 

— Taip pat gavome laišką iš Dadžio, kuriame jis prašo, kad 
raštiškai patvirtintum, jog praėjusią vasarą Kvame įvyko Jouno 
Arasono dvylikos kunigų teismas. Jam svarbu, kad vyskupas ten 
nieku gyvu neįsitvirtintų, — Jounas Bjadnasonas susimąstė. — 
Ne Dadžio būdas veltis į rietenas. Greičiausiai reikia laukti di- 
desnių įvykių. 


Marteinas išjojo į Altingą lydimas ginkluoto būrio, kad galė- 
tų apsiginti nuo Jouno Arasono, jei tas taip pat būtų sugalvojęs 
atvykti iš šiaurės. Drauge vyko dvylika kunigų iš Skaulholto 
vyskupijos, kurių nuosprendžiu visi praėjusių metų Jouno Ara- 
sono įsakymai turėjo būti panaikinti. Kuo labiau artėjo Tingo 
slėnis, tuo Marteinas darėsi tylesnis. 

Jounas Arasonas į tingą neatvyko. 

— Jis neišdrįs stoti prieš tave, — tarė Tourdas. — Jounas 
Arasonas žino, kad karalius tave remia ir kad kova pralaimėta. 

Marteinas nieko neatsakė. Jis būtų mielai patikėjęs tais žodžiais. 

Tinge Jounas Arasonas buvo paskelbtas už įstatymo ribų. Mar- 
teinas taip pat paklausinėjo žmonių apie Egertą Hanesoną. Ka- 
daise Egertas buvo Gicuro ir Odo bendražygis Skaulholte. Tačiau 
į tingą jis retai atvykdavo. Jaunystės metais gyvendamas Ham- 
burge, jis mėgo ūžti. Dirbdamas Skaulholte, jis taip pat nepra- 
leisdavo progos prisipildyti taurės iš vyskupijos statinių. Egertas 
buvo vienas tų, kurie seniai troško išstumti senąjį tikėjimą ir 
tradicijas lauk. 

Į Altingą taip pat buvo atvykę Erlendas Torvardarsonas ir 
Ormas Sturlusonas. Ormas neištarė nė žodžio prieš, kai teismas 
panaikino ankstesnius Jouno Arasono įsakymus. Taip pat ir Da- 
dis Gudmundsonas buvo atvykęs į tingą, tačiau jis buvo labai 
prastai nusiteikęs. 

— Houluose jį žinios pasieks anksčiau, nei tu parvyksi namo 
į Skaulholtą, mano spekuliante, — tarė Erlendas Marteinui. Pas- 
kui jis staiga susigriebė rankomis už galvos dėdamasis persi- 
gandusiu ir suriko: — Šventasis Petrai ir visi šventieji, padėkite 
man! Argi galima šitaip kreiptis į patį Skaulholto vyskupą?! 

Marteinas įteikė Dadžiui karaliaus laišką ir prašytąjį patvirti- 
nimą. Dadis nušvitęs papasakojo girdėjęs, kad Jounas Arasonas 
neseniai jojęs į Lioivausą, kadangi buvo išgirdęs gandus, jog 
Oulavas Hjaltasonas iš sakyklos griežtai pasisakęs prieš šven- 
tuosius ir Marijos garbinimą. Tačiau Oulavas prisiekęs esąs ne- 
kaltas. Dadį šios žinios pralinksmino. 

Į tingą atvyko ir Mulė. Jis grasino kiekvienam, kuris išdrįsiąs 
jam nepaklusti — tiek vokiečiams, tiek ir islandams, kadangi 
vokiečiai kažkaip įstengė atgauti savo prekes, kurias Mulė ru- 
denį buvo areštavęs. 

Po tingo Marteinas išvyko į vakarų fiordus pasitarti su Eger- 
tu Hanesonu. 

— Aš per daug nesišvaistyčiau, — atsisveikindamas tarė jan: 
Dadis. — Vyskupas Arasonas gali bandyti tave pagrobti. 

— Jounas Arasonas ne kvailys, — atsakė Marteinas. — Jis 
žino, kada geriausia pasitraukti. Už visą tikėjimą jam svarbiau 
išsaugoti savo žemes. Ir jis žino — jei stos prieš karalių, praras jas 
visas. Jis nenori, kad jo vaikai liktų be turto. O tuo labiau jis pats. 


Egertas Hanesonas gyveno Nūpe — didžiausiame ir prašmat- 
niausiame ūkyje visoje Islandijoje. Buvo aiškiai matyti, kad ūkis 
priklausė šeimai, kadaise gyvenusiai užsienyje. Islandų ūkiai 
niekada neatrodė ištaigingiau. Viena rąstinė troba ūkyje buvo 
dviejų aukštų, o jos viršuje buvo įrengta pastogė — Islandijoje 
tai buvo naujiena. Pakrantėje stovėjo žuvies džiovyklos. Martei- 
nas jau keletą metų nebuvo matęs savo kovų bendražygio. 

Egertas neatrodė išgėręs, tačiau kai jiedu su Marteinu apsi- 
kabino, nuo jo padvelkė alkoholio kvapas. Egertas netgi papras- 
tą dieną šiame atkampiame fiorde buvo pasipuošęs. Jis buvo 
pastorėjęs ir pakumpęs, tačiau jo vario spalvos plaukai žvilgėte 
žvilgėjo. Jis plovė juos karvių šlapimu, kad labiau kristų į akis 
moterims. Egerto žvilgsnis buvo suktas, ir jam niekaip nepavyk- 
davo užgesinti tos šelmiškos ugnelės netgi tada, kai jis kuo 
nuoširdžiausiai kalbėdavo su draugais. 

— Sutikai Odą? — prisimerkdamas niūriai paklausė jis. 

Marteinas atsakė teigiamai. 

— Tr ką jis veikia? 

— Baigia versti Senąjį Testamentą. 

Egertas paniekinamai šnirpštelėjo. 

— Jis gyvena kitame pasaulyje. Jis užsidarė duris ir atsidavė 
toms senoms knygpalaikėms. Kam nors reikėtų paimti jį už pa- 
karpos, ištempti į lauką ir iškratyti iš jo kandis. 

Marteinas pasisakė, ko atvykęs. 

— Aš parduosiu visą džiovintą žuvį, kiek tik man duosi. 

— Aš visai nenoriu duoti tau jokios žuvies, — atsakė Martei- 

nas. — Aš pats noriu ją pardavinėti. Ir aš noriu pardavinėti dar 
daugiau: sakalus, vilną, audeklus, avikailius, gagų pūkus, sierą, 
jautieną ir avieną, žuvies taukus ir sviestą. Nuo pat tų laikų, kai 
verčiausi prekyba Grindavike, prisimenu anglus tik geruoju, nors 
ne visi kalba tą patį. Norėčiau atgaivinti prekybą su jais. Aš 
noriu prekiauti plačiai, o tu nuo vaikystės gyvenai Hamburge. 
Hamburgiečiai pasiima sau didesnę dalį pelno nuo islandiškų 
prekių. Mums reikalingi pinigai, jei Islandijai skirta prasigyventi. 
— Tuomet tau reikalingas laivas, kad galėtum išvežti žuvį. 


Skaulholtas turi laivą. 

Tai kokios problemos? 

— Nepažįstu Hamburge pirklių. Kam parduoti? Už kokią kainą? 
— O tu ar turi karaliaus leidimą laikyti prekybinį laivą? 

— Aš ketinu pardavinėti žuvį iš žemių, kurios priklauso vys- 


kupijai. 

— Tau vis viena reikia turėti karaliaus leidimą. Nejaugi ne- 
pasirūpinai tuo? Juk ką tik buvai pas karalių. 

— Ne. Man atrodė natūralu, kad Skaulholtas privalo turėti 
savo žuvį ir kitas žaliavas, kurios būtų naudojamos vyskupijos 
reikalams, kaip ir buvo per amžių amžius. O kaip gi kitaip pa- 
statysime Islandiją ant kojų, jei neturėsime jokių pajamų? Vien 
dėl to ir nieko kito leistasi į šį žygį. 

— Islandija bus pastatyta ant kojų, — tarė Egertas. — Gicu- 
ras naudojosi išskirtine karaliaus malone, tačiau vis viena priva- 
lėjo mokėti didžiausius pinigus padengti karo skoloms. Labai 
nenustebčiau, jei Kristianas III anksčiau ar vėliau pareikalaus 
dešimtinės bei duoklės iš žvejybos. Taip pat aukštesnių mokes- 
čių iš paprastų žmogelių. Visų pirma danai nori patys atsistoti 
ant kojų! Koks tu vis tik dar vaikas. 

— Dešimtinės! — pakartojo Marteinas. — Tai kada gi išauš 
ta diena, kai Eirarbahkis taps Islandijos sostine, miestu su didin- 
gais mūriniais pastatais? Plačiu vieškeliu į Skaulholtą ir tiltu per 
Baltąją upę? 

— Niekuomet nepriėmiau tų kalbų už gryną pinigą, — atsa- 
kė Egertas. — Esu iš prekybininkų šeimos ir visuomet maniau, 
kad jaunystėje ir tu verteisi tuo pačiu. 

— O aš priėmiau tas kalbas už gryną pinigą, — atšovė Mar- 
teinas. — Ir po susitikimo su Jo didenybe neturiu jokios prie- 
žasties abejoti šviesia Islandijos ateitimi. Net jei mūsų pokalbis 
apie tai ir nebūtų įvykęs. 


24 
Saulės veidas 
Spalis, 1549 


Steinuna, Melstado kunigo Bjodno žmona, pastebėjo, kad šiau- 
riečius apniko abejonės. Vyskupo rėmėjų gretos buvo nebe to- 
kios tankios, kaip anksčiau — žmonės buvo išsigandę. Prisiminusi, 
kad prieš kelias savaites Bjodnas padalijo savo žemes tarp jos ir 
vaikų, ji pati nusigando. Tą pačią dieną vyskupas Jounas Araso- 
nas paskelbė prakeiksmą visiems šalies eretikams. Tas gestas 
buvo visų pirma nukreiptas prieš Marteiną už tai, kad jis Altin- 
ge su dvylika prisiekusiųjų panaikino Jouno Arasono įsakymus. 

Atėjo žinia, kad Marteinas Einarsonas keliavo po vakarų fior- 
dus. Po to šnipai pranešė, kad jis išjojęs namo, į Stadarstadą. 

— Dabar reikia sučiupti juos abu — ir Marteiną, ir Dadį, — 
tarė Bjodnas. 

Kol abu broliai, Bjodnas su Ariu, buvo išvykę į Snaifelsnesą, 
Steinuna negalėjo rasti sau ramybės. Kas galėjo užginti Dadžiui 
ar kitiems Bjodno priešams atjoti į Melstadą? Ji žinojo, kad to 
niekada nebūtų — Dadis nesiryžtų tokiai kelionei, tačiau vis 
viena negalėjo sulaikyti savo minčių tėkmės. Steinuna klausyte 
klausėsi kiekvieno krebždesio ir krūptelėdavo, nugirdusi ką nors 
vaikštant. Ji žinojo, kad nevalia pasiduoti nevilčiai, tačiau nieko 
negalėjo su savimi padaryti. 

Pasaulyje vyko negrįžtami pokyčiai, ir nors Steinuna tai suvokė, 
ji niekaip negalėjo patikėti, kad kas nors galėtų pajudinti tai, kas 
buvo nepajudinama — jos šešurą, vyskupą Jouną Arasoną. Aukš- 
čiau jo Steinuna negalėjo įsivaizduoti nieko — galbūt net ir Dievo! 

Staiga ji pašoko, nusigandusi savo pačios minčių. Maža kas 
buvo blogiau už dykinėjimą. Steinuna išėjo į lauką prasiblaškyti. 

Ji pažvelgė į jūrą — kuo toliau, tuo bangos rodėsi vis didesnės. 
Galėjo nutikti ir daugiau dalykų — galėjo atjoti ne tik kupini 
keršto Bjodno nedraugai. Karalius galėjo atsiųsti į šalį kariuomenę. 

Steinuna išgirdo šaukiant ir atsigręžė į namų pusę. Pageltu- 
sia pieva link jos brido Helga, Steinunos jauniausia duktė. Lau- 
kuose pūtė vėjas, o dangumi slinko debesys. Šešėliai šliaužė 
kalnų šlaitais, o fiordas atrodė lyg verdantis jūros katilas. Neto- 
liese nejudėdamas stovėjo arklys ir žvelgė ūkio link. Steinunai 
pasirodė, kad tai buvo Žmogus, įgavęs arklio išvaizdą ir atsiųs- 
tas šnipinėti. Vaikas pagriuvo, tačiau tučtuojau ir vėl atsistojo. 

„Jei atvyks danų kareiviai, mūsų tėvas sugins juos į jūrą, — 
pamanė Steinuna. — Tačiau kaip jis, senas žmogus, tai sugebės?" 

Helga išsitiesė ant žolės prie savo motinos ir ėmė stebėti 
dangų. Steinuna atsigulė šalia dukters. Čia jos buvo saugios, 
apsuptos smilgų. Saulė čia sušmėžuodavo tarp debesų, čia ir vėl 
pradingdavo. Kai Steinuna dar gyveno pas tėvus, vieną kartą 
pas juos nakvojo užsienietis. Jis papasakojo jiems apie religijas 
plačiajame pasaulyje — saulė esanti Dievo veidas ir pro ją Ap- 
vaizda kiekvieną dieną žvelgia į pasaulį. Žmonės, kurie norėda- 
vo išvysti šviesųjį Viešpaties veidą, apakdavo. Steinunai šitai 
visą laiką atrodė didžiausia nesąmonė. Tačiau dabar šios mintys 
suteikė jai saugumo jausmą. Staiga vaikas sučiauškėjo: 

— Kas būtų, jei saulė iš dangaus nukristų ant žemės? 

Ką tu kalbi, vaike? — piktai paklausė Steinuna. 


— Na, jeigu ji nudribtų žemyn! 
— Būtų tamsu, — atsakė moteris. Šis pokalbis ją gąsdino, 
tačiau jai pavyko susitvardyti. 


184 


— Nee... Nebūtų tamsu, — paprieštaravo Helga. 

— Kodėl neė — viltingai paklausė motina. 

— Todėl, kad senelis Jounas paimtų ją ir vėl įdėtų tarp debesų. 

Steinuna atsisėdo. Aplinkui ją siūbavo žolės, ir labiau už vis- 
ką jai užsinorėjo paimti vaiką ir gerai jį pakratyti. Jounas Araso- 
nas nebuvo joks Dievas ir negalėjo apginti nei jos, nei jos vaikų! 
Arklys tebestovėjo toje pačioje vietoje nejudėdamas — debe- 
sims užslinkus saulę, viskas aplinkui jį papilkėdavo. 

— Šito senio pasipūtimas ir užsispyrimas pražudys mus vi- 
sus, — sumurmėjo ji. 

Arklys buvo atsisukęs tiesiai į ją ir atidžiai žvelgė į vakarų 
pusę — iš ten, pusiau nutvieksti saulės, fiordo pakraščiu lėkė 
šimtas, 0 gal ir daugiau raitelių. Dar buvo per anksti spręsti, kas 
tokie artinosi. Steinuna baimingai pakėlė dukterį ant rankų, ir 
ilgi mergaitės plaukai šiureno jai skruostus. Vaikas matė geriau. 
Koks džiaugsmas, kai Helga sušuko: 

— Tai mano tėtis! Atjoja Bjodnas! — Helga taip įsiaudrino, 
kad Steinuna turėjo paleisti ją ant žemės. 

Būriui įjojus į kiemą, ji pamatė, kad jie atsivežė belaisvį — 
prie arklio buvo pririštas Marteinas. Steinunai tai buvo akivaiz- 
dus įrodymas, jog šalį valdo jos šešuras. „Tegul tik atvyksta 
užsienio kariuomenė, — džiaugsmingai pamanė ji. — Islandai 
susiburs, ir visos pakrantės bus aplaistytos įsibrovėlių krauju.“ 

Nušokęs nuo žirgo, Bjodnas apkabino žmoną. Jis spaudė ją 
prie savęs, nors tarp jų kojų, reikalaudamas dėmesio, šmirinėjo 
vaikas. 

— Matau, kad turite belaisvį, — tarė ji. — Patį pietiečių 
vyskupą. Tai visi pietūs tavo tėvo valdžioje? 

— Ne, — atsiduso Bjodnas. — Dadis paspruko. Mes patyrė- 
me, kad jis slapstosi prie Adnarstapio, tačiau jam pavyko iš- 
sprūsti. Nujojome į Snouksdalį, tačiau ten jis turėjo ginkluotą 
apsaugą. Jie stovėjo apsupę ūkį, ginkluoti kardais, ilgakočiais 
kirviais, lankais ir šautuvais. Mes sučiupome vieną jo jaučių ir 

paskerdėme jį. Paskui čia pat pievoje iškėlėm puotą paerzinti 
Dadžiui ir parašėme jam laišką, kad ateitų mūsų pasiimti. 

— O kas šitas? — paklausė Steinuna, rodydama pirštu į kitą 
vyrą, kuriam burna buvo užkišta šaka. 

— Tai kunigas Audnis iš Hytardalio, kurį Marteinas buvo 
paskyręs oficiolu* vyskupijoje, kol pats buvo išvykęs. Užtikome 
jį besislepiantį palapinėje. Jis perdaug laido gerklę, tad turėjo- 
me užkišti ją. 

Steinuna, pažvelgusi į Marteiną, sukuždėjo vyrui į ausį: 

— Gal atnešti puodą ir užmauti jam ant galvos? Jis visuomet 
būdavo toks pasipūtęs! 

— Ne, — atsakė Bjodnas. — Aris jam palankus. 

Marteinas šaltai dėbtelėjo į juos. 

— Visi myli Arį, — tarė Bjodnas ir staiga jo veidas nuliūdo. — 
Jis pažįsta žmones. 

— Tačiau jis niekuomet nesistengia jiems įtikti. — Steinuna 
valė nuo Bjodno drabužių samanas ir šiaudus, kartu nuvilkdama 
jį. Ji jau buvo nusprendusi, kokius drabužius Bjodnas turės ap- 
sivilkti. 

— Gali būti, kad būtent dėl to! 

Keli vyrai nukėlė Marteiną nuo arklio. Kiti taip pat lipo nuo 
savo arklių. Iš visų pakampių prisirinko smalsuolių paspoksoti į 
belaisvius. Bjodnas įsimaišė tarp minios, tačiau Aris su savo skry- 
bėle ir žvilgančiais baltais marškiniais stovėjo atokiau. Priėjusi 
Steinuna pabučiavo jį į sveikąjį skruostą ir tarė: 

— Nusiimk švarką ir leisk man išplauti tavo baltinius. 

— Kaip manai, ką pasakys mano brolis, pamatęs, kaip tu 
mane išrenginėji? 

— Ša! Baik blevyzgoti ir klausyk, ką sakau! 

Jis nusekė paskui ją į klėtelę, kur ant grindų stovėjo kubilas. 
Iš tiesų ji turėjo liepti kuriai savo darbininkių išskalbti baltinius, 


* Oficiolas — vyskupo padėjėjas dvasinio teismo ir pasaulietiniams reikalams. 

tačiau Steinunai buvo malonu liesti juos, kadangi ji žinojo, kad 
kadaise tai buvo leidžiama tik velionei Haldourai. 

Aris, nuogas ligi juostos, prisėdo ant akmens netoli kubilo. 
Užsivožęs skrybėlę, jis gerą valandėlę žiūrėjo į ją, o paskui ištarė: 

— Tu visuomet geidei vyrų. 

Steinuna liovėsi dirbusi, netikėdama savo ausimis. Ji norėjo 
pulti jį ir tvoti jam su skuduru, bet susilaikė. 

— Tu negali leisti sau taip su manimi kalbėti, — ramiu balsu 
tarė ji. 

Aris nustebęs pažvelgė į ją. Jis aiškiai tikėjosi kitokio atsako. 

— Tas tiesa, — tarė jis. — Prašau tavęs man atleisti. 

— Tokia kalba geriausiai apibūdina tą, kuris nesuvaldo lie- 
žuvio, — tarė ji, virpėdama iš pykčio. 

— Aš jau prašiau tavęs atleisti, — rūsčiai tarė jis. — Tačiau 
tai tiesa. Tu visuomet geidei vyrų. 

Steinuna tylėdama stovėjo prie kubilo, lyg gręždama mairški- 
nius. Tačiau kai drabužis susivijo į kietą gabulį, ji apsisuko ir 
atsivėdėjusi tvojo jam iš visų jėgų taip, kad net skrybėlė nulėkė: 

— Kas jūs manote esantys, prakeikti Houlų žiurkės?! — su- 
švokštė ji. — Ar dėl to, kad pažinau vyrus prieš sutikdama Bjod- 
ną, aš — kekšė visam gyvenimui? O tavo motina, pati Houlų 
ponia, argi ji neturėjo vaiko prieš sutikdama tavo tėvą? Ir dar 
nuo kunigo! Girdėjau, kad tai įvyko tada, kai ji tarnavo pas jį. 
Jis tik pažvelgė į ją pirmąjį vakarą. To pakako... ir... — Steinuna 
buvo taip įniršusi, kad net apsiputojo — ... ji nuslinko pas jį! 
Kaip tu manai — kodėl tavo motina niekada nemėgo Haldou- 
ros? Ji negalėjo pakęsti, kad Haldoura žinojo, kaip ji elgėsi 
Miodruvedlyje! Nė viena iš mūsų, marčių, nebuvo pakankamai 
gera šitai moteriai! 

— Tačiau tu — vienintelė, kurią ji visuomet užsistoja, — 
ramiu balsu tarė jis ir nuleido galvą. Steinuna išvydo, kad jo 
viršugalvis jau buvo praplikęs. Paskui jis atsuko į ją savo sveiką- 
jį skruostą ir maloniai nusišypsojo, jo šypsena pavirto į juoką. 

Steinuna pažvelgė į jį, jos akys pasruvo ašaromis: 

— Ari, — tarė ji. — Man taip baisu. 

Aris pažvelgė į ją ir atsakė: 

— O man darosi šalta. 

— Man baisu, — maldaujamu balsu pakartojo ji. — Ar tu 
negirdi, ką aš sakau? 

— Girdžiu, — tarė jis, paimdamas nuo grindų išsipurvinusius 
ir susilamdžiusius marškinius ir praskalaudamas juos kubile. Jo 
oda buvo blyški, tačiau kūnas stiprus, pilvas tvirtas, rankose 
išsišovusios kraujagyslės. Steinuna žvelgė į jo kūną. Aris kalbė- 
jo teisybę — ją visuomet traukė prie vyrų. Tačiau kodėl Vieš- 
pats turėtų bausti žmones už jų prigimtį, kurią pats buvo jiems 
suteikęs? Ar įmanoma įsivaizduoti didesnę neteisybę? 

— Be to, tam yra ir kuo rimčiausia priežastis. 

— Ką? — atsitokėjo Steinuna. 

— Baimei! 

— Ką tu girdėjai? 

Tik tai, kad Marteinas Einarsonas atsivežė su savimi du 
laiškus. Jis nieku gyvu nenori pasakoti, kas juose parašyta. Tik 
patyrėme, kad vienas laiškas buvo skirtas Raštininkui' Besasta- 
de, o kitas — Dadžiui iš Snouksdalio. — Aris užsivožė skrybėlę. 

— Girdėjau, kad Dadžiui pavyko pasprukti. 

— Du kartus! Vienas jo žmonių visą dieną prasėdėjo Stadar- 
stade tarp mūsų, klausydamas mūsų planų. Mes buvome per 
daug girti, kad suvoktume, jog tai šnipas. Jis pabėgo su Marko 
Bėriu — perplaukė Stadaros upę, kirto botkočiu žirgui per au- 
sis, ir tas šokte užšoko ant kranto. Nė viena iš mūsų stipenų 


negalėjo jam prilygti, — žavėdamasis pasakojo Aris. — Tas šni- 
pas įspėjo Dadį, kad pas jį atvyksta svečių. 

— O tavo Pilkisė 

— Tuo metu aš miegojau. Tuo žirgu jodinėju tik aš! 


* T. y. Kristianui Skriveriui. 

— Ari, nejaugi nėra jokio kelio susitarti su karaliumi? 

Aris staiga tapo lyg pats liūdesio įsikūnijimas. 

— Ne — nebent išsižadėtume teisėtųjų Norvegijos įstatymų. 
— Kada jūs pagaliau suprasite, kad viską valdo Danijos kara- 


lius? 

— Mes turime Altingą, — rimtai tarė jis. — Taip pat tikėjimą. 
Ir jo niekas nepakeis, — pridėjo dusliu balsu. 

— Visa, ką man teko girdėti apie šį naująjį tikėjimą, yra 
teisinga ir gera, — dvejodama tarė Steinuna. 


— Niekuomet nebuvau didžiai tikintis. Tačiau Ogmundas 
taip kalbėjo: „Pradžia pikta ir bekūnė, vidurys beformis, o pa- 
baiga — siaubinga". Bijau, kad mano tėvas yra tos pat nuomo- 
nės. Jis mieliau mirs, nei pakels ranką prieš šventąjį tikėjimą. 

— Nejaugi niekas negali jo perkalbėti? Net tu? 

— Kalbai užėjus apie šventąją bažnyčią, jis manęs neklauso, — 
vangiai tarė Aris. 

— Ari, — maldaujamu tonu tarė Steinuna. — Nejaugi nė 
vienas jūsų nesupranta, kad mes visi pražūsime? 

Aris atsakė: 

— Jei negausiu eiti į vidų ir atsisėsti prie ugnies bei apsi- 
rengti kokius nors drabužius, šiaip ar taip mirsiu ir negalėsiu 
dalyvauti mūšyje dėl Houlų. Ir tuomet negausiu sėdėti Valhalo- 
je su didvyriais, nes būsiu gavęs galą Melstade dėl purvinų 
marškinių". 

Jiedu patraukė atgal į trobą ir įsimaišė į minią. Tačiau, prieš 
jiems išsiskiriant, Aris padrąsinančiai sušnibždėjo jai į ausį: 

— Nieko nebijok. Pasikliauk vyskupu Arasonu. 


* Senovėje islandai tikėjo, kad kariai, žuvę mūšyje, po mirties vyksta į Valhalos 
rūmus dievų karalystėje, kur amžinai puotauja ir kaunasi vieni su kitais. Kiti 
žmonės po mirties keliaudavo į tamsųjį Helį, kur juos prarydavo drakonas 
Nydhogas. 

25 
Vyskupas Marteinas Houluose 
Žiema, 1549 


Marteinas nebuvo atvykęs į Houlus nuo to laiko, kai prieš 
dvidešimt metų visą vasarą ten dekoravo Didžiąją trobą. Tuomet 
jis buvo jaunas ir nepatyręs ir nesuvokė vykstąs pas vieną iš 
galingiausių šalies žmonių, kuris daugumai varė siaubą. Dabar 
jis vyko susitikti su vyskupu ne savo valia — ir kas jis buvo 
šįsyk? Nutrūktgalvis, sutikęs su primestomis vyskupo pareigo- 
mis. O tie, kurie žadėjo jį ginti, buvo toli. 

Kai raiteliai su Ariu ir Bjodnu priešakyje prisiartino prie bras- 
tos, vaikai, išvydę belaisvius, džiaugsmingai sukliko. Marteino 
rankos buvo pririštos prie balno nuo pat Snaifelsneso. Jis buvo 
surištas netgi jiems sustojus nakvynei. Marteinas atšiauriai tylė- 
jo, broliams mėginant jį prakalbinti. Nebuvo vakaro, kad jie 
nebūtų išgėrę. Pamatęs atvykėlius, Marteinas paliepė užremti 
Stadarstado duris viskuo, ką tik buvo įmanoma pakelti, tačiau 
jie išlaužė duris jūros išplautu rąstu. Paskui jie apsigyveno ūky- 
je ir viską, ko negalėjo suvalgyti, suniokojo. Snouksdalyje jo 
sesuo Gudrūna, atėjusi į stovyklą, maldavo, kad jį paleistų, bet 
Houlų broliai liepė jai paliauti elgtis vaikiškai. Marteinas buvo 
susirūpinęs savo žmonos ir vaikų likimu. Širdyje jis džiaugėsi, 
kad broliams nešovė į galvą išsigabenti į Houlus ir Tourdo. Jis 
veikiausiai parašys karaliui ir paprašys pagalbos, nuvyks pas 
Kristianą Skriverį arba Mulę. Pamatęs Houlus ir supratęs, kad 
reikės susitikti su vyskupu Jounu Arasonu, Marteinas pusbal- 
siu, — kad išgirstų Aris su Bjodnu, — tarė: 

— Kuo Jounas Arasonas pranašesnis, nors aš ir surištas? 

— Prisimink, kad šiuo metu nesi Skaulholte savo paties ir 
Viešpaties gėdai, — atrėžė Bjodnas. 

Marteino pančiai buvo perpjauti, ir jį nuvedė į Didžiąją trobą. 
Išgirdęs jį įeinant, Jounas Arasonas atsuko Marteinui nugarą. 

— Kaip tu išdrįsai panaikinti Skaulholte mano įsakymus? — 
paklausė jis, atsisukdamas ir griežtai pažvelgdamas į jį. 

— Aš buvau išrinktas Skaulholto vyskupu, — atsakė Martei- 
nas, žiūrėdamas į Jouną Arasoną. 

— Ligi naujasis teisėtai išrinktas vyskupas bus įšventintas, 
Skaulholto vyskupija priklauso man. 

— Aš jau įšventintas ir atlieku man suteiktas pareigas pagal 
naująsias bažnyčios taisykles. 

— Kur įšventinimo raštas? — metaliniu balsu paklausė vys- 
kupas. 

— Skaulholte! 

— Nesvarbu, net jei ir turėtum po ranka. Daug kas nešiojasi 
suklastotus raštus. 

— Mano įšventinimą patvirtino karalius. Mane įšventino Ze- 
landijos vyskupas, — atsakė Marteinas. — Nesvarbu, kiek tu 
čia niurzgėsi. Šito nebepakeisi. 

— Kaip belaisvis, kalbi drąsiai. 

— Mane tu gali surišti, bet karaliaus nesuriši, ir jis išvalys 
šalį nuo bedievių. 

— Jis apiplėš šalį, o kvailiai liks, grauždami nagus, — atšovė 
Jounas Arasonas. 

— Ligi šiol bažnyčia plėšė, kiek galėjo, — tarė Marteinas. 

— Kai žmonės ima skęsti nuodėmėse, jie privalo susimokėti 
šventajai bažnyčiai už savo kaltes, — ramiai atsakė Jounas Ara- 
sonas. 

— Tie bažnyčios sprendimai ne visuomet teisingi. Mano žmona 
ir visa jos šeima buvo išvyti elgetauti dėl tavo pirmtako begė- 
diškumo. 

— Aš neketinu atsakinėti už mirusių sprendimus, juo labiau 
kad jie, be jokios abejonės, buvo teisingi, — ramiu balsu atsakė 
Jounas Arasonas. — Man buvo pranešta, kad turi laišką nuo 
karaliaus, skirtą Dadžiui, tačiau nežinai, kas jame parašyta. 

— Puikiai žinau, kas jame parašyta. Karalius pasiūlė Dadžiui 

suimti jus, antraip jis atsiųs į šalį kariuomenę. Šalies ateitis pri- 
klauso nuo to, ar tu liausiesi ožiuotis, — tarė Marteinas. 

— Šalies ateitis priklauso nuo tavęs, — atsakė Jounas Arasonas. 

— Tai šitaip? — pratęsdamas kiekvieną skiemenį, tarė Mar- 
teinas. — Vadinasi, aš svarbesnis už tave. Nes šalies ateitis pri- 
klauso ne nuo tavęs. Karalius atsiųs armiją ir nušalins tave nuo 
sosto. Tai bus ir tavo, ir tavo šeimos nuopuolis. Nuo tavęs pri- 
klauso tik tavo šeimos ateitis. 

Houlų vyskupo veidas pablyško. Staiga jis, iškėlęs ranką aukš- 
tyn, prisiartino prie pat Marteino ir pagrūmojo jam pirštu. Mar- 
teinas pamanė, kad Jounas Arasonas trenks jam antausį, tačiau 
vyskupas tik sugergždė kimiu balsu: 

— Tu nežinai, kokiame guolyje tau šiąnakt skirta miegoti. 
Tačiau esi toks kvailas, kad paruošei jį sau pats! 

Marteinas apsisukęs nuėjo prie durų, kur jo laukė Aris ir 
Bjodnas. Arį scena pralinksmino, tačiau Bjodnas atrodė įšir- 
dęs. 

— Nukvakęs senis, — sumurmėjo Marteinas. 

Jis vėl buvo surištas ir nutemptas į kunigų trobą. Kartkartė- 
mis prie durų prieidavo žmonės ir pažvelgdavo pro plyšį. Mar- 
teinui buvo duota spingsulė, ir, žvelgdamas į ant švylių dagčio 
ramiai degančią liepsną bei savo veido atspindį žuvies taukuo- 
se, jis pasijuto lengviau. Prie durų priėjo Helga Sigurdardouhtir. 
Ji atnešė jam lėkštėje maisto. Marteinas nustebo — tai turėjo 
būti pavesta paprastai darbininkei. 

— Aš tikiuosi, kad tavo žmona ir vaikai nenukentėjo, — tarė 
Helga. — Kaip sekasi Ingibjorgai? 

— Jai gerai sekasi, — Marteinas nusprendė nepasakoti nei 
savo vargų, nei skųstis Jouno Arasono palydovei. Ji kiek patylė- 
jo, žiūrėdama į jį, paskui tarė: 

— Tau reikėjo pasilikti tuo, kuo tave padarė Dievas, Martei- 
nai, — dailininku. 

— Jūs čia, Houluose, mane daug kuo lenkiate, — sausai 

atsakė jis. — Bažnyčioje, palyginus su tavo vyru, esu tik patar- 
nautojas. Dailėje tu mane lenki. 

— Tu gražiai kloji spalvas, — atsakė ji. — Man visuomet taip 
atrodė. 

Jos žodžiai bylojo, kad jis nesugeba nei tapyti, nei pamoks- 
lauti. Marteino laukė ilga ir sunki žiema Houluose. 


Jis nustebo, kitą rytą pažadintas dirbti darbo, kurį išmanė 
geriausiai. Jam buvo liepta atgaivinti Paskutiniojo teismo relje- 
fo, dengusio visą vakarinę sieną, spalvas. Marteinas nužingsnia- 
vo į katedrą. Paprastai, prieš imdamasis jau kartą matyto 
paveikslo, Marteinas iš anksto būdavo apgalvojęs, kaip jį patai- 
sys. Tačiau šįsyk buvo kitaip. Drožiniai buvo labiau užtikrinti, 
tobulesni savo paprastumu, nei jis prisiminė. Pačiame viršuje 
sėdėjo Kristus, iš abiejų pusių apsuptas šventųjų. Po juo buvo 
išdrožinėtas kryžius ir šventoji knyga soste. Trimitininkai skelbė 
paskutiniąją dieną, o cherubinas laikė išvyniotą pergamentą — 
šventąjį Dievo pyktį. Po jais, Kristui iš kairės, drakonai rijo nu- 
sidėjėlius, o iš dešinės angelai skelbė teisuolių prisikėlimą. Pa- 
čioje apačioje buvo pavaizduotas pragaras su kaukolių krūvomis. 
Drožinėtojo ranka nėsyk nesudrebėjo. Žiūrėdamas į šią tobuly- 
bę, Marteinas pajuto pavydą, tačiau kartu jį apėmė nusižemini- 
mo jausmas, kad Apvaizda taip dosniai paskyrė jam sutvarkyti 
šį kūrinį. Ar vyskupijoje buvo dažų ir medienos, kad jis galėtų 
pasistatyti pastoliusė Marteinas akimirkai užmiršo esąs belais- 
vis. Jis stovėjo, žiūrėdamas į reljefą, o už jo nugaros girgždėjo 
senasis pastatas. 

Ukvedys turėjo dažų. Stalius surado medienos pastoliams. 

Tą rudenį Houluose vyko didžiuliai darbai. Pasibaigus skers- 
tuvių metui, į vyskupiją susirinko valstiečiai. Jie buvo suvaryti 
atlikti lažo ir, vyskupui Arasonui pasitraukus, imdavo bambėti. 
Valstiečiams buvo įsakyta išlyginti kalvą į šiaurę nuo katedros 
ir iškasti duobę. Jie nugriovė senąją sieną, juosusią katedrą. Ta 


15. 

siena rodė, kokią didžiulę bažnyčią ketino pastatyti Ioidunas 
Raudonasis. Akmenys buvo ridenami prie kalvos krašto ir palei- 
džiami ristis žemyn. Valstiečiai krovė naują sieną. Marteinas 
stebėdamasis sekė darbus. Jounas Arasonas statėsi tvirtovę. 

"Tvirtovė augo valanda iš valandos, diena iš dienos. Upelis, čiur- 
lenęs iš uolos, buvo nukreiptas į griovį. Reikėjo daugiau akmenų. 

Žiema praslinko su tyliomis žvaigždėtomis naktimis. Dieno- 
mis ramiai švietė žiemos saulė. Marteinas retai matydavo Houlų 
vyskupą nuvargusį. Buvo aišku — jis rengėsi ginkluotam atkir- 
čiui. Vieną dieną iš hamburgiečių laivo ant neštuvų buvo atga- 
benti trys pabūklai ir dėžė su šautuvais. 

Nejaugi Jounas Arasonas pavyzdžiu pasistatė norvegų arki- 
vyskupą — Ulavą Engelbrektsoną? Ulavas, pasistatęs tvirtovę, 
gynėsi su samdinių kariuomene. 

Paskutiniojo teismo reljefo ant vakarinės sienos spalvos po 
truputį ryškėjo. 

Kunigas Audnis iš Hytardalio slėnio vis tebepurkštavo. Kai 
jis perdaug įsiaudrindavo, Houlų vyrai įgrūsdavo jį į skrynią, ir 
iš ten girdėdavosi, kaip jis keikia Romos popiežių, visus katali- 
kų vyskupus ir kunigus. Neužilgo iš vakarų atvykusi jo žmona 
išpirko jį sidabru. Audniui išvykus, niekas jo nepasigedo. 

Marteinas pažadėjo nebandyti pabėgti, ir jam buvo leista laisvai 
vaikščioti po vyskupiją. Jam buvo patikėta mušti džiovintą žuvį". 

Kiekvieną dieną Marteinas eidavo prie upės nusiplauti ran- 
kų. Vieną dieną, pats nesuprasdamas kaip, jis patraukė tolyn. 

Marteinas žingsniavo upės pakrante. Jis puikiai pažinojo Hijal- 
tadalio slėnį. Čionai jis sutiko savo žmoną, kuri tuomet buvo 
darbininkė viename iš slėnio ūkių. Kai Houlų vyskupija atėmė jos 
šeimos žemes, visi broliai ir seserys išsibarstė po Skagafiordo ūkius. 
Marteinas žingsniavo sparčiai. Jis turėjo paskubėti į pietus ir įspėti 
žmones. Jounas Arasonas ruošėsi karui. Jis dar labiau paspartino 


* Džiovinta žuvis būdavo daužoma akmeniu, kad suminkštėtų. 

žingsnį. Tarpeklis buvo ilgas — jį praeiti prireiks visos dienos. Po 
to jis kirsiąs Vindaurdalio slėnį, pasislėpsiąs Gloudarfeikyje. Pra- 
ėjęs kalnus, nakties prieglobstyje jis pasieks Vaskardą. Žmonės 
jam padės. Perkels per Hieradsvahtną. Priims pernakvoti. 

Pirmyn, pirmyn — kartkartėmis jis apsisukdavo per petį apsi- 
dairyti. Dar niekas nebuvo pastebėjęs, kad jis pabėgo. Žmonės 
lydėdavo jį žvilgsniais, kai jis eidavo pro ūkius. Sutemo. Tamsa 
priglobė Marteiną. 

Tačiau jį aplenkė drėgnas rūkas. Marteinas veikiai sušalo ir 
pradėjo ilsti. Tačiau galų gale jis pamatė tarpeklį, vedantį į Vin- 
daurdalio slėnį. Marteinas persliuogė per akmenų sąvartas. Tar- 
pekliu šniokštė siautulingas upokšnis. Rūkas dar labiau sutirštėjo. 
Visiems kelrodžiams dingus, Marteinas nusprendė eiti pagal upe- 
lio tėkmės kryptį. Tačiau veikiai susipainiojo ir pradėjo eiti prieš 
srovę. Tokios šaltos nakties jam dar nebuvo tekę iškęsti. Pagaliau, 
pagaliau išaušo. Marteinas pramankštino sugrubusias galūnes ir 
nusigavo ant aukštumėlės. Priešais jį ant arklio sėdėjo žmogus. 

Tai buvo Oulavas Toumasonas. 

Oulavas nejudėdamas laukė. Jis turėjo du arklius, paruoštus 
kelionei. Marteinas nusileido nuo kalvos ir sėdo ant arklio. Jie- 
du grįžo namo. 

— Dabar tavęs laukia sunkesnis gyvenimas, — užjaučiamai 
pasakė jam Oulavas. 

Oulavui įjojus su belaisviu į kiemą, jų pasitikti išėjo Jounas 
Arasonas. 

— Tu esi gudrus, įsūni, — tarė jis. — Kur radai šitą niekšą“ 

— Vindaurdalio slėnyje. 

Jounas Arasonas nužvelgė Skaulholto vyskupą ir ištarė eilėmis: 


Vyskupas Marteinas žodį sulaužė — 
iš nelaisvės ištrūko. 

Slėniu kaip vėjas nušvilpė jis, 
tačiau sėkmės pritrūko. 

Kieme susirinkę žmonės ėmė džiaugsmingai šaukti, išgirdę 
eiles. Marteinas žinojo, kad šis ketureilis pasklis po šalį kaip 
epidemija. 

Kiekvieną dieną būrys darbininkų, pasiėmę paviržio, vykda- 
vo į šeštąjį Houlabirdos slėnį. Ten jie skaldė akmenis. 

Po bandymo ištrūkti Marteinui buvo paliepta dirbti visų purvi- 
niausius darbus, o maitinamas buvo atliekomis. Jam buvo liepta 
valyti pelenus iš krosnių ir nešti jį į atmatų duobes. Marteinui taip 
pat buvo įsakyta valyti išvietes. Jis atsisakė. Tuomet buvo surištas 
ir įkištas į ankštą kamarą pieno saugykloje, kur galėjo sėdėti tik 
laikydamas galvą tarp kelių ir negalėdamas pajudėti. Galų gale 
Marteiną paleido iš to kalėjimo. Po to jis dirbo visus darbus ne- 
bambėdamas, tačiau jo neapykanta Jounui Arasonui stiprėjo. 

Vieną naktį privertė sniego, 0 paryčiais stipriai pašalo, ir sniegą 
aptraukė tvirta pluta. Reikėjo kuo skubiau vežti iš karjero ak- 
menis. Darbininkų skaičius buvo padidintas. Prie jų prijungė ir 
Marteiną. Arkliai, pakinkyti į roges, būdavo privežami prie tar- 
peklio ir akmenys sniegu nuridendami žemyn. Po to jie būdavo 
velkami į Houlus ir kraunami į tvirtovės sieną. Šis darbas tesėsi 
dešimt dienų, ir Marteiną maitino geriau, tačiau jo rankos buvo 
nudraskytos iki kraujo bei nusėtos pūslių. Jis kartais kupinu 
neapykantos žvilgsniu žvelgdavo į vaikinuką Oulavą Toumaso- 

Prieš Kalėdas į Houlus atvyko Aris. Jis ilgas valandas prasė- 
dėdavo tardamasis su tėvu už uždarų durų. Trečią dieną jie 
pasiuntė parvesti Marteino iš šalčio ir vergijos. Jam buvo duotas 
kubilas su karštu vandeniu nusiprausti, puikiausi drabužiai, maisto 
ir alaus atsigerti. Ką jie buvo sugalvoję? 

Aris paėmė Marteiną už rankų ir apžiūrėjo jo pūsles. 

— Tu vyksi su manimi, — tarė jis. — Aš neleisiu pražudyti 
tavęs Houlų vergijoje. 

Stojus geram orui, jie su palyda išvyko. Prieš pakylant ant 
Haulsagrouvo šlaitų, Marteinas atsisuko per petį — tvirtovė bu- 

vo baigta. Jis suprato, koks buvo šito naujo elgesio su juo tiks- 
las. Prieš kaunantis dėl Houlų, jie norėjo priversti jį sėsti prie 
derybų stalo. Dėl ko bus deramasi, be jokios abejonės, paaiškės 
Miodruiedlyje. 


26 
Sidabro siūlas 
Žiema, 1550 


Marteinas neturėjo jokios vilties ištrūkti, net jei ir pavyktų 
pabėgti iš ūkio. Pavasario patirtis jį jau buvo pamokiusi. Prie 
pirmojo ketureilio Jounas Arasonas vėliau pridūrė visą eilę, ir 
šie posmai skambėjo po visą šalį. 

Andresas Magnusonas, vienas iš Jouno Bjadnasono vyrų Skaul- 
holte, taip pat buvo sukūręs ilgą poemą apie vyskupo Jouno 
Arasono žygį į Skaulholtą. Deja, jis buvo daug prastesnis poetas 
už Houlų vyskupą, nors vienas dvieilis iš jo poemos taip pat 
išgarsėjo. Marteinas tikėjo, kad tie žodžiai, skelbiantys Jouno 
Arasono nuopuolį, bus pranašingi: 

Tikiu, kad puikybė didžioji 

palinks ir gaus pulti ant kelių. 

Marteinas atsisėdo lovoje. Žmonės tebemiegojo. Kartais ne- 
laisvėje jį apnikdavo abejonės: ar jis tikrai elgėsi teisingai? Ar 
jis sekė teisingais žmonėmis, siekiančiais teisingų tikslų? 

Jis prisiminė kelionę į Kopenhagą — valdininkas, rodydamas 
jam miestą, išdidžiai tarė: 

— Islandijos išlaisvinimas kainuoja daugybę pinigų. Islandija 
turės labai pasistengti. 

Marteinas net neišdrįso paklausti, kiek laiko Islandija priva- 
lės remti Danijos karalystę. Atsakymas buvo perdaug aiškus: 
Daniją islandams teks remti ilgai. 

Tačiau jis vis tik geidė išvysti ant Eirarbahkio krantų iškylanti 
europietišką miestą, nors žinojo, kad visa tai nesąmonė. „Islan- 
dija turės labai pasistengti". Šiuo paprastu sakiniu viskas buvo 
pasakyta. 

Marteinas pažvelgė į miegančiuosius troboje — senus ir jau- 
nus — ir, bežiūrint į jų veidus, jam pasidarė aišku, kad danams 
buvo nusispjauti į šių žmonių gerovę. Jam beliko suprasti, kaip 
smarkiai jis pats trokšta, kad šalyje įsigalėtų grynasis tikėjimas. 

Žmonės aplinkui po truputį budo. Visiems jau buvo seniai 
pabodę erzinti Marteiną, pravardžiuojant jį vyskupu. 

Marteinas buvo atrištas, kad galėtų pramankštinti sąnarius. 
Buvo ankstyvas rytas. Atnešė pusryčius. Marteinas išėjo į kiemą 
ir prisėdo ant akmens. Jis pasislinko arčiau trobos sienos. Žie- 
mos saulės šiluma prikėlė muses. 

Staiga iš už kampo išniro Aris. 

— Tu atsisėdai ten, kur aš pratęs nusimyžti, — tarė jis. 

— Tavo pokštai visuomet vienodai juokingi, — atsakė Mar- 
teinas. 

— Nepyk, aš tik norėjau paerzinti tave. Aš paprastai stoviu 
prie kito kampo. — Paėjęs toliau, Aris nusišlapino Mailifedlio 
kalno link. — Man atrodo, — tarė jis, — kad nėra nieko gražiau 
už šį akmenuotą šlaitą. Atrodo, kad jame gali matyti atšiaurųjį 
mūsų motinos žemės veidą — pusiau paslėptą, pusiau matomą. 
"Tu juk matai, Marteinai, kad Islandija praranda savo laisvę. Nor- 
vegijos sąjungai mes priklausėme laisva valia, tačiau dabar iš 
mūsų bus viskas atimta. Visi šalies turtai išplauks remti Danijos. 

Aris nusisuko nuo kalno: 

— O galiausiai iš mūsų atims žmogiškumą. 

Marteinas liovėsi kramsnojęs ir pakėlė galvą. 

— Kaunamasi ne dėl tikėjimo, ne dėl Marijos ar šventojo 
Petro, — tęsė Aris. — Kova vyksta dėl džiovintos žuvies, ir aš 
niekaip negaliu suvokti, kaip tu, išmintingas Žmogus, nenori 
šito suprasti. 

— Tačiau aš tai suprantu, — atsakė Marteinas ir nusistebėjo 
pats savimi. 

Aris nustebęs pažvelgė į jį. 

— Būdamas Kopenhagoje, aš pradėjau įtarti, kad visa, ko jie 
nori, yra džiovinta žuvis. 

Aris trenkė sau kumščiu į delną, net paraudęs iš džiaugsmo: 

— Tai tu su mumisė — paklausė jis. 

— Sėskis šalia manęs. Aš nesakau, kad remiu jus, — Ariui 
atsisėdus, tarė Marteinas. 

— Tai ką tuomet tu sakai? 

— Katalikų bažnyčia iškreipė tikėjimą. Niekur neparašyta, 
kad mes privalome garbinti Mariją. Šventajame rašte, žiūrint 
mano akimis, apie tai net neužsiminta. 

— Bet savaime aišku, jog Kristus norėtų, kad mes garbintu- 
me jo Motiną! 

Marteinas nusiskynė smilgą ir pradėjo ją graužti. Kurį laiką 
jis tylėjo. Galų gale vangiai ištarė: 

— Tai žmonių interpretacija. 

— Aš negaliu varžytis su tavimi dėl teologijos — tu išmanai 
ją daug geriau už mane, — atsakė Aris. — Tačiau šitai aš pui- 
kiai Žinau: jei danams atiteks valdžia, jie visiškai mus užguis. 
Islandija jiems bus lyg koks gėrybių sandėlis. Ir vienintelis, ku- 
ris kovoja prieš tai, yra mano tėvas! — Aris pažvelgė į Marteiną. — 
Tu Žinai, kad niekas kitas nesugebės suvienyti tautos. Tave iš- 
rinko Skaulholto vyskupu — prisijunk prie mūsų. Aš pasirūpin- 
siu, kad tu neprarastum savo garbės. 

— Man nusispjauti į garbę, — sausai atsakė Marteinas. — Aš 
tik noriu, kad Islandijai būtų gerai. — Jis trumpai nupasakojo 
šlovingąją šalies ateitį: aukštus namus, šviesius ir mokytus žmo- 
nes. — Apsišvietusi prastuomenė, drąsuolių tauta! Naujoji Eu- 
ropa! Aš regiu Islandiją žengiant visų priekyje, Ari! Universitetą 
ant jūros kranto, lygų Kembridžui. Paliausime būti žiopliais iš 
pasaulio krašto. — Marteinas net paraudo įsikarščiavęs. 

Aris akimirką rimtu veidu pažiūrėjo į Marteiną, o paskui nu- 
sijuokė: 

— Nejaugi tu tiki šiais paistalaisė 

Marteinas nustėro. 

— Mūsų protėviai bėgo nuo Norvegijos karalių. Laisvė neda- 
linama už dyka. Ją lengva prarasti. Prisijunk prie mūsų, — mal!- 
davo Aris. — Kiek žinau, Dadis taip pat svyruoja. Tu galėtum jį 
įtikinti, ir susivieniję mes galėtume apsiginti nuo ginkluoio įsi- 
veržimo bei, padedami visų geros valios žmonių, išlaikyti savo 
didybę ir garbę. Jei mes stosime petys į petį, lagmanas Erlendas 
taip pat atslinks, pabrukęs uodegą. Jis iš tų, kurie visų pirma 
galvoja apie savo naudą. 

— Aš nebetikiu, kad yra prasmės šauktis tų, kurie seniai mirę. 

— Aš taip pat tuo netikiu, — atsakė Aris. — Tačiau Dievas 
įdavė tau į rankas didžią valdžią. Tiesa, tu belaisvis. Tačiau vis 
viena tautos ateitis yra tavo rankose. Mano tėvas nori per Vely- 
kas surengti derybas ir kad į jas atvyktum tu, Erlendas bei kiti 
įtakingiausi žmonės. 

Marteinas pažvelgė į jį ir tarė: 

— Prisijunk prie mūsų — kaip tavo brolis, Sigurdas. 

— Mano tėvas metų pradžioje gavo iš Zelandijos vyskupo 
Paladijaus laišką, — su šypsena veide tarė Aris. — Laiške jis 
ragina Mano tėvą atsiversti, atgailauti ir atiduoti vyskupo parei- 
gas broliui Sigurdui. To ir reikėjo tikėtis. 

Kiek patylėjęs Aris tarė: 

— Pameni, ką pasakė Ekleziastas? 

— Jis pasakė tiek daug. 

Aris parodė pirštu į saulę virš Mailifedlio: 

— Smagi dienos šviesa, malonu akims matyti saulę. Nors 
Žmogus ir daug metų gyventų, visais jais besimėgaudamas te- 
prisimena, kad tamsos dienų bus daugel. Visa, kas ateina, yra 
tuštybė. Tad džiaukis, jaunuoli, kol esi jaunas, tesidžiaugia tavo 
širdis jaunystėje ir eik, kur tave veda širdis bei kurlink krypsta 

tavo akys, bet žinok, kad už visa tai Dievas pašauks tave į teis- 
mą. Išgink iš savo širdies pyktį bei pašalink iš savo kūno klastą, 
nes jaunystė ir malonumai yra tuštybė. Ir jaunystėje prisimink 
savo Kūrėją — ligi ateis liūdesio dienos ir prisiartins metai, apie 
kuriuos tu pasakysi: nemalonūs jie man. 

— Štai sėdi lagmanas ir kalba Dievo žodžius vyskupui. Argi 
neturėtų būti atvirkščiai? 

— Leisk man pabaigti: ligi sidabro siūlas nutrūks, aukso du- 
buo suduš, ąsotis prie šaltinio subyrės į dulkes ir ratas sulūš prie 
vandens saugyklos, o dulkės sugrįš į žemę, kur kadaise ir buvo, 
ir dvasia sugrįš pas Dievą, kuris ją davė. 


— Esu laimingas, — tarė Marteinas. — Visi manieji gyvena. 
— Visa, kas ateina po to, yra tuštybė, — tarė Aris. 

— Nori, kad mes drauge pasimelstume už Haldouros sielą? 
— Man tai patiktų, — atsakė Aris. — Tačiau man daug la- 


biau praverstų tavo pagalba žmonių pasaulyje. 


27 
Lemtingoji valanda 
Žiema, 1550 


Sausio mėnesį Kristianas Skriveris gavo dar vieną laišką iš 
Dadžio Gudmundsono. Skaitydamas laišką, įgaliotinis pajuto, 
kad Dadis ėmė svyruoti, nes rašė patyręs, jog Marteinas Einar- 
sonas buvo pasiryžęs eiti su Jounu Arasonu derybų. Kristianas 
pasiuntė Dadžiui nedviprasmišką nurodymą: vyskupas Araso- 
nas paėmė Marteiną į nelaisvę, tačiau net jei jis ir užvaldys 
Skaulholto vyskupiją, jis neišsivaduos nuo Danijos ir Norvegi- 
jos. Jei aš būčiau Marteino vietoje, pirmiau supūčiau nei sės- 
čiau derėtis. 

Žiema, siautėjusi po Islandijos aukštikalnes kaip įniršęs bal- 
tasis lokys, užgriuvo ir gyvenvietes. Metai buvo tokie sunkūs, 

kad arkliai būdavo randami negyvi — sušalę į ragą ten, kui 
stovėjo“. 

Rudenį Laurentijus Mulė, kartu su įgaliotiniu nujojęs į pietines 
sritis, dar kartą uždėjo areštą vokiečių prekėms. Sargus, kuriems 
buvo prisakyta saugoti prekes per žiemą, jis įsakė surakinti grandi- 
nėmis ir išsivežė su savimi. Islandus, kurie buvo išnuomavę jiems 
būstus, vietininkas apkrovė baudomis ir nuvarė nuo jų žemių. 

Žiemą Kristianas nesiskyrė su ginklais. Jis nepasitikėjo net savo 
apsauginiais. Nugirdęs ką nors jis tučtuojau pašokdavo, įsivaiz- 
duodamas, kad Besastadą supa pilkais šarvais apsikaustę priešai. 

Galų gale atėjo pavasaris. 

— Far, det kommer gaster!** — vieną dieną šūktelėjo Baldvinas. 

Kristianas Skriveris skubiais žingsniais išbėgo į kiemą pažiū- 
rėti, kas tokie artinasi. Būrys nebuvo didelis. Kristianas nusprendė 
nešaukti apsauginių. Vyrai prijojo artyn — jie buvo keturiese. 
Kristianas pažinojo tą, kuris jojo būrio priešakyje — tai buvo 
pirklys Kortas van Mindenas. Įgaliotinis dirstelėjo per petį sū- 
naus link. Baldvinas stovėjo tarpduryje. 

— Atkeliavo pavasaris, — tarė van Mindenas. — O kartu ir 
laivai į uostus. 

Kristianas tylėjo. 

— Žiemą mes derėjomės su tavo ponu karaliumi. Mums leis- 
ta atsiimti visas prekes, kurioms rudenį buvo uždėtas areštas. 

— Keista, — atsakė Kristianas. — Nieko panašaus nebuvau 
girdėjęs. 

— Aišku, kad nebuvai girdėjęs, — tarė Kortas. — Atvyko tik 
vokiečių laivai. 

— Jei jūs tarėtės su mano ponu, — tarė Kristianas, — aš 
pažinsiu savo viešpaties antspaudą. — Jis ištiesė ranką, duoda- 
mas suprasti, kad nori pamatyti karaliaus laišką. 


" Islandų arkliai didžiąją metų dalį praleidžia lauke. 
"* Tėte, atvyksta svečiai! (dan.) 

— Laiškas mano namuose Habnarfiorde, — atsakė Kortas. 

— Nebus jokių prekių, kol nepamatysiu Jo didenybės ant- 
spaudo, — ironiškai tarė Kristianas. 

— Pagal įstatymus tu privalai.atvykti į Habnarfiordą ir viešai 
paskelbti, kad mums leidžiama pradėti prekybą. Tuomet tau 
bus parodyti visi laiškai, kurie tau reikalingi. — Kortas van Min- 
denas staigiai apsuko arklį ir nujojo. 

— Neturi jie jokių laiškų, — tarė Baldvinas nuo durų. 

— Tačiau jie sako tiesą, — atsakė tėvas. — Privalau joti ir ka- 
raliaus vardu paskelbti, kad vokiečiams galima pradėti prekybą. 

Kitą rytą jis iškeliavo, pasiėmęs su savimi šešis vyrus. Jie 
taku nujojo Habnarfiordo link; ryto tyloje palei jūros pakrantę 
tykiai plaukiojo gagos. 

Vyrai jojo akmenuota, vėjo nugairinta lyguma. Habnarfiordo 
uoste stovėjo trys Hanzos pirklių laivai. Kristianas su savo būre- 
liu prajojo sandėlius. Juose buvo sukrauta džiovinta žuvis — tai 
išdavė kvapas. Vokiečiams buvo uždrausta apdirbti žuvį. Prie 
bažnyčios stovėjo trys trobos — viena jų buvo didžiulis rąstinis 
namas. Tai buvo pirklių namai. Kristianas liepė vaikinui, stovin- 
čiam prie durų, pranešti pirkliams, kad atvyko svečiai. 

— Visi bažnyčioje, — atsakė vaikinukas. 

— Mes palauksim, — tarė Kristianas. Visi nulipo nuo arklių. 

Bažnyčia buvo prigrūsta pirklių, jų padėjėjų, moterų ir darbi- 
ninkų. Po mišių į lauką išėjo apie šimtą žmonių. Jėgos buvo 
nelygios. Apsauginiai žvilgtelėjo į Kristianą, kuris buvo liepęs 
jiems arklius laikyti paruoštus. 

Pirklių priekyje ėjo Kortas van Mindenas. 

— Tai atėjai grąžinti prekių ir atidaryti prekybos, — pamatęs 
įgaliotinį, tarė van Mindenas. — Tai bent! Per šitą laukimą mes 
patyrėme didžiulių nuostolių. Tačiau nei pardavinėjome, nei pir- 
kome, norėdami parodyti, kad esame ištikimi karaliui. 

— Nedumk akių, — atsakė Kristianas. — Sandėliai pilni Žžu- 
vies. 

— Ta žuvis skirta mums patiems, — tarė Kortas. — Šito ne- 
gali uždrausti nei tu, nei karalius. 

— Ar turite laišką, kuris tai įrodytų? 

— Laivai taip dažnai neplaukioja, — šaltai atrėžė van Mindenas. 

Hamburgiečiai žengė artyn. 

— Jei neturite įrodymų, kad tarėtės su Jo didenybe, — šūk- 
telėjo Kristianas, — jums draudžiama ne tik atsiimti prekes, bet 
taip pat ir prekiauti! Tačiau, kita vertus, galite pateikti skundą 
ateinančiame Altinge. 

Nusistebėjimo šūksniai nuvilnijo per minią. 

— Ligi Altingo dar keturios savaitės! — riktelėjo kažkuris. — 
Kodėl karalius žemina savo vokiškuosius pavaldinius? 

— Iš kur jūs turite teisę panaikinti karaliaus žodžius? — pa- 
sigirdo kitas, piktesnis balsas. — Kas jums suteikė teisę laikyti 
prekes, kurias pavogėte pernai? 

— Tai vietininko įsakymas, ir jis nebus panaikintas, kol ne- 
parodysite man dokumentų su karaliaus antspaudu! — garsiu 
balsu šūktelėjo Kristianas. 

Hamburgiečiai dar labiau prisiartino. Jie apsupo Kristianą, jo 
apsauginius ir arklius. Vienas arklys pakėlęs uodegą sužvengė. 
Kortas van Mindenas, priėjęs prie pat Kristiano, riktelėjo: 

— Mes daugiau nebegalime laukti! Mes jau šimtmečius pre- 
kiaujame šioje šalyje! 

Vokiečiai puolė mušti apsauginius, kurie stengėsi atsiginti 
nuo kumščių smūgių ir spyrių. Tačiau Kristiano pajėgos buvo 
daug silpnesnės. 

— Leiskite mano apsauginiams pasitraukti, — tarė Skriveris. 

— Pirma gerai įkrėskite jiems! — riktelėjo Kortas. — Oiei jie 
bandys gintis, užmuškit! 

Sumuštiems apsauginiams buvo leista atsiimti arklius ir išjoti. 
Kristianą pirkliai pririšo prie kėdės. Jie reikalavo, kad jis nurody- 
tų jiems,. kur laikomos jų prekės bei karaliaus žuvies atsargos. Kai 
Kristianas pareiškė, kad visa tai vietininko žinioje, jie jam atšovė, 

kad Kristianas rudenį kartu su Mule jojęs per pietines sritis, ir 
ėmė daužyti jį per veidą. Jie mušė jį, kol jo akys užtino. Jie talžė 
Kristianą, kol įgaliotinis prarado sąmonę. 

Atgavęs sąmonę, Kristianas apsimetė miegas ligi šiaip ne taip 
įveikė skausmą ir vėl galėjo valdyti savo minčių tėkmę. Jis dė- 
kojo Dievui, kad jam užteko proto palikti Baldviną namuose. 
Greičiausiai pirkliai nė neįtarė, kad vaikinas tarpduryje buvo jo 
sūnus. Kristianas pabandė pramerkti akis, bet nepavyko. 

Baldvinas buvo saugus. Moteris, kuri dirbo Besastade virėja, 
žiemą mirė nuo epidemijos, ir Baldvinas nurodė tėvui kunigo 
Einaro nuomininkus Garde — moterį vardu Gunhilda ir vaiki- 
nuką Jouną Oulavsoną. Kristianas Skriveris atsivežė juos į Be- 
sastadą, o moterį padarė savo sugulove. Vienatvė Islandijoje bei 
vietinių Žmonių storžieviškumas nustelbė visą ilgesį. Kristianas 
tebegedėjo Baldvino motinos, tačiau guolyje siautulingai mylė- 
davosi su Gunhilda. Laimę kiek gožė tik brolis — Jounas Oulav- 
sonas, kuris kiekvieną rytą nužvelgdavo juos klastingu žvilgsniu, 
lyg mėgindamas įspėti judviejų sangulių smulkmenas. Kristia- 
nas Skriveris negalėjo pakęsti, kad tas vaikėzas sėdėtų kartu su 
jais prie stalo, ir jam buvo liepta valgyti atskirai. 

Moteris kepdavo jiems kiaulieną — ji buvo puiki virėja. Kep- 
ta kiauliena buvo mMėgiamiausias Baldvino patiekalas, ir berniu- 
kas nebuvo gavęs jo nuo pat tų laikų, kai jie dar gyveno Danijoje. 
Kristianas neskubėdavo valgyti — jam norėjosi, kad Baldvinas 
pasisotintų, todėl pats pradėjo valgyti mažiau. Kartą jis pasiūlė 
Baldvinui savo likučius, tačiau berniukas jau buvo sotus ir pyk- 
telėjo dėl tokio perdėto rūpinimosi. Kristianui suskaudo širdį. 
Surištas ir sumuštas jis stebėjosi, kad galima taip mylėti kitą 
žmogų, kaip jis mylėjo savo sūnų. 

Jis įsivaizdavo Islandijos žemėlapį ir savo pono rankas, ro- 
dančias į Houlų vyskupiją šiaurėje, kur gyvena Dadis Snouks- 
dalyje ir lagmanas Erlendas Selvoge. Dadis žiemą jam buvo 
parašęs, kad Kristianas jotų į Selvogą ir atkalbėtų Erlendą nuo 

kelionės į Tingeirą pas vyskupą Jouną Arasoną. Kristianas pa- 
Žodžiui prisiminė savo atsakymą: „O dėl lagmano Erlendo at- 
kalbėjimo nuo kelionės į Tingeirą, apie kurią jau buvo kalbėta, 
aš neketinu jo nei skatinti, nei atkalbinėti, kadangi jis pats pui- 
kiai žino, ką jam yra įsakiusi Jo karališkoji didenybė". 
Gulėdamas surištas, jis aiškiai matė: jie visi palūžo. Dadis 
buvo įspėjęs jį dieną naktį laikyti aplinkui save sargybą, ir da- 
bar Kristianas išskaitė jo žodžiuose grasinantį toną. Jie visi keti- 
no susijungti — iš šiaurės ir pietų, rytų ir vakarų. Jie ruošėsi 
paveržti šalį iš savo karaliaus ir teisėtojo Islandijos valdytojo. 
— Telaimina ir tesaugo Dievas Jo didenybę karalių Kristianą 
III! — kupinu nevilties balsu sušuko Kristianas Skriveris. 
Tuomet jis išgirdo, kaip balsas sušvokštė: 
— O aš tikiuosi, kad tavo karalius supleškės pragare! 
Kristianas buvo jėga pastatytas ant kojų. Jam šiaip ne taip 
pavyko atverti akis — jis buvo atgabentas į vieną Hanzos laivų, 
stovinčių netoli fiordo kranto. Pakrantėje būrys žmonių valė žu- 
vį. Priešais Kristianą ant kėdės sėdėjo Kortas van Mindenas. Jo 
skruostai buvo nukarę, o žvilgsnis nieko nesakė. 


— Rodyk, kur prekės ir žuvis, — tarė Kortas. 

Kristianas Skriveris nieko neatsakė. 

— Islandai vadina tave Raštininku, — tarė Kortas ir jo akys 
pagyvėjo. 


Tai buvo tiesa. Jie sudarkė jo pavardę'. Raštininkas. Tai buvo 
užgaulus žodis, kurį ši tinginių liaudis prilipdė jam dėl jo darbš- 
tumo. Po visą šalį buvo pasklidęs gandas, kaip uoliai jis rašyda- 
vęs ataskaitas savo karaliui. 

— Likai vienas, kvailas karaliaus pavaldiny, — tarė Kortas. — 
Vyskupas Jounas Arasonas laiko vyskupą Marteiną nelaisvėje. 
Mes laikome lagmaną Erlendą savo kišenėje, ir kas beliko Da- 
džiui Snouksdalyje? Kautis su visa Islandija ir priedo — su Ham- 


* Skrifari (tarti „skrivari“) — raštininkas, rašciva (is!.). 

burguė Mes esame Danijos karaliaus pavaldiniai. Karalius išda- 
vė hamburgiečius. 

— Jūs kovėtės prieš karalių, kai Danijoje vyko karas, — atsa- 
kė Kristianas. 

— Daug kas taip darė, — tarė Kortas. — Tą patį darė ir 
Mulė, ir dabar karalius jį nubaudė, išnuomodamas jam šią šalį. 
O mes anais laikais neturėjome kitos išeities, kaip paklusti kai- 
zeriui Karoliui V. 

— Erlendas ne toks kvailas, kad pasipriešintų savo karaliui — 
tai būtų valstybinė išdavystė. 

— Jie ketina eiti derybų Tingeire. 

— Pats Viešpats įsikišo, pasiųsdamas šaliai sunkiausią žiemą, 
kiek žmonės atsimena, — atsakė Kristianas. 

— Mes gavome iš lagmano laišką, kuriame jis rašo paremsiąs 
mus, jei mes remsime jį, — Kortas nutilo ir valandėlę gudriai 
šypsodamasis žiūrėjo į Kristianą Skriverį. — Ar tu supranti, kad 
dabar likai vienas visoje Islandijoje? 

Kristianas, galų gale įstengęs atverti abi akis, pažvelgė į Kortą. 

— Tai ar parodysi mums prekes ir žuvį? 

— Pirmiau mirsiu negu parodysiu. 

Jam buvo surištos kojos, pavalgyti atnešė šaltos sūdytos žu- 
vies, tačiau atsigerti vandens nedavė. Kai Kristianas pavalgė, jam 
surišo ir rankas. Kodėl jie nugabeno jį į laivą? Galbūt jie bijojo, 
kad Besastado apsauginiai ateis jo vaduoti. Tačiau Kristianas Ži- 
nojo, kad jo sargybiniai toli gražu ne tokie narsūs. Jis piktai pa- 
galvojo apie Mulę, kuris jau seniausiai turėjo būti atvykęs į šalį! 
Jei jis būtų čia, būtų galima jį įspėti ir pasakyti, kad tučtuojau 
praneštų lagmanui Erlendui, jog jo išdavystė iškilusi į paviršių, ir 
prigrasinti Dadį nejoti derybų. Islandija turi apsispręsti. 

Pirkliai dar kiek pakankino Kristianą, tačiau po kelių dienų 
nuplukdė jį į krantą. 

— Čia valkiojasi kažkokia moteršė, visų klausinėdama apie ta- 
ve, — tarė Kortas. — Ji atsisako pasitraukti, kol nepamatys tavęs. 

— Ar aš galiu susitikti su jač 

— Galėsi pasimatyti, jei parodysi mums žuvį ir prekes. 

Kristianas linktelėjo galvą. 

Jie atvedė jam Gunhildą. Ji apkabino jį, nuvalydama žaizdas 
jo veide bučiniais ir sudrėkindama jas savo ašaromis. Jis supy- 
ko, kam ji palikusi Baldviną vieną, tačiau ji pasakė liepusi bro- 
liui nugabenti jį pas Einarą į Gardą. Gunhilda pranešė jam, kad 
Laurentijus Mulė atvykęs ir šiuo metu apsisiojęs Vidėjuje. 

— Turėsi man pasitarnauti, — tarė jis ir pasakė jai, ką vieti- 
ninkas turintis pranešti Erlendui ir Dadžiui: pirmojo išdavystė 
buvo išaiškėjusi. O Dadis tegul sėdi namie. Islandija turinti ap- 
sispręsti. 

Dabar beliko laukti. Vakare Kristianas nugirdo iš žmonių kalbų, 
kad Laurentijus atsisakė atvykti ir pareiškė, kad pirklių sutartis 
su karaliumi nebus galiojanti tol, kol nebus pateikti atitinkami 
dokumentai. 

Kai kitą rytą Kristianas pabudo, uoste stovėjo ketvirtas lai- 
vas. Pirkliai džiūgavo — laiškas su karaliaus antspaudu atvyko. 

Kristianas buvo nuvežtas į Bausendą. Tačiau, atvykus prie jū- 
ros, jis griežtai atsisakė parodyti prekes ir žuvį. Pirkliai pririšo jį 
prie arklio uodegos ir privertė bėgti iš paskos. Kristianas buvo 
stipraus sudėjimo, nors jau peržengęs penkias dešimtis. Norėda- 
mas įkvėpti sau jėgų, Kristianas Skriveris bandė įsivaizduoti kara- 
liaus veidą, tačiau jis vis pavirsdavo į Baldvino. Galų gale Kristianas 
taip išseko, kad jam beliko arba mirti, arba pasiduoti pirklių valiai. 

Tuomet jis parodė jiems akmenines saugyklas tarp lavos są- 
vartų, kuriose buvo laikoma džiovinta žuvis. Taip pat nutriušu- 
sią trobą, kurioje karaliaus vietininkas buvo paliepęs sudėti 
areštuotąsias Hanzos pirklių prekes. 

Pagaliau tada jam buvo leista pamiegoti. 

Kristianą saugoti buvo pristatyti du vyrai. Pabudęs jis išgirdo 
juos kalbant: 

— Apsidžiaugčiau, jei vyskupas Jounas ištesės savo žodį, kad 


208 


kitą rudenį Islandijoje nebebus nė vieno gyvo dano, — tarė 
vienas iš jų. 

— Mes privalome padėti Jo šventenybei kiek tik galime, — 
atsakė kitas. 

Kristianas suprato, kad klausosi išdavikų. 

Jis nesujudėjo, ligi sargybiniai juokdamiesi pradėjo šlapintis 
jam ant veido. 


28 
Senis 
Liepa, 15350 


Prieš išjojant į Altingą, arba karo žygį, Jounas Arasonas su- 
kviesdavo vyrus į Didžiąją trobą, norėdamas arba pagarsinti jiems 
žygio tikslus, arba įpūsti narsos. 

Šį kartą jis turėjo įpūsti jiems narsos, kadangi Houlų vysku- 
pijos kunigai buvo gavę iš Kristiano III laišką, kuriame jis ragi- 
no kunigus išsirinkti naują vyskupą. 

Marteinas Einarsonas nustebo, kai jam buvo leista klausytis 
vyskupo kalbos. Ir kuo jis daugiau klausėsi, tuo vis labiau stebė- 
josi. Ši prakalba buvo panašesnė į pamokslą reformatų bažnyčioje. 

Susirinkusieji žiūrėjo į savo vyskupą, ir kai kurių veiduose 
matėsi baimė. Kitų veiduose buvo galima įžvelgti priešiškumą — 
ar bent taip pasirodė Marteinui, — ir jam kiek palengvėjo. 

Širdyje Marteinas džiaugėsi orais. Audros ir pūgos viena po 
kitos švilpė per šiaurę nuo vasario ligi pat Velykų. Vieną dieną 
Aris juokdamasis leido Marteinui paklausyti ištraukų iš Zelan- 
dijos vyskupo laiško: 

„Išsirinkite kokį nors gerą žmogų, tinkamą būti jums sufraga- 
nu", ir žiemą atsiųskite jį mums, kad po to grįžęs jis iš karto 


* Sufraganas — vyskupo padėjėjas. 

galėtų imtis vizitacijų ir reformuoti visas bažnyčias bei vienuoly- 
nus jūsų vyskupijoje. Arba kunigą Oulavą Hijaltasoną, arba savo 
sūnų, Sigurdą. Arba ką nors kitą, kuris, Jūsų manymu, labiausiai 
tinka šiam reikalui. Į popiežių vilčių nedėkite. Jis šiais šv. Mar- 
tyno metais pasimirė, ir galbūt jūs Islandijoje tatai jau patyrėte, 
kadangi Heklos ugnikalnis visuomet tučtuojau apie tai praneša. 
Dabar trys kardinolai varžosi dėl popiežiaus sosto, ir greičiau nei 
ta kova pasibaigs, jūs būsite pašauktas iš šio pasaulio. Todėl 
pasirūpinkite savo sielos išganymu pats. Jūs esate giliai įklim- 
pes. Vardan Jėzaus, briskite atgal į žemę. Turite vieną malonin- 
gą ir gerą valdovą ir karalių. Daugiau nepiktnaudžiaukite Jo 
malonybės gera valia ir mielaširdingumu". 

Marteinas įsmeigė akis į tvirtą Jouno Arasono veido išraiš- 
ką. Atrodė kvaila bandyti priversti šitą Žmogų pakeisti savo 
nuomonę. 

Jounas Arasonas nuleido galvą, lyg bandydamas sudėti savo 
mintis į eilėraštį, ir Marteinui pasidarė neramu — nejaugi buvo 
kuriamos naujos nešvankios eilės? Vyskupas staiga pakėlė gal- 
vą, tačiau atsisuko ne į Žmones, o į ugniakurą, lyg liepsnose 
stovėtų tas, į kurį jis kreipėsi: 

— Ar mes galime įsivaizduoti Viešpatį, kuris taip gerai pažįs- 
ta pasaulį, kad, anot Šventojo rašto, žino, kur krinta kiekvienas 
paukštelis? Koks Dievas nepažįsta visų Žmonių minčių ir šir- 
džių? Koks Viešpats, sutvėręs saulę danguje, neras minutės iš- 
klausyti žmogaus? 

Vyskupas stabtelėjo. 

— Dievas sutvėrė saulę danguje — tokia didelė Jo galia, 
tačiau dar didesnis Jo kilnumas, nes Jis taip didžiai gerbia žmo- 
gų, savo tvarinį, kad leidžia jam perkalbėti save, ir dar daugiau: 
Jis nusilenkęs patarnauja žmogui, nusižeminęs plauna visų mMū- 
sų kojas! Šioje troboje nėra nė vieno, prieš kurį Dievas nebūtų 
nusižeminęs. Tegul kiekvienas pažvelgia į savo mintis! Ar jo 
tikėjimas gali pasidalinti į dvi dalisė — tęsė vyskupas po per- 

traukėlės. — Ar Dievas — tai ramuma, šėlsmas ir tarpininkavi- 
mas? Ne, aš jums sakau tikrą teisybę: Jis yra audra, o tikėjimas 
yra vientisas ir tikras. Visa kita — neapsisprendimas ir tarpinin- 
kavimas — atėję nuo velnio. 

— Kelionė, į kurią mes išsiruošėme, skirta apginti tikėjimui 
šalyje. Mes kylame į žygį, norėdami apginti tikrąjį tikėjimą, kurį 
Kristus mums patikėjo saugoti šioje žemėje, ir sakau aš jums — 
ant jūsų pečių užkrauta didžiulė pareiga! Nieko nebijokite! Nes 
tas Dievas, kuris žino, kuomet paukštelio širdis nustoja plakusi, 
Jis būtinai jus visus apsaugos, ir mūsų žygį bažnyčios šlovei nu- 
tvieks pergalės šviesa. Ir sakau aš jums dar sykį: nuo pat Islandi- 
jos apgyvendinimo niekas nėra matęs narsesnių vyrų būrio. Todėl 
visi drauge josime į tingą ir telaimina bei tesaugo mus Dievas. 

Vyskupas peržegnojo vyrus. 

Marteinas pažvelgė į Jouną Arasoną. Paskui jis atsisuko į 
vyrų būrį. Jie buvo apsiraminę. Tačiau Marteinui jie toli gražu 
neatrodė narsuoliai — kiekvienas valstietis atrodė labiau api- 
plyšęs už kitą. 

Būrys turėjo išjoti vyrams pavalgius. Bjodnas buvo pažadėjęs 
prisijungti prie jų Kalmanstungoje su tiek vyrų, kiek pavyks 
surinkti. Aris visą naktį prasėdėjo tardamasis su tėvu. Prieš tėvo 
valią jis nusprendė Altinge pristatyti karaliaus vietininkui šiau- 
rės sričių mokesčius. 

— Tai suklaidins Mulę. Tuomet jis manys, kad mes tebesame 
ištikimi karaliaus pavaldiniai. 

Galų gale Jounas Arasonas pasidavė. 

Virvės pjovė Marteinui čiurnas. Dauguma vyrų būryje atmin- 
tinai mokėjo vyskupo sukurtas nešvankiąsias eiles ir deklamavo 
jas savo pramogai bei Marteino liūdesiui ir pažeminimui. 

— Girdėjau, kad tavo sūnus parašė karaliui laišką, skųsdamasis, 
jog apie tave sukurtos nepadorios eilės, — tarė vienas ūkininkų. 

Būrys jau buvo iškeliavęs, vyrai jojo per Linghaulso aukštumą. 

— Aš turiu gerą sūnų. Jis visuomet užsistos tėvą, — atsakė 

Marteinas. Jo rankos buvo surištos, o galva nusvirusi nuo sun- 
kių minčių, tačiau ši naujiena jį pradžiugino. Jis ilgai nieko 
nebuvo girdėjęs apie savo šeimą. 

Vienas nepraustaburnis ūkininkas užtraukė: 


Smirdas pasisiūlė 
vyskupiją prižiūrėti, 
soste sėdėti. 

Nekaip jam tai pavyko — 
Stadą“* veltui paliko — 
namie reikėjo lindėti. 
Kitas tęsė: 


Krikšto aliejų jis panaikino 

ir maldą motinai Kristaus kūrėjo 
prie to pridėjo. 

Švestą vandenį uždraudęs, 
juoką užsitraukė liaudies — 

štai ką mulkis laimėjo. 


Trečias pridūrė: 


Stovi senis priešais jį 

Jėgų pritrūkęs, 

visas surukes. 

Pasiuntė savo jis du sūnus 

sučiupti jo ir parvežt į namus, 
nebent pasitaisytų smirdas nudūkęs. 


Visas būrys pakartojo: 

— Nebent pasitaisytų smirdas nudūkęs! 

Tolumoje pasimatė žvilgantys Hieradsvahtno vandenys. Hofs- 
tade sustojo pailsėti. Iš kalvės išėjęs ūkininkas nusivožė prieš 


* T. y. Stadarstadą. 

vyskupą kepurę. Už jo nugaros susispietė šeimynykščiai. Jou- 
nas Arasonas paliepė iškelti Marteiną iš balno, tardamas: 

— Mes, vyskupai, turime nusilenkti Dievo motinai. 

Hofstado bažnyčia, apsupta žemių pylimo, buvo neįprastai 
žema. Jos priekinė siena buvo ištepta smala, o šiltas vėjelis plaiks- 
tė žolę ant stogo. Ten besiganančios avys pažvelgė žemyn į 
Houlų ir Skaulholto vyskupus ir subliovė. 

Vyskupas Jounas atvėrė duris. Ūkininkas norėjo sekti iš pas- 
kos, tačiau vyskupas iškėlęs delną sustabdė jį. Žengdamas į 
vidų, Jounas vos neįsirėžė į durų staktą. Marteinas buvo gerokai 
žemesnis. 

Bažnyčioje tilpo ne daugiau dešimties sėdinčių žmonių. Prie 
altoriaus stovėjo Hofstado Marija — juoda apvalaina Dievo mo- 
tinos statula. Ūkininkas užvėrė duris, kad bažnyčią apgaubtų 
tamsa ir tik Marija prie altoriaus būtų apšviesta. Pro angą stoge 
dienos šviesa krito tiesiai ant statulos. 

Jiedu atsisėdo aklinoje tamsoje skirtingose praėjimo pusėse. 

— Dar yra laiko pakeisti tikėjimą, — tarė Marteinas. — Aš 
maldauju tavęs vardan Dievo. 

— Ir gerti jovalą tarp žmonių vietoje brangaus paties Viešpa- 
ties vyno? — atsakė Jounas Arasonas. 

— Dabar ne laikas teologiniams ginčams — dabar visi nori 
prisidengti Dievo tikėjimu. Jūs bijote prarasti valdžią ir turtus. 


— Jei taip yra, — atsakė Jounas Arasonas, — vadinasi, kaž- 
kas tiesia į juos nagus. 

— Aš bijau ir pagalvoti apie viso to pasekmes, — tyliai ir 
beveik maldaujančiu tonu tarė Marteinas. 

— Mūsų tėvai ir motinos buvo drąsūs žmonės, — pasakė 
Jounas. — Prasti Islandijos popieriai, jei niekas nepakils kovoti 


už ją. 

— Tačiau čia ir glūdi nesusipratimas, — užsidegė Marteinas. — 
Kodėl Islandijos dalia turi būti prastesnė nei praeityje? 

— Dėl to, — Jounas Arasonas pažvelgė į jį, — kad visa val- 

džia iš islandų rankų pereis danams. Ką padarė danai 1541 
metaisė Atsiuntę į šalį armiją, šitokiu būdu islandų Altinge pa- 
siekė savo. Po to niekam nebereikėjo sukti galvos, norint supra- 
sti jų tikslus. 

— Tačiau tikėjimą būtina apvalyti nuo viso to, kuo Romos 
bažnyčia per amžius jį apkrovė. 

— Suskilusi bažnyčia vargu ar kada susiklijuos, — atsakė 
Jounas Arasonas. — Nes suskaldyti ją yra velnio tikslas. 

Marteinas pamatė, kad vyskupas rodo į Mariją. Jounas tęsė: 

— Girdėjau, kad pietiečiai, norėdami įrodyti savo ištikimybę 
Liuteriui, Dievo motinos vardu krikštija savo šunis. Ar tu nori 
būti jų užtarėjas? 

Marteinas tylėjo. 

— Valanda išmušė, — tarė Jounas Arasonas. — Dabar, šią 
pat akimirką. Kažkuris iš Dadžio vyrų sukūrė apie mane: „Tikiu, 
kad puikybė didžioji palinks ir gaus pulti ant kelių". Dabar aš 
prašau tave, vyskupe Marteinai, prisijungti prie manęs, ir aš 
įsakysiu nuimti tau pančius. Tuomet būsiu tikras, kad ir Dadis 
pereis į mūsų pusę. Ir tada danams nepavyks užimti šalies, prieš 
tai brangiai nesumokėjus. Ir aš tikiu, kad Hofstado Marija palai- 
mins mus prieš mūšį. Viešpats dovanos mums pergalę. 

— Negaliu to padaryti, kaip benorėčiau... 

— Kodėl ne? 

— Turiu Žmoną ir vaikus, be to, tai būtų prieš mano įsitikini- 
mus. 

— „Mirtim baigias gyvenimo kelias", — sakoma eilėraštyje. 

— Net ir Viešpats bijojo sode. 

— Aš prašau tavęs nusižeminęs, klaupiuosi prieš tave, — tarė 
Jounas Arasonas. — Darau tai ne dėl savęs — nesu atsiklaupęs 
nė prieš vieną, išskyrus mano Viešpatį. Tačiau dabar klaupiuosi 
prieš tave dėl šalies, dėl jos vargšų ir dėl šventosios bažnyčios. 

— Niekas nemyli šalies labiau negu aš, — atsakė Marteinas. 

Stojo tyla. 

— Aš nebetikiu papročiu kalbėtis su statulomis, — galiausiai 
tarė Marteinas. — Aš noriu kalbėtis su Dievu širdyje. 

— Bijau, kad tas pokalbis greitai pavirs į kartybės taurę, — 
ištarė Jounas Arasonas ir pakilęs išėjo. 

Netrukus du ūkininkai atėjo išvesti Marteino. 


Bjodnas laukė tėvo Kalmanstungoje su šimtu vyrų. Visi drau- 
ge nujojo į Altingą. Ten Jounas Arasonas visų pirma iš lagmano 
pareigų nušalino Ormą Sturlusoną ir į jo vietą sugrąžino Arį. 

Žmonės Altinge buvo neįprastai tylūs — atrodė, jog visi užė- 
mę kvapą laukia nematytų įvykių. 

Dadis Gudmundsonas į Altingą neatvyko. 

Laurentijus Mulė atjojo su nedidele palyda, tačiau jo palapi- 
nės buvo kuo ištaigingiausios. Prie jo palapinės buvo pririštas 
juodas ristūnas, o prie įėjimo stovėjo sargyba — tai paprastai 
būdavo daroma prieš mūšį. 

Houliečiai įsikūrė savo stovyklą tiesiai prieš vietininko pala- 
pines. 

— Prakeiktas sukčius! — piktai sumurmėjo Aris, žvelgdamas 
į didingąją palapinę. — Reikėtų apsupti ir išžudyti juos. 

— Kantrybės. Nereikia skubėti! Pats man visuomet tai karto- 


davai, — tarė jam Bjodnas. 
— Mano kantrybė baigia išsekti, — atsakė Aris. 
— Žiūrėk, — tarė Bjodnas. — Jie jau sužiuro į mus. 
— Dabar būtų vienas smagumas įsisukti tarp jų su durklu. 
— Ar nori, kad tave užmuštų? — paklausė Bjodnas. — Ligi 


šiol nenorėjau užsiminti apie tai — man kartais atrodo, kad tau 
norisi sekti paskui Haldourą į mirtį. 

Aris pažvelgė į brolį ir atrodė, kad tučtuojau užsiplieks, ta- 
čiau jis staiga nusijuokė: 

— Tuomet didžiai apsigavai. Aš turiu dvi jaunas dukteris. Ir 
man malonu gyventi. 

29 
Išvaloma Skaulholio bažnyčia 
Liepa, 1550 


Vos Marteinas spėjo užsnūsti, jis buvo pažadintas. Marteinas 
buvo beužmiegąs, lietaus lašams barbenant iš apsiniaukusio dan- 
gaus į palapinę. Nejaugi jau buvo atėjęs rytas? Jam atrodė, kad 
jis vos spėjo akis sumerkti. 

— Laikas ponui vyskupui atlankyti savo vyskupiją, — tarė jį 
pažadinęs vyras. 

— Tai ką — atėjo Metas mane nuskandinti, velniai jūs pra- 
keiktieji — pasipiktino Marteinas. 

— Na ir nešvankus tu, vyskupe, — tarė kitas. 

Marteinas buvo surištas. Jis apsivertė ir, atsispyręs keliais, 
atsistojo. Paskui išėjo į lauką. Marteinas nustėro, išvydęs išsiri- 
kiavusius ir iki dantų ginkluotus Houlų vyrus. Jis pamatė atei- 
nantį Jouną Arasoną. 

— Dabar josim į Skaulholtą, ir tu aplankysi savo valdas, — 
tarė vyskupas Arasonas. 

— Jei tu manai, kad Skaulholto žmonės tokie kvailiai, kad 
nepasiruošė tavo atvykimui, tai didžiai klysti. Be to, aš tai seniai 
nuspėjau, nors tu ir laikai mane visų kvailiausiu. 

Jounas Arasonas blausiai nusišypsojo. 

— Jeigu tu manai, kad įjosi į vyskupiją nesustabdytas, tai dar 
labiau klysti, — pridūrė Marteinas. 

— Ar su tavo leidimu, ar be jo — man vienas ir tas pats, — 
atsakė vyskupas. 


Kai jie išvydo Skaulholto bažnyčios bokštą, buvo jau po vi- 
durdienio. Aris norėjo pasiimti į žygį šautuvų, bet vyskupas ma- 
nė, kad tai nėra reikalinga. 

— Tikiu, kad šįsyk mes būsime priimti mieliau nei prieš dve- 
jus metus, — pasakė jis. 

Aris ir Bjodnas ragino arklius, skubindami vyrus būrio spar- 
nuose. Marteinas ir vyskupas Arasonas jojo grupės viduryje. 
Skaulholto stogas žėrėjo saulėje. Marteinas mintyse įsivaizdavo 
Kristianą III ir dar tvirtesnį jo patarėją, Johaną Frysą, ir nejučio- 
mis nusišypsojo. Kaip Jounui Arasonui galėjo šauti į galvą tokia 
kvailystė? Argi jis sugebėtų atsilaikyti prieš tokią galybę? 

— Ar tu Žinai, kiek visai tai kainuos? — paklausė jis. 

— Aš žinau, kiek tai kainuos, jei nelaimėsiu. 

— Tu pralaimėsi, ir tėvų netekę vaikai prakeiks tave. 

— Jeigu neapsigalvosi, Skaulholto vyskupu padarysiu savo 
sūnų Bjodną, — tarė Jounas Arasonas. Jis laikėsi taip ramiai, 
kad Marteinas pradėjo įtarti, jog vyskupas tikisi pagalbos iš 
kažkur kitur. 

Iš visų pakampių prie Skaulholto bažnyčios pasipylė žmonės — 
šimtai vyrų. Visi buvo pasiruošę užkirsti šiauriečiams kelią į 
bažnyčią. 

— Šnipai pranešė apie jūsų naktinį žygį, — tarė Marteinas. 

— Šiandieną su Dievo palaiminimu mums bus įteikti Skaul- 
holto bažnyčios raktai, — atsakė Jounas Arasonas. 

— Jei ši šalis susivienys, tai ne prieš Jo didenybę karalių, o prieš 
tave, — tarė Marteinas, linktelėdamas galvą į šaulius, išsirikiavu- 
sius prie šautuvų, suguldytų ant Skaulholto gynybinės sienos. 

Bjodnas su Ariu nuvedė būrį į Fodnastadalą, kuriame kadaise 
įvyko kunigų posėdis. 

— Dabar čia nėra nei Dadžio, nei Pietro, kurie galėtų įpūsti 


jiems drąsos, — tarė Bjodnas. 
— Tik Jounas Bjadnasonas, — pasakė kažkuris. 
— Nenuvertinkime Jouno Bjadnasono, — tarė Aris. — Jūs 


nematėte, kaip jis tyko, apsivyniojęs galvą skepeta — kaip la- 
piukas iš landos. 

— Antai jis iškiša iš tos landos savo galvą, — tarė vyskupas, 
nes kaip tik tą akimirką virš sienos pasirodė Jounas Bjadnaso- 
nas. — Gal jis padeklamuos man kokį eilėraštį? 


217 


— Nesiartink, vyskupe Jounai, nes aš liepsiu savo vyrams 
pykštelėti tau! — riktelėjo tvirtovės vadas. 

— Gali sau liepti, bet neužmiršk, kad būrio priešakyje joja 
Marteinas Einarsonas! — sušuko Jounas Arasonas, bet balsas 
pristigo stiprybės ir jo žodžius gavo užbaigti Aris. 

Holų būrys priartėjo. 

Skaulholto gynėjai ėmė įnirtingai užtaisinėti šautuvus — dau- 
geliui sekėsi nekaip, ir kol vieni užsitaisė, kiti jau buvo nusitaikę. 

— Tai ką — norite nušauti Skaulholto vyskupą? — riktelėjo 
Bjodnas. 

— Jei norite mane nušauti, noriu mirti laisvomis rankomis, — 
tarė Marteinas ir truktelėjo virvę, kuria buvo pririštas prie balno. 


— Aš liepsiu vyrams šaudyti — man nusispjauti, į ką jie 
pataikys, — šūktelėjo Bjodnas. 

— Užsičiaupk, prakeiktas velnio lapine! — suriko jam kaž- 
kas atgal. 

— Perpjaukite Marteinui virvę, — įsakė Jounas Arasonas. 


Virvė buvo perpjauta. Marteinas pasukiojo riešus ir ištiesė 
rankas. Tarp delnų prašvilpė kulka. 

— Dėl Dievo meilės — liaukitės šaudę, kol ko nors neužmu- 
šėte! — sušuko Marteinas. 

Houlų vyrai stabtelėjo, laukdami, kuo į šį prašymą atsakys 
skaulholtiečiai. Abi pusės laukė. 

Houliečiai žengė artyn. Iš Skaulholto driokstelėjo trys šūviai 
ir pakilo balti parako dūmų debesėliai. Vienas iš Skaulholto 
vyrų nugriuvo, parblokštas šautuvo atatrankos. Šūvis pataikė 
vienam Houlų vyrui į petį ir nutrenkė jį nuo arklio. Susiėmęs už 
žaizdos, jis ėmė dejuoti. 

— Pulkim ir išžudykim juos visus! — riktelėjo Jounas Arasonas. 

— Ulavas Engelbrektsonas apsidžiaugtų, pamatęs mūsų tė- 
vą, — tarė Aris. 

— Aš pažadu pasirūpinti kritusiųjų šeimomis ir išgydyti su- 
žeistuosius — išmušė atsiskaitymo valanda! — sušuko vyskupas. 

Skaulholtiečiai taikėsi, o tie, kurie jau buvo iššovę, skubiai 
užsitaisinėjo. 

— Aš turiu šimtą avių! — sušuko sužeistasis į petį. — Vysku- 
pe Jounai, turėsi žiemai duoti man žmogų, nes iš mano rankos 
nebėra jokios naudos. 

— O iš kurios tavo galūnės kada buvo naudos? — atsakė 
kažkuris, ir keli balsai nusijuokė. 

Iš tvirtovės vėl iššovė, ir kulka pataikė arkliui į krūtinę. Su- 
klupęs ant priekinių kojų, jis kantriai laukė, lyg nusilenkęs ka- 
raliui. Iš jo krūtinės tryško kraujas. 

— Ak jūs, nevidonai, — arklius šaudote, nelabieji! 

— Aš turiu sprendimą! — šūktelėjo Marteinas. 

— Stojam! — įsakė Jounas Arasonas. — Išklausykim, ką jis 
nori pasakyti. 

— Atiduok tvirtovę! — riktelėjo Marteinas Jounui Bjadnaso- 
nui. — Šitas kivirčas negali baigtis kraujo praliejimu. 

— Mes niekada neatiduosime Skaulholto! — atšovė Jounas 
Bjadnasonas iš tvirtovės. 

— Grįžtam, — tarė Marteinas. — Aš noriu parašyti jiems įsa- 
kymą atiduoti tvirtovę. Nenoriu, kad čia būtų pralietas kraujas. 

Jounas Arasonas susimąstė, tačiau jo veidas nė nekrustelėjo. 

— Ką tu galvoji, tėveė — paklausė Bjodnas. 

— Kad būtų neteisinga uždrausti Skaulholto vyskupui parašyti 
įsakymą, nors jis ir nebuvo išrinktas teisėtu būdu, — atsakė Jounas 
Arasonas ir atsisukęs į vyrus šūktelėjo: — Statykite palapines! 

Pro šalį prazvimbė kulka. 

— Taupykite paraką, kvailiai! — pasigirdo Jouno Bjadnaso- 
no balsas — jis šaukė ant savo vyrų. 

Tėvas su sūnumis pasuko Fodnastadalo link. Būrys patraukė 
iš paskos. Houliečiai įsikūrė stovyklą. Abi pusės koneveikė vie- 
na kitą, siųsdamos prakeiksmus. 

— Šįkart jums nebus lengviau grįžti namo! — rėkė storulis 
skaulholtietis, kumščių grūmodamas į šiauriečių stovyklos pu- 

sę. Jis panašiai šūkalojo ir prieš dvejus metus. Keli vaikigaliai, 
iškišę galvas virš sienos, ragino storulį. Abi pusės sekė jį, ligi 
galų gale Aris įpykęs puolė jo vytis. Pamatęs, kas atlekia, storulis 
persigandęs šoko bėgti, pelnydamas juoką abiejose stovyklose. 

Aris sustojo ir ėmė apžiūrinėti samanas, lyg būtų ką pametęs. 
Po to jis apsidairė aplinkui ir šyptelėjo. Keli Skaulholto gynėjai 
stebėjo Arį, o kiti suėjo į bažnyčios vidų. Oras buvo atvėsęs — iš 
šiaurės pūtė vėjas. Storpilvis, grįžęs pas savuosius, iš saugaus 
nuotolio vėl paleido gerklę: 

— Kaip tau negėda, Jounai Arasonai? 

Bjodnas, stovėdamas tolėliau, sekė brolį, tyrinėjantį žemę. 

— Kas nutiko? Aš šventieji šaukia tave iš dangaus? 

— Tai tavo žodžiai, — atsakė Aris. 

— Ką tu nori tuo pasakyti? 

— Manęs neužvaldys nei vaizdiniai, nei sapnai, — tarė Aris. — 
Net jei jie mane aplankytų. 


Marteinas Einarsonas sėdėjo palapinėje prie Jouno Arasono 
stalo. Vyskupas buvo padėjęs jam pergamento ir plunksną. Kai 
Jounas Arasonas pasisiūlė padiktuoti laišką, Marteinas tik išdi- 
džiai kilstelėjo galvą. Vyskupas truktelėjo pečiais ir ėmė ramiai 
laukti, kol plunksna skrebeno pergamentą. Lauke buvo šildo- 
mas vaškas. Marteinas padavė laišką Houlų vyskupui, kuris, 
perskaitęs jį, linktelėjo galvą, sulankstė ir pastūmė atgal Martei- 
nui. Žmogus, šildęs vašką, buvo pašauktas į vidų. Marteinas, iš 
krepšio išsitraukęs antspaudą, prispaudė jį prie vaško. 

— Atvesk Oulavą Toumasoną, — tarė vyskupas vyrui. 

Belaukiant Oulavo, jie pažvelgė į vienas kitą. 

— Aš įsakiau jiems atiduoti tvirtovę, — galiausiai ištarė Mar- 
teinas. 

Jounas Arasonas pagyvėjo. 

— Tačiau dariau tai priverstas. Neturėjau kitos išeities. 

Oulavas Toumasonas įžengė į palapinę. 

— Nunešk šį laišką skaulholtiečiams, mažasis Ouli, — tarė 
vyskupas. — Ir palauk atsakymo. 

Oulavui išeinant iš palapinės, vyskupas šūktelėjo: 

— Pasiimk baltą drobulę, kad jie tavęs nenušautų! — Jis 
pasisuko į Marteiną: — Be abejo, turėjai kitą išeitį, — ironiškai 
tarė jis. — Nors turiu čia tris šimtus vyrų, nunešti laiško pasiun- 
čiau tą, kuris Man visų brangiausias — savo mylimą įsūnį. 


Prieš išeidamas į Skaulholtą, Oulavas paliko visus ginklus. 
Vienas jo batas buvo prakiuręs ir pro jį kas žingsnis sunkėsi 
vanduo. Prie bažnyčios nebuvo daug žmonių. Oulavas spėjo, 
kad pusė vyrų tebebuvo tvirtovėje. 

— Nesiartink, arba mes pūkštelėsim! — sušuko iš tvirtovės. 

— Aš turiu laišką! 

— Jeigu tai Jouno Arasono pasidavimo laiškas, tegul jis juo 
paspringsta! — vėl paleido gerklę tas storulis, kuris ką tik skuo- 
dė nuo Ario. 

— Ar tu neužsičiaupsi savo srėbtuvės? — sudraudė jį kažkas 
tvirtovėje. 

Oulavas iškėlė rankas, parodydamas, kad neturi ginklo. 

— Ar tik tai ne pats įsūnisė — tarė Jounas Bjadnasonas. 

Oulavas nieko neatsakė. Jis išsitraukė laišką ir padavė jį per 
sieną. Jounas Bjadnasonas, spėriai perskaitęs laišką, iš pykčio 
kietai sučiaupė lūpas. 

— O kas man gali uždrausti paimti tave įkaitu ir mainais 
pareikalauti Marteino? 

— Niekas, tačiau mano įtėvis nesutiks su jokiais mainais. 

— Tuomet kas gali užginti man tave nužudyti? 

— Niekas. Tačiau mano įtėvis vis viena ligi vakaro užvaldys 
Skaulholtą. 

Jounas Bjadnasonas, piktai šnopuodamas šnervėmis, kelissyk 
perbraukė delnu sau per veidą. Galop, atsisukęs į vyrus, jis tarė: 

— Suneškite šautuvus į vidų. Mes atiduodame tvirtovę. 

— Ką? 

— Pats vyskupas Marteinas įsakė! 

Jounas Bjadnasonas nemėgo aiškinti savo įsakymų, tačiau 
šįsyk jautėsi turįs pasiaiškinti: 

— Nenoriu suteršti savo rankų Marteino Einarsono krauju, — 
ironiškai tarė jis. Paskui, atsisukęs į Oulavą Toumasoną, burbte- 
lėjo: — Eik ir pasakyk tam velniui, kad gali ateiti. Bet jis nepri- 
vers Manęs priimti katalikybės! 

Grįžtant atgal Oulavui atrodė, kad jam į nugarą nutaikytas 
šautuvas. Kiek paėjėjus, jį apėmė noras leistis bėgti, tačiau jis 
susitvardė, nors kakta sruvo prakaitas. 

Jounas Bjadnasonas, užsilipęs ant tvirtovės sienos, pažvelgė 
houliečių stovyklos link, laukdamas iš ten pasigirstant pergalės 
šūksnio. Jis buvo tikras, kad vyskupo vyrai nesusilaikys. Tačiau 
kol kas jis tegirdėjo girgždant vėjarodį ant bažnyčios bokšto. 


Išgirdęs žinias, Jounas Arasonas visas išraudo. Po to, kai skaul- 
holtiečiai paleido šūvius, jis buvo tikras, kad tvirtovę tebus įma- 
noma paimti šturmu — net ir Marteinui įsakius pasiduoti. Jis 
buvo įsakęs atgabenti šautuvų ir bijojo, kad gali būti daug au- 
kų. Palikęs Marteiną panarinta galva palapinėje, vyskupas ap- 
kabino Oulavą Toumasoną ir sušuko arčiausiai stovėjusiam vyrui: 

— Jie pasiduoda! 

— Jie pasiduoda! — šūktelėjo Oulavas Toumasonas. Vos nu- 
skambėjus jo balsui, Houlų vyrai pergalingai suriko. Marteinas 
išėjo į lauką — jis buvo nekalbus ir liūdnas. 

— Jojam į Skaulholtą tuojau pat! — įsakė Jounas Arasonas. 
Jis nuėjo prie savo žirgo, pats uždėjo balną, kieta ranka tvirtai jį 
priveržė ir užšoko ant viršaus. — Ari ir Bjodnai! Jūs josite su 
manimi. Kiti gali eiti pėsčiomis! 

Būrys patraukė tvirtovės link, kurioje tebuvo likęs vienintelis 
Jounas Bjadnasonas. Jis niauriai žvelgė į atjojančius vyrus. Jiems 
priartėjus, Jounas Bjadnasonas suriko: 

— Aš niekada nesugrįšiu prie katalikybės! 

— Labai gerai! — sušuko Bjodnas. — Nelabasis apsidžiaugs, 
priimdamas tave pilną Liuterio erezijos! 

Jounas Arasonas, prijojęs prie Jouno Bjadnasono, pažvelgė į 
jį nuo arklio. Aris, sudėjęs rankas ant balno, laukė, kol tėvas 
prabils. 

— Na, tai gal padeklamuosi man poemą apie mano išdidumą 
ir puikybę? — tarė vyskupas. 

Jounas Bjadnasonas paėmė bažnyčios ir vyskupijos raktus, ta- 
čiau ne ištiesė juos Jounui Arasonui ar tuo labiau jo sūnums, bet 
sviedė Marteinui į krūtinę. Atšokę nuo kūno, raktai nukrito į žolę. 

— Tu kvailas baily! — iškošė jis. — Gali pasiimti Skaulholto 
raktus! 

Visiems priėjus prie katedros durų, Jounas Arasonas atsisuko 
į savo sūnus ir visus vyrus ir tarė: 

— Aš noriu, kad visi palauktumėte lauke, kol aš kalbėsiuosi 
su Viešpačiu Jėzumi Kristumi ir padėkosiu jam už pagalbą šia- 
me žygyje. 

Jis pabandė atstumti duris, tačiau jos buvo per sunkios nusil- 
pusiai vyskupo rankai. Aris žengė į priekį ir atvėrė tėvui duris. 

Jounas Arasonas įžengė į bažnyčios prieangį. Durys į navą 
buvo atviros. Viduje buvo šviesu — bažnyčią gyvino šviesa, be- 
siskverbianti pro mažus langelius palubėje — visai kaip Hou- 
luose. Vyskupas nuėjo tiesiai prie altoriaus ir atsiklaupė ant 
abiejų kelių priešais brangųjį altoriaus paveikslą, kurį Skaulhol- 
tui kadaise padovanojo Ogmundas. 

— Dieve, — tarė jis. — Dabar aš suprantu, kad tu nori apgin- 
ti Islandiją nuo velnio. 

Tai jam pasirodė keistoka maldos pradžia, tačiau Jounas Ara- 
sonas negalėjo surasti kitokių žodžių, nes jo mintys buvo visiš- 
kai pakrikę. 

— Tėve, kuris siunti vėją, lauke judinantį žolynus, pasirodyk 
man... — Vyskupas stabtelėjo klausydamasis, kaip braška bažny- 

čios sienojai. — Viešpatie, jei aš — kliūtis Tavo kelyje, pakeisk 
mano gyvenimą ir padaryk mane nauju įrankiu savo valios šlovei... 

Jounas Arasonas pajuto, kad malda jį apleidžia, ir jis susi- 
griebė rankomis už veido. Staiga bažnyčios priekis lyg išnyko, 
vyskupo kūną pripildė Dievo dvasia, o prieš jo akis stojo Kristus 
ant kryžiaus — Jėzus, vinimis prikaltas prie rąsto, ir buvo baugu 
žvelgti į subjaurotą kūną ir kruviną kančią, o vyskupą užplūdusi 
Dievo dvasia sukuždėjo: 

— Tai tu, Jounai Arasonai, esi kaltas dėl mano sūnaus kančios... 

— Aš, Viešpatie? — sukuždėjo vyskupas. 

— Taip, — tvirtai atsakė balsas. 

— Aš prašiau Tave, kad suteiktum man gilų ir tikrą tikėjimą... 

— Aš išklausysiu Tavo maldą. 

Ir kas dabar bus, mano Dieve? 

— Tu privalai apvalyti mano šventyklą! — tarė balsas. 

— Padarysiu, kaip Tu liepi, — sukuždėjo vyskupas ir griuvo 
kniūbsčias ant grindų priešais altorių. Kristaus paveikslas ėmė 
po truputį tolti jo vaizduotėje, o į jos vietą įsibrovė kiti balsai — 
vienas jų, pats aršiausias, užjaučiamai tarė: — Ką tu valgei pus- 
ryčių? Prarūgusią duoną? Pašvinkusius ruonio plaukmenis? Ar 
senatvėje pradėjai regėti vaizdinius, vyskupe Arasonaiė Tu, ku- 


ris visuomet įspėdavai Žmones netikėti jais! Apsigręžk ir pa- 
žvelk į tas terliones, kurias Marteinas Einarsonas nutepliojo ant 
pietinės sienos! Argi tu manai, kad buiza, kunkuliuojanti tavo 
galvoje, yra kuo nors geresnė ir man malonesnė? 

— Eik šalin, šėtone, — sušvokštė vyskupas. 

Pakilęs jis priėjo prie sienos ir pažvelgė į Marteino Einarsono 
Paskutiniojo teismo paveikslą. Jounas Arasonas nusiviepė, pra- 
gare pamatęs didžianosį velnią, iš veido panašų į Erlendą Tor- 
vardarsoną. „Jounas Bjadnasonas suklydo — Marteinas ne bailys. 
Reikia turėti drąsos, norint šitaip pavaizduoti tą sukčių Erlen- 
dą.“ Paveiksle taip pat buvo pavaizduota durpduobė ir iš jos 
bandantys išsiveržti arkliai. Viduryje pragaro stūksojo Hekla. 

Jonui Arasonui pasirodė, kad ji spjaudo raugintą mėsą ant nuo- 
dėmėse paskendusių žmonių. Jis prisiminė, kad Marteinas vi- 
suomet kratėsi tokio maisto. 

Jounas Arasonas grįžo į bažnyčios prieangį ir pravėrė duris. 

— Ilgai kalbėjaisi, tėve, — tarė Bjodnas. 

— Bet prasmingai, — atsakė vyskupas. 

— O kas toliau? — paklausė Aris. 

— Dabar reikia apvalyti šventąją Skaulholto bažnyčią nuo jos 
suteršimo. Šiandien visi turėtų pažvelgti į save kaip į Dievo 
šventyklą ir atgailauti už savo pyktį ir kitus nusikaltimus. 

Aris pajuto, kad šie žodžiai buvo taikomi jam. Jis pajuto, kaip 
jo įsitempęs veidas apsiniaukė. Po žmonos mirties toks jis buvo 
daugel akimirkų. Aris pamatė, kad tėvas žiūri į jį. 

Tačiau jis neturėjo kam melstis. Jis lygiai taip pat netikėjo, 
kaip ir anksčiau. 


Pasklidus gandui, kad houliečiai paėmė Skaulholtą, į bažnyčią 
suplūdo gausybė žmonių — vieni atėjo pilni religinio pakilumo, 
kiti — nusiteikę priešiškai ar tiesiog iš smalsumo. Minią, susirinku- 
sią aplink bažnyčią, gaubė įstabi dvasia. Žmonės veržėsi į priekį, 
norėdami pamatyti Jouną Arasoną. Stipriausieji vyrai turėjo susi- 
imti, kad suturėtų Žmones ir leistų vyskupui atlikti savo darbą — 
Aris, išvydęs, ką tėvas ketina daryti, pašiurpo. Argi jis neužsi- 
trauks amžinos Jouno Bjadnasono neapykantos, jėga priversda- 
mas jį atsiklaupti ant kelių? Jounas Bjadnasonas buvo parklupdytas. 

— Ar prisieki paklusti katalikų bažnyčios mokymui ir įsaky- 
mams? — paklausė Jounas Arasonas. 

— Prisiekiu, — sumurmėjo Jounas Bjadnasonas. 

— Ar išsižadi velnio ir visų jo gundymų? 

— Išsižadu, — ištarė Jounas Bjadnasonas. 

Bjodnas stovėjo šalia tėvo. Jis buvo apsivilkęs arnotą. Vysku- 
pas buvo su visa vyskupo apranga. Jis patepė Jouno Bjadnaso- 
no kaktą aliejumi, sugrąžindamas jį į tikratikių bandą. 

Jounas Bjadnasonas atsistojo. Jo keliai buvo sušlapę nuo žolės. 

Smalsuoliai susispietė dar arčiau. Nuo iš visų pusių besisprau- 
džiančių kūnų tvaiko Ariui pasidarė šleikštu. Žmonės dvokė alumi 
ir prakaitu, kažkas minioje pagadino orą — Ariui norėjosi pabėgti, 
dingti, išgerti gryno vandens. Įtraukęs pečius, jis prasiskynė kelią 
per minią. Galų gale jis ištrūko. Prieš jo akis išdygo Ario Pilkis. 
Žirgas žvelgė į žemę, visiškai abejingas pasauliui; jo akyse atsi- 
spindėjo arkliams būdingas liūdesys. Aris nuskubėjo į tamsųjį 
požemį, jis veržėsi per tamsą, dvelkiančią sausomis durpėmis ir 
velėna, ligi pasiekė statines su išrūgomis. Jis pasisėmė kaušą ir 
gurkštelėjo. Staiga Aris išvydo regėjimą: žaibų varstomu keliu 
raitas ant Ario Pilkio šuoliais lėkė vyras, ir abu buvo pasruvę krau- 
jais. Aris stovėjo ten gerą valandėlę — jo akys priprato prie tamsos. 

Šalia vienos statinių sėdėjo pagyvenęs vyras, neaukšto ūgio, 
didžiaakis. 

— Tave troškina, vyskupo sūnau? — tarė jis. 

— O kas tu toks? 

— Žemo luomo valkata, — atsakė senis. 

— Ko tau reikia? Dink iš čia! Man darosi bloga. Noriu būti 
vienas. 

— Tau bus dar blogiau, vyskupo sūnau. 

— Ką tu nori tuo pasakyti? 

— "Jūsų laukia pralaimėjimas. Jūs visi žūsite. Kodėl pasirenki 
sekti paskui savo tėvą į mirtį? Išsiveržk iš šio žmogaus valdžios. 
"Tu jau esi suaugęs. Neišsižadėk dovanų, kurias Dievas danguje 
nori tau suteikti. 

— Šiandien mano galvoje kitkas — man reikia išvalyti savo 
šventyklą. 

— O kas taip pasakė? 

— Mano tėvas. 

Vyras blausiai nusišypsojo: 

— Na, matai, — tavo tėvas ir vėl — tavo tėvas. Ar tu nebegali 
savęs valdyti? 

— Žinoma, galiu. 

— Tu jau daug prisikentėjai — Dievas pasiėmė tavo žmoną. 
Aš nežinau, apie ką jis galvojo, tačiau nepadaryk savo dukterų 
visiškomis našlaitėmis prieš Dievo valią. 

— O kas tu toks? 

— Aš čia išnešioju pelenus. Kasu juos iš ugniakurų ir išnešu 
lauk. Kadaise buvau jaunas ir dailus, bet Dievo smūgis pavertė 
mane tiesos liudytoju. 

— O kokia ta tiesa? 

— Tiesa yra tai, ką aš tau kalbėjau! 

Aris dar sriūbtelėjo iš kaušo. 

— Netroškina tavęs, — tarė senis. — Ką tu valgei pusryčių? 

Aris išėjo į lauką. 

Jis pamatė, kad minia prie šiaurinės bažnyčios sienos buvo 
gerokai praretėjusi. Aris spėjo, kad tėvas kartu su Bjodnu ir 
Jounu Bjadnasonu bus nuėjęs prie rytinės sienos. Įžengęs į baž- 
nyčios prieangį, jis pasuko į rytinį kampą. Jounas Arasonas, 
stovėdamas prie bažnyčios kolonos, giedojo. Sušlamėjo verba, 
kuria iš kolonos buvo išvaromas velnias. Kavalkada po truputį 
slinko durų link, ligi galų gale paskutinė kolona buvo pašven- 
tinta ir velnias su visomis savo piktosiomis dvasiomis buvo išva- 
rytas iš šventosios Skaulholto bažnyčios. 

Dabar buvo belikę pašalinti prakeiktųjų ir bedievių kūnus. 

Atėjo keturi vyrai, nešini kastuvais. Per minią nuvilnijo bruz- 
desys — kas čia bus? 

Marteinui Einarsonui nepavyko išsisukti. Jam teko kartu eiti 
aplink bažnyčią paskui šiuos klaikius stūgavimus, nors Jounas 
Arasonas pasigailėjo jo, neapvilkdamas katalikiškus drabužius. 
Tačiau greičiausiai jis taip menkai tevertino jo kunigystę ir vys- 
kupystę, kad net neleido jam patarnauti apeigoms. 

Bažnyčioje jam buvo paduotas kastuvas. 

Kastuvas?! Kokią velniavą jis buvo sumanęs? 

Jis pažvelgė į Jouną Arasoną. Mitra, kurią jis buvo užsimo- 

vęs, jam netiko — ji visai užgulė plaukus, ir Jounas Arasonas 
tapo panašus į senį iškreiptu veidu ir per didele nosimi. 

— Ar nesumanei... 

— Taip — aš būtent tai ir ketinu daryti. 

— Dėl Dievo prašau — nedaryk to! — griežtai tarė Marteinas. 

Vyskupas išsiviepė. 

— Tikiuosi, tu nemanai, kad Dievas nori, jog susiteršęs ereti- 
kas amžinai ilsėtųsi šventojoje Skaulholto bažnyčioje? 

Jounas Arasonas su sūnumis priėjo prie kapo, įrengto prieš 
altorių. Jounas Bjadnasonas, Marteinas Einarsonas ir gyvenvie- 
tės prastuomenė sekė paskui juos. Ant bažnyčios stogo pasigir- 
do dundesys — į viršų užsikorę berniūkščiai lakstė ir žvilgčiojo 
pro langus. Kapavietę dengiantis akmuo buvo trijų alinų' ilgio 
ir vieno alino pločio. Po juo ilsėjosi Gicuras Einarsonas. 

Jounas Arasonas įsakė dviem stipriems vyrams iš jo būrio 
iškelti akmenį. Tas, kuris stovėjo arčiau altoriaus, buvo stipres- 
nis — akmuo nuvirto nuo kapavietės ant bažnyčios grindų. 

— Aš nepatikiu niekam kitam — tau vienam, vyskupe Mar- 
teinai, iškasti savo brangųjį draugą. 

Marteinas žinojo, kad jam telikęs vienas kelias — kasti, nors 
ir prieš savo valią. Jis įbedė kastuvą į Žemę ir nužėrė ją į šalį. 
Bekasdamas jis pamėgino griebtis savo paskutinių vilčių, mal- 
daujamai kreipdamasis į šiuos žmones, tačiau ir jos sudužo. 

Jounas Arasonas nevertė kasti Jouno Bjadnasono — šalia Mar- 
teino jis pastatė kažkokį neūžaugą iš šiaurės, paskui kurį Mar- 
teinas vos įstengė suspėti. Visi susirinkusieji tylėjo, oras tapo 
troškus nuo žmonių kūnų ir žemės tvaiko. Keletas stipresnių 
ypų, ir kastuvas palietė lino audeklą — stebuklingai gerai išsi- 
laikiusį, matyt, dėl to, kad po grindimis buvo visiškai sausa. 
Drobulė buvo papilkėjusi — stebuklas, kad Dievas leido jai ligi 
šiol nesuirti. Šiaurietis spėriai kasė nuo jau pasimačiusios gal- 


" Alinas — germanų tautų ilgio matas, apie 60 cm. 

vos. Marteinas kasė žemę nuo kojų, tačiau jis jau ėmė lėtėti — 
greičiau verčiamas dvasios nei kūno. Marteinas nematė žmonių 
aplinkui save — vien nujautė, kad jie šalia. Jis jautė, kad Aris 
žvelgia į jį neatitraukdamas žvilgsnio. Virš susirinkusiųjų stūk- 
sojo vyskupo Ogmundo altoriaus paveikslas. Kaip būtų jis pasi- 
elgęs šiuo atveju? Greičiausiai pirmiau būtų miręs negu paėmęs 
kastuvą. Marteinas atsitiesė. Kol jis kasė žemę, kažkas atnešė 
prie kapo maišą. 

Houliečiai, atsistoję iš abiejų kapo galų, iškėlė į drobulę su- 
vyniotą kūną. Jo kaklas ir čiurnos buvo apmaizgytos virvėmis. 
Visų laimei, kūnas nedvokė. Drobulę iškėlė iš kapo sveiką, ta- 
čiau bekišant ją į maišą šonas trūko — minia aiktelėjo, nes iš 
maišo iškrito šviesiai rausva, stebuklingai mažai apipuvusi ran- 
ka. Jos pirštas rodė į savo buvusią poilsio vietą. 

Abu vyrai tebestovėjo nejudėdami ir laikė rankose mirusįjį. 

— Tegul Dievas būna jūsų sieloms gailestingas! — ištarė 
Marteinas taip garsiai, kad nuaidėjo per visą bažnyčią. Tai buvo 
jo pergalė. 

— Kiškite tą prakeiktą velnią į maišą! — sušvokštė Jounas 
Arasonas ir sausai peržegnojo kapą. — Ir trenkite jį lauk! Kris- 
tus nebekentės savo bažnyčios teršimo nė akimirkos ilgiau. 

Jis pradėjo šlakstyti kapą švęstu vandeniu. Gicuras Einarso- 
nas buvo įgrūstas į maišą, ir minia patraukė durų link. Martei- 
nas slinko iš paskos. „Mes turime pasiųsti žmogų pas karalių, — 
pamanė jis. — Jouną Arasoną reikia nubausti — ką jie nori 
daryti su kūnu?" Jis apsidairė. Gal bent Aris išlaikė dalelę svei- 
kos nuovokos? Jis bijojo, kad houliečiai įmes Gicurą į atmatų 
duobę. Tačiau Dievas iš gailestingumo nedavė jiems šios min- 
ties. Marteinas niekur nepamatė Ario. Du sulinkę vyrai maišą 
suminta žeme vilko rytinio bažnyčios kampo link — ten jie įme- 
tė kūną į drėgnoje žemėje iškastą duobę. Į ją buvo prisisunkę 
vandens — atsitrenkęs į duobės dugną, maišas tekštelėjo. Po to 
jie tučtuojau užvertė duobę. Marteinas įsiminė vietą. Kai duobė 

buvo užpilta, o žemė kietai sutrypta, žmonės pasitraukė. Likęs 
vienas, Marteinas puolė ant kelių prie Gicuro kapo — ne tam, 
kad prašytų Viešpaties atleisti kapo išniekintojams, bet maldau- 
damas jo suminkštinti savo širdį. 

Pakilęs jis pajuto, kad kažkas stovi jam už nugaros. Tai buvo 
jo sūnus Tourdas. Jis visą laiką buvo bažnyčioje ir matė, kaip jo 
tėvas buvo pažemintas. 


30 
Aris sumoka vietininkui mokesčius 
Liepa, 1550 


Laurentijus Mulė norėjo susitikti lagrehtoje su Ariu Jounso- 
nu kitos dienos vakare, iš vienos pusės norėdamas pareikšti 
savo abejones dėl jo nuosavybės teisių į Bjadnanesą Hodnatior- 
de, iš kitos pusės — pareikalauti Šiaurės Islandijos mokesčių ir 
muitų už įvežtas prekes. 

Ryte pavalgę, vyrai išsiruošė į tingą. Suvynioję palapines, hou- 
liečiai per Lingdalsheido dykrą patraukė Tingo slėnio link. Kartu 
jie pasiėmė ir Marteiną. Dešimt vyrų liko Skaulholte — jiems buvo 
įsakyta pasirūpinti, kad viskas būtų atliekama pagal taisykles. 

— „Atėjus pavasariui, tu kirsi Spreingisandą ir, kai atvyksi 
čionai, pamatysi nauja šviesa sublizgusius stogus, — tarė Jou- 
nas Arasonas Bjodnui. 

Prie Tingvadlavahtno ežero buvo tvanku, dangus buvo ap- 
trauktas. Beržų giraitėje zyzė debesys mašalų. Pakeliui jie suti- 
ko vyrą, kuris jiems pasakė, kad praėjusią dieną tingas praėjęs 
be iškilesnių įvykių, tačiau gali būti, jog Mulė sulaukęs pastip- 
rinimo iš Besastado. Raštininkas tebebuvo hamburgiečių ran- 
kose. Pirkliai tinge pristatė sutartį su karaliumi, tačiau Mulė 
pavadino laišką falsifikatu ir pareiškė negrąžinsiąs jokių pre- 
kių. 

Aris pajuto, kaip jo pilvas po truputį įsitempia. Tai buvo ge- 
rai pažįstama maloni įtampa. Jis buvo sužavėtas būdu, kuriuo jo 
tėvas palaužė Marteino kūną ir dvasią, parklupdydamas ant ke- 
lių. Kad tik Apvaizda suteiktų tiek pat jėgų, kai lagrehtoje jam 
teks susitikti su vietininku. 

Vyrai įjojo į Tingo slėnį. Buvo pertrauka — žmonės vaikšti- 
nėjo po lauką, kai kurie įkaušę. Kai jie pasiekė Houlų stovykla- 
vietę, jiems buvo pasakyta, kad gandai apie pastiprinimą iš 
Besastado buvę didžiai išpūsti — gal apie dešimtį žmonių prisi- 
jungę prie Mulės. 

Aris nužingsniavo prie Aksaros upės, prieš akistatą norėda- 
mas sudrėkinti veidą. 

Panėrę savo sunkias galvas į vandenį, palei pat upės vagą 
stovėjo vėdrynai. Šalia jų stirksojo pienių stiebai — jau nužydė- 
ję ir pliki. Staiga jis pajuto, kad kažkas stovi jam už nugaros. 
Ant vandens paviršiaus krito šešėlis, tačiau raibuliai trukdė at- 
pažinti jo veidą. Aris dėjosi nieko nematąs, tačiau kiekvienas jo 
raumuo įsitempė, pasiruošęs pavojui — galbūt čionai atsėlino 
žudikas? Šešėlis nejudėjo, tad Aris nusprendė atsisukti. Už jo 
stovėjo lagmanas Erlendas Torvardarsonas. 

— Prastas įprotis sėlinti Žmonėms už nugaros, — tarė Aris. — 
Tai gali turėti liūdnas pasekmes! 

— Ne ką geriau sėlinti karaliams už nugaros, ir esu girdėjęs, 
kad kažkas ketina tai padaryti, — tarė Erlendas ir plati vaikiška 
šypsena nutvieskė jo veidą. Jis keletą sykių pasitrynė smiliumi 
šnervę. Aris buvo pastebėjęs, kad lagmanas taip darydavo, kai 
būdavo patenkintas. Atrodo, gyvenime jį daug kas džiugino, 
nes nosis jau buvo paraudusi nuo šio įpročio. 

— Esi ką nors girdėjęsė — paklausė Aris. Jis klausėsi — 
klausėsi įsitempęs kaip katinas, sėlinantis prie paukščio. — Ką 
tu čia paistai? 

— Aš dažnai nuvykstu į laivus, atvykstančius žvejoti ir pre- 
kiauti prie šios žemės krantų. Tuomet daug ką išgirsti. Žmonės 

kalba, kad tavo tėvas pažadėjęs hamburgiečiams, jog kiek tai 
bekainuotų, pavasarį šalies valdytojais nebebus jis ir Mulė. 

Aris laikėsi ramiai. 

— Žmonės šneka perdaug, ir dažniausiai tai tik tušti plepalai. 

Erlendas apsidairė, norėdamas pamatyti, ar niekas nesiklau- 
so jų pokalbio. 

— Aš visuomet buvau palankus hamburgiečiams, nors turė- 
čiau būti ištikimas karaliui. — Jis žaismingai kaip vaikas pri- 
spaudė pirštą prie lūpų ir sušnibždėjo: — Aš niekam daugiau 
šito nesakysiu. 

Aris nieko nesakė. 

— Taip pat girdėjau iš tavo tėvo, vyskupo Jouno, kad turi atsi- 
vežęs dokumentus, įrodančius nuosavybės teises į Bjadnanesą? 

— Teisybė. Marteinas Einarsonas sutinka, kad Bjadnanesas 
priklausytų Houlų vyskupijai. 

— Ak, šit kaip, — tarė lagmanas ir išsiviepė. — Per valandą 
pristatyk tuos dokumentus į lagrehtą. 

Lagmanas nusivožė savo dabitišką skrybėlę ir pompastiškai 
nusilenkė. 

Aris kilstelėjo skrybėlės kraštą ir atsisveikindamas linktelėjo 
galvą. Erlendas dideliai žingsniais nužirgliojo tiesiai per vėdry- 
nus ir snapučius, kažką sau niūniuodamas po nosimi. 

Aris kiek palūkuriavo, leisdamas Erlendui nutolti, kadangi jo 
kompanijoje gėdijosi pasirodyti tarp žmonių. Tačiau netrukus 
Jis taip pat patraukė artyn, nes pamatė, kad kiti nariai po truputį 
rinkosi į lagrehtos ratą. Erlendas buvo atsisėdęs į savo vietą rato 
viduryje, o Ario vieta — platus plokščias akmuo, paguldytas ant 
dviejų mažesnių, — dar buvo tuščia. Prie kalvos artėjo ir Lau- 
rentijus Mulė. Aris paspartino žingsnį. Prie Lagbergo šlaito bu- 
vo prisirinkę žmonių — visi žinojo, kad karaliaus vietininkas 
pareikalaus mokesčių, ir laukė, kaip pasielgs vyskupas Jounas 
Arasonas ir jo sūnūs. 

Vyskupas su Bjodnu stovėjo šalia lagrehtos. 

— Na, tėve, atėjo mūsų valanda tarti jiems žodį, — tarė Aris. — 
Ką tu nori, kad aš jiems pasakyčiau? 

— Pasakyk jiems tai, kas teisinga! 

Laurentijus Mulė įžengė į lagrehtą. Keli jo palydovai norėjo 
sekti paskui savo šeimininką į šventąjį ratą, tačiau sėdintieji 
rato viduje pakėlė į viršų rankas, rodydami jiems pasitraukti 
atgal. Keli lagrehtos nariai nepatenkinti papurtė galvas. Vieti- 
ninko apsauginiai, susispietę į krūvą, žvelgė savo ponui pavy- 
mui. Jie buvo užsimovę plieno šalmus ir ginkluoti peiliais. 

— Kur kapšas? — paklausė Aris. 

Bjodnas pažvelgė į odinį maišą, gulintį ant žolės. 

Jounas Arasonas žvelgė į lagrehtą. Jo akys buvo sudrėkusios 
iš džiaugsmo. 

— Mūsų tėvas verkia, — tarė Bjodnas. 

— Nėra ko stebėtis, — nusišiepdamas atsakė Aris. — Jis jau 
senas ir ištižęs. 

Aris įžengė į lagrehtą ir lėtai prisiartino prie Erlendo ir Mu- 
lės. Nė nepažiūrėjęs į daną, jis ištiesė Erlendui tėvo jam įteiktus 
dokumentus, įrodančius Ario nuosavybės teises į Bjadnanesą. 
Erlendas, susirietęs ant savo akmens, formaliai pervertė doku- 
mentus. Vėjas šiureno pergamentą, lyg norėdamas išplėšti iš 
lagmano rankų. 

— Danijos karaliaus Kristiano III vardu aš reikalauju... — 
pradėjo Mulė. 

Aris pakėlė ranką, duodamas jam suprasti, kad tas tylėtų, ir 
paėmė dokumentus iš Erlendo. Erlendas atsistojo, visiems gir- 
dint paskelbė Arį teisėtu Bjadnaneso valdytoju ir pareiškė ligi 
vakaro patvirtinsiąs tai raštiškai. Aris padavė dokumentus Bjod- 
nui. Bjodnas padavė jam kapšą, grūste prigrūstą sidabro — iš 
pažiūros jis svėrė apie aštuonis svarus. 

Aris žengė prieš Laurentijų Mulę. 

— Aš skelbiu, kad Islandijai pagal įstatymus privalu mokėti 
Danijai mokesčius, — garsiu balsu prabilo Mulė. Buvo aiškiai 

girdėti, kad jis repetavo kalbą. — Kadangi Islandija nuo senų 
senovės priklauso Norvegijai, o Norvegija nuo pat Vincento Liun- 
gės ir Nidaroso didikų mirties priklauso Danijai... 

— Kurių galų tu atsibeldei į islandų Altingąė — Aris nukirto 
kalbą. Jis buvo užsivyniojęs kapšo viršų ant riešo. 

— Išreikalauti iš šiaurės tų mokesčių, kurių jūs ligi šiol nesu- 
mokėjote, — atsakė Mulė. 

— Tai pasprink tais pinigais ir nusilenk jiems, pažemintas 
vardan savo valdovo, — sušvokštė Aris ir, įsiūbavęs sidabro kapšą, 
su baisia jėga tėškė jį vietininkui į veidą. Paskui jis nutrenkė 
maišą jam po kojomis ir pavymui nusispjovė. 

Iš Mulės nosies plūstelėjo kraujas, o skruostais nuriedėjo aša- 
ros. Jo apsauginiai įtūžę ėmė rėkti, tačiau neišdrįso peržengti 
lagrehtos, kadangi už jų nugaros buvo susirinkę apie šeši šimtai 
šiauriečių — dauguma prisijuosę peilius. Erlendas Torvardarso- 
nas, sekęs sceną, juokėsi plačiai pražiojęs burną, tačiau be garso. 

— Kokius žodžius sviedei man? — paklausė Mulė. 

— Tuos, kuriuos sviesčiau į veidą ir tavo ponui, — atsakė Aris. 

— Aš juos perduosiu. 

Aris nieko neatsakė. Jis laukė, ir visiems buvo aišku ko. Taip 
jie stovėjo vienas priešais kitą, o visi aplinkui tylėjo. Galų gale 
Mulė suprato, kad kapšo negaus, jei pats prie jo nepasilenks. 
Greičiausiai būtų geriau perduoti karaliui ir linkėjimus, ir pini- 
gus vietoje vienų linkėjimų. Jis pasilenkė prie sidabro, ir šiau- 
riečiai, apstoję lagrehtą, pergalingai suriko. 

Vietininkas patraukė pas saviškius. 

— Kas pastūmėjo tave atlikti šį nuostabų darbą? — vakare 
paklausė Jounas Arasonas. — Tai daug panašiau į mane jau- 
nystėje arba tavo brolį Bjodną. 

— Aš nusprendžiau paklusti aistrai, 0 ne protui. 

Jouno Arasono antakiai buvo suraukti — prieš pora dienų 
Erlendas priėmė teismo sprendimą, nepatikusį vyskupui. Ham- 
burgiečių pristatytas laiškas iš karaliaus buvo pripažintas falsifi- 

kuotu, ir jiems buvo įsakyta paklusti vietininkui, ligi bus pateik- 
ti teisingi dokumentai iš paties karaliaus. 

— Džiaukis, — tarė Aris, pamatęs, kad jo tėvas nepatenkin- 
tas. — Tai puikiai parodo, kad šioje šalyje vieno Žmogaus norai 
negali paveikti įstatymų. 


Kitą dieną Altinge buvo perskaitytas popiežiaus laiškas, ir pie- 
tų kunigai prisiekė laikytis senųjų šalies įstatymų ir papročių. Po 
to vyko teismai. Visas turtas — ir kilnojamas, ir nekilnojamas, iš 
Marteino Einarsono buvo konfiskuotas už tai, kad prieš metus 
Altinge jis buvo panaikinęs Jouno Arasono įsakymus. Po to hou- 
liečiai išvyko, išsigabendami Marteiną. Aris norėjo vykti į Hab- 
narfiordą ir perimti iš hamburgiečių Skriverį, tačiau tėvas jį sulaikė: 

— Nereikia mums to Raštininko. Jis patikimai saugomas mū- 
sų bičiulių iš Hamburgo. Jo iltys išlaužtos. 

Dabar tik viena buvo likę Islandijoje — reikėjo atstatyti Vi- 
dėjaus vienuolyną. 

Abatas Aleksijus jau kurį laiką gyveno Kadladarnese, ir Jouno 
Arasono būrys patraukė tenai. Pasiėmę abatą, jie persikėlė per 
Olvusą, o paskui per Hedlisheido dykrą patraukė Reikjaviko link. 

Jiems plaukiant į salą, Vidėjaus sąsiauryje pūtė stiprus vėjas. 
Vyskupas, apsivilkęs iškilmingus drabužius, plaukė didžiausia 
valtimi, viena ranka prilaikydamas mitrą, kad vėjas nenupūstų 
jos į bangas. Kitoje rankoje jis laikė iškėlęs vyskupo lazdą. Pil- 
kos bangos daužėsi į laivus. Žmonės iš Reikjaviko įlankos ūkių 
susirinko prie kranto pažiopsoti kas bus. Po kiek laiko laivai 
priplaukė Vidėjų. Vyrai ištraukė juos į krantą ir patraukė į salą. 

Vienuolynas buvo nemažas. Netoliese stovėjo medinė bažny- 
čia. Kapinėse buvo apsistojęs gulbių būrys, kuris Žmonėms pri- 
ėjus artyn pakėlė sparnus. 

Vienuolyne buvo kelios dešimtys danų. Jie pasidavė nesi- 
priešindami. 

Jounas Arasonas palydėjo abatą į vienuolyną. Durys į vie- 

nuolių daržą buvo praviros. Dabar daržas jau buvo apžėlęs. Aba- 
tas pirštu parodė į duris. 

— Ten lagmanas Erlendas nužudė savo giminaitį — Žmonės 
kalba, kad dėl palikimo. Bet tie, kurie žino geriau, teigia, kad jie 
kovėsi girti, nepasidalinę avies koja, kurią abu norėjo suvalgyti. 
Vidėjus yra privilegijų žemė. Užėmęs vienuolyną, Pietras Einar- 
sonas nepersistengdavo mokėdamas karaliui nuomą, — liūdnai 
tarė abatas. — Bet išvalęs išvietę, jis viską supildavo į kapines, 
išniekindamas mirusius Dievo tarnus. 

Audra sąsiauryje vis labiau įsišėlo. 

— Iš kur geriausiai matyti atplaukiantys laivai? — paklausė 
Jounas Arasonas. Abatas palydėjo vyskupą prie uolėto kyšulio. 
Nuo kranto kyšulys buvo neįkopiamas. — Čia, ir niekur kitur 
mes pastatysime tvirtovę, — tarė vyskupas. — O pakeliui į na- 
mus mes atstatysime Helgafedlio vienuolyną. 

— Tvirtovę! — nusigando abatas. Jis buvo baikštus žmogelis 
ir toli gražu nesidžiaugė, kad yra išplėštas iš savo ramybės Kad- 
ladarnese, kur po vienuolyno uždarymo gyveno keturiolika me- 
tų. — Tvirtovę, — pakartojo jis. — Viešpatie! O nuo ko mes 
turėsime gintis? 

— Danų! Jei jie neatvyks rudenį, tai pavasarį. 

— Gintis nuo danų! — sudejavo abatas. — Nelydėjo mūsų 
laimė, kai gynėmės nuo jų čia seniau. Didrikas van Mindenas 
užėmė salą su dešimčia vyrų. 

— Jis buvo vokietis, — atsakė vyskupas. 

— Karaliaus samdiniai — vokiečiai. Kaip keli nusenę vie- 
nuoliai atsigins nuo jų? 

— Aš atsiųsiu tau žmonių iš šiaurės, ir tuomet kareiviai pa- 


matys — kaip kadaise valstiečiai, — kad krūmuose ne lokys, o 
Egilis“, — atsakė Jounas Arasonas. Paskui jis atsisuko į savo 
vyrus: — Pastatysime čionai pilį jiems pasveikinti! 


* Užuomina į legendinį vikingą Egilį Skala-Grymsoną. 


236 


Būrys pergalingai suriko. 


Kitą dieną, pasiėmę danų belaisvius, jie išplaukė į krantą. 
Giedrame danguje skaisčiai švietė saulė. Nuplaukę pusę kelio 
nuo salos, jie pamatė, kaip šuo nusivijo avių bandą. Visa kita 
pasaulyje atrodė ramu. Houliečiai paliko saloje keletą žmonių 
padėti abatui. Priplaukę krantą, jie išplakė danus virvėmis. Prieš 
šiauriečių būriui išnykstant už kalvelės, vienas danų apsisukęs 
pagrūmojo jiems kumščiu. 

Dangumi plaukė keli debesėliai, po truputį kilo vėjas. 

— Dabar visa Islandija mano, — tarė vyskupas. 

Aris padėjo jam užlipti ant arklio. Tėvui įsiropštus į balną, 
Aris pridėjo: 

— Neskaitant pusantro kaimiečio. 

— Tuomet teks prašyti kaizerio paramos, — atsakė Jounas 
Arasonas. 


Bjodnas nujojo į šiaurę. Tinge jie patyrė, jog kunigas Gyslis 
Jounsonas pabėgęs pas karalių į Daniją. Vyskupas Arasonas, 
davęs Bjodnui vyrų, paliepė jam joti į Vasfiordą ir nuvaryti te- 
nykščius nuo žemės už senas Gyslio žmonos nuodėmes. 

Vakarėjant Bjodnas su savo būriu apsupo Vastfiordo ūkį. Sau- 
lė tebekabojo danguje, tačiau sparčiai temo. Gyslio žmona išėjo 
į lauką. 

— Nereikėjo tau kadaise gultis po savo broliu, — autoritetin- 


gai tarė Bjodnas. — Dabar vyskupas Jounas Arasonas įsakė jus 
nuvaryti. Jūs valdote šią žemę neteisėtai. 
— Ojūs neteisėtai valdote Houlus, — atšovė moteris, — nes 


tavoji motina atsigulė po kunigu! 

Bjodno vyrai atsitraukė, leisdami šeimynykščiams laisvai išeiti. 
Bjodnas, net šlapias iš įniršio, kažką Murmėjo sau po nosimi — 
buvo aiškiai matyti, kad jis vos sugeba suvaldyti įtūžį. Tačiau Jou- 
nas Arasonas prieš kelionę buvo jam griežtai prisakęs, ką daryti/ 

Sutemos jau buvo sutirštėję, kai virtinė šeimynykščių iš ūkio 
patraukė tolyn. Ten buvo apie trisdešimt žmonių: vyrų, moterų, 
vaikų ir senių. Žmonės patys vilko savo gerą — arklius ir kitus 
gyvulius jie turėjo palikti kartu su ūkiu. 

— Ar kas nors turi lanką? — sušvokštė Bjodnas, kurio dar 
nebuvo apleidęs pyktis. 

Jam buvo paduotas lankas. Jis įsidėjo strėlę, tačiau vietoje to, 
kad šautų, jis staiga iškėlė ją į viršų ir perlaužė sau virš galvos. 

Žmonių virtinė nulingavo tolyn. Viena moteris su ilgais, sie- 
kiančiais juosmenį plaukais nešėsi miegantį vaiką. Vaikutis staiga 
pabudo ir ėmė per motinos petį pirštu rodyti į būrį iš Houlų. 


JI 
Antroji Oulavo Hjaltasono kelionė pas karalių 
Rugsėjis, 1550 


Oulavas Hjaltasonas nebedrįso praverti burnos mokydamas 
žmones. Jam rodėsi, kad žmonės iš jo lūpų bando įskaityti, ką 
jis galvoja. Kas galėjo paskųsti vyskupui, kad jis laikė bedie- 
viškumu garbinti statulas? 

Pavasarį vyskupas su didžiuliu būriu buvo atvykęs į Lioivau- 
są. Oulavui teko kreivai prisiekti, idant išlaikytų savo pareigas. 
Kitaip pasielgti jis negalėjo. 

„Prie mano stalo sėdi išdavikas. Ir kartu su manimi mirko 
dubenyje duoną", — pamanė Oulavas Hjaltasonas. 

Vieną vakarą, valgydamas kartu su savo šeimynykščiais va- 
karienę, jis pajuto, kad visas dreba iš įniršio dėl to, kaip bedie- 
viškai jis buvo užgniaužtas savo paties namuose. Jis pažvelgė į 
valgančiuosius. Šaukštai ritmingai barškėjo į dubenis po visą 
trobą — kažkuris viduje buvo Jouno Arasono ausys, jei ne šni- 
pas. Tačiau kuris, jis nežinojo. 

Kadaise jis kartu su Jounu Arasonu bėgo nuo Ogmundo Paul- 

sono, ir jiems pavyko pasprukti į laivą, stovintį Kolkos žiotyse. 
Dabar atėjo laikas bėgti jam. Oulavas Hijaltasonas, stebėdamasis 
pačiu savimi, prabilo garsiu, drebančiu balsu: 

— Aš sutinku su kunigu Gysliu iš Selaurdalio slėnio — merge- 
lė Marija neįstengia nė kiek daugiau už jokią kitą tarnaitę, ir tie, 


kurie tiki, kad ji meldžiasi už juos, yra velnio vergai. — Jis nu- 
Zvelgė nustebusius žmones. — Taip jam ir pasakykit! „Figmedis, 
kuris neveda vaisių, turi būti nukirstas ir įmestas į ugnį“, — taip 


kalbėjo Jėzus Kristus. Ir tas figmedis yra Romos bažnyčia! 

Oulavas žvelgė į visus vienas po kito. Kas galėjo su tokiu 
įsitikinimu kalbėti prie šitiek išdavikiškų akių? 

Žmonės akmeniniais veidais grįžo prie savo dubenų ir toliau 
valgė tylėdami. 

Oulavas nuėjo anksti miegoti, bet negalėjo sudėti bluosto. 
Kirvis buvo pakeltas ir į medžio šaknis buvo kirsta. Argi ne 
ironiška, kad kai čionai atvyks užsienio kariuomenė, jis pats, 
Oulavas Hjaltasonas, Lioivauso kunigas ir Liuterio pasekėjas, 
bus laikomas priešu, surištas ir išvežtas į užsienį? 

„Aš turiu šį kozirį, kad galiu pranešti karaliui apie Houlų tvir- 
tovę, — pamanė jis. — Ir tai ne tik koziris. Tai mano pareiga.“ 

Žodžiai, kuriuos jis ištarė per vakarienę, netrukus turėjo pa- 
siekti Jouno Arasono ausis. Gali būti, kad ūkyje buvo ir keli 
vyskupo šnipai. Jį nuveš į Houlus ir tuomet jau nebepadės jokie 
maldavimai atleisti. Jounas Arasonas sukurs apie jį bjaurius ei- 
lėraščius ir jie pasklis po visą šalį. Tai būtų daug blogiau, nei 
Oulavą būtų tuo pačiu keliu apvedę nuogą ir pririštą prie arklio 
uodegos. 

Jis ilgai budėjo, laukdamas kol kiti sumigs. Galų gale jis 
atsikėlė ir apsirengė. Tuomet jis pajuto, kad kažkas žiūri į jį. 
Arklininkas. Oulavas sugriebė jį už kojos ir paklausė: 

— Nemiegi? 

Vaikinas atsakė: 

— Nemiegu. 

— Man reikia nujoti į Grundą pas Touruną! 

— Vidurnaktį? — pašaipiai paklausė vaikinas. 

— Taip. Klausyk, kas tau pasakyta, vaikine, ir pabalnok ark- 
— Oulavą staiga apėmė baimė. 

— Velniai griebtų, — sumurmėjo arklininkas. — Velniai griebtų! 
Atrodė, kad visi kiti troboje tebemiega. 

Arklininkas tamsoje apsirengė. Oulavas nutipeno prie savo lo- 
vos. Apsigraibęs jis užčiuopė kapšelį — ten buvo jo visi pinigai, 
galintys atverti jam kelius į pasaulį. Reikėjo vykti dabar. Tučtuo- 

jau! Ir kiekvienas jo žingsnis buvo pirmyn į nežinią, galbūt į mirtį. 

Vaikinas laukė jo su dviem arkliais — jis atrodė nepatenkin- 
tas. Jis buvo devyniolikos metų, aukšto ūgio ir stipraus sudėjimo. 

— Kodėl pabalnojai du arklius? 

Vaikinas neatsakė. 

— Ką taip staiga nori pasakyti Tourunai? — paklausė jis. 

— Tai, kas susiję su šalies ateitimi, — sumurmėjo Oulavas 
Hjaltasonas. Buvo pradėję aušti. Pilkas rytmetys brėško virš pie- 
vų ir fiordo. 

Arklininkas prunkštelėjo. Jis niekuomet anksčiau nebuvo išdrį- 
sęs parodyti tokios atviros paniekos savo šeimininkui, ir Oulavas 
suprato, kad vaikinui buvo aiškus jo planas pasprukti laivu iš Islan- 
dijos. Staiga jis išsigando, kad niekada nebeišplauks iš Eijafiordo. 

— Gerai, — lėtai tarė Oulavas. — Eik miegoti, brangusis. Aš 
vienas susitvarkysiu. 

— Aš nebegalėsiu užmigti. Norėčiau lydėti tave, šeimininke. 

— Nereikia. 

— Ne, reikia. 

Oulavas pajuto, kad jei jis uždraus vaikinui joti drauge, gali 
ir suvis nebeišjoti iš ūkio. 

Jiedu pavarė žirgus. Oulavas Hjaltasonas buvo prisijuosęs 
durklą. Jei prispirtų bėda, jis buvo pasiryžęs panaudoti jį. 

Po pusiaudienio jie atvyko į Eirarlandą. 

— Čia keliai išsiskiria, — tarė Oulavas Hjaltasonas. 


240 


— Ne, — atsakė vaikinas. — Noriu palydėti tave ligi Grundo. 

Jie kirto Eijafiordo upės brastą. Ten būdavo įprasta leisti ark- 
liams pailsėti ir atsigerti. 

— Ar nesustosim pailsėti? — paklausė vaikis. 

— Aš labai skubu, — atsakė Oulavas. 

Jie prijojo kryžkelę, nuo kurios vedė kelias į Grundą. 

— Toliau gali manęs nebelydėti, — tarė Oulavas Hjaltasonas. 

— Lydėsiu! 

Oulavas išsitraukė durklą ir grėsmingai tarė: 

— Nešdinkis, prakeiktasis, arba nudėsiu tave! 

Vaikinas atsargiai pavarė žirgą artyn. Oulavas Hjaltasonas 
durklu perrėžė orą. 

— Ar nori mirti už tą velnią Houluose? — riktelėjo jis. 

Vaikinas staiga truktelėjo savo žirgą už kamanų, ir abu žirgai 
atsistojo piestu, lyg pasiruošę kautis. Jis sušuko: 

— Važiuok į Daniją ir čiulpk Kristianui III pimpį! 

— Kaip tu man sakai? — subliuvo Oulavas. — Kaip tu man 
sakai? 

— Aš tau sakau, kad visi tavo darbai yra Dievo išniekinimas! 

Sulig tais žodžiais vaikinas apsuko arklį ir šuoliais nulėkė 
Heljos dykros ir Houlų link. Saulę užtraukė debesys, papūtęs 
vėjas sušiaušė lygų jūros paviršių. 


Strioimsviko įlankoje stovėjo pasiruošęs išplaukti danų lai- 
vas. Oulavui pasirodė, kad pats Dievas lydi jį. Vykdamas per 
Spreingisandą, jis prisijungė prie grupės keliauninkų. Jie papa- 
sakojo jam, kad Raštininkas buvo paleistas iš hamburgiečių ne- 
laisvės, kurie gerokai nuo jo nuplėšė už kalėjime suvalgytą maistą. 

Oulavas susimokėjo ir buvo valtimi nugabentas į laivą. Pas- 
kutinėmis dienomis jis mažai miegojo — Čia jis pagaliau galėjo 
ramiai sumerkti akis. Kai jis pabudo, laivas jau buvo atviroje 
jūroje. Dešimtąją dieną pasimatė Slotsholmeno bokštai. „Bene 
karalius prisimins mane po šitiek metų?" — pamanė Oulavas. 

Laivas subraškėjo, atsirėmęs į akmeninę prieplauką. Oulavui 
Hjaltasonui nė nespėjus žengti žingsnio į krantą, prekeivė pa- 
siūlė jam pirkti baltą žąsį. 


Jis daug kartų svarstė, ką turįs pasakyti karaliui. Visų pirma 
papasakoti, kaip Jounas Arasonas elgėsi su Marteinu Einarso- 
nu. Paskui apie Gicuro kūno išniekinimą. Ir galų gale — apie 
tvirtovę Houluose. Jo pateikta informacija turėjo būti didžiai 
naudinga karaliui, nes jis ruošėsi siųsti į Islandiją kariuomenę. 

Oulavas persikėlė keltu per kanalą ir patraukė pilies link. 
Pilyje jis pareiškė atvykęs iš Islandijos ir atvežęs svarbių naujie- 
nų iš šalies. Jis taip pat paminėjo, kad sykį jau buvo atvykęs pas 
karalių. Oulavui teko laukti neilgai. Kristianas III sėdėjo prie 
savo rašomojo stalo. Oulavas Hjaltasonas nedrąsiai prisiartino ir 
pasisakė kas esąs. Karalius paprašė jį sėstis, draugiškai nusišyp- 
sojęs švelniai paspaudė jam ranką ir tarė esant nereikalinga 
elgtis kaip nepažįstamiems: 

— O kokių naujienų atvežei nuo vyskupo Jouno Arasono 
sūnaus, kunigo Sigurdo? 

— Kunigas Sigurdas yra sveikas, tačiau apimtas didžio siel- 
varto, — jei norite, kad pasakyčiau tiesą, Jūsų kilnybe, — dėl 
savo tėvo elgesio, — atsidusęs tarė Oulavas Hijaltasonas. 

— Yra ir daugiau žmonių, kuriems Jounas Arasonas sukėlė 
sielvartą, — liūdnu balsu tarė karalius. — Negaliu įsivaizduoti 
kantresnio valdovo už save. Dvylika ilgų metų prašiau šito ne- 
klusnaus vyskupo klausyti manęs, tačiau mane vis pasiekia ne- 
kokios žinios... Jis sujaukė gyvenimą mūsų gerajam bičiuliui 
Dadžiui Gudmundsonui, o dabar dar įkalino dorąjį Marteiną 
Einarsoną. 

— Dar jis įsakė iškasti vyskupo Gicuro kūną iš jo poilsio 
vietos pačioje Skaulholto bažnyčioje ir pakišti po velėna, — tarė 
Oulavas. — Ir, be to, jis skleidžia po visą šalį nepadorius eilėraš- 
čius apie gerąjį vyskupą Marteiną. 

— Jei kas nepadoriai kalba apie gerus žmones Danijoje, su- 
moka už tai savo galva, — tarė karalius. — Tačiau apie visa tai 
man jau du kartus rašė vyskupo Marteino sūnus Tourdas. Jis 
rašo, kad vyskupas Jounas engiąs visus Dievo draugus tokiais 
nuožmiais būdais, kad sunku rasti žodžių jiems nusakyti. 

— O dabar šitas vyskupas dar pasiruošė karui. 

— Ir tai girdėjau. Mano šaunusis pavaldinys Pietras Einarso- 
nas kaip tik yra čia šiomis dienomis. 

Oulavas Hijaltasonas sudrebėjo. 

— Vyskupas Arasonas pasistatė tvirtovę prie pat Houlų baž- 
nyčios. 

— Ar esi buvęs joje? Gali ją apibūdinti? 

Oulavas linktelėjo. Karalius staiga atgijo. Jis prisitraukė ar- 
tyn pergamentą, plunksną iš rašalinės ir paprašė Oulavą prisi- 
stumti kėdę arčiau. 

Oulavas Hjaltasonas paėmė iš karaliaus rankos plunksną ir 
pergamente nubraižė Houlų katedros planą. 

— Tai, mano karaliau, yra bažnyčia, — tarė jis. 

— O pati gynybinė siena? — paklausė karalius, beveik su 
vaikišku smalsumu žiūrėdamas į pergamentą. 

Į vakarus nuo bažnyčios Oulavas nubrėžė didelį lanką. Dve- 
jomis linijomis jis sujungė lanką su bažnyčia. 

— Tai tuneliai, kuriais jie pasieks bažnyčią. 

— O koks sienos aukštis? 

— Siena yra sumūryta iš akmenų, šešių alinų aukščio ir ketu- 
riasdešimties pločio. Šalia sienos telkšo gilus kanalas su vande- 
niu. Vyskupija turi šarvų ir šautuvų. Ir tris pabūklus. Man atrodo, 
kad gerai apmokyta armija turėtų nesunkiai įveikti tokią gynybą. 

— Šie įtvirtinimai primena man Ulavo Engelbrektsono, Nida- 
roso vyskupo, gynybą, — tarė karalius. 

— Ulavas Engelbrektsonas turėjo visą armiją! 

— O kodėl mes turime manyti, kad Islandijoje bus kitaipė — 
Kristianas III įdėmiai pažvelgė į savo pavaldinį. 

— Aš nesuprantu, pone karaliau! Armija! Galbūt keli stiprūs 
ir aršūs valstiečiai, ištikimi vyskupui, ir viskas. — Oulavas Hijal- 
tasonas nustebęs žvelgė į karalių. Nejaugi jis neišmanė padėties 
Islandijoje geriau, manydamas, kad islandai turi armiją, galinčią 
duoti atkirtį užsienio kariuomenei? — Aš atvykau iš kalnų, — 
tarė jis nustebęs ir kiek susigėdęs. — Maniau, kad Jūsų dideny- 
bė... — jis užsikirto. 

— Būsiu geriau informuotas? 

Oulavas atsargiai linktelėjo galvą. Jam pasirodė, kad diskusi- 
ja pradėjo darytis pavojinga. 

— Tačiau būtent taip ir yra. Esu labai gerai informuotas. Ir 
netgi geriau negu jūs, visa laimė. Tas neklusnusis vyskupas 
sumanė valstybinę išdavystę. Ir aš esu tikras, kad jis niekada 
nebūtų to padaręs, jei hamburgiečiai nebūtų jo paskatinę. Ne- 
daug kas žino apie Jouno Arasono išdavystę, išskyrus mane, 
mano kanclerį, kelis vokiečių pirklius, šio laiško, kurį ketinu tau 
parodyti, autorių ir Karolį V, Vokietijos kaizerį. Tu esi tarp iš- 
rinktųjų, Oulavai Hjaltasonai, nors šiuo metu ir tarp jų visokių 
pasitaiko. — Karalius įkišo ranką į stalčių ir, ištraukęs laišką, 
padavė jį Oulavui. — Viename laiške Jounas Arasonas ir jo sūnūs 
teigia esą Mano ištikimi tarnai. Kitame laiške, tą pačią dieną pa- 
rašytame mano giminaičiui, Karoliui V, tonas visiškai kitoks. 

Oulavas tučtuojau atpažino lagmano Ario rašyseną. Karalius 
tylėdamas žiūrėjo į jį, kol kunigas skaitė: 

„Tegul Jėzaus Kristaus gailestingumas būna su Jumis, pone 
Karoli V, Vokietijos kaizeri. 

Jums žinoma grėsmė, iškilusi šventajai bažnyčiai Europoje dėl 
klaidingojo Liuterio mokymo. Velniui sugundžius, šis mokymas 
patraukė mūsų valdovą, karalių Kristianą Frederiksoną. Mes gir- 
dėjome apie Jūsų didvyrišką kovą, siekiant išgelbėti teisingąją 
Kristaus bažnyčią Vokietijoje, ir kartu su savo tėvu, vyskupu Jou- 
nu Arasonu, mes meldžiame Dievą, kad Jis suteiktų Jums savo 
paramą tr būtų Jums vedlys. 

Mes manome, kad Kristianas Frederiksonas ketina atsiųsti į 
šalį kariuomenę, idant užgrobtų šalies valdžią ir primestų vieti- 
niams gyventojams nelabąjį Liuterį. 

Dėl to mes kreipiamės į Jus, pone kaizeri, prašydami pagal- 
bos, kad Jūs sustiprintumėte Romos bažnyčią Islandijoje taip pat, 
kaip tai padarėte savo šalyje, ir atsiųstumėte mums laivą su še- 
šiais šimtais karių, už kurį mes sumokėsime taip, kad patenkin- 
tume ir juos, ir Jus, tarpininkaujant šio laiško įteikėjui. 

Teleidie Viešpats mums visiems būti krikščionimis. 

Ir kad per tą patį žmogų, kuris įteiks Jums šį laišką, Jūs at- 
siųstumėte mums atsakymą, kuris mums padėtų ir pagelbėtų, 
kaip prašome. 

Paliudydamas, kad laiškas tikras, aš, Aris Jounsonas, prie šio 
laiško pridedu savo antspaudą ir savo tėvo vyskupo Jouno Ara- 
sono antspaudą. 

Surašyta dorų ir kilnių vyrų tarybos Houluose, Hjaltadalio slė- 
nyje, Islandijoje, in die Laurentii 10 Augusti anno 1550“. 

Oulavas nustėręs suvebleno: 

— Nejaugi Jounas Arasonas kviečia užsienio armiją į Islandi- 
ją? Kas tuomet valdys šalį? 

— Jis ketina daryti tai pats. Arba pasiūlys mano giminaičiui, 
Karoliui V, — karalius patraukė pečiais. — Po to, kai judu su 
Sigurdu buvote pas mane atvykę, aš pasiunčiau į Islandiją karo 
laivą. Norėjau suimti Jouną Arasoną su visais jo įnamiais. Bet 
laivas prakiuro ir nieko neišėjo. 

Oulavas vėl pažvelgė į laišką, gulintį savo rankose. Jis nega- 
lėjo suprasti, kaip jis atsidūrė karaliaus rankose. 

— Kas pridengs nugarą tam, kuris neturi brolio“ — ar ne taip 
sakoma vienoje iš tų jūsų senųjų sakmių? 

— Teisybė. 

— Tebūnie palaimintas mano giminaitis, Karolis V, persiun- 


* Islandų patarlė. 

tęs man laišką, — tarė karalius. — Jau daugel metų mes remia- 
me vienas kitas, nors galbūt iš šalies mažai matyti. 


Oulavas Hjaltasonas išėjo iš karaliaus kabineto visiškai išmuš- 
tas iš vėžių. Jis nužingsniavo į vyskupiją pas Pėterį Paladijų, kur 
karalius buvo paskyręs jam nakvynę. Oulavas buvo pakviestas 
pas vyskupą, kuris jam šiltai tarė: 

— Sveikas atvykęs į Kopenhagą, Oulavai Hjaltasonai. Prieš 
išvykdamas atgal į Islandiją kaip Houlų vyskupas, tu išmoksi 
grynojo ir teisingojo tikėjimo. Tavo kelionės tikslas yra pasi- 
ruošti šioms pareigoms. 

— Mano darbas visuomet tas pat — tarnauti savo karaliui, — 
atsakė Oulavas Hjaltasonas. — Kokį arnotą Jo didenybė man 
beuždėtų, tokį aš pasiryžęs vilkėti. 


32 
Žygis į Sioidafedlį 
Spalis, 1550 


Aris atjojo visiškai permirkęs nuo Heljos, o jo žirgas buvo 
visas apdrabstytas purvais. Jounas Arasonas buvo įsakęs Ormui 
Sturlusonui iškviesti Dadį į tingą Sioidafedlyje, kuriame vysku- 
pas ketino panaikinti Ormo patvirtintų Dadžio laiškų ir kvitų 
galiojimą, vadovaudamasis bažnyčios ir karaliaus įstatymais. 

Aris nuėjo pakalbėti su motina. 

— Nuo to laiko, kai jis patyrė, kad Oulavas Hjaltasonas pa- 
bėgo iš šalies, nepraeina nė viena diena, kad vyskupas, užlipęs 
į tvirtovę, neimtų stebėti fiordo, — tarė Helga. — Ar atvyko 
laivas? Ar atvyko laivas į Kolkos žiotis? Kitko jis neklausia. 

Aris nuėjo į tvirtovę. Jounas Arasonas žvelgė į slėnį. 

— Jei karalius atsiųs kariuomenę, kur atplauks laivasė — 
paklausė vyskupas, pamatęs sūnų. 

— Į Eijafiordą. Taip jiems patars Pietras Einarsonas. Paskui 
jie atvyks per Helją. Mano žmonės stebi Eijafiordą, tad mes 
turėsime laiko sukviesti vyrus. 

Jounas Arasonas pajuto, kad sūnui rūpi ne tik šie dalykai, 
tad jis tylėjo ir laukė. 

— Mes privalome susitarti su Dadžiu, net jei turėsime jo 
maldauti, — sunkiai ištarė Aris. — Mūsų sąjungininkai pietuose 
mums ne draugai, 0 vergai. 

Jounas Arasonas nusuko akis, jo veidas įsitempė. 

— Tai bus puikiai apmokyta kariuomenė! Galbūt tokie patys 
žmonės, kuriuos mes norime pasisamdyti! 

— Atsakymas vis dar gali ateiti! 

— Mes nežinome, ar kaizeris nori mums padėti! Mes netgi 
nežinome, ar Hamburgo pirkliai, kilus pavojui, nepasitrauks nuo 
mūsų. Visiškai gali būti, kad kaizeris turi daugiau rūpesčių ne- 
gu remti šventąją bažnyčią Islandijoje. 

— Ne visi tokie pat niekšai, kaip Oulavas Hjaltasonas, — 
tarė Jounas Arasonas. 

— Panaikink Dadžio prakeikimą, — maldaujamai tarė Aris. 

— Tuomet jam pavyks palenkti vyskupo valdžią ir bažnyčią. 
Po tokios sutarties aš nebegalėsiu valdyti šalies su Dadžiu. Mes 
niekuomet nesusitartume! 

— Ką tu ketini? 

— Jeigu mums reikia pakankamai žuvies, kad atsilaikytume 
prieš užsienio samdinių kariuomenę, Hodnafiordo neužtenka — 
mums reikia ir Breidafiordo žuvies. Užvaldę Sioidafedlį, mes 
valdysime ir Breidafiordą, o kartu ir Dadį. 

— Ūkininkai jau seniai pavargo nuo šitos erzelynės. 

— Sušaukę tingą Sioidafelyje, mes priversime Dadį atvykti, 
nes jis žino, kad valdo tą žemę neteisėtai. 

— Ormas sutinka su viskuo, ką jam besakytum. 

— Jis pažadėjo tavo broliui Bjodnui ištikimą draugystę ir 
teisinę paramą! 

— Aš noriu derybų. Taip pat noriu suimti Besastado įgalioti- 
nį, — tarė Aris. — Surengsime danams pasalą ten, kur jie išsilai- 
pins. Antrą pasalą — Heljoje, trečią — Kolbeinsdalio slėnyje, o 
prie tvirtovės jų lauks kruvinas mūšis. Tačiau be Dadžio ir pie- 
tiečių mano akys nemato jokios vilties! 

— Vis dar gali atplaukti laivas į Kolką. 

— Jei atsakymas būtų pasiųstas, jis jau būtų čia. Tačiau net ir 
neigiamas atsakymas nėra atėjęs — ką ir bekalbėti apie kariuo- 
menę. Laivas galėjo žūti jūroje, žygūnas galėjo būti nužudytas, 
apiplėštas. 

— Aš jau pasiunčiau žinią tavo broliui Bjodnui. Noriu, kad 
mes jotume į Sioidafedlį. 

Aris ilgokai tylėjo. Po to jis pažvelgė tėvui į akis ir tarė: 

— Man atrodo, kad šiame žygyje mes visi gausime galą. 

Ir tėvas su sūnumi išsiskyrė apsunkusiomis širdimis. 


Kai Aris ryte pabudo, motina stovėjo tarpduryje. Ji buvo ap- 
sivilkusi iškilmingus drabužius, kuriuos kadaise jai pasiuvo Hal- 
doura Torleivsdouhtir. Ariui pasirodė, kad motina su šiais rūbais 
atrodo didingai. 

— Karštai kursto mus moterys — kaip ir seniau, — kiek 
patylėjęs tarė jis ir šyptelėjo. 

— Labiau nei pati norėčiau. Sapnavau, kad Houlų bažnyčia 
stovi Sioidafedlio bažnyčios vietoje ir kad užėjusi vėtra nuvertė 
ją. Aš išaiškinau šį sapną taip, kad jis pranašauja tavo tėvo žūtį. 

— Įtariu, — kiek patylėjęs tarė Aris, — kad sapną išaiškinai 
neteisingai. Jei jis reiškia, kad bažnyčia sugrius, tai einu netei- 
singais keliais paskui tėvą. 

— Nekeista, kad tą vasarą, kai nešiojau tave įsčiose, man 
prisisapnavo, kad dangus prasivėrė. 

— Šito sapno niekuomet man neminėjai. 

— Viskam savas laikas, — atsakė ji. 

Lijo. Didžioji troba buvo persisunkusi šlapios vilnos tvaiko — 
iš viso Hjaltadalio slėnio rinkosi ūkininkai. Velniai, piktosios 
dvasios ir angelai nebyliai žvelgė iš Marteino Einarsono pa- 
veikslų į šį niūrų būrį. 

„Be mano tėvo būtų neįmanoma suvaldyti jų“, — pamanė Aris 
žvelgdamas, kaip jie virtine eina pro virėją, skirstantį jiems maistą. 

Vyrai kažką bambėjo tarp savęs — Aris jų nekaltino. Visi jie 
žinojo, koks šis žygis buvo beviltiškas. Keliai buvo tapę neper- 
brendami, nes lijo be perstojo. Staiga bruzdesys nutilo — į trobą 
įėjo Jounas Arasonas. Jis žengė nuo vieno prie kito, kiekvienam 
paspausdamas ranką, kaip buvo papratęs. Po to buvo laikomos 
mišios. Lietus tuo tarpu liovėsi. 

Po mišių Didžiojoje troboje buvo valgomi pusryčiai. 

Po pusryčių būrys išjojo Hjaltadalio slėniu — pirmasis jojo 
vyskupas, įkandin jo sekė sūnus, o pačiame gale — Oulavas Tou- 
masonas. Prieš įjodamas į upę, Oulavas atsigręžęs pamojavo savo 
senelei. Ji taip pat pamojavo jam. Slėnį staiga nutvieskė saulė. Tą 
pat akimirką tvirtovė aplinkui bažnyčią pasirodė tokia mažutė. 

Prijojus prie Djauhknasteino akmens, vyskupas sulaikė arklį. 
Iš vyskupo veido išraiškos buvo galima spręsti, kad iš jo lūpų 
tuoj išsiverš eilėraštis. Aris taip pat sustojo. Ūkininkų būrys su- 
lėtino žingsnį. 

— Neišėjo, — galiausiai ištarė Jounas Arasonas. — Man dar 
niekada nėra pavykę sukurti eilėraščio, pritinkančio vaizdui į 
namus. 

Jie kirto Hryshaulso aukštumą. Keltui teko grįžti penkis kar- 
tus, ligi visas būrys buvo perkeltas per Hieradsvahiną. Skaga- 
fiorde prie jų prisijungė keli ūkininkai, nors toli gražu ne tiek 
daug, kiek jie tikėjosi. Būrys kirto Vaskardą. Rudens vėjai šiau- 
šė ežero paviršių. Prie Sveinstado prie jų prisijungė dar du vy- 
rai. Po pietų ėmė lyti su tokiu pat smarkumu, kaip ir ryte. 
Nuvargęs būrys pasiekė Melstadą. 

Pas Bjodną laukė dešimties vyrų būrys. Kartu su jais buvo 

vienas hamburgietis, tačiau jis jau ilgus metus gyveno Islandijo- 
je ir neturėjo jokių naujienų. 

— Sapnavau naktį sapną, — tarė Bjodnas. 

— Užteks sapnų, — nukirto tėvas. 

Pamatęs, kad Bjodnas paniuro, Aris paėmė jį už rankos ir 
išsivedė į priemenę. Trobos duris klebeno rudens vėjai. 

— Koks buvo tavo sapnas? 


— Man trūksta žodžių apibūdinti jam, — atsakė Bjodnas. — 
Sapnavau, kad... — jis susigėdęs stabtelėjo. — Sapnavau, kad 
esu kieme... 


— Tame pačiame, vieninteliame? 

— Aš buvau apaštalas, lydėjęs Kristų į kiemą, stovėjau prie 
ugnies ir šildžiausi, kai išgirdau suskambant varpą. Ir staiga 
manęs paklausė: ar tu nebuvai su juo, šituo Jėzumi iš Nazareto? 

— Ir ką tu atsakei? — atsakė Aris ir nusišiepė. 

— Nekalbėk su manimi lyg su nusikaltėliu, — piktai atkirto 
Bjodnas. — Prieš man spėjus atsakyti, iš siaubo pabudau, tačiau 
greičiausiai nebūčiau pasirodęs geriau nei šventasis Petras... Kur 
Ormas Sturlusonasė 

— Jis sakėsi prisijungsiąs prie mūsų. 

— Aš bijau, kad Dadis turės daugiau vyrų negu mes ir kad 
mes nepasieksime savo. 

— Aš noriu į vidų, — pertarė Aris. — Aš sušlapęs, alkanas ir 
man šalta. 

Jis apsisuko žengti atgal į trobą, nes viduje išgirdo jau pra- 
linksmėjusius žmonių balsus, tačiau Bjodnas griebė jį už rankos: 

— Tu iš mudviejų regi ateitį — ką tu galvoji apie visa tai? 

— Aš gyvenu šiame pasaulyje, o ne stoviu viena koja kažko- 
kiuose kituose pasauliuose, — niūriai atsakė Aris. 

AKL 

— Būk pasiruošęs, kai gaidys užgiedos — tai visa, ką galiu 
tau pasakyti. 

Kitą rytą būrys sukilo anksti. Šniokščiantys vėjai taršė Mid- 
fiordo pievas ir draskė medinę bažnytėlę. Fiordas atrodė lyg 
pilka riaumojančių ir apsiputojusių bangų kaimenė. Vyskupas 
Jounas Arasonas atlaikė mišias, o paskui būrys pajudėjo iš vietos. 
Steinuna su vaikų būriu liko tarpduryje. Bjodnas, apsukęs arklį, 
pasiuntė jiems dešimt oro bučinių. Vaikai suspigo iš džiaugsmo. 

Besibaigiant kitai dienai, vyrai pasiekė Eirikstadą. Tai buvo 
viena Dadžio Gudmundsono žemių. Jounas Arasonas griežtai 
įsakė nieko ūkyje neniokoti ir negadinti. 

Kieme buvo neišbrendama purvynė ir pilna atliekų. Ant ak- 
mens buvo paskersta kiaulė ir sušvinkusių vidurių smarvė liudi- 
jo, kad skerstuvės buvo įvykę senokai. Vaikas įsmuko į trobą 
pranešti tėvui, kad atvyko svečiai. 

Nuomininkas išėjo į kiemą. 

— Tai neužkasi šiukšlių, kaip kiti žmonės? — paklausė vys- 
kupas. 

— O kas klausia? — paklausė ūkininkas. 

Vyskupas Jounas Arasonas teiraujasi atsakymo. 

Tu kelyje trimis dienomis anksčiau nei sklido kalbos. 

— Aš žmogus apdairus. 

Apdairumas mums visiems į sveikatą, — atsakė ūkininkas. — 

Sveiki atvykę. Šiame ūkyje niekas neprasitars apie jūsų kelionę. 
— Girdžiu, kad esi išmintingas žmogus, — tarė vyskupas, — 


ir apdairus — ne mažiau nei aš. 

Jie praleido ūkyje naktį, audrai siautėjant po Breidafiordo 
slėnius. Kitą rytą būrys sukilo anksti ir, kirtęs Hioikadalio slėnį, 
pasiekė Sioidafedlį. 

Žmonės ūkyje pastebėjo atvykėlius. Papilkėjusi, susivėlusiais 
plaukais Ingvelda stovėjo priešais trobesius. Neatsitraukdama 
nė per žingsnį, ji lėtai sekė akimis vyskupo vyrus. 

Kai šeimynykščiai susikrovė daiktus ir išsiruošė iš Sioidafed- 
lio, Ingvelda ėjo visų priekyje. Viena moterų ant rankė laikė 
kūdikį. Toliau sekė keli darbininkai ir vaikai. 


251 


— Ar yra ūkyje seniųė — paklausė Aris. 

— Čia nėra nė vieno nusenusio avino, išskyrus tavo tėvą, — 
atšovė Ingvelda. 

— Ne tam jojau į Slėnius, kad kirsčiausi žodžiais su boba, — 
tarė vyskupas. 

— Tegul Dievas atskiria tave nuo dangaus karalystės, kaip tu 
atskiri mane nuo turto ir namų, — tarė Ingvelda. 

— Vieną dieną iš šito rasis eilėraštis, — tarė Aris. 

Vakare atšalo. Patekėjęs mėnulis švietė virš tuščio slėnio. 

Paryčiais į Sioidafedlį zovada atlėkė raitelis — tai buvo Or- 
mas Sturlusonas. Pririšęs arklį ir pasisveikinęs su vyrais, jis nu- 
skuodė į trobą. Jounas Arasonas sėdėjo vidury trobos, susisupęs 
į antklodę. Ugniakure liepsnojo ugnis, nes buvo vėsu. 

Ormas tarė: 

— Dadis buria didžią armiją. Bus velniškai sunku kovoti su 
juo! Jūsų per mažai — kur Borgarfiordo vyrai? 

— Borgarfiordo ūkininkai manęs neišduos, — tarė vyskupas. 

— Atneškite šautuvus, — liepsnai ugniakure pagyvėjus, įsa- 
kė Aris. Du vyrai įnešė dėžę. Aris atrakino ją — dėžėje gulėjo 
šešios sunkios, per vamzdžio priekį užtaisomos muškietos si- 
dabruotomis buožėmis ir trys ilgavamzdžiai pistoletai. 

— Dadis sakosi sumokėsiąs jums šimtą šimtinių, jei pasi- 
trauksite. 

— Čia niekas neprašo pinigų — kalba eina apie teisingojo 
tikėjimo ateitį šalyje, — atkirto vyskupas. 

— Jis sumokės du šimtus šimtinių už tai, kad tavo teismo 
sprendimai būtų panaikinti! 

— Tuomet Dadis žino, kad jis už velnią. 

— Būtent! Jis baisiausiai bijo, kad karalius nepripažintų Kva- 
mo teismo sprendimų teisėtais ir neatimtų jo turto. Aš turėčiau 
šitai išmanyti geriau už kitus. Praėjusią žiemą Dadis išsikvietė 
mane dėl šios bylos. O dabar jis sutinka eiti derybų! Trečiasis jo 
pasiūlymas: jei Dadžiui bus leista išlaikyti Sioidafedlį ir visą 

turtą, jis garantuoja savo paramą. Štai ir viskas! — Ormas įnir- 
tingai raitė ūsą. — Tuomet šalyje bus visai kitas vaizdas! 

Vyrai troboje nutilo. Visi buvo įsmeigę akis į Jouną Arasoną. 

— Buvo sulaužyti įstatymai, — ištarė vyskupas. — Dievo ir 
žmonių įstatymai. 

— Pasiūlymas tikrai dosnus, tėve, — tarė Aris. 

— Nejaugi išsigandai, bičiuli? 

— Ne, neišsigandau, pone, tačiau šią akimirką mums reikia 
ne vien karščiavimosi. 

— Troboje nėra ramesnio už mane, — atšovė Jounas Araso- 
nas ir atsisuko į Ormą: — Perduok Dadžiui, kad jis privalo atlik- 
ti man išpažintį ir gauti nuodėmių atleidimą. 

Ormas Sturlusonas iššvilpė pro duris. 

Aris paliepė vyrams užtaisyti muškietas. 

— Iki paskirto laiko liko dvi dienos, — tarė tėvas. 

— Po pietų jis jau bus čia, — atsakė Aris. 

Diena buvo šilta — vėjai džiovino Slėnių pievas po drėgno 
nakties šaltuko. Jei ne nuvytusi žolė, būtų galima manyti, kad 
dabar pats vidurvasaris. Vyrai ėjo ant stogo sargybą. Vyskupui 
su sūnumis bevalgant, įėjęs sargybinis pranešė: 

— Atjoja dabita. 

Atsistojęs Aris pasiėmė ilgavamzdį pistoletą, išėjo pro virtu- 
vės duris kalno link. Jis pasidėjo ginklą šalia savęs ant žole 
apaugusio stogo ir atsigulė pats. Neužilgo atėjo vyskupas ir 
Bjodnas su dar keliais vyrais. 

Aris nusitaikė į Dadį, kuris iš visų slėniu atjojančių vyrų atro- 
dė didžiausias. Iš tokio nuotolio Aris lengvai galėjo pašauti jį. 

Dadis užjojo ant kalvos pievoje. Jis iškilmingu balsu sušuko: 

— Ar čia yra vyskupas Jounas, kuris galėtų išklausyti ma- 
nęs? 

Jounas Arasonas išėjo į priekį. 

— Aš perspėju tave, vyskupe Jounai, nieko negadinti mano 
ūkyje — nei Maisto, nei daiktų! 


253 


— Tau bus geriausia vykti namo, Dadi, ir pririšti jaučius! — 
šūktelėjo Bjodnas. 

— Tai jums, vyskupe Jounai ir Bjodnai, bus geriausia nešdin- 
tis iš čia, nes aš siekiu visiškai atgauti savo ūkį ir namus Sioida- 
fedlyje sau pačiam ir savo šeimynykščiams, kiek tai man 
bekainuotų! Daugiau apie tai negali būti ir kalbos! 

— Gėdykis, Dadi, ir grįžk namo! — sušuko Bjodnas. — Ne 
tau priklauso Sioidafedlis, ir tu niekuomet jo nevaldysi! 

— Jei tu esi garbingas Žmogus, kokiu tau dera būti, Ormai 
Sturlusonai, — sušuko Dadis, — tai pateik man įrodymą, kad, 
prieš parduodamas Sioidafedlį man, tu jį buvai pardavęs ar už- 
statęs kokiam kitam ar šiems Žmonėms! 

Ormui Sturlusonui liežuvis įstrigo gerklėje. Jis raitė ūsą kaip 
niekada įnirtingai. 

— Tu niekuomet nevaldysi Sioidafedlio, velnio vaike! — su- 
šuko Bjodnas. — Argi nežinai, kaip jį gavai? 

— Tau geriausia vykti namo, Dadi, kitaip tau bus riesta! — 
riktelėjo Aris. 

— Aš leisiu jums pasitraukti nuo ūkio laisvai ir nevaržomai ir 
noriu, kad paskirtumėte man ir mano vyrams dieną — taip pat 
ir aš jums — Altinge ateinančią vasarą, ir tada galėsime derėtis 
su įstatymų pagalba. 

— Gėdykis, Dadi nelabasis! — riktelėjo Bjodnas. — Tu nesi 
to vertas, kad tau būtų skirta nors viena diena. 

— Aš nė pirštu neprisiliesiu prie tų, kurie pasitrauks nuo 
ūkio ir žmonių, norinčių apiplėšti mano namus ir nuosavybę! — 
sušuko Dadis. — Tegul kiekvienas pagalvoja, kas gali nutikti po 
to. 

— Gal man šauti į jį? — paklausė vokietis. 

— Ne, — tarė vyskupas. 

— Tuomet aš jam parodysiu, kad galėjau tai padaryti. — 
Vokietis iššovė, ir Dadžio skrybėlė nulėkė nuo jo galvos. Sioida- 
fedlio būrys pergalingai sukliko. 

Dadis paliepė paduoti skrybėlę ir, apžiūrėjęs ją, apsuko žirgą. 


Dadis užžiebė spingsulę ir atsidarė skrynią. Išsitraukęs iš jos 
karaliaus laišką, Dadis perskaitė jį, norėdamas įkvėpti sau drąsos: 

„Todėl mes įsakome jums suimti minėtąjį vyskupą Jouną Ara- 
soną, ir už tai mes nesiųsime į šalį užsieniečių kariuomenės, 
kurios neįmanoma pasiųsti, nestatant civilių į pavojų ir neiške- 
liant grėsmės jų turtui. Nuo šios akimirkos tebūnie teisingumas 
jums kelrodis, ir jokiu būdu jo nepamirškite". 

Pro duris įžengė Ingvelda. 

— Jei karalius išduos tave, prarasi turtus, tačiau išlaikysi oru- 
mą. Tai vis geriau, negu paklusti Jounui Arasonui ir netekti 
visko. 

Auštant Dadis išėjo į kiemą. Lauke budėjo sargybinis. 

— Ar rūkas prasisklaidė? 

— Ne, jis tampa vis tirštesnis. Naktį čionai atjojo vyrai, kurie 
buvo sutikę ūkininkus iš Borgarfiordo, vykstančius Jounui Ara- 
sonui į pagalbą. 

— Nejaugi jie nesuvokia, kas jų laukia po to? 

— Jie mano, kad tu pralaimėsi, — tarė vyras ŽžŽvalgydamas į 
pievą ir pridūrė: — Rūkas kaip drobė. 

Staiga Dadžiui šovė į galvą pridengti savo karius antklodė- 
mis ir ant kiekvieno arklio pasodinti du vyrus, kad būrys atro- 
dytų mažesnis. Netrukus buvo laikas žadinti vyrus. Dadis grįžo 
į vidų, užžiebė didžiulę raudoną žvakę, pasiėmė plunksną ir 
sėdosi rašyti. 

„Spalio 2-oji, 1550 

Tegul Dievas suteiks jums savo maloningą ir krikščionišką 
paramą visuose jūsų darbuose ir rūpesčiuose, garbingieji žmo- 
nės, dvasininkai ir pasauliečiai, susirinkę į Sioidafedlį Breida- 
fiordo Slėniuose ir priklausantys Skaulholto vyskupijai. 

Noriu, kad jums būtų žinoma, kad šiandien aš ketinu užimti 
savo valdas Sioidafedlyje, jei Dievas duos, neaukodamas žmonių 

gyvybių. Todėl patariu jums visiems ir prašau jūsų jokiu būdu 
neprisidėti prie vyskupo Jouno Arasono ir jo pakalikų, kadangi 
aš kovosiu dėl savo namų iš visų jėgų, kiek tik Viešpats norės 
man suteikti. Dėl šito jūs galite neabejoti. 

O kad mano žodžiai nepasirodytų jums suklastoti, prie šio laiš- 
ko, surašyto Snouksdalyje šį rytą, prispaudžiu savo antspaudą. 

Jūsų iš Dievo malonės, 

Dadis Gudmundsonas" 

Jis nulašino ant popieriaus vaško nuo žvakės ir įspaudė savo 
antspaudą. Paskui Dadis stumtelėjo augalotą vyrą, kurį visi va- 
dino Slėnių Marku: 

— Kelkis ir pažadink vyrus. Turiu ištarti jums visiems keletą 
žodžių. 

Po kiek laiko kovotojai susibūrė į kiemą. Dadis, griežtai nu- 
žvelgdamas kiekvieną savo vyrą, išrėžė būriui ugningą kalbą. 
Paskui jis pasiuntė Tauškalių, kad tas nuneštų laišką borgarfior- 
diečiams, o kitam liepė pakrauti du arklius audeklais. Neilgai 
trukus, būrys pajudėjo iš Snouksdalio. 

Pakilę ant kalvos, vyrai išvydo, kad slėnyje rūkas dar tirštes- 
nis. Nesimatė ir nesigirdėjo ničnieko, išskyrus upelio gurgėjimą 
ir kartkartėmis iš pilkumos pasigirstantį baimingą paukščių čiul- 
besį. Dadžio būrys įjojo į pelkę, kuri sugėrė kiekvieną raitelių 
žingsnį. Paskui jis pakreipė savo vyrus Tungnos pakrante Sioi- 
dafedlio link. 

Priartėję prie Sioidafedlio, vyrai nulipo nuo arklių. Dadis nu- 
ėmė nuo arklio nugaros vieną audeklą ir, perrėžęs jį durklu, 
užmovė vienam vyrui ant galvos ir tarė: 

— Bus geriausia, jei josime pas šiauriečius prisidengę pilkais 
apsiaustais. Susėskite po du ir po tris ant arklių, kad jiems pasi- 
rodytų, jog mūsų mažiau. 

Kol vyrai pjaustė audeklus ir movėsi per galvas, Ormas Stur- 
lusonas tylėjo, tačiau dabar garsiu balsu pareiškė: 

— Dievo ir karaliaus vardu aš, Šiaurės ir Vakarų Islandijos 

lagmanas, skelbiu jums, kad šiandien Sioidafedlyje turi įvykti 
tingas, o ne mūšis. 

— Tu man pardavei Sioidafedlį, — atrėžė Dadis. — Gali šliaužti 
į savo tingą per išvietės skylę. 


Oulavas Toumasonas, įbėgęs į trobą, suriko: 

— Rūke matyti raiteliai! 

— Leisimės zovada tiesiai į Dadį ir jo vyrus ir pažiūrėsime, ar 
jie nesuskubs pasitraukti, — tarė Aris. 

— Laiminu jus visus vardan Dievo, — iškėlęs abi rankas, tarė 
Jounas Arasonas. Šiauriečiai po truputį ruošėsi mūšiui. 

Išėję į rūką, vyrai pamatė iš vakarų išnyrantį tamsų debesį, 
kuris po truputį tamsėjo ir augo. 

— Liaukis karščiavęsis, Dadi, ir nekišk savo galvos į pavojų! — 
riktelėjo Bjodnas. — Čionai laukia užtaisyti šautuvai! 

Rūke sušmėžavo Dadis ir jo vyrai. Arkliai ir žmonės rūke 
atrodė didesni. 

— Jų mažiau nei manėme, — tarė vyskupas. — Aš taip ir 
pamaniau, kad Dadis nesulauks paramos. 

— Laikykimės atsargiai ir atsitraukime į kapines, kur lengviau 
gintis, — taė Aris. — Suneškite šautuvus ant kapinių tvoros. 


Už Sioidafedlio kapinių stūksojo kalva. Houliečiai įsitvirtino 
kapinėse. Oulavas Toumasonas pastebėjo, kad borgarfiordiečiai 
tyliai kalbasi tarp savęs. Paskui jie pasitraukė šalin. 

— Ar bėgate iš mūšio, prakeikti valkatos?! — suriko Oulavas 
jiems pavymui. 

Jis žvelgė į rūką. Staiga migla atgijo — kapinių sienos link 
lėkė būrys šaukiančių raitelių. Oulavas laikė rankose kirvį. 

— Jų mažiau nei manėme! — garsiai sušuko jis. 

Tada vyrai ėmė šokti nuo arklių. Tačiau nuo kiekvieno ark- 
lio nulipdavo ne po vieną, o po du, o kartais net tris vyrus. 
Daugiau jų, nei kas galėjo pamanyti, puolė prie kapinių tvoros, 

o dar vienas būrys sparčiai leidosi nuo kalvos. Oulavas sumoja- 
vo kirviu virš galvos. Jis pamatė, kad Slėnių vyrai ginkluoti 
kirviais ir kuokomis. Pripuolę prie tvoros, jie ėmė lupti iš jos 
akmenis. Oulavas išgirdo šauksmus tų, kuriems priešų sviesti 
akmenys pataikė. 

Jis išvydo Dadį, pasiruošusį pulti į bažnyčią. Tą pačią akimir- 
ką Oulavas buvo partrenktas ant žemės, o kirvis išplėštas jam iš 
rankų. Tačiau jis tučtuojau vėl pašoko ir puolė prie bažnyčios 
durų, pasiruošęs iš visų jėgų ginti savo įtėvį. 

Aris pamatė, kad Dadis lekia tiesiai į jį. Laikydamas rankoje 
pistoletą, jis šoko už bažnyčios. Pasislėpęs už sienos, jis pasiruo- 
šė pilti tiesiai Dadžiui į veidą. Aris atlaužė gaiduką ir ištiesęs 
ranką laukė. Jis pajuto, kaip jo širdis plaka lygiu, tačiau sunkiu, 
ritmu. Ar ne koks kuždesys skambėjo jo ausyse iš visų pusių? 

Jis išgirdo žingsnius ir, vos tik išvydęs Dadžio veidą, iššovė. 
Šūvis buvo kurtinantis, pistoletas trenkė atgal ir pakilo parako 
debesėlis. Tačiau vos jam nuspaudus gaiduką, kažkieno sviesta 
ietis kliudė pistoleto vamzdį, ir Aris nepataikė. Jis šoko į priekį. 
Iš kitos pusės išlindo vokietis — jis šovė į Arį besivejantį Dadį, 
tačiau taip pat nepataikė. Prie bažnyčios durų Aris išvydo Bjod- 
ną — jis neturėjo pistoleto. Rankose jis laikė nuogą durklą. 

— Velniai tave griebtų! — suriko Bjodnas Dadžiui. 

Aris gavo sunkų smūgį į sprandą. Beveik be sąmonės jis buvo 
nutemptas į bažnyčią. Po to vyrai puolė prie durų, norėdami 
uždaryti jas. Vieno iš puolančiųjų ranka įstrigo tarp durų ir stak- 
tos, ir tas rėkė iš skausmo, negalėdamas jos ištraukti. Durys 
buvo užsklęstos. 

Bažnyčioje buvo dešimt Houlų vyrų. Jounas Arasonas, stovė- 
damas prie altoriaus, iškėlęs laikė švenčiausiąjį sakramentą. 

— Karaliaus ir įstatymų vardu draudžiu daugiau naudoti smur- 
tą! — suriko Ormas, šokdamas prie bažnyčios durų. 

Dadis griebė iš vieno savo vyrų rankos pistoletą ir, įstatęs jo 
vamzdį Ormui į tarpuakį, sukriokė: 

— Nešdinkis iš čia, arba nupilsiu tave! 

— Šie vyrai yra bažnyčioje, ir pagal senuosius įstatymus jų 
privalo būti pasigailėta! — rėkė Ormas. 

Dadis spustelėjo gaiduką, ir Ormas nėrė šalin. 

— Muškite, nušaukite ir nužudykite vyskupą Jouną ir jo sū- 
nus, Bjodną ir Arį! — suriaumojo Dadis savo vyrams. 

Vienas ūkininkų šovė į bažnyčios duris. 

— Tu baisiai nusikalsti šiems vyrams, Dadi! — šaukė Ormas. — 
Juk jie bažnyčioje! 

Prišokęs iškeltomis rankomis Oulavas Toumasonas norėjo už- 
dengti duris. Prieš jo akis sušmėžavo kirvis, ir smūgis kirto jam 
į veidą. 

Šūvis, pramušęs duris, pataikė Bjodnui į petį. Vyrai plėšė nuo 
grindų suolus ir krovė juos prie durų, norėdami apsisaugoti nuo 
tolimesnių šūvių. Bjodnas, išbalęs kaip kreida, gulėjo ant grin- 
dų. Nuo choro pusės buvo girdėti sunkūs smūgiai į bažnyčios 
sieną. Papuvę sienojai pasidavė ir skilo. Dar du smūgiai trenkė 
į pralaužtą sieną. Skylėje sušmėžavo Slėnių Markas. 

— Išniekindamas šventąją bažnyčią, tu pražudai savo sielą, — 
sušuko vyskupas. 

— Griebkite juos, vardan šėtono! — kriokė Dadis. 

Slėnių Markas griebė vyskupą. Jounas Arasonas nepasidavė. 
Jo vyrai laikė jį už kojų. Markas trenkė vyskupui į veidą. Jounas 
Arasonas išspjovė abu priekinius dantis. Jį laikiusieji paleido 
vyskupo kojas. Jounas Arasonas buvo vilkte išvilktas lauk iš 


bažnyčios. 
— Muši vyskupą į veidą? — paklausė Dadis. — Gal išprotėjai? 
— Susimilk, Dadi! — sušvokštė vyskupas. 
— Pabučiuok šitą pirštinę, — tarė Dadis, atkišdamas jam 


odinę pirštinę. 
Jounas Arasonas pabučiavo. 
— Dabar jam jau nebestovi birka! — sušuko Tauškalius. 
Vyskupą nuvedė prie bažnyčios prieangio. Rūkas virš slėnio 

pamažu sklaidėsi — tolumoje išniro kalnai. Dadžio vyrai vilko iš 
bažnyčios belaisvius. Žolėjo gulėjo sunkiai sužeistas jaunas vy- 
ras. Jounas Arasonas iš plaukų atpažino Oulavą Toumasoną, 
tačiau jo veidas buvo visiškai neatpažįstamas, nes vienas skruostas 
buvo perplėštas taip giliai, kad matėsi kaulas. 

Vyskupas atsiklaupė prie Oulavo, glostydamas jam galvą. 

— Ką aš su tavimi padariau, mano brangusis vaikeli? — Jou- 
nas Arasonas išspjovė į žolę saują kraujo. 

Rūkas veikiai visiškai išsisklaidė ir nuvytusias pievas nutvies- 
kė saulės spinduliai. 

— Dievas džiaugiasi teisinga mūšio baigtimi, siųsdamas sau- 
lę, — tarė Dadis, beveik geraširdišku žvilgsniu nužvelgdamas 
vyskupą. 


Bjodnui atrodė, lyg jo petys būtų persmeigtas šalta geležimi. 
Girdėdamas triukšmą už bažnyčios sienos, Bjodnas džiaugsmin- 
gai pamanė: „Mes negalime pralaimėti. Aš negaliu pralaimėti. 
Mano tėvas negali pralaimėti. Vyskupas Jounas Arasonas visus 
mus išgelbės“, ir prarado sąmonę. 

Jis atsipeikėjo, galvai skaudžiai atsitrenkus į slenkstį. Jis bu- 
vo velkamas iš bažnyčios. Pastatytas ant kojų, Bjodnas atsisuko 
į tėvą — jis negalėjo patikėti, kad jo tėvas stovėjo sumuštas, 
surištas ir kruvinas. Tai buvo burnojimas prieš Dievą. 

Aris tylėdamas sėdėjo ant arklio. Abi jo rankos buvo surištos. 
Du vyrai pamėgino užkelti Jouną Arasoną ant kito arklio. Jiems 
tai sekėsi nekaip. Du kiti, pridėję prie Oulavo Toumasono veido 
audeklo gabalą, bandė sulaikyti kraujavimą. Medžiagos skiautė 
akimirksniu nusidažė krauju. Ormas Sturlusonas, lakstydamas 
tarp vyskupo ir jo sūnų, šaukė: 

— Aš esu lagmanas! Vyskupą ir jo sūnus gina įstatymas! 

— Brangusis bičiuli — tarė jam Dadis. — Aš turiu laišką nuo 
karaliaus, kuriame man liepta suimti juos. Jie priklauso man, ir 
teisėtai. 

Sulig šiais žodžiais Ormo drąsa išgaravo. 

Šiauriečius suvarė į vieną trobą Sioidafedlyje ir užrakino. 

Bjodnui nuvilko marškinius. Jis stovėjo nuogas ligi pusės, 
kol jam buvo perrišama žaizda petyje. Paskui jis taip pat buvo 
užkeltas ant arklio, ir visi trys nugabenti į Snouksdalį. 

— Garsas apie borgarfiordiečių' bailumą skambės ilgiau nei 
apie Egilio šlovę, — tarė Jounas Arasonas. 

— Tegul lenda Egilis Skala-Grymsonas į subinę, — sumur- 
mėjo vienas iš Dadžio vyrų. 

Kai vyrai įjojo į Snouksdalį, kieme susirinko visi šeimynykščiai. 

— Dabar sukurčiau apie tave poemą, vyskupe Jounai, jei tik 
mokėčiau eiliuoti, — tarė Ingvelda. 

Vyskupas su sūnumis buvo nukelti nuo arklių ir patalpinti į 
vieną trobą. Ten viešpatavo aklina tamsa. Nuo pat jų suėmimo 
Aris neištarė nė žodžio, tačiau dabar jis suardė tylą: 

— Tai kas dabar, tėve? 

— Mes tikime į Dievą, — atsakė Jounas Arasonas. Jis šiaip 
ne taip įgudo kalbėti, nebetekęs savo priekinių dantų. — Kai 
Danielius buvo įmestas į kalėjimą, jis kreipėsi į Dievą, ir nuo jo 
galvos nenukrito nė plaukas, nors aplinkui siautė liūtai. Mums 
nereikia nieko bijoti! 

Bjodnas apsičiupinėjo sutinusį ir skausmingą petį. Jam vai- 
denosi — rodėsi, kad aplink jį tamsoje slankioja gauja liūtų. 


JI 
Griežtai saugomi 
Spalis, 1550 


Drėgnos virvės džiūdamos dar labiau įsirėžė į sąnarius. Aris 
nubudo, kažkam švelniam čiūžtelėjus skruostu. Jam pasirodė, 


* Vikingas Egilis Skala-Grymsonas kadaise taip pat gyveno Borgarfiorde. 


261 


lyg tai būtų Žmonos plaukai, ir jis susijuokė, tačiau tą pat aki- 
mirką visiškai atsipeikėjęs prisiminė, kur esąs ir nukratė nuo 
peties pelę. 

Aris įtempė ausis, tačiau dažnas ir karštas brolio alsavimas 
užgožė tėvo atodūsius. Jis girdėjo, kad Bjodną kankina karštis. 

Po to jis pajuto, kad minkštasis virpulys, ką tik glostęs jam 
skruostą, ėmė kutenti jo delnus. Aris stengėsi nejudinti rankos, 
ir peliukė susisuko ten į kamuoliuką. Jis bandė išgirsti tėvo 
alsavimą, tačiau negalėjo suprasti, ar jis miega, ar ne. 

— Nemiegi? — iš tamsos paklausė gerai pažįstamas balsas. 
Jounas Arasonas kalbėjo tyliai. 

— Ne. 

— Aš jau kuris laikas nemiegu, — tarė vyskupas. — Mes 
negalime bijoti. Dievas dovanos mums pergalę. 

Ariui neliko nieko kita, kaip tik nusišypsoti tamsoje. Senis 
niekada nepraranda energijos. 

— Bijau, kad gausiu pylos nuo jūsų motinos, kai ji sužinos, 
kas nutiko Bjodnui, — suvapėjo Jounas Arasonas. 

Aris dar labiau išsiviepė tamsoje iš džiaugsmo. Šiuos žodžius — 
„gauti nuo Helgos pylos" — Jounas Arasonas visuomet ištarda- 
vo tik įkliuvęs į didžiulę bėdą, kurios kaltininkas būdavo pats. 

— Nesijaudink dėl Bjodno, — tarė Aris. — Širdies vietoje jis 
turi akmenį — kaip ir aš. O Oulavas Toumasonas kilęs iš Greh- 
čio giminės. 

— Tavo širdis iš gyvo kūno ir kraujo, brangusis vaike, — tarė 
vyskupas. — O tavo Dangiškasis Tėvas sutvirtino ją ne kuo 
kitu, o drąsa. 

— Priešingai nei borgarfiordiečių, kurie išsilakstė kaip bo- 
bos, Dadžiui pabezdėjus. 

— Nekalbėkime garsiai, kad tavo brolis nepabustų. Naktis 
dar ilga. 

Jiems ėmus kalbėtis, peliukė pabėgo iš Ario delno. Aris jos 
ilgėjosi. Kas bus toliau? Greičiausiai jie bus paduoti į teismą. Ar 

jie su tėvu galėtų paveikti teismo nuosprendįė Sustabdyti teis- 
mą? Be jokios abejonės! Dažniausiai pakakdavo vien tik tėvo 
žvilgsnio. Greičiausiai jų byla bus perduota ateinančiam Altin- 
gui, ir pagal Jono teisyną jiems turi būti leista vykti į Altingą 
laisviems. Tačiau buvo daug panašiau, kad jie bus laikomi su- 
imti. Bet už vis labiausiai tikėtina atrodė, kad jie bus nužudyti. 

Jo tėvas pasibaisėjo, Dadžio vyrams sulaužius pasigailėjimo 
žmonėms, esantiems bažnyčioje, įstatymą. Aris buvo tikras, kad 
jis nė neįtarė, kas jų laukė — į Houlus jie nebesugrįš. 

Jis taip ir buvo įspėjęs tėvą, 0 jo motina tuomet apsivilko 
puošniausius drabužius. 

Ario mintys nuklydo prie dukterų. Jis žinojo, kad kas benu- 
tiktų, Touruna pasirūpins jų ateitimi. 

— Verkti norisi, — tarė balsas tamsoje. — Tačiau net ir aša- 
ros čia nepagelbės. 

— Kas tave liūdina? 

— Islandų menkumas, Ari! Islandų menkumas mane liūdina. 

Kartkartėmis suvaitodavo Bjodnas. Jis aiškiai karščiavo. Kai 
jis pagaliau pabudo, tėvas paklausė: 

— Ar tau geriau? 

Aris išgirdo, kaip Bjodnas burna giliai traukia orą. Jis galėjo 
puikiai įsivaizduoti, kokia buvo brolio savijauta. Bjodnui pakliū- 
ti į nelaisvę kartu su tėvu atrodė lygiai tas pat, kaip nubudusiam 
dangaus angelui rasti Dievą surištą. 

— Kulka perskrodė petį, — išstenėjo Bjodnas. — Tai vis 
geriau, negu ji būtų likusi kūne. 

— Ar daugiau nebekraujuoji? — paklausė Aris. 

— Atrodo, kad ne. Bet rankos negaliu pakelti. 

Aris buvo surištas per kirkšnis. Jis apsivertė ant kelių ir nusi- 
rito prie brolio. Paskui pirštais apčiupinėjo jo ranką ir petį. Po to 
Aris brūkštelėjo Bjodnui krumpliu per skruostą ir patapšnojo 
per petį. 

— Nebijokite, vyručiai, — tarė tėvas. — Šiaurėje žmonės 

veikiai supras, kad mums reikia pastiprinimo, ir tada jūsų sesuo 
"Touruna pasiųs mums armiją, kad mus išvaduotų. Nieko nebijo- 
kite! 

Aris atsisėdo prie brolio ir tarė: 

— Kol lauksime išvadavimo, būtų neblogai, jei kas duotų 
mums ko nors užvalgyti. Ar bent jau atsigerti. 

Tačiau jiems teko gerokai palaukti, ligi durys prasivėrė ir į 
vidų buvo įstumti puodeliai ir lėkštės su maistu. Jiems taip pat 
buvo paduotos pora spingsulių, kad jie galėtų matyti maistą. 

— Dukart senis tampa vaiku", — tarė Aris ir nusišaipė, pama- 
tęs tėvo burną. — Atėjo laikas užsiauginti naujas iltis. 

— Ir jos bus dar aštresnės nei buvusios, — atsakė tėvas. 

— Daug kam jos ir taip atrodė pakankamai aštrios. — Aris 
pašnairavo į brolį. Jis pastebėjo, kad nuo tokių juokų brolis 
pasijuto gerėliau. 

Kai atnešusi jiems maistą mergina atėjo paimti indų, atrodė, 
kad ji vos valdo juoką. Aris tuojau susivokė savo žemu balsu 
pavadinti ją „drauguže", taip pat „savo gražuole". Po to jis pa- 
prašė perduoti Dadžiui žinią, esą nori tarti jam keletą žodžių. Po 
kiek laiko už durų pasigirdo Dadžio balsas: 


— Jei sugalvojote derėtis dėl ištrūkimo iš čia, — tarė jis, — 
tai negaiškite nei mano, nei savo laiko. 
— Aš noriu sugrąžinti tau protą, — tarė vyskupas. — Nes 


visai paklydai. 

— Gal aš ir esu žemesnės kilmės ir gavau mažiau išminties iš 
savo tėvo negu tu, vyskupe, bet skaityti moku ir turiu su savimi 
karaliaus laišką, kuriame man įsakyta tave suimti, kadangi esi 
paskelbtas už įstatymo ribų ir beteisis. Tą patį galiu pasakyti ir 
apie tavo sūnus. 

Aris pamatė, kokį tai įspūdį padarė Bjodnui, ir jis suėmė jį už 
čiurnos, idant tas neišduotų savo išgąsčio. 


* Islandų priežodis. 

— Negi niekas negali atvesti tavęs į protą? — paklausė Jou- 
nas Arasonas. — Jeigu mes nesusiimsime už rankų ir neužkirsi- 
me danams kelio užgrobti šalyje valdžią, visus netrukus ištiks 
toks pat likimas, koks dabar ištiko mane ir mano sūnus, o dabar 
Viešpats įdėjo visų likimą į tavo rankas. 

— Man belieka tikėtis, kad karalius gerai man atlygins už tai, 
kad suėmiau jus, — atsakė Dadis. — Iš Jo didenybės esu pelnęs 
tik pagarbą, o iš tavęs — vien panieką ir smurtą. Tu persekiojai 
mane, prakeikei ir bandei nuvaryti mane nuo mano žemių. Įsakei 
primušti mano žmones ir vogei mano maistą. Užėmei mano ūkius 
ir viską ten suniokojai, o dabar nori duoti man patarimų — 
Dadis stabtelėjo. — Visi tie, kurie elgiasi priešingai įstatymams ir 
karaliaus valiai, yra išdavikai ir visų pirma iš jų turi būti atimta 
gyvybė. — Dadžio veidą staiga nutvieskė šypsena, lyg būtų stai- 
ga aptikęs išminties lobyną, ir jis tarė: — Jei šitaip sutvarkė Vieš- 
pats — kaip tu sakai — vadinasi, Jis žinojo, ką daro. 

— Ar nematai, su kuo turi reikalą? — paklausė Aris. 

— O su kuo turiu reikalą? 

Aris kumštelėjo broliui. 

— Nagi, išrėžk jam tiradą iš naujųjų bažnyčios įstatymų. Juos 
išvertė Gicuras, tad vertimas turėtų būti patikimas. 

— Ten parašyta, — tarė Bjodnas, — kad net jei Dievo ange- 
las nusileis nuo dangaus ir skelbs kitą tikėjimą, tenebus jo bal- 
sas išgirstas. 

— O ką tai turėtų reikšti, vyskupe Jounai? — Dadis atsisuko 
į Jouną Arasoną. 

— Savaime aišku! Taip nekalba niekas kitas, išskyrus velnią. 
Tai su juo tu kalbiesi, įlindusiu į Kristiano III kailį. 

Dadis susijuokė, geraširdiškai kratydamas galvą. 

Jounas Arasonas pakėlė toną: 

— Dabar tu juokiesi, bet išauš diena, kai tau ir taviesiems 
teks susidurti su juo, ir tuomet tau nebe juokas bus galvoje. 
Todėl sakau tau — Dievas pasirinko įduoti Islandijos ateitį tau, 

o ne man. Kodėl jis taip daro, aš niekaip nesugebu suvokti. 
Tačiau gali būti, kad jis nori duoti tau galimybę atpirkti savo 
nuodėmes, jei seksi teisinguoju keliu. Tu puikiausiai Žinai, kad 
karalius neturi jokių teisių į Islandiją. Kadaise Islandija susitarė 
su Norvegija kaip nepriklausoma valstybė, o dabar, kai po ilgos 
ir sunkios kovos Norvegija atiteko Danijai, tai visiškai nereiškia, 
kad Islandija atitenka Danijai savaime, be jokių sutarčių. Mes 
derėjomės su norvegais kaip nepriklausomi žmonės! Jei mes ne- 
žiūrėsime senųjų šalies įstatymų, nebūsime verti to, kad išsaugo- 
tume ją sau. Keista šalis, Islandija, jei niekas už ją nekovos! 

Nors buvo surištas, Jounas Arasonas po truputį įgavo narsos, 
o Dadis žvelgė į jį išplėtęs akis ir atrodė, kad netrukus įtikės 
vyskupo žodžiais. 

— Ar nematai, ko tiems danams reikia? Jie nori susigriebti 
islandų žuvį ir islandų žemes. Ir islandų sierą. Štai ir viskas. 

— O ko norite jūs patys? — paklausė Dadis. — Žemių ir 
pinigų, visai kaip aš. Ir tu prakeiki mane už neklusnumą ir pa- 
leistuvystę bei už tai, kad neteisėtai valdau žemes, nors Slėniuo- 
se neturi tam jokios teisės. Tu, kuris išvarei kunigo Gyslio iš 
Selaurdalio žmoną elgetauti. Tu, kuris pagal šventosios bažny- 
čios įstatymus turi gyventi be moters, štai sėdi čia su dviem 
pagyvenusiais sūnumis ir koneveiki mane už paleistuvystę! Kai 
pagalvoju, man peršasi mintis, kad mano gimimas buvo ne ką 
blogesnis už tavo sūnų. 

— Nepamiršk, kad vis dar tebesi prakeiktas bažnyčios, ir tau 
nevalia niekas, išskyrus pragarą, — ramiai tarė Jounas Araso- 
nas, tačiau viduje kunkuliuote kunkuliavo. — Ir niekas, išsky- 
rus mane, to prakeiksmo nuimti negali. 

— Štai kaip kalba puikybė, — tarė Dadis ir, užtrenkęs duris, 
nuėjo. 


Praslinko dvi dienos. Jiems vis būdavo paduodama šiokio 
tokio maisto. Jį atnešdavo vis ta pati linksma ir visuomet besi- 

juokianti mergaičiukė, žvairuodama į Arį, kai tas imdavo žerti 
jai liaupses. Kartą prie durų priėjo Ingvelda ir ėmė pilti ant 
vyskupo galvos prakeiksmus, tačiau atėjęs Dadis nuvarė ją ša- 
lin. Mergina pasakė jiems, kad šiauriečiai buvę paleisti ir išjoję 
namo. Vienas iš jų buvo sunkiai sužeistas, tačiau labai tvirto 
būdo. Tik po ilgų įkalbinėjimų jis sutikęs palikti Sioidafedlį ir 
veikiai buvo pasiruošęs kelionei. 

— Kuo jis buvo vardu? — paklausė Aris. 

— Oulavas Toumasonas. 

Trijulė blausiai nusišypsojo vienas kitam. 

Ketvirtąją dieną pas juos iš šiaurės atvyko kunigas. Jis perda- 
vė jiems, kad namiškiai laikosi gerai. Jis taip sakėsi bandęs pa- 
lenkti Jouno Arasono įkalintojus ir maldomis, ir pinigais, tačiau 
niekas nepadėję. 

— Ne, net jei ir visa šalies džiovinta žuvis būtų sukrauta į 
mano klėtį, — tarė Dadis, kuris klausydamasis stovėjo šalia. 

— Ką perduoti į šiaurę? — paklausė kunigas. 

— Perduok žmonai, kad su mumis viskas gerai. Kalėdoms 
grįšime į Houlus, — tarė vyskupas. 


Dienos slinko. Jouno Arasono ir jų sūnų rankos buvo atrištos. 
Jiems kalėjimas jau buvo apsunkęs, nes šalia nuolatinės tamsos 
jiems dar reikėdavo ir gamtos reikalus atlikti vienas kito kaimy- 
nystėje. Mergina kasdien išnešdavo lauk išmatas. 

— Dailumas to pasaulio. Aš norėčiau padaryti tave savo mie- 


ląja ponia, jei vėl gaučiau į jį pažiūrėti, — tarė Aris. 
— Atvyko vienas Žmogus, — atsakė ji. 
— Kas toks? 
— Vyskupas Marteinas Einarsonas. 
— Gerai, — tarė Aris. — Kur yra jis, ten aš nepražūsiu, nes 


kai jis leido žiemą pas mane Miodrufedlyje, vaikščiojo laisvas. 
O dabar būk gera ir perduok jam šiuos žodžius. 
— Pasakysiu, kad jis ateitų pas jus, — tarė ji. 

Marteinas priėjo prie durų. Jis atrodė paniuręs — jo akyse 
nešvytėjo pašaipi nugalėtojo liepsnelė. Marteinas tarė: 

— Siunčiu jums linkėjimus nuo Sigurdo. 

— Jūs jau seniai vienas kitam ištikimi bičiuliai, — atsakė 
Jounas Arasonas. 

— Neteisybę kalbi, — tarė Marteinas. — Sigurdas ištikimes- 
nis tau, nei esi nusipelnęs. Jis jojo su trisdešimčia vyrų jums į 
pagalbą, nors tai buvo prieš jo nusistatymą, nes jis žino, kad tu 
smunki į šėtono pinkles. 

— Oho! O tai kodėl jis nejojo iki galo? — nusistebėjo Aris. 

— Sutikęs nugalėtus jūsų vyrus, jis Hrūtafiorde pasuko atgal. 

— Brolužis Sigurdas visuomet suras puikią priežastį pasukti 
atgal į Hrūtafiordą, — nusišaipė Aris. — Jo pasaulis yra Hrūta- 
fiordas, kur jis bejotų ir kur bežiūrėtų! 

— Ne man apie tai spręsti, — atkirto Marteinas. 

Jis nužvelgė jų virves ir pirštais užėmė nosį — nuo vyrų tren- 
kė troškus kvapas. Aris išdėstė jam, ko buvo prašęs mergaitės, 
primindamas, kaip jis vaikščiojęs laisvas Miodruifedlyje. 

Marteinas nuėjo pakalbėti su Dadžiu. Grįžęs atgal pasakė, 
kad jie bus laisvi išeiti iš trobos ir jiems bus nuimti pančiai, jei 
prisieks nebandyti ištrūkti. 

Tėvas su sūnumis prisiekė. 

Jų kojos buvo atlaisvintos, ir trijulė išėjo į dienos šviesą. Sau- 
lė buvo pakilusi aukštai danguje ir apšalęs Snouksdalis tviskėte 
tviskėjo. 

Kai trys vyrai išjudino sąnarius ir pasidžiaugė grynu oru, visi 
buvo sukviesti į pagrindinę trobą. 

Dadis atsisėdo stalo gale. Jam iš dešinės atsisėdo Bjodnas ir 
vyskupas Jounas Arasonas. Marteinas sėdėjo Dadžiui iš kairės, o 
už Marteino, tiesiai prieš tėvą, sėdėjo Aris. Marteinas sėdėjo susi- 
kūprinęs, o Houlų trijulė — išsekę ir persisunkę kūno kvapais. 

Ant stalo buvo prikrauta įvairių skanėstų. Jounas Arasonas 
pasakė trumpą maldą, visi nulenkė galvas. Vyrai valgė tylėda- 

mi: Bjodnas piktas ir išblyškęs nuo vis tebeskaudančio peties, o 
jo tėvas atrodė lyg būtų kitame pasaulyje. Dadis atrodė taip, 
tarsi pasaulis būtų sukurtas jam vienam. Marteinas valgė susier- 
zinęs. Aris tebemanė, kad vis dar įmanoma pasukti žaidimą į 
savo pusę. Jam šovė į galvą mintis pasakyti Dadžiui ir Martei- 
nui, kad islandai dar gali pasiūlyti samdiniams kautis vietoje 
savęs, tačiau apsigalvojo. Pagal judviejų įsitikinimus tatai būtų 
tolygu išdavystei, dėl to per daug rizikinga. 

Galų gale Dadis nutraukė tylą, pilna burna kreipdamasis į 
Marteiną: 

— Netrukus turi pasirodyti tavo žmona. 


— Taip, jau pasiilgau saviškių, — sausai atsakė Marteinas. 
— Bijau, kad Gudrūna paieškos jūsų ausims žodžio, — tarė 
Dadis, linksmai žiūrėdamas į Arį. — Nemažai ji ir jos vaikai 


prisikentėjo nuo tavo poezijos, vyskupe Jounai. 

— Ak, ne toks jau aš puikus poetas, — atsakė Jounas Araso- 
nas kaip visuomet, kai kas užvesdavo kalbą apie jo eiles. 

— Tave prisimins ne daugiau nei bet kurį rašeivą, — tarė 
Dadis, — tačiau turiu pripažinti, kad vis tik tau neblogai sekasi. — 
Dadis linksmai pažvelgė į Marteiną, ir Aris suprato, kad jis erzi- 
na savo gentainį. 

— Man toli gražu nepatiko tos eilės apie mane, — tarė Mar- 
teinas. 

— Patiko ar nepatiko, bet tavo sūnui pasirodė, kad dėl jų 
verta pasiskųsti karaliui, — Dadis pamerkė akį Jounui Araso- 
nui. — Net Danijos karalius, Jounai Arasonai, žino, kad tu ne 
tik pabaisa, bet dar ir kuri magiškas eiles! 

— Jei sugebėčiau kurti magiškas eiles, nutrenkčiau karalių į 
pragarą, -- atsakė vyskupas. — Aš dar kartą noriu judviem pa- 
sakyti: tikiuosi, kad mano žodžiai neišsipildys, tačiau esu visiš- 
kai tikras, kad jei karalius įgys šalyje visą valdžią, senoji islandų 
didybė suvis pranyks, ir mes būsime paversti elgetomis. Preky- 
ba bus paveržta iš mūsų, žūklės plotai atimti iš vyskupijų, ir 

danai skirstys mums maistą. O skirstys jie po nedaug. Jie atims 
žuvį ir audinius. Mes nebebūsime laisvi žmonės didžioje šalyje. 
Netgi įstatymai bus iš mūsų atimti, o kartu ir bažnyčia, kuri ligi 
šiol buvo prieglobstis visiems vargšams. 

Marteinas pasišiaušė: 

— Kodėl bus atimta bažnyčia? Tik Romos valdžia bus panai- 
kinta! Pagal naująjį Liuterio mokymą, Dievo ranka žemėje yra 
karalius, štai ir viskas. 


— Tai reiškia, kad karaliūkštis yra naujasis popiežius, — er- 
zindamas jį tarė Aris. — O aš maniau, kad jūs nebenorite jokio 
popiežiaus! 


— O tu pats tiki tuo? — paklausė Jounas Arasonas, kadangi 
buvo aiškiai girdėti, kad Marteino balsui trūksta įtaigumo. 

— Ne, jis netiki, — tarė Bjodnas. — Nes šitai prieštarautų 
visiems Dievo įstatymams. 

Nustojęs kramtyti, Dadis pažvelgė į Marteiną. 

Pajutęs, kad Marteinas sudvejojo, Jounas Arasonas tarė: 

— Valanda išmušė! Kiek žinau, čionai atjoja vietininko įgalio- 
tinis. Sudarykime brolių sąjungą, ir vos tik jis atjos, sučiupkime jį. 

Marteinas tylėdamas pažvelgė į Dadį. 

— Tas žmogus, kurį jūs norite sučiupti, laiške man parašė: 
„Jei būčiau Marteino vietoje, pirmiau supūčiau, nei eičiau su 
Jounu Arasonu derybų“, — tarė Dadis. 

— Na, o tuė — paklausė Bjodnas. 

— Jis kalbėjo ir už mane, — atsakė Snouksdalio Dadis. 

Aris valgė su peiliu. Staigiai kaip liepsna jis persisvėrė per 
Marteiną ir trenkė Dadžiui peiliu, taikydamas į kaklą, nes matė, 
kad vienintelė viltis tebuvo atsikratyti juo. Tačiau jam pavyko 
ne geriau nei tada, kai šovė — Dadis vikriai išsisuko, ir smūgis 
teperskrodė orą. 

— Ką tu daraiė! — suriko Marteinas, pasibaisėjęs sulaužyta 
priesaika. 

Dadis juokdamasis pašoko, šaukdamas į pagalbą savo vyrus. 

Trijulė vėl buvo supančiota ir įmesta į kalėjimą. 
— Pradėjau didžiai abejoti, ar Dievas tikrai nori mus remti 
šiame žygyje, — atsiduso Bjodnas. 


J4 
Teismas Snouksdalyje 
Spalis, 1550 


Pirmą kartą nuo pat kovos už senąsias šalies teises pradžios 
Jounas Arasonas ėmė nuogąstauti. Kur pramauta pro šalį? Vys- 
kupas prisiminė, kaip dar būdamas jaunas jis išplaukė į užsie- 
nius įšventinimui. Kartu su Oulavu Hjaltasonu jiedu vargais 
negalais pasiekė vokiečių laivą, tačiau paskui audros buvo nu- 
nešti prie Grenlandijos krantų. Tuomet Jounas Arasonas nė aki- 
mirką nesuabejojo, kad jį vedanti Viešpaties ranka apgins jį. 
Audra staiga baigėsi, oras nurimo, ir prieš juos iškilo žvilgantis 
saulėje Grenlandijos ledynas — baltas ir tyras lyg Dievo žodis. 

„Nejaugi aš, — pamanė Jounas Arasonas, — nesistengiau 
apginti šventosios bažnyčios ir šalies, kai ir vienam, ir kitam 
iškilusi grėsmė? Nejaugi niekam neaišku, kas slepiasi už tų žo- 
džių, kad tegul net ir Viešpaties angelo balsas nebus išgirstas? 
Nejaugi tiems, kas turi akis, idant matytų, ir ausis, idant girdė- 
tų, šito nepakanka, jog suprastų: šie žmonės pasikėlė aukščiau 
Dievo! Bet vis tik leidai, mano Kūrėjau, kad visos mano pastan- 
gos nueitų perniek." 

Tačiau vyskupas dar nebuvo palūžęs. Vis dar tebebuvo gyva 
viltis, kad Touruna atsiųs vyrus išvaduoti jų. Vis dar tebegalėjo 
atplaukti laivas su kariais, ištikimais Houlų vyskupijai. 

Jei ir tai neišdegs, po Kalėdų juos išlaisvins šiaurės Žvejai, 
keliaujantys uždarbiauti į pietus. 

„Kodėl nepabaigi erezijos ir neteisybės, Viešpatieė“ Ir jam 
pasirodė, lyg balsas būtų atsakęs — tai buvo galingas Dievo 

balsas, kuris, kadaise kalbėjęs Jeremijai, dabar kalbėjo jam: „Jei 
išsižadėsi savo priekaištų ir skundų, jiems nepavyks paminti 
tavęs po kojomis, nes aš esu su tavimi — aš atėjau padėti ir 
išgelbėti tavęs." 

— Džiugu, Viešpatie, — garsiai tarė Jounas Arasonas. 

— Kas džiugu? — paklausė Bjodnas tamsoje. 

— Džiugu turėti gerus sūnus. 

— O kas geriau nei turėti gerus sūnusė — paklausė Bjod- 
nas. 

— Turėti gerą dukterį. 

— O kuo tai geriau? 

— Ji gali išlaisvinti mus. 

— Arba atkeršyti, — tarė Aris. 

Jounas Arasonas ūmiai atsuko galvą į Arį, lyg norėdamas 
pagriebti žodžius tebeskrendančius ore. Ario tonas buvo rimtas, 
tarsi jis būtų priėmęs teisingą sprendimą teisme. 

— Keršto nebus! Pažįstu visus, kurie bus prisiekusiųjų tary- 
boje — nė vienas jų neišdrįs nusikalsti įstatymui, — tarė vysku- 
pas. — Mes būsime pašaukti stoti prieš teismą, idant galėtume 
tarti už save žodį, ir tuomet, kai aš pažiūrėsiu kiekvienam į akis, 
jie supras, kur teisybė ir kas jų laukia. 

— Tačiau mes neturime ko priešpastatyti karaliaus laiškams, 
kuriuos jis atsiuntė Dadžiui, nors jie greičiausiai ir padirbti, — 
tarė Bjodnas. 

— Turime šį bei tą Houluose, — tarė Aris. — Išspręsti šios 
bylos neturi teisės niekas, išskyrus islandų Altingą. 

— O kas tai galėtų būtiė — paklausė Bjodnas. 

— Laiškai. Tačiau mažai kas apie juos težino, — atsakė Aris. 

— Per daug neišpūskime savo padėties, — tarė Jounas Ara- 
sonas. — Pagalvokime apie kaizerį Karolį. Jam tenka kautis su 
visa Europa — nesuskaičiuojama karalių ir kunigaikščių armijų 
gausybe bei kitais išdavikais, kurių daugiau nei žvaigždžių dan- 
guje. O mes čia stumdomės su keliais kvailais lagrehtos nariais, 

vienu kaimiečiu ir danų pareigūnu, kuris jau nupliko nuo rū- 
pesčių. To nesukalbamo mormono* Marteino aš neskaičiuoju! 
Kas neramina tave, sūnau? — atsisuko jis į Bjodną, išgirdęs tą 
sunkiai atsidūstant. 

— Mano vaikai, pone. 


Praslinko trys ilgos dienos. Mergina, nešiojusi jiems maistą, 
pasakė jiems, kad į ūkį atvyko naujų žmonių. Kas jie tokie bu- 
vo, ji nežinojo ir nedrįso pasiteirauti netgi tada, kai Aris pažadė- 
jo duoti jai aukso žiedą. Kitą rytą, trijulei belaukiant merginos, 
duris atvėrė pats Dadis: 

— Atvyko jo kilnybė Kristianas, kvailų šios šalies kaimiečių 
vadinamas Raštininku. Jis nori pasikalbėti su jumis. 

Jounui Arasonui naujienos įkvėpė naujų jėgų. Sunkiausia buvo 
laukti. Dadis perpjovė vyskupo ir abiejų brolių virves. Aris su 
Bjodnu padėjo tėvui atsistoti. Jounas Arasonas kiek pasivaikš- 
čiojo aplinkui, norėdamas pramankštinti sąnarius. 

— Dadi, — tarė jis švelniu balsu. 

Dadis nerimąstingai pakreipė galvą. 

— Tau nepatiko, kad aš negailestingai pasielgiau su tavimi 
Kvamo teisme. 

— Na! Ir kasė 

— Buvai sudaręs sutartį dėl tos žemės su Skaulholtu, ar ne? 

— Taip, o kodėl klausi? 

— Su teisėtu vyskupu“ 

— Su Ogmundu ir ponu Gicuru. Ko tu nori? 

— O po to, kai Gicuras pasimirė, viskas pasisuko taip, kad 
Skaulholtas pradėjo priklausyti man. 

— Tavo, ne kitų supratimu. 

— Taip pat yra su Islandija, — tarė vyskupas. — Visa Norve- 
gijos karaliaus giminė išmirė. Ir Islandija atiteko Danijos kara- 


* Šiaurės kraštų jūrų paukštis, kuriuos islandai gaudo dėl taukų ir mėsos. 

liui. Greičiau nei vėliau jis taps tau aršesniu šeimininku negu 
aš, nors iš tiesų aš niekada nebuvau tau šeimininkas. 

— O tai ką man dabar darytiė — Dadis nė nesusvyravo. Jo 
balse greičiau buvo galima įžvelgti ironiją. 

— Atgailauti, kad nuimčiau prakeiksmą. Grąžinti tai, ką val- 
dai neteisėtai. 

— O kaip bus su tuo, ką tu sugadinai ir suniokojai? 

— Už visa tai aš tau atlyginsiu. 

— O mano žemės atiteks jums? 

— Kvamas, tiesa, atiteks bažnyčiai. O Sioidafedlis Bjodnui. 
Tačiau juk tu turi ir kitų žemių. 

— Buvai užaugintas neturte, Jounai Arasonai, — tarė Dadis. — 
Ir turi žinoti, ką Žemė reiškia tam, kuris neturi nieko. Ir tu, ir 
taviškiai prisigrobę daugybę sklypų. Ir aš negaliu gyventi iš 
tavo malonės, šaltos kaip ledas. 

— Na, ką gi, — lėlai ištarė vyskupas. — Tuomet visa Islandi- 
ja gyvens iš malonės, dar šaltesnės negu manoji. 

Dadis, nutaisęs ironišką miną, pavartė savo delnus. 

— Gali būti, — tarė jis, — kad ši valdžia staiga pakliuvo į 
rankas žmogaus, vadinamo kaimiečiu. 

Jis nuėjo, o trijulė nusekė įkandin jo akimis. 

"Troboje jų laukė dvylika vyrų, tačiau Jounas Arasonas nė 
nepažvelgė į juos. Jam buvo smalsu pamatyti tą danų nevido- 
ną, su kuriuo teks susiremti. Vyskupas tikėjosi išvysti skysta- 
blauzdį išstypėlį, besišildantį prie ugnies rankas, tačiau viduryje 
kambario stovėjo stotingas vyras įdegusiu veidu, išsišovusiais 
skruostikauliais, ilgu gyslotu kaklu ir didelėmis, tamsiomis ir 
žvilgančiomis akimis. 

Kristianas Skriveris buvo nusivilkęs odinį apsiaustą, kadangi 
prie ugnies buvo šilta. Jis buvo apsiavęs suvarstomus aulinius 
batus ir užsimovęs plačias dvispalves kelnes, kurios buvo 
išsipūtusios kaip burės vėjyje. Viena kelnių klešnė buvo gelto- 
na, o kita — raudona. Vokiečių pirklys buvo pasakojęs Jounui 

Arasonui, kad Danijos karalius griežtai uždraudęs mūvėti tokias 
kelnes, kadangi jam jos atrodė bedieviškos. Hamburge tai vi- 
siems sukėlė daug juoko. „Kopenhagos gandai netrunka pa- 
siekti Hamburgą, — pamanė Jounas Arasonas. — Gali būti, kad 
karalių supykdys ir daugiau dalykų.“ 

— Girdėjau, kad karaliui nepatinka tavo kelnės. Ar tavo po- 
nas neturi apie ką rimtesnio galvoti? — Vyskupas ištiesė ranką. 

Tas, paraudęs iš pykčio, spustelėjo Jouno Arasono ranką sa- 
vo šilta plaštaka, tačiau nieko neatsakė. 

Kol Aris ir Bjodnas sveikinosi su karaliaus įgaliotiniu, Jounas 
Arasonas, atsigręžęs į dvylikos prisiekusiųjų tarybą, perliejo juos 
šaltu žvilgsniu. Jo akys pasigedo Ormo Sturlusono, kuris tuč- 
tuojau išniro pro išvietės duris. Kad tokią valandą jam staiga 
prisireikė nusilengvinti, toli gražu nerodė, jog jis jaučiasi visiš- 
kai ramus. 

— Visuomet būk sveikas ir palaimintas, mielasis bičiuli, — 
visas virpėdamas išbėrė Ormas Sturlusonas. Paskui jis metė žvilg- 
snį į Dadį. — Štai stovi tas taukais aptekęs malonės įstatymo 
laužytojas! 

Ormas kalbėjo tyliai, tačiau Dadis, girdėjęs kiekvieną žodį, 
atsisuko ir vypsodamas metė: 

— Tu juk nusipirkai lagmano postą, avies galva! 

— Tuo labiau! 

— Tr tuo pripažįsti, prakeiktas velnie, — riktelėjo Bjodnas, — 
kad Sioidafedlį įsigijai neteisėtais būdais! 

Jounas Arasonas uždėjo savo plaštaką sūnui ant rankos, duo- 
damas jam ženklą susivaldyti. Dabar viskas priklausė nuo to, ar 
jų teisė būti patrauktiems į Altingo teismą bus gerbiama. Bjod- 
nas buvo paraudęs ir suprakaitavęs, jo Žaizda gijo sunkiai. 


Marteinas Einarsonas buvo paleistas iš nelaisvės Houluose 
po to, kai Sigurdas pasuko atgal iš žygio su savo vyrais. Vaskar- 


de juos užpuolė baisi pūga, paskui teko iškęsti dar vieną audrą 

Hjaltadalio slėnyje, ir Houlus jie pasiekė visiškai nusivarę ir 
šlapi. Sigurdas įsakė atrišti Marteinui virves ir, pasivedęs jį į šalį 
bei papasakojęs jam, kas atsitiko, tarė: 

— Tavo kelias į Skaulholtą dabar laisvas, nors bijau, kad tavo 
kelionė sudraskys mano širdį. 

Išgirdęs naujienas, Marteinas paraudo kaip kraujas ir papra- 
šė, kad jį kas nors palydėtų į Snouksdalį. 

— Prašau tavęs, — tarė Sigurdas, — kad, nuvykęs į Snouks- 
dalį, prisimintum tai, jog kadaise Aris, paėmęs tave į Miodru- 
fedlį, kaip įmanydamas stengėsi palengvinti tavo nelaisvės dienas. 

— „Prisimink mane savo karalystėje", tarė plėšikas Kristui. 

Sigurdas, nevisai supratęs, ką šie žodžiai turėjo reikšti, nuste- 
bęs žvelgė į Marteiną. 

— Ir tuomet, — tęsė Marteinas, — Kristus tarė jam: „Tikrai 
sakau aš jums, kad šiandien jūs atsidursite su manimi Dangaus 
karalystėje". 

Nieko daugiau nebeklausdamas Sigurdas nusuko akis, norė- 
damas nuslėpti savo susirūpinimą. Tuomet jis prisiminė, kad 
prieš pakildamas į dangų Kristus tris dienas buvo nužengęs į 
pragarą, ir tai Sigurdą išgąsdino. 


— O kas juos prižiūrėsė — garsiai paklausė Marteinas, pa- 
žvelgdamas į Jouną Arasoną. 

Houlų vyskupas sekė įvykį lyg aras nuo uolos. Šalia savo sūnų 
jis atrodė senas ir sudžiūvęs, tačiau jo akys tebebuvo jaunos ir 
gyvos — jo skvarbus žvilgsnis nepraleido nė vienos smulkmenos. 


— Tu, — metė Dadis. 
— Aš?! 
— Tai aiškų, — tarė Dadis. — Negi manai, kad gauni šias 


pareigas be jokių įsipareigojimų? 

— Nekelk čia savo balso, Dadi! — šūktelėjo Marteino žmo- 
na, kuri jau buvo atjojusi į Snouksdalį. — Vyskupijos įstatuose 
niekur neparašyta, kad jis turi saugoti tau belaisvius! 

— Taip ir neišmoksti nutildyti šitos bobos, — žemu balsu 
tarė Dadis, nepažvelgdamas į Ingibjorgą. 

Marteino veidas apsiniaukė. 

— Aš turėjau tam tikrų reikalų su vyskupu ir jo sūnumis, kurie 
man šią akimirką yra svarbūs, — tarė jis. — Tegul lagrehtos 
nariai, pavyzdžiui, Torleivas arba Jounas Grymsonas, paima juos. 

— Mes nieko negalime saugoti, — tarė Jounas Grymsonas, 
mažas praplikęs vyras su ūsais. — Tegul juos į Besastadą paima 
Raštininkas arba Mulis Storulis*. Ypač Raštininkas, kas kitas? 
Jis juk karaliaus ir vietininko įgaliotinis. 

Torleivas Einarsonas, saugodamas savo, kaip lagrehtos nario, 
orumą, žengė prie Dadžio ir Marteino ir ramiu balsu ėmė jiems 
aiškinti lyg vaikams: 

— Argi nė vienam supratingam Žmogui neaišku, kad iš šiau- 
riečių fiordungo“' atvyks jų išvaduoti? Todėl aišku, kad nei aš, 
nei Jounas Grymsonas negalime prisiimti jų. Be to, mes patys iš 
šiaurės. — Jis dirstelėjo į belaisvius. Jounas Arasonas žvelgė į jį 
kaustančiu žvilgsniu. 

Kristianas Skriveris, priėjęs prie Dadžio, pasakė jam kažką į 
ausį. Tų žodžių, kad ir kaip stengėsi, niekas nesugebėjo pagauti. 

Staiga Dadis suplojo rankomis, lyg norėdamas pakviesti šo- 
kėjas. Dvi darbininkės įnešė dailiai išpuoštą dėžutę. Dadis, pa- 
ėmęs auksinį raktelį, atrakino dėžutę ir, ištraukęs du pailgus 
laiškus su raudonais pakabinamais antspaudais, padavė Kristia- 
nui. Tai buvo laiškai nuo karaliaus Kristiano III, kuriuose jis 
įsakė Dadžiui suimti Jouną Arasoną ir sūnus, kur jie bepakliūtų 
į rankas. Netrukus Raštininkas juos perskaitė ir, sugražinęs laiš- 
kus Dadžiui, formaliu, panašiu į karaliaus laiško, tonu prabilo: 

— Vyskupas Arasonas nepakluso karaliui, atsisakydamas su- 
sitikti su juo neva dėl silpnos sveikatos. Tačiau jo sveikata ne 


* T. y. Kristianas Skriveris ir Laurentijus Mulė. 
* Islandija buvo suskirstyta į keturis fiordungus („ketvirčius“): Šiaurės, Rytų, 
Pietų ir Vakarų. 

tokia jau prasta, jei jis gali vykti į karo žygius žiemos metu, net 
ir būdamas senyvo amžiaus. Todėl, garbingieji žmonės, manau, 
kad jei pasitaikys į Daniją plaukiantis laivas, vyskupą Jouną 
Arasoną ir jo sūnus reikėtų išsiųsti pas karalių, idant jis pats 
galėtų nuspręsti, kaip su jais pasielgti ar kaip juos nubausti. 

Marteinui atlėgo nuo šių žodžių. Ormas tuo tarpu šnibždėjosi 
su Ariu Jounsonu. 

— Pagal senuosius Norvegijos įstatymus, galiojančius šioje 
šalyje, — atsistodamas garsiai prabilo Aris, — mus privalu lai- 
kyti Čia iki artimiausio Altingo ir teismą surengti jame. 

— Norvegija priklauso Danijos karūnai, — tarė Kristianas 
Skriveris, purtydamas galvą. 

— Islandijos teisynas nėra panaikintas, — dar garsiau tarė 
Aris. — Islandų Altingas laikosi savo senųjų ir teisėtųjų įstaty- 
mų! Tik jame mūsų byla tegali būti nagrinėjama. Jeigu senųjų 
Islandijos įstatymų nepaisoma, vadinasi, kad ir mums, islandams, 
neprivalu paklusti daniškai santvarkai. 

Išgirdęs šiuos žodžius, Kristianas Skriveris net sutino: 

— Aš noriu, kad visi, esantieji čionai, įsidėmėtų šiuos žo- 
džius! — tarė jis. — Tai kalba valstybės išdavikas! Pagaliau šis 
neklusnus šiauriečių seniūnas parodė savo tikrąjį veidą! 

— Argi teisėtų įstatymų laikymasis tolygus valstybinei išda- 
vystei? — riktelėjo Aris. — Nejaugi mes, islandai, tapome tokiais 
skystablauzdžiais? — Jis pervėrė susirinkusius žvilgsniu. — Ne- 
jaugi jūs visi ligi vieno leisite, kad šis prakeiktas niekšas nuro- 
dinėtų jums, ką daryti? Jo ponas greitai paspaudė uodegą, kai 
vasarą Altinge įteikiau jam pinigus! 

— Tuo poelgiu tik gėdos sau prisidarei, Ari, — tarė Dadis. — 
Ir nėra čia kuo didžiuotis. 

Susirinkusieji nuščiuvo. Daugelis žvelgė į Kristianą Skriverį 
taip, lyg jis būtų nusipelnęs ne geresnio likimo nei Mulė. 

Dadis Gudmundsonas atėjo Raštininkui į pagalbą, sušukdamas: 

— Karaliaus laiškuose niekur neparašyta, kad aš privalėčiau 

saugoti Jouną ir jo sūnus pas save. Aš reikalauju, kad dvylikos 
taryba nuspręstų, ką su jais daryti. 

— Negi norite, kad čionai atvyktų kariuomenė? — paklausė 
Ingvelda. — Nejaugi norite, kad jie plėštų ir žudytų? Veškite juos 
pas karalių. Ten greitai baigsis tavo puikybė, Jounai Arasonai! 

— Houluose mes turime laiškus, kurie įrodys, kad šitie Da- 
džio Gudmundsono laiškai yra padirbti, — tarė Aris. 

— O kas juose parašyta? — ramiu balsu paklausė Torleivas 
Einarsonas. 

— Apie tai nepasakysiu nė žodžio. Pirma turiu pasiekti laiš- 
kus, — tarė Aris, tačiau jo balsas staiga pristigo stiprybės. 

Po šių žodžių keletas balsų nusijuokė. 

— Nieko apie juos nenori sakyti, vyruti, — mestelėjo kažkas, — 
nes tų laiškų iš viso nėra! 

— Parodysiu juos ateinančiame Altinge, kaip numatyta įsta- 
tymų, ir tada bus galima juos ištirti. 

— Aš negaliu jų prisiimti, — tarė Kristianas Skriveris. — 
Neturiu pakankamai pajėgų, kad galėčiau apsaugoti Besastadą, 
jei kas bandys juos išlaisvinti. Aš noriu išsiųsti juos į Daniją! 
Nedelsiant! 

Torleivas pasitarė su Jounu Grymsonu ir kitais lagrehtos na- 
riais. Paskui jis be jokių vingrybių tarė Kristianui Skriveriui, tuo 
pačiu metu atsiprašančiu žvilgsniu pažvelgdamas į Marteiną Ei- 
narsoną: 

— Pagal Jono teisyną, jie turi visišką teisę pateikti savo bylą 
Altingui, ir šio įstatymo pakeisti negalima. 

— Aš negaliu paimti jų, — tarė Marteinas. 

— Tuomet visi, kurie nepriklauso lagrehtai, privalo išeiti iš 
trobos! — iškėlęs ranką, sušuko Torleivas Einarsonas, norėda- 
mas visų dėmesį atkreipti į save ir savo žodžius. 

Troba ištuštėjo. Vieni susigrūdo į Mažąją trobą, kiti laukė 
kieme. Kristianas Skriveris stovėjo vienui vienas prie sienos, 
šildydamasis rudens saulutėje. 

Mergina, kuri nešdavo Ariui jo bendražygiams maistą, vis 
rasdavo progą praeiti Skriveriui pro šalį. Ji nusišypsojo jam. 

Marteinas vaikštinėjo po kiemą pirmyn atgal. 

Kristianas buvo pašauktas į vidų. 

Po valandėlės ir belaisviai, ir kiti buvo vėl suprašyti į Didžiąją 
trobą, ir Torleivas beveik komiškai formaliu balsu perskaitė ta- 
rybos sprendimą: 

— Dvylikos prisiekusiųjų teismo nuosprendis, patvirtintas lag- 
mano Ormo Sturlusono ir karaliaus įgaliotinio Kristiano Skrive- 
rio, kuriuo vyskupas Jounas Arasonas bei jo sūnūs Aris ir Bjodnas 
pripažįstami teisėtai suimtais ir pagal kurį jų byla turi būti per- 
duota artimiausiam Altingui. Surašyta paskutinį ketvirtadienį prieš 
šv. Simono šventę, 23 octobris 1550. 

Po to Torleivas perskaitė visų tarybos narių vardus. Šis įvadas 
pralėkė Marteinui pro ausis. Tačiau kai Torleivas ėmė skaityti 
patį nuosprendį, Marteinas sukluso: 

— Todėl mes, aukščiau minėtieji tarybos nariai, atsidavę šven- 
tosios dvasios malonei ir ištyrę visą bylą, vienbalsiai nutarėme, 
kad vyskupas Jounas Arasonas ir jo sūnūs Aris bei Bjodnas yra 
teisėtai suimti, atsižvelgiant į karaliaus įsakymą ir Altinge pri- 
imtą sprendimą. 

Tuo pačiu, atsižvelgdami į karaliaus sprendimą, mes pripa- 
žįstame Dadį Gudmundsoną ir jo palydą nekaltais. 

Tuo pačiu mes skelbiame, kad Dadžiui Gudmundsonui minė- 
tieji vyskupas Jounas Arasonas ir jo sūnūs Aris bei Bjodnas vi- 
siškai nebepriklauso. O Kristianą, karaliaus įgaliotinį, mes 
įpareigojame prisiimti juos sau ir saugoti ligi artimiausio Altin- 
go, padedant abiems lagmanams, Ormui Sturlusonui ir Erlendui 
"Torvardarsonui. Taip pat mes priėmėme sprendimą, kad Skaul!- 
holto vyskupija ir vyskupas Marteinas Einarsonas privalo pa- 
remti aukščiau minėtųjų vyrų kalinimą ligi artimiausio Altingo, 
nebent karaliaus įsakymu būtų nurodyta kitaip. 

Taip pat skelbiame, kad visi jų dokumentai ir laiškai vasarą 

privalo būti pateikti Altinge kartu su už juos atsakingais asme- 
nimis ir kad jie — tiek laiškai, tiek ir dokumentai — galės būti 
nukopijuoti, jei tai bus reikalinga bei naudinga. 

Tuos žmones, kurie savo noru pasirinko suteikti savo paramą 
karo žygiui ir kitiems neteisėtiems veiksmams, iš šiauriečių fior- 
dungo nukreiptiems į mūsų vyskupiją, sulaužant įstatymus, prieš 
karaliaus valią bei nepaisant Jo didenybės laiškų ir teismo nuo- 
sprendžių — visus juos pripažįstame vaistybės išdavikais, kaip 
tai apibrėžta įstatymu. 

Šį teismo nuosprendį, surašytą toje pačioje vietoje aukščiau 
minėtais metais ir dieną, patvirtino bei prie teismo tarybos narių 
antspaudų savo antspaudus pridėjo aukščiau minėtasis lagma- 
nas Ormas ir karaliaus įgaliotinis Kristianas Skriveris. 

Štai koks nuosprendis. „Tai nejaugi aš negaliu gauti nė tru- 
pučio ramybės, nė krislelio džiaugsmo? — pamanė Marteinas. — 
Nejaugi aš vėl visą žiemą turėsiu dalintis namais su Jounu Ara- 
sonu, kuris galų gale vis viena taps Skaulholto šeimininku? Ir, 
be jokios abejonės, iš šiaurės atvyks ginkluoti būriai. Iki pat 
vasaros negausiu ramiai sumerkti akių, — širdo jis. — Nejaugi 
tai niekuomet nesibaigs, Viešpatie brangiausias?" 

Kitą rytą iš Snouksdalio pajudėjo ilga vilkstinė. Joje keliavo 
vyskupas Marteinas Einarsonas, jo žmona Ingibjorga, Kristianas 
Skriveris ir du lagrehtos nariai: Torleivas ir Jounas Grymsonas. 
Keli darbininkai ir bernai vedė surištus Jouną Arasoną ir jo sūnus. 

Vilkstinei pajudėjus, Aris išsitiesė, norėdamas atsisveikinti su 
gyvenviete ir parodyti merginai, kad jo sveikasis skruostas šyp- 
sOSi. 

Ji stovėjo tarpduryje, šalia nuvytusia žole apžėlusios sienos ir 
žiūrėjo į juos. Tačiau ji nemojavo. 

Ariui dingtelėjo, kad jai daugiau rūpi nebe jis, o Raštininkas, 
ir kažkodėl jam suspaudė širdį. 


281 


35 
Ario Pilkis įsigyja naują šeimininką 
Lapkritis, 1550 


Kai jie buvo rišami prie arklių, žemę daužė kruša ir plakė 
vėjo botagai. Paskui pabalusią žemę staiga vėl nutvieskė saulė. 

Būrys jojo Breidartiordo slėniais. Jiems vykstant pro Sioida- 
fedlį, pro stogo angą rūko dūmai. Dadis Gudmundsonas jojo 
kartu su jais — jis negalėjo atitraukti nuo pergalės rankų. Joda- 
mas šalia Kristiano Skriverio, jis kėlė savo žygius į padanges ligi 
pat Skaulholto. 

Tą dieną Breidafiordo slėniuose testūgavo vėjai. Prie Boulos 
jie sustojo pailsėti. Bjodnui buvo šalta, žaizda gijo prastai. Jis 
puoselėjo viltį, kad iš už bet kurios kalvos staiga pasirodys nar- 
suolių būrys — galbūt Sigurdas bus surinkęs daugiau vyrų. 

Maitino juos gana neblogai — džiovinta žuvimi su sviestu, 
virta aviena ir avių galvomis, kurios tebebuvo drėgnos. „Grei- 
čiausiai Dadis, tas prakeiktas senas nagas, nori įsiteikti danų 
įgaliotiniui“, — pamanė Bjodnas. 

Ario arklininkas, vaikinas vardu Jouhanas, visą laiką išbuvo 
Snouksdalyje. Aišku, ir Oulavas Toumasonas būtų pasilikęs čia 
pat, jei nebūtų buvęs sužeistas. 

Kol šeimininkas kalėjo, Jouhanas nė per žingsnį neatsitraukė 
nuo žirgo, ir Ario Pilkis dabar net žvilgėte žvilgėjo. Vyskupas su 
sūnumis stovėjo prie arklių. Kiek tolėliau Dadis šnekučiavo su 
Kristianu Skriveriu. Raštininkas vis linksėjo galvą. Jiedu kalbė- 
josi apie arklius. 

— Jis nori mano žirgo, velniai jį griebtų, — sumurmėjo Aris. 

Dadis priėjęs suėmė pirštais Ario Pilkio vadeles. 

— Ketini pavogti mano arklįė — paklausė Aris. 

Jouhanas pakaitomis varstė Kristianą ir Dadį žvilgsniais, lyg 
norėdamas apsispręsti, kurį pirmą pulti. Dadis nusiviepęs ištrau- 
kė iš jo rankų vadeles ir nusitempė Ario Pilkį pas Raštininką. 

Tačiau jis neatvedė atgal Kristiano kuinpalaikio — vietoje to 
Dadis sušuko Jouhanui: 

— Berniūkšti, eik čionai ir pasiimk kumelšę! 

Vaikinukas atsigręžė į Arį — jo akys buvo pilnos ašarų. 

— Eik ir būk vyras, — tarė jam Aris. 

Jouhanas nuėjęs atvedė arklį. 

Sugniaužęs kumščius Jounas Arasonas žengė žingsnį į priekį 
ir, atsisukęs į Dadį su Raštininku, tarė: 

— Aš žiauriai atkeršysiu, kai išsiveršiu iš šitos nelaisvės. Ne- 
bus išpildytas nė vienas pažadas, kuriuos buvau priverstas paža- 
dėti — net jei ir visas pasaulis manęs maldaus! 

Ingibjorga norėjo kažką pasakyti, bet Marteinas sudraudė ją, 
ir ji nutilo. 

— Mhm, jei jis atgaus laisvę, tai galime tikėtis kažko gero, — 
suburbėjo Marteinas. 

Kelionė tęsėsi toliau. Platusis Borgarfiordas atsivėrė prieš šį 
žmonių ir arklių kirminą, besirangantį po baltą žemę. Kuo gilyn 
į pietus jie traukėsi, tuo labiau Bjodnas būgštavo, kad jų išva- 
duoti nebeateis niekas. 

— Jei rankos nebūtų surištos, užsiimčiau jomis nosį, — tarė jis. 

Tėvas nustebęs pažvelgė į Bjodną. 

— Vėjas dvokia bailumu. 

— Norėčiau, kad veršelio širdis iš Sigurdo krūtinės pereitų į 
manąją, 0 Mano širdis — į jo, — tarė Aris. 

Staiga Kristianas stipriai suspaudė pentinais Ario Pilkio šo- 
nus ir dukart sušėrė jam per strėnas rimbu. Žirgas, nepratęs prie 
tokio elgesio, metėsi į priekį taip, kad net sniegai pažiro į šalis. 
Dadis taip pat sušėrė savajam ir nurūko iš paskos. Aris nusekė 
juos akimis, netardamas nė žodžio. 

Temstant jie atvyko į Reikholtą. Ūkyje susirinko nemažai smal- 
suolių pažiūrėti į atvykėlius. Ūkininkas žengė prie Jouno Araso- 
no, nerimąstingai trindamas rankas ir kupinu gėdos veidu: 

— Noriu pasakyti tau, vyskupe Jounai, kad mums visiems 

gėda dėl mūsų apylinkės vyrų. Jei būčiau jaunas, būčiau atvy- 
kęs jums į pagalbą. — Jis tvirtai suspaudė vyskupo ranką, norė- 
damas įrodyti savo žodžių tikrumą. 

— Žinau, mano brangusis, — atsakė Jounas Arasonas. — 
Tau niekuomet nestigo drąsos. 

Jiems sugulus ant gultų, berniukas atnešė kailį užsikloti, kad 
nesušaltų. Beklodamas Arį jis sušnibždėjo: 

— Girdėjau, kad šitas danas pavogė iš tavęs tą pilkį. Šeimi- 
ninko liepimu pabandysiu pasirūpinti, kad rytoj ryte jis būtų 
laisvas ir paruoštas joti. 


Kitą rytą tebešvietė blausi žiemos saulė. Gale kiemo stovėjo 
Ario Pilkis — jis buvo nepririštas. 

Vaikinas, kuris vakare buvo atnešęs jiems kailį, vėl grįžo su 
tuo pačiu kailiu ir užklojo jų pečius. 

— Tai šeimininko dovana, — tarė jis pakankamai garsiai, 
kad jo balsas girdėtųsi. — Jam atrodo, kad jūs nepasiruošę vykti 
į ilgą ir šaltą kelionę. 

Vaikinas Arį užklojo paskutinį. Uždengęs krūtinę, jis norėjo 
peiliu perrėžti Ario virves. Vaikinas stovėjo už Ario, tad iš šono 
nesimatė, ką jis daro. 

— Neišlaisvink manęs, — tarė Aris, — nes tada jie žinos, kad 
tu tai padarei, ir tai gali kainuoti tau gyvybę ar bent jau sveiką 
kailį. Įdėk peilį man į kišenę. Jis gali praversti man vėliau. 

Vaikinukas padarė kaip prašomas ir nuėjo. 

Aris pažvelgė į savo tėvą ir brolį. Bjodnas atrodė išblyškęs ir 
nesveikas. Jo žaizda buvo pradėjusi pūliuoti. Jo tėvas buvo ga- 
vęs storą beržo šaką, kad galėtų pasiremti — senis su lazda. 

Tą rytą jis, senis, kas bekunkuliuotų jo krūtinėje, neatrodė 
stiprus. Jounas Arasonas drebėjo nuo šalčio, o sniegas siautė 
apie jo kojas. 

Aris valandėlę žvelgė į tėvą ir brolį. 

— Drauguži, eikš čionai, — jis pašaukė vaikinuką. 

Tas prisiartino. 

— Širdis neleidžia man pabėgti nuo tėvo ir brolio, tačiau 
nuoširdžiai dėkoju tau ir visiems reikholtiečiams už drąsą, — 
tarė Aris. 

Jie buvo užkelti ant arklių. Vilkstinės priešaky, kaip ir anks- 
čiau, jojo Kristianas Skriveris, raitas ant Ario Pilkio. 

Saulės nutviekstas dangus atrodė lyg liepsnojantis raudona 
liepsna. Sušalusio sniego paviršiumi vėjas pustė sniego gyva- 
čiukes. Krankliai, tikėdamiesi kąsnelio, suko ratus virš arklių ir 
žmonių. Jounas Arasonas jojo apniktas sunkių minčių. Kartkar- 
tėmis, atsigręžęs į Bjodną, jis imdavo kalbėti su juo, norėdamas 
pakelti jo dvasią. Bjodnas darėsi vis silpnesnis. Aris atrodė paki- 
liai — apie kažką mąstydamas, jis tyliai niūniavo: 

— Trokšta mano širdis jaunos mažos mergelės... 

Pakeliui pernakvoję ūkyje, kitą dieną jie tęsė kelionę. Pasie- 
kus Lingdalsheido dykrą, vėl pradėjo temti, tačiau Marteinas 
pareikalavo, kad būrys nesustotų ligi pasieks namus — jis ne- 
norėjo nakvoti jokioje drėgnoje lūšnoje. Jo laukė Skaulholtas ir 
šilta vyskupija. Šiąnakt jis miegos šalia savo žmonos savo di- 
džiojoje, drožiniais papuoštoje Gicuro Einarsono lovoje. 


36 
Kirvis ir žemė 
Lapkritis, 1550 


Šviečiant mėnuliui, Skaulholto bažnyčia matėsi iš tolo. Staiga 
iš krūmų išniro žmogus, ginkluotas didžiuliu peiliu ir riktelėjo: 

— Kas eina? 

— Jo šviesybė vyskupas Marteinas Einarsonas su palydovais 
ir belaisviais, vyskupu Jounu Arasonu ir jo sūnumis, Bjodnu ir 
Ariu, taip pat Jo didenybe karaliaus įgaliotiniu Kristianu Skrive- 
riu, — atsakė vienas Marteino vyrų. 

— Vesk mus namo, — įsakmiu balsu paliepė Marteinas. 

Sargybinis ėjo pirmas, o vilkstinė sekė jam iš paskos. 

Vyskupijoje jiems buvo duota šiltos sriubos, o paskui visi 
buvo suguldyti. Bjodnas kliedėjo — paėmęs sriubos dubenį, jis 
ištarė: 

— Ačiū tau, mano Steinuna. 

Kitą rytą virš sušalusios žemės pakilo saulė. Papūtus vėjui, 
Skaulholto bažnyčia užtraukdavo savo įstabiąją dainą — jos sie- 
nos braškėjo pagal niekam nesuprantamus dėsnius, kažkur ant 
stogo palaida vario plokštė vėjyje mušė taktą. 

Marteinas Einarsonas atlaikė mišias. Ten, kur būta Gicuro 
Einarsono kapo, buvo paguldyti didžiuliai rąstai. Kai tik iš Žže- 
mės išeis pašalas, Gicuras bus iškastas iš ten, kur Jounas Araso- 
nas buvo įsakęs jį išmesti, ir vėl paguldytas į savo garbingąją 
poilsio vietą šventojoje Skaulholto bažnyčioje. 

Torleivas ir Jounas Grimsonas kitą dieną susiruošė išjoti, ta- 
čiau Marteinas uždraudė jiems palikti Skaulholtą. 

— Aš aiškiai matau, — tarė jis, — kad jūs paprasčiausiai 
norite atsikratyti atsakomybės. 

— Bet juk ne mums priteista saugoti belaisvius, — atsakė tie. 

— Tačiau jūs turite teisę priteisinėti, kam privalu juos saugo- 


ti ir kam — ne, — įgėlė Marteinas. 
— Jei kas nors privalo juos saugoti, — tarė Jounas Grymso- 
nas, — tai karaliaus įgaliotinis. Aišku kaip dieną. O kas kitas? 


Jie visi kartu nuėjo ieškoti Kristiano Skriverio, kurį rado be- 
sišnekučiuojantį su Dadžiu Gudmundsonu. 

— Bažnyčia — ne kalėjimas, — tarė Marteinas. — Tai Dievo 
namai. Juose nevalia laikyti belaisvių. Besastade yra tamsioji. 
Jūs privalote pasiimti belaisvius su savimi ir laikyti juos pas 
save ligi artimiausio Altingo arba išsiųsti į laivą. 

Kristianas Skriveris išvertė akis. 

— Skaulholte nėra jokių pajėgų, — tvirtai tarė Marteinas. — 
O jūs esate Danijos karaliaus įgaliotinis. Jūsų pareiga yra užtik- 

rinti, kad belaisviai būtų saugioje vietoje. Kartoju! Jie privalo 
keliauti į Besastado tamsiąją. 

— Tu puikiai žinai, kas parašyta Snouksdalio nuosprendyje, — . 
įsikišo Dadis, nukreipdamas kalbą į Marteiną. 

Marteinas pakėlė ranką, duodamas Dadžiui ženklą nutilti: 

— Kiek šiomis dienos Skaulholte laikoma apsauginių? De- 
šimt! Ir kelios senės. Tu juk kadaise pats buvai vyskupo apsau- 
ginis ir puikiai Žinai, ką tai reiškia. Jei iš šiaurės atvyks vyrai, 
jie iš karto užims vyskupiją, išlaisvins Jouną Arasoną ir... Vėl 
pasiims mane su savimi į šiaurę ir mėgins atgaivinti šalyje 
katalikybę. 

— Jums nėra ko taip bijoti Jouno Arasono ir jo sūnų, — tarė 
Kristianas Skriveris. 

— Rytoj ryte įgaliotinis ketina išvykti tiesiai į Besastadą, — 
tarė Dadis. — Beje, aš norėjau pakartoti iš teismo nuosprendžio 
visai ne tai, ką pamanei — nuosprendyje buvo parašyta: „Ne- 
bent karaliaus įsakymu būtų nurodyta kitaip". 

— Aš turiu nusimesti katalikybę Jounui Arasonui tebesant 
čia, — pridūrė Jounas Bjadnasonas, atėjęs iš vyskupijos. — Jis 
mane jėga privertė prisiekti popiežiui ištikimybę. 

Marteinas griebėsi vokiečių kalbos, kreipdamasis tiesiai į Kris- 
tianą Skriverį: 

— Jūs privalote pasiimti juos ir išsivežti į Besastadą. Mes 
negalime jų laikyti čia. 

— Nuosprendyje parašyta, kad jūs privalote juos saugoti, — 
atsakė Kristianas Skriveris. 

— Apie tai negali būti nė kalbos! Jūs privalote įsodinti juos į 
laivą. Aš privalau turėti ramybę! Kai po Kalėdų į pietus atvyks 
žvejai iš šiaurės, mano šeima bus išžudyta. Karalius negali prisi- 
jungti Islandijos neprisiimdamas atitinkamų įsipareigojimų. 

Vyrai nuščiuvo — nė vienas nedrįso nė žodžio ištarti. Kristia- 
no Skriverio veidas papilkėjo iš pykčio. 

— Jeigu jie atgaus laisvę ligi vasaros ir čionai atplauks laivas 

su kareiviais išsivežti jų, Islandijoje prasidės tokios baisybės, 


kad Viešpats mums niekada neatleis, — tarė Marteinas. 
— Kirvis ir žemė geriausiai juos saugos, — ištarė Jounas 
Bjadnasonas. 


Visi kiti sužiuro į jį, lyg jis būtų prakalbęs kokia negirdėta 
kalba — tik Kristianas Skriveris ir Dadis nenusistebėjo. 

— Jei leisite jums priminti, pone karališkasis įgaliotini, — 
tarė Torleivas Einarsonas, — jūs ką tik citavote Snoukdsdalio 
nuosprendį. Dabar ir aš norėčiau jį pacituoti — ten parašyta, 
kad belaisviai turi būti saugomi ligi artimiausio Altingo. 

— Nebent karaliaus įsakymu būtų nurodyta kitaip, — pabrė- 
žė Jounas Bjadnasonas, kuris ryte buvo perskaitęs teismo nuo- 
sprendį. 

— Tačiau ten buvo turima galvoje, kad belaisviai turi būti 
išsiųsti iš šalies — tokia buvo tų žodžių prasmė, — tarė Torleivas. 

— Tų žodžių prasmę išaiškinsime mes, — pertarė Kristianas 
Skriveris. 

— Neketinu tepti savo rankų žmogžudyste, — pasakė Dadis. 

— Ką jis pasakė? — piktai paklausė Kristianas. Jis visai ne- 
sitikėjo prieštaravimų iš jo pusės. 

— Neketinu kišti savo rankų prie žmogžudystės! Nenoriu 
susitepti vyskupo Jouno Arasono krauju, nors Bjodno mirtis ma- 
nęs visai nenuliūdintų. Tačiau būti Ario Jounsono žudiku neno- 
riu visiškai. 

— Tai tu pasiūlei šitą sprendimą, — sušnypštė Jounas Bjad- 
nasonas, versdamas visą kaltę Dadžiui. 

— Atimti jiems gyvybę būtų žmogžudystė, — tarė Jounas 
Grymsonas. — Jei nužudysime juos, kartu bus nužudytas ir is- 
landų Altingas. 

— Paistalai, — nusispjovė Jounas Bjadnasonas. — Jounas 
Arasonas niekuomet nepaisė įstatymų nei teisingumo. Jei byla 
išsispręsdavo ne jo naudai, jis tučtuojau griebdavosi ginklo. 

— Aš vis viena reikalauju, — neatlyžo Marteinas, kreipdama- 

sis į Kristianą, — kad jūs prisiimtumėte belaisvius. Aš sergėju 
dvasinę valdžią, o jūs — pasaulietinę. 

— Dabar ir dvasinė valdžia priklauso karaliui, — atkirto Skri- 
veris. 

— Tačiau dabar karalius toli, — Marteinas pajuto, kad žemė 
ėmė slysti iš po kojų. 

— Aš esu jo vietininkas ir įgaliotinis, — tarė Kristianas. 

Jie stovėjo saulės atokaitoje prie klėties. Marteinas peržvelgė 
visus vyrus vieną po kito, tačiau nežiūrėdamas nė vienam į akis 
ir prabilo: 

— Visuose mūšiuose, kovotuose už šalių vienybę, karalius vi- 
suomet žengdavo savo armijos priešakyje. Tai reiškia, kad jūs 
negalite nusimesti atsakomybės už šiuos žmones. Jūs privalote 
arba pasiimti juos su savimi į Besastadą, arba būti visą žiemą 
vyskupijoje kartu su savo vyrais bei suteikti man savo paramą, 
kiek tik leis jėgos. — Marteinas prisispyręs žvelgė į Kristianą, kuris 
greitai nusuko žvilgsnį į šoną. Ne todėl, kad būtų išsigandęs — 
greičiau dėl to, kad Marteino reikalavimas jam pasirodė pagrįstas. 

— Aš neturiu jokių vyrų, — galų gale tarė Kristianas. — Mes 
turime priimti jo pasiūlymą. — Jis linktelėjo galvą Jouno Bjad- 
nasono link. — Įstatyme minimi nenumatyti atvejai. Ir, mano 
manymu, — jis atsisuko į abu lagrehtos narius, — jums visiems 
buvo visiškai aišku, ką jūs norėjote tuo nuosprendžiu pasakyti. 
Norėjote patys išsisukti nuo rūpesčių. O gal norite pasiimti Jou- 
ną Arasoną ir jo sūnusė 

Vyrai tylėdami žiūrėjo sau po kojomis. 

— Dadi, tuomet eilė priėjo prie tavęs, — Kristianas atsisuko 
į Dadį. — Tu labai tauriai juos užsistojai. Tai gal norėtum pasi- 
imti juos su savimi? 

— Aš galiu paimti Arį. 

— Ir aš, — tarė Marteinas. 

— O kas saugos abu kitus iki vasaros? 

Niekas neatsakė. 

— Tuomet laikomės nuosprendžio, ir rytoj aš išvykstu į Be- 
sastadą. 

— Su belaisviais? 

— Ne, — atsakė Kristianas. — Be jų. — Jis pažvelgė į Mar- 
teiną ir, išskaitęs jo veide baimę, geraširdiškai pridūrė: — Po 
kelių dienų sugrįšiu. Vėliausiai apie Kalėdas. 

— Nesutinku! Per Spreingisandą vaduoti jų atjos vyrai. Da- 
di! — Marteinas atsisuko į savo giminaitį, — Tu pasistengei, 
kad aš tapčiau vyskupu. Dabar mums nevalia išsiskirti ligi priei- 
sime išvados, kuri visus patenkins. 

— Visus, išskyrus vyskupą Jouną ir jo sūnus, — tarė Jounas 
Bjadnasonas. 

— Aš esu karaliaus vietininkas, — tarė Kristianas Skriveris, — 
ir siūlau, kad jie būtų nugalabyti. Pietuose pažįstu vieną gulbiu- 
ką, kuris, manau, mielai sutiks atlikti šį darbą. 

Marteinas nutraukė pokalbį. 


Vakare Ingibjorga, pažvelgusi į Marteiną, paklausė: 

— Kas tave neramina? 

— Nenoriu susiteršti rankų Jouno Arasono ir jo sūnų krauju, — 
atsakė jis. — Nenoriu toks stoti prieš išganytoją prisikėlimo dieną. 

— Senolių išmintis sako: norint apsižergti rąstą, reikia turėti 
tarpukojį", — tarė žmona. — Jeigu jie nebus pakišti po velėna, 
į šalį bus atsiųsta kariuomenė. Argi nori pasirodyti išganytojui ir 
jo tėvui prisikėlimo dieną susitepęs krauju visų nekaltų žmonių, 
kurie bus nužudyti? 

Jis neatsakė. 

Virš Skaulholto išaušo naujas rytas. Saulė neskubėdama ap- 
švietė dangaus skliautą — jos šviesa suteikė Baltajai upei bron- 
zinį atspalvį. 

Kai Marteinas išėjo į kiemą, Kristiano Skriverio apsauginiai 


* Islandų patarlė. 

balnojo arklius. Kristiano veide švietė puikybė — jis vos Žvilgte- 
lėjo į Marteiną. Marteinas buvo pažadinęs ir Dadį — jis išvilko 
jį iš lovos, kur Dadis miegojo vienas, be jokios moters — kaip 
nebuvo pratęs. 

Marteinas atvožė dėžutę, kuri būdavo naudojama suteikiant 
paskutinį patepimą. Jis išėmė iš jos vieną taurelę ir padavė 
Dadžiui. Kitą taurelę Marteinas padavė Kristianui. Trečią jis 
nešiodavosi kišenėje. Ištiesęs Kristianui dovaną — sidabrinę 
pateną'“, — Marteinas tarė: 

— Karalius yra Dievo valdžios įgaliotinis žemėje, o jūs esate 
jo įgaliotinis Islandijoje. Aš, teisėtai išrinktas Skaulholto vysku- 
pas, priėmiau sprendimą: kirvis ir žemė saugos juos geriausiai. 

Kristianas Skriveris, pakėlęs taurelę, tarė: 

— Aš pasiųsiu į Besastadą atvežti budelio. 

Visi trys išgėrė. 

Po to Kristianas nuėjo į vidų pasiųsti žygūnų į Besastadą, 
idant jie atvežtų budelį. Marteinas prisėdo ant akmens. 

— Kas ten per mergšė? — pasigirdo jam už nugaros. 

— Ką? — Už jo stovėjo Dadis. Kuo gyvenimas sunkėjo, tuo 
labiau Dadis klestėjo, kuo didesnės baisybės, tuo Dadis atrodė 
labiau patenkintas. Marteinas niekuomet negalėjo suprasti to- 
kių žmonių. Dadis tiesiog žydėte žydėjo, gėrė ir valgė su kaip 
niekad geru apetitu. 

Ir kaip tik šią akimirką prie klėties durų sėdėjo mergina, 
perpildama raugintą mėsą — maistą, kuris Marteinui šią minutę 
atrodė ypatingai atgrasus — iš prakiurusio kubilo į sveiką. Da- 
dis su ta ypatinga išraiška veide, kuri jame atsirasdavo visuo- 
met, kai netoliese būdavo moteris, vėl primygo jį: 

— Kas tai per kalė? 

Marteinas pakilo ir nieko neatsakęs nuėjo. Prieš pasukdamas 
už kampo, jis atsisuko. 


* Lėkštelė, ant kurios dedamos ostijos. 

Dadis tebespoksojo į merginą. 
Marteinas staiga suvokė, kad Houlų vyskupas ir jo sūnūs 
neišgyvens iki Altingo ne dėl kieno kito, o dėl jo kaltės. 


37 
Budelis Jounas Oulavsonas 
Lapkritis, 1550 


Vyrai atjojo raiti išsivežti Jouno Oulavsono. Šie gandai neap- 
lenkė Gardų kunigo Einaro, kuris gyveno netoli nuomininkų 
trobelės. 

— Jie atvyko berniūkščio, — tarė jis žmonai. — Dabar jau 
nukirs galvas tiems trims. 

— Apie nieką kitą ir negalvok — tik kaip Islandijoje bus 
nužudytas vyskupas, lagmanas ir kunigas, — atsakė ji. 

Jounas Oulavsonas persigando, pamatęs du vyrus atjojant 
tiesiai į jo pusę. Ar jie ketina jį pulti? Tačiau pamačius, kad tai 
buvo Besastado apsauginiai, Jounui kiek atlėgo. 

— Pasiruošk, kvaily, — tarė vienas jų. — Turėsi joti į Skaul- 


holtą. 
— O ką man reikės ten darytiė — sunerimo Jounas Oulavsonas. 
— Tau nukirs galvą, — nutaisęs nuožmų veidą, atsakė ap- 
sauginis. 


— O paskui iškels ant baslio, kad plėšrūs paukščiai iškapotų 
tau akis, — pridūrė antras. 

— Sulaužys tau visus kaulus, — vėl tarė pirmasis. 

— O prieš nukertant tau galvą, dar būsi kankinamas įkaitin- 
tomis žnyplėmis, prakeiktas žmogžudy, — vėl tarė antrasis, pa- 
tenkintas žiūrėdamas į Jouną Oulavsoną. 

Tačiau pamatę, kad tas baigia nuleipti iš baimės, jie pasakė: 

— Nebijok — mes tik pajuokavom. Būk paruošęs savo kuiną, 
kai rytoj atvyksim tavęs pasiimti. Raštininkas tavęs laukia. 

— O ko Raštininkui reikia iš manęs? — vėl persigando Jou- 
nas Oulavsonas. 

— Ko jam reikia? Šitai tau pačiam geriau žinoti. Mes, varg- 
šai, nenutuokiame, kas vyksta tarp kilmingųjų. Argi dar netapai 
jo svainiuė Ar bent jau gentainiu iš pilvo pusės! — Taip tarę jie 
grįžo į Besastadą. 

Kitą rytą jie atvyko pasiimti jo anksti. Jounas Oulavsonas vis 
dar nieko nesuprato. Naktį prabudęs jis apsižliumbė — ko pa- 
čiam Raštininkui galėjo prisireikti iš jo? Jounui Oulavsonui no- 
rėjosi lėkti į Besastadą ir maldauti Baldvino bei sesers užtarimo. 
Kai vyrai pabeldė į duris, jis pašoko. Apsauginiai atrodė surūgę — 
mat jis vis dar nebuvo pasiruošęs. 

Užšalusių balų ledas traškėjo po arklių kanopomis. Dangus 
buvo tamsus ir apsiniaukęs. Tačiau už Vyvilfedlio kalno jau bu- 
vo šviesu — atrodė, kad rytuose viskas liepsnoja. 

Prie Hiovudledurshoulo kalvos, netoli Upėtakių ežerėlio, jie 
sustojo pailsėti. Paskui trijulė ėmė kilti į Hedlisheido aukštumą. 

Jounas Oulavsonas klausėsi apsauginių pokalbio. Tiedu kal- 
bėjosi apie Snouksdalio Dadį ir jo didįjį žygdarbį — vyskupo 
Jouno Arasono ir jo sūnų, Ario ir Bjodno, suėmimą. 

Jie jojo Hedlisheidu. Taku tipeno būrys piligrimų, susisupu- 
sių apsiaustais. Besastado apsauginiai iškėlė botagus. Piligri- 
mai, atstatę savo lazdas, ėmė šaukti, girdi, jie turi tokią pat teisę 
į taką kaip ir raiteliai, nes keliauja aplankyti šventojo Kadladar- 
neso kryžiaus. 

Vaikinai atsakė jiems, kad jei kada buvo priežastis juos visus 
išplakti, tai būtent dabar, nes argi jie, kvailiai neraliuoti, nežino- 
jo, kad tas šėtono simbolis buvo nugriautas prieš daugel metų. 
Jie pagrasino apskųsią piligrimus vietininkui, kad jis juos nu- 
plaktų arba nukapotų jiems galvas. 

Piligrimai pasakė jiems, kad, girdi, gaila, žemė sušalusi — 
kitaip būtų negyvai užmėtę akmenimis ir žmones, ir arklius. 

Besastado vaikinai liepė jiems eiti velniop ir spustelėjo arklius. 

Jounas Oulavsonas nusekė iš paskos. 

Ant Kambio šlaito stovėjo piligrimas; iš dėkingumo sunėręs 
rankas, kad savo gyvenime gavo pamatyti Kadladarnesą. 

Jie nusileido Kambiu ir persikėlė keltu per Olvusą. Flojaus 
ūkyje trijulė pernakvojo pas vieno iš vaikinų brolį. Jounas Ou- 
lavsonas vis dar negalėjo išgauti iš apsauginių, ko jiems reikėjo, 
tačiau juto, kad vietiniai žmonės šalinosi jo, netgi jautė jam 
kažkokį priešiškumą. 

Kitą rytą jie pasiekė Skaulholtą. Buvo pradėję lyti — visas 
sniegas tučtuojau pažliugo. Vaikinai nuvedė Jouną Oulavsoną 
pas Kristianą Skriverį, kuris tuo metu kurpė Jouno Arasono ir jo 
sūnų apkaltą. Kelionė suteikė Jounui tiek svarbos jo paties aky- 
se, kad jis pirmas nutraukė tylą: 

— Norėjote pamatyti mane, pone? 

Pašnairavęs į apsauginius, jis pastebėjo, kad tiedu ironiškai 
susižvalgė. 

Kristianas Skriveris, pašydamas ūsus, nesupyko dėl Jouno 
Oulavsono skubumo. Atvirkščiai — šiam pasirodė, kad pirmą 
kartą gyvenime Kristianas Skriveris laiko jį žmogumi. Kristianas 
draugiškai pažvelgė į jį ir tarė: 

— Taip, laukiau tavęs nekantraudamas. 


J6 
Paskutinės vyskupo Jouno Arasono mišios 
Lapkričio 6-oji, 1550 


Paskutinį vakarą prieš egzekuciją tėvui ir sūnums buvo leista 
susitikti. Jounas Arasonas atlaikė mišias ir visi priėmė Kristaus 
kūną. Aris pažvelgė į Bjodną, kai tas klaupė priimti šventojo 
sakramento. Bjodnas kankinosi — jo mintys buvo kažkur toli. 
Ariui buvo pažįstama ta jo veido išraiška. Jis mąstė apie Steinu- 
ną — greičiausiai ji rūpėjo jam dar daugiau negu vaikai. 

Aris nusipurtė šias mintis ir ėmė atgailauti dėl savo pagiežos. 
Neseniai, priėjęs pas tėvą išpažinties, jis prieš mirtį nenorėjo už 
nieką atgailauti. 

Nuosprendis vis dar nebuvo perskaitytas jiems, ir trijulė nė 
nenutuokė, kas jų laukia. 

Priėmęs švenčiausiąjį pats, Jounas Arasonas padavė ostiją Bjod- 
nui. Paskui ir lagmanas Aris priklaupęs priėmė Kristaus kūną. 
Vyrai priėjo išvesti Ario. Prieš nuvedamas Aris apkabino tėvą ir 
brolį. Jounas Arasonas paprašė, kad dėl Bjodno silpnumo jiems 
būtų leista ilgiau pabūti dviese. 

Jiedu stovėjo kambaryje, kuris buvo skirtas vien tik Bjodnui, 
kadangi jis daugiausia gulėjo — žaizda petyje vis negijo. 

Tarp tėvo ir sūnaus ant suoliuko ramiai liepsnojo spingsulė. 
Buvo malonu žvelgti į liepsną tamsoje. 


— Aš žinau, kad Steinuna pasirūpins vaikais, — galiausiai 
ištarė Bjodnas. 
— Aš tuo neabejoju, — lėtai tarė-tėvas. 


Bjodnas, suspaudęs rankas, pritraukė jas į šviesą. Regėdamas 
spingsulės šviesoje savo rankas, jis suvokė, kad gyventi buvo 
gera ir verta, tačiau tą pačią akimirką iš jo širdies prasiveržė 
kartėlis, ir pirmiau nei spėjo susivaldyti, Bjodnas beveik neva- 
lingai ištarė: 

— Kodėl? 

— Kodėl? — pakartojo tėvas. - 

— Dėl ko mes jojome į Sioidafedlįė Niekuomet nesupratau, 
kam mes leidomės į tą žygį. Aš nesigailėsiu, jei rytoj reikės 
numirti kartu su jumis, jei toks mūsų likimas. Tačiau dėl ko mes 
vykome į Sioidafedlį? Tam, kad užimtume žemę? Ką karalius 
būtų davęs už tuos dokumentus? Ką jūs nuo manęs slėpėte? 

— Mes vykome į Sioidafedlį dėl to, — atsakė tėvas, — kad 
čionai atvyksta užsienio kariuomenė. 

— Žinau, — tarė sūnus. — Žinau. Tačiau ką žygis į Sioida- 
fedlį galėjo pakeisti? Danai vis viena būtų pasiuntę kareivius. 

— Čionai atvyksta ne danų kareiviai, — atsakė vyskupas. — 
Čionai atvyksta užsienio kariai — samdiniai. Mūsų pasiuntinys 
liepą išvyko nešinas laišku kaizeriui Karoliui, kuriame mes pra- 
šėme atsiųsti karių mainais už džiovintą žuvį ir sierą. 

— Bet tuomet kokios užjūrio šalies kolonija mes būtume ta- 
pę*? Tai baisi Žinia! 

— Jokios! Aš galų gale suvokiau, kad Norvegijos sąjungos 
nebėra, — šyptelėjęs tarė vyskupas. — Valdytume šalį patys. Ir 
paprašytume Karolį V būti šalies gynėju bei užtrenkti Danijai 
duris. Mes vykome į Sioidafedlį tam, kad užsitikrintume sau 
žuvies kiekį, reikalingą užsimokėti už samdinių kariuomenę. 

— Bet kodėl niekuomet man nieko apie tai nesakei? 

— Jei kas būtų neišėję ir mes būtume pralaimėję, — kuo aš 
niekuomet netikėjau, nes visuomet maniau, kad Dievas parems 
mūsų teisingąjį reikalą, — aš nenorėjau, kad tokiu atveju pagal 
danų įstatymus tu taip pat taptum laikomas valstybės išdaviku. 
Tuomet tavo mažieji vaikučiai būtų likę be tėvo. Tave aš mylė- 
jau labiausiai iš visų savo vaikų. 

Bjodnas atsiklaupė prie tėvo. Suėmęs jo delnus savo plašta- 
komis, jis žvelgė tėvui į veidą. Vyskupas Jounas žvelgė į jį kietai 
sučiaupęs burną. Netekus dantų, išdidumas neleido jam kalbėti 
kitaip nei pašnibždomis. 

— Jei tik jie būtų atvykę, būtų įvykęs kruvinas mūšis, — 
ištarė Bjodnas, spausdamas tėvo rankas. 

Jounas Arasonas linktelėjo. 

— Būtų buvę smagu pažvelgti į kelis šimtus landsknechtų, 
Heljoje paruošusių danams pasalą! Tai būtų buvęs didingas vaiz- 
das! 

Jo tėvas linktelėjo galvą ir nusišypsojo. 

— Ojeigu nors keli jų būtų pasiekę tvirtovę, koks būtų užvi- 
ręs Mūšis šalies ir tikėjimo garbei. — Bjodnas krestelėjo suspau- 
stas tėvo rankas. 

Tėvas vėl linktelėjo. 

— Tu, senas jotune", — tarė Bjodnas. — Visą mano gyveni- 
mą sugebėdavai nustebinti mane. Ir dabar, išmušus mirties va- 
landai, tau tatai dar kartą pavyko. Jokiam kitam sūnui neteko 
tokia laimė turėti tokį tėvą kaip man. Nuo šiol visos islandų 
kartos sakys, kad aš buvau palaimintas. 

— Tau nevalia piktžodžiauti, — atsakė tėvas. 

— Kalbu teisybę, kurią man į krūtinę įkvėpė Dvasia, — atsa- 
kė Bjodnas, atsitraukdamas nuo tėvo ir vėl atsisėsdamas ant 
suoliuko. Tarp jų tebeliepsnojo ugnis. 


J9 
Steinuna ir vaikai 
Lapkričio 7Z-oji, 1550 


Šiaurėje žmonės greičiausiai ginklavosi. Netrukus vyrai turė- 
jo atjoti per Spreingisandą ir išvaduoti juos. O jei nieko neįvyks 
dabar, po Kalėdų juos išlaisvins žvejai. Bjodnas buvo sutrikęs. 
Jie negali būti nukirsdinti. Vis dar buvo vilties! Žvejai vykdavo 
į pietus pačioje sausio pradžioje, tačiau sausis dar buvo taip toli, 
o trijulė buvo laikomi atskirti vienas nuo kito. 

Kad užsieniečių kariuomenė atvyks kautis už Houlus, atrodė 
neįtikėtina. O vykti į Sioidafedlį juos greičiausiai paskatino tėvo 
puikybė — jis tiesiog norėjo palenkti Dadį, o ne siekė šalies 
gerovės. 

— Bet aš vis viena tave myliu, seni, — nusišypsojęs tamsoje 
sumurmėjo Bjodnas. 

Žaizda atrodė vis blogiau. Nesvarbu, kiek sykių jam būdavo 
išspaudžiami pūliai, jų veikiai vėl prisirinkdavo, net jei prie žaizdos 
buvo dedamos vaistažolės. 

Bjodnas valandų valandas sėdėdavo tamsoje vienas, nesu- 


* Jotunas — senovės skandinavų mitologijoje trolis, milžinas. 

vokdamas skirtumo tarp dienos ir nakties. Jis dažnai imdavo 
kliedėti. Jam atrodė, kad jis vėl mažas berniukas Houluose. Jis 
regėjo savo tėvą, stovintį Houlų katedroje priešais altorių. Jo 
tėvas valdė pasaulį kiek tik akys užmatė, ir niekas negalėjo 
pajudinti jo valdžios. Niekas! 

Jis suprato, kad buvo pasodinęs savo tėvą į visagalio Viešpa- 
ties sostą. Bjodnas sėdėjo vienišas ir apkvaitęs tamsoje. Kas bu- 
vo atsakingas už šią klaidą? Jo pyktis staiga atsigręžė prieš 
Jouną Arasoną. 

Tačiau galbūt jis nė nežinojo, darąs klaidą. 

Ir kuo Skaulholtas jam atrodė toks pažįstamas? Ar dėl dervos 
kvapo, sklindančio nuo trobesių sienų? Moterų čiauškėjimo, joms 
praskubant palei duris? O gal varpų gaudesys, kuris buvo toks 
nepanašus į Houlų katedros varpų gaudesį? Houlų varpai savo 
skambėjimu pripildydavo visą slėnį. O šis buvo kupinas baimės, 
ir jį sekė kažkokia pilkuma, kuri užtraukdavo skaisčiausią dieną. 

Bjodnas pabandė užmigti, tačiau staiga pasiilgo motinos. 

O kur dabar Steinuna? Ar jam mirus ji tučtuojau susiras meilužį 

Po dviejų valandų jis išgirdo, kaip praveriamos durys. Prieš jį 
stovėjo ketvertas. Bjodnas pamatė, kad tarp jų stovi ir Jounas 
Bjadnasonas, tačiau kitų dviejų neatpažino — jo visas dėmesys 
buvo nukreiptas į Kristianą Skriverį. 

Plačiai prasižergęs, Kristianas Skriveris rankose laikė perga- 
mentą. Jam pasiruošus prabilti, Jounas Bjadnasonas jį aplenkė: 

— Tikiu, kad puikybė didžioji palinks ir gaus pulti ant kelių. 

Jis vis kartojo šitą nemokšiškai sukurtą posmą. 

Kristianas Skriveris pradėjo kalbėti. Jis pateikė Bjodnui eilę 
kaltinimų. Bjodnas suprato ne viską — tik paskirus žodžius, nes 
Kristianas skaitė kaltinamąjį dokumentą greitai. Ten buvo prira- 
šyta apie valstybės išdavystę, žemės vagystę iš karaliaus, kuris 
šioje šalyje į nieką neturėjo teisės. Tauškalai, kuriems nebuvo 
nei galo, nei krašto, ligi Kristianas staiga sausai tarė: 

— Rytoj ryte tu būsi nukirsdintas. 

— Ką? — paklausė Bjodnas. 

— Tau nukirs galvą, — tarė Jounas Grymsonas. 

Bjodnui suskaudo širdį dėl šito atšiauraus aiškumo ir juoką 
keliančio autoriteto. Jis neprisiminė, kad kada būtų linkėjęs šiam 
žmogui bloga. 

Po to jie visi dingo. 

Ir čia, Skaulholte, jis turėjo tapti vyskupu. 

Bjodnas vėl liko vienas tamsoje, tačiau vietoje to, kad kaip 
tikėjosi sužinojęs savo likimą nusiramintų, jis dar labiau įsiaud- 
rino. Kiekviena valanda jam buvo įnirtinga kova su niekinga 
baime, kuri norėjo atimti iš jo visą savigarbą. 

Jie ir vėl sugrįžo — šįkart jų veidai atrodė labai malonūs. 

Jie padėjo Bjodnui atsistoti ant kojų, padavė jam stikliuką ir 
pasiūlė kartu išgerti. Dadis, atėjęs kartu su jais, tarė: 

— Eime į trobą. Nebūkime čia, tamsoje. Prisėskime prie stalo 
troboje, kur šviesu ir šilta. 

Jie išsivedė jį į lauką. Išeiti į dienos šviesą buvo tas pat, kaip 
žengti į krioklį — Bjodnas taip seniai nebuvo matęs šviesos ir 
gavęs įkvėpti gryno oro. Jis ištarė: 

— Gera vėl matyti pasaulį! 

— Jis tau atrodys dar gražesnis, kai apgalvosi tai, ką mes 
norime tau pasakyti, — tarė Dadis. 

Jie susėdo už stalo vyskupijoje. Ant didžiulių dvišakų žvaki- 
džių liepsnojo Žvakės, apšviesdamos sienas. 

— Štai ką mes norime tau pasakyti, — tarė Dadis. — Mes 
norime pasiūlyti tau gyvybę. 

Kristianas Skriveris dėliojo ant stalo popierius, rankoje laiky- 
damas plunksną. Ten taip pat buvo Jounas Bjadnasonas, Jounas 
Grymsonas ir dar du vyrai. Jounas Bjadnasonas stebeilijosi į 
Bjodną, lyg norėdamas paveikti jį savo žvilgsniu. Jouno Bjadna- 
sono skruostai buvo įstabiai rausvi, ir Bjodnui nei iš šio, nei iš to 
vis piršosi mintis, kad vos pamojus pirštu, Jounas Bjadnasonas 
palįstų po stalu ir imtų čiulpti Raštininkui pimpį. 

Jis pabandė tai įsivaizduoti, ir šios nuodėmingos minties už- 
teko, kad jis, pažvelgęs Jounui Bjadnasonui į akis, susijuoktų. 

Jounas Bjadnasonas nudelbė akis, tačiau jo žvilgsnis sakė: 
„Abejoju, ar būsi toks pat linksmas kitą rytą". 

Raštininkas atsisuko į Dadį. Jis aiškiai tikėjosi, kad žodį tars 
ne kas kitas, o Dadis. Tas pakartojo: 

— Mes norime pasiūlyti tau gyvybę! 

Bjodnas nusišypsojo, išgirdęs autoritetingą Dadžio kalbėseną 
ir kaip išdidžiai jis ištarė „mes“. 

— Ir ką aš turėčiau padaryti, priimdamas tokią dovaną? — 
Bjodnas pajuto, kad kartu su šiais pasikeitimais jį užlieja džiaug- 
smas — džiaugsmas, kurį jam sunkiai sekėsi nuslėpti. 

— Išsižadėti savo klaidingojo tikėjimo ir pripažinti savo tėvą 
valstybės išdaviku. Raštininkas pasiruošęs tučtuojau visa tai už- 
rašyti popieriuose! 

Dadis žvilgtelėjo į ant stalo gulinčius dokumentus, o Kristia- 
nas Skriveris pritariamai linktelėjo galvą. 
kad jei prabils, jo balsas ims nesuvaldomai drebėti — negi nie- 
kas negali įkrėsti šiems žmonėms proto? Kam jie nori nužudyti 
jį? Jis turėjo artimų draugų, moterys geidė jo — dėl to, kad jis 
buvo toks, koks buvo. Palenkti kunigą Bjodną? Kokia tai būtų 
pergalė liuteronybei? Ir vis viena anksčiau ar vėliau jis būtų 
nužudytas. Tai štai ką jis turėjo padaryti — išsižadėti tėvo? 

Nes daugiau nieko kito jie jo neprašė. 

Žmonės prie stalo laukė. Bjodnas išgirdo skambinant varpais. 
Skaulholto bažnyčia pakaitomis kilojo savo sunkiuosius varpus — 
jis atpažino valandą. Valanda išmušė. 

— Aš buvau su juo, šituo Jounu Arasonu, — šypsodamasis 
tarė jis. 

— Ir ką tai reiškia? 

— Tai reiškia, kad man nusišikt ant Raštininko malonės laiško. 

Atrodė, kad jie, islandai, nesitikėjo tokio atsakymo, nes visi 

staiga baisiausiai nustebę sužiuro į Bjodną. Jounas Bjadnasonas 
atrodė labiausiai nustebęs iš visų — atsisukęs į Raštininką, jis 
pirma sausai nusijuokė, o paskui darkyta danų kalba perteikė 
jam Bjodno žodžius. 

Raštininko veidas nė nesuvirpėjo. Jis net nepabalo, tik prisi- 
traukė popierius, sudėjo juos vieną ant kito, paskui, suvyniojęs 
į tūtelę, sukišo į apvalų odinį krepšį, pakilo ir išėjo. 

Jounas Bjadnasonas sugriebė Bjodną už virvių ir trūktelėjo jį 
nuo kėdės. 

— Atsargiai! — sušuko jam Dadis. — Jis sužeistas! 

— O man nusispjauti! — atrėžė Jounas Bjadnasonas. 

Jie negailestingai ištempė jį į priemenę, o paskui visų aki- 
vaizdoje, norėdami dar labiau jį pažeminti, vilkte nuvilko per 
kiemą. Paskui įstūmė jį į kalėjimą. Vos durims užsitrenkus, prieš 
Bjodno akis tamsoje staiga iškilo jo nuogos žmonos vaizdas — 
jos kūnas buvo apgaubtas šviesos ir Viešpats buvo suteikęs jos 
paveikslui nuostabų grožį. 

— Padėk man, Dieve! Ką aš padariau? — sušnabždėjo jis. — 
Atsisakiau gyvenimo dėl sapno? Ar gali tikėti sapnais? 

Visą naktį jis grūmėsi su baime, kuri niekaip nenorėjo pasi- 
traukti. Jei galvą nukirs pirmu kirčiu, galbūt tai nebus taip bai- 
su — skausmas tęsis tik vieną akimirką. Tačiau oriai prieiti prie 
kaladės — ar jis šitai sugebės? 

„Kažin, kaip jaučiasi Aris?" — pamanė jis. 

Bjodną dažnai stebino Ario narsa. 

Iš kur jis ją gavo? 

Iš tėvo? 

— O gerasis Dieve, leisk man rytoj nesuklupti! — meldė jis. 

Kažkas pasibeldė į duris. Dar vienas gundymas. Ar jis suge- 
bės atsispirti? 

Atėjo vienas Skaulholto apylinkės kunigų. 

— Aš noriu būti vienas, — tarė Bjodnas. — Eik lauk ir užda- 
ryk duris. 


301 


— Aš noriu pabūti su tavimi, paskaityti tau Šventąjį Raštą, 
idant surastum paguodą, — vyras atkišo Odo Gohtskaulksono 
Naująjį Testamentą. 

— Nenoriu klausyti jokių Dievo žodžių iš tavo lūpų, — atrė- 


žė Bjodnas. — Prašau tik vieno — būti paguldytas į šventintą 
žemę. 

— Tai daugiau, nei suteikėte Gicurui Einarsonui, — atsakė 
dvasininkas. 

— Aš vis viena to prašau, — tarė Bjodnas. 


— Perduosiu tavo prašymą. 

— Ir leisk man būti vienam. Prieš mirtį nenoriu klausytis 
jokios erezijos. 

Jis bijojo, kad jei neišstums kunigo, gali imti maldauti jo ir 
kitų, niekingesnių prašymų — dovanoti jam gyvybę. 

— Dink iš čia! — kupinu nevilties balsu suriko Bjodnas. Jis 
juto, kad nebesugeba valdytis. 

"Nejaugi ši naktis niekuomet nesibaigs? 

Jis tikėjosi užmigti, tačiau baimė neleido jam užsnūsti. Jis 
apsičiupinėjo petį ir nustebęs pajuto, kad žaizda ėmė mažėti — 
kūnas pats ėmė gyti lyg ruošdamasis gyventi, kai gyvenimas 
artėjo prie pabaigos. 

Gal vis dėl to dar buvo viltiesė 

Mintyse Bjodnas perbėgo visą savo gyvenimą ir pamatė, kad 
pragyventa buvo gerai. Jo ausys girdėjo dūžtančias bangas, 
Draungėjaus salą, nutviekstą saulės spindulių, jis pajuto sodrų 
žolės kvapą ir išvydo paukščius, grįžtančius nuo jūros. Jis išgir- 
do besijuokiančią motiną. Kartais jos plaukai jam atrodė juodi, 
o kartais — nublyškę kaip druska. 

— Būk ištvermingas, brangusis, — tarė ji, nušluostydama jam 
veidą. — Žiūrėk! Aris niekuomet neverkia, kas jam benutiktų. 

— Tačiau pasaulis toks baisus, — kūkčiojo jis. 

Bjodnui labiausiai norėdavosi būti su mama ir niekur neiti iš 
namų. 

Tačiau durys staiga atsivėrė. Ar jam pasivaidenot Nejaugi 
naktis jau baigėsi? 

— Dieve, būk šalia manęs, — sušnibždėjo jis. 

Bjodnui vos užteko laiko sukalbėti šią trumpą maldą, nes jis 
tučtuojau buvo pakeltas ant kojų ir išvestas į priemenę. Bjodnas 
nepažino vyrų, velkančių jį kartu su savimi, tačiau kai jie išėjo į 
lauką, jis pamatė tą patį kunigą, kuris buvo atėjęs pas jį vakare. 
Kunigas sudraudė vyrus: 

— Ramiau! Argi nematote, kad jis nesveikas? 

Tuomet jie sustojo ir pastatė Bjodną ant kojų, idant jis galėtų 
apsidairyti. Kieme buvo prisirinkę pilna žmonių. 

Žmonės buvo suformavę koridorių — jo sienos buvo gana 
retos, bet visgi tai buvo koridorius. Žolės nebesimatė — po ko- 
jomis juodavo vien lietaus suplūkta žemė. Nakties sutemos vis 
dar nebuvo išsisklaidžiusios. 

— Veskite mane ten tučtuojau, — tarė jis. — Noriu, kad visa 
tai kuo greičiau pasibaigtų. 

Kunigas kažką vebleno islandiškai iš Odo Gohtskaulksono 
vertimo, tačiau Bjodnas nieko negirdėjo — prieš save jis tematė 
savo nuogą žmoną, ir ji kuždėjo jam, karštai kvėpuodama į jo 
ausį, kad jis — jos pasididžiavimas, jos princas, jos karalius. 

— O, Steinuna, Steinuna, Steinuna, — ištarė jis. — Man taip 
skaudu už tave dėl to, kas mane ištiko. 

— Laikykis garbingai, — tarė kunigas. 

— Laikytis garbingai? — nustebęs atsisuko į jį Bjodnas. 

— Išgaravo visa tavo didybė, tu prakeiktas valkata! — suriko 
kažkas iš minios, ir Bjodnas nugirdo, kaip kitas sudraudė tą 
rėksnį. 

Kodėl žmonės taip nekentė jo? 

Nejaugi kelias link kaladės niekada nesibaigs? 

Tuomet jis pamatė belaukiantį budelį. Visi priartėjo. Smalsūs 
žvilgsniai varstė jį iš visų pusių, ir Bjodnui atrodė, kad jis stovi 
prieš juos be drabužių. Staiga susirinkusius perliejo šaltas lie- 

taus gūsis, o virš jų galvų sukliko praskrendantis kiras. Kiras? 
Čia? Taip toli nuo jūros? 

O kaladė vis labiau ir labiau artėjo. Tačiau kas tai buvo per 
budelis Tai tebuvo berniukas! 

— Tu nesi senas, — tarė jam Bjodnas, priėjęs prie kaladės. — 
Tu dar tiktai vaikas. 

— Bet sugeba pakelti kirvį! — tarė Dadis, pirštu parodyda- 
mas į šiaurę. Ten ant juodos žemės bolavo nuogas kūnas, kurį 
Bjodnas atpažino. Tai buvo Aris be galvos! 

Kur buvo Ario galva? 

Jis pamatė, kad ant kalvos užlipo Marteinas ir Jounas Bjad- 
nasonas. 

Jie parklupdė jį, ir staiga prieš Bjodno akis pabiro jo vaikai. 
Jie įsikibo motinos sijono. Vieną kartą jis įpykęs pagrasino juos 
prilupti. Kaip jis dabar gėdijosi, tuomet užsipuolęs šiuos angelė- 
lius! Bjodnas atsiduso: 

— Ak, mano vaikučiai, jauni ir maži. 

Jis pabandė ištempti kaklą, tačiau neišėjo — tik raumenys 
labiau įsitempė. 

— Neįtempk kaklo, vyruti, — nuo to pasidaro dar skaudžiau, — 
patarė kažkas. 

Ariui, jo broliui, nukirto galvą — jo brolis buvo sukapotas į 
dalis lyg skerdiena, ant jo kūno lijo lietus, jo nugara, jo šlaunys 
mirko po atviru dangumi. Ką jie padarė su galva — pasmeigė 
ant kuolo? Staiga Bjodnas pajuto aštrų skausmą — lyg ugnis 
degintų petį. 

Iš Ario tebuvo likęs begalvis kūnas. 

Tas vaizdas atėmė iš Bjodno visą savitvardą. 

— Aš noriu gyventi, — sukūkčiojo jis. Bjodnas pažvelgė aukš- 
tyn ir pajuto, kad jo petimi teka šiltas kraujas — berniūkštis vos 
įstengė nulaikyti sunkų kirvį. — Aš noriu gyventi! Pasirašysiu 
ant be to, ką tik man duosite — aš noriu gyventi. Dėl Dievo 
meilės, leiskite man gyventi! 

Vaikinukas sutriko. 

— Kirsk jam galvą! — subliuvo Dadis. — Dabar per vėlu 
maldauti pasigailėjimo. Jis išniekino karaliaus vardą, kai pasiū- 
lėme jam pasigailėjimą pirmą kartą. Taip ir žinojau, kad jis ištiš! 

Tuomet Bjodnas paguldė galvą ant kaladės ir vargais nega- 
lais ištiesė kaklą. 

Jounas Oulavsonas šiaip ne taip nurėžė galvą — po ketvirto 
kirčio. Jis prisimyžo į kelnes, nors niekas — net jis pats — to 
nepastebėjo. 


40 
Žemės puošmena 
Lapkričio 7-oji, 1550 


Koridoriuje stovėjo Marteinas ir jo žmona Ingibjorga. Aris 
tarė jal: 

— Aš neturiu jokių švarių marškinių. Gal gali būti gera ir 
išskalbti tuos, kuriais aš apsivilkęs? 

Ji atsakė: 

— Tau jau nebėra prieš ką puoštis, išskyrus žemę. 

Jie nuvedė Arį šalin. Jis buvo laikomas rąstinėje troboje. At- 
ėjus kunigui, jis atsisakė, tardamas šiuos žodžius: 

— Nenoriu jokios skystos pliurzės, nes jau esu priėjęs išpažin- 
ties ir priėmiau šventąjį sakramentą iš savo tėvo vyskupo. 

— Kaip nori, — buvo atsakyta. 

— Norėčiau Odo Naujojo Testamento, — tarė Aris. 

— Tai vis tik nori tos knygos. Mes manėme, kad jūs, houlie- 
čiai, skaitote tik tai, ką velnias spausdina lotyniškai. 

— Jis valdo spaustuvę ne tik Houluose, — tarė Aris. — Ir kuo 
daugiau spausdinama, tuo geriau girdėti jo balsas. 

— Jeigu burnoji prieš palaimintąjį Liuterį, šie Žodžiai užtar- 
naus tau pragarą, — atsakė jam. 

— Bus matyti, — tarė Aris. 

Jam buvo duota knyga, ir Aris pasiliko vienas. Jis pasklaidė 
Biblijos lapus, paskaitinėdamas šen bei ten. Atidėjęs knygą į 
šalį, jis giliai atsiduso. Reikėjo užkirsti kelią blogajai seselei 
baimei, kuri veržėsi į vidų. Tačiau atsispirti buvo neįmanoma, ir 
baimė atvėrė duris į jo krūtinę be menkiausių pastangų. 

Aris atsiklaupė prieš Dievą ir pradėjo melstis: 

— Viešpatie, visą gyvenimą aš meldžiau Tave padaryti mane 
bebaimiu, tačiau niekuomet nepadarei taip, kaip man būtų pati- 
kę. Ir Tu, kuris valdai visą pasaulį, neleidi man numirti garbin- 
gai, vilkint švariais marškiniais. Jeigu nenori, kad mano drabužiai 
būtų išplauti, Viešpatie, tai nuplauk mano širdį. 

„O gal vietoje drąsos man reikėjo melsti tikėjimoė" — ding- 
telėjo jam. 

Aris užsimerkęs laukė, kad Viešpats pasirodytų jam, pasiųstų 
regėjimą, tačiau niekas nepasirodė. Išskyrus smulkmenas, kurios 
dažnai apnikdavo sąmonę — moteris, puolusi po jo arkliu, kai jis 
sykį jojo į tingą. Moteris griebė už balnakilpės, klykdama: 

— Ari Jounsonai! Ari Jounsonai! Tu nuteisei mane amžinai 
vergijai! 

Ką ji norėjo tuo pasakytiė 

Aris atsistojo. Dievas buvo tolimas, kaip ir visada. 

— Baisiai sunku suvokti man Tave, Viešpatie, — atsiduso 
Aris. — Ir man nepaprastai sunku parodyti Tau nusižeminimą ir 
pagarbą, kuris taip puošia mano tėvą, vyskupą Jouną Arasoną. 

— Nė karto neišklausei mano maldų, Viešpatie, kiek tik atsi- 
menu. Išklausyk nors dabar! Pateisink tą tikėjimą, kurį turėjo 
mano broliai, vyskupas Jounas Arasonas ir mano motina Helga! — 
šūktelėjo Aris pašokdamas, dirbtinai išpūsdamas krūtinę ir pirš- 
tais pasitaisydamas plaukus — kaip tais laikais, kai norėdavo 
pasirodyti patrauklus merginoms. 

Jo mintyse iškilo Haldoura. Jis galės ją susitikti. 

Ar ką? Jį ir vėl apniko baimė. 

— Išklausyk manęs, — tarė jis, tačiau beveik ironiškai. — 
Argi negali padaryti, kad man pasirodytų senasis Gvendas?' 
Daugsyk aš meldžiausi prie jo šaltinio, prašydamas Tavęs. Dabar 
aš noriu, Dieve, — Aris trenkė sugniaužtu kumščiu į stalą, — 
kad suteiktum man tvirtybės. 

— Prašiau Tavęs šito tuomet, kai pirmą kartą Altinge turėjau 
susitikti su Erlendu, bet Tu neišpildei mano prašymo. Mano 
kojos virpėte virpėjo. 

— Nuo to laiko prašiau Tave šito paties begalę kartų. 

— Prašiau Tavęs įkvėpti man narsos tada, kai tie trys nela- 
bieji norėjo sumušti mane Eijafiorde, ir vis tiek drebėjau kaip 
lapas. Visą gyvenimą nugyvenau padoriai, todėl atsilygink man, 
suteik man drąsos! Tyros drąsos, labiau negu ko nors kita — 
kad galėčiau garbingai numirti prieš savo tėvą. 

Po to Aris atsisėdo ir papurtęs galvą balsu tarė: 

— Dievas nesiklauso šitų paistalų, ir tai manęs nestebina. 

Niekas neatėjo — nei Dievas, nei Gudmundas Gerasis, ir jis 
sėdėjo vienas su savo baime ligi ryto. 

— Ar aš mirsiu savo paties gėdai vienišas ir be tikėjimo? 


Lauke dangus tikriausiai jau buvo papilkėjęs. Pirmoji negai- 
lestinga pelėsių pilkumo šviesa greičiausiai braukė pirštu per 
horizontą. Aris išgirdo, kad kažkas įėjo į koridorių. Jis pajuto 
nuo savęs paties sklindantį baimės tvaiką. 

— Prakeikta kalė nenorėjo išplauti mano marškinių! Tegul ji 
sudega pragare. 

Pasibeldė į duris. Jie atėjo išsivesti jo. 

— Žmogžudžiai, — sumurmėjo jis. — Mes turėjome teisę 
būti teisiami islandų Altinge. 

Pro duris įėjo Marteinas Einarsonas. Ant jo kojų krito blausi 
šviesa. 

* Gvendas — islandiškas vardo „Gudmundas“ trumpinys. Turimas galvoje 
vyskupas Gudmundas Gerasis. 

— Niekada nemaniau, kad tu būsi mano žudikas, — tarė 
Aris. 

— Ne to aš norėjau, — atsakė Marteinas. 

— Tau vertėjo prisiminti Tą, kuris tave sukūrė, vyskupe Mar- 
teinai. 

— Tau pačiam reikėjo Jį prisiminti, — atsakė Marteinas. 

— Kai tavo valanda išmuš, tu ją pažinsi. 

— O tau savosios laukti jau nebereikia, — atkirto Marteinas. — 
Nes tavoji jau išmušė. 

Du vyrai norėjo paimti Arį už parankių, tačiau jis nusipurtė 
juos, tardamas: 

— Išeisiu savo noru. 

— Leiskit jam eiti pačiam, — tarė Marteinas. — Kiekvienam 
savo kryžių vilkti. 

Aris žengė koridoriumi į pirmąją dienos šviesą, tačiau tą rytą 
jam narsos įkvėpė ne Dievo žodis, o senos pagoniškos eilės, 
kaip kalnų vėjas nušvilpusios jo mintimis: 


Ant kilio tu užsikarki, 

nuo kaktos šaltą putą nubrauki. 
Te tavo dvasia sutvirtėja. 

Galvą greit būsi padėjęs. 

Lūpos netempk, plikakakti“, 
lietuje tau galva nors šlaptų. 
Dovanojo tau meilę mergelės. 
Mirtim baigias gyvenimo kelias“*'. 


„Jei Viešpats nepadeda man mirti kaip krikščioniui, tai pasi- 
tiksiu savo mirtį kaip pagonis“, — pamanė Aris. Ir jis pajuto, 
kaip baimė ėmė smukti nuo pečių žemyn — kaip nešvarūs marški- 
niai, kuriais jis vilkėjo. 


* Plikakaktis — čia pats poetas. 
** Sakoma, kad šias eiles padeklamavo XIII a. islandų poetas Toris Ledynas 
prieš jam nukertant galvą. 

— Tegul laimina tave Dievas, lagmane Ari, ir teduoda Jis tau 
amžinąjį gyvenimą! — šūktelėjo kažkas iš minios. 

— Dėkoju tau, drauge, — tarė Aris ir, nusivilkęs marškinius, 
sviedė juos kalbėjusiajam. — Tebus tai tau dovana už tavo drą- 
sius žodžius ir teatlygina tau Dievas. 

Smalsuoliai apsupo egzekucijos vietą, kurioje stovėjo vaikpa- 
laikis, turėjęs nukirsti jam galvą. Jis tebebuvo paauglys, kuriam 
drebėjo pakinkliai. 

— Kirsk kaip vyras, — tarė jam Aris, nusiimdamas skrybėlę ir 
užmaudamas ją vaikigaliui. — Aš skiriu tave ne tik Šiaurės ir 
Vakarų, bet visos Islandijos lagmanu. Nešiok ją garbingai. 

— Užteks čia tau draskyti akis, — tarė Dadis Gudmundso- 
nas. 

Aris pažvelgė sau į krūtinę ir pajuto, kad širdis plaka ramiai 
ir lygiai — baimės joje nebebuvo likę nė pėdsako. Žodžiai iš 
senųjų eilių vėl iškilo jo mintyse: „Galvą greit būsi padėjęs". 

— Aš čia sustoti, mano pone? 


— Taip, — tarė Kristianas Skriveris. 
— Užsičiaupk, niekingas, išdavikiškas šunie, — tarė Aris Joun- 
sonas. — Aš niekada nevadinau tavęs savo ponu. Kreipiausi į 


savo Viešpatį Dievą. 

Jis sulenkė kelius, atsiklaupė prie kaladės ir ištiesė kaklą — 
jo galva nulėkė su pirmuoju kirčiu. Jo liežuvis sukrutėjo, ištar- 
damas paskutinį Žodį. 


41 
Gyvenimas apgavo mus piktai 
Lapkričio 7-oji, 1550 


Stovėdamas prie durų, Jounas Bjadnasonas spoksojo į Jouną 
Arasoną, ir vyskupui pasirodė, kad jam reikėtų padeklamuoti 


eilėraštį. Būdamas vienas, jis turėjo pakankamai laiko jį pasikar- 

toti. Kaip paskutines eiles, nusprūsiančias nuo lūpų, vyskupas 
galėjo sukurti ir prasčiau": 


Gyvenimas apgavo mus piktai, 

akis apdūmė, suklaidino nelemtai, 

jei teismo danų teisiamas esu nūnai, 

ir nuo karaliaus galios mirsiu aš čionai. 


„Bet nuo kokio karaliaus galios? — pamanė Jounas Araso- 
nas. — Argi, kaip bebūtų išėję, ne Dievas viską sutvarkė?" 

Vyskupo kambaryje degė spingsulė — jo vienintelė draugė 
tą naktį. Kaip ir Aris, Jounas Arasonas atsisakė kunigo paslau- 
gų. Kaip jiems galėjo šauti į galvą siūlyti jam praskiestą tikėji- 
mą? Jam, tvirtajam šiaurės seniui su lazda! Vyskupo krūtinė 
kretėjo nuo pagiežingo juoko. 

Staiga jis pajuto kažką kutenant jam ranką. Jounas Arasonas 
pritraukė ranką prie šviesos. Ten sustingęs tūnojo voras, lyg 
pasaulis būtų užklupęs jį iš netyčių. Kaip niekuomet anksčiau, 
vyskupui pavyko nesudrebinti rankos. 

— Ak, ne tu vienas šiandien priblokštas, — tarė jis. 

Galėjo atrodyti keista, kad šie mažyčiai padarėliai buvo vie- 
nintelis dalykas, kuriems Jounas Arasonas jautė baimę. Tačiau 
jis daugiau nieko nebebijojo — nei šio padaro, nei mirties. 

Bet jis buvo įtūžęs! Įtūžęs dėl pralaimėjimo! Įtūžęs ant savo 
Dievo. Vyskupas pasilenkęs nukratė vorą ant grindų. 

— Štai aš paleidžiu vorą, — ironišku balsu tarė jis. — Bet Tu, — 
Jounas Arasonas kalbėjo su Dievu, — neleidi man, vieninteliam 
teisėtam vyskupui visoje Skandinavijoje, išsaugoti nei gyvybės, 
nei didybės. Ir abu mano sūnūs mirs. — Kiek patylėjęs, jis gar- 
siai šūktelėjo: — Ir nuo danų rankos! Danų! Tai man skaudžiau- 
sia, Viešpatie! Kodėl neįsikišai ir nepasukai vairo į šventosios 
bažnyčios pergalę ir šlovę? 


* Gebėjimas surimuoti visas eilutes tuo pačiu rimu buvo laikomas meistriškumu. 

— Aš nesuprantu Tavęs, Dieve. Ir pirmą kartą savo gyvenime 
esu didžiai ant Tavęs supykęs. — Vyskupas net pasibaisėjo savo 
atvirumu prieš Visagalį. Tačiau jis nebegalėjo nieko kita, kaip 
tik išlieti viską iš savo širdies. — Taip — pyksiu iki mirties, 
Viešpatie! — riktelėjo jis. 

Jis prisiminė metus, praleistus Grytoje, kai būdamas jaunuo- 
lis ėjo mokslus Munkatveros vienuolyne. Niekas netikėjo, kad 
iš jo išeis Žmogus, bet su Dievo pagalba jis parodė jiems, kas 
glūdėjo jo širdyje. 

„Gelbėkite vyskupą!" 

Būdamas nedidelis berniukas, kartą jis užmigo ant arklio ir 
nusirito nuo balno į upelį. Prabudęs iš siaubo, jis klykdamas pa- 
garsino visiems savo slapčiausią troškimą: „Gelbėkite vyskupą!" 

Po to aplinkiniuose kaimuose iš šito kilo daug juoko, tačiau 
vis dėl to vieną dieną jis stojo prieš Ulavą Engelbrektsoną Nida- 
roso katedroje ir buvo įšventintas į vyskupus — su Dievo pagal- 
ba tatai vis vien įvyko. 

Jounas Arasonas sumišęs žvalgė tamsą, tvyrančią aplink sping- 
sulę. Nejaugi Dievas nenorėjo, kad šventoji bažnyčia klestėtų? 
Būtų gera, jei šią akimirką šalia būtų Helga Sigurdardouhtir. 
Bet jis buvo vienui vienas. Nejaugi šis bažnyčios perversmas 
Dievui malonus? 

— Argi tu šito norėjai? 

— Su Tavo pagalba būčiau paėmęs visos šalies valdžią, ta- 
čiau dabar vietoje to man nukirs galvą. Ir kam? Nejaugi mūsų, 
žmonių, valia Tau tokia šventa, kad Tu nenori įsikišti ir išgelbėti 
savo bažnyčią? 

— O gal visai nėra jokio Dievo? — Klausimas trinktelėjo 
kaip mirtinas smūgis! 

Vyskupas žvelgė į tamsą. Staiga tamsa pranyko. 

„Su Dievo pagalba nugyvenau ilgą ir gerą gyvenimą ir dabar 
aš mirsiu už savo tikėjimą“, — pamanė Jounas Arasonas. 

— Ar tokia Tavo valia? — paklausė jis garsiai. 

Staiga jis suvokė, kad tokia buvo Dievo valia. Ir jo kūną už- 
liejo džiaugsmas. 

— Tad tokia yra Tavo valia — kad aš mirčiau už savo tikėjimą. 
Jei šiai didžiulei garbei Tu pasirinkai mane, Viešpatie, mano gyve- 
nimas buvo Tau malonus, ir kaip aš galėčiau reikalauti daugiau? 

Vyskupas pajuto, kad jo kūnas virpėte virpa iš džiaugsmo. 

— Tačiau vieno aš norėčiau paprašyti — kai mano sūnūs ir 
visi kiti, kurie mus pragyvens, stos prieš Tavo teismą, būk jiems 
maloningas! 

Ir tuomet Jounas Arasonas, baigęs kalbėti su savo Viešpačiu 
ir sudėjęs ant kelių rankas, ėmė laukti ryto. 


Rytas atėjo. Jis nė neabejojo, kad jam nukirs galvą pirmajam. 
Į duris pabeldė Jounas Bjadnasonas. Kartu su juo atėjo Kristia- 
nas Skriveris. 

— Netikiu, kad atėjote paskelbti man dar vieno mirties nuo- 
sprendžio, — tarė vyskupas. 

— Ne, — atsakė Jounas Bjadnasonas. — Karaliaus įgaliotinis 
atėjo pasiūlyti tau gyvybės. 

— O kaip bus su mano sūnumis? 

— Jie jau nukirsdinti. 

Jounas Arasonas pakilo. Jis pakilo savo valios jėga — stojęs 
kaip uola prieš savo budelius ir atgręžęs jiems sugniaužtą kumš- 
tį, jis balsu sušuko: 

— Tai man priimti gyvybę, kai abu mano sūnūs nužudyti? 

Vyskupas pakratė galvą, jo lūpas perkreipė senoji išdidi šyp- 
sena. 

— Jeigu taip, — tarė Jounas Bjadnasonas, — tai laikas susi- 
tikti Viešpatį. 

Jounas Arasonas išėjo su jais į koridorių. Kampe stovėjo Ma- 
rijos statula, o prieš ją degė žvakė. Kol Kristianas Skriveris ir 
Jounas Bjadnasonas kalbėjosi su vyskupu, kažkas įsėlinęs už- 
žiebė ją. 

— Šviesa gyvuoja priešais šventąją motiną, nepaisant nieko, — 
tarė vyskupas, norėdamas nusilenkti statulai, tačiau Jounas Bjad- 
nasonas sugriebė jį už alkūnės, neleisdamas lenktis, ir įsakė pa- 
mesti klaidingąjį tikėjimą. Paskui jis paėmė ir užpūtė žvakę. 

Po to tik dienos šviesa tekrito į koridorių. 


— Gyvenimas seka po šio gyvenimo, pone, — tarė Jounas 
Bjadnasonas. 
— Pats žinau, — atsakė Jounas Arasonas. 


Jis pasiramsčiavo vyskupo lazda, o ant galvos mūvėjo mitrą. 
Lauke buvo susirinkusi minia žmonių. Vyskupas pažvelgė į šalia 
žingsniuojantį Jouną Bjadnasoną. Tas, perskaitęs jo mintis, tarė: 

— Ne, jų kūnai toli. Kaladė pernešta. 

Jie išėjo į kiemą. 

— Tegul Dievas laimina tave, vyskupe Jounai! — išgirdo jis 
šaukiant. — Tegul Dievas tave laimina! 

Vyskupas atsisuko ir išvydo šiaurietį. Pakėlęs ranką, jis per- 
žegnojo jį, sakydamas: 

— Telaimina ir tesaugo tave Dievas. 

Paskui jis stabtelėjo, svarstydamas, kokią žinią pasiųsti namo 
į Houlus: 

— Kadangi aš pats iškeliauju pažinti naujų kraštų kartu su 
kitais šventaisiais, — jis juto, kad praėjusi naktis suteikė jam 
pasitikėjimo šiais žodžiais, — noriu, kad nuneštum į namus lin- 
kėjimus. — Vyskupui buvo beišprūstą kartūs žodžiai, skirti Si- 
gurdui, tačiau nakties dovana staiga suteikė jo balsui ramybės 
ir švelnumo: — Pasveikink nuo manęs mano sūnų Sigurdą, ma- 
no dukterį Touruną ir Helgą, mano žmoną. 

Jis tikėjosi išgirsti paniekos pilnus žodžius: „Katalikų vysku- 
pas negali turėti žmonos!"“, tačiau minia tylėjo. Daugelis klūpo- 
jo, ne vienas verkė. 

Prieš jo akis išniro budelis — apgailėtinas vaikpalaikis dre- 
bančiomis kojomis, o jo purvinais skruostais sruvo ašarų upeliai. 

Ir vyskupas prisiminė, ką buvo kalbėjęs naktį: „Kai mano 

sūnūs ir visi kiti, kurie mus pragyvens, stos prieš Tavo teismą, 
būk jiems maloningas!" 

— Aš taip pat turėjau galvoje šį berniuką, — tarė jis. 

Vyskupas pastebėjo, kad Marteinas Einarsonas ir Dadis Gud- 
mundsonas stovi šalia vienas kito. Marteinas atrodė išblyškęs ir 
niūrus. Dadis bandė suvaldyti pašaipą savo veide. 

— Aš kalbėjau taip pat ir apie juos, Viešpatie, — tarė Jounas 
Arasonas. — Taip pat apie juos. Dadi, ar nori, kad nuimčiau nuo 
tavęs prakeiksmą — paklausė jis. 

— Mane prakeiksmas slegia ne daugiau negu tave, — atsakė 
Dadis. 

— Tuomet teišlaisvina tave Viešpats, — tarė Jounas Araso- 
nas, peržegnodamas abu juos ir Kristianą Skriverį. 

Po to jis peržegnojo visą minią, atsiklaupė prie kaladės, pa- 
dėjo ranką ant širdies ir, ištiesęs galvą, tarė: 

— Viešpatie, į Tavo rankas atiduodu savo sielą. 


42 
Kerštas 
Sausis, 1551 


1551 metų pradžioje prasidėjo atlydys. Dienų dienomis lijo, 
Kolka taškydamasi pliaupė skersai Kolbeinsdalio slėnio, vargiai 
beįtilpdama į savo vagą. Oulavas Toumasonas brūkštelėjo keletą 
žodžių senelei. Jis negalėjo surasti savyje jėgų atsisveikinti su ja. 
Oulavas žinojo, kad būtų neįstengęs išvykti į Grundą, jei ji papra- 
šytų pasilikti. Vieną ankstyvą rytą, prieš žmonėms pabundant, jis 
iškeliavo iš Houlų. Jis norėjo kirsti Helją ir surasti Touruną. 

Dykra galėjo būti pavojinga tokiu oru. Nuo stačių šlaitų ga- 
lėjo nušliaužti nuošliauža, visa buvo paskendę purve, lietus pylė 
be perstojo, merkdamas ir raitelį, ir arklį. Vaikinui ėmė šalti 
sužeistasis skruostas. Žaizda buvo jau beveik užgijusi — ant 

skruosto tebuvo likęs rausvas jautrus randas. „Kažin ar nors 
viena Mergina pamils mane tokįė" — pamanė jis. 

Heljoje Oulavas nesutiko nė gyvos dvasios. Pernakvojęs ūke- 
lyje Svarvadardalio slėnyje, kitą dieną jis pasiekė Eijafiordą ir 
nujojo tiesiai pas Touruną. Touruna atidarė duris — ji atrodė 
aukštesnė ir panašesnė į raganą nei anksčiau. 

— Po šimts raguotų pragaro velnių, kaip džiaugiuosi maty- 
dama tave! — nudžiugo ji. — Iš tolo pamaniau, kad tai mano 
brolis Aris prisikėlęs parjoja ant žirgo. 

— O kodėl tu taip pamanei? — paklausė Oulavas, susigėdęs 
ir kiek išsigandęs. 

— Dėl tavo rando, vaike! Greičiausiai būsi paveldėjęs jį iš 
Ario. 

— Apie tavo burtų galią sklinda legendos, sese, — tarė jis. 

— Visa tai melas, — tarė ji. — Esu savo tėvo duktė ir savo 
brolių sesuo, ir vyskupas Jounas mane mokė, kad nepražudy- 
čiau sielos burtais ir raganavimu. O ką tu esi girdėjęs — smal- 
siai paklausė ji. 

— Kad tu jūros pakrantėje užkeikei jūros išplautą rąstą — 
lygiai kaip senė iš sagos apie Grehtį. Sakoma, kad, grumdama- 
sis su vėju ir bangomis, tas rąstas ketina plaukti toliau nei ligi 
Draungėjaus. Girdėjau, kad tas rąstas pasieks Zelandiją. O gal 
net jau ir pasiekė! 

— Kad juos perkūnas skradžiai žemę nutrenktų, kiek daug 
jie tauškia, — tarė Touruna. — Man atrodo, kad jiems reikėtų 
išmokti prikąsti liežuvį. Tačiau, kita vertus, šiuo metu užsiimu 
didžiais rankdarbiais. Ar esi ką girdėjęs apie šitai“ 

Oulavas pakratė galvą. 

— Ar esi sutikęs ką nors, kuris būtų regėjęs žmogžudystes? 

— Vieną šiaurietį. 

— Gal jis perdavė kokią žinią nuo mano tėvo? 

— Nieko kita, išskyrus tai, kad jis prašė perduoti tau linkėji- 
mus bei nekeršyti už jį, tačiau atleisti ir melstis už jo žudikus. 

— Ką gi, — tarėji. — Pirmą kartą gyvenime nepaklusiu tėvo 
žodžiams. Ateik, parodysiu, ką siuvu. 

Oulavas nuėjo paskui Touruną į trobą. Viduje buvo daugybė 
siuvančių moterų. Oulavui atlėgo, kai jos džiaugsmingai atsilie- 
pė į jo pasisveikinimą, nekreipdamos dėmesio į randą jo veide. 
Moterys siuvo gobtuvus. Kai kurie, jau gatavi, kabojo ant sijų, 
vaiduokliški, su išpjauta skyle burnos vietoje. 

— Pietiečiai vadina mus bailiais, — tarė Touruna, — tačiau 
bijau, kad jie prabils kitaip, kai mano vyrai, užsimovę šiuos 
gobtuvus, atjos nuo Spreingisando. — Atsisukusi į vaikiną, ji 
tarė: — Aš ketinu įsakyti išžudyti visus danus Pietuose. Taip 
pažaisiu su jais, kaip, anot gandų, mano tėvas kadaise ketino. 

— Aš vyksiu kartu į tą žygį, — tarė Oulavas. 

— Taip ir žinojau, kad taip pasakysi, — atsakė Touruna. — Ir 
tatai džiugina mano širdį! 

— Kada išjosime? — paklausė jis. 

— Kai nustos lyti, — tarė ji. — Dabar reikėtų, kad pašaltų ir 
žemė būtų tvirta po arklių kanopomis. 

— O ar nepradės snigti? — paklausė Oulavas. 

— Gyvenime daug ką išmanau, — atsakė jam Touruna. 

Po dviejų dienų lietus nustojo, ir staigiai paspaudęs šaltis 
surakino visus dykrų kelius. Pakilęs mėnulis siuntė žemei savo 
šaltą šviesą, kuri atsispindėjo lede, lyg patvirtindama, kad žemė 
visiškai sušalusi ir pasiruošusi nešti raitelius per Spreingisandą. 
Jie nesustodami jojo dieną ir naktį, kol prijojo gyvenamas vie- 
tas. Tuomet jie užsimovė ant galvų gobtuvus, kad niekas jų 
neatpažintų. Atvykę į Reikjaviką, jie klausinėdami ėjo iš ūkio į 
ūkį, ligi patyrė apie danų valstietį, gyvenusį Seltjadnarnese su 
savo Žmona ir daugybe vaikų. 

Į pavakarį jie apsupo ūkį. 

Du vyrai liko pakrantėje saugoti arklių, o kiti nusėlino prie 
ūkio, kuris buvo pastatytas prie šlaito, kad priešui būtų sun- 
kiau prieiti iš šiaurinės pusės. Iš trobos išėjusi moteris ėmė 

džiaustyti skalbinius. Benaršydama po pintinę, ji visai nepaste- 
bėjo vyrų. 

Staiga iš trobos pabiro vaikai — jie žaidė gaudynių. Moteris 
atsigręžusi pamatė kaukėtus vyrus ir, suklikusi iš siaubo, puolė 
prie vaikų. Du vaikai, pamatę atvykėlius, užsikorė ant žole ap- 
augusio tvoros stogo ir, nustoję žaisti, nustebę žvelgė į juos. 
Vienas iš vaikų, mažytė mergaitė, pamojavo vyrams. 

Kiti šeši susispietė aplink motiną. 

Stambus ir stiprus vyras, vardu Bjadnis, kuris, anot gandų, buvo 
Tourunos vyras ir guolyje, ir ūkyje, priėjęs prie moters, paklausė: 

— Ar tu danė? 

Touruna, išlydėdama vyrus, buvo tokia įsiaudrinusi, kad, vy- 
rams jojant iš kiemo, šaukė jiems į palydą Odiną ir Torą". 

— Ne, — atsakė moteris. — Aš ne danė, tepadeda man gera- 
sis Dievas! 

— Ar kurie nors tavo vaikų danai? 

— Ne, — atsakė moteris. Ji įtarė, ko šie vyrai buvo atvykę. — 
Mes visi gryni islandai. 


— Išskyrus tėtę, — išsitarė vienas berniukas. — Jis danas. 
— O kur tavo tėtė? — paklausė Bjadnis, pritūpęs prie vaiko. 
— Miega troboje, — atsakė berniūkštis. 


— Nubėk ir pažadink jį, — pasakė Bjadnis. — Pasakyk jam, 
kad atvyko svečiai. 

Vaikas nubėgo į trobą ir dingo. 

Moteris staiga suriko vaikams ant stogo: 

— Lėkite iš čia kiek kojos neša! 

Vaikai galvotrūkčiais nulėkė nuo stogo. Į kiemą išėjo vyras. 
Jis buvo apsivilkęs plačiomis drobinėmis kelnėmis ir baltais mar- 
škiniais, plaukai susivėlę — jis buvo ką tik pabudęs ir tebežio- 
vavo. Tačiau, pamatęs svečius, jis tučtuojau prabudo. Pastūmėjęs 


* Senovės germanų dievai. Odinas buvo magijos, išminties ir poczijos dievas 
bei kritusių karių valdovas. Toras buvo griaustinio dievas bei dievų pasaulio 
gynėjas nuo milžinų jotunų. 

berniuką atgal į trobą, jis akimirką pamanė, ar nereikėtų ir pa- 
čiam pasekti juo, tačiau lauke stovėjo jo žmona su kitais vaikais. 
Vyras žengė nuo durų, kiečiau susiverždamas ant pilvo diržą. 

— Kas čia vyksta? — valdingai paklausė jis. 

Jis gerai kalbėjo islandiškai, nors daniška tartis girdėjosi ga- 
na aiškiai. 

— Atvyko vyrai, — tarė moteris. 

Iš už trobos išlindo šiauriečiai, vedini dviem vaikais, kurie 
bandė pasprukti. 

— Tai gal nusiimsite gobtuvus, kad būtų galima pamatyti, 
kas jūs tokie? — paklausė danas. 

— Jei mes tai padarytume, jūs visi mirtumėte, — buvo atsa- 
kyta. — Taip pat ir vaikai. 

— Visi danai ir danų giminės, kurie gyvena Islandijoje, turi 
mirti, — tarė Bjadnis, norėdamas nusimesti gobtuvą, tačiau Ou- 
lavas Toumasonas sulaikė jį. 

— Aš niekuo nesusijęs su vyskupo Jouno Arasono ir jo sūnų 
nužudymu, — tarė vyras. 


— Nuveskite motiną su vaikais į trobą, — paliepė Oulavas 
"Toumasonas. 
— Man buvo kitaip įsakyta, — tarė Bjadnis, — ir aš sakau, 


kad turime išžudyti visus. 

Motina ėmė aimanuoti, grąžydama rankas, o paskui ją pasi- 
leido verkti ir vaikai. 

— Visi, esantys čia, žino, koks Žmogus buvo vyskupas Jou- 
nas Arasonas! — sušuko Oulavas Toumasonas. — Ir visi žino, 
kad jis mokėjo ir gebėjo būti savo priešams maloningas. Todėl 
aš sakau ne! Aš įsakau, kad moteris su vaikais eitų į trobą. 

— Bet šie vaikai danų kilmės! 

— Jie dėl to nekalti. 

— Ir aš nekaltas dėl to, kad esu danas! — sušuko vyras. 

— Tai tiesa, — tarė Oulavas Toumasonas. — Bet visiems 
pataikyti negalime. 

Motina su vaikais buvo suginti į trobą, o durys užkrautos 
akmenimis. Paskui vyras buvo nukirstas čia pat, kieme. Jo kū- 
nas ir galva buvo nunešti į pakrantę ir apkrauti akmenimis. Tas 
darbas užėmė nedaug laiko. Paskui vyrai išspardė žemę egzeku- 
cijos vietoje, kad vaikai nerastų kraujo. Po to, paklausinėję ap- 
linkiniuose ūkiuose apie kitus apylinkėje gyvenančius danus, 
jie nujojo į Habnartiordą. 

Jie pasiekė miestelį į pavakarį. Habnarfiorde gyveno vienas 
danas. Patyręs, kad šiauriečiai jo ieško, jis puolė į bažnyčią, 
ieškodamas prieglobsčio, tačiau buvo sučiuptas ir nužudytas. 

Po to vyrai sužinojo, kad Kristianas Skriveris buvo išjojęs į 
pietus varyti ūkininkų į žieminę žūklę. Tie nenorėjo plaukti į 
jūrą, kadangi buvo pasklidę gandai, kad žvejams atiteks tik ma- 
ža laimikio dalis — 0 gal ir visai nieko. 

Jie jojo toliau. Dešimt vyrų buvo pasiųsta į Besastadą pati- 
krinti, ar ten nelikę danų. Po to, kirtę lavos dykrą, jie ketino vėl 
susijungti su būriu. 

Garduose jie patyrė iš Egilio, pastoriaus Einaro sūnaus, kad 
Raštininkas išvykęs su dvidešimčia palydovų. 

Tourunos kariai pasiekė Strioimą. Ten palapinėje jie užtiko 
Pietrą iš Mausbūdo ir dar vieną vyrą. Pietras bandė pabėgti 
raitas, tačiau jie sučiupo jį. Tas prisiekė išsižadąs Kristiano Raš- 
tininko. Tačiau vyrai jau buvo apkvaitę nuo keršto — jie užmu- 
šė Pietrą, o jo kūną sukapojo į gabalus. Vienas iš jų, garsiai 
šaukdamas, pamovė jo galvą ant ieties ir iškėlė lyg kovos trofė- 
jų. Kitas ligi pat koto suvarė savo alebardą kūnui į užpakalį. 

Vyrai nusprendė Strioime pernakvoti, o vėlai vakare atvyko 
kariai, keliavę į Besastadą. Jiems pavyko nutverti ir nužudyti 
porą vyrų ir gauti patikimų žinių, kad Raštininkas vis dar Sudur- 
nesuose, nors niekas negalėjo tiksliai pasakyti kur. Budeliui Jou- 
nui Oulavsonui pavyko pasislėpti. Jie paliko Besastade sargybą, 
kad niekas nieko nepraneštų Raštininkui. 

Laurentijus Mulė buvo pabėgęs iš šalies. 

Naktį nulynojo šiltas pavasariškas lietus. Vos patekėjus sau- 
lei, vyrai pajudėjo į kelionę. Saulės spinduliai atsispindėjo lavos 
luituose. Kuo jie vyko toliau į pietus, tuo mažėjo samanų ir spal- 
vų — lava darėsi vis plikesnė. Vyrai prijojo akmenuotą Midneso 
dykrą. Vogų ūkyje jie patyrė, kad praėjusią naktį Kristianas keti- 
no vykti į Sandgerdį. Pradėjo lyti. Jie nujojo į Reikjanesą — ratas 
pamažu siaurėjo. Ten šiauriečiai sužinojo, kad Raštininkas apsi- 
stojęs Kirškjuboulyje — stambiame ūkyje prie jūros pakrantės. 
Jį lydėjo dešimt vyrų ir mažametis sūnus. Taip pat jiems buvo 
pasakyta, kad Raštininkas buvo raitas ant širmo žirgo, kuriuo 
kadaise jodinėjo Aris Jounsonas, vyskupo sūnus. Arklys buvo 
vardu Ario Pilkis, pasakė jiems žmonės. 

— Raštininkas turi sūnų? — paklausė Oulavas Toumasonas. 
Jo balsas buvo labiau panašus į atodūsį. 

Pliaupiant lietui, jie atvyko į Kirškjuboulį ir apsupo jį. 

Žmonės pamatė juos atvykstant ir užšovė duris. Šiauriečiai 
pasibeldė. 

Tarp Kristiano Raštininko vyrų buvo vienas kunigas iš šiau- 
rės. Jis atidarė langelį duryse. 

— Ieškome Kristiano Raštininko, — tarė vienas iš kaukėtųjų. 

— Jis čia su savo vyrais, — buvo atsakyta. 

— O kas tu toks? 

— Aš iš šiaurės. 

Oulavas Toumasonas kartu su kitais stovėjo prie durų. Staiga 
jis išvydo širmą arklį. Tai buvo lagmano Ario žirgas. Jis buvo 
purvinas, sulysęs, ant strėnų matėsi raudonos drūžės. Priėjęs 
prie žirgo, vaikinas lengvai suėmė jam už smakro. Arklys pa- 
traukė galvą atgal. Tada Oulavas ėmė tyliai kalbinti jį, ir Ario 
Pilkis priglaudė savo galvą prie Oulavo delnų. Oulavas apėjo 
aplink žirgą, šen bei ten paglostydamas. Raudonuosius rėžius 
buvo palikęs botagas. 

— Dabar mes pažaisime su tais danais kaip niekad anksčiau, — 
iškošė jis pro dantis. 

Priėjęs prie durų, Oulavas tarė: 

— Pietiečiai neišmano svetingumo taisyklių. Ar šeimininkas 
ir jo šeima namuose? 

Priėjęs prie durų Kirškjuboulio šeimininkas Jounas Eirikso- 
nas paklausė, kas tokie atvyko. 

— Mes turime reikalų su danais, — tarė Oulavas Toumasonas. 

— Jie svečiai mano namuose, — atsakė Jounas Eiriksonas. 

— Tuomet pasirink: arba atidaryk duris ir nužudysim tik da- 
nus, arba nuversim tavo trobą ir išžudysim visus. 

— Galite griauti, jeigu pažadate sutaisyti, tačiau jeigu įleisiu 
jus į vidų, pagal įstatymus užsitrauksiu mirties bausmę. 

— Tuomet mes nuversime trobą, tačiau islandų bus pasigai- 
lėta. Ar su Raštininku buvo kokių islandų? 

— Taip, vienas šiaurietis. Tas kunigas, kuris kalbėjo su jumis 
pirma. 

— Jis negerai pasielgė, — tarė Oulavas Toumasonas. 


Kristianas Skriveris atsisėdęs valgė virtą avies galvą. Šis keis- 
tas islandų maistas iš pradžių jam visiškai nepatiko, nors kauda- 
masis karaliaus Kristiano pulkuose jis buvo matęs visko. Tačiau 
Baldvinas įprato valgyti virtą avieną besimokydamas pas kunigą 
Einarą Jounsoną. Pamatęs, kaip sūnus peiliu knaibo avies galvą, 
tėvas netrukus taip pat pamėgo šį maistą. 

Jis žvelgė į Baldviną, kuris sėdėdamas šalia taip pat valgė. Jis 
nedrįso palikti Baldvino vieno namuose — po Jouno Arasono ir 
jo sūnų mirties šalyje kilo didesni neramumai, nei jis tikėjosi. Ir 
Kristianas žinojo, kad daugelis žmonių bijojo vyskupo Jouno 
Arasono ne mažiau nei paties velnio. 

Dėl visa ko Kristianas į žygį buvo pasiėmęs šarvinius marški- 
nius. Jis ketino pirmai progai pasitaikius laivu išsiųsti Baldviną 
į Daniją. Berniukas buvo įnikęs į valgį. Ant jo mažo, bet dailaus 
smakro buvo išdygę keli spuogeliai. 

Stebėdamas sūnų Kristianas staiga išgirdo triukšmą lauke. 

Jis buvo pasiprašęs čionai nakvynės: sau, dešimčiai palydovų ir 
kunigui — vertėjui. Islandai šiais laikais taip nenoriai plaukė į 
jūrą, kad reikėdavo stumti beveik jėga. 

Šiaurietis kunigas, įėjęs į kambarį, suriko: 

— Čionai atvyko būrys vyrų! 

Kristianui Skriveriui pakako pažvelgti jam į akis, idant supra- 
stų, kad kieme esama toli gražu ne draugų. Dar nuo karo laikų 
jis gerai pažinojo šią veido išraišką, kuri reiškė tik viena: jų 
gerokai daugiau nei mūsų. 

Netaręs nė žodžio, jis paėmė maišą, iškratė iš jo šarvinius 
marškinius ir apsivilko. Paskui ramiai ir neskubėdamas tarė: 

— Jie mus puls. Pasiimkite ginklus. 

Baldvinas nustebęs pažvelgė į jį. 

Kristianas nuėjo į priemenę, kur ūkininkas pro durų angą 
kalbėjosi su šiauriečiais. Po to jis uždarė angą. Kristianas nič- 
nieko nesuprato, kadangi pokalbis vyko ta kalba, kurios jis nie- 
kaip negalėjo išmokti — islandų. 

— Kas čia vyksta? — paklausė jis vertėjo. 

— Čionai atvyko vyrai iš šiaurės, ir šeimininkas leido jiems 
nugriauti trobą. 

— "Tu šiaurietis — eik ir pamėgink susitarti su jais, — tarė 
Kristianas. — Paprašyk, kad jie leistų tau išeiti iš čia gyvam 
kartu su Mano sūnumi. Tuomet mes sudėsime ginklus. 

— Man atrodo, kad eiti į lauką neprotinga. 

— Gal ir taip, bet tai yra mano įsakymas. 

Už jų nugarų buvo kilęs bruzdesys — žmonės rengėsi gynybai. 

— Far, far!" — suriko Baldvinas daniškai. 

Kristianas pasišaukė tris vyrus, ir jie išstūmė šiaurietį į lauką. 
Paskui jie užgulė duris, nors tai visiškai nebuvo reikalinga, nes 
niekas nė nebandė įsiveržti į vidų. Išėjęs į lauką, kunigas suriko: 

— Aš šiaurietis! 


* Tėte, tėte! (dan.) 

— Tai dar didesnė nuodėmė nei ta, kai Didriko van Mindeno 
sėbrai bandė išsisukti pasivadinę islandais! — atsakė jam. 

Kunigas buvo prismeigtas ietimi prie sienos su tokia jėga, 
kad žvilgantis ieties smaigalys išlindo kiaurai duris. 

Kristianas Skriveris pravėrė langelį. Jis išvydo kunigo pakaušį ir 
išgirdo jo priešmirtinį gargaliavimą. Lauke stovėjo ginkluoti vy- 
rai — visi užsidengę veidus gobtuvais su prapjautomis skylėmis. 

Vienas iš Kristiano vyrų, pažvelgęs pro langelį, tarė: 

— Ko čia susirinko šitiek vyrų su kirviais? 

— O kaip tu manai? — paklausė Kristianas. — Jie atėjo čia 
tam, kad nužudytų mus. 

Prisiminęs Baldviną, jis atsisuko į ūkininką: 

— Ar čia yra kur pasislėpti? 

— Čia nėra jokių slaptų vietų, — atsakė tas. — Mes, islandai, 
pratę priimti tai, ką mums gyvenimas atneša. 

— Jūs paprasčiausi bailiai ir skystablauzdžiai, — su panieka 
metė Kristianas, — nes leidote nužudyti savo vyskupą ir jo sū- 
nus! Be jokio vargo būtų galima užimti visą Islandiją su šešiais 
vyrais! 

— Dabar turi dešimt, — atsakė ūkininkas. — Taigi, atrodo, 
kad nieko netrūksta. 

Jam dar nebaigus kalbėti, nuo lubų pabiro žemės ir subraškė- 
jo aptrūnijusi sija. Po to pro skylę įlindo alebarda. Kristianas 
pašokęs čiupo už ginklo ir truktelėjo į save. Kažkas viršuje ne- 
pasidavė, tačiau Kristianas, pakibęs ant alebardos visu svoriu, 
nugalėjo. Įtraukęs ginklą į vidų, jis laukė, kas bus toliau. 

Stogas virš galvų sudrebėjo ir ant grindų pasipylė žemės. 
Skylė vis didėjo nuo kirvio smūgių, į vidų ėmė lyti. Ugnis ug- 
niakure ėmė gesti. Skylė tapo tokia didelė, kad pro ją buvo 
galima įžvelgti keletą kaukėtų veidų viršuje. Danai, susispaudę 
prie ugniakuro, badė skylę ietimis ir alebardomis. Kažkas palei- 
do alaus butelį. 

— Niekšai, alų gadinate! — sušuko kažkas ant stogo. 

— Reikia išmušti juos, kol viso nesugadino, — pridūrė kitas 
balsas. 

Permirkę ligi siūlo galo nuo lietaus, šiauriečiai ėmė šokti pro 
skylę tiesiai į ugniakurą — po penkis vyrus iš karto. Jie smeigė 
ir kirto į abis puses. Kristianas Skriveris buvo atidavęs alebardą 
vienam savo vyrų. Pats pasiėmęs kardą jis gynė sūnų. Šiaurie- 
čiams nepavyko sužeisti Kristiano, kadangi jis puikiai gynėsi, 
saugomas šarvinių marškinių. Jam buvo pavojingos tik ietys — 
islandai, supratę, kad jis su šarvais, bandė persmeigti jam kojas. 
Jiems pavyko padaryti jam keletą gilesnių žaizdų, ir Kristiano 
kojos ėmė kraujuoti. Tačiau baimė dėl Baldvino nustelbė bet 
kokį pavojų. Kristianas grūmėsi kaip berserkas. Jis tikėjosi, kad 
nors ir pats kristų, jie galbūt pasigailės berniuko. 

Jis vis tebešvytravo kardu, kai galų gale suvokė, kad visi jo 
palydovai išguldyti. 

— Atidaryk duris! — riktelėjo jis Baldvinui giliai alsuodamas 
iš nuovargio. — Bandysim pabėgti su Kongenu! 

„Kongenas"' buvo naujasis vardas, kurį Kristianas davė Ario 
žirgui. 

Baldvinui nesunkiai pavyko atstumti sklendę, kadangi nuo 
ilgo naudojimo ji buvo gerokai nudilusi. 

— Tėte, mes pabėgsim! — riktelėjo jis. 

Tuomet Kristianas apsisukęs puolė paskui Baldviną pro du- 
ris. Dangumi plaukė tamsūs debesys. Kristianas nustebo, kad 
vos bepavelka kojas. Tada jis pamatė, kad jo kojose žiojėjo Žaiz- 
dos ir iš jų tryško kraujas. 

Juos prisivijo vyras, tačiau vietoje to, kad pultų Kristianą, jis 
nustūmė jį į šalį ir kairiąja ranka griebė Baldviną. Paskui, iškėlęs 
peilį, jis kažką suriko islandiškai. Kristianas Skriveris sustojo. 
Kartu sustojo ir jį vijęsi vyrai. Tas, kuris laikė Baldviną, vėl 
suriko tą patį sakinį islandų kalba. 


* Kongen — „Karalius“ (dan.). 

Vyras, kuris laikė Baldviną, buvo Oulavas Toumasonas. 

— Dabar iš tavęs, Raštininke, aš atimsiu viską lygiai taip, 
kaip tu viską atėmei iš manęs! — jis riktelėjo ir perrėžė berniu- 
kui gerklę. 

Oulavas pajuto, kaip karštas kraujas teka jo plaštaka. Kažku- 
ris vyras, priėjęs prie Raštininko, tarė: 

— Tuoj aš jam parodysiu! 

Po to jis suvarė jam ietį po šarviniais marškiniais tiesiai į 
žarnyną. 

— Palaimintas ir teisingas Dieve Tėve, priimk mano sūnaus 
sielą! — riktelėjo Kristianas Skriveris. 

Vyrai puolė jį su kirviais ir ietimis. 

— Pakiškit lavonus po velėna, — tarė Oulavas Toumasonas. 
Jis buvo nusivožęs gobtuvą. Iš jo akių švietė džiaugsmas ir ra- 
mybė. 

Oulavas atsisuko į arklį. Ario Pilkis atrodė geriau, nei jam 
buvo pirma pasirodę. 

— Pabalnokite man žirgą, — tarė jis. — Noriu pažiūrėti, kaip 
jis tarnauja. 

— Dabar mūsų kelionė atgal į Grundą neprailgs, — užšokęs 
žirgui ant nugaros tarė Oulavas ir nujojo. 

Vyrai buvo išvargę po mūšių bei kraujo liejimo, todėl lavonus 
užkasė tik kitos dienos vakare. Jie pakasė juos visus pievoje 
netoli jūros kranto ir Baldviną paguldė šalia tėvo. Tačiau prieš 
apleisdami Kirškjuboulį, jie vėl iškasė tėvą su sūnumi ir, nukirtę 
jiems galvas, atsuko jas veidais į išvietę, išniekindami jų sielas. 

Oulavas Toumasonas tuo metu jau antrą dieną skriejo Sprein- 
gisandu per Islandijos aukštumas. Danguje trankėsi perkūnija, 
o ledynai ir ežerai liepsnojo. 

Atvykęs ir Grundą ir pranešęs Touruna naujienas, Oulavas 
raudodamas krito jai į glėbį. 

— Ko verki, mano berniukė — paklausė ji, glostydama jam 
galvą. 


325 


— Nežinau, — atsakė jis. — Galbūt dėl to, kad tai tu glostai 
mano galvą, o ne įtėvis. 

— Neverk, — tarėji. — Esi vyras ir atlikai vyro darbą. Įtėviui 
būtų patikęs tavo žygis. Aš būčiau dar nuožmiau atkeršijusi už 
tėvą ir brolius. 

Po savaitės iš pietų sugrįžo ir kiti vyrai. Touruna iškėlė jiems 
puotą. Vyrai atsivežė su savimi belaisvį — išsigandusį ir suvargu- 
sį vaikpalaikį. Touruna įsakė ištirpinti puode švino. Po to jie su- 
pylė jį Jounui Oulavsonui į gerklę, o jo lavoną užkasė dykroje. 

Ario Pilkis buvo nugalabytas ir palaidotas Grunde. 


43 
Ledo tiltas 
Balandis, 1551 


Atėjus pavasariui, trisdešimt vyrų, užsidengę veidus tais pa- 
čiais gobtuvais, vėl leidosi Spreingisandu į pietus. Kalnų keliai 
vis dar tebebuvo pažliugę. Drėgmė nenorėjo pasiduoti saulės 
spinduliams. 

Oulavas Toumasonas vyko kartu, tačiau šį kartą būrio prieša- 
kyje jojo Sigurdas. 

Žmonės Houluose nežinojo, kaip žiūrėti į Sigurdą po to, kai jo 
tėvas ir broliai buvo nužudyti. Kurią pusę jis palaikė? Buvo įtaria- 
ma, kad jo tikėjimas toks pat netvirtas kaip ir Oulavo Hijaltasono. 
Tačiau išjodamas į Sioidafedlį padėti tėvui jis pelnė daugelio pa- 
garbą. Tiesa, mažai kas žinojo, kiek motina turėjo jį raginti. 

Sigurdas jautė, kad privalo pargabenti tėvo ir brolių kūnus į 
Houlus. Jis liūdėjo dėl jų mirties, nors jo sąmonę aptemdydavo 
baisus pyktis, kai jis pagalvodavo, kaip ilgai tėvas su broliais 
spyriojosi prieš tai, kas yra tikra ir teisinga! 

Kalnų ir ledynų viršūnės žėrėjo saulėje. Nusileidę nuo kalnų, 
jie ėmė dairytis žmonių, tačiau šalis atrodė lyg ištuštėjusi. Vy- 

rams nereikėjo užsimauti gobtuvų ligi pat Skaulholto. Sigurdas 
jojo pirmas. 

Jie prijojo Fodnastadalą. Ten būrys sutojo. Laukuose matėsi 
nedaug žmonių. 

Marteinas Einarsonas lauke tašė rąstgalį. Staiga į kiemą be 
kvapo įlėkė berniukas ir suriko: 

— Čionai atvyko šiauriečiai! 

— Kiek jųė — paklausė Marteinas, nerodydamas ypatingų 
baimės žymių. 

— Nežinau. Daug! 

Jounas Bjadnasonas buvo išvykęs į Eirarbahkį vadovauti pre- 
kių iškrovimui iš vokiečių laivo. Po ilgų vilkinimų Besastadas 
galų gale padarė jiems išimtį. Marteinas liko vienas Skaulholte 
kartu su darbininkais. Savo apsauginius jis buvo išleidęs kartu 
su Jounu Bjadnasonu. Marteinas visuomet žinojo, kad kažkas 
panašaus anksčiau ar vėliau įvyks. Pamatęs tolumoje raitelius, 
jis juos suskaičiavo. Trys dešimtys vyrų. 

Užsidengę veidus: gobtuvais, jie atrodė gana atšiauriai. Mar- 
teinas buvo girdėjęs, kad žmogžudystes Reikjanese įvykdė bū- 
tent šitaip apsirengę vyrai. Jis žengė tiesiai prieš būrį ir 
nusikvatojo jiems į akis: 

— Atrodote bjauriai. 

Marteinas prisidengė delnu akis — jam į veidą spigino saulė. 

— Ne vien pagal išvaizdą sprendžiame apie žmones, — atsakė 
tas, kuris jojo priešakyje. — Verčiau pažiūrėk į širdis ir inkstus. 

Marteinas išsyk atpažino balsą. 

— Ko tau reikia, kunige Sigurdaiė — paklausė jis. 

— Praėjusį rudenį paleidau tave iš nelaisvės savo nelaimei. 
Dabar noriu, kad man būtų atiduoti mano tėvas ir broliai. 

— Mažai kas apsidžiaugs daugiau negu aš, kai juos išveš iš 
čia. Aš visai nenorėjau, kad juos čia atgabentų. Gal nulipsi nuo 
arklio ir nusiimsi gobtuvą, kol kalbamės? 

Sigurdas nušoko nuo arklio. Jis lėtai nusiėmė gobtuvą, lyg 

nenorėdamas rodyti savo veido. Jo veidas buvo niaurus, plaukai 
sausi kaip kanapių ryšulys. 

— Vienąsyk tu man daug kalbėjai apie Šventąjį Raštą, — 
tarė Sigurdas. — Dabar aš padarysiu tą patį. Spėju, kad nuo šiol 
kirvis niekuomet nepasitrauks nuo tavo namų. 

— Užmuškim jį! — piktai riktelėjo vienas vyras, stovintis 
priekyje. 

Sigurdas pakėlė ranką, duodamas Oulavui Toumasonui ženklą 
nutilti, ir kreipėsi į Marteiną: 

— Kur jie užkasti? 

— Ne už tvoros kaip Gicuras, — pagiežingai tarė Marteinas. — 
Ten, už choro, — mostelėjo jis pirštu. 

Nujoję prie bažnyčios, vyrai išsitraukė kastuvus. Jie atsivežė 
juos drauge su karstais. Karstai buvo juodi, padengti smala. 
Vyrai nukasė kastuvais ledą, o paskui ėmė alebardomis kapoti 
sušalusią žemę. 

— Ei! — sušuko vyras, ėjęs sargybą. — Jie išsitraukė šautuvus! 

Visi nustojo kapoję ir sužiuro į vyskupiją. Marteinas palei 
trobos sieną ėjo muškieta ginkluoto sargybinio link. Jie persi- 
metė keliais žodžiais, o paskui abu dingo troboje. 

Ledas nebuvo storas. Staiga jie pamatė ranką. Pirštai aiškiai 
išsiskyrė iš tamsios žemės. Vyrai tol kapojo pašalą, kol pagaliau 
ištraukė visą kūną. Tai buvo kažkuris iš brolių, tik nežinia kuris. 
Kitą jie atkasė netrukus. Pamatę šautinę žaizdą petyje, jie suprato, 
kad tai buvo Bjodnas. Tėvas buvo užkastas po sūnumis. Oulavas 
"Toumasonas priklaupęs apkabino kūną, kuris kadaise buvo Aris. 

— Palik jį, vaikine! — kažkas griežtai sudraudė jį. — Dabar 
ne laikas ir ne vieta aimanuoti. 

Dar kiek pakasę jie aptiko tris galvas. Jų veidai buvo atsukti 
vienas į kitą. 

Kasėjai sustojo. 

— Nejau jie norėjo išsityčioti iš jų? — paklausė vienas vyras. 

Būrys buvo pasiruošęs pulti vyskupiją ir atkeršyti. 

— Niekur nesu matęs tokių apeigų aprašymų, — galų gale 
atsakė Sigurdas. 

Nė vienas vyras nedrįso paimti tėvo ir sūnų galvų iš duobės. 
Galiausiai Sigurdas paėmė jas ir vieną po kitos sudėjo į karstą. 

Palikę Skaulholtą šiauriečiai nujojo prie Lioigarvahtno ežero. 
Ten jie sustojo nakvynei prie karštos versmės ir pasistatė pala- 
pines. Buvo nuspręsta kitą rytą apiplauti kūnus. Jau buvo pra- 
dėję temti ir veikiai ežere nebebuvo nieko matyti. Vyrai atrideno 
prie versmės keletą stambių akmenų padėti po karstais. 

Sigurdas jautėsi išsekęs ir po vakarienės iš karto nuėjo gulti. 

Ryte į stovyklą buvo prisirinkę smalsuolių iš gretimai esančio 
"Torvastado ūkio. Sigurdas įsakė virš didžiausios versmės pasta- 
tyti palapinę, žemėti mirusiųjų kūnai buvo apiplauti joje. Paskui 
juos suvyniojo į drobules ir paguldė į karstus. Karstus vyrai 
padėjo ant skersinių, kiekvieną iš jų nešė du arkliai. 

Sigurdas pažvelgė į žmones iš Torvastado. Nė vienas jų nedrį- 
so prisiliesti prie karstų sėkmei ar tam, kad išgelbėtų savo sielą. 

Po to houliečiai jojo per Lingdalsheidą ir Tingo slėnį, tačiau 
niekas nesiartino prie karstų, norėdami prisiliesti — nei raiši, 
nei akli, o iš po tirpstančio sniego lindo tuščia ir juoda žemė. 

— Gerasis Dieve, — meldėsi Sigurdas. — Padaryk taip, kad 
visa ši auka nenueitų perniek! Liepk visiems kunigams skam- 
binti varpais ir palaiminti mano tėvą ir brolius. 

Jie kirto Legjarbrjoutą, o paskui, merkiant lietui, būrys tęsė 
kelionę aplink Hvalfiordą. Borgarfiorde visos durys šiauriečiams 
buvo užvertos, lyg borgarfiordiečiai būtų nedrįsę pasirodyti jiems 
dėl savo išdavystės Sioidafedlyje. 

Būrys pasiekė Vaskardą. Dar neprijoję Hieradsvahtno, jie iš 
tolo pamatė, kad ledas, dengęs upę, aptirpęs ir persikelti į kitą 
krantą ledu įmanoma tik vienoje vietoje. 

— Ledas sulūš mums po kojomis, — tarė Sigurdas. 

— Kitaip mums teks smoksoti čionai ligi pavasario, — tarė 
Oulavas Toumasonas. — O to man visai nesinori. 

Oulavas pavarė arklį ant ledo. Ledas net nesubraškėjo. Jis 
pamojo karavanui su karstais sekti iš paskos. Kai visi jau buvo 
persikėlę, Hieradsvahtno ledo tiltas su triukšmu skilo. 

Būrys nujojo Hryshaulsu. Tarpekliuose klegėjo paukščiai. 
Pasiekę Djauhknsteino akmenį jie išgirdo skambant varpą. 
Tai buvo Numirėlių varpas'. Jis gaudė be perstojo, kol kara- 
vanas slinko slėniu, o kai tik vyrai įžengė į kiemą, varpas 
skilo. 

Kieme jų laukė Helga ilgais nesušukuotais plaukais. Jos vei- 
das buvo kaip uola, 0 jai už nugaros stovėjo raudanti minia. 


Oulavo Toumasono skruostas pamažu gijo. Jo senelė, išma- 
niusi vaistažoles, pridėjo jam prie žaizdos žolių ir jos veikiai 
ištraukė pūlius, kurių Oulavui buvo prisirinkę prieš išjojant į 
Skaulholtą. 

Džiaugsmas apleido Hijaltadalį. Seniau Oulavas negalėjo įsi- 
vaizduoti gražesnės vietos visoje žemėje, tačiau jam atrodė, kad 
jis leidžia dienas Helyje. Per Velykas mišias laikė Sigurdas. Ou- 
lavas Toumasonas nepasirodė iškilmėse. 

Visą žiemą po tėvo ir brolių egzekucijos Sigurdas kruopščiai 
surašinėjo visą vyskupijos turtą į knygą. Sėdėdamas tėvo studi- 
joje loiduno troboje ir pasibalnojęs nosį akiniais, kaip buvo nu- 
sižiūrėjęs iš Pietro Einarsono, jis užrašinėjo savo pastabas. 
„Šešiolika ryšulių verpalų", — smulkmeniškai įrašė Sigurdas į 
registrą. Jis ilgai galvojo, kaip įvardinti išlaidas, kaštavusias tė- 
vui perduoti per Ernstą Volfą laišką į Vokietiją. Tas laiškas turė- 
jo išspręsti visas problemas. „Laiškinis sprendimas", — įrašė 
Sigurdas, — „40 guldenų""'. 

Jis supyko išgirdęs, kad Oulavas Toumasonas per Velykas 
nebuvo mišiose, ir įsakė pašaukti jį pas save. 


* Pasakojama, kad vos Houlų kariai prijojo Hryshaulsą, Numirėlių varpas ėmęs 
skambėti savaime. 
** Guldenas — auksinė moneta. 

— Tu neateini į šventines pamaldas, o šlaistaisi laukais kaip 


pagonis. 
Sunėręs rankas, Oulavas Toumasonas tylėjo. 
— Atsakyk man, vaike! — įniršęs riktelėjo Sigurdas. 


— Gali būti, kunige Sigurdai, kad tu išpažįsti naująjį tikėji- 
mą, — atsakė Oulavas. — Tačiau aš — ne. 

— Ką nori tuo pasakyti? — šiurkščiai paklausė Sigurdas. — 
Ar ketini mokyti mane krikščionybės? 

— Aš prasčiau išmanau tą tavo Liuterį už tave, — atsakė 
vaikinas, — tačiau viena aš tikrai žinau — moteriai nevalia lai- 
kyti mišių. 

— Ką čia paistai? — šaltu kaip ledas balsu tarė Sigurdas. 

— Niekada neperdaviau tau tėvo linkėjimų, — atsakė Oula- 
vas Toumasonas, — kuriuos manęs paprašė perduoti vienas šiau- 
rietis, matęs, kaip jiems nukirto galvas. 

Sigurdas laukė. 

— Prieš žengdamas prie kaladės, tėvas pasakė: „Perduok nuo 
manęs į šiaurę linkėjimus mano sūnui Tourunai ir mano dukte- 
riai Sigurdui". 

— Jis taip pasakė? — Sigurdas nustėro ir susigriebė už šir- 
dies, lyg staiga pajutęs dieglį. 

Oulavas Toumasonas išėjo. Jis pirmą ir vienintelį kartą savo 
gyvenime pamelavo. Oulavas abejojo, kad Sigurdas mėgintų iš- 
siaiškinti, ar jis kalbėjo teisybę. Vargu, ar jis troško išgirsti tėvo 
linkėjimus dar sykį. 


44 
Trys karo laivai 
Birželis, 1551 


Kuo toliau laivas plaukė į Atlanto vandenyną, tuo dažniau jie 
juokdamiesi sukiojo savo smilius sugniaužtose saujose. 

Oulavas Hjaltasonas daugmaž suprato, ką šis ženklas turėtų 
reikšti. Jis nepavydėjo jaunoms merginoms tų dienų, kai samdi- 
niai ugnimi ir kalaviju šluos šiaurę. 

Laivai buvo trys: vienas turėjo plaukti į Strioimsviką, o kiti du — 
į Šiaurės Islandiją. Laivui, plaukiančiam į Strioimsviką, vadova- 
vo Ohtis Stygsonas. Kristianas III jam buvo įsakęs joti su vyrais 
į Altingą, įvesti jame tvarką ir priversti visus prisiekti karaliui 
ištikimybę — jei ne geruoju, tai su ginklo pagalba. Kartu su 
Ohčiu vyko Pietras Einarsonas, kunigas Gyslis iš Selauradlio ir 
Egertas Hanesonas. Egertas buvo išvykęs į Daniją pavasarį. Ka- 
ralius suteikė jam vietininko titulą vietoje Mulės, ir Egertas tu- 
rėjo paremti Ohtį Altinge. 

Kristianas III praleido begales dienų savo pilyje Niuborge, 
ruošdamasis šiam didžiai brangiam žygiui, kurio pagalba jis ke- 
tino galutinai palenkti tą neklusnųjį vyskupą Jouną Arasoną ir 
jo sūnus, Arį ir Bjodną. 

Iš horizonto išnirus žemei, „Angelas“, „Dovydas“ ir „Gabrie- 
lius" iškėlė Danijos vėliavą ir saliutuodami iššovė pabūklais. 
„Gabrielius“, Oulavo Hjaltasono laivas, pasuko į šiaurę, lydimas 
„Angelo“. Oulavui buvo patikėta rodyti kelią įplaukiant į Eija- 
fiordą. Jis taip pat gerai pažinojo vietinius žmones ir galėjo pa- 
rinkti geriausius vedlius per Heljos dykrą arba pats vesti 
kariuomenę. Taip jis buvo pažadėjęs karaliui, kai jie atsisveikin- 
dami spaudė vienas kitam rankas. Laivams vadovavo Kristianas 
Trondarsonas ir Akselis Julis — abu didžiai patyrę jūrų laivyno 
karininkai. Tarp karių buvo keli danai, tačiau didžiąją dalį suda- 
rė samdiniai iš Vokietijos. Tai buvo margas nuožmių ir kovose 
užsigrūdinusių karių būrys. Jie tikėjosi lengvos pergalės, grobio 
ir moterų — geruoju ar bloguoju. Greičiausiai, tiesa, bloguoju. 
Ar bent jau taip Oulavui pasirodė, klausantis jų kalbų. 

Kol buvo Danijoje, Oulavas Hjaltasonas visą laiką gyveno 
pas Pėterį Paladijų, kur jis buvo ruošiamas vyskupystei. Visas 
savo dvasią užgulusias sunkias mintis jis suvertė Dievui. Dėl 

Dievo reikėjo išvalyti tikėjimą. Argi Senajame Testamente ne- 
minimi karo žygiai ir karo grobis? Argi ne pats Viešpats dova- 
nojo pergales mūšiuose? Darbas buvo vardan Dievo, o jei kas 
išeitų ne taip, kaip planuota, kaltę bus galima suversti Jounui 
Arasonui. Oulavas Hjaltasonas pagalvojo, kaip persimainys vys- 
kupo Jouno Arasono veidas, kai jis išvys besiartinančią kariuo- 
menę. Galbūt jam pavyks įtikinti vyskupą atiduoti vyskupiją 
geruoju prieš praliejant kraują? Tačiau širdyje jis žinojo, kad 
karių akivaizdoje Jounas Arasonas nieku gyvu nesižemins. Jis 
turėjo per daug puikybės ir per daug geidė išlikti žmonių at- 
mintyje toks, koks buvo Ulavas Engelbrektsonas. Tačiau jis tu- 
rėjo būti priblokštas, sužinojęs, kad jokia pagalba iš Vokietijos 
neateis — net ir pasiūlius šitiek žuvies. Greičiausiai jis bandys 
apginti Houlus su tiek valstiečių, kiek jam pavyks surinkti. Ou- 
lavas buvo girdėjęs, kad karalius pagrasino hamburgiečiams pas- 
kandinsiąs visą jų laivyną už tai, kad jie vežiojo Jouno Arasono 
laiškus kaizeriui Karoliui, nebent jie sumokėtų baudą, tolygią 
dvigubai metinei šalies nuomai, kurią mokėdavo Mulė. Ham- 
burgiečiai susimokėjo. 

— Kad Dievas pasiųstų mums rūką, — tarė Oulavas Hijalta- 
sonas Akseliui Juliui. — Tuomet jie mūsų nepastebės ir nespės 
surinkti kovotojų. 

Tačiau Dievas nepasiuntė jokio rūko. Šalis maudėsi saulė spin- 
duliuose, prie kranto dužo putotos bangos, ir lengvas vėjelis 
plazdeno lėtai slenkančių fregatų bures. „Jeigu nepapūs pake- 
leivingas vėjas, — pamanė Oulavas Hjaltasonas, — jiems užteks 
laiko parjoti iš Altingo ir įspėti Jouną Arasoną. Tuomet jis su- 
šauks visą armiją ir paves ją Ariui." Širdyje jis vėl pajuto tą 
senąją pagarbą Jounui Arasonui, kuri paversdavo jį vaiku, pir- 
mąsyk priimančiu komuniją. Jis tebebuvo ten, tas šuniškas pa- 
klusnumas, ir Oulavas Hjaltasonas keikė pats save, tačiau nieko 
negalėjo sau padaryti. 

Fregata „Gabrielius“, šis didžiulis laivas su šimtu bezdančių 

ir besituštinančių kareivių su alebardomis, kardais, ietimis ir 
patrankomis, praplaukė pro Grimsėjaus salą ir, papūtus pakelei- 
vingam vėjui, pasuko į platųjį Eijafiordą. Oulavas Hjaltasonas, 
priėjęs prie dešiniojo borto, pirštu parodė Akseliui Juliui ir Kris- 
tianui Trondarsonui į Svarvadardalio pusę: 

— Der ind, — tarė jis. — Og sa kommer mand til Helja og 
derfra til Holar!“ 

— Og til biskop Arason", — atsakė Akselis Julis. Jis buvo 
aukšto ūgio ir pagyvenęs, jo plaukai tebebuvo juodi kaip kran- 
klio plunksnos, o veidas įdegęs ir įsitempęs, tačiau dantys jau 
visiškai išgedę. 

— Man hdber biskop Arason og hans sanner er kommet til 
fornuft", — tarė Akselis Julis. 

— Det er de sagtens ikke. Men i hvert fald sa md vi se at fd 
bragt dem til fornuft", — tarė Oulavas Hjaltasonas. Nė vienas 
neatsakė — abu vyrai žvelgė į pro šalį plaukiančią žemę. Oula- 
vas pajuto, kad tyla dvelkė į jį blogiu. Ar jie niekino jį? 

Fregata praplaulė pro Lioivausą. Stovėdamas prie dešiniojo 
borto, Oulavas Hjaltasonas lydėjo akimis savo kleboniją, stūk- 
sančią ant stataus šlaito. Jam pasirodė, kad po laukus triūsia 
žmonės. Užsikorę ant vantų, jūreiviai ėmė vynioti bures. Kiek 
atsilikęs fiorde bolavo „Angelas“. 

Vėjas nurimo. Jie praplaukė pro Gausus. Ten, kaip visuomet, 
virte virė gyvenimas. Oulavas Hjaltasonas parodė jiems pirštu į 
Odeirio kyšulį. Laivas buvo paleistas dreifuoti palei krantą. Pas- 
kui buvo išmestas inkaras. Fiordas buvo toks ramus, kad inkaro 
sukelti raibuliai neskubėdami pasiekdavo krantą. Karininkai se- 
kė akimis pakrantę. Jei jų ir laukė pasala, buvo neįmanoma 
įspėti, iš kurios pusės. 

* Ten. O tada pasieksime Helją ir iš ten — Houlus (dan.). 
* Ir vyskupą Arasoną (dan.). 
* Reikia tikėtis, kad vyskupas Arasonas ir jo sūnūs atėjo į protą (dan.). 


* Aišku, kad ne. Tačiau bet kuriuo atveju mes turime atvesti juos į protą 
(darkyta danų k.). 

Pasirodžius Žemei, samdiniai nebesukinėjo pirštų saujose. 

Akselis Julis įsakė nuleisti dvi valtis. Į kiekvieną jų tilpo po 
trisdešimt vyrų. Oulavas Hjaltasonas plaukė pirmąja valtimi. Jam 
atrodė baisiai keista sugrįžti į Islandiją, beveik metus praleidus 
užsienyje. Odeirio smėlis subrazdeno valties pirmgalį. Keli vai- 
kiūkščiai, atbėgę prie kranto, stebėjo valtis ir žmones. Oulavas 
Hjaltasonas nesušlapdamas kojų iššoko į krantą. Vaikai ant kranto 
tebežiūrėjo. 

— Ei, tu užsienietis? — paklausė jie. 

Oulavas tik dabar susivokė, kaip dabitiškai jis buvo apsiren- 
gęs. Jis vilkėjo danų kilmingųjų luomo drabužius: ant galvos 
juoda skrybėlė su ilga, už juostos užkišta plunksna, mūvėjo rau- 
donas kelnes ir aukštaaulius suvarstomus batus. Jis buvo apsi- 
vilkęs išdirbtos odos švarką, baltus marškinius ir pasirišęs geltoną 
kaklajuostę. 

— Ne, — atsakė jis. — Aš islandas. Aš kunigas Oulis iš 
Lioivauso. Ar turite kokių naujienų, vaikai? 

— Bet jie — užsieniečiai, ar ne? — paklausė vaikai, žiūrėda- 
mi į samdinius, lipančius su savo nešuliais į krantą. Jie dirbo 
vikriai. Daugelis neramiai dairėsi gyvenvietės link, lyg nuogąs- 
taudami antpuolio. 

— Taip, — tarė Oulavas Hjaltasonas. — Pasakykit man, vai- 
kai, kas girdėti fiorde ir kiturė Gal esate ką nors girdėję apie 
senąjį vyskupą Jouną Arasoną Houluose? 


— Vyskupas Jounas mirė, — atsakė drąsiausias. — Jis nuėjo 
pas Dievą. 

— Ką tu kalbi? — paklausė Oulavas Hjaltasonas. Palinkęs virš 
vaiko, jis suėmė jo rankas. — Nejaugi vyskupas Jounas mirė? 

Jis pajuto, kaip jį užlieja neapsakomas džiaugsmas. 

— Taip, — tarė vaikas. — Taip pat ir jo sūnūs — Aris ir 
Bjodnas. 


— Irjie? — paklausė Oulavas Hjaltasonas. Jis pajuto, kaip jo 
veidą akimirksniu išpylė prakaitas. — Ar žiemą buvo epidemija? 

— Ne, — atsakė vaikas. — Jiems nukirto galvas. 

— Ką? Jiems nukirto galvas? Ką tu kalbi, vaike! O kas nuti- 
ko Sigurdui? 

— Jis vis dar su galva. 

Po to visi klegėdami puolė jam pasakoti, kaip vyskupas jojo 
į Sioidafedlį ir kaip jie buvo suimti, kaip juos išgabeno į Skaul- 
holtą, kaip paskui jiems nukirto galvas ir apie šiauriečių kerštą. 
Kai Oulavas Hjaltasonas pagaliau viską suprato, valtys jau buvo 
išplaukusios atvežti kitų kareivių. „Angelas“ tuo metu kaip tik 
buvo pasiruošęs išmesti inkarą. Samdiniai, likę krante, dėl viso 
pikta nepaleido iš rankų ginklų, nors Oulavui Hjaltasonui fior- 
das niekuomet neatrodė ramesnis. 

Antruoju reisu atplaukė abu karininkai. 

— Det hele er overstūet, Jon biskup og hans sanner er dade*! — 
sušuko Oulavas Hjaltasonas, valtims dar nepasiekus kranto. 

— Hvis det betyder, at vi ikke fūr lov til at kneppe pigerne, sd 
er det overhovedet ikke gode nyheder“, — tarė vienas iš vyrų 
jam už nugaros. 

Karininkams išlipus į žemę, Oulavas Hjaltasonas papasakojo 
jiems, kas nutiko. Tačiau Akselis Julis ir Kristianas Trondarso- 
nas žiūrėjo į visa tai gana atsargiai ir atidžiai sekė vaikus, kurie 
galėjo būti suplanuotos pasalos dalis. Jie įsakė kariams išsiri- 
kiuoti ir stebėti apylinkes, o valtis pasiuntė atvežti likusių karių. 

Netoliese stovėjo senas ūkis su daugybe trobesių. Oulavas 
Hjaltasonas gerai pažinojo ten gyvenusį ūkininką. Tas patvirti- 
no žinias. 

— Jis malėsi čionai visą pavasarį — tas jo įsūnis iš Houlų. 

— Kas toks? 

— Tas, su randu. Tavo bendravardis Toumasonas. Jis spėjo, 
kad jūs atplauksite, ir buvo pastatęs sargybą. 


* Viskas praėjo. Vyskupas Jounas ir jo sūnūs mirę (darkyta danų k.). 
* Jeigu tai reiškia, kad mes negausime dulkinti merginų, tai yra visiškai prastos 
naujienos (dan.). 

— Nejaugi jis renka armiją? — nustebęs paklausė Oulavas 
Hjaltasonas. 

— Šito aš nežinau, — atsakė ūkininkas. — Galiu tau papasa- 
koti, ką matau, o kas dedasi kitapus Heljos, neturiu jokio supra- 
timo. 

Kariai nužygiavo Gausų link, o valtys nuplaukė į „Angelą“ 
parvežti maisto ir palapinių. 

Buvo nuspręsta pasiųsti Oulavą Hjaltasoną su dviem vyrais 
pašnipinėti. Jo palydovai turėjo apšniukštinėti tvirtovę ir grįžę 
pranešti, ar tvirtovę verta pulti visai armijai. Tačiau Oulavas vis 
tiek nesitikėjo rimto pasipriešinimo. Houlams dabar greičiausiai 
vadovavo Sigurdas, o jis buvo ištikimas karaliui ir Liuteriui. Vi- 
sų pirma Liuteriui. 

Kariai buvo nepatenkinti, kad negaus kariauti bei prisiplėšti 
Gausuose grobio. 


Sigurdas po pietų meldėsi bažnyčioje, kai staiga po Paskuti- 
niojo teismo paveikslu prasivėrė durys. Tarpduryje stovėjo mo- 
tina. Jis vėl atsisuko į altorių, tikėdamasis, kad ji palauks arba 
prisės ant suolo, matydama, kad jis meldžiasi. Tačiau durys ne- 
užsidarė — motina tebestovėjo tarpduryje. 

"Tuomet Sigurdas lėtai pakilo ir nuėjo prie motinos: 

— Kas nutiko, motinė 

— Atvyko svečiai — tarė ji. 

— Kokie svečiai? 

— "Tie, nuo kurių apsiginti tavo tėvas pastatė tvirtovę. 

Sigurdas išblyško. Jam teko giliai įkvėpti oro. Vieną akimirksnį 
jam norėjosi bėgti lauk iš bažnyčios, šokti ant arklio ir kartu so 
motina gelbėtis bėgant. 

— O kur tie svečiai dabar yra? 

— Galbūt už dienos kelio. Arba daugiau. Mums buvo praneš- 
ta, kad anksti ryte į fiordą įplaukė laivai. Greičiausiai tas velnias 
Oulavas Hjaltasonas rodo jiems kelią. 

— Vadinasi, mes turime laiko apgalvoti veiksmus, — tarė 
Sigurdas. 

— Jei nori mano patarimo, — tarė ji, — tai sekime paskui 
tėvą ir brolius į mirtį. 

— Tai prastas patarimas, — tarė jis. — Ir visai nenaudingas. 

— Sušauk kovotojus, — tarė ji, — ir ginkime Houlus. 

— Mano tėvui ir Ariui kritus, niekas nebenorės kautis, — 
atsakė jis. 

Motina pažvelgė į antkapinį akmenį sau po kojomis. 

— Juokinga, — tarė ji, — kad prisikėlimas mums reiškia 
gėrį. Daug kam teks atsiskaityti ne tik prieš tėvą danguje, bet 
taip pat ir tėvą, kurį turėjo žemėje. 

— Jei užsieniečių kariuomenė ko nors čia ieško, — tarė Si- 
gurdas, — tai tavęs. Tau reikia bėgti — kartu su Jouno Arasono 
turtais. Aš noriu išgelbėti tave nuo blogo elgesio — tave gali 
išvežti į užsienį, įmesti į danų kalėjimą, o gal net ir nužudyti. 

— Aš niekada nesitrauksiu iš Houlų! 

— Neversk manęs prievarta išvežti tavęs, — tarė jis. 

Pašaukęs vyskupijos prižiūrėtoją ir kelias moteris, Sigurdas 
įsakė jiems paruošti maisto, drabužių ir palapinių ilgai kelionei. 
Hamburgiečiai buvo viską apgalvoję — sandėliuose prie Kolkos 
žiočių jie turėjo keletą žemės spalvos palapinių, kuriose bėgliai 
galėjo pasislėpti. Sigurdas pasiuntė raitelį atnešti vienos palapi- 
nės. Dauguma katedros brangenybių buvo sukištos į maišą ir 
užkastos tvarte. 

Sigurdas pats paėmė nuo altoriaus kieliką, kurį Jounas Ara- 
sonas buvo įsakęs nukaldinti Vokietijoje iš vyskupo Gohtskaul- 
ko Nikulausono aukso, ir nunešė jį motinai. Ji stovėjo kieme, 
pasiruošusi kelionei. 

— Aš noriu, kad tu pasiimtum jį su savimi, — tarė jis. — Tai 
didžiausia Houlų katedros brangenybė. 

— Ne, palikime jį čia, — atsakė Helga. — Oulavas Hijaltaso- 
nas greičiausiai bus jiems papasakojęs apie šį kieliką. Neradę 

jo, užsieniečiai greičiausiai sudegins katedrą, o tada kartu su- 
degs ir Paskutiniojo teismo, ir altoriaus paveikslai, o tatai būtų 
didžiausias nuostolis. 

Helga išjojo į Vindaurdalio slėnį ir, kol užsieniečių kariuo- 
menė buvo šalyje, slėpėsi ant Gloudafeikio šlaitų. 

Vos Helga Sigurdardouhtir su savo palydovais dingo iš akių, 
Sigurdui buvo pranešta, kad kažkokie raiteliai — greičiausiai 
užsieniečiai — kėlėsi per brastą. Jis nuėjo į tvirtovę. Du raiteliai 
buvo jauni, niekuo neprisidengę galvų, o trečiasis atrodė pagy- 
venęs ir dabitiškai apsirengęs. Savo didžiam palengvėjimui Si- 
gurdas pamatė, kad tai Oulavas Hjaltasonas. 

— Jau sužinojau viską, kas įvyko žiemą, — jiems pasisveiki- 
nus, tarė Oulavas Hjaltasonas. — Mums nebūtina daugiau apie 
tai kalbėtis. — Jis atsisuko į abu danų kareivius — strazdanotus 
šviesiaplaukius vaikinus. Jie mandagiai ištiesė Sigurdui rankas. — 
Jei tu duosi jiems nepavargusius arklius, jie galės joti atgal ir 
pranešti kariuomenei, kad čionai, Houluose, jokio pasipriešini- 
mo nebus. Tikiuosi, galiu tai perduoti? 

— Gali, ačiū Dievui, — atsakė Sigurdas. 

— Gerai, — tarė Oulavas Hjaltasonas. 

Kiek pailsėję danai išvyko atgal. Oulavas su Sigurdu apsikei- 
tė naujienomis. Tačiau ir vienas, ir kitas vengė paminėti tai, kas 
abiem rūpėjo labiausiai — kuris iš jų taps Houlų vyskupu? 

Šiaurės Islandijos kunigai savo kandidatu buvo išsirinkę Si- 
gurdą. Tačiau patvirtinimas turėjo ateiti iš karaliaus. 

— O kur ponia Helga? — atsargiai paklausė Oulavas, kai 
jiedu jau buvo bemaž apie viską pakalbėję. 

— Šito tau jokiu būdu negaliu pasakyti, — šaltoku balsu atsa- 
kė Sigurdas. — Ir net jei žinočiau, nepasakyčiau, — pridūrė jis. 

— Tai reiškia, ji pabėgo, — tarė Oulavas Hjaltasonas. — Turiu 
tau naujienų! Prieš kariuomenei išvykstant iš šalies, visi turės 
prisiekti karaliui ištikimybę Odeiryje. Kariai neišvyks ligi visi ne- 
bus prisiekę. Rytoj čionai greičiausiai atvyks Akselis Julis ir Kris- 

Lianas Trondarsonas ištirti tvirtovės. Be jokios abejonės, jie norės, 
kad tu vyktum kartu su jais į Eijafiordą duoti karaliui priesaikos. 

— Kodėl turėčiau sekti motinos pavyzdžiu? — paklausė Si- 
gurdas. — Tačiau, kita vertus, aš senų seniausiai prisiekiau ka- 
raliui ištikimybę, tau pačiam girdint. Tokie dalykai nekartojami. 

— Jau prabėgo daug laiko, — tarė Oulavas Hjaltasonas. — Ir 
dabar gali prireikti naujų priesaikų, — pridūrė jis, nepaaiškin- 
damas, ką turėjo galvoje. Sigurdas nusprendė daugiau ir ne- 
klausinėti. Kuo mažiau jis žinojo, tuo mažiau galimybių įsivelti į 
pavojingus reikalus. 


Sigurdas atidavė Oulavui Hjaltasonui savo lovą apatiniame 
Ioiduno trobos aukšte, o pats atsigulė vyskupo studijoje. Jis 
negalėjo užmigti. Lauke tvyrojo poliarinė diena — čia pat Joni- 
nės. Sidabrinė ranka, gaubianti šventojo vyskupo ranką, smok- 
sojo tiesiai jam prieš akis. „Šis apvalkalas dengia žmogaus 
kaulus, — su pasibjaurėjimu pamanė Sigurdas. — Kaip bėgant 
laikui krikščioniškoji bažnyčia galėjo taip nusiristi, kad žmonės 
pradėjo laikytis tokių stabmeldiškų papročių? Kodėl nekabina- 
me žmonių galvų ant Houlų katedros sijų?" Tada jam pasidarė 
kiek ramiau. Šią senąją šventąją vyskupiją reikėjo apvalyti. Da- 
nų kariai, be jokios abejonės, pasiims šitą sidabrinę ranką. Si- 
gurdas su džiaugsmu ją atiduotų. 

Staiga prieš jo akis iškilo tėvas. Prieš sėsdamas prie savo 
darbo stalo, Jounas Arasonas kaskart nusilenkdavo relikvijai. 

Sigurdas gulėjo lovoje negalėdamas sumerkti akių ligi pat 
ryto. Galų gale jis atsikėlė iš lovos. Daugiau jis nebegalėjo 
čionai tverti. Jis norėjo į gryną orą, nueiti į bažnyčią ir pasi- 
melsti. 

Sigurdas apsivilko ir koptais nusileido žemyn, pavydėdamas 
Oulavui Hjaltasonui dvasios ramybės ir švarios sąžinės — taip 
energingai knarkė Lioivauso kunigas. 

Tačiau išėjus į lauką, Sigurdui dingo ūpas eiti į bažnyčią. 

Palaidojus joje tėvą ir brolius, bažnyčioje radosi silpnas lavonų 
kvapas. Tą kvapą juto ne tik Sigurdas. 

Jis nuėjo prie senojo altoriaus, prieš kurį taip dažnai melsda- 
vosi, kai buvo dar vaikas — prie Gvendo altoriaus Houlabirdos 
kalne". Apsiavęs geresnius batus, šviesią vasaros naktį jis nu- 
žingsniavo žole apaugusiu šlaitu, paskui po truputį pradėjo kilti 
stačiu šlaitu aukštyn. Kai jis pasiekė altorių, saulė jau buvo 
užkopusi sulig kalno viršūne. Atsiklaupęs prieš altorių, Sigurdas 
suprato, kad atėjo čionai ne pasimelsti, o pasislėpti. 

Po pietų jis išvydo apie tris dešimtis danų, jojančių į Houlus. 
Jis matė, kaip danai užeina į visus trobesius. Tuomet Sigurdas 
pasitraukė į siaurą tarpeklį tarp uolų ir pralaukė ten visą naktį 
bei nemažą kitos dienos dalį — ligi buvo tikras, kad kareiviai 
jau bus palikę vyskupiją. 


Jodamas palei šalčiu alsuojantį ledyną, Kristianas Trondarso- 
nas negalėjo atsistebėti tuo, kaip jis ir jo būrys buvo sutiktas 
Grunde. Jis nuvyko į Grundą su keturiolika vyrų ieškoti sidabro 
ir kitų bažnyčios brangenybių bei priversti Touruną, vyskupo 
Jouno Arasono dukterį, pripažinti, kad Grundą ji gavusi kaip 
leną iš karaliaus“'. Jis nežinojo, ko tikėtis, tačiau tik ne tos siau- 
bingos raganos, kuri sugebėjo atsispirti beveik dviem dešimtims 
kareivių. O jau jos bjaurumas! Visose savo kelionėse po pasaulį 
Kristianui Trondarsonui nebuvo tekę išvysti atgrasesnės moters. 
Žmonės kalbėjo, kad Touruna — kaip iš akies luptas Jounas 
Arasonas. Tuo Kristianas nė neabejojo. Ji atrodė kaip senas ka- 
talikų vyskupas su moters drabužiais. 

Bažnyčioje nebuvo rasta jokių brangenybių — net pagrasi- 
nus kankinimais. 

Akmenų nuobirynai, uolos, ledas ir tarpekliai. Islandijos slė- 


* Buvo tikima, kad vyskupas Gvendas (Gudmundas Gerasis) rytais ant 
Houlabirdos kalno melsdavosi. 
** T. y. valdo Grundą karaliaus įgaliojimu. 

niuose ir dykrose buvo patogu surengti pasalą. Kristianas Tron- 
darsonas nužvelgė savo karius. Šitiems jauniems eržilams labai 
pasisekė, kad Jounas Arasonas iškeliavo į dausas jiems dar ne- 
pasiekus Islandijos. Jei Kristianas būtų buvęs Jouno Arasono 
vietoje, su keliais gerai apmokytais vyrais jis būtų galėjęs leng- 
vai suriesti bet kokius įsibrovėlius. 

Į pavakarį jie pasiekė Houlus. Vyskupija Kristianui Trondar- 
sonui nepadarė didelio įspūdžio. Tai buvo įprasti skandinaviški 
pastatai su tamsiai dažytomis durimis po kraigu. Tačiau pati 
bažnyčia jam pasirodė daug didingesnė, nei jis įsivaizdavo. Jis 
netgi pamanė, kad būtų verta nuplėšti nuo stogo vario plokštes, 
tačiau tokiam darbui trūko ir Žmonių, ir arklių. Be to, viduje 
turėjo būti brangesnių metalų. 

Houluose jų nesutiko niekas. Vyskupijoje tebuvo likę vaikai, 
seniai ir keli darbingo amžiaus vyrai, kurie nekėlė jokios grės- 
mės. Jei ne Oulavas Hijaltasonas, Kristianas jokiais būdais nebū- 
tų susikalbėjęs su vietiniais, nes visi kalbėjo visiškai nesuprantama 
kalba. Oulavas Hjaltasonas aprodė jam vyskupiją, bažnyčią, vys- 
kupo studiją bei kitus pastatus, kuriuos buvo verta apieškoti. 
Jiems pavyko rasti nemažai sidabro — tiek, kad galėjo pilnai 
apkrauti arklį. Vyskupo studijoje jie aptiko sidabrinę ranką. Baž- 
nyčioje vyrai išvydo neregėto dydžio auksinę taurę — tokios Kris- 
tianas Trondarsonas dar nebuvo regėjęs, nors savo gyvenime 
buvo aplankęs daugel pasaulio kraštų. Kielikas stovėjo ant alto- 
riaus, ir Kristianui pasirodė, kad Oulavas Hjaltasonas rodo jį 
netgi su tam tikru pasididžiavimu. 

Oulavas Hjaltasonas sakėsi gimęs ir užaugęs Houluose ir ga- 
lėjęs prisiekti, kad bažnyčioje daugiau nebelikę vertybių iš bran- 
giųjų Metalų. 

— Nebent norite pasiimti altoriaus paveikslą, — tarė jis. — 
Kiek žinau, Jounas Arasonas nupirko jį Hamburge ir padovano- 
jo bažnyčiai. Paveikslas kainavo didelius pinigus. 

— O kam“ — atsakė Kristianas Tordarsonas. — Tau nevalia 

garbinti jokių atvaizdų žemėje, sako Viešpats. — Kristianas mo- 
kėsi krikščionybės tiesų pas Pėterį Paladijų. — Jūs, islandai, 
galite patys sukapoti jį malkoms. 

Jis pats atidžiai apžiūrėjo bažnyčią. Greičiausiai Oulavas Hijal- 
tasonas kalbėjo teisybę, sakydamas, kad bažnyčioje nebebuvo 
likę jokių brangenybių. Kitaip argi žmonės būtų palikę patį ver- 
tingiausią daiktą? Kristianas Trondarsonas išvertė vyskupo stal- 
čius, tačiau juose terado visokios smulkmės — daugiausia 
kelioninių suvenyrų, kurie neturėjo jokios vertės. 

Houluose jie užtiko kelias dailias valstietes, ir keli Kristiano 
vyrai ėmė meilintis joms. Tačiau, atrodo, ne visiems sekėsi vie- 
nodai. Pačiam Kristianui tokie dalykai jau buvo pabodę. 

Naktį jis pabudo vyskupo studijoje nuo gerai pažįstamų gar- 
sų — kažkuris vyrų apačioje dulkino valstietę, kuri dėl kažin 
kokios priežasties kartkarčiais tyliai sucypdavo. 


Oulavui Hjaltasonui su užsieniečių kareiviais pasitraukus iš 
Houlų, Sigurdas nusileido iš Gvendo daubos. Jis buvo dėkingas 
Oulavui, kad tas jo neišdavė. Be jokios abejonės, jis įtarė, kur 
Sigurdas pasislėpęs. 

Jie išsivežė puikųjį aukso kieliką ir kitas brangenybes — šitai 
jis iš karto pastebėjo. Pasiėmęs kastuvą, jis paknaisiojo po mėš- 
lą tvarte — ten buvo palėptas maišas su sidabru. Sigurdas juto 
tylią moterų ir darbininkų neapykantą, nukreiptą į save — visi jį 
niekino. Jis vienumoje pavalgė, trokšdamas kuo greičiau atsi- 
durti Grenjadarstade, pas savo žmoną ir vaikus. Vėlai vakare jis 
atsigulė miegoti, tačiau naktį atsibudo. Buvo Joninės. Jis nuėjo 
į bažnyčią pasimelsti ir paprašyti Dievo pagalbos. 

Sigurdas atsiklaupė prie altoriaus. Jis užmerkė akis, tačiau stai- 
ga pajuto, kad bažnyčioje jis ne vienas. Jis atsistojo ir atsigręžęs 
pamatė, kad už kelių žingsnių nuo jo stovi tėvas. Vyskupas meiliai 
žvelgė į savo sūnų. Sigurdas bandė kažką pasakyti, tačiau negalėjo 
nė žodžio ištarti. Jis žengė žingsnį tėvo link, tačiau Jouno Arasono 

atvaizdas išnyko. Tada Sigurdas pamatė du vyrus, stovinčius baž- 
nyčios gale. Tai buvo jo broliai — Aris ir Bjodnas. Sigurdas 
nematė jų veidų, tačiau pažino juos iš rankų. Abu broliai, žengę 
po Paskutiniojo teismo paveikslu, atsisuko į Sigurdą. Sigurdas 
nesugebėjo išskaityti, ką bylojo jų veidai. Žaizdų ant jų nesima- 
tė. Staiga jo tėvas pakėlė ranką, duodamas jam ženklą prieiti, o 
pats apsisuko. Po to vyskupas su sūnumis išėjo pro duris, užda- 
rydami jas — jie neperplaukė kiaurai durų kaip vaiduokliai. 

Sigurdas kelias minutes stovėjo sustingęs. Paskui jis spar- 
čiais žingsniais nuskubėjo į bažnyčios prieangį — ten nieko 
nebuvo. Jis išėjo į lauką. Numirėlių varpas, nors ir buvo suski- 
lęs, tyliai gaudė kaip visuomet, kai per didžiąsias šventes juo 
būdavo ilgai skambinama. Grindų liukas buvo užrakintas. Ant- 
kapinis akmuo nepajudėjęs iš vietos. Nejaugi kas nors atėjo 
apsirengęs mirusiųjų drabužius? Ne, tai buvo neįtikėtina! Tai jo 
tėvas ir broliai buvo atėję aplankyti jo iš mirusiųjų karalystės. 
Tačiau dėl ko? Jis mojo man prieiti? Ir jo veidas buvo meilus. 
Kaip ir tuomet, kai dar būdamas gyvas jis norėdavo, kad aš 
padaryčiau tai, kas man pačiam būdavo į naudą. Jis nori, kad aš 
vykčiau ir Odeiryje stočiau prieš danus! Nenusileisčiau jiems, 
lygiai kaip tėvas! Ir nė vienas jų nepasirodė man be galvos. 
Vadinasi, man niekas negresia. 

Sigurdas nuėjęs pasibalnojo arklį. Jam kuo skubiausiai reikė- 
jo pasiekti kitą Heljos pusę. 

Jis visą naktį lėkė per Helją, o Svarvadardalyje pakeitė arklį. 
Jojant pro Gausus, oras buvo kuo ramiausias. Abu karo laivai 
stovėjo išmetę inkarus. 

Sigurdas nujojo į Grundą pas seserį, kuri didžiai nustebo, 
tačiau kartu apsidžiaugė, išvydusi brolį ir patyrusi, kad jis iš- 
siuntė motiną slėptis. 

— Bet argi tau nebaisuė — stebėdamasi paklausė ji. — Kaip 
ten bebūtų, juk esi Jouno Arasono sūnus. Kas žino, kaip tiems 
danų ponams tai gali patikti. 

Paskui ji, gausiai pasūdydama savo kalbą griausmingais keiks- 
mais, papasakojo jam apie savo susitikimą su danų karininkais 
ir kareiviais. 

— Jie vertė mane prisipažinti, kad aš gavau Grundą, savo 
tėvo dovaną, kaip leną! Jei nors ką išmanyčiau, nuskandinčiau 
jų laivus fiorde — garbės žodis! 

Sigurdas beveik negirdėjo, ką ji įsikarščiavusi kalbėjo. „Kaip 
ten bebūtų, juk esi Jouno Arasono sūnus." Žodžiai „kaip ten 
bebūtų" sužeidė jį taip, kad jis net nesugebėjo rasti savyje jėgų 
prabilti apie tai. 

Paskirtu laiku Sigurdas nujojo į Odeirį, kur laukė abu kari- 
ninkai. Jie atrodė ne tokie baisūs, kaip Sigurdas įsivaizdavo. 
Netoli kranto stovėjo jų laivai. Jei Aris būtų gyvas, tikriausiai 
pasiųstų Žmones padegti jų. 

Į šį susitikimą buvo pakviesti visi įtakingesni Eijafiordo kuni- 
gai ir ūkininkai. Šalimais stovėjo visa armija kareivių. Islandams 
buvo perskaitytas karaliaus raštas. Po to visiems buvo įsakyta 
išsirikiuoti į eilę ir vienam po kito pasirašyti. 

Sigurdas buvo lyg apkerėtas. Tai nebuvo įprastinė ištikimy- 
bės priesaika Danijos karaliui. Priesaikos tekste jo tėvas ir bro- 
liai buvo pavadinti „neklusniais bedieviais". 

Visi vienas po kito pasirašinėjo. Ten buvo Ario uošvis, Torlei- 
vas iš Miodruvedlio. Ten buvo Ormas Sturlusonas ir Oulavas 
Hjaltasonas. Eilėje stovėjo kunigai, seni jo tėvo bičiuliai. Visi 
pasirašė nemurmėdami. 

Sigurdas suprato, kam jo tėvas pasirodė jam Houlų katedro- 
je. Jis pasirodė ne tam, kad savo pasirodymo šlove paremtų 
savo sūnų. Ir ne tam, kad lieptų jam išdidžiai sekti paskui save 
į mirtį, nes tuomet jie visi būtų likę be galvų ir pasruvę kraujais. 
Tėvas apsireiškė tam, kad suteiktų jam galimybę kartu tapti 
kankiniu ir pakliūti į dangaus karalystę. 

Eilė po truputį slinko prie stalo, ir visi vienas po kito dėjo 
savo parašus. Vyrai užleisdavo vietą Sigurdui, tačiau tas traukė- 

si vis tolyn ir tolyn į eilės galą. Kariai, žiedu apsupę islandus, 
sekė Sigurdą akimis. Pasirėmę į alebardas, jie kažką kalbėjo 
vieni kitiems ir juokėsi. „Kad aš sekčiau paskui juos į mirtį — 
štai ko jis nori. Jei aš pasirašysiu šį dokumentą, mano našta bus 
sunkesnė už jų. Tuomet šventasis kryžius užguls mano pečius. 
O kodėl aš turėčiau mirti? Man gera gyventi." 

Jis buvo likęs vienas eilėje ir paėmė plunksną. Visi laukė, 
žvelgdami į jį. Ir danai, ir islandai. 

Tuomet jis ėmė ir pasirašė. Padėjęs į šalį plunksną, jis pažvelgė 
į savo vardą pergamente. Jis deginte degino — lyg atvira žaizda. 

Greičiausiai jam buvo apsireiškęs visai ne tėvas. Ir visai ne 
abu jo broliai. Be jokios abejonės, tai buvo velnias su savo pik- 
tosiomis dvasiomis, kuris pasirodė jam bažnyčioje, norėdamas 
savo apgaulėmis įvilioti jį į pinkles. 


45 
Ant Gloudafteikio kalno 
Birželis, 1551 


Helga pabėgo į Gloudafeikio kalną kartu su avių prižiūrėto- 
ju, Oulavo Toumasono seseria Toura ir dar dviem moterimis. Jie 
išlėkė taip skubėdami, kad darbininkas nespėjo pabalnoti mer- 
gaitei, kuriai tebuvo devyniolika, arklio. Senelė norėjo apsaugo- 
ti ją nuo kareivių. Mergaitė laikė įsikibusi rankomis karčių, ir iš 
abiejų — vaiko ir arklio — akių dvelkė tyrumas. Bėgliai kartu 
vedėsi du nešuliais apkrautus arklius ir puikiąją palapinę. 

— Senele, — tarė mergaitė, jiems išjojus iš vyskupijos, — kada 
tu pradėsi siuvinėti kilimą su Islandijos ir mūsų visų istorija? 

— Kažin ar kas beišeis iš šito, — atsakė Helga. — Galbūt kas 
nors kada nors vėliau išsiuvinės šią istoriją. 

— Aš niekuomet anksčiau nemaniau, kad numirti — toks 
palengvėjimas žmogui, — tarė mergaitė. 

— Viešpatie brangiausias, apie kokį žmogų tu kalbi, vaike? 

— Žmogų apskritai, — atsakė mergaitė. 

— Tr ką tu nori tuo pasakyti? Po mirties mažai ką begali 
veikti, išskyrus būti su nelabuoju arba su Jėzumi. 

— Tačiau mirusiajam nebereikia galvoti apie savo skolas. Ir 
jam nebereikia gedėti savo giminių. Ir, kas galbūt visų svarbiau- 
sia, — jam nebereikia keršyti. Jis laisvas nuo viso šito. 

Helga pirmą kartą pritrūko žodžių atsakyti šiam vaikui, kuris 
prieš akimirką buvo toks pat nekaltas, kaip ir jį nešąs arklys. 

Perjoję nuobiryną, jie pasiekė Vindaurdalio slėnį, kuriame 
prieš dvejus metus Oulavas Toumasonas pasivijo bėgantį Mar- 
teiną Einarsoną. Jie nujojo prie Gloudafeikio kalno. Ten jie pa- 
sistatė palapinę, o arklius darbininkas nuvedė į žole apaugusį 
tarpeklį. Palapinė paslėpė moteris nuo pašalinės akies. 

— Senele, — tarė mergaitė, prieš užmigdama po dailiai išsiu- 
vinėtu užtiesalu. — Aš visad maniau, kad Ario ir senelio niekas 
nenugalės. 

Helga pajuto, kaip krūtinėje tvenkiasi pyktis, tačiau susivaldė. 
Pažvelgusi giliau į savo pyktį, ji suvokė, kad pyko ne ant savo 
sūnaus dukters, o ant savo vyro. Ji krūptelėjo, pamaniusi, kad 
išduoda savo gyvenimo draugą. Tačiau jos pirmasis ir paskutiny- 
sis buvo mirę. Argi jai buvo nevalia gedėti savo kūno ir kraujo“ 

Vidury šviesios vasaros nakties Helga sugniaužė kumščius, 
kad nesušuktų iš skausmo. Ji, galingiausia šiaurės moteris, dabar 
susirietusi gulėjo palapinėje, neturėdama kur priglausti galvos. 


46 
Teisingumas 
Liepa, 1551 


Šalia Strioimsviko įlankos, glostoma saulės, stovėjo minia žmo- 
nių. Nė menkiausias vėjelis nejudino žolynų, ir tyla, tyla buvo 

tokia gili, kad kaltinamieji ir žiūrovai aiškiai girdėjo, kaip kaž- 
kur tarp lavos sąvartų tyliai švilpauja sėjikas. 

Buvo vykdoma Kirškjuboulio ūkininko ir jo subnuomininko 
egzekucija už tai, kad jie dalyvavo nužudant Kristianą Skriverį, 
Baldviną ir kitus danus. Pririštus prie arklių uodegų, juos atvarė 
taku per lavos dykrą. Grupė kareivių iš netoliese išmetusio in- 
karą laivo susėdo ant akmenų, lyg laukdami spektaklio. Kažką 
murmėdamas sau po nosimi, po aikštelę išdidžiai žingsniavo 
Ohtis Stygsonas. 

Ohtis buvo įsakęs sukviesti žmones iš Habnarfiordo bei šei- 
mynykščius iš Kirškjuboulio ir subnuomininko ūkio. Subnuomi- 
ninkas buvo pagyvenęs vyras — jį atvedė kartu su žmona. Vaikų 
jie, visa laimė, neturėjo. Subnuomininkas, stovėdamas už savo 
šeimininko nugaros, dairėsi aplinkui, lyg tikėdamasis, kad iš 
lavos sąvartų staiga išlįs kovotojų būrys ir jį išlaisvins. 

Iš Aulftaneso buvo pakviestas kunigas Einaras. Kaip čia buvo, 
kad Ohtis Stygsonas šitaip pagerbė kaltinamųjų teises? Tai toli 
gražu nebuvo jo paprotys. Nejaugi šis piktadarys ir plačiai pagar- 
sėjęs prievartautojas pabūgo pragaro? Jam jau buvo šešiasdešimt 
dveji — jo širdis, nualinta karų ir neramumų, kartais sudrebėda- 
vo. Galbūt jis šalia savęs regėjo nasrus pražiojusį šėtoną? 

Einaras priėmė abiejų drebančių iš baimės ūkininkų išpažin- 
tis. Subnuomininkas atrodė daug labiau persigandęs — jo akys 
nuo mirties baimės tapo lyg stiklinės. 

— Kokio velnio aš čia dėtas, kad Raštininką nudėjo mano 
namuose? — paklausė ūkininkas. — Kuo aš čia dėtas? Jeigu ir 
nebūčiau leidęs išardyti stogo, argi nors vienas sveiko proto 
žmogus patikės, kad houliečiai būtų paklausę? Jie būtų ir mane 
nužudę, ir išžudę visą Mano šeimyną! 

Besiklausant šeimininko kalbos, subnuomininko akyse su- 
spindo vilties ugnelė. 

Einaras padavė ūkininkui sakramentą. 

— Čia ne eretikų? 

— Manimi gali patikėti, — atsakė Einaras. — Kol aš gyvas, 
mano rankos nedalins jokios liuteriškos velniavos. Džiaukis, kad 
tavo auka išpirko tavo šeimynai gyvybę. 

— Man reikia pamyžti, — pasakė ūkininkas, nurijęs komuniją. 

— Ar negali susilaikyti? — paklausė Einaras, nes juos iš abie- 
jų pusių jau buvo apstoję kareiviai. — Jie greitai susitvarkys. 

Ukininkui nebeliko laiko atsakyti, nes kareiviai pakėlė jį ant 
kojų ir, nutempę prie kaladės, čia pat nukirsdino. Viena koja 
sutrūkčiojo ant sausos žemės, lyg kūnas bandytų plaukti. Krau- 
jas pliūptelėjo per tris alinus nuo kūno. Virš minios nuaidėjo su 
šūksniais persipynę atodūsiai. 

Einaras jau buvo suteikęs sakramentą ir subnuomininkui. Ka- 
reivis nubėgęs pažymėjo, kur ištryškęs kraujas pasiekė toliausiai. 

Subnuomininkas apdujęs tebesidairė į dykrą, lyg vildamasis, 
kad kas nors jį išgelbės. 

Kareiviai juokdamiesi ir dainuodami ragino subnuomininką 
aplenkti ūkininką ir paleisti ilgesnę kraujo čiurkšlę. 

Du vyrai parklupdė jį ir nukirto jam galvą. Tačiau kraujas 
plūstelėjo iš kūno be jokios jėgos, lyg širdis būtų sustojusi dar 
prieš subnuomininkui atsiklaupiant. Keli vyrai paplojo ūkinin- 
kui ir atsisuko į tuos, su kuriais buvo susilažinę. Per rankas 
perėjo keli šilingai. 

Ohtis Stygsonas, nutaisęs surūgusią miną, iškratė pypkę. Jis 
linktelėjo budeliams, ir tie, pasmeigę galvas ant nusmailintų 
karčių, iškėlė jas aukštyn. Ant vienos jų tučtuojau nutūpė drą- 
sus kiras. Vienas kareivis instinktyviai iškėlė lanką šauti, tačiau 
apsigalvojęs vėl nuleido. Kiras nekapojo galvos — pasukęs gal- 
vą, jis žvelgė įlankos link. 

Žmonės po truputį skirstėsi — dalis patraukė į pietus keliau- 
ninkų lavoje pramintu taku, o Einaras ir habnarfiordiečiai pasu- 
ko į savo namus. Kareiviai valtimi nuplaukė į „Dovydą“, o Ohtis 
su būriu žmonių nujojo į Besastadą, kur dabar buvo apsistojęs. 

Ohčiui pasirodė, kad subnuomininką buvo galima palikti gy- 

vą, tačiau, kita vertus, jei jis buvo tame ūkyje, gal ir gerai, kad 
jam nukirto galvą. 

Visiems pasitraukus, egzekucijos vietoje teliko subnuominin- 
ko Žmona. Jie susipažino dar būdami vaikai ir santuokoje pra- 
gyveno trisdešimt ketverius metus. Sunėrusi rankas, ji liūdnai 
stovėjo, lyg laukdama, kada Viešpats išaugins iš lavos didžiulę 
gėlę, kuri galėtų ją priglobti. 

Fregata iššovė septynis kartus iš patrankų pagerbti karaliui ir 
naujojo tikėjimo pergalei Islandijoje. Pažerdami kalnus purslų, pa- 
trankų sviediniai triukšmingai sukrito į įlankos bangas. Tyloje, sto- 
jusioje po šūvių sukelto trenksmo, moteris staiga lyg atsipeikėjo. 

Vėliau, vieną rudens dieną, į Pietus atėjo kita moteris — ap- 
lankyti kito kapo. Tai buvo budelio Jouno Oulavsono sesuo — ji 
peržegnojo savo mylimojo, Kristiano Skriverio, ir jo sūnaus kapą. 


47 
Kaltininkai iškviečiami į užsienį 
Liepa, 1554 


Vieną 1554 metų vasaros dieną prie Eirarbahkio išmetė inka- 
rą laivas. Laivu atkeliavo laiškas su karaliaus antspaudu. Laiška- 
nešiui, raudonai mėlynu munduru apsivilkusiam danų jūreiviui, 
buvo įsakyta laukti atsakymo. Marteinas Einarsonas buvo iš- 
kviečiamas į Daniją atsakyti už vyskupo Jouno Arasono ir jo 
sūnų nužudymą. Laiške nebuvo tiesiogiai pasakyta „nužudy- 
mą", tačiau tai buvo nesunku įspėti. 

Vyskupą Marteiną šiais laikais jau mažai kas stebino. Ant 
kalvos tiesiai prieš vyskupiją stovėjo apgriuvusi Ogmundo 
bažnyčia — karalius atsisakė skirti jai naujos medienos. Be to, 
neseniai jis pareikalavo iš Gicuro Einarsono paveldėtojų kom- 
pensacijos už tai, kad Gicuras prastai rūpinęsis vyskupijos tur- 
tais. Keli žūklės plotai, kurie tiekdavo žuvį tiek išlaikyti pačiam 

Skaulholtui, tiek sušelpti beturčiams, karaliaus įsakymu buvo 
atimti ir dabar juose žūklavo karaliaus laivai, konfiskuoti iš ham- 
burgiečių. Marteinui tekdavo varu nuvaryti elgetaujančius vargšus 
nuo vyskupijos durų. Jo pokalbiai prie sklidinos taurės su vys- 
kupijos prižiūrėtoju Jounu Bjadnasonu apie didžiąsias pergales 
buvo tolima praeitis. 

„Apie didžiąsias pergales", — Marteinas negalėjo atsistebėti 
savo naivumu, kai jis svajodavo apie didįjį uostamiestį su iški- 
liais mūrais, kuris turėjo išaugti prie Eirarbahkio krantų. Kaip 
jis galėjo būti toks kvailys, kad patikėtų šiais apgaulingais vaiz- 
diniaisė Jį stulbino jo paties kvailumas. O dar labiau jis stebėjo- 
si kvailumu tų, kuriais jis tikėjo. 

Kartais jam sapnuodavosi Houlų vyskupas su sūnumis. Jis 
susapnavo, kad atvyko į šventę, į kurią buvo pakviestas garbės 
svečiu. Kai šventė buvo pačiame įkarštyje, jis pastebėjo, kad 
tarp svečių sėdi Jounas Arasonas ir jo sūnūs. Niekas kitas jų lyg 
nematė. Vyskupas, Aris ir Bjodnas tylėdami žvelgė į jį. 

— Mums įsakyta vykti į Daniją, kad atsakytume už egzekuci- 
jas, — sumurmėjo Marteinas, prisimindamas kadaise Gicuro pa- 
sakytus žodžius: „Velnias sugundo žmones piktiems darbams, o 
paskui apkaltina juos padarius tuos darbus". 

— Kodėl tu neatsistatydiniė — paklausė jis savęs paties ir 
tučtuojau atsakė: — Dėl to, kad man stinga drąsos. 

— Turiu pasikalbėti su patarėju, — tarė Marteinas ir paklau- 
sė, ar pasiuntinys nenorėtų pasivaišinti. Tačiau tas tik suraukė 
ūsus — lyg ant Islandijos vyskupo stalo nebūtų įmanoma rasti 
nieko, išskyrus visokias bjaurastis. 

— Kaip gyvuoja karaliusė — pasiteiravo Marteinas. 

— Jo didenybei skauda koją, — atsakė kareivis. Pamatęs 
Marteino veide nuostabą, jis pridūrė: — Kalbama, kad kažkokia 
ragana iš Jutlandijos* bus jį užkerėjusi. 


* Pusiasalis, priklausantis Danijai. 

— Tegul velnias skiria jai pelnytą bausmę! — Marteinas pa- 
sistengė, kad jo balsas skambėtų kuo įtikinamiau, idant kareivis 
nesuprastų jo nenuoširdumo. 

Marteinas nuėjo ieškoti Jouno Bjadnasono. Vienas jis nieku 
gyvu nevyks į užsienį. 

— Į užsienį? Aš? — kaip vaikas nudžiugo tas. — Kada? 

— Dabar! Tučtuojau! — atsakė Marteinas. — Žmogus mūsų 
laukia. Laivas išplaukia šiandien. 

— O ko karaliui gali reikėti iš mūsų, manęs? 

— Jis greičiausiai ketina prikabinti mums ordinus už narsą, — 
vangiai tarė Marteinas. Jam trūko drąsos pasakyti Jounui Bjad- 
nasonui teisybę. 

Jie paskubomis išsiruošė į kelionę — pasiuntinio žvilgsnis 
nedavė jokio kito pasirinkimo. Paskui visi trys nujojo į Eirarbah- 
kį. Atvykus prie jūros, paaiškėjo, kad laivas dar toli gražu nepa- 
sirengęs išplaukti. Vyrai apsistojo viename iš Skaulholtui 
priklausančių trobų. Danų jūreiviai lėbavo ir vaikėsi moteris. 
Trečios dienos rytą laivas galų gale išplaukė. 

Po dešimties dienų fregata pasiekė Kopenhagą. 

Karaliaus rūmuose Kopenhagoje jiems buvo pasakyta, kad 
šiuo Metu karalius gyvena savo pilyje Jutlandijoje. Tai buvo dar 
savaitė kelio arkliais ir laivais, o likutį jie gavo nueiti pėsčiomis. 
Skaulholto prievaizdas Jounas Bjadnasonas džiaugėsi kiekviena 
kelionės akimirka. Viskas jo akims atrodė nauja ir nematyta, 
kadangi dar nė sykio nebuvo išvykęs į užsienį. 

Jaunystę praleidęs Britanijoje, Marteinas Einarsonas buvo pra- 
tęs prie ištaigingų pastatų. Kembridžo bažnyčia ir universitetas 
buvo ne kokios šiauriečių žeminės. Tačiau tokios milžiniškos 
pilies, kokia stūksojo Jutlandijoje, jis nė sapnuose nebuvo regė- 
jęs. „Jei Ingoulvo kalnui" kas įstatytų langus, jis atrodytų beveik 
kaip ši pilis", — pamanė jis. 


" Ingoulvo kalnas (551 m) stūkso Islandijos pietvakariuose, netoli Olvusos upės. 

Jiedu užlipo ilgais laiptais, apsuptais vešlia lapija pasipuošu- 
sių medžių. Iš giraitės į juos švelniai žvelgė prijaukintas elnias. 
Pilies kiemą saugojo tvirti vartai, o virš jų stūksojo sargybinis 
bokštas. Abu vyrai pasisakė, ko atvykę, ir sargyba patikrino jų 
dokumentus. Tie laikai, kuomet bet kas galėjo užeiti pas karalių 
su savo bėdomis, jau buvo praėję. 

Sargybinis nuvedė juos laiptais aukštyn. Priešais juos atsivė- 
rė pilies fasadinė siena su šimtais langų. Marteinui suvirpėjo 
keliai. Jouno Bjadnasono narsa atrodė visiškai išgaravusi. 

— Tai štai kam sunaudojami iš vyskupijos atimti žūklės plo- 
tai, — tarė Marteinas. 

— Hvad behager?* — atsisukęs paklausė danas. 

— Išlaikyti tokį dvarą greičiausiai kainuoja daugybę pinigų, — 
užjaučiamai tarė Marteinas. 

— Beveik pusę valstybės pajamų, — liūdnu balsu atsakė sar- 
gybinis. 

Marteinas žvilgtelėjo į Jouną Bjadnasoną, tačiau vyskupijos 
prižiūrėtojas prastai suprato daniškai. 

Priėję prie durų, jie išvydo plačius marmurinius laiptus, ve- 
dančius į antrąjį aukštą. Viršuje blizgančios lakuotos grindys net 
braškėjo po kojomis. Ant sienų kabojo karaliaus pirmtakų portre- 
tai. Tarp kolonų stovėjo graikiškos skulptūros. Sargybinis lengvai 
pabeldė į duris. Iš vidaus atidarė liokajus, ir sargybinis įžengė į 
vidų. Skaulholto vyskupas ir prižiūrėtojas liko laukti už durų. 

Jiems neteko ilgai laukti. Karalius tučtuojau juos priėmė. Kai 
Marteinas išvydo, į kokį paliegusį senį karalius buvo pavirtęs, 
nepaisant krūtinėje kunkuliuojančio pykčio, jį apėmė gailestis. 

Kristianas III buvo pražilęs ir atrodė suvargęs, barzda aplink 
burną sudrėkusi. Karaliaus darbo stalo kojos buvo perpus su- 
trumpintos. Kristianas III sėdėjo prie stalo šonu, o nesveikąją 
koją laikė padėjęs ant suoliuko. 


* Kaip pasakėte? (dan.) 

Marteinas su Jounu Bjadnasonu vienas po kito paspaudė ka- 
raliui ranką. Jounas Bjadnasonas atrodė taip, lyg negalėtų pati- 
kėti, kad stovi čionai — šiuose rūmuose, prieš šį didį žmogų. 
Marteinas paklausė karaliaus apie sveikatą, tačiau tas tik kažką 
sumurmėjo — jam greičiausiai jau buvo įkyrėję klausimai apie 
savijautą. Vietoje to, praleisdamas visas etiketo reikalaujamas 
mandagumo formules, jis stačiai paklausė: 

— Kodėl Jounas Arasonas ir jo sūnūs nebuvo teisiami? 

Marteinas krūptelėjo nuo karaliaus tiesmukiškumo. 

— Jouno Arasono ir jo sūnų teismas... — pasikasydamas tar- 
puakį pradėjo jis, lyg turėtų pagalvoti prieš kalbėdamas ar nevi- 
sai suprastų, kurlink karalius suka. 

— Ši klaida kainavo mano valdininko Kristiano Skriverio, o 
taip pat ir kitų dvylikos danų gyvybę, — tarė karalius. 

— Mes negalėjome žinoti, kad šitaip išeis, pone, — tarė Mar- 
teinas, nusprendęs leisti liežuviui kalbėti tik tai, kas būtina ir 
kokias tai beatneštų pasekmes. — Mes gelbėjome islandus. 

— Mūsų valstybėje egzistuoja įstatymai, — tarė karalius. — 
Tie įstatymai buvo sulaužyti. 

— Būtinybė sulaužė juos, pone. Kristianas Skriveris sakėsi 
negalįs laikyti belaisvių Besastade, nes neturėjęs pakankamai 
kareivių apsiginti nuo galimo antpuolio. O aš negalėjau laikyti 
jų Skaulholte. Mes taip pat būgštavome dėl ateities, ir mūsų 
baimė pasitvirtino, kai kitą pavasarį į Islandiją atplaukė trys 
karo laivai, pilni kareivių. Jei Jounas Arasonas ir jo sūnūs būtų 
gyvi, jie būtų bet kokiais būdais pasistengę sulaikyti tą armiją. 
Kiek danų ir islandų gyvybių tai būtų kainavę... 

— Mes nusprendėme, — įsikišo Jounas Bjadnasonas, — kad 
juos geriausiai saugos kirvis ir žemė. 

— Hvad siger han?“ — paklausė karalius, nes Jouno Bjadna- 
sono danų kalba jam buvo nesuprantama. 


* Ką jis sako? (dan.) 

Marteinui persakius Jouno Bjadnasono žodžius taisyklinga 
danų kalba, karalius nužvelgė Skaulholto prižiūrėtoją žvilgsniu, 
kuris bylojo, kad ligi šiol niekas nebuvo kalbėjęs didesnės teisy- 
bės, tačiau balsu nieko nepasakė. 

— Kaip ten bebūtų, — tarė Kristianas III, — niekas nežino, 
kas laukia ateityje, tačiau valstybėje privalu laikytis įstatymų. 
Žmonės nežudomi, prieš tai neišnagrinėjus jų bylų. Net jei kal- 
ba eina apie tikrus valstybės išdavikus. Žudydami žmones be 
teismo, neteisingai pasielgtume su Dievo mums patikėta valdžia 


žemėje. 
— Išskyrus teisybę, mes neturime ką pasakyti jums, jūsų di- 
denybe, ir atsiduodame jūsų teisingumui, — tarė Marteinas, 


supratęs, kad mekenimu nieko nepasieks. 

— Net ir už mažesnius nusikaltimus negu valstybės įstatymų 
sulaužymą žmonės yra užsitraukę mirties bausmę, — tarė kara- 
lius. — Aš griežtai nubaudžiau hamburgiečius už tai, kad jie 
rėmė Jouną Arasoną. Dabar jiems visiškai uždrausta žvejoti prie 
Islandijos krantų, o danų pirkliams aš pažadėjau visapusišką 
savo paramą, — karalius sustojo atsikvėpti. — Tačiau, kita ver- 
tus, egzistuoja lengvinančios aplinkybės. Aš turiu pasikalbėti su 
patarėjais, kad galėčiau nuspręsti, kaip teisingai šiuo atveju pa- 
sielgti. Tuo tarpu prašau jūsų palaukti mažiausia porą dienų ir 
pagyventi kur nors netoli pilies. Prie vartų galėsite sužinoti, 
kada jums bus vėl paskirta su manimi susitikti. 

Karalius atrodė pavargęs. Buvo panašu, kad pokalbis baigtas. 
Tačiau staiga jis, akies krašteliu nedrąsiai pažvelgęs į Marteiną 
ir lyg gėdydamasis savo smalsumo, tarė: 

— Čionai sklinda daugybė siaubingų pasakojimų apie Hek- 
los kalną Islandijoje. Ar jis netoli Skaulholto? 

— Nelabai toli, pone, — atsakė Marteinas. 

— O ar viršum jo sklando garsiai klykiantys paukščiai su 
geležiniais nagais ir snapais? — paklausė karalius. 

Marteinas linktelėjo: 

— Taip, girdėjau tokias kalbas. 

— O ar tu pats juos mateiė 

— Esu matęs dūmus ir žėruojančią ugnį bei grėsmingą dun- 
desį, — tarė Marteinas. — Tačiau ar jį sukėlė tie paukščiai, 
negaliu pasakyti. 

— Pagalbos šauksmą? — su baime akyse suvapėjo karalius. — 
Ar esate girdėję pagalbos šauksmą? 

— Taip, — atsakė Marteinas. — Juos aš esu girdėjęs. 

Jounas Bjadnasonas nustebęs pažvelgė į Marteiną. 

— Pėteris Paladijus sakė man, kad ten glūdi vartai į pragarą, — 
karalius įdėmiai žvelgė į Marteiną. 

— Šito aš nežinau, — atsakė Marteinas. — Šito niekas negali 
žinoti, išskyrus Visagalį. 

— Teisybė, — karalius nusuko žvilgsnį į savo nesveikąją ko- 
ją. — Mes daug ko nesuprantame nei žemėje, nei danguje. Štai 
mano koja gyva pūva. Ir man sakė, kad tai raganos darbas. 
Tačiau kaip pagauti ją ir įrodyti, kad tai teisybė? 

— Mano karaliau, — tarė Marteinas. — Turiu į jus reikalą. 

Karalius nustebęs pažvelgė į jį. 

— Skaulholtas kenčia, — tarė Marteinas. — Jūsų pavaldiniai 
Islandijoje vargsta. 

— Laikai dabar sunkūs, — atsakė karalius. 

— Vyskupijos žemės atimtos. Išlaidos auga! Uždarius vie- 
nuolynus, neturtėliais, seniais ir ligoniais tenka rūpintis man. 
Aš... — Marteinas giliau įkvėpė. Dabar viskas priklausė nuo to, 
ar jam pavyks įtikinti karalių. — Man tenka varyti šalin elgetas. 
Prašau jūsų, karaliau, leisti bažnyčiai išlaikyti dešimtinę, grąžin- 
ti vyskupijai žūklės plotus, kad ji galėtų išsilaikyti. — Pamatęs, 
kad karalius nepatenkintas susiraukė, Marteinas nesusilaikęs 
riktelėjo: — Aš reikalauju, pone! Pirmą kartą šalies istorijoje 
Skaulholtas alksta ir kenčia baisias kančias! 

— Čionai jūs nieko nereikalausite ir nieko nepasieksite savo 
gražbylystėmis, — atrėžė karalius. Jo žvilgsnis vėl tapo jaunatviš- 

kas ir griežtas. — Per savo ilgą gyvenimą esu sutikęs daugybę 
žmonių, kurie mokėjo kalbėti daug ir ilgai. Dėkingas už išvadavi- 
mą Skaulholtas privalo mokėti valstybei pinigus, o ne reikalauti jų. 

Marteinui buvo beišprūstą žodžiai: „Apsidairykite aplinkui, 
pone. Ši pilis ir juos puošmenos reikalauja pusę valstybės paja- 
mų“, tačiau jis neišdrįso. Marteinas bijojo, kad, ištaręs šiuos 
žodžius, vargu ar beišeis gyvas iš pilies. 

Karalius iš pykčio kone pašoko, lyg nesveikoji koja jam visai 
nekliudytų. 

— Pinigai! — riktelėjo jis. — Pinigai! Žmonės tik apie pini- 
gus ir tesugeba kalbėti su manimi! Aš būsiu laimingas, kai galų 
gale apleisiu šį baisųjį pasaulį, kuriame galioja tik nukalta mo- 
neta, o Dievo žodis — nieko vertas! 

Durys staiga atsilapojo, ir įbėgęs liokajus sugriebė islandus 
už rankų. Jiedu pakilo. 


Išsinuomavę kambarį netoliese esančioje smuklėje, abu vyrai 
likusias dienas pragyveno lyg ant adatų, laukdami, kada gin- 
kluotas kareivių būrys ateis jų išsivesti. Paskirtu laiku jie atėjo 
prie pilies vartų. Ten jų laukė laiškas — karalius nepaskyrė 
Marteinui kito susitikimo. Jie patraukė atgal į Kopenhagą. 

— Nejaugi Jo didenybė tikrai manė, kad, nukirsdami jiems gal- 
vas, mes tikrai grubiai nusikaltome įstatymui, valstybei? — pa- 
klausė Jounas Bjadnasonas. Jis vis grįždavo prie to paties klausimo, 
tačiau atrodė, kad Marteino atsakymas jį kaskart nustebindavo. 

— Taip, — atsakė Marteinas. — Ir jeigu aš gerai jį supratau, 
mums abiems labai pavyko, kad patys išvengėme kaladės. 

— Tai kas gali mums atsakyti, ar mes elgėmės teisingai, ar 
klaidingaiė — paklausė Jounas Bjadnasonas. 

— Niekas, išskyrus visagalį Dievą, — tarė Marteinas. 

Jounas Bjadnasonas greičiausiai prilygino Kristianą III pa- 
čiam Dievui, tačiau šią akimirką jo sąmonėje viskas apsivertė 
aukštyn kojomis. Jiems lipant į keltą, kažkas bandė užtraukti 

ant denio arklį. Jounas Bjadnasonas žvelgė į apsiputojusį arklį, 
kuris spyrėsi, nenorėdamas paklusti šeimininkams. 

Jouno Bjadnasono žvilgsnis bylojo, kad jis lyg ir supranta, 
kad ten buvo arklys, tačiau tuo pačiu metu jis nebuvo visiškai 
tuo tikras. Atrodė, kad jis visiškai nebūtų nustebęs, jei kas būtų 
jam pasakęs, jog ten koks visai kitas gyvūnas. 

Viešbutyje Jounas Bjadnasonas pusę nakties vapėjo visiškas 
nesąmones, ligi Marteinui galų gale pavyko jį nuraminti. 

Kai Jounas Bjadnasonas galiausiai užmigo, Marteinas išėjo 
pasivaikščioti. Jis ėjo pro rotušę. Prie jos kampo prekeivis par- 
davinėjo karštą vyną. Ant jo prekystalio stovėjo du indai su 
žarijomis, panašūs į tuos, kokiais būdavo apšildomos lovos, o jo 
mažas sūnelis šildėsi virš jų savo sušalusias rankutes. Marteinui 
vyras pasirodė lyg kažkur matytas. 

— Ei! — staiga prabilo prekeivis netaisyklinga islandų kal- 
ba. — Man atrodo, kad aš tave pažįsta. 

— O iš kur tu gali mane pažinti? 

— Aš buvo Skaulholtas. Vyskope Martein! Ar tu mane pa- 
miršo? 

Vyras kepė ant skardos dešreles. Paėmęs bandelę, jis įgrūdo 
į ją dešrelę ir Žžiupsnį daržovių ir padavė vyskupui. 

— Tai aš norėjo šauti į tie prakeikti Houlų vyrai, kai jie 
norėjo iškasti vyskupą Jouną ir jo sūnūs. 

— Pietras! — tarė Marteinas. — Prisimenu — tavo vardas 
Pietras! 

— Iš Midnesheidas, — tarė vyras ir išdidžiai parodė jam savo 
sūnų. — Kai jis bus didelis, jis nevažiuos į Islandija. Jis bus čia, 
turgus, ir pardavinės dešrelės kaip tėvas. 

— Išmintinga, — atsakė Marteinas. 

— Aš vos pabėgo nuo houliečiai, kai jie nužudo Kristian 
Skriver ir kiti danai. Kas su juos bus? 

— Jie buvo paskelbti už įstatymo ribų Altinge. Keli atsipirko 
piniginėmis baudomis, tačiau dauguma prekybiniais laivais iš- 

plaukė į Angliją. Girdėjau, kad Anglijos karalius atsisakė paten- 
kinti Kristiano III reikalavimą išduoti juos. 

Pietras pasisuko aptarnauti kelių lankytojų. Marteinas suval- 
gė bandelę, užsigerdamas karštu vynu. Staiga jį apėmė noras 
nutapyti Jouną Arasoną ir jo sūnus. Jis jau seniai nebuvo pa- 
ėmęs į rankas teptuko. 

— O Bjodno žmona? — paklausė Pietras lankytojams nu- 
ėjus. — Kaip buvo su jinai? 

— Ji ištekėjo už Egerto Hanesono, kuris gyveno Nūpe, Dyra- 
fiorde, — tarė Marteinas. — Jis buvo karštas reformacijos rėmė- 
jas ir sėkmingas pirklys. Paskui jis paveldėjo lagmano Erlendo 
postą. Bet jie išsiskyrė. Egertas — ne koks skystablauzdis. Jis 
išstūmė Erlendą iš lagmano posto. Pasiekė, kad jis būtų nuteistas 
už žmogžudystes ir vagystes. Kaip visiems puikiai žinoma, po 
Kristiano Skriverio nužudymo Erlendas apiplėšė Besastadą. — 
Vargšas Bjodnas, — pabaigė vyskupas. — Buvo liūdna į jį žiūrėti. 

Grįžęs į viešbutį, Marteinas parašė karaliui laišką, prašyda- 
mas priimti jo atsistatydinimą. 

Atsakymas pasiekė Islandiją rudenį, kartu su paskutiniais lai- 
vais. Jo prašymas buvo patenkintas. Į jo vietą vyskupu buvo 
paskirtas Gyslis Jounsonas, anksčiau tarnavęs Selaurdalio slė- 


nyje. 


48 
Nugalėtojų žygis 
Spalis, 1563 


Kartais, saulei pakibus aukštai danguje, Marteinas prisėsda- 
vo prie trobos ir ilgai žvelgdavo į Snaifedlio ledyną“. Šis užsi- 
ėmimas teikė jam daugiausiai džiaugsmo. 


* Ugnikalnį dengiantis ledynas Vakarų Islandijoje, Snaifelsneso pusiasalio 
pakraštyje. 

Marteinas Einarsonas buvo susenęs. Dauguma vyrų, kovoju- 
sių už reformaciją šalyje, jau buvo mirę. Mirtis palaužė netgi tą, 
kurio, atrodo, niekas negalėjo parklupdyti ant kelių — sulaukęs 
žilos senatvės, lagmanas Erlendas Torvardarsonas iš Strando Sel- 
voge buvo neseniai iškeliavęs į aną pasaulį. 

Marteiną pasiekė gandai, kad jaunasis Danijos karalius Fre- 
derikas buvo nusavinęs visus Skaulholto žūklės plotus pietuose, 
o vyskupijai atidavė Bjadnanesą. Negana to, karaliaus valdžia 
privertė Ormą Sturlusoną atiduoti karūnai Dadžio žemes Snouks- 
dalyje. O Heimaėjaus saloje karaliaus valdininkai susikirto su 
kažkokiu valstiečiu dėl žemės sklypelio, iš kurio buvo galima 
prišienauti šieno šimtinei avių. Skaulholte vyskupas Gyslis Joun- 
sonas buvo įsakęs sukapoti senąjį Kadladarneso kryžių į smul- 
kius gabalėlius ir sudeginti, o pelenus sutrypti. 

Marteinas išjojo su savo sūnumi, kunigu Tourdu, kuris jau kele- 
tą metų tarnavo Stadarstado bažnyčioje. Artinosi ruduo — pievos 
buvo nublukę, kalnų tarpekliai skendėjo šaltuose šešėliuose. 

Hytaurdalio slėnyje jie buvo vaišingai priimti. Kitos dienos 
vakare Marteinas ir Tourdas pasiekė Snouksdalį. 

Marteinas nebuvo Snouksdalyje nuo to laiko, kai kadaise, 
atvykęs čionai, savo didžiam palengvėjimui rado Houlų vysku- 
pą ir jo sūnus surištus. 

Ūkis buvo apleistas — buvo aiškiai matyti, kad šeimininkas 
paliegęs. Buvo kalbama, kad jis išeidavo į lauką tik naktį. 

Dadžio žmona — Marteinas nebesuprato kelinta — maloniai 
juos priėmė. Ji buvo dar visai jaunutė! Jis pajuto pavydą — 
kodėl jo gyvenimas praslinko pro šalį, tepalikdamas nuovargį ir 
beverčius dalykus? 

— Deja, Dadis nepriima svečių, — tarė moteris. 

— Pasakyk jam, kas atvyko, — tarė sūnus. — (Galbūt jis 
padarys išimtį. 

Marteinas padėjo sūnui plaštaką ant dilbio, leisdamas supra- 
sti, kad pats gali pakalbėti už save. 

Vyrai nušoko nuo arklių, ir šeimininkė pakvietė juos į vidų 
bei atnešė jiems atsigerti pieno. 

— Visiškai teisingai, — šypsodamasi tarė moteris, sugrįžusi 
iš Dadžio. — Jis padarė išimtį. 

Marteinas pakilo. Jis kiek nerimavo, po šitiek metų vėl sutik- 
damas savo draugą ir bendražygį. 

— Pasiruošk blogiausiam, — sušnibždėjo moteris. — Nie- 
kam, išskyrus mane, nevalia įeiti pas jį. 

Marteinas įžengė į lentomis išmuštą kambarį. Viduje siaubin- 
gai dvokė. Kampe stovėjo lova, o prie jos — kėdė. 

— Sėsk, — išgirdo jis balsą. 

Marteinas prisėdo, tačiau į lovą nepažvelgė. 

— Kokie vėjai tave čionai atnešė? 

— Nieko ypatinga. Tiesiog jojau pro šalį. Vykstu į Houlus 
susitikti su vyskupu Oulavu, — tarė Marteinas. 

— Girdėjau, kad po trumpo gyvenimo kartu jo žmona tapo 
jam neištikima, — tarė Dadis. — Ji norėjo parodyti, kad jis 
niekuomet netaps jos vyru. Ir tuomet krikščioniškasis kuklumas 
pradėjo spausti jam kaip seni batai — jis, senas kvailys, nutem- 
pė šį reikalą iki Altingo. Tada jis savo kailiu patyrė, kad visai 
neblogai, kai pasaulis supa tave ant kelių, ir kad panieka ne 
malonesnė už pagarbą. Jis visuomet buvo niekam tikęs ir prisi- 
darė gėdos, išduodamas vyskupą Jouną Arasoną. Mudu su tavi- 
mi gynėme savo reikalą, o Oulavas buvo jo draugas nuo 
vaikystės. — Dadis kiek patylėjo, o paskui paklausė: — Daug 
prisikentėjai, mielasis? 


— Nelabai, — atsakė Marteinas. 

— O sąžinė? 

Marteinas tylėjo. 

— Neleisk jai sugraužti tavęs, — tarė Dadis. — Nes matai, 
kad Dievo rūstybė krito ant manęs vieno. — Dadis šypsodama- 


sis pasitraukė į šviesą, atsukdamas Marteinui savo žaizdotą vei- 
dą. Marteinas apstulbo — į šį kadaise dailų veidą buvo baisu 

pažiūrėti. Dadžio akys buvo išsprogusios lyg ruonio. Metų kaita 
nebuvo subjaurojusi tik balso. Dadį buvo užpuolę raupai, ir vi- 
sas jo kūnas buvo išvagotas gilių randų. 

— Kaip manai, ar gali būti, kad aš tapau tokiu dėl to, kad 
nenorėjau, jog jis nuimtų nuo manęs savo prakeiksmą? 

— Gal išprotėjai? — šūktelėjo Marteinas. — Tokios mintys 
ateina iš velnio. Pats turėtum puikiausiai žinoti. Mes privalėjo- 
me nužudyti juos. Kiek žmonių buvo išgelbėta? Kiek vaikų? 
Kiek moterų buvo apsaugota nuo išniekinimo? 

— Mes, — vangiai pakartojo Dadis. — Tai tu įsakei nužudyti 


juos. 

Marteinas tylėjo. 

— Jūs ketinote prie jūros pastatyti miestus, — tarė Dadis, 
kretėdamas nuo tylaus juoko. — Miestus! Viešpatie, Dieve ma- 


no! Karalius pareikalavo, kad aš sumokėčiau jam pabaudą už 
gyvenimą su moterimi nesantuokoje. Visa laimė, turėjau kvitus, 
išduotus Ogmundo ir Gicuro. Galėsiu būti dėkingas, jei karalius 
nepareikalaus žemės nuo mano kapo ir mano pimpiliuko, kai 
numirsiu. Kartais bijau, kad mano moteriai bus uždrausta išpilti 
puodą lauke, nes karaliaus valdžia pareikš teises į šlapimą. — 
Tai Dadį dar labiau pralinksmino. Marteinui buvo baugu žiūrėti, 
kaip šis dėmėtas veidas juokiasi. Dadis juokėsi, nors nuo juoko 
jo žaizdos dar labiau perštėjo. 

— Tačiau tikėjimas buvo apvalytas nuo prietarų, — tarė Mar- 
teinas. 

— Ak, nežinau, kaip ten buvo su tuo tikėjimu, — baigęs 
juoktis tarė ligonis. — Man reikia prieiti išpažinties, gauti išriši- 
mą ir stoti švariam prieš savo Sutvėrėją. Man jau liko nebedaug 
gyventi. 

— Išpažintys panaikintos. Aš negaliu suteikti tau išrišimo, — 
tarė Marteinas. 

— Niekas nežinos, tik mudu, — tarė Dadis, pakeldamas gal- 
vą. Kartu pasklido dvokas. 

— Niekuomet neišmanei teologijos, — tarė Marteinas. — Aš 
neturiu jokių įgaliojimų nuodėmėms atleisti. Niekuomet jų ne- 
turėjau. Jas atleisti tegali vienas Dievas. 

— Darau tai dėl savo sielos. Dar šįvakar norėčiau išsipažinti. 

— Gerai, jeigu manai, kad tau nuo to palengvės. 

— Kaip manai, ar Dievas nepažvelgs į mane savo malonėje, 
jei prieš mirdamas palengvinsiu neturtėlių dalią? 

— Gal ir pažvelgs, bet kas gali būti dėl to tikras? — atsakė 
Marteinas Einarsonas. 


Kitą rytą jie išjojo anksti ir penktosios dienos vidurdienį pa- 
siekė Hryshaulsą. Nuo Djauhknasteino pamačius Houlus, Mar- 
teino širdis ėmė tankiau plakti. Tvirtovė tebestovėjo į vakarus 
nuo bažnyčios. „Jei aš būčiau ėjęs su jais derybų, — pamanė 
Marteinas, — ir jei Dadis būtų prisijungęs prie mūsų, kas tada? 
Ar mes būtume laimėję mūšį?" Prieš jo akis stojo būrys samdi- 
nių — jų plieniniai šalmai su antnosiais darė jų veidus grėsmin- 
gais. Marteinas nuvijo šalin šias mintis. „Nors ir būtume laimėję, 
būtume priversti laikytis senojo tikėjimo, o juk už viską svar- 
biau buvo jo atsikratyti — net ir netekus daugumos teisių. Die- 
vas žinojo, kad tai — būtinybė. Tačiau vis tik niekuomet 
nesitikėjau, kad iš mūsų bus atimta viskas." 


Buvo keista grįžti į Houlus po šitiek metų. Vyskupija buvo 
gerai išlaikyta, o vyskupas Oulavas Hjaltasonas sutiko juos su 
džiaugsmu. Tačiau jis atrodė prislėgtas žmonos pabėgimo bei 
visų pažeminimo. Vakare jis pakvietė Marteiną į Ioiduno trobą 
išlenkti po taurelę. Nesileisdamas į asmeninius reikalus, Oula- 
vas Hjaltasonas skundėsi, kad neturi iš ko pasirūpinti vyskupija. 
Marteinas gėrė mažai ir vis nekantriai linksėjo galva. Visur ta 
pati giesmė, tie patys skundai. 

— Jo didenybė pasakė man, kad iškart po mano ir Sigurdo 
išvykimo 1542 metų vasarą jis pasiuntė į Islandiją karo laivą. Aš 

ilgai negalėjau to suprasti. Juk mes ką tik buvome pakilę nuo 
derybų stalo. 

— Bet dabar laivai atplaukė, — beveik liūdnu balsu ištarė 
Marteinas. 

Jie kiek patylėjo. 

— Ji nužudė karalių, — galiausiai tarė Oulavas. 

— Kas ta ji? 

— Ta prakeikta ragana iš Grundo! 

— Kokia nesąmonė! 


Tai visiška teisybė. Kerų pagalba. Ji ir mane užbūrė. 

— Tr ką ji tau padarė? 

— Nesvarbu. Tačiau girdėjau iš patikimų šaltinių, kad ji savo 
burtais atkeršijo karaliui. Jis mirė nuo ligos kojoje. 

— Jis mirė nuo ligos kojoje — tai tiesa. Karalius atrodė visiš- 
kai paliegęs, kai sutikau jį. Tačiau burtininkė buvo danė. Jis 
pats man taip pasakė. 

— Liaudis kalba kitaip, ir žmonės retai meluoja. 

— Jie visada meluoja, Oulavai, ypač tada, kai garbingąją 
Touruną iš Grundo paverčia danų ragana. 

— Ji ragana. 

— Ji visuomet buvo man gera. 

— Ji gerai sutarė su tuo Ariu. 

— Jie abu buvo šaunuoliai, nes Žudynių, kurias ji surengė, 
nebūna Žžiauresnių. 

Oulavas Hjaltasonas norėjo dar įpilti jam, tačiau Marteinas 
ranka pridengė taurę. 

— Bet kad tai ateitų į galvą! 

— Kastė 

— Pasikviesti samdinius. Pati idėja! Ji buvo puiki. Tačiau 
kartu savaime suprantama. Būčiau norėjęs pažiūrėti į tą mūšį, 
kuris būtų įvykęs prie Houlų — tiesa, iš saugaus atstumo. 

Marteinas Einarsonas negalėjo užmigti. Vidurnaktį nešinas 
Žvake jis išėjo į bažnyčios tunelį. Įėjęs į bažnyčios prieangį, jis 
nuleido žvakę prie antkapio akmens, įmūryto tiesiai po Paskuti- 
nio teismo paveikslu — štai kas buvo regėti nuo vyskupo ir jo 
sūnų kapo. Marteinas perskaitė akmenyje iškaltus vardus: 


VYSKUPAS JOUNAS ARASONAS 
1474 — 1550 


LAGMANAS ARIS JOUNSONAS 
1500 — 1550 


KUNIGAS BJODNAS JOUNSONAS 
1506— 1550 


Padėjęs žvakę ant grindų, Marteinas ilgai tylėdamas žvelgė į 
antkapinį akmenį. 

— Tiltas per Baltąją upę, mūriniai miestai, aukšti namai Ei- 
rarbahkyje, — šaltai nusijuokė jis. Paskui jis valandėlę patylėjo. — 
Aš pasipriešinau jiems, Ari, — tarė jis. — Aš pasipriešinau kara- 
liui! Aš atsistatydinau. Išėjau iš Skaulholto. O dabar jie atėmė 
žūklės plotus ir dešimtinę. Tačiau tu vis viena klydai! Mes vyk- 
dėme Dievo valią. Jis norėjo, kad Jo tikėjimas būtų apvalytas. 
Mes prašvilpėme kaip štormas! — šūktelėjo jis. — Su Jo šven- 
tuoju žodžiu mes sutrynėme jus į miltus! Mes siekėme Islandijai 
visko! 

Kalbėdamas šiuos žodžius mirusiajam, Marteinas jautėsi esąs 
nugalėtoju. 

Po to atslinko metai, apie kuriuos pasakysi: „Nemalonūs jie 


man . 


TURINYS 


1. Titulinis puslapis 7 
2. Svečias iš Selvogo 9 
3. Kadladarnesas 15 
4. Didžioji išpažintis 25 
5. Rūmai Kopenhagoje 34 
6. Tingo slėnis 44 
7. Helga 58 
8. Namuose 68 
9. Haldoura Torleivsdouhtir 85 
10. Sioidafedlis 89 
11. Kvamas 94 
12. Helgos Sigurdardouhtir džiaugsmas 102 
13. Žygis į Bjadnanesą 109 
14. Jounas Oulavsonas 119 
15. Mūsų šalis, Islandija 125 
16. Skaulholto vyskupo rinkimai 129 
17. Niuborgas Fiune 140 
18. Išpažintis 145 
19. Vien iš pykčio 154 
20. Jounas Arasonas prakeikia Dadį 159 
21. Epidemija 160 
22. Velykos 163 
23. Marteino sugrįžimas 177 


24. Saulės veidas 183 


25. Vyskupas Marteinas Houluose 90 
26. Sidabro siūlas 197 
27. Lemtingoji valanda 201 
28. Senis 209 
29. Išvaloma Skaulholto bažnyčia 216 
30. Aris sumoka vietininkui mokesčius 230 
31. Antroji Oulavo Hjaltasono kelionė pas karalių 238 
32. Žygis į Sioidafedlį 249 
33. Griežtai saugomi 261 
34. Teismas Snouksdalyje 271 
35. Arto Pilkis įsigyja naują šeimininką 282 
36. Kirvis ir žemė 285 
37. Budelis Jounas Oulavsonas 292 
38. Paskutinės vyskupo Jouno Arasono mišios 294 
39. Steinuna ir vaikai 297 
40. Žemės puošmena 305 
41. Gyvenimas apgavo mus piktai 309 
42. Kerštas 314 
43. Ledo tiltas 326 
44. Trys karo laivai 331 
45. Ant Gloudafeikio kalno 346 
46. Teisingumas 347 
47. Kaltininkai iškviečiami į užsienį 350 


48. Nugalėtojų žygis 359 

skverbiasi kitataučiai, kurių tikrasis siekis, ko gero, tėra pasipelnyti iš Islandijos lobių — 
sieros ir Žuvies. Į kovą už savo šalies ateitį pakyla katalikų vyskupas Jounas Arasonas ir jo 

